
I.ndiscreţii 


Capitolul 1 


Mondra, 25 ortombrie 


Venetia Haven se grăbea de-a lungul străzii Pont, cu 
brațele pline de flori autumnale de la Harrods şi cu mintea 
plină de întrebări, 

Florile erau pentru Lydia Lancaster, care, după cum o 
cunoştea, probabil că uitase să cumpere ea însăşi, deşi la 
cină în seara aceea aştepta aproape o duzină de invitați. 
Nenumăratele vaze de cristal şi boluri dantelate, glastrele, 
chiupurile antice şi oalele smălțuite, dintre care citeva 
probabil valorau o mică avere, erau umplute pînă la refuz 
cu flori ofilite, cu petalele căzute sau îngălbenite, în timp ce. 
polenul umplea fiecare măsuţă din jurul lor; şi erau 
împrăştiate prin toată casa. Lydia părea să le observe doar 
atunci cînd florile erau proaspete, debordînd de culori 
bogate şi de parfum. Cînd florile începeau să se ofilească, 
la fel se întîmpla şi cu interesul ei. Şi nu pentru că Lydiei 
Lancaster nu-i păsa. Era doar din cauză că nici nu ştia ce 
anume mai urma să apară în programul ei aglomerat, pînă 
cînd nu trebuia să înfrunte problema respectivă. Prietenii ei 
nu erau prea siguri dacă o iubeau, în ciuda zăpăcelii ei 
permanente, sau tocmai din cauza asta. Făcea parte din 
farmecul exuberant al Lydiei ca interesul total pe care-l 
acorda persoanei cu care era într-un anume moment să 
aibă tendința să eclipseze bunele ei intenţii de a fi mai 
practică în nişte simple probleme cum ar fi fost: mesele 
regulate, plimbarea ciinilor, sau aducerea copiilor de la 
şcoală la timpul cuvenit, sau chiar să aibă grijă ca maşina 
să-i ajungă la reparat. Şi Venetia o adora. 

Intrebările acelea se  ascunseseră undeva în 
subconştientul Venetiei toată vara, fără ca ea să se 


obosească să caute vreun răspuns, însă acum, odată cu 
schimbarea anotimpurilor, cînd zilele cenuşii ale lunii 
octombrie îşi făcuseră apariţia, reveniseră iarăşi la 
suprafață, cerînd cu insistenţă răspunsurile. 

Venetia se întoarse spre trecerea de pietoni, de abia 
observînd traficul intens din pragul serii. Coama deasă de 
păr blond foarte deschis îi fu prinsă şi răvăşită de o pală de 
vînt şi, sicîită, o dădu pe după urechi. Silueta ei înaltă şi 
subțire era înfăşurată într-un pardesiu din caşmir pe care i-l 
trimisese mama ei tocmai din Beverly Hills de la Alan 
Austin's, şi pe care ea îl purta în stilul englezesc, cu un şal 
de culoarea caramelului înfăşurat pe deasupra şi cu pantofi 
comozi, cu tocul jos. Şi cu braţele pline de flori galbene şi 
arămii, Venetia era întruchiparea  englezoaicei bine 
crescute. Ceea ce de altfel şi era. „Aproape“, îşi spuse ea 
cu un mic oftat. Asta era una din întrebările care o 
măcinau. Jenny voia ca ea să se întoarcă acasă. „Vreau 
ca tu să faci facultatea aici, Venetia“, îi spusese foarte 
fermă la telefon. „Mi-e dor de tine“ O perioadă foarte bună 
ca să hotărăşti treaba asta, gîndi supărată Venetia, după 
doisprezece ani. Londra era căminul ei acum; far Los 
Angeles pămîntul străin. Este vorba de viata mea, se gîndi 
ea, dintr-o dată revoltată, şi de viitorul meu. 

Viitorul meu? Pusese marele semn de întrebare la 
final. Ce am eu de oferit? Am nouăsprezece ani, am fost 
educată la cele mai bune şcoli englezeşti şi sînt 
posesoarea unei diplome de bucătar de lux, foarte nouă şi 
foarte greu dobîndită. Am un metru şi şaizeci şi cinci de 
centimetri în înălţime, sînt în formă bună şi prietenii îmi 
spun că sînt drăguță. Şi sînt fiica lui Jenny Haven. 

Un şofer de taxi începu să claxoneze nerăbdător, tot 
aşteptînd-o pe ea să traverseze strada, trezind-o pe 
Venetia din calculele pe care le făcea asupra bunurilor ei, 
deşi nu era tocmai sigură că ultimul articol era ceva bun 


sau doar o pacoste. Nu părea prea mult, oricum nu 
suficient pentru a-şi clădi o carieră solidă. 

Picioarele ei lungi se grăbiră să traverseze strada, 
după care se îndreptă zorită spre Cadogan Square. Nu era 
timp să se gindească şi să se mire în legătură cu ceea ce o 
aştepta în viitor. Erau norocoşi, cugetă ea privindu-şi 
ceasul de la mînă, dacă Lydia îşi amintise să cumpere 
măcar ceva de mîncare pentru oaspeții care urmau să vină 
la cină. 

Lydia insistase ca toată lumea să vină în ținută de gală 
la petrecerea din seara aceea din două motive, după cum îi 
spusese ea rizînd. În primul rînd, doamnele vor arăta mult 
mai bine elegante, iar cele pe care le invitase ea aveau 
mare nevoie de aşa ceva; şi, în al doilea rînd, cina era dată 
în cinstea unei cunoştinţe de afaceri a soțului ei, un 
important om de afaceri din America venit la Londra pentru 
o scurtă vizită, iar ea se gîndise să-i demonstreze că 
bătrîna Anglie încă ţinea la eticheta şi la tradiţiile ei. 

— Vreau să țin stindardul sus, îi spusese Veneţiei, iar 
Fitzgerald McBain îi poate mulțumi lui Dumnezeu că nu stă 
mai mult ca să suporte un întreg weekend la proprietatea 
noastră de la țară! 

Venetia începu să zîmbească la acel gînd. Numai o 
cină luată la familia Lancaster şi era destul de hazardată; 
un întreg weekend la casa lor de la tară era cunoscut că îi 
năucea de-a dreptul pe oaspeţii cei mai noi şi de multe ori 
îi panica pentru totdeauna. 

Mergiînd în zigzag printre tarabele dintr-o mică piaţă, 
Venetia ajunse într-un final în fata unei case albe, 
impresionante, casa în care îşi petrecuse majoritatea 
vacanțelor cu prietena ei Kate Lancaster, devenind datorită 
generozităţii lor o parte din marea familie ce locuia acolo. 
După ultimul an de la Heskets, Venetia, „,chiriaşul“ lor, 
rămăsese la ei, şi asta după cum îi spusese şi Lydia rizînd, 


datorită faptului că Jenny insistase să plătească în 
continuare camera şi pensiunea completă. 

Holul de la intrare, cu carpetele lui aşezate geometric, 
carpete albe. şi verzi de la David Hicks, şi florile veştejite, 
era ciudat de liniştit. 

— Oh, Dumnezeule mare! Geamătul îi scăpase în timp 
ce aruncase o privire prin salon. Labradorul îşi flutură leneş 
coada în direcţia ei din poziția incomodă în care stătea, 
cocoţat pe canapeaua tapițată cu brocart, aşezată în fața 
căminului în care nu licărea nici măcar un tăciune. Cei doi 
cîini ai lui Jack Russel veniră în grabă spre ea, clătinîndu- 
se pe picioarele lor scurte de terrieri, fericiți s-o vadă, 
pentru că ştiau că ea era în stare să-i hrănească. Tava cu 
serviciul de cafea zăcea pe măsuţa din fața canapelei încă 
de seara trecută, iar praful era neatins pe biblioteca şi 
măsuţele Chipendale şi pe oglinzile georgiene. 

Venetia o porni mai departe de-a lungul holului, cu 
cîinii după ea, şi aruncă o privire pe după uşa sufrageriei. 
Nimic! Masa lungă de mahon pe care ea se aşteptase s-o 
găsească strălucind de vechile comori ale familiei 
Lancaster, serviciile de masă Waterford, Spode şi 
argintăria masivă, era goală. Micuţul ceas Cartier Art-Deco 
de pe bufet arăta deja şase şi jumătate; iar oaspeţii erau 
aşteptaţi să vină la opt şi jumătate. Nu se făcuse absolut 
nimic şi nu era nici urmă de Lydia. Venetia se gîndi la 
americanul acela care urma să apară din tara comodităţii şi 
a eficienţei, picat deodată într-o casă englezească la o cină 
sofisticată. Un zîmbet răutăcios îi lumină faţa triunghiulară 
şi îi aprinse ochii mari şi gri, în timp ce şi-l imagina sorbind 
tacticos din băutură şi privind la ceasul care marca orele 
scurse fără ca mincarea să mai apară la masă. Probabil că 
avea în jur de cincizeci de ani, era însurat şi cu trei copii 
ale căror fotografii le va arăta foarte mindru gazdelor, şi o 
nevastă care îl aştepta în fiecare seară cu cina gata 


pregătită şi aşezată pe masă la ora şapte fix. În acest caz, 
cugetă Venetia în timp ce se îndrepta spre bucătărie, ar fi 
mai bine să fac ceva ca s-o ajut pe Lydia să treacă cu bine 
de această încercare. O fată cu diplomă de bucătar de lux 
ar trebui să ştie să pregătească un banchet sofisticat în 
condiții şi mai rele, nu-i aşa? 

Uşa din faţă se deschise, după care se trînti, şi apoi 
vocea plină de veselie a lui Kate răsună în casa goală. 

— Eu sînt. E cineva acasă? 

Venetia ieşi în grabă din bucătărie, în urma ciinilor 
care deja o înconjuraseră pe Kate şi țopăiau în jurul ei. 

— Bună, scumpilor. Kate îi îmbrăţişă pe fiecare în 
parte. Bună, Vennie. 

După ce-i aruncă o privire scurtă şi citi dezastrul 
înscris pe faţa ei, o întrebă: 

— Ce s-a întîmplat? Te-ai certat cu Henry? Ochii 
întunecați ai lui Kate întîlniră o fracțiune de secundă ochii 
prietenei ei. Nu, să nu-mi spui că aşa e, adăugă ea 
imediat, înţelegînd ce anume se întimplase. Mama nu s-a 
întors încă, vine o întreagă hoardă la cină în seara asta, nu 
e nimic de mincare şi casa este mizerabilă. li zîmbi 
Venetiei. O situaţie tipică în menajul familiei Lancaster! 
Probabil că mama o să se întoarcă acasă pe la opt şi-o să 
creadă că va putea aranja totul în numai cinci minute. 

— Nu şi de data asta. Mi-e teamă că noi două va 
trebui s-o salvăm. Am uitat că doamna Jones a plecat la 
Majorca în vizită la rude, iar Marie-Therese în mod evident 
a hotărît că este mult prea mult de muncă şi ca atare şi-a 
luat tocmai astăzi ziua liberă. 

Kate oftă. Marie-Therese era fata în casă, de-o lenevie 
notorie, dar Lydia nu se lăsase deloc convinsă s-o dea 
afară. 

— Giîndiţi-vă la mama fetei, care stă în Franţa, spunea 
ea mereu, de fiecare dată cînd i se făcea dovada 

ineficienței şi leneviei lui Marie-Therese. Ce-ar zice ea, 
săraca, dacă am da-o afară pe fiica ei şi am spune că nu e 
bună de nimic? Aşa că Marie-Therese rămăsese şi cu 
fiecare săptămină scursă făcea din ce în ce mai puţină 
treabă în casă. 

— In bucătărie sînt flori proaspete, trebuie aranjată 
masa, luat Shaky de pe canapeaua din salon şi curățat 
puţin pe acolo. Venetia se îndreptă grăbită spre uşă. 

— Dar tu unde naiba pleci? ţipă Kate după ea, în timp 
ce Venetia se pregătea să trîntească uşa în urma ei. 

— La cumpărături! Dacă lua Mini-ul familiei şi se 
grăbea putin, putea să ajungă la Europa Foods, de pe 
Sloane Street, chiar înainte de închidere. lar întrebările 
despre viitorul Venetiei Haven fură din nou împinse undeva 
în adîncurile conştientului. 


Paris, 24 octombrie 


Paris Haven se ridică de la planşeta de desen şi îşi 
întinse spatele care o durea din cauza încordării. Lucrase 
fără nici o pauză încă de la prînz şi acum aproape că se 
întunecase. şi trecu nervoasă mîinile prin părul lung şi 
negru şi aruncă o privire spre Rolex-ul pe care îl purta 
întotdeauna la încheietura miinii drepte pentru că ea era 
stîingace şi-i stătea în drum atunci cînd desena sau tăia 
materialele. Ceasul fusese un cadou din partea lui Jenny, 
de ziua ei — cu doi ani în urmă, îşi reaminti Paris 
surprinsă. Avea deja douăzeci şi patru de ani şi încă nu 
reuşise! lar Jenny n-o lăsa să uite asta. 

— Continuă să perseverezi, îi spunea mereu la 
telefon. Incearcă din răsputeri să mai faci cîte un pas 
înainte, îmbracă-te elegant şi mergi acolo unde este bine 
să fii văzută. Tu eşti cea care are talent, Paris. Ştiu că în 
cele din urmă o să reuşeşti. Mulţumesc pentru încurajare! 
cugetă ea morocănoasă. 

Paris se îndepărtă cumva vinovată de scaunul înalt 
aşezat în fața planşetei de desen. ÎI invitase pe Amedeo 
Vitrazzi pentru un pahar cu ceva bun pe la opt şi acum mai 
erau doar zece minute pînă la acea oră. Oh, Doamne, nici 
nu-şi dăduse seama că era atît de tîrziu! Aruncă o privire în 
jurul camerei mari şi apoi pe fereastră, la luminile nocturne 
ale serii de octombrie, ce făceau ca oraşul după care 
fusese numită să strălucească precum o perlă neprețuită. 
Asta fusese o altă idee excentrică de-a lui Jenny — să 
pună nume atît de ciudate celor trei fiice ale sale. Dacă de 
mici ar fi rămas în Los Angeles, poate că n-ar fi fost atit de 
rău, dar să locuieşti la Paris şi pe tine să te cheme tot 
Paris, însemnase un chin permanent al copilăriei ei, pe 

care nu voia deloc să şi-o amintească. De abia după 
şaisprezece ani, cînd începuse să-şi dezvolte un stil al ei 
propriu, şi îşi dăduse seama ce anume voia să facă în 
viitor, se împăcase cu acea îngemănare de nume, începînd 
s-o socotească de bun augur. 

Studioul din mansardă, împreună cu o baie micuță şi c 
bucătărie minusculă, era şi casa şi atelierul ei, şi ca de 
obicei, se afla într-o dezordine cumplită, scufundat parcă 
sub un ocean de schițe pe jumătate făcute, tipare şi mostre 
de materiale. Dar, în ciuda acestei neorînduieli, avea — ca 
şi Paris de altfel — un farmec cu totul aparte, ceva care 
parcă te invita să te aşezi pe un loc liber şi să te simți bine. 

Lăsînd aprinsă lampa de deasupra planşetei de 
desen, traversă camera pînă în dreptul capătului în care îşi 
făcuse un mic dormitor- salonaş şi începu. cu grabă să 
aranjeze pernele de catifea caramel pe patul antic pe care 
şi-l cumpărase cu banii pe care Jenny i-i trimisese cu 
ocazia ultimei aniversări a zilei de naştere, pat care servea 
şi de canapea în atelierul destul de slab mobilat. O pereche 
de perdele ce cîndva fuseseră cortina unui teatru şi pe care 
ea le cumpărase de la o licitaţie, şi care nu işi pierduseră 
prea mult din culoarea lor originară, mult mai țipătoare, 
serveau acum una drept cuvertură pentru pat şi cealaltă ca 
un fel de despărțitor între dormitorul-salonaş şi restul 
atelierului. Strălucirea lor stinsă dădea un aspect intim 
zonei de locuit, care avea pereții zugrăviți într-un alb curat, 
spre deosebire. de restul atelierului atît de viu colorat. Cea 
mai mare parte a atelierului era ocupată de planşete de 
desen, masa de croitorie şi de tot felul de rafturi ca la 
magazine pe care erau aşezate materialele, mostrele de 
materiale, tiparele şi schiţele ei, iar culorile lor strălucitoare 
semănau cu un tablou de Matisse, față de austeritatea 
celeilalte părţi a camerei. 

După o zi lungă la planşetă, cînd ochii îi erau deja 
obosiţi de culorile vii pe care le folosise, Paris găsea seara 
foarte odihnitor mediul monocromatic al dormitorului. Cînd 
o să reuşesc în sfîrşit, cugetă ea, atunci o să-mi cumpăr un 
apartament perfect alb pe bulevardul Saint Germain, în 
care o să-mi permit doar o strălucire pală de oțel şi crom, 
poate şi cîteva vaze moderne Lalique şi probabil şi alte 
cîteva antichităţi de cristal, dar doar atit! Pînă atunci însă, 
oftă ea, va trebui să mă mulțumesc cu ceea ce este aici. 

Oh, Doamne, ce de timp mai pierduse cu gîndurile şi 
mai rămăseseră doar cinci minute pînă la ora opt, de abia 
avea timp să facă un duş rapid şi să se aranjeze cît de cit. 
Amedeo Vitrazzi era italian şi poate că nu va dezminţi 
tendința neamului său şi va întiîrzia măcar cîteva minute. 

Trecu în viteză de perdeaua de catifea, dezbrăcîndu- 
se pe drum de costumul pe care-l purta la lucru, o pereche 
de blugi tociţi şi un tricou. Baia micuță strălucea din cauza 
faianței albe pe care chiar ea o pusese acolo, lipind-o 
bucăţică cu bucăţică, cu răbdare, dar se părea că lipiciul pe 
care-l folosise nu fusese suficient de bun, pentru că mereu 
se desprindea cîte o bucată sau alta de la locul cuvenit. 
Paris avea o răbdare infinită atunci cînd venea vorba să 
facă un lucru mai practic. 

În seara aceea apă era destul de fierbinte şi îi făcea 
plăcere s-o simtă biciuindu-i trupul în timp ce şi-l săpunea, 
un trup elegant, lung şi subţire. li mulțumea lui Dumnezeu 
în fiecare zi că moştenise picioarele lungi şi ochii albaştri ai 
lui Jenny, deşi avea spriîncene şi gene dese şi negre şi 
trupul îi eta de un alb strălucitor — precum al tatălui ei, sau 
aşa credea ea. 

Soneria începu să ţirîie ascuţit în atelier, uimind-o pe 
moment. Era posibil ca Amedeo să fi venit deja? Oh, nu, 
era doar telefonul — şi evident acesta suna mereu cînd ea 
era sub duş. Aruncîndu-şi un prosop pe umeri se grăbi să 

ajungă în atelier, lăsînd în urmă o diră de apă pe podeaua 
de lemn. insă telefonul nu mai suna. Oh, la naiba cu toate, 
oare cine o căutase? Amedeo ca să-i spună că nu putea 
veni? Oh, nu, nu putea să i se întîmple una ca asta. 
Amedeo era aşa de important, avea nevoie de el. Sau, mă 
rog, avea nevoie de mătasea lui — cea mai luxoasă, mai 
fabuloasă şi cea mai frumoasă mătase, produsă în fabricile 
lui de lîngă lacul Como. Mătăsurile duble, şi mătăsurile 
Charmeuse, şi mătăsurile crepe de Chine, şi catifelele de 
mătase care vor fi şi uşoare şi foarte moi pe pielea 
doamnelor care vor purta noile modele create de Paris. 
Măcar de ar putea să le obțină la un preţ avantajos şi pe 
credit. Oh, Amedeo Vitrazzi, se gîndi ea în timp ce-şi 
strîngea prosopul mai bine în jurul trupului, plimbîndu-se pe 
lîngă telefon, tu nici nu ai habar cit de important eşti pentru 
mine! 

Acum însă era în întîrziere. Şi mai era şi atît de 
nervoasă! La naiba cu telefonul, acum trebuia neapărat să 
se îmbrace. Garderoba ei se întindea pe un întreg perete 
conținînd toate modelele desenate de ea şi, pentru că nu 
îşi putuse permite luxul de a angaja un manechin pe 
măsura căruia să le croiască, erau toate făcute pentru ea, 
pe măsura ei. Era totuşi un lucru bun că avea trupul unui 
manechin, mai ales că lucra în acea branşă, cugetă Paris 
în timp ce se îmbrăca cu o rochie de mătase de culoarea 
safirelor. Degetele începuseră deja să încheie nasturii 
delicati, cînd, dintr-o dată se privi în oglindă şi se opri. Nu, 
nu rochia asta. Nu era făcută din mătasea lui şi nu voia să-l 
lase să creadă că folosea şi alte materiale. Şi nu culoarea 
aceea, doar voia ca el să fie atent la noile ei modele şi să 
nu fie distras de felul în care se modula trupul ei pe sub 
ele. Fusta kaki bogată şi o bluză fără mineci, strînsă în talie 
de o curea lată, şi cu picioarele încălţate confortabil în 
ghetuțele de pînză care se încheiau peste glezne şi îi 

subțiau picioarele erau pur şi simplu perfecte pentru 
întîlnire. Paris privi cu un ochi critic rezultatul. Şic, dar nu 
sexy — exact ce trebuia. O pată galbenă şi ivoire pe 
pleoape, o uşoară fulguire de nuanța coralului pe obraji, un 
strat șubțire de luciu pe buze, şi era gata. Oh, aproape. Şi 
un strop de Cristalle — mmm, parcă deja intrase în rai. Intr- 
o bună zi va avea propriile ei parfumuri, la fel ca şi Chanel. 
Paris rămase o clipă să privească la posterul în mărime 
naturală al „Domnişoarei“, la fața aceea zbircită iluminată 
de inimitabilul ei zîmbet, la bărbia ridicată cu aroganță, şi la 
pălăria cu boruri late, înclinată exact în unghiul potrivit — 
dîndu-i totuşi o nuanţă de mister. Idolul ei. Şi ea ar putea 
deveni ca şi Chanel, o forţă, o influenţă de necontestat în 
lumea modei. Ştia asta. Dar se părea că nimeni altcineva 
nu mai avea aceeaşi părere. Încă, adăugă cu fermitate 
Paris. 

Aha, acum suna la uşă. Venise. Respirind o dată 
adînc şi mai aruncînd o ultimă privire în oglinda lungă, 
triplă, Paris Haven îşi ridică bărbia şi se îndreptă spre uşă, 
fața ei drăguță fiind luminată de celebrul zîmbet al lui Jenny 
Haven. 


Roma, 24 actombrie 


India Haven aranjă cele şase acuarele ce reprezentau 
Veneția de-a lungul pervazului de marmură şi se apucă să 
le studieze cu un ochi critic. In timp ce le examina, o 
încruntare îi încreţi fruntea, altfel foarte netedă... Acele 
picturi îi aparţineau, reprezentau munca asiduă a trei 
săptămîni încordate. Reuşise să surprindă primele semne 
ale toamnei ce se învirtejiseră deasupra oraşului născut pe 
ape cu nuanţe uşoare şi tonuri foarte tari în contrast, şi le 
aşezase în nişte rame antice pe care le cumpărase de la 
magazinele de vechituri ale Romei, pentru că erau 
fermecătoare. 

India oftă. Asta le descria foarte bine. Fermecătoare. 
Dar nu suficient de bune pentru o galerie de artă de 
proporţii. Totuşi, în magazinaşul Marellei, din colț cu Via 
Marguta, vor fi aşezate la vedere, în vitrină, şi se vor vinde 
în cîteva zile. Desigur, cartonaşele de prezentare, pe care 
înscrisese cu multă obrăznicie ,„,„Acuarelele sînt pictate de 
India Haven, fiica lui Jenny Haven“ aduceau zilnic o 
mulțime de turişti din toate colţurile lumii; magazinul acela 
ar fi vîndut cît de multe ar fi fost India capabilă să picteze. 
Marella Rinaldi era o femeie de afaceri fără scrupule, şi, 
dacă India era cumva în magazin atunci cînd îi intra pe uşă 
şi un potenţial cumpărător, atunci şi picturile şi ea erau 
imediat prezentate ca o mare afacere la care se adăuga 
dintr-un foc încă cincizeci la sută din prețul inițial. 
Majoritatea picturilor ei erau cumpărate în general de 
americani, pentru care Jenny Haven devenise aproape un 
vis naţional. India nu înceta să se tot mire de cit de bine 
păreau s-o cunoască pe mama ei toți aceşti oameni, de 
multe ori povestind anecdote despre ea pe care nici chiar 

Jenny nu le ştia, încă. Cum de o cunoscuseră pe fiica ei la 
Roma şi cum cumpăraseră unul dintre tablourile ei urma să 
fie povestea cea mai gustată la toate petrecerile din Illinois 
sau Texas, luni întregi după excursia memorabilă. 

Incruntarea dispăru de pe fruntea Indiei şi buna 
dispoziție începu să sporească în timp ce stringea 
tablourile de pe pervaz, le înfăşura în foiţă de mătase şi le 
băga apoi pe fiecare în cite o cutie. Se potriveau perfect. O 
fundă de culoarea lămiii în jurul cutiei aurii şi deveneau 
cadoul perfect. „Amintiri din Italia, de India Haven“ îşi 
aminti ea de cuvintele lui Fabrizio Paroli cu un zîmbet. 
„Impachetează-le, India. Intotdeauna e bine să le mai dai 
un ultim retuş, astfel încît oamenii să aibă impresia că le 
cumpără aproape pe gratis, şi poti să mai încarci şi nota de 
plată cu încă zece la sută“. Şi ce mare dreptate avusese, 
pentru că ţinuse figura asta de fiecare dată. Oamenii erau 
la fel de încîntaţi de cutia aurie şi de funda ei, precum erau 
şi de tabloul din interior. Da, se gîndi ea în timp ce punea 
cele şase cutii în sacoşa mare, cumpărată de la Gucci, şi 
şi-o arunca pe umăr, în mod sigur avea nişte clienţi foarte 
mulțumiți. Şi cele şase tablouri îi vor plăti chiria pe încă 
două luni. 

India îşi aruncă o privire rapidă în oglinda aşezată 
deasupra căminului şi pescui cu agilitate rujul din 
buzunarul exterior al sacoşei. O licărire de roşu aprins pe 
buze pentru a scoate mai în evidenţă noul ei pulover de la 
Ginocchietti, o trecere rapidă a miinilor printre şuvițele 
cîrlionţate din vîrful capului şi apoi o corecție a codiţei ce-i 
atirna la spate pînă pe umeri, şi era gata. Oare? Ezită 
puțin, după care se întoarse ca să arunce o privire mai 
atentă imaginii ei din oglindă. Ochii maronii şi mari îi 
întoarseră privirea cercetătoare, albul lor fiind curat şi 
strălucind de sănătate. Nas mic şi drept şi gură generoasă 
care se curbă imediat într-un zîmbet plin de căldură, în 

timp ce se examina. Drăguţă, se gîndi ea, şi cîteodată chiar 
fermecătoare — ca. şi tablourile ei. Fără mare valoare în 
galeriile importante, dar cu multă căutare prin împrejurimi! 
La naiba, de ce nu se îndrăgostea Fabrizio odată de ea? 
Pentru că nu avea decit un metru şi cincizeci înălțime? 
Poate că lui chiar îi plăceau femeile înalte. Se învirti un 
moment pe tocurile înalte ale ghetuţelor negre. Cu şuvițele 
acelea crețe din virful capului şi cu tocurile înalte ale 
ghetelor, în mod sigur atingea aproape un metru şaptezeci, 
cel putin, nu? Era blestemul vieţii ei că nu se născuse la fel 
de înaltă ca Paris sau ca Vennie. Ele amîndouă aveau 
picioarele lungi ale lui Jenny şi trupuri suple şi elegante ca 
ale tuturor americancelor, şi se potriveau perfect cu orice 
stil de îmbrăcăminte. Ea însă trebuia să fie mereu foarte 
atentă. Pe deplin îmbobocită încă de la paisprezece ani, 
India fusese forțată să realizeze că, deşi bărbaţii o găseau 
extrem de atrăgătoare, nu va avea totuşi niciodată silueta 
de nimfă pe care o aveau surorile ei. 

— Micuţă şi rotunjoară, îi. spusese Jenny, aşa erai şi 
cînd te-ai născut. Desigur, îi semeni tatălui tău şi nu mie. 

Taţii nu erau pomeniti prea des în casa familiei Haven, 
iar India ştia foarte bine că nu trebuia să discute despre 
chestiunea aceasta. Dar micuță şi rotunjoară — deşi, 
mulțumită milei lui Dumnezeu niciodată grasă — era şi 
acum. Oricum arăta bine pentru recepţia dată de Fabrizio; 
iar puloverul de la Ginocchietti era absolut minunat. 
Creatorii de modă italieni erau cei mai buni. Desigur, cu 
excepţia surorii ei, Paris, se gîndi imediat cu o undă de 
vinovăţie, deşi Paris nu crease deloc modele pentru o 
siluetă ca a ei. Italienii păreau să aibă în minte 
dimensiunile reale ale unei femei atunci cînd creau noi 
colecții de haine. 

Tocurile înalte ale Indiei țăcăneau plăcut pe 
pardoseala de marmură din Casa d'Ario şi, ca întotdeauna, 

se opri un moment să admire curbele plăcute ale scării, cu 
treptele ei lucioase şi tocite şi cu balustrada de fier, fin 
cizelat şi modelat. Vechea casă în care îşi avea şi ea 
apartamentul la primul etaj poate că se cam dărăpănase 
de-a lungul anilor, dar eleganta şi frumusețea ei o fascinau 
şi acum, ca şi atunci cînd venise acolo pentru prima dată. 
Dacă ar fi avut o mulțime de bani i-ar fi băgat în casa 
aceea pentru a-i recondiționa fosta frumusețe şi glorie, 
lustruindu-i marmura  trandafirie, revopsind întreaga 
fierărie, şi restaurind vechile pietre din care fusese 
construită, lipindu-le apoi cu grijă, cu un mortar de bună 
calitate — şi evident, eliminînd landoul antic din holul de la 
intrare, ce-i aparținea signorei Figoli. Această signora Figoli 
avea pe puţin cincizeci de ani, dar încă păstra acolo 
vechiul cărucior — pentru orice eventualitate, după cum îi 
spusese Indiei cu un zîmbet în colţul buzelor. „Nu poți să 
ştii niciodată cu un soț ca al meu“ mai, adăugase ea în timp 
ce-i făcea cu ochiul, şmechereşte, iar India îi zîmbise 
uimită şi şocată. Signor Figoli era un omuleț cu maniere 
destul de plăcute şi cu totul neinteresant, mereu tăcut şi 
politicos. Ei bine, se gindi ea cu un zimbet îngăduitor în 
timp ce se strecura pe lingă landou şi asculta zgomotele 
făcute de cei şase mici Figoli ce păreau să fie într-un 
război permanent unul cu celălalt, poate că din cauza 
acelor prînzuri interminabile creştea atît de rapid populaţia 
ltaliei — cu toate acele sieste de după-amiază, cu 
jaluzelele bine trase împotriva soarelui şi a căldurii şi cu 
restul de vin rămas în sticla de după masa de prînz. 

Uşa mare şi grea de stejar se închise cu zgomot în 
urma ei, iar India aruncă o privire de-a lungul străzii, 
căutînd micul ei Fiat, ca să vadă dacă nu cumva primise 
iarăşi vreun tichet galben cu o amendă pentru parcare 
neregulamentară. Lăsă să-i scape un oftat de uşurare; nu, 
aceea era ziua ei norocoasă. Aruncă sacoşa de la Gucci 

pe minuscula banchetă din spate, se strecură şi ea în 
maşină şi o porni prin traficul aglomerat al Romei. Cu puţin 
noroc putea mai întîi să treacă pe la magazin să lase 
tablourile şi apoi să se repeadă la recepție, tocmai în timp 
util. Nu ar fi vrut deloc să întirzie la un asemenea 
eveniment. Ziua de azi era atit de importantă pentru 
Fabrizio. Studiourile Paroli ce-i aparțineau lansau o nouă 
colecţie de mobilier, totul începînd de la tapițeriile bogat 
colorate şi pînă la micuțele mese lăcuite şi canapelele 
adinci şi moi, bune pentru lenevit, pînă la scaunele severe 
cu linii drepte ce ar fi putut chiar intra în muzee pentru 
frumusețea lor sobră. 

Paroli era faimos şi era cel mai bun decorator de 
interioare din întreaga Italie, ce îşi trăgea bazele de la Erno 
Sotsass şi de la faimosul lui grup de desing, Memphis, 
doar că Fabrizio transformase acel curent de avangardă 
într-o formă plăcută, şi acceptabilă în orice casă. India 
simţise mereu că Paroli Studios ar fi trebuit băgat într-un fel 
de capsulă a timpului şi apoi îngropat, pentru ca pămintenii 
anului 2500 s-o descopere şi s-o aibă drept cel mai pur 
exemplu al rafinamentului şi al bunului gust existent în 
această eră a noastră. 

Cel mai puternic atu al lui Fabrizio era latura umană cu 
care lucra; la liniile aspre, spaţiale, cu zone libere ce 
dădeau impresia unei camere din secolul următor, 
adăugind o simplă nuanţă de vechi la întregul decor. De 
exemplu, deasupra unei console cu linii aspre, lăcuite într-o 
nuanţă mai închisă, ar fi atirnat o oglindă venețiană din cel 
de-al şaisprezecelea secol, în aşa fel încît rama bogat 
ornamentată a oglinzii să se poată reflecta în luciul satinat 
al consolei, în vreme ce, vechea oglindă, ar fi reflectat 
culoarea bogată a lemnului natural. Ar fi pus pe o măsuţă 
din secolul al optsprezecelea, frumos ornamentată cu mici 
adăugiri din lemn de trandafir, o lampă imensă cu un 

abajur foarte modern care s-o pună mai bine în valoare. 
Gustul lui era fără greş, judecata lui în legătură cu 
aşezarea fiecărui obiect în parte era exactă şi îmbinarea 
ocazională a lucrurilor foarte vechi cu cele foarte noi ținea 
deja de geniu. 

In afară de talent, avea treizeci şi şapte de ani şi era 
incredibil de chipeş, în acel stil aparte al florentinilor, cu păr 
blond foarte des şi cirlionțat şi cu un nas drept ce-ti 
amintea de profilul lui David al lui Michelangelo. Şi mai era 
şi însurat cu o femeie superbă din Milano, moștenitoarea 
unei averi imense, cu care avea doi copii mici pe care pur 
şi simplu îi adora. Şi India îi devenise amantă cu aproape 
un an în urmă. 

Ca de obicei, traficul era un adevărat iad. Ceasul ei de 
mînă, făcut din plastic negru şi cu stele în loc de cifre — 
cumpărat pentru citeva sute de lire dintr-un magazin micuţ 
din Veneția, pentru simplul motiv că i se păruse ceva teribil 
de deosebit — arăta, asta în cazul în care reuşeai să 
deduci corect spațiul dintre steluțe, că era aproape ora opt. 
Nerăbdătoare, India trase Fiat-ul afară din încurcătura 
aceea de maşini de pe Via Cesare Augusto, şi, apropiindu- 
se de trotuar, se urcă pe el cu cele două roți laterale 
întorcînd maşina în unghi ascuţit pe şoseaua cu un singur 
sens, claxonînd în permanenţă. Imediat i se păru că fiecare 
claxon existent în Roma începuse să sune cu disperare, 
într-un fel de cacofonie pustiitoare, în timp ce şoferii din 
maşini îşi fluturau ameninţători pumnii în direcţia ei, iar 
trecătorii care se lipiseră de ziduri îi aruncau insulte 
sfidătoare în timp ce ea zimbea liniştită. 

— Să vă ia naiba pe toți! strigă ea fericită în americana 
ei sadea. Sint în întirziere! India Haven devenise o 
adevărată italiancă. 


Mondra 


Fiecare suprafață disponibilă din bucătăria lambrisată 
cu lemn din casa familiei Lancaster, era toată acoperită cu 
tot felul de tăvi şi platouri. Castronul Cuisinart era. plin cu 
maioneza de abia făcută şi decorată pe margini cu 
bucățele de castravete acru, salatele proaspete stăteau 
într-un unghi periculos pe marginea chiuvetei în care se 
dezghețau cozile de homari — cît mai repede, după cum 
spera Venetia. Minunatele jumătăți de avocado decorate în 
vîrf cu bucățele de brînză topită nu mai aşteptau decit să 
fie băgate la cuptor pînă cînd ar fi ajuns la consistenţa 
ideală, ca apoi să li se pună deasupra cîteva boabe de 
caviar. Venetia se ruga în gînd ca oaspetele din America 
să nu fie un mare cunoscător în ale caviarului pentru că 
acela pe care-l luase ea nu era tocmai de cea mai bună 
calitate. Un alt castron plin cu orez era decorat pe 
deasupra cu ardei iuți de un roşu, verde şi galben aprins. In 
altă farfurie un întreg munte de antreuri erau aşezate pe 
lîngă castroanele cu salata proaspătă care mai trebuia 
doar aşezată cu ulei de măsline din Provence şi cu oțet de 
vin alb foarte fin. 

Venetia se îndepărtă puţin şi examină totul cu un ochi 
încîntat. Cozile de homar fuseseră o cumpărătură teribil de 
inspirată — aproape că nu trebuia să-i găteşti deloc, iar 
acum nu mai avea de făcut decit jumătăţile de avocado şi 
desertul. Aşa, ca o concesie făcută binecunoscutului gust 
al americanilor pentru ciocolată, avea de gind să facă un 
sufleu de ciocolată; totul era aproape pregătit, trebuia doar 
să mai bată albuşurile şi era gata. 

Era exact ora opt şi un sfert cînd Venetia Îşi scoase 
şorțul mare de măcelărie şi în aceeaşi clipă uşa de la 

bucătărie se deschise. O mină, în care era şi un pahar înalt 
plin cu şampanie, se ivi de după ea. 

— Pentru tine, îi zise vocea de contralto a Lydiei. Oare 
am fost iertată? 

Venetia izbucni în ris. 

— Dacă e o şampanie bună, îţi iert totul. 

— Cea mai bună a lui Roger. Faţa plină de părere de 
rău apăru din spatele uşii. L-am făcut să desfacă o sticlă 
din '69. Privirea făcu înconjurul bucătăriei. Şi se pare că 
nimeni nu are mai multă nevoie de aşa ceva mai mult decît 
tine. Oh, Vennie, scumpo, este un adevărat festin. Eşti atit 
de deşteaptă — şi cursul acela de bucătar, o minune! 

— Din simplă curiozitate, Lydia, îi zise Venetia sorbind 
din şampanie, şi dacă nu te superi, spune-mi şi mie, cu ce 
aveai de gînd să-ţi hrăneşti invitaţii? 

Vinovată, Lydia trase un pachet mare din spatele uşii 
şi din el scoase o coastă enormă de vacă. 

— M-am gindit că o să le placă. Americanilor le place 
carnea de vacă, nu? Dar pur şi simplu nu m-am gindit la cît 
timp mi-ar trebui să gătesc scirboşenia asta! Şi dacă tot 
vorbim de timp, trebuie să ne grăbim să ne aranjăm şi noi. 
Haide, Vennie, lasă toate astea aşa cum sînt. Mergi şi 
relaxează-te puţin într-o cadă cu apă fierbinte şi apoi fă-te 
frumoasă. Roger ţine vinurile sub strictul lui control şi Kate 
a pus masa şi a aranjat florile. Florile! Oh, Vennie, ce m-aş 
face fără tine, aşa ca un fel de nouă fiică? Iti multumesc 
mult de tot. 

Lydia o luă apoi în brațe şi Venetia îşi lăsă obrazul să 
se sprijine de obrazul moale al Lydiei. Acela era locul ei, 
locul de care aparținea ea cu adevărat. 


Kate îi pregătise cada şi adăugase în plus şi ulei de 
baie cu miros de gardenie, iar Venetia se lăsă mulţumită în 
apa fierbinte şi parfumată, sorbind gînditoare din cupa de 


24 


şampanie. Se simțea de parcă nici n-ar fi cunoscut o altă 
casă, un alt cămin atit de stabil şi de permanent, cel puţin 
nu de cînd fusese într-adevăr foarte mică. Nu pînă nu a 
cunoscut-o pe Kate. Ca un copil singuratic, de doisprezece 
ani, în primul ei trimestru petrecut la Hesketh's, Venetia 
totuşi nu era o novice a sistemului de şcoală-internat din 
Anglia. Jenny avusese grijă ca Venetia să ajungă la vîrsta 
de şapte ani la prestigioasa Birch House School din 
mijlocul ținutului Berkshire, şi din acea zi, Venetia îşi mai 
amintea şi acum prima impresie pe care i-o făcuse 
dormitorul, cu paturile lui cu rame metalice, înfățate cu 
cearceafuri şi perne cu feţe de bumbac roz, în fiecare din 
acele paturi existind o întreagă menajerie de catifea, 
ursuleți, iepuraşi şi alte animăluțe mici şi drăguțe. Işi 
reaminti de senzaţia nesuferită de scufundare pe care o 
avusese atunci cînd ochii îi căzuseră pe noptierele ce se 
înşirau de o parte şi de alta a paturilor, şi care conţineau 
toate bunurile fetelor. Pe fiecare noptieră, aranjate cu o 
prezicie militărească stăteau: peria de păr, pieptenele şi 
cite o fotografie înrămată a familiei zîmbitoare. 

Venetia se agăţase cu disperare de mîna lui Jenny. 
După trei ani de libertate şi plăcere petrecute la şcoala 
Montessor din Malibu, locul acela îi părea o închisoare. 

— Fii curajoasă, draga mea, îi spusese Jenny. Adu-ţi 
aminte că eşti aici pentru că tatăl tău era englez şi tu vei 
învăța cum să te porți ca o adevărată doamnă. N-am de 
gînd să las vreun copil de-al meu să ajungă în afacerea 
asta nenorocită cu cinematografia ca ultimul om din Los 
Angeles. Şi oricum, o să fie foarte amuzant, o să vezi. 

Au fost trimise în dormitorul care se chema 
„Tandrețe“, unde exista un pat liber, şi Venetia se 
întrebase atunci cine fusese oare norocoasa care scăpase 
din locul acela îngrozitor. 

— Toate dormitoarele noastre au fost denumite după 
calitățile pe care cei de la şcoală speră să ni le însuşim noi 
de aici, le anunţase ghidul lor, o fetiță cam de virsta 
Venetiei, în timp ce le făcea cu ochiul, Tandreţe, Răbdare, 
Simpatie, Bunătate şi Modestie. 

— Dar ce s-a întîmplat cu ea? întrebase Venetia cu o 
voce mică, în timp ce arătase cu capul spre patul care 
acum urma să fie al ei. 

` — Oh, Candia? A făcut oreion şi mătuşa ei a venit s-o 
ia s-o ducă acasă. Familia ei locuieşte în Hong Kong şi 
cred că mama ei doreşte ca ea să rămînă acolo pînă cînd 
va fi suficient de mare să meargă la o şcoală de renume. 
Oricum, cam toate familiile noastre locuiesc de partea 
cealaltă a oceanului. Limba pe care o vorbea fetița, cu un 
pronunțat accent englezesc i se păruse Venetiei cu totul 
străină. 

— Aşa, ai văzut? strigase triumfătoare Jenny. Ți-am 
zis eu că n-o să fii singura fată departe de familia ei. 

— Ţi-ai adus şi poneiul cu tine? o întrebase fetița al 
cărei nume era Lucy Hoggs-Mallett. Majoritatea dintre noi i- 
am adus aici, la şcoală. 

— Un ponei? Faţa Venentiei arătase foarte limpede 
uifnirea de care era cuprinsă. Putea înota precum un 
peşte, ținînd cont că prima ei lecție de înot la vîrsta de doar 
un an o luase la cea mai bună şcoală din Hollywood, la 
Crystal Scarborough Swim School; iar la un an şi jumătate 
se simţea oricum mai bine în apă, mai în siguranţă decit pe 
pămînt solid pe cele două picioruşe ale ei, iar din bazin îi 
făcuse semn cu mîna mamei ei care stătea pe locurile 
rezervate părinţilor mîndri ce îşi priveau ordraslele cum 
înotau. Luase prima lecţie de tenis la virsta de cinci ani, 
cînd învățase cum să ţină bine o rachetă de tenis, apoi îşi 
formase un revers formidabil şi avea un ochi ca de vultur 
atunci cînd era vorba de minge; şi la fel de bună era şi la 

meciurile de baseball de la şcoală şi de pe plajă. Dar un 
ponei! Nu avuseseră loc şi pentru un ponei în casa lor din 
Malibu. Ah, citeodată, sigur, se mai plimbase pe spinarea 
unui cal în parcul de distracţii din Beverly Hilis, înainte ca 
acesta să fie desființat ca să se construiască pe locul. 
respectiv un spital şi un supermagazin. Dar cam asta era 
tot ce ştia ea despre cai şi călărie. 

— O să ai un ponei pînă la sfîrşitul acestei săptămini, 
îi promisese Jenny. Cu culoare ti-ar plăcea să aibă? De 
parcă şi-ar fi ales o nouă rochie. 

— Nu ştiu. Venetia fusese cuprinsă de multe îndoieli. 
Nu era deloc sigură că îşi dorea un ponei, oare nu erau 
puțin cam prea mari şi prea ameninţători? 

— Ei bine, cel mai bine e să nu fie gri, le sfătuise 
isteata Lucy. O să se umple tot de praf şi o să ia o 
grămadă de timp să-l cureti ca să arate iarăşi bine. Al meu 
este roib, adugase ea mîndră. Asta-i cea mai bună alegere. 

— Atunci va îi roib, decise Jenny, aranjind pe noptieră 
pieptenele şi peria şi o fotografie înrămată, care apăruse şi 
pe coperta revistei Vogue. 

— Nu. Vocea Venetiei fusese încărcată de o emoție 
îndelung reţinută, atunci cînd aruncă fotografia înapoi 
mamei ei. Nu avem voie să ţinem decit o singură poză şi 
eu o vreau pe asta. Din ghiozdănaşul vesel care o 
acompaniase pe tot parcursul anilor de şcoală scosese o 
fotografie destul de tulbure de la ultima petrecere dată 
pentru ziua ei de naştere făcută pe plajă, lingă casa lor din 
Malibu. O duzină de copii îmbrăcaţi în blugi şi cu pălării de 
petrecere pe cap, care zîmbeau arătîndu-şi dinţii albi 
fotografului, şi, în spate, o altă duzină de părinţi care 
zimbeau fericiți. Asta-i casa noastră, îj explicase ea fetiţei 
care le condusese, şi ăştia sînt prietenii mei. 

— Oh, locuieşti la malul mării. Ce drăguţ! 

Acea simplă generozitate a lui Luck Hoggs-Mallett, 
care apreciase aşa de frumos lumea din care venise, o 
făcu pe Venetia să se simtă mai bine şi să-i zîmbească. 

Simţind că fiica ei se mai liniştise, Jenny plecase 
imediat ca să vorbească încă o dată cu directoarea, după 
care, cu citeva îmbrăţişări grăbite şi sărutări la fel de 
rapide, plecase. Cu excepţia vacantelor, Venetia Haven nu 
a mai stat deloc cu mama ei. 

Birch House era condusă cu o mînă îngăduitoare şi 
după spiritul conceptelor după care fuseseră numite şi 
dormitoarele lor, iar cele cincizeci de fetițe care locuiau în 
acele dormitoare începură să trăiască într-o lume de bănci 
de şocală din lemn lustruit, cu multă învăţătură în timpul 
zilei, iar după ora trei şi jumătate, cu multă libertate pînă 
seara, cînd se făcea ora de culcare. Erau libere să-şi 
călărească poneii, să aibă grijă de hamsteri şi de iepuri, 
care, asemenea lor, după-amiezele şi le petreceau în 
libertate, în afara cuştilor lor, ţopăind veseli pe peluza 
verde a şcolii, urmăriți îndeaproape de stăpînele lor. 
Proprietatea şcolii Birch House se întindea pînă pe malurile 
rîului Thames, şi, uneori, cînd afară era cald, li se permitea 
să intre în apa verde şi răcoroasă ca să înoate, care era 
atit de diferită de ceea ce îşi amintea Venetia că erau 
piscinele Hollywood-ului. 

În lungile vacanțe de vară se întorceau acasă la 
Jenny, dar vacantele celelalte, care erau mult mai scurte, 
erau o adevărată problemă. Cîteodată era condusă pînă la 
un avion de pe aeroportul Heathrow şi era întimpinată apoi 
la Geneva sau la Roma sau la Nisa de către o limuzină 
care o ducea la vreun hotel de lux ca să-şi întilnească 
surorile. După care sosea şi Jenny şi petreceau cîteva zile 
toate patru împreună. Şi atunci viaţa se schimba complet. 
Ea şi cu India şi cu Paris erau tratate ca nişte prințese, 
domnii de la companiile de filme le întrebau ce dorințe 

aveau ca să le poată îndeplini, directorii hotelului le 
asigurau transportul pentru a vizita oraşul, iar chelnerii 
mereu le dădeau în plus cite o cupă de îngheţată, iar 
ultimul prieten al mamei lor se întrecea pe sine încercînd 
să le ciştig> bunăvoința şi, mai ales, să scape de 
resentimentul lor. Pînă cînd n-a împlinit treisprezece ani şi 
nu s-a îndrăg. *it pentru prima dată de un băiat nu a reuşit 
să înțeleagă ceca ce le spusese Paris cîndva: 

— Nu trebuie să fim geloase pe Jenny, în fond, dacă 
nu ar fi aceşti prieteni ai ei, nici una dintre noi.nu am fi 
acum aici. 

Paris, pe vremea aceea avea şaptesprezece ani, iar 
Venetia şi cu India simţiseră că în mod sigur ştia ce anume 
spunea. Părea atit de mare faţă de ele, şi atît de 
înțeleaptă! 

— Asta-i ce-a făcut şcoala din Elveţia pentru tine? o 
întrebase invidioasă Venetia, admirînd silueta zveltă şi 
înaltă al lui Paris, şi părul negru şi lucios. Orice punea 
Paris pe ea, arăta fantastic, şi, de vreme ce nu fusese 
obligată să poarte vreo uniformă la şcoală, îşi dezvoltase 
un stil al ei propriu de a se aranja, amesteciînd stilul sport 
californian cu eleganța franțuzească şi cu culorile vii, 
specifice italienilor, ceea ce făcea ca pe stradă toate 
capetele să se întoarcă după ea, pline de admiraţie. Le 
făcea pe surorile ei mai mici să se simtă prea grase şi prea 
lălii, şi, deşi Venetia îşi promisese că va renunţa la 
budincile engleze care se serveau la şcoală, în zilele reci 
de iarnă care urmaseră acelei întilniri, asta părea să fi 
rămas pentru ea singura consolare, mîncarea delicioasă. 
Deserturile de acolo îi confereau o anumită alinare, nefiind 
numai apetitul pentru dulce, normal la un copil de virsta ei. 
Şi asta se întîmplase pînă cînd începuse să fie interesată 
de sexul opus, iar atunci dulciurile şi mîncarea consistentă 
rămăseseră undeva în urmă, iar oasele începură să apară 

pe faţa ei, care lua deja forma feței drăguțe a lui Jenny, 
deşi poate ceva mai ascuţită. 

Nu fusese prea rău la Birch House, cu vacanțe mici 
între trimestre, pentru că majoritatea fetelor proveneau din 
familii de militari sau de. diplomaţi care erau plecate în 
locuri îndepărate şi, ca atare, majoritatea lor trebuiau să 
rămînă tot la şcoală, dar, cînd s-a mutat la Hesketh's, viața 
în general şi mai ales vacantele au început să devină o 
mare problemă. 

Prima ei vacanţă acolo şi-o petrecuse în casa 
directoarei care se găsea chiar pe proprietatea şcolii, şi, 
chiar dacă miss Lovelace fusese foarte amabilă cu ea, 
vacanța aceea păruse de-a dreptul interminabilă. Şi în 
afară de asta, celelalte fete începuseră să-şi închipuie că 
era ca un fel de spion între ele, în legătură directă cu 
conducerea şcolii, aşa că, o excluseseră din grupurile lor şi 
din sistemul lor de relaţii de prietenie. Şi, desigur, aflaseră 
şi cine anume era mama ei. Conversaţiile se opreau abrupt 
atunci cînd ea intra în vreo încăpere şi începeau din nou 
după plecarea ei. Apoi mai erau şi petrecerile în pijama de 
la miezul nopții la care ea nu fusese niciodată invitată şi 
apoi şi îndrăzneala Melissei Carr care furase două sticle de 
şampanie, special ca să sărbătorească ziua de 4 iunie a 
Etonului. Insă Venetia era în dizgraţia lor; îşi dorea cu 
disperare să facă şi ea parte din grupul lor, şi, dacă asta nu 
se putea, atunci dorea ca măcar înapoi la Jenny să se fi 
putut. întoarce. Dar la scrisorile ei disperate, Jenny îi 
răspundea cu o detaşare rece care o respingea, primind 
odată cu aceste scrisori şi pachete frumoase de la 
Theodore's sau Fred Segals, ce conțineau haine 
californiene de-a dreptul superbe, dar care nu semănau 
deloc cu cele pe care le purtau celelalte fete. Aşa că 
Venetia nu se îmbrăcase niciodată cu ele de teamă să nu 
fie luată în rîs sau ea să nu stirnească gelozie. 

Kate Lancaster fusese cea care o salvase din acea 
disperare. Venise mai repede dintr-un weekend şi o 
descoperise pe Venetia în dormitorul ei, singură, în casa 
dărăpănată care ţinea loc de cămin pentru amindouă şi 
pentru alte patruzeci de fete, şi, în acel moment, Kate 
simţise o undă de milă şi de vinovăţie. Nu era nici acum 
sigură care dintre cele două sentimente o făcuseră să-şi 
arunce geanta de voiaj pe care o folosea în weekend-uri şi 
să se grăbească spre dormitorul în care Venetia stătea 
singură, aşezată în patul ei. 

— Oh, Vennie îi spuse ea agitată, am avut un 
weekend de-a dreptul năucitor, cu o mîncare cumplită, şi 
cu cîinii care au fost la fel de drăgălaşi şi de neascultători 
ca de obicei, şi cu mama care a uitat de oaspeţii care 
urmau să vină din Franţa, deşi eram deja optsprezece în 
casă. Am fost obligată să renunţ la camera mea şi să dorm 
pe jos, într-un sac de dormit. Ce nebunie! Mama este de-a 
dreptul smintită — odată chiar a uitat că îl invitase la masă 
pe episcop.şi nu aveam nimic pregătit. Totul din congelator 
era îngheţat bocnă, iar slăbiciunea episcopului este 
miîncarea. Ştii ce-a făcut? L-a servit cu un gin de-a dreptul 
enorm după care a zburat în bucătărie, a pregătit la 
repezeală nişte aluat şi a fiert singurul lucru care nu era 
congelat în frigider.— carnea pe care o cumpărase special 
de la măcelărie pentru cîini. A mai pus citeva mirodenii şi a 
mai şi turnat o jumătate de sticlă de vin roşu, apoi a 
pregătit plăcinta şi, patruzeci de minute mai tirziu, 
episcopul ne-a declarat că nu mai gustase niciodată pînă 
atunci ceva atit de bun. Şi amăritul mîncase carnea pentru 
cîini! Kate izbucnise în ris. Singurul necaz a fost că a 
trebuit să mîncăm şi noi — chiar dacă ştiam din ce fusese 
făcută! 

Venetia începuse şi ea să ridă împreună cu Kate. 

— Şi avea un gust chiar atit de cumplit? 


31 


— Nimic cu atîta vin înăuntru nu poate avea un gust 
cumplit. Dar tu cum ţi-ai petrecut weekend-ul ăsta? 

Kate se lăsase pe spate în patul Venetiei, studiind-o 
printre pleoapele pe jumătate lăsate. Era foarte drăguță, 
după cum giîndise ea în acel moment, dar, cu o mamă ca a 
ei, cine n-ar fi? Atunci o luase în considerare şi pe mama 
ei, pe Lydia. Cu o faţă prelungă şi osoasă, faarte elegantă, 
un zîmbet larg şi plăcut, ochi limpezi de un verde fascinant 
şi o claie de păr roşu. Mai degrabă atrăgătoare decit 
frumoasă şi, deşi nu se gîndise niciodată prea mult la asta, 
se părea că arăta întotdeauna îmbrăcată şi aranjată potrivit 
momentului. Indiferent că era vorba să scoată cîinii la 
plimbare prin Ranleigh, cu o vestă de câtifea şi ghete 
înalte, fie că era vorba despre o petrecere şi purta tafta 
scumpă sau mătase, întotdeauna era îmbrăcată teribil de 
potrivit situației, avea parcă un anume simţ al „bunei- 
cuviințe“ vestimentare. Şi asta era exact ceea ce îi lipsea 
Venetiei. Nu se potrivea pe nicăieri. Era oare americancă? 
Era oare englezoaică? Kate se simţise deodată şi mai 
vinovată — ele, colegele ei, nu-i permiteau să devină o 
englezoaică, una de-a lor, şi de aceea îşi petrecea tot 
timpul la şcoală, de una singură. O dată pe an Venetia îşi 
petrecea vacanța cu mama ei, în California, sau poate că 
se întîlneau în Europa — împreună cu celelalte două surori 
ale ei. Asta era tot ce ştia Kate despre ea. 

— Vennie, îi spusese ea, ridicîndu-se deodată din pat, 
ce-ai zice să vii împreună cu mine acasă, la Long Leave — 
peste două săptămîni — imediat după examene? Să 
sărbătorim evenimentul? 

Venetia o privise atunci înmărmurită. | se spusese 
„Vennie“, şi avea o prietenă. Kate o invitase la ea acasă în 
timpul vacantelor şi întreaga ei viaţă se schimbase cu totul. 

Venetia era încă în baie, iar apa începuse să se 
răcească, atunci cînd sunetul clopoțelului de la intrare îi 
împrăştie amintirile. Sări dintr-odată vinovată, Dumnezeule, 
oaspeții veniseră deja şi ea nu era deloc gata! Şi ce naiba 
avea de îmbrăcat? Se uscă repede şi alergă spre şifonier 
să-şi verifice garderoba. Oaspeţii din seara aceea erau cu 
toții oameni în vîrstă. Kate plecase la teatru şi asta 
însemna că Venetia urma să fie cea mai tînără persoană 
din toată adunarea. De fapt, asta nu era chiar o problemă, 
pentru că îi va permite să verifice cum mergeau treburile în 
bucătărie, şi, poate cu un dram de horoc, se va înapoia şi 
Marie-Therese ca să îi dea o mină de ajutor. Nu voia ca 
oaspetele de onoare să ştie că şi ea era americancă, hotări 
dintr-o dată, voia ca în seara aceea să pară foarte 
englezoaică, o Lancaster şi nu o Haven. Deci, rochia roz 
de la Laura Ashley o făcea să pară ca o lăptăreasă, mai 
era şi rochia de un roşu aprins care i se potrivea ca o.a 
doua piele şi îi lăsa şi un umăr descoperit, dar şi aceea se 
potrivea mai degrabă cu Berverly Hills, nu cu Londra. Asta 
însemna că nu-i mai rămăsese decit rochia galbenă de la 
Joseph, care era cam excentrică pentru că era în întregime 
tricotată şi se mula perfect pe corp, sau rochia aceea 
conservatoare de la Belville Sassoon care era o veche 
favorită a ei şi în care mereu se simţise foarte bine. Venetia 
ezita între cele două. Oh, la naiba cu toate, de ce să nu fie 
şi ea măcar o dată excentrică — în fond era una din familia 
Lancaster! Aşa că îşi trecu un roz foarte pal peste pleoape 
şi mult rimel pe gene, o nuanţă de roz ceva mai închis 
pentru pomeţi şi un roz foarte aprins pe buze. Pentru un 
moment Venetia chiar se gîndi să-şi dea şi pe păr cu un 
fixativ de culoare roz, simțind nevoia să-i şocheze pe 
invitaţi, arătînd că şi înfăţişarea putea fi alcătuită cu mare 
artă şi că prea puţin conta rochia cu care erai îmbrăcată. 
Ştia că Lydia nu s-ar fi supărat deloc, dar nu voia să-l pună 

într-o situaţie delicată pe american. Aşa că renunţă. Avea 
exact suficient timp să treacă şi pe la bucătărie şi să vadă 
dacă nu cumva se întorsese Marie-Therese, ca s-o 
convingă să dea o mînă de ajutor. Jumătăţile de avocado 
erau deja la cuptor, aşa că în cincisprezece minute totul 
urma să fie gata pregătit pentru a fi pus pe masă. 

Salonul încăpător zumzăia de conversaţia animată şi 
de clinchetul plăcut al cuburilor de gheaţă din paharele de 
cristal, de rîsul discret al femeilor şi de vocile cu accente 
educate în cele mai bune şcoli ale domnilor. Venetia se 
opri în uşă, contemplînd scena ce i se înfățişa în fața 
ochilor. La petrecerile Lydiei nu se punea problema 
rigidității ci de la bun început totul zumzăia de bună 
dispoziție. Hainele de seară ale domnilor erau purtate cu 
un aer foarte rafinat, care spunea că era ceva obişnuit 
pentru acei gentlemeni să participe la asemenea serate 
rafinate, mai ales datorită faptului că acele haine aveau 
probabil ceva mai mult de douăzeci-de ani vechime, deci 
veterane, şi chiar şi rochiile erau frumoase, deşi cu totul şi 
cu totul „inaventuroase“ Venetia se simţi dintr-o dată 
nelalocul ei în rochia aceea tricotată şi mulată pe trup. 

Totuşi, un bărbat se detaşa clar de toată acea 
mulțime, de parcă ar fi venit de pe altă planetă. Nu doar 
datorită costumului lui de seară extrem de bine croit şi 
foarte modern sau datorită cămăşii lui — era singura care 
avea doi nasturi — foarte discreţi de altfel — făcuți din 
diamante mici, dar ceea ce îl făcea să se deosebească 
total de ceilalți era faptul că nu părea să aibă mai mult de 
douăzeci şi cinci de ani. Şi, se gîndi Venetia în timp ce 
ochii li se întîlniră pe deasupra capetelor celorlalți, era 
aproape amețţitor de frumos. 

— Ah, Vennie, dragă, o gratulă Lydia în timp ce venea 
cu paşi mari în direcţia ei. Te rog, vino să ţi-l prezit pe 
domnul McBain. Apoi îşi întoarse zîmbetul plin de 

frumusețe spre tînărul invitat. Aceasta este Venetia Haven, 
„chiriaşa“ noastră, sau mai degrabă fiica noastră adoptivă, 
îl anunţă ea cu veselie în glas, şi de asemenea — din 
fericire pentru noi toți — şi bucătarul şef din seara asta. 
Venetia, acesta este Morgan McBain. 

— Oh — zîmbetul Venetiei era puţin încurcat — dar 
am crezut... n-ar fi trebuit să fiți ceva mai în vîrstă? reuşi ea 
să-l întrebe total stînjenită. Mina caldă şi fermă a lui 
Morgan McBain încă i-o ţinea strîns pe a ei. 

— Din nefericire, tata n-a putut să mai vină, aşa că m- 
a trimis pe mine să-l reprezint. Şi trebuie să recunosc că 
sînt chiar foarte mulțumit că a făcut-o. 

Admiraţia strălucea în ochii lui la fel de albaştri ca şi ai 
ei şi Venetia îi zîmbi încîntată, sufletul umplindu-i-se parcă 
dintr-o dată de o bucurie ascunsă. Părul lui era drept şi 
foarte blond, parcă decolorat de soarele mult prea puternic, 
iar pielea îi era bronzată într-o nuanţă foarte plăcută. Arăta, 
decise ea, ca un american sadea, bun înotător şi bun 
navigator, care ar fi pus jos imediat orice englez spicluit. 

— Tu eşti bucătarul şef? Vocea lui joasă exprima 
nedumerire. 

Venetia izbucni în ris. 

— Corect. Sper să-ţi placă miîncarea din seara asta. 

— Dacă tu eşti cea care a gătit-o sint sigur că o să-mi 
placă la nebunie, dar trebuie să-mi promiţi că o să te aşezi 
lingă mine... Făcu un gest discret cu capul spre ceilalți 
invitați. Cred că o să am nevoie de ajutorul cuiva. 

Venetia îl privi surprinsă, cu aceeaşi privire albastră, 
foarte clară şi devastatoare ca a lui Jenny Haven. 

— O să văd ce pot face, îi promise ea. Se îndreptă mai 
întîi spre sufragerie unde aranjă în aşa fel încît să stea 
alături de el la masă, după care fugi în bucătărie ca să 
verifice dacă jumătățile de avocado nu erau deja gata. 
Viaţa i se părea de-a dreptul minunată. 


Paris 


Amedeo Vitrazzi întîrziase cu numai cincisprezece 
minute. Deloc rău pentru un italian, cugetă Paris în timp ce 
turna într-un pahar scotch pentru oaspetele ei şi Campari şi 
sifon pentru ea. li aruncă o privire rapidă pe sub gene în 
timp ce aranja paharele pe'tava neagră, lăcuită, o 
adevărată bijuterie japoneză. Amedeo stătea sprijinit de 
unul dintre stilpii care susțineau acoperişul atelierului, 
privind în jur cu un zîmbet amuzat ce-i flutura parcă pe 
buze. Era un bărbat atrăgător, frumos bronzat după vara 
petrecută la vila sa din St. Tropez, cu o vorbă domoală şi 
un păr moale şi negru şi impecabil aranjat, şi cu o privire 
verde, foarte atentă, care examina în amănunţime locul 
care era şi atelierul şi casa ei. Oare ce virstă avea? se 
întrebă Paris. Era dificil de apreciat; era zvelt, dar nu era 
acea zveltețe a tinereții, ci una pentru care probabil 
muncea din greu pentru a şi-o menţine, tinîħd cont că era 
un bărbat care avea mare grijă de înfăţişarea lui. Poate 
patruzeci, poate patruzeci şi cinci, hotărî Paris, zimbindu-i 
din nou în timp ce se îndrepta spre el cu paharele pline. 

— Scotch cu gheață şi sifon, signore. 

Privirea lui Amedeo Vitrazzi era plină de apreciere la 
adresa ei. li plăceau femeile frumoase şi aceasta din fața 
lui era chiar excepțional de drăguță... nu chiar genul lui, din 
păcate. Lui îi plăceau cele puţin mai rotunjoare, cu curbe 
molatice, mai pline pe funduleț, la fel cum fusese şi Gina 
atunci cînd se căsătoriseră. Gina fusese perfecțiunea 
întruchipată atunci, o italiancă frumoasă şi cu nişte curbe 
de invidiat, numai că asta fusese cu aproape douăzeci şi 
cinci de ani în urmă. Gina era acum mult prea rotundă 
după cinci naşteri, şi deja mai era şi un nepoțel pe drum. 

Primul. Amedeo avea patruzeci şi opt de ani şi era cumplit 
de conştient de cît de aproape era de teribila vîrstă de 
cincizeci. Zimbetul pe care i-l oferise lui Paris avea ceva 
intim în el, mai ales atunci cînd se întinse să ia paharul ce 
îi era destinat. Era minunat să fii alături de o tînără cum era 
cea din faţa lui; chiar dacă puțin prea slăbâănoagă pentru 
gustul lui, însă zîmbetui acela de pe gura sexy promitea 
multe lucruri plăcute pentru un bărbat. 

— lmi place casa ta, Paris. Are mult farmec. Se sprijini 
iarăşi de stilpul de lemn lăcuit în negru şi privi din nou. în 
jurul camerei. Ziduri albe, stilpi vopsiți în negru, o încilceală 
de țevi expuse, vopsite într-un verde ca de smarald. Nimic 
cu adevărat de valoare în camera aceea — cu excepția 
vechiului pat. Frumoasă piesă, patul ăsta. Făcu un gest 
neglijent cu paharul în direcţia lui. 

Paris ridică din umeri. 

— Asta a fost alegerea surorii mele. Ea se pricepe la 
astfel de lucruri. Eu nu mă pricep decit la modă. 

Ochii li se întilniră, ai ei de un albastru intens şi parcă 
puțin îngrijoraţi. Îşi umezi buzele şi Amedeo prinse licărul 
de nervozitate. Era de-a dreptul surprins. Oare de ce era 
atit de nervoasă fata lui Jenny Haven? 

Lampa neagră, italienească, se curba deasupra 
planşetei lăsînd restul încăperii în umbră şi, automat, 
privirea lui fu atrasă de schiţele cu care era acoperită 
planşeta. 

— N-ai vrea să vezi desenele mele? Mina lui Paris se 
lăsase uşor pe braţul lui, iar el îi zîmbi din nou privind-o 
drept în ochi. 

— De ce nu, cara? Hai să vedem ce-ai pus tu la cale 
acolo. 

Tonul lui era. indulgent, iar Paris o luă înainte pe 
podeaua de lemn neacoperită cu nici un covor, pînă la 
planşeta de lucru. Acolo se afla adevărata ei lume, locul 

speranţelor şi al visurilor ei, al luptelor duse cu imaginaţia 
şi cu inspiraţia, fanteziile ei în legătură cu moda şi cu stilul. 
Şi al ambițiilor ei tot mai mari. Paris ştia că avea talent. Îşi 
mai şi cunoştea capacitatea de a munci mult şi din greu. Şi 
avea o încredere nemărginită în posibilitățile ei. Acum nu 
mai avea nevoie decit ca altcineva să creadă în 
posibilitățile ei la fel de mult pe cit credea şi ea. 

Amedeo era teribil de conştient de rășuflarea ei uşoară 
ce-i atingea obrazul aşa cum stăteau amindoi aplecaţi 
deasupra planşetei şi ea îi arăta schiţele. Erau foarte 
inspirate, fără nici o îndoială. Şi originale — cîțteodată chiar 
mult prea originale. Ochiul lui de expert începuse deja să 
calculeze posibilităţile unor astfel de linii... riscante, dar cu 
adevărat excitante. 

— Ai putea să convingi cîteva magazine micuţe să-ţi 
accepte citeva dintre modelele astea. Acelea din Place des 
Victoires, de exemplu, chiar şi una sau doua din Les 
Halles. Ar trebui să faci cîteva mostre şi să le arăţi prin jur, 
cara. Sînt sigur că vor fi încîntaţi să le încerce. 

Ochii de un albastru întunecat ai lui Paris se măriră din. 
cauza ororii. 

— Oh, dar este o întreagă serie de linii de croială. 
Trebuie să fac întreaga colecție. Chiar nu vezi, Amedeo, că 
totul se  îngemănează, culorile, materialele, întregul 
ansamblu? 

Amedeo îşi lăsă capul puţin pe spate şi izbucni în ris. 

— Deci tu, Paris Haven, vrei să începi chiar de sus de 
tot? 

Ochii lui parcă îşi băteau joc de oroarea ei şi Paris 
simți cum începea să roşească. Merde, se gîndi ea 
furioasă, n-am mai roşit de ani îndelungaţi, de ce naiba am 
început iarăşi acum? Oamenii au mai rîs de mine şi înainte. 
Se întoarse repede cu spatele. 

— De ce nu? 

Vocea îi tremurase de abia perceptibil, iar el îi putu 
admira curbele delicate ale profilului. Gura ei plină, 
voluptuoasă, contrazicea parcă subțirimea trupului, dînd 
feţei sale un aer de senzualitate uimitoare. Va avea 
răbdare cu ea, se hotărî el, aruncînd o privire ceasului de 
la mînă. Mai avea destul timp, iar ea îl intriga. 

— De ce nu? repetă Paris, întorcîndu-se cu faţa spre 
el. De unde altundeva ai putea să mai începi? 

De data aceasta: Amedeo îşi ascunse zîmbetul. Era 
evident că fiica lui Jenny Haven mai avea multe lucruri de 
învățat. 

— De la o atitudine cu adevărat pozitivă, cara, îi 
răspunse el trecîndu-şi un braț peste umerii ei şi 
conducînd-o înapoi spre patul luxos pe care-l folosea în loc 
de canapea. Vino şi stai aici şi hai să discutăm puţin 
despre asta. Spune-mi cu ce te pot ajuta eu. 

Paris simţi cum greutatea anxietăţii şi a nervozității i se 
ridica de pe umeri precum un nor alungat de un vînt mai 
puternic. Chiar îi plăcuseră schiţele ei, chiar îi plăcuseră. 
Altfel de ce ar fi vrut să ştie în ce fel ar fi putut s-o ajute? 
Ea îi umplu din nou paharul cu whisky şi îşi mai puse şi ea 
nişte Campari, de data asta sec, doar cu o feliuță subțire 
de lămiie pe care o lăsă să plutească în lichidul acela roz. 
Incepu să-l soarbă încet, savurîndu-i gustul uşor amărui. 

— Vezi, Amedeo, începu ea, ştiu că pot avea un mare 
succes. Timp de trei ani am lucrat la mari case de modă. Şi 
am făcut de toate. Am cusut, m-am ocupat de probe, am 
învățat cum să scot un tipar, am fost instruită de către un 
maestru cum să croiesc bine materialele, ba chiar am dat 
şi trei schiţe de modele noi pentru trei dintre colecții. 
Modelele mele s-au vîndut, Amedeo, şi au avut chiar mare 
succes! Dar, evident, nimeni nu ştia că era vorba de 
“modelele mele. Şi nu am mai putut înghiti. rigiditatea celor 
de la casele de modă. Trebuia să fiu propriul meu stăpiîn, 

să-mi dezvolt propriul meu stil. Şi acum am sentimentul că 
îl am. 

Amedeo îi prinse mina şi i-o tinu strînsă în palma lui. 
Pielea ei era foarte moale, degetele lungi şi subțiri, aşa că 
începu să i-o mîngiie încet. Vocea lui Paris avea o pasiune 
născută din nerăbdare. Doar văzindu-i buzele care se 
mişcau în timp ce vorbea, şi mai ales buza de jos care era 
mult mai cărnoasă decit cealaltă, şi se şi simţi deja puțin 
excitat. 

— Continuă, micuţo, spune-mi tot, murmură el 
ridicîndu-i mîna spre buze. 

Paris de abia realiză sărutul lui uşor. Se simțea purtată 
foarte departe de propriile ei cuvinte şi de propriile ei 
dorinţe. II avea chiar acolo, lîngă ea, pe Amedeo Vitrazzi şi 
el o asculta, aşa că trebuia să-l convingă acum. 

— Tinereţea are propria-i eleganță, Amedeo. Cere 
haine cu mai multă putere de exprimare a personalității, 
piese care să poată fi separate şi asortâte cu altceva şi 
care să pară totuşi un întreg. Asta-i şi conceptul pe care 
mi-am bazat întreaga colecţie şi tocmai de asta trebuie 
văzută toată colecția odată. Nu poate fi dusă într-o valiză 
din magazin în magazin şi arătată cuiva peste tejghea. 
Hainele mele ar arăta ca dracu' văzute în acest fel. Au 
nevoie ca în interiorul lor să se mişte nişte trupuri tinere şi 
pline de viață, pentru că sînt concepute pentru aşa ceva. Şi 
tu, şi eu, ştim foarte bine că secretul succesului unei rochii, 
să zicem, îl reprezintă de fapt materialul, linia şi culoarea. 
M-am folosit de ucenicia mea la casele de modă atunci 
cînd am desenat aceste modele. Şi le-am conceput mai 
ales pentru un efect tactil, folosindu-mă de contrastele 
dintre materiale. Am nevoie de materiale la fel de moi şi de 
plăcute ca untul, bumbac adevărat — din soiul acela care 
este cultivat pe cîmp şi nu produs artificial — tricotaje de 
bumbac şi de lînă care sînt aspre. Şi mătase, Amedeo. Cel 


40 


mai luxos, cel mai scump şi cel. mai moale material din 
lume. Genul acela pe care numai tu îl produci, Amedeo. 

Amedeo se sprijini pe perne, privind-o cu indulgență. 
Copila asta era atit de vivace, atit de exaltată de propriile-i 
idei! 

— Arată-mi, cara, arată-mi ce anume vrei să spui, îi 
sugeră el pe un ton moale. 

Paris sări în picioare. Zimbetul ei era de-a dreptul 
radios. 

— Aşteaptă, îi spuse ea peste umăr în timp ce se 
grăbea spre birou, aşteaptă doar un minut pînă aduc 
schițele şi mostrele de material. 

Părul ei lung şi negru îi flutura pe spate în timp ce 
traversa grăbită camera. Textura lui părea aproape la fel 
de fină şi de moale ca una dintre mătăsurile lui. 

— Uite, le-am adus. Se apropie şi mai mult pentru a-i 
arăta o culoare specială, o schimbare de material, şi de ce 
acel material trebuia să fie de mătase, pentru că era 
singurul posibil pe care ea îl putea folosi. 

Amedeo îşi petrecu iarăşi un braţ în jurul umerilor ei, în 
timp ce părul negru îi mîngiia fața. Mirosea a ceva 
cunoscut, o aromă cu totul aparte, caldă, dar nu prea 
puternică. Lui îi plăcea asta, pentru că însemna că îi putea 
mirosi şi pielea nu numai parfumul. Şi pielea ei, care era 
atit de aproape arăta şi mirosea absolut minunat. 

Paris îşi ridică privirea din schițe. 

— Ei bine, Amedeo, ce părere ai? 

— Splendid, cara, nişte desene minunate şi nişte culori 
pe măsură. Eşti o adevărată mină de aur cu ideile astea 
noi. 

Paris îi înconjură gîtul cu braţele şi îl îmbrăţişă plină de 
entuziasm. 

— Sigur că da, Amedeo, dar greu să recunoască 
cineva geniul care te animă! Am de gind să fac o 

adevărată avere într-un viitor nu prea îndepărtat, Amedeo 
Vitrazzi. Se îndepărtă puţin de el, lăsîndu-şi mîinile pe 
umerii lui. Dar am nevoie de ajutorul tău. 

— Ajutorul meu? Privirea lui părea inchizitorială în timp 
ce îi înconjura talia cu amîndouă mîinile. Ce pot face ca să 
te ajut, Paris? 

Paris începu să se foiască puţin neliniştită, dîndu-şi 
seama de poziţia în care se afla. Miinile lui o mîngiiau pe 
spate şi fața lui era foarte aproape de fața ei. Mult prea 
aproape. Se îndepărtă şi mai mult. 

— Am nevoie de credit, Amedeo. Se eliberă din 
strînsoarea lui şi se apucă să strîngă schițele împrăștiate 
pe podeaua de la picioarele lor. Am nevoie de materialele 
tale, dar mai am nevoie de un preț bun. Numai materialele 
tale mă pot ajuta. Sînt cele mai bune şi pur şi simplu nu mă 
pot folosi de altele. 

Amedeo ştia că materialele lui erau cele mai bune. Şi 
mai ştia că erau şi foarte scumpe. Ar fi un prost să-i acorde 
credit; numai casele de modă foarte mari mai aveau 
permisiunea să procedeze în felul ăsta şi în nici un caz pe 
termen de şase luni. Şi, oricum, de ce avea nevoie de 
credit fiica lui Jenny Haven? Cu siguranță că mama şi-ar 
susține cu bani propriul copil. 

— Cu siguranță că ai făcut şi cîteva modele, îi zise el, 
ceva ce să poţi arăta unui eventual cumpărător? Nu există 
nimic să pot vedea şi eu? 

Paris ezită. 

— Nu sînt făcute din materialele tale, cedă ea într-un 
final, aşa că nu trebuie să le judeci după acest criteriu. 
Aşteaptă doar un minut. Se retrase de pe pat şi el îi dădu 
drumul destul de şovăitor, privindu-i trupul elegant care se 
şi strecurase pe după perdeaua de catifea. 

— lată, asta şi asta şi asta. lar asta este favorita mea. 

Articolele pe care- ea i le arăta păreau fără formă şi 
foarte complicate. Pentru el nu însemnau nimic, iar Paris 
înțelese nedumerirea lui pe care încerca s-o ascundă sub 
un zîmbet de cunoscător. 

— Oh, ţi-am zis eu, şopti ea disperată, sînt articole pe 
care trebuie să le vezi pe cineva. 

— Atunci, draga mea Paris, pune una dintre ele pe 
tine. 

Fără să mai ezite nici măcar o secundă, Paris se 
strecură pe după perdea. Işi scoase bluza, fusta şi 
ghetutele într-o secundă şi, pentru un moment, rămase 
doar în chiloţii franțuzeşti de mătase verde precum menta. 
Aproape că nici nu mai putea respira din cauza surescitării. 
El avea de gînd să arunce o privire mai atentă la hainele ei. 
Amedeo era primul ei spectator şi îşi dorea cu disperare 
aprobarea lui. In timp ce-şi trecea rochia peste cap, îşi. 
încălță la repezeală şi o pereche de pantofi cu tocuri înalte. 
O ultimă inspecţie în oglindă, o scuturare viguroasă a 
capului pentru a-şi răsfira părul şi era gata. 

Amedeo se holba uimit la ea, atunci cînd apăru în fata 
perdelei de catifea, lucioasă de atîta întrebuințare. Mătasea 
gri se întindea frumos pe umerii foarte largi ai rochiei, 
îngustîndu-se pe talie într-un fel de zig-zag frumos realizat, 
oprindu-se apoi cu eleganţă la doi centimetri deasupra 
genunchilor superbi ai lui Paris. Năsturaşii făcuţi ca nişte 
diamante din mătase fină suedeză încheiau bluza rochiei 
pe diagonală. Paris se întoarse încet ca Amedeo să poată 
vedea şi partea din spate, unde mătasea era tăiată elegant 
într-un fel de V ce îi ajungea pînă aproape de talie. Paris 
avusese dreptate. Era o rochie superbă. Numai că 
admiraţia din ochii lui Amedeo era doar pentru fată. 
Greşise cînd îşi închipuise că era mult prea slabă, mult 
prea dreaptă; existau toate curbele, de fapt erau toate la 
locurile potrivite. Se ridică şi se îndreptă spre ea. Trebuia 

s-o atingă, să simtă cum anume era construită. Sfîrcurile îi 
ieşeau bine în evidenţă prin mătasea aceea gri şi buzele 
desfăcute îi zimbeau îmbietor. 

— Este superbă, cara, murmură el în timp ce o şi 
apucase de o mină şi o trăgea mai aproape de el. Aveai 
dreptate, ai ceva inspirat. 

— Pe cuvint, Amedeo, chiar îţi place? 

Amedeo însă se aplecă puţin înainte şi o sărută uşor 
pe buze. 

— Imi place la nebunie, cara, şi pe tine arată 
nemaipomenit. 

Paris privi în ochii care erau atit de aproape de ai ei. 
Un mic fior de surescitare îi trecu ca o săgeată prin trup. 
Lui îi plăceau modelele ei. Miinile lui Amedeo erau pe 
spatele ei gol şi o trăgeau încă şi mai aproape de el, 
sărutîind-o încet pe git, săruturi mici, uşoare şi fără a cere 
mai mult, deşi ea îi simțea tremurul de dorință în timp ce el 
o trăgea şi mai aproape. 

— Spune-mi, şopti ea, spune-mi Amedeo, cum îţi 
place rochia asta... este foarte sexy, nu-i aşa, Amedeo? 
Toate schițele mele sînt la fel şi tocmai din cauza asta vor 
avea şi mult succes. 

Amedeo îşi trecu o mină peste sînii acoperiţi de 
mătasea aceea gri. Ea încă îi vorbea de schiţele ei şi 
despre rochia asta blestemată, cînd el nu-şi dorea decit s-o 
poată rupe de pe trupul ei. Nu se mai simţise aşa de foarte 
mult timp, nici măcar Olympe nu mai reuşise o asemenea 
performanță de ceva timp. Erecţia îi era tare ca o stîncă şi 
îl necăjea cumplit pentru că îi dădea sentimentul că nu mai 
putea aştepta. 

Paris izbucni în ris atunci cînd el se lipi de ea; se 
simțea purtată pe aripile surescitării, creată de promisiunea 
unui viitor de-a dreptul ametitor, acum că va obține creditul 
şi materialele lui Amedeo. Poate că va face şi mai mult, 


44 


poate chiar va reuşi să-l convingă să devină partenerul ei 
de afaceri. Degetele lui Amedeo se jucau cu sfîrcurile ei şi 
gura lui se lăsă cu brutalitate peste buzele ei. Nu mai 
exista nici un fel de îndoială despre ceea ce voia Amedeo 
în schimb. Paris se îndepărtă puţin pentru a-şi lăsa rochia 
să-i alunece de pe umeri, privind cu detaşare cum capul lui 
cu păr negru se şi repezise asupra sînilor descoperiți, 
simțind prima undă de excitare atunci cînd limba lui îi 
atinse sfîrcul. Şi în fond, de ce nu? cugetă ea. Dacă asta-i 
ce vrea el în schimb, atunci va trebui să-i dea — şi o să fie 
cel mai bun lucru pe care l-a primit vreodată de la vreo 
femeie. Nu vei uita de seara asta niciodată în viața ta, 
Amedeo. Retrăgîndu-se din îmbrăţişarea lui, făcu cîțiva 
paşi în spate, zîmbindu-i. 

Amedeo începu să-şi scoată haina. 

— Aşteaptă, îi comandă Paris. 

Amedeo aşteptă nerăbdător pînă cînd ea îşi scoase 
chiloțeii de mătase. Doamne, doar uită-te la ea, nu era cea 
mai elegantă şi cea mai sexy femeie în viaţă, aşa cum 
poza în fața lui goală, încălțată doar cu pantofii aceia cu 
tocuri înalte? Doamne, dacă nu o va avea cit mai repede, 
totul se va transforma într-un dezastru în locul unui succes 
neaşteptat... Şi acum ce mai era? Se apropia foarte încet 
de el, mîngiindu-şi singură trupul elegant, ezitind 
imperceptibil asupra sfircurilor, măturind uşor triunghiul 
negru dintre picioare. Amedeo începu să-şi descheie 
cureaua. 

— Aşteaptă. Paris îi luă mina şi i-o puse acolo, pe 
triunghiul întunecat şi nespus de mătăsos, zimbindu-i în 
timp ce degetele lui îşi găseau singure drumul între 
picioarele ei. 

Nu mai putea suporta, trebuia neapărat s-o aibă. 
Amedeo trase de fermoar, auzind rîsul lui Paris care parcă 

îl tachina, în timp ce se apleca deasupra lui ca să-i desfacă 
nasturii de la cămaşă. 

— Aşteaptă, Amedeo, aşteaptă, îi murmură ea în 
ureche, lasă-mă pe mine s-o fac. 

Mai întîi cămaşa, împăturită cu grijă şi aşezată pe un 
scaun, apoi pantalonii, şi chiloţii care îi descoperiră şi îi 
eliberară erecţia. Ea încă nu se atinsese de el, ci 
parcurgea toate fazele foarte încet, fără să se grăbească 
deloc, înnebunindu-l. Amedeo nu-şi mai dorise niciodată 
atît de mult o femeie, în toată viaţa lui. Aha, de fapt asta 
era. | 
Paris îngenunche în fata lui şi, foarte încet, îşi aşeză 
mîinile pe pîntecul lui. 

— Oh, Amedeo, suspină ea cu admiraţie. Oh, 
Amedeo... acum nu mai trebuie să aştepţi. 

Părul ei negru şi mătăsos era foarte moale aşa cum 
atîrna deasupra coapselor lui, iar gura ei era şi mai moale. 
Degetele lui Amedeo se încleştaseră în părul ei atunci cînd 
orgasmul lung îi scutură trupul — nu mai putuse aştepta, 
nu şi-l mai putuse reține. 

Se lăsă pe spate secătuit, dar vocea lui Paris avea 
parcă ceva de mătase în ea în timp ce cu miinile îi mîngiia 
trupul. Amedeo deschise ochii şi întîlni privirea ei intensă 
de un albastru electrizant. 

— Aşteaptă, Amedeo, doar aşteaptă puţin, pentru că 
ăsta n-a fost decit începutul. 

Avea un trup destul de drăguţ, cugetă ea în timp ce-l 
incăleca. Era subțirel, moale şi bronzat, şi aproape gata 
pentru ea... în fond ar fi putut fi mult mai rău. 

India avu iarăşi noroc. Spațiul din colțul din fața 
Studiourilor Paroli era suficient dẹ lat încît să-i permită 
micului Fiat să se strecoare acolo, sau pe aproape. Partea 
din faţă ieşea putin în afară, dar nu destul de mult, încît să 
conteze. India trînti veselă portiera şi îşi aruncă sacoşa pe 
un umăr. Aplecîndu-se repede îşi verifică machiajul şi 
pieptănătura în oglinda mică de afară. Işi netezi fusta 
neagră şi trase puţin de puloverul stacojiu câre o îmbrăţişa 
moale şi călduros în seara aceea răcoroasă. Era foarte 
mulțumită de pulover. Poate că atunci cînd se vor vinde 
picturile ar trebui să plătească chiria pe o singură lună şi 
să-şi cumpere haina care se potrivea atit de bine cu el! Să 
vadă, poate că Marella o să fie de acord să-i dea un mic 
avans. 

Pentru un moment se întrebă dacă pentru Fabrizio se 
aranjase atita în seara aceea sau doar din cauză că urma 
să fie prezentă şi soția lui. Marisa nu-i arătase nici cea mai 
mică urmă de gelozie. De fapt, de abia dacă o observase 
pe India şi, cumva, asta o făcea să simtă că nu-i acordase 
nici o atenție mai specială pentru că nu o considera deloc o 
ameninţare la adresa securității căsniciei ei. Şi Marisa avea 
dreptate; India o ştia foarte bine. 

Un cvartet de coarde aşezat pe nişte scaune 
impunătoare ce păreau sculptate în cel mai pur topaz, cînta 
Vivaldi foarte delicat în holul clădirii, în timp ce sala 
expoziției era deja aglomerată. Citeva sute de picioare 
încălțate în pantofi superbi, ce aparineau unor indivizi 
cosmopoliți, călcaseră în picioare covorul pastelat al lui 
Fabrizio, iar India îl privi uimită. Şampanie vărsată, 
sandvişuri călcate în picioare şi sfărimate, şi scrum de 

țigară, îi terfeliseră frumusețea nouă. ÎI implorase pe 
Fabrizio să-l lase pe cel vechi, care era negru, măcar 
pentru ziua expoziției, dar el îi răspunsese că asta i-ar 
dăuna foarte mult expoziției. 

— Oamenii trebuie să vadă locul şi modelele ca pe un 
tot, îi explicase el. Dacă-l lăsăm pe cel negru stricăm tot 
efectul. Se vor întoarce la ziarele şi la revistele lor şi vor 
spune că Paroli şi-a pierdut stilul, sau vor pleca la 
următoarea petrecere şi-şi vor spune unii altora ce mare 
fiasco a fost aici, la mine, că toate culorile au fost asortate 
anapoda. 

Ezitînd lîngă uşă, India nu mai era atit de sigură că 
Fabrizio avusese dreptate şi de această dată. După prima 
duzină intrată acolo, cîți alții au mai observat covorul? 

Nu era o conversație domoală, un zumzet plăcut 
urechilor, ci toţi ţipau atit cît îi ţineau plăminii, şi, în timp ce- 
şi făcea loc prin mulțime ca să ajungă la barul instalat de 
cealaltă parte a încăperii, îşi ţinu urechile bine deschise în 
speranța că -va auzi unele comentarii. Insă, se părea că 
nimeni nu era interesat de Paroli Studios, sau de 
interioarele lui splendide; toate fragmentele de conversaţie 
pe care reuşise să le prindă din zbor se refereau la verile 
petrecute pe Costa Smeralda sau la planuri de mers la schi 
in Gstaad venite de la femeile la fel de lustruite ca şi 
măsuţele lui Fabrizio, sau la cursul lirei la bancă şi cursul 
dolarului pe Wall Street, comentarii venite din partea unor 
bărbați frumoşi şi bine îmbrăcaţi, care, după cum arâtau, n- 
ar fi trebuit să-şi facă atitea probleme. 

Fabrizio Paroli o privi cum îşi croia calea cu coatele, cu 
acea siguranță de sine specific americană, care-l făcea 
mereu să zimbească. 

— la uită-te cît de drăguță pare în seara asta micuța 
noastră India, îi murmură el Marisei la ureche. 

Marisa îşi întoarse capul. Privirea ei rece cîntări 
impresia pe care o lăsa India, dedusese numele creatorului 
de modă de unde cumpărase lucrurile de pe ea şi cît 
costaseră acestea, şi se întrebă dacă Fabrizio nu cumva 
se hotărise să-i mai mărească salariul: Intregul proces nu 
dură mai mult de cincisprezece secunde, dar nu exista nici 
un fel de maliţie în privirea ei; pur şi simplu reacţia firească 
a oricărei italience cu averea şi poziția ei socială, care, în 
mod automat cîntărea fiecare femeie din încăpere, o 
plasare automată a fetei într-un cadru economic şi social 
precis. Marisa greşise doar în privința englezoaicelor. Era 
imposibil să le încadrezi într-o anume categorie pentru că 
nu se îmbrăcau decit cu ce le trăsnea prin cap într-un 
moment anume, şi deseori era vorba de haine luate de la 
Marks sau Spencer, sau chiar ceva făcut la repezeală de 
croitoreasa din localitate, din materiale foarte scumpe, dar 
croite total aiurea. Numai bijuteriile le mai dădeau de gol şi 
mărimea acelor săfire şi smaralde trebuia văzută ca să 
poată fi crezută de un om, dar desigur rămăseseră probabil 
ca nişte relicve din zilele demult apuse ale colonialismului 
şi poate de cele mai multe ori erau puse drept garanţie 
pentru neplata taxelor la timp. 

India Haven, însă, era o altă problemă. Ea singură nu 
merita deloc un scaun la masa de după deschiderea 
expoziţiei. Şi cu toate astea nici s-o alunge nu putea. 
Acum, dacă şi Jenny Haven ar fi fost împreună cu ea, 
atunci, desigur, toată această problemă s-ar fi schimbat 
radical. Marisa era doar bogată şi cu o poziţie socială 
destul de bună. Jenny Haven, însă, era o adevărată 
vedetă. 

— Vreau s-o prezint cîtorva oameni, îi zise Fabrizio, şi 
o şi porni în direcția ei prin toată acea înghesuială, 
acceptind zîmbitor complimente din partea oaspeților săi, 
în timp ce se apropia tot mai mult de bar. O plăcea pe 

India. Îi plăcea şi felul în care arăta, fața ei cu pomeți 
proeminenţi şi cu zîmbetul ei strălucitor care pleca de la 
gura cu buzele pline şi dinţii albi şi egali şi ajungea pînă la 
ochii de un maron cald. Pînă şi părul ei cîrlionțat, de 
culoarea bronzului, strîns la spate în codita aceea groasă, 
părea să vibreze de energie. Cu doi ani în urmă, cînd India 
ajunsese la concluzia că n- avea stofă de mare pictor, îl 
abordase şi se rugase de el s-o ia ca ucenică. 

— Nu vezi, trebuie să învăţ să fac ceva, țipase ea, şi 
singurul lucru pe care-l cunosc bine şi care-mi şi place este 
forma şi culoarea. Designul de interioare este singura 
soluţie pentru mine. 

Fabrizio fusese la început puţin cam brutal cu ea, 
înțelegîndu-i greşit entuziasmul, crezînd că era vorba doar 
de ambiţie, iar aparenţa ei de femeie deşteaptă şi uşurinţa 
cu care vorbea mai multe limbi, o luă drept plictiseală de 
fată cu mulţi bani. 

— Nu e vorba doar de linii şi de culori, izbucnise el 
morocănos, ci este vorba de timplărie şi olărit şi urlete la 
muncitori ca să nu stea degeaba şi de certuri interminabile 
cu antreprenorii. Este vorba de discuții cu clienții bogaţi 
care se pling în permanenţă şi care au de toate, dar care 
vor ca tu să le dai şi mai multe — care trebuie să fie mereu 
ceva cu totul şi cu totul diferit! Este o muncă a naibii de 
grea şi în nici un caz pentru una ca tine. 

Propria sa luptă, începînd cu copilăria sărăcăcioasă 
din Napoli adăugase venin cuvintelor lui, iar India se lăsase 
speriată pe spătarul scaunului pe care era aşezată. Il 
privise uluită cu ochii ei mari în care se oglindea o inocenţă 
încărcată de reproşuri şi, imediat; el îşi şi regretase 
cuvintele pripite. Nu că n-ar fi fost adevărate, dar, chiar şi 
aşa, copilăria lui nefericită petrecută în mahalalele 
insalubre din Napoli nu era totuşi o scuză ca să se ia atit 
de urît de fata aceea. Nu păruse atunci mai mare de 

douăzeci de ani, şi asta cu indulgență. Dar avusese o 
dimineaţă teribil de dificilă şi era deja obosit. După ce 
aruncase o privire scurtă ceasului de la mină, Fabrizio se 
scuzase şi îi spusese că regreta, dar că trebuia să plece 
pentru masa de prînz. Plecase lăsînd-o înțepenită pe 
scaun, într-o tăcere desăvirşită, cînd el se întorsese dintr-o 
dată în uşă şi îi spusese: 

— Nu prea cred că ti-ar face plăcere să iei masa de 
prînz cu mine, nu-i aşa? 

Încă îşi mai amintea de răspunsul pe care i-l dăduse. 
Faţa i se luminase de acelaşi zîmbet pe care i-l dăruia şi în 
acel moment. 

— Nu zău? lzbucnise apoi în ris. Ba bine că nu! 

___ Prînzul fusese teribil de distractiv. Şi vorbise numai el. 
li povestise despre copilăria lui petrecută în mahalalele din 
Napoli, de casele strimbe, de străduțele înguste şi 
sufocante şi de oamenii decăzuţi care locuiau acolo şi care 
îl făcuseră să aspire după spaţii libere şi după linii pure şi 
avintate, apoi îi povestise de bursele şcolare şi 
universitare, de cercetările de arhitectură fără sfîrşit, de 
cursurile de design şi de lungul drum parcurs pînă în pragul 
succesului. Şi îi mai povestise atunci de căsătoria lui cu 
Marisa, care, bineînțeles, uşurase foarte mult poteca 
îngustă spre vîrful succesului. 

— Oh, dar să ştii că totul ţi se datorează doar ţie, îi 
şoptise ea topită de admiraţie. Mama mereu spune că banii 
nu-ţi aduc nici un fel de succes, decit dacă ai şi talent cu 
carul. 

— Şi cum de a devenit mama ta atit de înţeleaptă? o 
întrebase el cu un zîmbet încîntat. 

— Pentru că ea este Jenny Haven, îi răspunsese ea 
foarte simplu. 

— India! 

— Fabrizio! 

Sărutările ei erau fierbinți pe obrazul lui bine ras. 

Mirosea a Eau Sauvage şi a ţigări Disque Bleu. 

— Este un mare succes! exclamă ea fericită. 

Fabrizio ridică din umeri nepăsător. 

— Aşa cred şi eu. Arăţi minunat în stacojiu. Jenny s-a 
îndurat în sfirşit de tine şi ţi-a trimis nişte bani? 

India rînji încîntată. 

— Arată chiar atît de costisitor? 

—  Categoric. Mai bine să-mi aduci aminte, luni 
dimineaţă, să-ţi mai măresc puţin salariul. Cineva trebuie 
să aibă grijă să-ţi mentii stilul cu care este evident că ai 
început să te obişnuieşti şi, dacă mama ta nu se 
străduieşte, este preferabil să fac eu tot ce se poate pentru 
a te ajuta. 

— O să ţin minte ce mi-ai spus acum, Fabrizio. Dar ce 
facem cu covorul ăsta? Uită-te puţin la el. 

Ochii ei, ce străluceau de indignare, îl făcură să 
izbucnească în ris. 

— Am un al doilea exact la fel, gata pregătit să fie pus 
pe jos miine dimineaţă. Ştiam că ăsta se va strica în seara 
asta — aşa se întîmplă mereu la petrecerile de genul ăsta. 
Ştii ce-o să facem? îi zise el inspirat dintr-o dată. Poate că 
or fi cîteva arsuri de la ţigări, dar petele cu siguranţă vor 
ieşi la curățat. Pentru expoziție este desigur, inutil. De ce 
nu-l iei tu în apartamentul tău? 

Ştia că India, în apartamentul ei frumos dar care avea 
pardoseala de marmură, putea folosi chiar foarte bine 
covorul luxos din lînă groasă, cu arsuri de țigări cu tot. 

— Fabrizio Paroli! Chiar vorbeşti serios? 

În clipa aceea el îşi dori dintr-o dată ca şi Marisa să 
manifeste aceeaşi bucurie copilăroasă ca India, mai ales 
că de Crăciunul trecut cînd îi dăruise colierul cu rubine 
păruse cu totul neimpresionată. 

— Sigur că vorbesc serios. Poate că va trebui să-l tai 
şi să-l mai cîrpeşti pe ici, pe colo, dar va arăta foarte bine 
în apartamentul tău. 

— Oh, izbucni India. Chiar te iubesc, Fabrizio. 

El era conştient de capetele care se întorseseră în 
direcția lor din cauza accentului ei americănesc, deşi 
vorbea o italienească fără cusur, iar el îi zîmbi. 

— Şi eu te iubesc pe tine, zise cu voce tare. 

Lasă-i să vorbească, mai bine să-i lase pe ceilalţi să 
creadă ceea ce doreau sau ceea ce le convenea mai mult. 
Citeodată chiar şi el credea că o iubea, măcar puţin, pe 
India Haven. Ea era probabil singura femeie cu adevărat 
drăguță pe care o cunoscuse în toată viața lui. Şi mai era şi 
prietena şi iubita lui ocazională — nu la fel de des în ultimul 
timp pe cît şi-ar fi dorit el, numai că era un om foarte 
ocupat şi mai era şi Marisa care îl cam bănuia. Şi faptuj că 
şi India era putin îndrăgostită de el era la fel de bine; îi mai 
satisfăcea orgoliul rănit atunci cînd Marisa nu mai înceta cu 
pretenţiile şi cu siciielile că pe ea o neglija din cauza 
afacerilor. Dacă n-ar fi fost şi copiii la mijloc ar fi fost chiar 
tentat să se îndrăgostească nebuneşte de India şi, cînd 
arăta atît de bine, aşa cum se întîmpla şi în acea seară, 
era chiar foarte ispitit. India era sexy şi amuzantă. Dar mai 
erau şi copiii pe care el îi adora şi pe care n-ar fi vrut să-i 
piardă. Familia Marisei era foarte puternică; el n-ar fi avut 
nici'cea mai mică şansă în cazul unei dispute în legătură 
cu custodia lor. 

— Haide, îi zise el cu fermitate, punîndu-i în mînă un 
pahar cu şampanie. Ar trebui să circuli şi să asculti la ce 
vorbeşte crema societăţii internaţionale, care ne distruge 
covorul cel nou şi pretinde că admiră liniile design-ului 
meu. Spune-le citeva prețuri şi fă-i să suspine; dacă este 
suficient de costisitor vor simți nevoia acută să-şi 
colecționeze obiectul respectiv. 

India izbucni în ris. Nu era chiar cu totul adevărat, deşi 
exista un oarecare sîmbure cit să facă să crească o 
adevărată perlă. Majoritatea celor prezenţi la expoziţie erau 
oameni cărora trebuia să le spui ce anume era bun. 

„Publicul seamănă cu cei mai răi impresari ai 
Hollywood-ului“, îi spusese mai demult mama ei, cu multă 
amărăciune în glas. „În general sînt oameni cu gusturi 
nedefinite cărora alţii trebuie să le spună ce este bun şi ce 
nu ca ei s-o şi creadă. Cînd citesc apoi în reviste şi în 
rubricile de critică din ziare, atunci proclamă sus şi tare că 
ei au ştiut de la bun început că un actor sau altul este 
foarte bun, şi ca atare îl şi folosesc ca model pentru artiştii 
noi, pentru debutanţi. Fii ca ăla, îţi spun 'ei, şi atunci în mod 
sigur vei deveni vedetă. Copii! Asta-i tot ce doresc. Şi 
faptul că şi altcineva recunoaşte talentul în tine este de-a 
dreptul reconfortant.“ Şi de fapt exact acesta era şi motivul 
acelei petreceri, ca să fie comentată în reviste şi articole de 
critică din ziare, şi să fie citită de toată lumea începînd cu 
cei din eterna Roma şi pînă în însoritul Beverly Hills, din 
palatele din Estul Mijlociu pînă pe bulevardele Parisului, şi 
poate chiar pe străzile spălate de ploaie ale Londrei. 

India se sprijini tăcută de o coloană de malachit fals, 
sorbind din şampanie, şi privind sumbră spre mulţimea de 
oameni. Dacă aceia erau clienţii tăi, atunci acela era şi cel 
mai potrivit loc în care îi puteai aborda pentru o discuţie de 
afaceri. Ăsta era singurul lucru care o deranja la meseria 
pe care şi-o alesese. Să stea să trăncănească prostii cu 
femeile bogate nu era deloc punctul ei forte. Numai că 
femeile bogate erau cele care cumpărau ceea ce aveai tu 
de oferit. Puteau soții lor să fie aceia care scoteau carnetul 
de cecuri din buzunar şi-l completau, dar pe ele era 
necesar să le îndupleci. Un oftat de dezgust îi scăpă 
neauzit. Pînă la urmă, a naibii treabă, era o lume a 

bărbaţilor. Femeile bogate voiau să-i domine pe bărbați, 
doreau ceva mai multă atenţie din partea lor... 

— E chiar aşa de rău? 

Timbrul vocii atît de aproape de urechea ei o sperie pe 
India, care tresări şi vărsă paharul cu şampanie pe mineca 
bărbatului cu costumul închis care stătea chiar lîngă ea. 

— Oh, îmi pare rău! Oh, Doamne, probabil că îi 
stricase costumul şi Paroli Studios îşi pierduse un potenţial 
client. India începu să şteargă ineficient braţul bărbatului cu 
un mic şerveţel de cocktail. Era foarte ud. Oh, Doamne, 
mai spuse ea. Ochii ei maron plini de scuze se ridicară şi îi 
întîlniră pe ai lui, la fel de maron şi de calzi ca şi ai ei. 

— Extraordinat! exclamă Aldo Montefiore. 

Expresia de pe faţa Indiei oglindea nedumerirea; era 
concentrată încă asupra stricăciunilor pe care le făcuse. 
Cine s-ar fi gîndit că un singur pahar de şampanie ar fi 
putut să fie atit de ud! 

— Mă refeream la ochii noştri. Au exact aceeaşi 
culoare. 

— Aha. Oh, da, am înţeles. India îl privi cu un nou 
interes. Nu părea deloc deranjat de ceea ce se întimplase 
cu haina lui. li zimbea şi era chiar atrăgător. Păr întunecat, 
uşor ondulat după un periat zdravăn şi încă umed după 
duş. Il purta destul de lung, pînă aproape de baza gitului, şi 
cumva neorînduit. Şi Indiei îi plăcea această neglijență 
studiată. Şi îi mai plăceau şi ochii lui căprui cu gene lungi şi 
întoarse. Şi zîmbetul îi era blind, poate chiar puţin timid, de 
parcă el n-ar fi fost tocmai sigur de următoarea ei reacție. 
Ca şi ea, nu era deloc prea înalt, cam un metru şaptezeci, 
poate un metru şaptezeci şi doi. Cu ghetele ei cu tocuri 
înalte şi cu părul ei vilvoi părea aproape la fel de înaltă ca 
şi el; pentru prima dată nu mai era nevoită să privească în 
sus, scrintindu-şi gitul, şi, dintr-un motiv poate prostesc, 
asta îi plăcea la nebunie. Să priveşti în sus la un bărbat, 

asta îi dădea lui mereu impresia că avea şi putere asupra 
ta, iar ei îi dădea sentimentul că ar fi fost doar un copil 
împreună cu tăticul. Acum însă, era cineva cu care se 
putea simți la egalitate. Şi în mod foarte clar, îi plăcea chiar 
foarte mult zîmbetul lui. Oh, Doamne! El îi vorbea şi ea nu 
auzise nimic din cele spuse, fusese atît de preocupată să-l 
studieze. 

— A fost vina mea, îi repetă el cu răbdare. N-ar fi 
trebuit să te sperii în felul ăsta. 

— N-are nici o importanţă, dar îmi pare atit de rău 
pentru haina ta. Oh, Doamne, uită-te la ea, e încă udă 
leoarcă. Îţi spun eu ce trebuie să facem — vino după mine 
şi o să iau un prosop de la bucătărie. India îi zîmbi, rujul 
roşu strălucindu-i pe buze la fel de tare ca şi ochii. Nu-ţi pot 
garanta că va fi ca atunci cînd l-ai cumpărat, îi zise peste 
umăr în timp ce o şi pornise prin mulțime, dar cel puţin va fi 
uscat. 

Bucătăria era la fel de înghesuită şi de plină de 
rumoare ca şi sala expoziţiei: chelneri care intrau şi ieşeau 
cu tăvi cu pahare pline şi sandivşuri ca apoi să revină cu 
ele goale sau cu pahare murdare, în timp ce bucătarii 
exasperaţi țipau şi se plingeau în gura mare de micimea 
locului. 

— Aşteaptă-mă aici, ţipă India înainte să intre în acea 
îmbulzeală de oameni agitati şi strigăte înăbuşite. 

Aldo se sprijini de peretele holului îngust, în afara 
drumului cheinerilor agitati. Prima dată o văzuse atunci 
cînd îşi parcase Fiat-ul în colț, de cealaltă parte a străzii, şi 
apoi o urmărise pînă cînd intrase la Paroli. Dacă n-ar fi 
intrat în sala expoziţiei, el ar fi urmat-o oriunde ar fi dus-o 
paşii, dar era norocul lui că mergeau în acelaşi loc. Încă nu 
ştia cine anume era, dar se vedea clar că îl cunoştea 
destul de bine pe Fabrizio, şi că ştia şi care era drumul prin 
birouri şi sala expoziţiei. Probabil că aici şi lucra. Şi -dacă 

aşa era, probabil nu fusese invitată la cina şi petrecerea 
din acea seară şi, în acest caz, se hotărî el dintr-o dată, 
amintindu-şi de zimbetul ei plăcut, va renunța şi el şi o va 
invita să cineze împreună în vreun restaurant micuţ şi 
discret. Şi dacă strica aranjamentul pe care-l făcuse la 
masă Marisa, atunci era rău pentru ea. Fata apăru din 
bucătărie, strîngînd în miini un prosop. El nici măcar nu ştia 
cum o chema. 

— India Haven, se prezentă ea în timp ce-i ştergea 
miîneca. Scoate-ţi haina şi lasă-mă să văd cum se prezintă 
cămaşa de dedesubt. 

Aldo însă îndepărtă prosopul cu un gest de nerăbdare. 

— Uită naibii de cămaşa aia, îi zise el, o să se usuce 
pînă la urmă. Cum de este posibil să te cheme tocmai 
India? 

Ea îl privi uimită. A 

— Foarte simplu. Acolo am fost concepută. Intr-o casă 
plutitoare de pe lacul Srinagar din Kashmir, iar căsuţa se 
chema Moonrise (Răsăritul lunii). 

— Şi atunci de ce nu te cheamă Moonrise, sau 
Srinagar sau Kashmir? 

— Una dintre extravaganțele mamei mele. Sora mea 
mai mare este Paris, iar cea mică Venetia — o variațiune 
estetică de la Venice. Eu mereu i-am mulțumit lui 
Dumnezeu că nu m-a botezat Ganges sau Katmandu! 

Aldo îşi lăsă capul pe spate şi începu să ridă. 

— India Haven, te rog, cinează cu mine în seara asta. 

Ezitarea ei era delicioasă. El îi putea citi gindurile ce 
se derulau în spatele ochilor ei translucizi. La început 
interes, apoi un „poate“, după care fermitate. Nu, nu putea. 

— Dar de ce nu? 

— După petrecerea de aici sînt invitată la dineul de la 
Fabrizio. Pur şi simplu nu pot să nu merg. 

— Nu mai spune nimic, Cenuşăreaso, ţipă plin de 
triumf Aldo. O să mergem amindoi la dineu atunci. 

— Vorbeşti serios? Risul Indiei umplu întregul coridor. 
Atunci ne vedem acolo. Dar acum trebuie să te părăsesc. |- 
am promis Marisei că o să verific totul înaintea sosirii 
oaspeţilor. Nu că ar fi cu adevărat nevoie de aşa ceva — 
oamenii care lucrează pentru ea sînt mult mai competenți 
decit mine. 

— Lucrezi pentru Marisa? 

Bratul lui Aldo părea foarte ferm sub cotul ei atunci 
cînd o conduse înapoi pe coridorul întunecat spre sala de 
expozitie. 

— Nu. Pentru Fabrizio. Trebuie să mă grăbesc. Atunci 
ne vedem la ei la dineu. India se întoarse pe tocurile-i 
înalte şi se grăbi să ajungă la uşă. Oh! exclamă ea şi se 
întoarse, dar eu nu ştiu care este numele tău. 

— Aldo, îi răspunse el. Aldo Montefiore. 

Privirile li se întîlniră. 

— Montefiore, murmură ea, aşternind catifea parcă 
peste silabele numelui, ce frumos sună. După care 
deschise uşa şi dispăru, şi, pentru un moment, Aldo 
rămase pironit pe loc, încă auzindu-i vocea care îi şoptea 
numele, după care se dezmetici şi plecă după ea în 
camera aglomerată. 

O regăsi apoi în stradă, aşa cum stătea şi privea la 

spațiul gol în care fusese parcat Fiat-ul ei roşu. Semnul de 
pe zid semnala foarte clar: „Parcarea interzisă“ 
l — Cred că a fost luată de aici, îi spuse Aldo cu 
simpatie. Dar, nenorocul ei era în avantajul lui. Asta 
însemna că o putea conduce chiar el pînă la vilă... şi tot el 
o putea conduce şi acasă, după aceea. 

— Oh, la naiba cu toate! Lacrimi de furie umbreau 
ochii plăcutţi ai Indiei. Îşi iubea maşina cu pasiune. Nu 
suporta ca altcineva s-o atingă. Numai Dumnezeu ştia în 

ce fel urma s-o găsească; despre camioanele care ridicau 
maşinile parcate ilegal se ştia foarte bine că erau foarte 
„neglijente“ cu încărcătura lor. Acum ce naiba mă fac? 

— Hai să mergem. Aldo o luă iarăşi de braţ şi o 
conduse de cealaltă parte a străzii, unde maşinuţa lui 
neagră, un Volkswagen Rabbit era parcată sub un semn 
mare care interzicea parcarea în locul acela. 

— Nu-mi vine să cred! gemu India. 

Aldo ridică din umeri. 

— De partea stingă se vor ocupa probabil diseară, îi 
explică el. Pînă acum, nu s-au ocupat decit de maşinile de 
pe partea dreaptă. 

— Asta-i bafta mea! Totuşi, dacă n-aş fi fost eu, atunci 
ai fi fost tu, şi asta era cu mult mai grav. Imaginează-ţi, să 
fii ud leoarcă pentru că o femeie neglijentă şi-a vărsat 
şampania pe tine şi după aia să nu-ți mai găseşti nici 
maşina. 

—  Inchipuie-ţi! Probabil că în cazul ăsta aş fi fost 
nevoit să mă retrag undeva la țară, cît mai departe de 
oraşe şi de viața stresantă din ele. 

India încă ridea cînd el o ajută să se urce în maşină şi 
închise portiera după ea. Da, în mod clar îl plăcea foarte 
mult pe acest Aldo Montefiore. 


Mondra 


Morgan McBain se distra de minune. Seara aceasta, 
în care el se aşteptase să fie cel puţin plictisit de moarte 
sau, şi mai rău, agasat de englezi bățoşi şi plictisitori, 
devenise dintr-o dată o adevărată sărbătoare. 

Gazda lui, în dreapta căreia stătea, avea un farmec cu 
totul aparte care-l incita, iar fata drăguță din stînga lui era 
un adevărat mister. Mai ales din cauza sentimentului pe 
care-l avea, că o mai întilnise cumva şi înainte, numai că 
nu reuşea deloc să-şi amintească unde anume. Vennie. 
Minunata Venetia. 

— Ai un nume atit de drăguţ — Venetia — şi atit de 
neobişnuit. 

Buzele ei, ca un enorm hibiscus roz, se deschiseră 
într-un zîmbet amețitor, iar ochii ei albaştri de-a dreptul 
enormi scăpărau de amuzament. 

— A fost ideea mamei mele despre cum se poate face 
un fel de glumă romantică. Pe mine m-a botezat după 
numele oraşului în care am fost concepută — Venetia — 
fie într-un apartament de la Cipriani, fie într-o gondolă, n-a 
fost niciodată sigură în care din două. 

Risul lui Morgan răsună în toată încăperea. 

— Indiferent de locul în care te-a conceput, rezultatul 
merită toate laudele. Sper, pentru binele lor, că n-ai nici un 
fel de frați. 

— Doar două surori... şi nici n-o să-ţi vină să crezi... 
Paris şi India. 

— Şi locurile conceperii lor? 

— Oh, cred că mai frumos a fost la India, sau aşa 
credem noi — o casă plutitoare pe un lac din Kashmir. lar 
Paris la Ritz Ea spune mereu că, din cauză că a fost 

concepută practic alături de atelierele lui Chanel este 
sortită să devină şi ea o mare creatoare de modă. 

— Şi chiar este? 

Venetia ridică din umeri. 

— Este foarte dificil, dar Paris munceşte din greu şi, 
cînd ai talent şi o asemenea putere de muncă aşa cum are 
ea, atunci într-o bună zi nu se poate să nu reuşeşti. Nu eşti 
de acord? 

Morgan se hotărî să nu-i spună că nu întotdeauna 
mergea în felul ăsta. 

— Şi tu, Venetia, ce talent ai? 

— Oh, eu... eu n-am făcut nimic, doar şcoala şi mi-am 
luat o diplomă de bucătar de lux. Nu prea am nici un talent 
deosebit. 

— Dar mincarea a fost delicioasă şi totul arată aşa de 
bine. Şi ăsta-i tot un talent, Venetia. Ar fi vrut să mai 
adauge că era răpitor de încîntătoare, dar era mult prea 
devreme. l 

— Şi tu, Morgan McBain, tu unde ai fost conceput? 

Ochii Venetiei dansau pur şi simplu de amuzament şi 
de încîntare. li făcea mare plăcere că era acolo, alături de 
Morgan, era ca şi cum ar fi cinat doar ei singuri; restul 
mesenilor păreau excluşi de la conversaţia lor intimă, iar 
privirea atentă a lui. Morgan McBain o făcea să se simtă 
importantă. Pielea lui părea atit de sănătoasă şi de 
bronzată, şi umerii atît de largi şi de puternici pe sub 
superba haină de seară. Era cel mai frumos bărbat, din 
punct de vedere al aspectului fizic, pe care-l întilnise 
vreodată. 

— Am fost conceput şi născut într-o baracă pe un 
cîmp de foraje, din cea mai sărăcăcioasă şi mai uscată 
bucată de teren din Texas. Tata căuta de zor petrol şi 
mama mea, care-l adora, a refuzat să plece de lingă el 
atunci cînd eu eram deja pe drum, deşi condiţiile de acolo 

erau de-a dreptul primitive. A murit la două săptămîni după 
naşterea mea. A muncit cot la cot cu el, l-a ajutat... tata mi- 
a spus mereu că fără ea n-ar fi reușit niciodată. 

— Morgan, îmi pare rău. Venetia se simtea cumplit de 
jenată pentru că îi pusese întrebarea aceea. 

— S-a întîmplat cu foarte mult timp în urmă. Şi mama 
a avut dreptate, tata a izbutit pînă la urmă. Nu s-a mai 
recăsătorit niciodată, adăugă e! cu un zîmbet răutăcios, 
deşi au existat o întreagă pleiadă de femei strălucitoare 
care mai presus de orice îşi doreau să devină mamele 
mele vitrege! 

— Stai putin. Venetia nu-şi dădea seama cum de nu 
reuşise să facă o legătură ceva mai devreme. Desigur — 
Fitz McBain! Cel mai bogat om din lume. Morgan, sînt 
grozav de impresionată! 

— Eh, poate nu chiar cel mai bogat. Venetia era una 
dintre foarte puţinele fete pe care le întilnise Morgan, 
pentru care faptul că el era fiul lui Fitz McBain nu însemna 
mai mult decît uimirea de moment. Ca şi tatăl său, era 
obişnuit cu magia subită pe care o aducea numele de 
McBain şi care atrăgea ca un magnet fiecare femeie 
frumoasă din jur. Citeva din cele mai frumoase femei din 
societatea americană sau europeană încercaseră cu 
disperare să-i conducă la altar ori pe tată, ori pe fiu. Şi 
cîteva dintre ele încă mai încercau. 

— Nu eşti deloc impresionată, îi zise el luîndu-i mîna şi 
masîndu-i-o uşor, şi pe bună dreptate. Nu sînt decit fiul 
care munceşte din greu pentru un tată plin de succes. 
Acum ne ocupăm de mult mai multe, nu numai de petrol. 
Fitz simte nevoia să aibă cît mai multe proprietăţi, poate 
din cauza acelor şase ani petrecuţi în baraca aceea din 
mijlocul pustietăţii. Oricum, a cumpărat acri întregi de 
păduri şi pajişti moi în insulele tropicale, de prin Carailebe; 
îi plac la nebunie oraşele, aşa că a cumpărat părticele din 

Park şi Madison în New York şi cartiere întregi în centrul 
Dallas-ului şi al Houston-ului; s-a dedat la vinurile bune aşa 
că a cumpărat frumuşel şi un castel cu viță de vie în 
Franța... tu doar oferă-i că Fitz şi cumpără. Şi apoi, pentru 
că nu suportă să ştie că are toate locurile astea care să nu- 
i aducă nici un profit, a construit hoteluri, sau a transformat 
clădirile deja existente în hoteluri. Cînd a terminat cu toate 
astea şi-a întors atentia spre vasele comerciale, tancurile 
petroliere şi vasele de croazieră. Munceşte de la virsta de 
treisprezece ani. Eu m-am născut cînd el n-avea decit 
douăzeci de ani, iar acum ate patruzeci şi patru. Incă mă 
întreb ce naiba o să-i mai trăsnească de acum încolo să 
facă. 

— Şi asta te îngrijorează? 

ÎI ascultase foarte atentă, evident interesată de ceea 
ce îi spunea el. Între ei orice barieră care poate existase 
înainte căzuse cu totul şi Morgan se trezi mărturisindu-i 
ceva ce nu mai spusese nici unei femei pînă atunci. 

—  Citeodată chiar mă îngrijorează. Nu sînt 
întotdeauna sigur că o să pot trăi după standardele lui, 
după cum se aşteaptă el. Morgan era foarte serios. Nu e 
întotdeauna uşor să fii fiul unui tată faimos şi plin de 
succes. 

Vennie se lăsă pe spate în scaun. Cuvintele lui o 
aduseseră înapoi la propria ei dilemă. Intrebările reveniră 
din nou în actualitate. Viitorul ei. Oare ce va face ea de 
acum încolo? Ce ar fi omeneşte posibil să facă pentru a 
ajunge să obțină succesul pe care îl dobîndise şi Jenny? 
Pur şi simplu nu exista nici o cale prin care s-o facă pe 
Jenny să fie mîndră de ea; nu avea nici un talent, nici 
măcar o minte strălucită, nu era decit o fată cît se poate de 
obişnuită — cu o mamă faimoasă. 

— Te înţeleg, Morgan, îi zise ea cu o voce atit de 
slabă, încît părea mai mult un oftat. înțeleg foarte bine ce 
vrei să spui. Vezi tu, mama mea este Jenny Haven. 

In acel moment, Lydia i se adresă peste capul lui 
Morgan, care stătea între ele: 

— Venetia, o să bem cafeaua în salon şi cred că ar 
trebui să-i lăsăm pe bărbaţi să stea de vorbă liniştiți la un 
pahar de Porto. 

— Desigur. O să-i spun lui Marie-Therese să ne-o 
aducă acolo. Slavă Domnului, cafeaua era singurul lucru 
pe care Marie-Therese putea să-l pregătească de una 
singură, şi asta din cauză că şi ea bea cantităţi uriaşe, într- 
o singură zi. Venetia zîmbi în semn de scuză spre Morgan 
şi spre ceilalți bărbaţi, şi plecă după Lydia şi celelalte 
doamne afară din cameră. 

Morgan se întoarse s-o privească. Era foarte zveltă, 
aproape 'o siluetă de copil aşa înfăşurată în rochia aceea 
tricotată, purtată cu atita eleganță, specifică 
englezoiacelor. Şi era minunată. Se întoarse cu spatele la 
masă, acceptind paharul cu Porto de culoarea ambrei pe 
care i-l oferea Roger Lancaster. Era fiica lui Jenny Haven. 
Desigur, de asta îl obsedase într-atit înfăţişarea ei. Ce 
ciudat. El mereu crezuse că tatăl lui era îndrăgostit de 
Jenny Haven, deşi, din cîte ştia, nu se întîlniseră decit o 
singură dată. Dar nu exista nici un dubiu că Jenny Haven 
fusese idolul lui încă de pe cînd nu era decit un copil. 

Morgan sorbi din Porto, privind apreciativ la Roger 
Lancaster în timp ce acesta îi spunea cam ce avea de gînd 
să-i propună lui Fitz atunci cînd urmau să se întilnească. 

Venetia trăncăni politicoasă cu invitatele Lydiei, dintre 
care citeva erau chiar mamele prietenelor ei, dar parcă 
stătea pe jăratic tot aşteptînd ca uşa de la sufragerie să se 
deschidă şi Morgan McBain să iasă de acolo, ca ea să 
poată reveni în lumea pe care şi-o creaseră ei singuri. 


64 


Oare nu discutaseră mult prea mult timp împreună în seara 
aceea? Aruncă o privire ceasului de la mînă, un Cartier 
Santos cu totul original, pe care i-l dăruise Jenny atunci 
cînd ea îşi dorise doar un simplu ceas de mînă. Asta îi 
aminti iarăşi de mama sa şi Venetia îşi muşcă buzele 
îngrijorată. Ce naiba avea să facă de acum încolo? Nu 
suporta gîndul întoarcerii în Beverly Hills. Oh, slavă 
Domnului, uşa  sufrageriei se deschisese. Privi 
nerăbdătoare în direcţia holului în timp ce Roger Lancaster 
îşi îndrepta oaspeţii în direcţia salonului, pentru cafea. 

Sunetul telefonului se auzi deodată în toată casa. 

— Vennie, scumpo, poţi tu să răspunzi? o întrebă 
Lydia de la măsuţa la care se instalase şi de unde turna 
cafeaua în cești. 

— O să răspund la aparatul de pe hol. Se grăbi să iasă 
din cameră pentru a răspunde la telefon. Morgan McBain 
stătea chiar în pragul uşii, şi se dădu doar puţin la o parte, 
cit s-o lase să treacă. 

— Vreau să vorbesc cu tine, îi zise el prinzînd-o de 
mînă. 

Încă o ţinea de mînă atunci cînd ajunsese la telefon şi 
ridică receptorul, şi atunci întoarse capul şi-i zimbi. 

— Cu domnişoara Venetia Haven, vă rog. 

— Da, la telefon Venetia. 

— Domnişoară Haven, vă rog să aşteptaţi puțin, sînteți 
căutată din Los Angeles. 


Paris 


Capul lui Paris se odihnea pe încheietura brațului lui 
drept. Amedeo aruncă o privire la ceasul de aur pe care-l 
purta pe mîna stîngă, cu cadranul întors spre interiorul 
miinii. Era un cadou pe care-l primise de la nevastă-sa şi 
nu întru totul pe gustul lui, dar era fericit să-l poarte şi să se 
prefacă încîntat de cadou, ca s-o bucure. Nouă şi patruzeci 
şi cinci de minute. Intîrziase deja. Privi spre creştetul 
capului lui Paris acolo unde părul întunecat se despărțea 
printr-o linie de culoarea fildeşului. Era o fată delicioasă. 
Era o plăcere să faci dragoste cu una ca ea, plină de 
energie şi elan tineresc, fără a mai pune la socoteală 
ambiția de care era măcinată. Imediat ce terminaseră, ea-l 
întrebase iarăşi dacă putea să-şi dea seama cit de 
minunate aveau să fie modelele ei făcute din mătasea lui, 
şi desigur că atita lucru ştia şi el. Şi un sac ar fi arătat teribil 
de elegant dacă ar fi fost făcut din mătase Vitrazzi. Ar fi 
putut jura că excitarea ei sexuală provenise din exuberanța 
cu care îi arătase schiţele şi rochiile făcute de ea. Işi aminti 
de“sfîrcurile care îi ieşiseră în evidenţă prin mătasea aceea 
gri, aşa că îşi trecu iarăşi o mînă peste curba perfectă a 
unui sîn. La naiba cu toate, era prea tirziu. Nu mai era 
destul timp pentru a repeta întreaga performanță deşi, 
trebuia să recunoască, se simţea foarte tentat. Scoțindu-şi 
brațul de sub capul ei, îşi dădu picioarele jos din pat. 

Paris se ridică într-un cot, privindu-l încruntată şi 
nedumerită, cum traversa: camera pînă la scaunul pe care 
se găseau frumos orînduite hainele lui. Avea de gind să se 
îmbrace. Desigur, era aproape ora zece, probabil că îi era 
foame. Şi dacă stătea şi se gîndea mai bine, şi ea era la fel 
de înfometată. 

— Caro, îi zise ea, folosind aceeaşi formulă de alint cu 
care o gratulase şi el pînă atunci, există un micuţ bistro 
chiar după colţ, pe Rue de Buci. Este întunecos şi plin de 
perechi de îndrăgostiţi, iar mîncarea este absolut sublimă... 

Plin de îndrăgostiți! Amedeo îşi trase fermoarul de la 
pantaloni cu un gest ferm şi îşi strecură picioarele în 
încălțările moi făcute special pentru el tocmai la Londra. Ce 
era cu vorbăria asta idioată despre restaurante şi 
îndrăgostiți? Chiar nu înţelesese că fusese pur şi simplu o 
chestiune de moment, o mică clipă de plăcere în viaţa lui 
aglomerată? O fată ca asta putea fi foarte periculoasă 
pentru căsnicia unui bărbat dacă era lăsată să se apropie 
prea mult de el. Era mult prea inteligentă, mult prea 
deşteaptă. 

— Imi pare rău, cara, dar sînt deja în întîrziere. Ar fi 
trebuit să fiu deja de o oră la Olympe Avallon. Desigur, nu 
aş fi aranjat nimic de genul ăsta dacă aş fi ştiut... Zimbetul 
lui părea încărcat de păreri de rău, dar reuşi să-i evite 
privirea. 

Paris îl cerceta cu uimire. Olympe Avallon era un fost 
manechin al casei Dior, care reuşise să devină faimoasă şi 
plină de succes cu cîțiva ani în urmă, dansînd goală, dar 
care păruse mult mai sexy îmbrăcată cu hainele Dior decit 
atunci cînd se învirtise goală pe scenă. Reuşise să se 
mărite cu trei bărbaţi foarte bogaţi, iar acum era în divorţ cu 
ultimul dintre ei. Olympe era un fel de legendă printre 
manechinele Parisului — la cei treizeci şi cinci de ani ai ei 
era încă de o frumusețe răpitoare şi arăta cu cel puţin zece 
ani mai tînără. Mulțumită aranjamentelor generoase făcute 
de foştii ei soţi era acum şi incredibil de bogată, şi era 
recunoscută pentru amorurile ei. Desigur, acum Paris 
putea să-şi amintească. Văzuse pozele acelea în 
magazinele de modă şi în revistele de scandal, cu Olympe 
îmbrăcată cu o rochie de la St. Laurent — sau poate 

Lagerfeld? — la braţul lui Amedeo la diferite ocazii mai 
speciale. Paris se simţi dintr-o dată ca un fel de vioara a 
doua. Ea fusese doar antreul, pentru că felul principal îl 
reprezenta Olympe, doar fata de amuzament pentru 
apetitul lui Amedeo Vitrazzi. Aruncîndu-şi părul pe spate, 
se înfăşură mai bine în cuvertură, pentru a-şi acoperi 
goliciunea. Cel puţin obținuse cele şase luni de credit. 
Oricum meritase, zău că da. 

— Desigur, Amedeo, se arătă ea de acord, 
ascunzîndu-şi disperarea, a fost o prostie din partea mea 
să cred că erai liber. Poate ceva mai încolo în cursul 
săptămînii viitoare ne putem  întilni să discutăm 
aranjamentele micii noastre afaceri. 

Amedeo îşi privi iarăşi nerăbdător ceasul de la mînă. 
Fata asta oare chiar nu înțelegea nimic? Ochii lui îi întîlniră 
pe ai ei şi se simţi deprimat dintr-o dată. Avea şi el o fată 
de vîrsta ei. 

— Miine plec la New York, cara, îi zise el grăbit. O să 
stau o lună. Voi vorbi cu cei de la contabilitate să te caute. 
Desigur, eu unul n-am nici un cuvînt de spus în materie de 
credite. Lucrurile astea depind în mare măsură numai de 
contabil. Zîmbetul lui era pur şi simplu amețitor atunci cînd 
traversă camera ca s-o poată săruta. Oamenii plini de 
talente ca tine şi ca mine, habar nu au de astfel de lucruri, 
nu-i aşa, cara? Dar sint sigur că dacă le dai referințele 
bancare, şi tot restul, ¡ste posibil să se rezolve totul aşa 
cum vrei. Ciao, cara. A fost foarte plăcut. Sărutul lui era 
foarte uşor şi pasul grăbit atunci cînd traversă camera şi se 
îndreptă direct spre uşa de oțel pe care Paris o vopsise în 
negru pentru a se armoniza cu stilpii. Ciao, ciao. O mică 
fluturare a miinii şi dispăru. Amedeo Vitrazzi nu amesteca 
niciodată plăcerile cu afacerile. 

Paris rămase înțepenită locului cu zimbetul subțire 
înghețat pe buze, zimbet pe care cu greu îl putuse schița 

atunci cînd el îi spusese la revedere. Îi promisese! l-au 
plăcut schiţele ei, îi spusese că avea ceva dintr-un geniu, o 
mină de aur datorită talentului. Şi în schimb ea se vînduse 
lui. Ochii ei nedumeriți coborîră pînă în locul în care zăcea 
mototolită rochia de mătase gri, acolo unde o lăsase ea să 
cadă atunci cînd Amedeo se apucase s-o dezbrace. Chiloţii 
de mătase verde precum menia zăceau aproape de 
picioarele patului. Oh, Doamne, îşi zise începînd să plingă. 
Ce-am făcut? Lacrimile îi curgeau şiroaie pe față în timp 
ce-şi amintea de hotărîrea ei, cum se gîndise că în fond nu 
era nimic prea rău în ceea ce făcea, şi că el era destul de 
atrăgător. Şi apoi, blestemată să fie, chiar îi plăcuse! Se 
simțea ca o cocotă ieftină. Se apucă să lupte cu 
disperarea, pînă cînd o copleşi cu totul furia. Furie 
îndreptată spre Amedeo, furie îndreptată chiar spre ea, pe 
moda de avangardă şi pe producătorii de mătase, şi pe 
Jenny pentru că nu voia să-i dea nici un ban, pentru că 
susținuse mereu că dacă aveai talent atunci puteai reuşi de 
unul singur. 

Paris sări din pat şi alergă goală pînă la planşeta de 
desen. Merde! Mîna îi mătură de pe ea preţioasele schiţe. 
O altă lovitură trimise lampa direct pe podea, cu un sunet 
sec. La naiba cu toate astea! 

Incepu să sară peste schițe urlînd de furie. 

— Bastarzilor! tipa ea în timp ce-şi trecea mîinile peste 
rafturile încărcate cu schițe şi materiale, aruncîndu-le pe 
podea, şi apoi, pentru că încă nu se domolise, se apucă să 
tragă şi să rupă pînă cînd preţioasele ei materiale cedară şi 
se revărsară în bucăţi mai mari sau: mai mici peste tot în 
jur. La naiba cu toţi fabricanții de stofe, gemu ea, în timp ce 
se îndrepta hotărită spre locul în care zăcea rochia de 
mătase gri. Cu o singură smucitură o sfişie de sus şi pînă 
jos. Urăsc mătasea, urăsc toate soiurile astea blestemate 
de mătase. 

Lovi cu picioarele în resturile rochiei şi. furia o îneca 
parcă şi mai mult. Tava lăcuită rămăsese acolo unde o 
lăsaseră, cu paharele încă pline cu whisky şi Campari, şi 
Paris se odihni un moment, numai cit să-şi tragă 
răsuflarea. Luă o înghiţitură din paharul ei. Avea un gust 
coclit şi era la fel de amar ca şi dispoziţia ei, aşa că aruncă 
paharul cu o strîimbătură de dezgust. 

— Naiba să vă ia pe toți! urlă ea în timp ce se îndrepta 
spre baie. Oh, băga-mi-aş picioarele în tot şi în toate. 

Cu ultima fărîmă de energie dădu cu piciorul în uşa 
băii, amintindu-şi mult prea tîrziu că era desculță. Durerea 
ascuţită din degete o aduse înapoi la realitate şi se lăsă să 
cadă pe podea, masîndu-şi piciorul rănit în timp ce lacrimile 
îi curgeau iar pe obraji. 

— Paris Haven, eşti o proastă. Eşti atit de proastă, 
gemu ea. Işi închipuise că era atit de deşteaptă şi că tinea 
sub control întreaga situaţie. Oare dacă nu l-ar fi lăsat să 
facă dragoste cu ea, atunci era posibil să-i fi acordat 
creditul acela? Gîndul o lovi cu un impact aproape egal cu 
acela al uşii de la baie. Da, adăugă ea amărită, eşti o 
proastă. 

Telefonul începu să sune şi ea îl urmări sprijinită de 
peretele băii, fără să facă nici o mişcare. Indiferent cine o 
căuta, ea n-avea nici un chef de conversaţie. In citeva 
minute se va opri. Aşteptă răbdătoare. Gata, acum era mult 
mai bine. 

Trebuia să facă un duş; poate dacă se spăla, dacă îl 
alunga de pe ea pe Amedeo Vitrazzi, poate se va simți 
iarăşi om. Oh, la naiba, iar telefonul ăla! De ce n-o lăsau în 
pace odată? Ezită în pragul uşii. Telefonul ţiriia supărător, 
parcă la nesfirşit. Blestemat să fie, oare ce tot voiau de la 
ea? Paris se îndreptă încet spre aparat. Nu avea de gînd 
să se grăbească, şi, poate aşa, pînă să ajungă să 
răspundă, cel ce o căuta va renunţa şi o va lăsa în pace. 

Sunetul acela era atît de enervant. Mina i se întinse spre 
receptor. 

— Da? Vocea îi era foarte slabă în liniştea bruscă din 
atelier. 

— Mademoiselle Paris Haven? 

— Da, la telefon mademoiselle Haven. Cine mă caută? 

— Nu închideți, domnişoară. Sînteţi căutată din Los 
Angeles. 


Roma 


Vila de pe Via Appia Antica era vastă şi decorată în 
stilul acela fără de cusur al lui Fabrizio. Dar, în ciuda 
perfecțiunii ei, Indiei i se păruse întotdeauna că nu avea 
farmec. Nu era vina lui Fabrizio; el îşi adusese partea lui de 
contribuţie. Ceea ce lipsea era elementul uman, tuşeul unei 
femei, amintirile, pozele familiei şi ale copiilor de pe undeva 
de pe o plajă, o pernă specială îmbrăcată în satin, 
preferata cuiva pentru odihna de seară, vreun desen făcut 
la grădiniță de unul dintre copii, prins pe peretele din 
bucătărie, o vază plină cu flori cumpărată doar pentru 
parfumul lor delicat sau pentru culorile vesele şi nu pentru 
a se potrivi doar cu decorul. Citeodată, se gîndi India 
vinovată, cineva chiar şi-ar dori nişte amprente lipicioase 
pe suprafețele lustruite ale pereţilor de un alb marmorean. 
Casa întreagă i se părea pur şi simplu o copie fidelă a 
expoziţiei. Numai că de această dată această expoziţie îi 
aparținea Marisei şi nicidecum lui Fabrizio. Fiecare obiect 
de artă, fiecare tablou, fiecare carte înțelept plasată erau 
foarte scumpe, de o calitate îndoielnică, şi garantate să 
atragă privirile musafirilor. 

Numai camera copiilor era reală şi pentru asta 
responsabil era Fabrizio. Marisa dorise nişte fresce 
elaborate pe pereţi, care să reprezinte eroi din poveşti, 
cavaleri îmbrăcaţi în armuri şi prințese frumoase, dar 
Fabrizio se opusese. Pereţi albi, pe care copiilor nu numai 
că li se permitea, dar erau şi încurajați să picteze ce 
doreau şi cînd doreau. Paturi joase de culoare roşie şi 
cabinete de toaletă zugrăvite în alb şi roşu. Dulapuri mari 
pentru jucării şi coşuri imense în care să se poată strînge 
seara jucăriile folosite în cursul zilei. Apoi mai erau şi tot 

felul de aparate de sport, coşuri de baschet, şi patine cu 
rotile. Copiii, îi spusese el cu fermitate, aveau să fie nişie 
puşti cît se poate de normali. Nici una dintre „fanteziile“ 
Marisei despre perfecţiune nu avea loc în camera lor. lar 
Georgio, cel de cinci ani, şi Fabiola, de şase ani, erau cu 
totul de acord cu tatăl lor. 

— India. larăşi visezi cu ochii deschişi. Vocea Marisei 
era moale şi catifelată. Te distrezi bine? Pari puţin obosită. 

India oftă. Cînd Marisa îţi spunea că pari obosită, 
însemna că arătai, de fapt, ca o sperietoare de ciori. Cina 
fusese incredibil de lungă şi pe ea o plasase la ultima 
dintre mesele rotunde, cea de lîngă uşă, cu trei bărbaţi 
care tot timpul discutaseră despre industria de maşini 
înjurînd de mama focului, şi cu încă două femei care se 
cunoşteau bine, cu mulţi prieteni comuni, şi care, dîndu-şi 
seama că despre India de abia dacă se putea spune că 
lucra pentru Fabrizio, căzuseră la un fel de acord mutual şi 
o ignoraseră cu succes întreaga seară. Rugăminţile lui 
Aldo Montefiore nu avuseseră deloc rezultatul scontat; 
Marisei nici prin cap nu-i trecea să facă schimbări în 
privința locurilor de la masă, aşa că el fusese obligat în 
cele din urmă să cedeze şi să-i facă gazdei sale pe plac. îl 
urmărise pe Aldo sporovăind şi zimbindu-i fetei din stînga 
lui, care, ştia, era verişoară cu Marisa, iar în dreapta 
avusese o femeie de societate de-a dreptul strălucitoare, 
ba nu, India trebui să admită, era chiar uimitoare. 

Marisa venise după ea în camera destinată 
doamnelor, pentru că voia să ştie cam cît de bine îl 
cunoştea India pe Aldo Montefiore. Adevărul era că voia să 
o avertizeze pe India de la bun început în privinţa lui, doar 
în cazul în care aceasta devenea mult prea interesată de 
persoana lui. Aldo. In fond, nu voia să aibă nici un necaz cu 
micuta protejată a lui Fabrizio, nu-i aşa? 

— Unde l-ai întîlnit pe Aldo, cara? o întrebă în timp ce- 
şi scotea pudriera de aur din poşetuța mică de piele 
albastră. În timp ce-şi pudra uşor nasul fără cusur, prinse 
privirea Indiei în oglindă. 

India se apucă şi ea să caute în sacoşa ei enormă, 
simțindu-se neîndeminatică — ca întotdeauna — pentru că 
era şi Marisa de față. Pe invitația pe care o primise era 
menţionată „ținuta neconvenţională“, dar exista o 
disonanţă între puloverul acela scatojiu şi bluza fină de 
caşmir de culoarea safirelor cu care era îmbrăcată Marisa. 

— Ne-am întîlnit la expoziţie, îi răspunse pe un ton 
plat. Am vărsat paharul cu şampanie pe el. 

— Ah, draga mea, nu-ţi face griji din cauza asta. 
Marisa o urmări cu atenţie atunci cînd îşi trecu rujul peste 
buze. Nimic n-ar putea să strice costumul acela. Mă 
îndoiesc chiar că ar mai rezista încă o zi la curăţătorie. 
Desigur, bietul băiat nu-şi poate permite un lux atit de 
neînsemnat cum ar fi haine de calitate. Familia este 
disperat de săracă. Aldo este singurul lor bilet spre salvare. 
Desigur va trebui să ia în căsătorie o persoană cu mulți 
bani, şi, după felul în care. arată şi în plus şi cu titlul pe 
care-l are n-ar trebui să fie prea dificil. Are nevoie de o 
grămadă de bani. Marisa ridică din umerii delicati în semn 
de dezaprobare. Desigur, ştii cine e el, nu-i aşa, draga 
mea? Contele de Montefiore, unul dintre cele mai vechi 
titluri ale Italiei. Are casa aceea enormă din Veneţia, dar 
care în cele din urmă se va scufunda în canal. Şi desigur 
mai e şi palatul Montefiore de pe coastă. Minunat, dar 
grozav de dărăpănat — desigur asta în cazul în care nu 
face cumva rost de bani, cît mai mulți şi dintr-o dată. Se 
înțelege atit de bine cu vara mea, Renata, nu crezi? Marisa 
îşi luă poşeta şi şi-o închise cu o pocnitură seacă. Noi toți 
avem anumite responsabilităţi, nu-i aşa? o întrebă ea, 

aruncîndu-i un ultim zîmbet peste umăr în timp ce se 
strecura afară din cameră. 

India, însă, mai avea puțin şi scotea fum pe urechi. 
Obrajii i se înroşiseră din cauza furiei. Cum de îndrăznea 
Marisa să vină şi să-i vorbească pe tonul ăla, de parcă ar fi 
fost vreo servitoare în goană după stăpînul casei? 
Tîmpenie de secol nouăsprezece! Şi oricum pe ea n-o 
interesa deloc persoana lui Aldo Montefiore. Contele de 
Montefiore. Ochii ei căprui, strălucitori o priveau cu 
indignare din oglindă şi îşi aminti dintr-o dată de vocea 
zîmbitoare a lui Aldo atunci cînd exclamase umit: 
„Extraordinar!“ Şi în nici un caz nu îl interesa în acest fel. 
Dar era atrăgător şi drăguţ... 

India se ridică dintr-o dată. Era obosită. Era vremea să 
plece acasă. I| va găsi pe Fabrizio, îi va spune noapte bună 
şi va pleca. 

Era încă devreme. Un pianist aplecat peste clapele 
pianului mare şi alb din hol cînta inspirat melodiile lui Cole 
Porter. Oaspeţii se adunaseră în grupuri sau stăteau 
comod.-instalați pe canapele şi birfeau plini de încîntare. 
Chelnerii cu mănuşi albe se învirteau în jurul lor, oaspeții 
luîndu-şi cafea şi ciocolată fierbinte de pe tăvile imense de 
argint. India cercetă camera în căutarea lui Fabrizio şi îl 
descoperi în cele din urmă sprijinit de pian şi ascultînd 
încîntat melodiile parcă magice ale lui Cole Porter, care nu 
pierduseră nimic din frumusețe de-a lungul timpului. 

— Trebuie să plec acum, Fabrizio. Iți mulțumesc 
pentru o.seară minunată. 

— India? Atit de repede? Miinile lui calde le cuprinseră 
pe ale ei şi India simţi un mic fior de încîntare din cauza 
acestei atingeri plăcute. Ciudat cum de Marisa o avertizase 
în privința lui Aldo care se părea că era foarte prins de 
verişoara Renata, şi nu vedea ceea ce se întîmpla cu soțul 
ei. 

— Sint obosită, îi răspunse ea pe un ton plat. A fost o 
zi lungă şi miine trebuie să mă scol devreme ca să verific 
dacă au venit instalatorii în apartamentul Mondini. 

Fabrizio simţi o undă de vinovăţie... Citeodată i se 
părea că o muncea prea tare. Ar fi putut trimite cu uşurinţă 
pe altcineva să meargă şi să-i verifice pe muncitori, dar 
asta era, pentru prima dată cînd ea urmărise întregul 
proces de la bun început şi, dacă voia să învețe, atunci 
trebuia să vadă cum se porneşte de la bază, nu numai 
strălucirea succesului. Instalaţiile bine făcute erau la fel de 
importante ca şi culoarea gresiei de la baie. 

— Atunci, ai grijă ce faci, cara, îi zise el, aplecindu-şi 
capul şi sărutînd-o tandru pe obraji. Ciao. Ne vedem miine. 
O privi cum se îndepărta de el. India! 

Ea se întoarse doar pe jumătate. 

— Da? 

— O să-ţi trimit covorul miine după-amiază. 

Risul ei încîntat îi însenină seara. 

India privi la Rolls-Royce-urile, Mercedes-urile şi 
Ferrari-urile parcate în curte cu un aer puţin nedumerit, 
pînă cînd îşi aduse aminte. Desigur — ea nu mai avea 
maşină! Cobori încet şi nesigură scările albe de marmură 
în timp ce valetul o aştepta să-i dea cheile ca să-i poată 
aduce maşina. 

— Volkswagen-ul negru, te rog. 

Aldo îi aruncă un zîmbet ametitor. 

— Nu-l poate confunda. Este probabil singurul 
Volkswagen în toată curtea asta mare plină cu automobile 
luxoase. A 

— Oh, dar n-ar trebui să fii la petrecere? In ciuda ei 
înseşi, India se simțea chiar foarte mulţumită şi îi zimbi la 
rîndul ei. 

— Întotdeauna conduc înapoi acasă fata cu care am 
venit, îi răspunse el făcîndu-i cu ochiul, şi, în afară de asta, 
cum poţi să ajungi dacă nu te conduc eu? 

Nici măcar nu-şi dăduse seama de cit de obosită era 
pînă cînd nu se aşeză pe scaunul de lîngă şofer, încercînd 
să-şi dezmorțească puţin degetele de la picioare, strivite în 
ghetele negre. O privire aruncată spre profilul lui Aldo o 
lămuri cît de concentrat era asupra traficului aglomerat. În 
luminile farurilor de la maşinile care treceau pe lîngă ei, 
părea mult mai bătrîn şi chiar puţin cam trist. Dar ei îi 
plăceau trăsăturile lui întunecate şi puternice, cu pomeții 
proeminenți şi cu nasul acela strivit. Şi ochii lui întunecaţi, 
atît de asemănători cu ai ei. Miinile cu care ţinea volanul 
erau ferme şi aveau o formă frumoasă, cu o fulguire de păr 
negru şi moale pe dosul lor. Un mic fior de plăcere i se 
strecură pe şira spinării în timp ce îi privea miinile. 

Aldo îşi mută pentru un moment atenţia de la traficul 
aglomerat la fata care stătea lîngă el. Privea drept înainte 
şi fața îi părea cam palidă în lumina venită de pe stradă. 
Era extraordinar de drăguță. India Haves avea marea 
calitate de a stirni tandrețea într-un bărbat şi tocmai 
tandrețea voia el s-o evite, din păcate. Dar nu era în stare, 
îşi dădu seama de asta în timp ce încă o privea. 

— Este aici, la stînga. Vocea ei cu un accent atît de 
plăcut îi întrerupse reveria şi el întoarse maşina la stînga şi 
apoi pe după un colț, urmînd instrucţiunile ei şi 
concentrîndu-se din nou asupra traficului. Chiar după colţul 
următor şi am ajuns, spuse iar India. Asta-i clădirea, chiar 
aici. 

Maşina se opri lin. 

— S-a oprit la fel de uşor ca un Rolls, îl complimentă 
India cu un zîmbet răutăcios. 

— Mi-am ratat vocaţia. Trebuia să mă fac mecanic 
auto. 

— Vorbeşti serios? 

Aldo îi zîmbi dispreţuitor. 

— Nu, nu vorbesc chiar serios. Dar îmi iubesc 
maşinuţa, este un fel de pasiune a mea. 

Pasiune. India se întreba ce alte pasiuni mai existau în 
viața lui. Se hotărî să schimbe subiectul. 

— Spune-mi, Aldo Montefiore şi ce altceva mai faci? 

— Administrez proprietățile familiei. Nu foarte bine, 
încă, dar sînt pe cale să învăţ. Şi tu ce anume faci? 

— Îl asist pe Fabrizio. Nu foarte bine încă, dar mai 
învăţ. 

Rîsul lui era foarte jos şi plin de apreciere la adresa ei 
şi, la fel cum i se întîmplase atunci cînd îi privise mîinile, un 
mic fior de plăcere îi trecu din nou prin şira spinării. India 
simţi cum începea să se relaxeze; se simțea bine în 
compania lui, îi plăcea felul în care arăta şi felul în care se 
purta cu ea. Eh, la naiba cu Marisa şi cu toate verişoarele 
ei, se distra mult prea bine. 

Aldo aruncă o privire clădirii în care locuia ea. Fațada 
de piatră arăta destul de neprimitoare şi uşile duble, care, 
ca la majoritatea clădirilor din Italia conduceau spre o curte 
interioară, erau bine închise împotriva intruşilor sau poate 
chiar a nopții. Oare care erau camerele ei? 

— Acolo — i le arătă cu un deget — la primul etaj. 
Cam prea mari pentru o singură persoană şi puţin cam 
golaşe deocamdată, dar le decorez încetul cu încetul în cel 
mai bun stil Paroli. Sper să nu se fi vărsat prea multă 
şampanie pe covor — adăugă ea cu un zîmbet — 'pentru 
că miine e al meu. O să mai înveselească puţin mohoreala 
marmurei din reşedinţa Haven, fără să mai pun la 
socoteală căldura şi confortul de care voi beneficia în zilele 
reci de iarnă, care vor veni nu peste multă vreme. O să te 
poti gîndi la mine cum îmi afund degetele de la picioare în 

moliciunea lui luxoasă în timp ce zăpada se aşterne încet 
deasupra Romei. 


— O să-mi amintesc de asta, îi răspunse el, 
întrebîndu-se dacă ea îl va invita să intre să bea un pahar 
împreună. 


— Am auzit că eşti conte, îi zise India dintr-o dată. 
Contele de Montefiore. 

— Şi eu am auzit că tu eşti fata lui Jenny Haven. 
Zimbetul lui Aldo era amabil, relaxat. 

India înțepeni. Deci asta era. El ştia cine era ea. Buna 
dispoziţie îi scăzu simţitor. Şi, bănuiesc că el îşi închipuie 
că sînt o altă fetişcană de bani gata, pregătită pentru atacul 
lui amoros, un fel de altă verişoară Renata, îşi spuse. Ei 
bine, de data asta s-a înşelat. Jenny poate să aibă o 
mulțime de bani, dar a muncit din greu pentru fiecare cent 
în parte. Milioanele ei le-a cîştigat cu multă trudă şi nu cred 
că ar fi prea înciîntată să le vadă risipite pe restaurările 
unor palate ruinate din Italia. Ai greşit fata, conte Aldoi 

Sunetul puternic scos de portera trîntită păruse furios 
şi Aldo se grăbi să coboare din maşină după ea. 

— Noapte bună, îi ură India băţoasă, şi mulțumesc că 
m-ai condus pină acasă. Apreciez gestul tău. 

— Dar, India, vreau să ne mai vedem. Nu poţi să iei 
cina cu mine miine seară? Te rog, spune da. Putem merge 
într-o mică circiumioară pe care o ştiu eu, pe dealuri. O să- 
ți placă la nebunie — Papa Rizzoli se ocupă de mincare. Şi 
la vremea asta din an o să aibă şi un foc mare în vatră — 
din lemn de măr, miroase ca în rai. Şi mai sînt şi luminări 
pe masă şi vin din propria lor vie, şi este locul meu favorit. 
Mi-ar face mare plăcere să te duc acolo, India. 

Vocea lui era foarte convingătoare, dar India reuşi să 
se sustragă de sub vraja ei. 

— Am altă treabă miine seară, îi răspunse ea destul 
de vag. 

— Atunci seara următoare, sau cealaltă. Doar spune- 
mi cînd. 

— Sună-mă. India se retrăsese deja în spatele celor 
două uşi masive, pe care le închise cu o uşoară bubuitură 
în urma ei. Se sprijini de ele, ascultînd paşii lui pe pavajul 
străzii, şi apoi pocnetul sec al portierei trîntite. Motorul 
porni de la prima cheie, după care maşinuța se îndepărtă 
silențioasă. Numai atunci o porni şi ea spre holul puternic 
luminat. Cum ar fi fost dacă ar fi mers împreună cu el la 
cîrciumioară? Părea exact aranjamentul ideal pentru o 
seară plină de romantism alături de un bărbat plăcut, de 
care era chiar posibil să te îndrăgosteşti. Aroma lemnului 
de măr, licărul lumînărilor pe zidurile din piatră de rîu, vin 
din propria vie... şi Aldo Montefiore cu mîinile lui ferme şi 
profilul întunecat... 

Sunetul ascuţit al unui telefon italienesc îi penetră 
gîndurile în timp ce urca încet scările. 

Suna un telefon. Telefonul ei! india urcă ultimele trepte 
cîte două odată, chinuindu-se să nimerească cheia în 
broască. Trîntind uşa în urma ei, se grăbi să traverseze 
camera, aruncîndu-şi sacoşa pe canapea, din mers. Poate 
că era Fabrizio. Poate că-se hotărise să fugă de lîngă 
oaspeții săi şi să stea cîteva ore împreună cu ea. 

— Da. Vocea ei avea un ton în care se desluşea parcă 
o anume aşteptare. 

— Signorina India Haven? 

— Da. Vă ascult. 

— Un telefon pentru dumneavoastră, signorina, din 
Los Angeles. 


Capitalul 2 


23 ortombrie 


Jenny Haven murise. Titlurile se întindeau în ziar cu 
litere mari şi negre ce confereau evenimentului o imagine 
de-a dreptul dureroasă. Fotografia reprodusă sub titlul 
imens reprezenta o femeie blondă, surizătoare, fără să mai 
fie la fel de tînără pe cît se străduia din răsputeri să pară, 
dar oricum, la fel de frumoasă. Poate că linia maxilarului 
era ceva mai putin frumoasă, mai puţin perfectă decit 
fusese odată, binecunoscutul şezut al actriţei ceva mai 
putin ferm, dar ochii îi surideau cu privirea aceea 
ametitoare specifică lui Jenny, de un gri-albăstrui deosebit, 
iar buzele pline erau curbate în faimosul ei zîmbet în care 
se amestecau timiditatea cu provocarea. Nici fața şi nici 
trupul ei nu datorau absolut nimic faimoşilor chirurgi plastici 
ai Hollywood-ului. Jenny fusese întotdeauna speriată de 
spitale şi de doctori şi ideea de a se supune de bunăvoie 
bisturiului o umpluse de o asemenea oroare, încît chiar şi 
atunci cînd frumusețea începuse să i se ofilească puţin din 
cauza semnelor vîrstei, şi se părea că era necesar să 
întreprindă ceva pentru binele carierei, să „ajute puțin 
lucrurilor să meargă mai bine“, după cum îi sugerase şi 
impresarul ei, tot nu reuşise să se convingă să încerce aşa 
ceva. Jenny Haven fusese combinaţia perfectă între femeia. 
americană mijlocie, bine hrănită cu cereale, şi o 
strălucitoare stea de cinema. Ea era în acelaşi timp şi fata 
blondă de lîngă tine şi intangibila vedetă care trăia în 
atmosfera rarefiată a cerului albastru şi a strălucirii 
perpetue a soarelui, a limuzinelor şi a amanților, femeia 
care înfierbîntase minţile a mii de bărbaţi tineri şi bătrîni din 

întreaga lume, şi idolul fetelor tinere care şi-ar fi dorit să 
ajungă tot ca ea. 

Venetia împături ziarul cu grijă, în aşa fel, încît să nu 
mai vadă titlurile de fiecare dată cînd privea spre scaunul 
gol de lîngă ea. Şi mai ales subititlurile acelea de deasupra 
fotografiei: Jenny, „fata de aur“ — sinucidere? 

Jenny avusese mai mult de cincizeci de ani şi ei încă o 
mai numeau fată. 

— Asta-i din cauză că ei toţi şi-o amintesc, îi spusese 
Paris. Este vorba pur şi simplu de afecţiune, Vennie, nu au 
vrut să fie răutăcioşi. 

Paris înţelesese. Şi cu toate astea ea fusese singura 
dintre ele care nu protestase că era imposibil să fie 
adevărat. Paris rămăsese tăcută atunci cînd Venetia şi 
India se dădeau de ceasul morții văitîndu-se că nu era 
corect din partea ziarelor să tipărească aşa ceva, pentru că 
Jenny iubea atît de mult viața, deci în nici un caz nu s-ar fi 
sinucis. Ziarele speculaseră copios că poate pilulele şi 
băutura avuseseră o legătură semnificativă cu accidentul 
Mercedes-ului care căzuse tocmai pe fundul canionului din 
Malibu — şi apoi mai era şi o posibilă carieră umbrită deja 
de bătrineţe şi de faptul că se despărțise de iubitul ei oficial 
cu care trăise ceva mai mult de doi ani, Rory Grant, care 
avea cam jumătate din virsta ei şi care dăduse lovitura cu 
rolul principal dintr-un nou serial de mare succes de pe 
unul dintre canalele televiziunii. 

Ziarele cercetaseră absolut toate posibilitățile, folosind 
tot ce putuseră afla ca să mai adauge ceva la povestea al 
cărei titlu trecuse ca o rachetă prin toate canalele de știri 
ale lumii. Jenny Haven murise. 

Lacrimile şiroiau pe obrajii Venetiei. Acum nici măcar 
nu mai încerca să le rețină şi nici nu-i mai păsa de fardul 
scurs şi de nasul roşu. 

India fusese cea mai vehementă împotriva acuzațiilor 
din ziare. 

— Sinucidere! țipase ea, în timp ce ochii ei căprui 
scăpărau de miînie. Dacă Jenny ar fi avut de gind să se 
sinucidă, atunci ar fi făcut-o ce! puţin în Rolls! 

Avusese atit de multă dreptate, încît pentru un 
moment rămăseseră uimite de cît de amuzantă era 
această nouă idee, după care, toate trei, aşa cum stăteau 
singure în camera destinată oamenilor mai importanţi din 
London's Heathrow Airport, izbucniseră în hohote de rîs 
isteric care fuseseră cu mult mai dureroase decit toate 
lacrimile. 

Venetia aruncă o privire în lungul avionului particular, 
unde o văzu pe India cu picioarele strînse sub ea şi cu o 
carte în miini, prefăcîndu-se că citea. Dar Venetia n-o mai 
văzuse întorcînd nici măcar o singură pagină în ultima 
jumătate de oră. Paris stătea întinsă pe cele trei scaune din 
spatele Indiei, cu un braţ fin trecut deasupra feţei în aşa fel, 
încît ochii nu i se vedeau. Steward-ul o acoperise grijuliu cu 
o pătură pentru că i se păruse că dormea, numai că 
Venetia se îndoia serios. 

Venetia îşi întinse picioarele amorţite. Ceea ce simțea 
ea era mai degrabă “amărăciune şi grijă decit oboseală. 
Prea multe se întimplaseră în mintea ei, prea multe ginduri, 
prea multe întrebări. Prea multă vinovăţie. Dacă măcar s-ar 
fi dus acasă atunci cînd o rugase Jenny... Dintr-o dată se 
ridică şi şe îndreptă spre camera de toaletă care se găsea 
spre coada avionului. 

In partea dreaptă era o uşă deschisă şi ea îşi băgă 
capul înăuntru şi aruncă o privire rapidă tămăruţei mici şi 
luxoase care era dominată de un pat jos, acoperit cu o 
cergă mițoasă de un maron-întunecat. Lumina plăcută 
venea din aplicele joase, mai erau o oglindă mare, şi o 
consolă instalată chiar lîngă pat de la care se puteau 

controla lumina, televizorul, monitorul video şi sistemul 
stereo pentru muzică. Dormitorul lui Fitz McBain. Acum, 
dacă ar fi vrut, s-ar fi putut întinde pe patul acela. Pentru că 
era acolo ca ea să se poată odihni. Venetia se întrebă 
destul de vag cum era în realitate omul al cărui dormitor îl 
admira ea în acele momente, bărbatul acela bogat care 
deținea o duzină de hoteluri luxoase, un castel în Franţa şi 
un apartament în cea mai nouă şi mai costisitoare clădire 
din întregul New York. Avionul este casa lui, îi spusese 
Morgan. Işi petrece cea mai mare parte din viaţă în tranzit, 
zburîind de la o întîlnire la alta. Tatăl lui deţinea două 
avioane de acest fel care erau absolut identice. Era ca şi 
cum — Ccugetă Venetia amintindu-şi de discuţia pe care o 
avusese cu Morgan cu o seară în urmă — Fitz McBain încă 
stătea în baraca în care se născuse şi Morgan. Un tel de 
baracă aeriană foarte luxoasă, dar parcă nu era mare 
diferenţă, nu? Fitz McBain încă trăia „deasupra lucrurilor“ 

intră în micuța cameră de toaletă şi privi în jur. Oglinzi, 
robihete de cristal, ţevi de alamă... totul foarte masculin... o 
sticluță de colonie Lagerfeld, prosoape moi cu monograma 
McB brodată pe ele cu stacojiu. Erau prea puţine detalii 
despre omul care, atunci cînd Morgan îl sunase la 
Hamburg, îşi pusese imediat avionul personal la dispoziția 
fetelor Haven. Asta şi tot ajutorul pe care-l putuse oferi, 
care îi includea şi pe cei doi tineri bodyguarzi care stăteau, 
cît mai discret cu putință, pe cele două fotolii din faţa 
avionului şi care odată ajunşi la Los Angeles urmau să fie 
ajutaţi de încă doi. 

Fitz McBain gîndise foarte rapid. 

— O să le luăm pe celelalte două fete de la Roma şi 
de la Paris şi o să le aducem pe toate trei la aeroportul din 
Londra. Or să fie în siguranţă, îi spusese lui Morgan. Şi o 
să le scoatem de acolo înainte ca povestea să se 
împrăştie. Dar la Los Angeles International or să fie mari 

necazuri: reporteri, televiziune şi tot ce vrei. Toată lumea o 
să fie acolo în speranța că va obține o declaraţie de la 
fetele lui Jenny Haven. În toți aceşti ani le-a ţinut în afara 
atenţiei publice şi nu cred că ar vrea ca vreuna dintre ele 
să intre în vreo dispută atunci cînd vor cobori din avion. Şi 
aşa vor fi foarte triste şi foarte obosite. O maşină cu încă 
două gărzi de corp le va aştepta chiar la ieşirea 
aeroportului şi o să aranjez să fie duse direct de la avion la 
casa mea din Bel Air. Locul ăla e o adevărată fortăreață. 
Nimeni n-o să le deranjeze acolo. Imediat ce se odihnesc 
puțin, pot hotărî ce anume trebuie să facă. 

Era ceva tipic pentru tatăl lui, cugetase Morgan, ca 
după mica tăcere care se lăsase după ce-i spusese de 
moartea lui Jenny Haven, să aibă grijă nu numai ca fetele 
să ajungă repede la Los Angeles, ci să şi aibă puțină 
intimitate. Fitz McBain era un om care, în ciuda stilului de 
viaţă teribil de bătător la ochi şi de luxos, respectase totuşi 
toată viaţa lui intimitatea. 

Venetia îşi examină fața palidă şi răvăşită din cauza 
lacrimilor în oglinda mare din camera de toaletă. Arăta de-a 
dreptul îngrozitor, dar acum nu mai conta. Stinse lumina şi 
se întoarse înapoi în dormitor. Ceasul digital aşezat pe o 
parte a patului oferea ora exactă din Londra, New York, 
Los Angeles, Rio de Janeiro, Hong Kong, Tokyo şi Sydney. 
Nu trebuia decit să apeşi pe un buton. La Londra era ora 
zece dimineața şi ora două noaptea în California. Oare 
asta însemna că Jenny murise de mai puţin timp în Los 
Angeles? 

Vennie se ghemui pe patul cu cuvertură moale şi 
plînse pînă cînd adormi. 


Cartea la care se holbase fără s-o vadă în ultima 
jumătate de oră căzu pe podea cu o mică bufnitură, dar 
India aproape că nici nu observă. În fața ochilor nu vedea 

decit imagini ale feţei lui Jenny. Jenny care îi zîmbea, cu 
ochii ei albaştri, strălucitori, din cauza amuzamentului; 
Jenny vorbind la telefon, trecîndu-şi mîna stîngă prin părul 
bogat şi blond în binecunoscutul ei gest de nervozitate; 
Jenny privindu-se cu atenție în oglindă în timp ce-şi 
prindea colierul în jurul gitului pentru a participa la 
ceremonia de înmînare a premiilor Oscar, Jenny tandră şi 
surizătoare, întinsă în pat în timp ce cele trei fiice ale ei 
dădeau buzna peste ea rugindu-se pentru încă o poveste 
înainţe de culcare; Jenny cea arogantă care cerea cel mai 
bun apartament al unui hotel pentru că: „mi-am ciştigat 
dreptul ăsta, ce naiba!“; Jenny cea cu ochii .măriți de 
emoție pentru că se îndrăgostise iarăşi de vreun nou 
bărbat... şi mereu existase cîte un nou bărbat, nici unul nu 
rezista prea mult timp. Biata Jenny. 

Poate, cugetă India, dacă tatăl meu ar fi trăit, şi-ar fi 
găsit şi ea fericirea aceea de durată în locul unor plăceri 
trecătoare. Jenny l-a iubit foarte mult, cel puţin aşa mi-a 
spus. Şi el o iubise pe ea. Nu fusese la fel cum se 
întimplase cu tatăl lui Paris, o pasiune de moment care 
trebuise pur şi simplu consumată; şi nici cum se întimplase 
cu tatăl Venetiei. Atunci fusese doar un flirt cu un bărbat 
mai bătrin şi foarte corect, posesorul unui vechi titlu 
englezesc şi cu vaste păminturi moştenite, şi pe care 
Jenny probabil că îl sedusese plină de încîntare, tentîndu-l 
pe tărimul sexualităţii pe care el probabil nici nu-l 
cunoscuse vreodată şi la care nici nu rezistase. India nu 
ştiuse niciodată dacă povestea cu gondola fusese pur şi 
simplu o invenţie de-a lui Jenny pentru a mai adăuga puțin 
piper poveștii, dar, după cite o cunoştea, ar fi pariat şi pe 
ultimul ban că era cit se putea de adevărată. Jenny ar fi 
făcut-o doar pentru a-şi aminti mai tirziu, cum englezul 
acela atit de teapăn o încălecase în gondola mişcătoare în 
timp ce se plimbau pe apele întunecate ale canalelor 

Veneţiei, şi probabil că se bucurase mai mult din cauza 
întîmplării decît de plăcerea trecătoare a actualui sexual în 
sine. Da, sexul nu fusese ceva de care Jenny să se bucure 
doar atunci cînd se îndrăgostea, indiferent de cît de scurt 
era acel interval, pentru ea însemnase chiar un mod de 
viață. Lui Jenny Haven îi plăcea la nebunie să facă amor 
— chiar dacă alţii o spuneau într-un fel mult mai crud — 
dar, cu toate astea, India era sigură că Jenny îl iubise pe 
tatăl ei. 

Un zîmbet lumină fața Indiei atunci cînd îşi aminti de 
„poveştile taților“ pe care le spusese Jenny, povestite 
părticică cu părticică, de-a lungul mai multor ani, garnisite 
cu mai multe detalii pe măsură ce ele crescuseră, pînă 
cînd deveniseră nişte adevărate legende ale familiei. 
Povestea tatălui lui Paris era pasionantă, a Venetiei plină 
de amuzament, dar a mea, se gîndi India, a fost una 
romantică, a mea a fost cu Jenny cea vulnerabilă, care, 
într-o căsuţă plutitoare din Kashmir, fusese strînsă în braţe 
de iubitul ei, admirînd apoi răsăritul soarelui de pe lacul pe 
care plutea căsuţa lor, lacul Srinagar... după care şi-a 
botezat fiica India. 

Şi apoi, cînd filmul pe care-l făceau împreună s-a 
terminat, povestea de dragoste dintre ei a continuat. 
Urmau să se căsătorească după terminarea definitivă a 
complicatului divorț al tatălui ei, numai că, puţin înainte de 
căsătorie, el a fost găsit înecat în apropiere de Singapore. 
Doar unul din acele accidente nefericite care însă pot 
schimba atit de mult viața unui om. Probabil că ar fi fost o 
căsnicie reuşită şi atunci poate că şi Jenny ar mai fi fost 
acum în viață. 

Poate că din cauza asta m-a şi ținut atît de aproape de 
ea, cugetă India. Oare acesta a fost motivul pentru care eu 
am făcut şcoala în Statele Unite şi nu în Europa? Şcoli din 
Est, desigur — cele mai bune — în conformitate cu crezul 

lui Jenny că educaţia este cel mai important lucru din viaţă. 
Mai întîi şcoala lui Miss Porter şi după aceea Vassar, şi 
mereu cu Jenny în permanentă legătură. India nu se 
simţise niciodată neglijată sau lipsită de dragoste doar din 
cauză că le despărțeau doar citeva mii de mile. Jenny era 
mereu la celălalt capăt al telefonului, sau făcea o călătorie 
rapidă cu avionul în cazul urgenţelor, cum fuseseră 
apendicita sau genunchiul fracturat la schi. Oh, Jenny, te 
iubesc atît de mult, îşi spuse tristă india, te-am iubit ca pe o 
mamă, te-am admirat ca actriță care muncea din greu şi, 
atunci cînd am fost suficient de mare ca să înțeleg, te-am 
iubit pentru femeia care erai. 

Nu-i fusese întotdeauna uşor să fie fiica lui Jenny şi 
India se împăunase mereu cu gloria ei sau se ascunsese 
de ea, mai ales atunci cînd începuse să aibă întilniri cu 
băieții de la şcoala de arte. Şi asta, pentru că fiecare dintre 
ei credea că ştia adevărata poveste despre felul în care 
ajunsese la succes Jenny Haven, deşi nici chiar India nu 
ştia cît din această poveste era efectiv adevărată. In 
schimb fusese teribil de conştientă de felul în care ei 
speculau faptul că şi ea putea semăna la fel de mult cu 
mama ei, fiind o pradă uşoară. Asta ţinea de faptul că 
Jenny fugise din oraşul ei natal din Carolina de Nord după 
ce ciştigase un concurs, cîntînd şi dansînd într-un mic local 
din oraş. Cu cei cincizeci de dolari ce reprezentaseră 
premiul, în buzunar, se urcase într-un autobuz Greyhound 
şi o pornise spre Vest, spre luminile strălucitoare şi 
atrăgătoare ale Hollywood-ului, în vîrstă de numai 
treisprezece ani, şi arătînd ca de şaptesprezece, înaltă, 
blondă, sexy şi inocentă. Pînă cînd a ajuns în oraş. 
Legenda potrivit căreia Jenny fusese sedusă de unul dintre 
regizorii mai bătrîni, faimos în Hollywood, cu care trăise 
timp de trei ani în timp ce el se „îngrijise de cariera ei“, 
spunînd tot timpul că pentru ea nu era altceva decit un 

bătrîn unchi binevoitor, era cea pe care India o bănuia cea 
mai aproape de adevăr. Progresele făcute de Jenny în 
adolescenţă, trecînd prin paturile unor vedete masculine 
consacrate în vremea aceea, culcatul cu cei ce se ocupau 
de distribuții pentru a-şi asigura un loc în filme... cù de 
multe erau exagerări şi cît de multe corespundeau 
realității? Jenny mereu luase în ris asemenea istorii şi le 
alungase cu o simplă fluturare a miinii. Dar nu le negase 
niciodată veridicitatea, nu-i aşa? 

Amărăciunea lui Jenny nu provenise de la vreo 
exploatare sexuală. Ba chiar îi plăcea sincer treaba asta — 
sau în mare parte; existau chiar citeva scene pe care ar fi 
vrut să le uite dacă ar fi fost în stare — dar, această 
amărăciune a ei provenea din faptul că era o ignorantă. 
Jenny Haven fusese convinsă că dacă ar fi avut educaţie şi 
un fundal „potrivit“, atunci n-ar mai fi fost nevoită să-şi 
înceapă urcuşul spre succes cu atîta trudă, ci pur şi simplu 
ar fi păşit cu demnitate spre locul care i se cuvenea în 
galeria oamenilor celebri din Hollywood doar datorită 
frumuseții sau talentului său. Dar chiar aşa era? se întrebă 
India. Hollywood-ul era plin de femei frumoase şi talentate, 
sau doar foarte frumoase. Dar cine ar fi putut spune care 
dintre ele va reuşi? 

Din aceste motive, Jenny, care nu se căsătorise cu 
tatăl nici uneia dintre fiicele sale, fusese atit de hotărită ca 
ele trei să fie crescute ca nişte adevărate doamne, ca după 
primii ani petrecuţi acasă să plece de lingă tentaţiile 
Hollywood-ului şi de lîngă eticheta pe care ar fi primit-o ca 
făcînd față indiscrețiilor lui Jenny Haven... Fetele ei 
fuseseră crescute şi educate doar în cele mai bune locuri, 
în cele mai bune şcoli unde se culturalizaseră, unde 
învățaseră atitea despre artă, despre muzică şi despre 
cărţi. Orice talente descoperite la ele ea le încurajase, 
plecaseră la facultățile care le-ar fi putut lansa pe panta 

succesului. Pentru că, desigur, fiecare dintre fiicele ei urma 
să aibă mult succes. Cum ar fi putut da greş? Doar erau 
fiicele ei. Jenny fusese de acord să cheltuiască orice sumă 
necesară educaţiei lor, cumpărase cadouri extravagante, le 
întîlnise în Europa şi stătuseră la cele mai luxoase hoteluri. 
Dar, imediat ce educaţia lor se terminase, le informase că 
deja erau pregătite pentru adevărata „viață“. Nu erau deloc 
obligate să urce scara spre succes în acelaşi fel în care o 
urcase Jenny, ignorantă, dureros de tînără şi 'de disperată, 
dar era obligatoriu să reuşească în viață prin forţe proprii. 
Jenny îşi ciştigase cu greu milioanele ei şi acum venise 
rîndul lor să procedeze la fel şi să-şi cîştige singure faima 
şi milioanele lor. 

India oftă, amintindu-şi tristă de chinul pe care-l 
cunoscuse ca fiind fiica lui Jenny Haven cu un singur talent 
minor. Plecase de la Vassar ca să-urmeze un curs de 
istoria artei în Veneţia şi atunci se îndrăgostise de ltalia. 
Avusese parte de nişte zile idilice la şcoala din Florența 
unde învățase să facă bine acuarele şi unde aflase că nu 
va fi niciodată un pictor renumit, nu avea suficient talent 
pentru a reuşi la nivelul mamei sale. 

India aruncă o privire spre Paris care se agita fără 
stare pe scaunele din spatele ei. Greşeala lui Jenny fusese 
aceea că presupusese că toate trei fiicele sale o 
moşteniseră în această direcție. Paris avea nevoie de 
succes, de recunoaştere, şi India avea sentimentul nu 
tocmai plăcut că Paris era pregătită să facă orice pentru a-l 
obține. Dar Venetia? O Jenny Haven tînără, care avea 
aceeaşi combinaţie de-a dreptul vicioasă de inocenţă şi 
senzualitate, de care India nu era tocmai sigură că Venetia 
era conştientă — încă. 

Dar eu? India privi afară la norii gri care învăluiau 
avionul ce zbura mai departe în noapte. Eu ce vreau de la 
viață? Pînă acum am trecut prin ea bucurîndu-mă de ceea 

ce mi-a ieşit în cale. Cred că sînt fericită... adică aş fi dacă 
Fabrizio ar fi liber. Nu-i aşa? Incearcă să fii realistă, India, 
îşi spuse singură cu o amărăciune pînă atunci 
necunoscută. Fabrizio n-o va părăsi niciodată pe Marisa, 
indiferent de sentimentele pe care le are pentru tine, şi, 
oricum, ce crezi că simte el pentru tine? Asta era o 
întrebare pe care în trecut o evitase de multe ori. De cînd îl 
întîlnise pe Fabrizio nu mai fusese şi altcineva în viaţa ei, 
de fapt pe ea n-o mai interesase vreun alt bărbat, pînă în 
seara trecută cînd îl cunoscuse pe Aldo Montefiore. Işi 
aminti de mîinile lui ferme aşezate pe volanul maşinii, miini 
puternice, acoperite cu păr negru, de profilul viguros ce-i 
apăruse în fața ochilor în lumina slabă a farurilor şi a 
lampadarelor de pe stradă, şi de ochii lui întunecați şi plin 
de umor care priviseră în ochii ei. Jenny l-ar fi plăcut pe 
Aldo. Oh, şi ce importanță mai avea? se întrebă India 
iritată. Contele de Montefiore avea de gind să-şi ia o 
nevastă bogată şi ea ar trebui să fie cu minţile zdruncinate 
rău să accepte ca în permanenţă să fie „cea de-a doua 
femeie! “ 

Lacrimile îi alunecară pe obraji şi începură să-i picure 
pe puloverul stacojiu pe care-l purtase la petrecerea din 
seara trecută. După primul apel telefonic şi jumătatea de 
oră petrecută în singurătate, ameţită din cauza veștilor, îl 
sunase pe Fabrizio şi el venise imediat la ea. După care 
telefonul nu se mai oprise din tîrîit, aducind tot felul de 
instrucțiuni şi aranjamente. Totul fusese făcut într-o atit de 
mare grabă, încît nu mai avusese timp să-şi ia nişte haine 
potrivite, aşa că iat-o, sosind pentru înmormîntarea mamei 
sale îmbrăcată în stacojiu. Oh, Jenny, Jenny, gemu ea în 
tăcere, tu ai aşteptat atitea de la mine, fiica omului pe care 
l-ai iubit cu adevărat, numai că eu nu am nimic remarcabil 
şi nici nu am vrut ceea ce ai vrut tu. Şi marea problemă 
este că nici acum nu ştiu ceea ce vreau cu adevărat. 

Ochii lui Paris ardeau de lacrimile care nu voiau să 
curgă. Cînd îi închise i se păru că aude din nou apelul 
enervant al telefonului răsunînd în întregul ei atelier. Putea 
vedea din nou rochia de mătase gri, lenjeria de satin, 
paharul spart. Işi aminti din nou cum îşi făcuse speranţe 
inutile că era posibil, măcar în parte, ca acela care o căuta 
să fie Amedeo... şi cum se urise că se gîndea iar la el. Mai 
rău: cum se învinovăţise că îşi permisese să-l seducă pe 
Amedeo în schimhul mătăsurilor lui, dar nimeni nu era 
vinovat, ci doar ea singură. Şi în tot acel timp Jenny zăcuse 
moartă în canionul de la Malibu. De ce? De ce conducea 
singură în acel canion, dimineaţa la ora patru? Imbrăcată 
într-o rochie de seară? 

Nu ieşise deloc în seara aceea, spusese menajera. 
Jenny nu se simţise prea bine şi rămăsese în camera ei. 
Televizorul era încă aprins atunci cînd menajera se 
pregătise de culcare, pe la douăsprezece şi jumătate — 
observase cit era ceasul din cauză că pe ecran apăruse 
Johnny Carson. Poliţia spusese că totul se întimplase 
dimineaţa, între patru şi cinci, numai că accidentul fusese 
descoperit cu multe ore' mai tirziu. Oare de ce nu-i 
observase nimeni absența? Probabil, se gîndi Paris cu 
amărăciune, pentru că Jenny nu îngăduise nimănui să se 
apropie atit de mult de ea. Nimeni nu o avea pe Jenny, nici 
măcar iubiții ei. Fusese un spirit liber, care iubea şi trăia 
acolo unde avea ea chef. Poate că şi murise în acelaşi fel? 

Venetia şi India păreau convinse că fusese vorba de 
un accident, dar chiar aşa să fi fost? Nu existaseră motive 
care s-o fi împins pe mama lor la sinucidere? Visul 
Hollywood-ului murise de mult timp în mintea lui Jenny 
Haven. Ea îl trăise, ea fusese chiar visul. Işi cîştigase 
milioanele ei de dolari, dar ştiuse că totul nu era decit 
minciună. Ce-i adusese ei succesul? Nu soţi, nu viață de 
familie fericită, nici un bărbat care să aibă grijă de ea în 


92 


aceşti ultimi ani ai vieţii. Singura realitate iangibilă fuseseră 
fiicele ei şi fusese nevoită să le trimită la multe mile 
depărtare de un stil de viaţă pe care-l cîştigase cu greu, 
dar în care nu credea. 

Eu sînt singura care semăn cel mai mult cu ea, sînt 
singura care i-am moştenit ambiția şi puterea de muncă, 
deşi, din punct de vedere fizic, nu semănăm deloc. Fiica 
cea mare, cea care fusese ţinută în secret timp de ani de 
zile din cauza faptului că un asemenea, scandal i-ar fi putut 
întrerupe cariera. In acei ani cețoşi ai copilăriei, Jenny 
fusese vizitatoarea ei secretă, uimitor de frumoasă, care 
venea s-o vadă la vila din Franţa în care locuia împreună 
cu „familia“ ei. Şi asta a durat pînă cînd a apărut şi India şi 
atunci Jenny a ridicat din umeri şi nu i-a mai păsat de ceea 
ce ar fi putut spune lumea, cerîndu-le tuturor s-o accepte 
aşa cum era. Şi publicul îi acceptase mofturile şi secretele 
— şi copiii — ca o parte a mitului. Pentru că Jenny Haven 
nu putea greşi. 

Un gînd fugar la adresa tatălui său traversă în fugă 
mintea lui Paris. Şi cu el ce mai era? Probabil că citise 
ziarele, văzuse la televizor buletinele de ştiri care informau 
lumea întreagă de moartea lui Jenny Haven, accidentul... 
sau sinuciderea ei. Oare ce simţise, îşi mai amintea oare? 
Dar cum ar fi putut uita? Jenny era în culmea succesului şi 
a frumuseții atunci cînd îl întîlnise, iar el nu era decit un 
regizor francez de avangardă, de abia pe drumul abrupt al 
succesului, al afirmării. Nu durase prea mult, îi spusese 
Jenny; fusese doar una dintre acele pasiuni înflăcărate, dar 
trecătoare, în care, pentru trei luni pline, nu suportaseră să 
fie departe unul de celălalt, şi în care Jenny chiar în 
mijlocul filmărilor se întrerupea, cerînd nişte indicații din 
partea lui doar pentru a-l ţine puţin de mină, şi cînd timpul 
de somn fusese prea puţin, pentru că era foarte romantic 

să facă dragoste la răsăritul soarelui şi apoi la. apus şi din 
nou sub clar de lună, în apartamentul lor de la Ritz. 

Nu, tatăl ei nu ar fi putut s-o uite pe Jenny Haven, deşi 
pasiunea lor a murit la fel de repede precum a şi apărut, iar 
atunci cînd Jenny a aflat că era însărcinată a hotărit că 
copilul nu avea nimic de-a face cu sentimentele pe care ea 
le nutrea pentru tatăl lui. Era copilul ei şi putea să-l crească 
şi singură. 

Paris o revedea în acea clipă pe Jenny aşa cum o 
văzuse atunci cînd se plimbaseră amîndouă, mînă în mînă, 
pe malul lacului Lucerna, într-o zi strălucitoare de toamnă 
elvețiană care aureola părul lui Jenny cu revărsări de aur în 
timp ce ea îi spunea povestea tatălui ei. Paris avea atunci 
optsprezece ani şi avea să afle numele lui. Ințelegerea 
subită a faptului că tatăl ei era o celebritate internațională, 
faimos nu doar pentru filmele pe care le regizase, ci şi 
datorită reputației de creator de „vedete“ din nişte fetițe 
nubile şi sfioase, pe care le transformase în adevărate 
bombe sexy cu sîni dezgoliți şi buze senzuale, un bărbat a 
cărui fotografie ea şi colegele ei de şcoală o păstrau 
ascunsă şi la care visau citeodată, o şocase şi o trimisese 
într-o tăcere mormîntală. Jenny o privise atunci îngrijorată. 

— Poate că ar fi trebuit să nu-ţi pomenesc nimic 
despre numele lui, îi spusese ea plină de tandrete, dar ai 
deja optsprezece ani, Paris. Nu m-ai mai întrebat nimic 
despre el de cînd aveai şapte ani, dar poate că într-o bună 
zi tot ai fi vrut să ştii cine anume este şi prefer s-o afli de la 
mine. Tu ai fost un copil al pasiunii, Paris, iar el nu ar fi 
putut niciodată să fie un adevărat tată pentru tine. Şi pentru 
că a trebuit să ţin locul ambilor părinți, am devenit o mamă 
mai bună, nu crezi? Ochii ei în acel moment parcă cereau 
confirmarea celor spuse. Jenny mereu îşi dorise cît mai 
multă dragoste din partea prietenilor, din partea iubiţilor şi, 
mai ales, din partea fiicelor ei. 

Paris se foi neliniştită pe scaunele avionului tapițate cu 
velur şi îşi acoperi ochii cu pătura moale în care o 
înfăşurase steward-ul. Tatăl ei era acum însurat cu o fată 
mai mică decit Vennie, cea de-a cincea nevastă în ordinea 
„Vedetelor“ nubile pe care le crease. Paris nu văzuse 
niciodată motivul pentru care ar fi trebuit să-l caute, să-i 
dea de ştire că exista. Şi acum, că Jenny murise, el nu va 
afla niciodată că are o fiică. Va rămîne secretul ei pentru 
totdeauna. 

Amedeo Vitrazzi i se furişă iarăşi în minte, cu trupul lui 
bronzat lipit de trupul ei, şi revăzu rochia de mătase gri 
făcută grămadă pe podea. Oh, Jenny, oftă ea în timp ce 
lacrimile începură să-i curgă pe faţă, te-am trădat. Tu nu ti- 
ai crescut fetele ca să facă ce a trebuit să faci tu ca să-ți 
cîştigi succesul. Şi cu toate astea simţea o nevoie cumplită 
de afirmare, simțea aceeaşi credință în talentul şi în forțele 
ei, simțea aceeaşi flacără care o măcina, nevoia de 
succes, de recunoaştere din partea celorlalţi... aceeaşi 
sexualitate moştenită de la mama sa. 

— N-o să mai fac asta vreodată, Jenny, mormăi Paris. 
Mă voi folosi de toate oportunităţile, cinstite sau nu, ca să 
reuşesc, dar niciodată nu-mi voi mai vinde trupul pentru 
asta. 

Apoi un gînd neliniştitor îi veni deodată în minte. 
Desigur, de acum înainte nu mai avea nevoie să facă aşa 
ceva. Milioanele adunate de Jenny le aparțineau lor acum. 
Paris începu iarăşi să plîngă. | 


Avionul trecu pe deasupra oraşului, aplecînd palmieri 
grațioşi, tulburînd apa din piscine, zburind pe deasupra 
autostradei ca o pasăre de pradă imensă, pînă cînd ajunse 
la destinaţie, aterizind cu o mică zdruncinătură pe pista lui 
Los Angeles International Airport. Cu o ultimă 
zdruncinătură din cauza motoarelor puternice, încetini pînă 

ajunse la viteza unei maşini şi rulă uşor pînă aproape de 
perimetrul clădirilor. Ajunseseră acasă. 

Paris se prinse de scaun, anticipînd de pe acum 
evenimentele ce ştia că vor veni în următoarele zile. Va 
avea loc ancheta asupra accidentului. Şi după aceea 
înmormîntarea. După care vor trebui să pună în ordine 
toate treburile lui Jenny, atit afaceri, cît şi probleme 
personale, şi, în calitate de cea mai mare dintre fete, ea va 
trebui să se ocupe de toate astea. 

India îi zîmbi îngrijorată de pe locul din faţă. Puloverul 
acela strălucitor parcă îi sublinia şi mai mult paloarea feţei 
şi ochii împăienjeniţi de oboseală. Buclele îşi pierduseră 
parcă strălucirea şi încărcătura de energie şi atirnau în 
jurul capului ca nişte bucăţi de catifea udă, amintindu-i lui 
Paris de felul în care arătase atunci cînd erau copii. 

Desfăcîndu-şi 'centura de siguranţă o privi îngrijorată 
pe Venetia care tocmai venea spre ele, traversînd culoarul 
dintre scaune. Părul ei blond părea ciufulit, iar pleoapele 
umflate şi roşii. Se spălase pe faţă şi fără farduri părea să 
nu aibă mai mult de cincisprezece ani, arătind extrem de 
vulnerabilă. 

— Vennie. Paris se lăsă să alunece pe scaunul de 
lîngă ea şi-şi puse un braţ consolator în jurul umerilor ei 
firavi. Ştiu că n-o să fie deloc uşor, dar o să trecem şi peste 
asta. Şi, cel puţin, sîntem împreună. Dar, ţine-te bine 
Scumpo, curînd o să ajungem acasă. 

De abia după ce cuvintele îi ieşiră din gură, îşi dădu 
seama ce mult se înşela. Nu se duceau deloc acasă. 
Mergeau acasă la Fitz McBain. Ochii albaştri şi plini de 
lacrimi ai Venetiei îi întîlniră pe ai ei, exprimînd disperarea. 

— O să fie totul în regulă, o să vezi. Paris spera ca 
vocea să-i sune mult mai convingătoare decit o simțea ea 
în acel moment. 

Căută grăbită prin geantă şi scoase o pereche de 
ochelari de soare, cu lentile întunecate, ultima piesă a 
echipamentului hollywoodian. Şi, pentru prima dată, 
înțelese şi de ce erau purtaţi. Cel puţin dacă nimeni nu ţi se 
putea "uita direct în ochi, încă mai puteai păstra puţină 
intimitate, ceva doar pentru tine. 

Nici una dintre ele nu avea vreun bagaj, doar nişte 
sacoşe în care azvirliseră în pripă strictul necesar, aşa că 
toate formalitățile vamale şi de imigrare se făcură fără nici 
un fel de dificultăți. Şi nu se aşteptaseră defel la armata de 
reporteri care le aşteptau în hol, cu microfoane şi 
reflectoare orbitoare şi cu  blitz-urile aparatelor de 
fotografiat şi cu tipetele şi întrebările lor; voci care le strigau 
pe nume, cerîndu-le să privească într-o anume parte şi le 
puneau întrebări de genul:,Aţi putea să le spuneți 
telespectatorilor ce părere aveţi despre posibila sinucidere 
a doamnei Haven?“ Dădură înapoi în pragul uşii, orbite de 
lumini şi zăpăcite din cauza acelei îmbulzeli şi a întrebărilor 
şocante. 

— Barbarilor, şuieră Paris. Ce sălbatici! 

— Va trebui să alergăm pînă la maşină, domnişoară. 
Cei doi bodyguarzi ai lor fuseseră întăriţi de încă doi care 
se aşezaseră între ele şi mulțimea aceea urlătoare. 
Ținîndu-le de braţ, începură să alerge urmăriți de hoarda 
de reporteri de televiziune şi ziarişti, pînă în afara 
aeroportului şi chiar pe trotuarul lîngă care le aştepta o 
limuzină. De după geamurile întunecate, Paris încă mai 
putea vedea fețele curioase şi flash-ul blitz-urilor, în timp ce 
enormul Mercedes o pornea încet din curbă. 

— Mi-e teamă că ne vor urmări, domnişoară, îi spuse 
pe un ton de scuză celălalt paznic, şi vor fi şi mai mulți pe 
lîngă casă. Numai că acolo există şi un zid înalt protejat 
electric. Ne vom asigura ca nimeni să nu vă tulbure 

intimitatea. Domnul McBain a fost foarte categoric din 
acest punct de vedere. 

— Slavă Domnului pentru al tău domn McBain, 
Vennie, îi zise India încă tremurînd. El a fost singurul care 
a anticipat una ca asta — mie nici măcar prin cap nu mi-a 
trecut. Dacă nu am fi avut escorta noastră am fi fost prinse 
în capcană. 

Venetia se gîndi atunci la Morgan McBain. Faţa lui 
blondă, arsă de soare, şi petrecerea din seara trecută 
păreau pierdute undeva în trecutul îndepărtat. Privi prin 
geamurile întunecate la priveliştea familiară a standurilor 
unde se vindeau crenvuşti şi sandvişuri, la motelurile ieftine 
şi la staţiile de benzină, care, atunci cînd fusese mică i se 
păruseră enorme. Seara care începuse atit de promiţător 
se transformase într-un coşmar, odată cu acel telefon. 
Lydia şi Roger Lancaster se oferiseră să vină cu ea, dar, 
cumva, nu i se păruse corect să aducă acei doi înlocuitori 
de părinţi, pe care ea îi iubea foarte mult, tocmai la 
înmormiîntarea mamei ei adevărate. Ea era fiica lui Jenny 
Haven şi asta urma să fie ultima dată cînd vor mai fi 
împreună. 

Limuzina cu ocupanții ei tăcuţi urcă încet dealul pînă în 
vîrf, pe La Cienega Boulevard, trecu peste semafoarele cu 
lumină galbenă şi întoarse spre vest pe Sunset, pe lingă 
afişele mari ce anunțau ultimul succes în materie de rock, 
ultimul film, şi vedetele din Las Vegas. India îşi feri privirea 
atunci cînd trecură pe lîngă peluzele verzi din Beverly Hills, 
unde locuise pînă nu demult şi Jenny. Şi cu toate că nu 
petrecuseră prea mult timp acolo, era totuşi un fel de cămin 
pentru ele. Acolo dăduse petrecerile de ziua de naştere pe 
cînd fusese copil, tot acolo venise cu autobuzul galben al 
şcolii, ținînd strîns la piept ultimele desene pe care apoi 
Jenny le lipea pe pereţii bucătăriei, acolo veneau colegii ei 
ca să înoate. Şi, desigur, mai fuseseră şi lungile săptămîni 

de vară, petrecute în casa de pe malul oceanului, la 
Malibu. Bănuia că acum amiîndouă proprietăţile vor fi 
vîndute. 

Paznicul de gardă la poarta de vest a proprietăţii din 
Bel Air îi lăsă să intre şi limuzina îşi continuă mersul lin 
pînă în fața unei case mari, din cărămizi albe, cu coloane 
în fată, care reprezenta o parte a lumii intime a lui Fitz 
McBain. Un tînăr le aştepta pe treptele scării din fața uşii. 

— Bună ziua, le strigă el. Numele meu este Bob 
Ronson. Domnul McBain a dorit ca eu să vă întîmpin şi să 
vă urez o şedere plăcută în casa dumnealui. O să fiu aici 
ca să am grijă de tot ce aveti nevoie, aşa că dacă doriţi 
ceva, indiferent ce, doar să-mi spuneți şi eu vă voi servi. 

Ronson era unul dintre puţinii tineri ce făceau parte 
dintre angajaţii lui Fitz McBain, un fel de combinaţie de 
secretară, asistent personal, majordom, intenționînd să-şi 
croiască drum în sus, prin ștraturile corporației McBain. 
Poziţia lui era una pe care McBain o permitea doar celor 
mai buni şi mai promiţători tineri. Nu avea timp pentru lingăi 
şi, în timp ce-şi dădea seama că aceşti lingăi vor rămine 
pentru totdeauna undeva la mijlocul companiei, în funcții 
fără răspunderi, în anturajul său nu permitea aşa ceva. 

Casa albă era liniştită şi însorită şi Venetia se gîndi 
atunci că părea teribil de europeană. Covoare Isfahan în 
culori pale acopereau pardoseala de marmură din hol şi un 
tablou englezesc de o valoare neprețuită era atirnat pe 
peretele. casei californiene. O pereche de oglinzi fine, 
Hepplewhite, reflectau vazele cu flori de pe măsuţele 
pereche, ce erau aşezate de-o parte şi de alta a holului, şi, 
instinctiv, Venetia se aplecă deasupra trandafirilor galbeni, 
inspirînd aroma lor familiară. 

— Cit e de plăcut, murmură ea, întrebîndu-se dacă 
Fitz McBain prefera trandafiri englezeşti atît de parfumati 

pentru toate casele lui sau dacă nu cumva cei de acum 
fuseseră aleşi după gustul tînărului domn Ronson. 

Ochii Indiei străluciră de admiraţie profesională atunci 
cînd dădu ochii cu salonul imens, ce se întindea pe toată 
lățimea casei, notînd dintr-o privire un Dufy, un Pissaro 
tîrziu şi două tablouri de Monet pe pereţi. După părerea ei, 
fără ele, acea încăpere ar fi putut fi etichetată drept „un 
interior luxos decorat“, deşi chiar admira culorile foarte 
deschise, alb-gălbui şi galben spre crem cu mici tuşeuri de 
albastru electric. 

— Ar trebui să i-l prezint pe domnul McBain lui 
Fabrizio Paroli, spuse ea în timp ce ieşea prin uşa cu 
arcadă direct pe terasă. 

O pajişte verde se termina lîngă marginea unei piscine 
cu apă azurie, unde un tînăr îmbrăcat în pantaloni scurți şi 
un tricou alb se folosea de un fel de năvod pentru a aduna 
frunzele căzute în adîncurile bazinului. Părea un tablou de 
Hockney, însufiețit. 

Ronson le conduse de-a lungul unei case de vară, 
vopsită, ca şi casa cea mare, tot în alb, şi care avea mai 
multe camere în care oaspeţii se puteau schimba în 
costume de baie, precum şi o mică sufragerie bine 
echipată, despre care el le spuse că era camera favorită a 
domnului McBain. Venetia îşi dădu seama imediat de ce. 
Era o încăpere în care te puteai relaxa; te puteai ghemui 
pe una din canapelele mari, îmbrăcate în piele, şi puteai citi 
o carte de pe rafturile care practic înconjurau toată camera. 
Sau pur şi simplu puteai să stai întins şi să asculţi muzică 
de la superbul echipament hi-fi, dînd-o cît de tare ai fi dorit, 
prin difuzoarele puternice instalate prin colțuri. 

— Şi care este muzica preferată a domnului McBain? 
îl întrebă pe Ronson în timp ce-şi trecea degetele peste 
titlurile care începeau cu Bach şi ajungeau pînă la George 

Benson, de la Vivaldi la Roxy Music, şi de la Mozart la 
Motown. i 

Bob Ronson păru luat prin surprindere. 

— Domnul McBain pune de obicei ceea ce crede 
dînsul că oaspeților le-ar face plăcere să asculte. Nu ştiu 
ce anume ascultă atunci cînd este singur. 

Venetia se miră oarecum de răspunsul oferit de 
Ronson. Morgan îi spusese că erau multe femei 
nerăbdătoare să capete un loc în viața tatălui său. Oare 
putea fi deseori singur un om ca Fitz McBain? Era ciudat 
să te afli în casa cuiva pe care îl ştiai doar din auzite şi a 
cărui înfăţişare să n-o cunoşti deloc. Nu-şi amintea dacă 
reuşise să vadă vreodată vreo poză de-a lui prin ziare, dar 
parcă Morgan îi spusese că era un tip foarte rezervat, 
căruia nu-i plăcea deloc publicitatea. Trebuia să arate 
cumva ca tipul mai în vîrstă din Dallas, hotărî ea, poate 
ceva mai solid şi cam de vîrstă mijlocie, o mină de fermier 
în costum de afaceri. 

India ridica vazele şi le studia, după care se apucă să 
admire vechile lampadare victoriene. 

— Este o cameră grozavă, le zise ea. Cit sîntem pe 
aici propun ca acesta să fie cartierul nostru general. 

— Eu una sînt de acord, îi răspunse Paris, întinzîndu- 
se pe o canapea. Parcă ne simţim mai acasă aici. 

— Vă rog, trataţi totul ca şi cum aţi fi chiar la 
dumneavoastră acasă, le spuse Ronson. Aici nimeni nu vă 
va deranja. Acum, dacă sînteți gata, o să vă arăt şi 
camerele dumneavoastră. Sînt sigur că aţi vrea să vă 
odihniți puțin. 

In hol le aştepta un bărbat solid care făcea parte din 
patrula Bel Air-ului. Cu excepţia armei pe care o purta la 
şold, putea fi considerat geamănul gărzilor care le 
însoțiseră pînă aeolo. Oare îi alegeau special pentru treaba 
asta? se gîndi Paris, în timp ce bărbatul, cu o expresie 

serioasă şi respectuoasă le informa că patrula era alertată 
şi că locuinţa va fi păzită în permanenţă. Deci ele nu vor 
trebui să-şi facă probleme din cauza fotografilor care vor 
încerca eventual să se cocoate prin copaci pentru o poză 
cu vreuna dintre ele, nici din cauza camerelor TV nu vor 
trebui să-şi mai facă probleme sau din cauza ziariştilor 
birfitori de pe lîngă porţi. Oamenii lui vor avea grijă de toti 
aceia. 

— Păi, asta-i o mare uşurare, îi mulțumi India. 

Înțelegea destul de bine cum decurgeau treburile 
astea, încît pînă şi o mică baie în piscină putea fi 
înregistrată şi apoi să apară în ziare cu litere de-o 
şchioapă: „Fiica lui Haven înoată în piscina însorită a casei 
din California în timp ee ancheta încearcă să elucideze 
cauzele morții mamei ei.“ Nu era deloc o lume prea 
amabilă. lar ancheta avea să aibă loc de abia peste două 
zile. Epuizată, le urmă pe surorile ei în refugiul oferit de 
camerele confortabile. 


Capitolul 3 
New Work 


Raymunda Ortiz, întinsă în patul dublu, îmbrăcată cu o 
cămaşă de noapte virginală, din bumbac alb, schimba 
necontenit canalele televizorului, în timp ce cu o ureche 
asculta ceea ce spunea Fitz la telefon. El era mereu ocupat 
cu telefonul, mereu discuta despre afaceri. Ar fi putut jura 
că receptorul ăla îi crescuse direct în palmă, exceptînd, 
desigur, momentele cînd mîinile lui erau ocupate să o 
mîngiie. Aruncă o privire cămăşii de noapte albe — cel mai 
bun bumbac suedez, brodat cu flori feciorelnice la guler şi 
pe poale — confirma parcă faptul că îi dădea un aer 
inocent; adevărul era că n-ar fi vrut ca el să-şi închipuie că 
era doar o dezmățată îmbrăcată în decadentul satin. Nu, 
ea voia ca Fitz să înțeleagă că, indiferent ce se întimpla în 
pat între ei, ea era totuşi o doamnă, genul de doamnă 
care-i putea decora cu cinste casa, făcînd din aceasta cel 
mai bun loc de întîlnire pentru oamenii cu adevărat 
importanţi, o doamnă potrivită pentru a-i deveni soție. Şi 
era perfect adevărat, fusese o fată braziliană bine crescută, 
provenită dintr-una din familiile bune, care se măritase la 
optsprezece ani, devenise apoi văduvă la douăzeci şi opt şi 
acum, la cei treizeci şi doi de ani cîți avea, îşi căuta cu 
disperare un soț potrivit. Şi cine era mai bun decit Fitz 
McBain? 

Aruncă o privire spre el, de-a lungul camerei. Fitz gol, 
doar cu un prosop înfăşurat în jurul taliei, stătea sprijinit 
comod de masă, cu receptorul telefonului proptit bine sub 
bărbie. Părul lui întunecat era încă ud după duş şi mici 
piriiaşe de apă i se scurgeau pe spatele musculos. 
Raymunda se gîndi că i-ar fi făcut plăcere să lingă toţi acei 

stropi de apă direct de pe pielea lui... asta în cazul în care 
termina odată cu telefonul ăla nenorocit! Nerăbdătoare 
schimbă iarăşi canalul şi dădu peste un fel de joc cu public, 
ca atare dădu sonorul mai încet ca să-l poată auzi pe Fitz. 

— Aruncă naibii propunerea aia la- coş, politicos, dar 
ferm, Morgan, spunea el. Şi să nu te atingi cumva de 
tancurile alea liberiene, au pierdut deja două dintre ele în 
ultimele şase luni. 

Deci stătea de vorbă cu băiatul lui. Morgan era un tînăr 
teribil de atrăgător... şi poate dacă lucrurile nu mergeau 
aşa cum ar fi trebuit cu Fitz ar fi putut să-l încerce pe el? 
Nu, la treizeci şi doi de ani nu se potrivea decit cu tatăl; şi, 
la urma urmei, acolo era şi locul în care stătea puterea. 

Raymunda privi din nou la spatele lui Fitz. Picăturile de 
apă ajunseseră deja la nivelul prosopului. Şi ea care îl 
aşteptase acolo cu cămaşa aia feciorelnică, pînă cînd el 
venise în final de unde fusese plecat în ultimul timp, parcă 
la Hamburg, sau aşa ceva. Şi după ce o salutase la 
repezeală, intrase direct sub duş, iar acum nu se mai 
dezlipea de telefon, tot discutînd afaceri cu Morgan. Nici 
măcar nu-i observase cămaşa. O privi şi ea, de data 
aceasta cu o oarecare îndoială. Poate că era mult prea 
feciorelnică? Desfăcu repede nasturii pînă în talie şi lăsă 
să i se întrevadă bustul amplu. Pielea măslinie părea să fie 
precum satinul de moale la atingere şi îşi trecu două 
degete peste sfircuri, plăcîndu-i răspunsul prompt al 
propriului trup. 

Adevărata problemă era că nu mai ştia cum anume să 
se joace cu Fitz. Cîteodată, în timp ce făcea dragoste cu 
ea, îi era foarte greu să-şi amintească să folosească doar 
cuvinte potrivite unei doamne şi încă nu era foarte sigură 
dacă un om de condiţia lui, pentru că fusese dintr-o familie 
teribil de modestă, înțelegea că şi unei doamne îi făcea 

plăcere să se reguleze?! Era o mare dilemă şi. ca să joace 
un rol dublu era o treabă foarte grea. 

— Fitz, strigă ea nerăbdătoare, am nevoie de tine. 

El însă doar întoarse capul şi îi zîmbi. 

Necazul era că el chiar îi plăcea — îi plăcea trupul lui 
înalt şi musculos, antrenat în anii aceia petrecuţi în 
căutarea petrolului, prin ţinuturile aride ale Texas-ului, la fel 
cum îi plăcea şi părul negru şi foarte des şi fața cu pomeții 
aceia ieşiţi în relief şi ochii albaştri adînciţi în orbite. Şi mai 
era atrasă şi de puterea banilor lui — îţi tăia pur şi simplu 
răsuflarea genul acela de putere. Atunci cînd erai la braţ cu 
Fitz McBain aveai impresia că lumea întreagă îţi aparținea 
şi, în plus, aceşti bărbaţi bogaţi aveau doar legile lor. 
Puterea era atît de excitantă! 

Raymunda îşi lăsă cămaşa să-i alunece de pe umeri şi 
se întinse pe perne, pozînd graţioasă; îl voia cu orice chip 
în clipa aceea. 

— Fitz, îl strigă ea din nou, vino odată, te vreau lîngă 
mine. El însă flutura excedat din mînă şi îşi văzu mai 
departe de conversaţie. 

— Oh, la naiba! Raymunda se ridică din nou şi începu 
să schimbe canalele furioasă. 

— Stai! Fitz trînti telefonul şi veni cu paşi mari spre 
pat. Dă din nou pe buletinul de ştiri, canalul doi. 

— Canalul doi! La naiba, am stat aici şi am aşteptat un 
an ca tu să... 

Fitz îi smulse telecomanda din mînă şi apăsă un 
buton. Canalul doi, la programul de ştiri, tocmai prezenta 
nişte fotografii ale lui Jenny Haven, după care comută totul 
pe scena care se desfăşura în afara birourilor juristului din 
Los Angeles. La naiba, Raymunda asta închisese sonorul 
cu totul. 

„la autopsie s-a arătat foarte clar, spunea reporterul, 
că deşi în sînge i s-a găsit o cantitate destul de mare de 


105 


alcool, Jenny totuşi nu era deloc beată şi, deşi s-au 
depistat şi unele urme de barbiturice, nu prea erau 
suficiente ca să cauzeze un atac de inimă, deşi există 
întotdeauna posibilitatea unei reacții mai neobişnuite atunci 
cînd sînt luate cu alcool. Este posibil ca, pur şi simplu, 
Jenny să nu fi putut dormi şi atunci să se fi hotărit să 
meargă pînă la malul oceanului pentru o gură de aer 
proaspăt. Şi atunci de ce era îmbrăcată în rochie de seară? 
Avea oare vreo întîlnire cu vreunul dintre iubiţi? Pînă acum 
nu a-apărut nimeni care să reclame acest privilegiu. În sala 
de şedinţe s-a evidenţiat faptul că Jenny era un şofer cu 
experiență şi că noaptea a fost foarte senină, fără ceaţă 
venită de pe ocean. Deci, e vorba doar de un tragic 
accident care a răpit-o pe Jenny de lîngă noi? Sau e vorba 
de un ultim act, deliberat, al unei femei întristate din cauza 
bătrîneții care-i bătea la uşă, despărțită de cele trei fiice ale 
sale, pe care de abia dacă le cunoştea? Sau era incapabilă 
să facă faţă vieţii de una singură? Reporterul se întoarse şi 
gesticulă spre clădirea din -spatele său. Azi-dimineaţă a 
trebuit să se lase verdictul deschis cu privire la moartea lui 
Jenny Haven“. 

Apoi imaginile reveniră în studio. 

— Din păcate, un sfîrşit tragic pentru o femeie pe care 
noi toți am iubit-o cîndva pe parcursul vieţii noastre... Fitz 
închise televizorul şi rămase nemişcat pe marginea patului. 
Acum, Îşi dădu el cu părerea, ziariştii vor vîntura tot oraşul 
ca să dezgroape orice poveste cu Jenny. Oare se 
sinucisese? Sau nu? Vor încerca să scoată la iveală 
fiecare poveste a trecutului — şi numai Dumnezeu ştia cît 
de puţin discretă fusese Jenny. Fitz îşi dădu seama că în 
chiar acea clipă, existau în Hollywood oameni care se 
rugau lui Dumnezeu ca Jenny să nu fi ținut vreun jurnal cu 
aventurile avute sau că menajera pe care o avusese vreme 
de douăzeci de ani să rămînă şi în continuare loială şi să 

nu deschidă gura pentru vreo mită substanţială din partea 
redactorilor de ziare. 

Şi, desigur, cele trei fiice ale ei vor fi ținta principală. 
Într-un buletin de ştiri prinsese o frîntură în care ele alergau 
prin aeroport căutînd să scape de hoarda de reporteri care 
le împresurase. Păreau la fel de neajutorate şi de 
vulnerabile după cum păruse şi mama lor. Numai că, pe 
sub aparenţa ei frumoasă, Jenny fusese făcută din oţel, 
temperată poate, după anii lungi de luptă şi de ambiţie. 
Lăsase deoparte o viață plină de renunțări la fel şi faptul că 
fusese folosită între treisprezece şi nouăsprezece ani fără 
ruşine, înainte să devină cu adevărat o mare vedetă. Asta 
era ceva ce el şi cu Jenny avuseseră în comun. 

— Fitz, Raymunda îşi trecu virful unei unghii pe 
spatele lui, ce facem în seara asta, Fitz? El însă nu părea 
s-o fi auzit. Aşa că încercă din nou, înconjurîndu-i talia cu 
brațele şi lipindu-şi sînii dezgoliți de spatele lui: Eu ştiu ce 
anume aş vrea să fac chiar acum. Aplecîndu-şi putin capul, 
îşi trecu limba ascuiită peste carnea moale a unui umăr. 

Fitz, însă, îi dădu mîinile deoparte şi se ridică deodată 
din pat. 

— Du-te şi îmbracă-te, Raymunda. 

— Să mă îmbrac? Dar de ce? Sînt aici, pregătită 
pentru tine. Nu-ţi place cum arât în cămaşa asta de 
noapte? Îşi dădu seama că purtarea ei de fecioară sfioasă 
fusese o mare greşeală, mai ales că lui îi plăcea să facă 
dragoste ceva mai furtunos. Raymunda îşi rupse de pe ea 
cămaşa de bumbac brodat şi se întinse iarăşi în pat, 
întinzîndu-şi picioarsle lungi şi musculoase. Lui îi plăcuseră 
întotdeauna picioarele ei şi îi plăcea cum se încordau în 
jurul lui acei muşchi atunci cînd se aşeza deasupra. 

— Imbracă-te. O să ieşim mai încolo pe undeva. 

Raymunda se dădu jos din pat strîngind pe ea 
rămăşiţele cămăşii şi se îndreptă furioasă spre uşă. El nici 

măcar n-o observase, ci doar trăsese draperiile şi privea 
undeva afară, în noapte. 

Prin fereastră, turnurile şi blocurile înalte ale 
Manhattan-ului străluceau ca un milion de stele şi era o 
scenă care îi procura lui Fitz o plăcere imensă; deşi nu era 
deloc sigur dacă asta se întîmpla din cauza frumuseții 
oraşului, sau era pur şi simplu un memento că el, un puşti 
amărit din ţinutul arid al Texas-ului, răzbătuse tot drumul 
pînă la a deveni un prinţ al acestui oraş mai dur şi mai 
măreț decit toate celelalte, şi că palatul său se afla tocmai 
la ultimul etaj de unde putea admira măreția imperiului său. 
Insă în seara aceea nici nu observă priveliştea. 

Un zîmbet mic îi lumină deodată fața severă şi 
frumoasă atunci cînd îşi aminti de după-amiaza în care se 
îndrăgostise de Jenny Haven. Avusese atunci treisprezece 
ani şi îşi cheltuise singurul dolar pentru care muncise din 
greu pe un loc la cinematograf şi pe o pungă cu floricele de 
porumb, pe care de altfel o şi uitase din cauza emoțiilor 
ciudate pe care le simţise cînd ochii albaştri şi dezarmanțţi 
ai lui Jenny priviseră direct de pe ecran parcă în ochii lui, 
zimbindu-i, în sala micuță improvizată într-un fel de hambar 
infestat cu purici. Atunci fusese prima dată cînd simţise 
cum era să-ți doreşti cu adevărat o femeie, simțind cum 
dorinţa i se aprinsese în piept nu doar pentru o fantezie 
tinerească alături de o fată cu tîte mari şi buze roşii, ci 
pentru creatura aceea blondă cu carne parfumată şi buze 
de satin, pentru ceea ce bănuia că trebuia să fie. 

Se maturizase datorită lui Jenny Haven. Tot datorită ei 
îşi dăduse seama că sexul însemna cr: mai mult decit un 
acord mutual, nerăbdător, doar pentru că amindoi 
partenerii îşi doreau să acumuleze mai multă experienţă; 
sau doar din cauza curiozităţii, cum fusese pentru el pînă 
atunci. Işi dăduse seama că, cu o femeie ca Jenny 
Haven, ,făceai dragoste“ 

Rămăsese să mai vadă filmul încă o dată şi plecase 
de abia atunci cînd sala de cinema fusese închisă, 
rugîndu-se apoi de casierul amuzat să-i dea şi lui unul 
dintre afişele care decorau partea din fată a sălii. Acea 
poză cu Jenny îmbrăcată într-un pulover şi pantaloni scurţi 
şi cu o mînă sprijinindu-şi bărbia mică, dar fermă, decorase 
multe camere ieftine din locurile în care poposise în timp ce 
călătorea prin Texas. Cumpărase şi altele, şi, chiar şi după 
ce o cunoscuse şi se căsătorise cu Ellen, tot le păstrase pe 
toate. El credea şi acum că, datorită influenţei de la 
distanță pe care o exercitase asupra lui Jenny Haven, 
învățase el cum să se poarte cu femeile, 

„Mā faci să mă simt atit de sexy şi de frumoasă“, îi 
spusese Ellen chiar şi atunci cînd erau disperat de săraci şi 
trăiau în cocioaba aia insalubră din mijlocul pustietății. 

Mulţi ani mai tîrziu o întîlnise pe Jenny doar o singură 
dată, la o petrecere din Beverly Hills. Fusese atît de nervos 
atunci ştiind că urma să fie şi ea acolo, în aceeaşi cameră 
cu el. Ce s-ar fi întîmplat dacă acea întîlnire i-ar fi distrus 
imaginea pe care el şi-o construise singur în minte? Ea îi 
schimbase viața, în mai bine, realitatea ar fi putut distruge 
acel mit. Dar totul fusese ca şi atunci cînd o văzuse pentru 
prima dată pe ecran. Intr-adevăr, mediul era mult mai 
luxos, de data aceasta era camera personală de proiecție a 
unui producător al Hollywood-ului, şi atunci, Jenny stătuse 
chiar lingă el, iar Fitz, în ciuda experienţei, a sofisticării lui, 
a poziţiei şi a averii, doar amintindu-şi de acea nevoie 
sexuală pe care o avusese ca adolescent şi pentru că ea 
era atit de aproape, avusese o erectie puternică, pentru 
care se rugase fierbinte să o poată ţine sub control. Şi, 
atunci cînd ea se aplecase spre el şi îi şoptise în ureche cît 
de plictisitor i se părea filmul, uşoara presiune pe care o 
simţise. pe braţ, respiraţia ei caldă pe obraz şi aroma 
subtilă de parfum aproape că-l nenorociseră. 

Ar îi putut încerca 's-o cucerească pe Jenny Haven. 
Avea mai mult decit suficient să-i ofere. Femeile îl găseau 
atrăgător, le plăcea felul lui de a face dragoste şi trupul 
asprit de munca grea, le plăcea reputaţia lui de tip dur dar 
corect, şi, desigur, le mai plăcea şi puterea pe care le-o 
putea oferi banii lui. Dar pe atunci Jenny era deja încurcată 
cu un producător din Hollywood şi nu fusese deloc 
momentul potrivit, şi lui oricum îi era teamă să nu distrugă 
mitul pe care îl crease în jurul ei. 

Trist, apăsă pe butonul care trăgea la loc draperia, 
astupînd strălucirea oraşului în noapte. 

Miine, sau poate poimiine, o vor îngropa pe Jenny, iar 
el, Fitz McBain, care fusese întotdeauna îndrăgostit de ea, 
va avea grijă ca totul să se desfăşoare în cele mai bune 
condiţii. Se întoarse spre birou şi ridică receptorul. 


— Cel puţin cu asta s-a terminat, spuse India care 
stătea tolănită pe canapeaua mare şi neagră din casa de 
vară. 

— Şi cel puţin n-au spus că a fost vorba de o 
sinucidere. Tonul cu care vorbise Venetia arăta că se 
simțea cumva uşurată. 

— Acum nu mai urmează decit înmormintarea. Paris 
nu mai putu suporta liniştea lăsată după cuvintele ei, aşa 
că alese un album la întîmplare şi îl puse în aparatul 
stereo. Era Ciccolini ce cînta piese de Erik Satie, şi notele 
tînguitoare şi izolate ale pianului umplură dintr-o dată 
încăperea. Se lăsă pe spate pe pernele moi, privind la 
praful argintiu :ce plutea strălucind într-o rază de soare 
intrată pe fereastră. Octombrie era o lună caldă la 
Hollywood, slavă Domnului, lui Jenny nu i-ar fi plăcut deloc 
să fie înmormintată într-o zi rece şi ploioasă. 

— Nici una dintre noi nu are haine potrivite, spuse 
India într-un final. Nu este totuşi posibil să apărem în halul 


110 


ăsta la  înmormintare. Dar cum putem merge la 
cumpărături? Imaginaţi-vă doar ce-ar spune ziariştii despre 
una ca asta. 

In ciuda gărzilor din casă şi de afară, fotoreporterii tot 
reuşiseră să strecoare citeva aparate de fotografiat, luînd 
instantanee cu cei care intrau şi ieşeau pe poartă. Pînă 
atunci nici unul dintre ei nu reuşise să penetreze 
proprietatea şi să le inoportuneze intimitatea, determinati 
fiind fără îndoială de cei doi cîini ciobăneşti germani care 
patrulau pe lîngă zid. Dar, ceea ce-i ținea pe ziarişti afară, 
le ținea şi pe ele înăuntru, prinse în cursă de faima lui 
Jenny şi de curiozitatea nesăţioasă a publicului. 

Paris ridică receptorul telefonului. 

— O să-l întreb pe Ronson ce putem face. Pare să ştie 
totul. 

El îi răspunse imediat. 

— Oh, domnule Ronson. Ar fi mare nevoie ca eu şi 
surorile mele să ne facem rost de nişte haine potrivite 
pentru... înmormîntare. In mod foarte clar nu putem ieşi şi 
mă întreb dacă n-ar fi cumva posibil ca angajații vreunui 
magazin să vină ca să ne putem alege nişte haine chiar 
aici, în casă? Oh! Oh, înțeleg. Dar ce facem cu măsurile? 
Serios? Da. Da, este foarte amabil. Mulţumesc mult, 
domnule Ronson. 

Paris se lăsă să cadă la loc pe pernele moi. 

— Se pare că nu trebuie să ne facem griji pentru 
nimic, le zise ea cu o voce încărcată de uimire. Domnul 
McBain a sunat cu o oră în urmă cu instrucțiuni detaliate 
despre tot. A luat legătura cu fostul impresar al lui Jenny, 
Bill Kaufmann, şi cu avocatul ei, Stanley Reubin, ca să 
pună la punct toate aranjamentele funeraliilor. A discutat 
chiar şi despre cei care ne vor conduce, asta cu Bill, şi i-a 
sunat apoi pe fiecare dintre aceşti însoțitori pe rînd ca să-i 
întrebe dacă vor să accepte această onoare. Asta pentru 

cazul în care, se gîndi ea cu cinism, vreunui din ei ar fi 
refuzat. Acest domn MeBain nu lasă nimie în voia sorții. 
Funeraliile vor avea loc la St. Columbia în Beverly Hills şi a 
avut grijă şi de felul în care vor fi aranjate scaunele, 
precum şi ieşirea din biserică fără probleme. A ales chiar şi 
un monument care să fie ridicată în Forest Lawn — asta cu 
aprobarea noastră, fireşte, deşi Ronson ne-a spus că este 
teribil de sobru — doar numele ei şi datele. Domnul 
McBain s-a gîndit la toate. Chiar şi la hainele noastre. |. 
Magnin trebuie să trimită o întreagă colecţie de haine 
potrivite momentului din care noi să alegem ce anume 
dorim. Domnul Ronson ne-a ghicit măsurile, aşa că nu a 
trebuit să ne mai deranjeze şi cu asta. Cu multă acuratețe, 
aş putea adăuga. 

Ochii lor uimiţi îi întîlniră pe ai ei. 

— Fitz MeBain a făcut toate astea? o întrebă Venetia. 

— Aşa se pare. S-a gindit la tot. Paris oftă în timp ce 
contempla puterea lui Fitz MeBain. 

— Dar de ce? Nu-l cunoaştem deloc. Şi pe Morgan nu 
l-am văzut decit o singură dată, cu citeva seri în urmă... 

— Atunci ori a fost dragoste la prima vedere, ori Fitz 
McBaâin a fost un mare admirator al lui Jenny Haven. Paris 
se întinse cu voluptate pe canapeaua luxoasă. Oricum, 
este plăcut să ştii că cineva are grijă de tine... Nu mai 
adăugase „aşa ca o schimbare bine-venită“ dar cuvintele 
păreau agățate deasupra, nespuse. In luxul plăcut al casei 
lui McBain, Amedeo Vitrazzi şi lupta ei pentru. succes şi 
recunoaştere a talentului păreau undeva foarte departe. 

India începu să măsoare podeaua neliniştită. 

— Să fii o prințesă mi se pare că seamănă foarte mult 
cu situaţia în care sîntem noi acum, spuse ea, gîndindu-se 
cu dor la străzile aglomerate ale Romei, cu cafenelele ei 
înghesuite. O să fiu foarte bucuroasă cînd totul se va 

termina. Nu mai suport să fiu prinsă ca într-o capcană în 
casa asta. 

„Totul“, însemnînd de fapt înmormintarea, cugetă 
Venetia. Şi va avea loc de abia poimiine. Cum de o va 
putea suporta ea, care, dacă ar fi venit înapoi acasă atunci 
cînd o chemase Jenny, acum' poate că ar fi fost încă în 
viaţă... 

— Vennie, interveni India cu un aer îngrijorat, nu are 
nici un rost să ne întristăm iarăşi. Cred că şi aşa am plins 
mult prea mult! 

Vennie se ridică dintr-o dată în picioare şi se îndreptă 
spre uşă. 

— Vennie! Unde te duci? India se grăbi s-o ajungă din 
urmă. , 

— La bucătărie, îi răspunse cu un oftat. Cred că ne-ar 
prinde bine o ceaşcă de ceai. 


Fitz McBain ignoră semnalul roşu ce clipea pe 
marginea telefonului şi care-l anunţa că îl aştepta o altă 
convorbire. Apăsă pe soneria secretarei, dindu-i de ştire în 
acest fel că nu era disponibil pentru nimeni şi că dorea să 
nu fie deranjat. Se uita la buletinul de ştiri de la ora şase de 
pe canalul doi. l 

Paris, îmbrăcată într-o rochie de mătase neagră şi cu 
o pălărie cu boruri foarte late, tocmai îl lua de brat pe Bill 
Kaufmann imediat după coborirea din maşină, ridicîndu-şi 
demnă bărbia în fața camerelor de filmat. Bărbatul care o 
escorta o conduse cu agilitate în sus pe treptele bisericii de 
unde ea se întorsese ca să vadă dacă surorile ei erau în 
regulă. India, îmbrăcată într-un costum sobru de lînă, îl 
ținea de mînă pe Stanley Reubin şi aproape că alergă în 
sus spre treptele bisericii unde o aştepta Paris. Apoi urmă 
Venetia, care ezită puţin imediat ce cobori din maşină. Era 
îmbrăcată cu o rochie neagră cu mîneci scurte şi guler înalt 

şi îl ţinea de braț pe Jake Matthews, o supervedetă a 
ecranului de mai bine de două decenii, de patru ori 
partenerul lui Jenny, şi poate iubit de ocazie, în timp ce 
ochii ei albaştri şi disperaţi priveau la aparatele de filmat cu 
uimire şi durere. Apoi, lăsîndu-şi privirea în jos, îşi trăsese 
borul pălăriei şi mai pe frunte şi, ajutată de Jake, îşi urmă 
surorile în biserică. 

Sumarul de ştiri al televiziunii trecu repede la alte 
imagini, de data aceasta ale sicriului înconjurat de flori, 
scos afară pe treptele bisericii, înconjurat de o întreagă 
hoardă de gură-cască şi admiratori. Reportera TV care se 
ocupa de birfe, o roşcată plină de nervi, care probabil se 
considera o vedetă cu mult mai mare decit ofilita Jenny 
Haven — în fond apărea la televiziune în fiecare seară şi 
asta se întîmpla acum, nu cu douăzeci de ani în urmă — 
continuă naraţiunea însuflețită: 

„In toată această mulțime există oameni care au 
considerat-o pe Jenny Haven o adevărată prietenă — 
chelnerițele de la restaurantul studiourilor, de care îşi 
amintea mereu de Crăciun, electricieni şi timplarii, 
garderobierele şi coafezele, toți cei care au lucrat din greu 
pentru a merge treaba mai bine pe platoul de filmare, şi de 
familiile cărora ea întreba întotdeauna, cunoscîndu-i pe toți 
după numele mic. Şi mai sînt şi şoferii care veneau s-o ia 
de acasă ca s-o ducă la studiouri dimineața la cinci şi 
jumătate, o oră la care puţini dintre noi arată bine sau sint 
bine-dispuşi, dar care jură că Jenny chiar şi atunci era la fel 
de minunată. Dar, în jurul studiourilor din acest oraş Jenny 
era foarte cunoscută printre aceşti oameni neînsemnați, ca 
o femeie generoasă. Generoasă cu timpul ei, ascultind la 
problemele lor şi deseori generoasă cu împrumuturile care 
erau de fapt nişte cadouri, pentru că ea nu credea în 
returnarea lor. 

Sint multe fațete ale lui Jenny Haven, vedetă 
strălucitoare, pe care le cunoaştem de pe marele ecran, 
actrița realizată care ne-a făcut să ridem cum s-a întîmplat 
în Fără pereche sau care ne-a făcut să plingem, cînd a 
jucat în rolul lui Maggie din Timpul pierdut, film cîştigător al 
oremiului Oscar. Sau vedeta dificilă care cerea de la toată 
lumea tot ce putea da mai bun, fie că era vorba de 
partenerul cu care juca, fie că era vorba de cea mai bună 
cameră a hotelului, pentru că merita aşa ceva, ce naiba! 
Desigur mai exista o fatetă a lui Jenny pe care noi n-o 
cunoaştem. Jenny ca mamă a trei frumoase fiice pe care 
le-aţi văzut astăzi la înmormintare. Aceasta era femeia pe 
care prea puțini oameni o cunoşteau şi care va rămine şi în 
continuare un mister pentru noi.“ 

Aparatele de filmat le urmăriră din nou pe cele trei fete 
care ieşeau din biserică şi se urcau în maşini, după care se 
focalizară asupra dricului în care fusese aşezat sicriul 
mamei lor. 

„Astăzi Hollywood-ul îşi ia rămas bun de la una dintre 
cele mai iubite şi cele mai invidiate femei care au trăit prin 
preajma noastră.“ 

Fitz închise televizorul, se îndreptă spre masă şi îşi 
turnă un bourbon. Învîrtind paharul între degete îl privi 
gînditor. Cine ar fi crezut că fiica oea mai mică — Venetia 
— putea să semene atit de mult cu Jenny? Fusese ciudat 
să prindă privirea aceea albastră, tristă şi uluită privindu-l 
cu atita intensitate. Cea mai mare dintre fete, Paris, era o 
frumusețe. sofisticată foarte la modă şi cu ceva din mîndria 
ca de oţel a lui Jenny. India era doar o fată nevinovată cu 
păr cîrlionţat, în costumul acela sever. 

Dădu băutura gata dintr-o sorbitură şi îşi mai turnă o 
porție. Ei bine, acum totul se sfirşise. Şi la fel, în sfîrşit, şi 
cu dragostea lui solitară pentru Jenny Haven. 


Capitotul 4 


Porsche-ul roşu ce-i aparținea lui Bill Kaufmann 
mergea poate; pentru prima dată, sub limita de viteză 
admisă, în timp ce se îndrepta de-a lungul lui Pacific Coast 
Highway spre Malibu. Soarele era mai fierbinte decit ar fi 
avut dreptul în luna aceea şi, în timp ce închidea 
geamurile, dădu drumul aerului condiţionat. Dar încă 
transpira. La naiba cu totul, nu aşteptase deloc întîlnirea 
spre care se îndrepta! De ce naiba trebuise să facă Jenny 
ceea ce făcuse? Accident sau nu, fusese cumplit de urit 
din partea ei să lase toată nenorocirea asta în seama lui şi 
a lui Stan Reubin. Ce naiba puteau să le spună fetelor 
ălora? Ea le-a cocoloşit toată viața, îngropîndu-le în lux, 
pînă cînd au terminat cu şcolile, după care le-a dat pur şi 
simplu drumul să se descurce singure. Atunci chiar se 
certase cu ea, spunîndu-i că nu trebuia să le abandoneze. 

— Dar nu le-am abandonat deloc, Bill, îi replicase ea 
foarte calmă, le-am dat tot ceea ce era necesar, nu le-a 
lipsit absolut nimic, iar acum le-am dat şi libertatea. 

Atunci stătea aşezată pe scaunul de machiaj de la 
studiourile Burbank în timp ce o fată se tot agita pe lingă 
ea cu pufuri de pudră şi rujuri, şi el îşi dăduse seama că nu 
era tocmai momentul potrivit pentru o asemenea discuţie, 
şi, cumva şi după aceea, niciodată nu se mai ivise 
momentul potrivit. 

— Nu-ţi face probleme, Bill, îi spusese ea rizînd. Voi fi 
mereu prin preajmă să le prind în cazul în care vor cădea. 

Da? Păi, uită-te acum la ele, Jenny, sînt în plini 
cădere şi unde naiba eşti tu? 

El şi cu Myra fuseseră foarte nedumeriți atunci cînd ca 
le trimisese în Europa. Aproape toți cunoscuţii lor 

avuseseră bunici care plecasară din Europa şi veniseră în 
America pentru o viaţă mai bună, iar Jenny parcă voise să 
inverseze acel proces. Unde, în altă parte a lumii, o 
întrebaseră de nenumărate ori şi el şi Myra, ai putea găsi 
un loc mai bun ca să-ţi creşti copiii decit în bogatul şi 
influentul Beverly Hills? Jumătate din oamenii din lume ar 
da orice ca să trăiască în Beverly Hills! Şi mai avea şi casa 
aceea de pe malul oceanului. Fetele alea nu s-ar fi simţit 
mult mai bine acolo, decit la şcolile alea simandicoase la. 
care le trimisese? 

Bill Kaufmann fusese impresar la Hollywood vreme de 
douăzeci şi cinci de ani, timp în care îşi ciştigase, într-un 
fel justificat, reputaţia de „mînă de fier“ în domeniu. Lui nu-i 
prea făcuse plăcere să aibă o asemenea reputaţie, dar 
fuseseră momente în viaţa lui cînd fusese obligat să joace 
cu duritate ca să poată cîştiga, iar Bill Kaufmann avea prin 
excelenţă stofă de cîştigător. Ca tînăr bărbat ambițios, cu 
înfăţişare plăcută şi cu experienţa străzii, reuşise să 
manevreze în aşa fel, încît să ajungă confidentul şi 
prietenul tinerei Jenny Haven, în final torpilînd relaţiile ei cu 
impresarul şi managerul care se ocupua pe vremea aceea 
de cariera ei. Atunci o preluase el ca impresar şi manager. 
Şi asta fusese treaba lui de căpătii pînă în urmă cu trei ani. 

Eh, la naiba, avusese o mare uşurare că nu mai 
fusese nevoit să treacă prin aceleaşi scene nesfirşite iarăşi 
şi iarăşi... De ce nu i-a făcut rost de rolul din filmul lui 
Hofmann şi de ce, cînd ea se aşteptase la rolul principal 
dintr-un serial TV cu buget de multe milioane el venise cu o 
ofertă pentru rolul unei amante care urma să fie omorită în 
primele patruzeci de minute? 

Bill îşi aprinse încă o ţigară şi întoarse maşina prin 
porțile ce delimitau colonia Malibu, răspunzind absent la 
salutul paznicului, în timp ce gîndurile i se întoarseră iar la 
fetele lui Jenny şi la întîlnirea care îl aştepta. Atunci cînd 

parcă maşina în fața casei de stuc roz nu mai spera decît 
ca Stan Reubin să aibă întreaga situație sub control, pentru 
că el, era sigur ca iadul, nu era în stare s-o facă. 

Venetia fu cea care îi deschise uşa. 

— Bună, Bill. Îl sărută pe bărbatul pe care-l 
considerase ca făcînd parte din familie, de cînd se ştia pe 
lume. Mă bucur că ai venit. Totul pare atit de ciudat fără 
Jenny. | Ă 

— Tu eşti în ordine, pisicuţo? Işi. trecu un braţ pe după 
umerii ei şi intrară în camera spațioasă cu vedere spre 
ocean. Valurile erau înalte în ziua aceea, atingînd aproape 
marginea de lemn a podețului pe care stăteau celelalte 
două surori sub azurul cerului însorit. 

— Acum sînt bine. Nu am fost deloc sigură că voi 
putea trece prin toate astea, dar cel puţin ce-a fost mai rău 
a trecut. Vino să stai la soare, e o zi atît de frumoasă. 

Bill îşi scoase haina şi şi-o atîrnă de spătarul unui 
scaun, după care se aplecă s-o sărute mai întîi pe India şi 
după aceea şi pe Paris. 

— Bună, fetelor, cum o mai duceti? 

— Cred că ne simţim toate oarecum uşurate, ceea ce 
este oricum mai bine decît cum ne-am simtit în ultimele 
cîteva zile. Paris îi zimbi atunci cînd se ridică în picioare. 
Pot să te servesc cu ceva? O bere rece? Un vin alb? 

Berea i se părea foarte tentantă, numai că nevastă-sa 
l-ar fi omorît dacă nu şi-ar fi respectat dieta — şi dacă nu 
soția, atunci cu siguranţă berea ar fi făcut-o în locul ei. 

— Doar un Perrier, iubito, fără lămiie. 

Se sprijini de balustrada podețului, tamburinînd nervos 
cu degetele marginea de lemn. Stan Reubin trebuia şi el să 
apară în citeva minute şi atunci vor termina şi cu toată 
acea farsă. Îşi aprinse cea de-a cincea țigară a dimineţii. N- 
ar fi trebuit şi se întrebă încă o dată dacă eliberarea pe 
care o simțea atunci cînd fuma merita toată frămiîntarea şi 

vinovăția pe care le simţea după aceea. La naiba, ce fel de 
dietă mai era şi asta, fără băutură şi ţigări; negarea 
propriilor plăceri devenise un mod de viaţă pentru el; şi 
dacă n-ar fi existat cocaina şi sexul atunci ce s-ar fi ales de 
măretul Hollywood? 

— Astăzi nu se face surf. India se sprijini de balustradă 
aproape de el privind la valurile mari şi parcă sticloase care 
se rostogoleau şi apoi se spărgeau într-o învirtejire de 
spumă pe nisipul plajei. 

O barcă neagră de salvare plutea undeva în spatele 
valurilor mari. 

— ţi mai aminteşti cum m-ai învățat să fac surf, cu 
atiția ani în urmă? Pe vremea aceea nu cred că aveam mai 
mult de şapte ani. Rise amintindu-şi de fata slăbănoagă cu 
dinţi proeminenţi de şapte ani. Aveam un secret cu privire 
la tine, Bill. Pentru mine tu erai un fel de erou şi treaba asta 
a ţinut mulți ani. Credeam că erai mult mai frumos decit 
majoritatea prietenilor lui Jenny şi oricum pe tine te 
plăceam cel mai mult. Mi-am închipuit că şi tu mă plăceai, 
dar credeam că totuşi şapte ani era un pic cam prea 
devreme pentru căsătorie, aşa că mă hotărisem să fiu 
nobilă şi altruistă şi să te las să te însori cu Jenny — cel 
puţin aşa ştiam că urma să te am mereu lîngă mine. Dar n- 
a ieşit deloc aşa. 

Ochii ei căprui ce străluceau de amuzament îi cercetau 
fața întrebători. Cu coama lui de păr argintiu şi cu ochii 
aceia ageri, puţin înfundaţi în orbite, şi cu expresia lui 
fioroasă, rămăsese încă un bărbat atrăgător. 

— De curiozitate, Bill, ai cerut-o vreodată de nevastă? 

El îşi aruncă ţigara cu un gest de nerăbdare. 

— Nu, India. N-am cerut-o. Oh, desigur, am fost şi eu 
îndrăgostit de ea, pe la începuturi şi apoi între certuri, şi au 
fost şi dăți în care aş fi vrut să mergem şi mai departe, dar, 
slavă Domnului, bunul simț a triumfat de fiecare dată. 

Mama ta şi cu mine am reuşit să rămînem prieteni aproape 
toată viață, pînă cînd... 

— Pînă cînd? Spune mai departe, Bill. 

Vocea faimoasă, bubuitoare a lui Stan Reubin răsună 
în interiorul casei, şi Kaufmann se întoarse spre India 
uşurat, ignorîndu-i întrebarea. 

— Aha, uite că a venit şi Stan, în sfîrşit. Luînd-o de 
braț o conduse înapoi în camera însorită. La uşă se opri o 
secundă. ŞI, India, îti mulțumesc pentru compliment. 

Ea îi zimbi. 

— Cu multă plăcere. 

— lată-te şi pe tine, Bill. Stan Reubin îi aruncă o privire 
rece. Din punctul lui de vedere, Bill ar fi trebuit s-o fi 
manipulat pe Jenny Haven mult mai bine decit o făcuse. In 
fond, nu asta fusese treaba lui? Veniti, fetelor, şi aşezaţi- 
vă, şi lăsaţi-ne să vă spunem ce avem de spus. Nu că ar fi 
prea multe de spus, dar, după ce termin, sînt sigur că o să 
aveţi un milion de întrebări. 

Se sprijini de marginea căminului în care nu ardea nici 
un fel de foc, în timp ce cele trei fete se aliniară pe 
canapeaua albă din faţa lui. Asta îi aminti de un Crăciun de 
demult, cînd cele trei fetițe, îmbrăcate în rochite de 
sărbătoare, se aşezaseră exact la fel pe canapea, 
aşteptînd cu sufletul la gură momentul în care aveau voie 
să desfacă darurile aşezate sub pomul împodobit, în 
aceeaşi casă în care se aflau şi în acel moment. Amintirea 
îl întristă, însă lui Stan nu-i plăcea deloc să fie trist. 
Emoţiile acelea îl făceau nervos. Incepu să măsoare 
podeaua încoace şi-ncolo, prin faţa lor. 

— Ştiţi, este foarte ciudat, le zise Paris, deşi niciodată 
n-am petrecut prea mult timp în casa asta, totuşi ăsta este 
locul la care mă gindeam ca la un cămin. Numai că, 
desigur, fără Jenny nimic nu va mai fi ca înainte — pentru 
noi acasă însemna locul în care era şi Jenny. 

Stan îşi drese glasul, un lucru pe care nu-l făcea 
niciodată în sala tribunalului. Mai bine să se termine totul 
cît mai repede. 

— Înainte să încep, le zise el pe un ton părintesc, 
vreau ca voi să şiiţi că eu şi cu Bill am căzut de acord că 
ne puteți suna oricînd aveţi nevoie de vreun sfat sau de 
ajutor — dar oricînd. Aţi înțeles? 

Ele încuviințară tăcute, privindu-l cu atenție. 

— In ultimii ani, mama voastră a luat grija afacerilor şi 
friiele carierei din mîinile noastre. Ofertele pentru filme nu 
mai veneau tot atît de des, iar rolurile erau destul de 
mărunte. Nici prea multe filme nu s-au mai făcut în ultimul 
timp, iar cele care erau pe platouri cereau altfel de actrițe 
— nu numai mai tinere, dar de un tip cu totul diferit. Şi asta 
nu din cauză că mama voastră nu era o bună actriță, dar 
rolurile principale cereau ceva mult mai contemporan, iar 
Jenny nu se mai încadra. Desigur, au existat şi multe roluri 
pe care le-ar fi putut face pentru televiziune — şi ea ar fi 
putut face această tranziție cu multă uşurinţă, după cum 
mi-a explicat şi mie Bill — şi cei care se ocupau de filmele 
şi de serialele ei de televiziune ne-au spus că existau o 
grămadă de posibilităţi, dar nu roluri principale. Mi-e teamă 
că ea a dat vina pe Bill pentru treaba asta şi cînd eu i-am 
luat partea şi am încercat s-o conving să-şi evalueze 
cariera sub noua ei lumină, amintindu-i că nu mai avea 
treizeci şi nouă de ani şi că afacerile s-au schimbat, ne-a 
acuzat pe amindoi că am trădat-o şi ne-a spus să dispărem 
din viaţa ei. 

Stan se opri şi îşi tamponă spriîncenele cu o batistă 
albă, de bumbac. 

— A fost sfătuită să ia această hotărire de tipul cu 
care trăia pe atunci... 

— John Fields, îi răspunse automat Venetia. Nu-l 
întilnise decit o singură dată pe cînd venise acasă în vizită, 

şi chiar şi pentru ochii ei naivi i se păruse atit de 
transparent în intenţiile lui, încît o luase pe maică-sa la 
întrebări în legătură cu el. Însă Jenny îi ignorase 
întrebările, alungindu-le cu o fluturare nerăbdătoare a 
miinii, spunîndu-i că devenise mult prea englezoaică şi că 
era mereu uşor să greşeşti confundînd entuziasmul cu 
agresiunea, şi că ea ar fi trebuit să ştie mai multe despre 
toate treburile astea. 

— Exact. John Fileds... Jenny i-a permis să se ocupe 
de afacerile ei, iar apoi, după ce s-au despărţit, după vreo 
doi ani de convieţuire la rînd, a venit Rory Grant. Nu avea 
decit douăzeci şi patru de ani şi era un actor practic 
necunoscut, însă plin de ambiţie şi ea s-a îndrăgostit de el, 
sau dupăscum s-a spus, şi-a pierdut capul cu totul. L-a 
dădăcit pe Rory, l-a îngrijit, l-a dus la Rodeo Drive şi i-a 
lăsat pe cei de acolo să-l îmbrace pînă cînd a obținut acel 
stil fals neglijent. Apoi au făcut tot felul de experiențe pe 
părul lui pînă cînd au găsit exact nuanţa de blond care să i 
se potrivească cel mai bine şi care să mulțumească 
producătorii şi regizorii. Tot ea a plătit şi pentru cursurile de 
actorie, de dans şi de exerciții fizice, a repetat cu el pentru 
audiții şi, pentru că Jenny încă îşi putea permite să 
deranjeze pe oricine din oraşul ăsta, i-a sunat practic pe 
toți — şefi de studiouri, producători, regizori, şi le-a povestit 
tuturor de tînăra sa vedetă în devenire. Rory Grant a avut 
ocazia astfel să-i întilnească pe toți. 

Bill îşi aprinse o altă ţigară. 

— În ea se născuse ambiția de a face ceva cu băiatul 
ăla, adăugă el, iar bastardul a ştiut foarte bine de treaba 
asta. Nu că ar fi fost răutăcios cu ea, sau că nu s-ar fi 
purtat frumos, adăugă repede văzînd fețele lor încruntate, 
şi nici n-a făcut-o vreodată să se simtă prost. Era un tip 
destul de drăguţ — el avea ceea ce-şi dorea ea, iar ea îi 
oferise ceea ce-şi dorise el. Păreau chiar destul de fericiţi 

împreună. Cel puţin un timp. Din nefericire, continuă Stan, 
el s-a simţit dator să facă la rîndul lui ceva pentru ea. A 
încercat să îndrepte greşelile pe care le făcuse John Fields 
cu afacerile ei şi, în loc să vină la noi — sau cel puţin să 
accepte un alt sfat de specialitate aşa cum ne-am rugat noi 
de ea — l-a lăsat pe el singur să se descurce. Eu şi cu Bill 
eram din nou în termeni relativ buni cu Jenny, cel puţin 
stăteam iarăşi de vorbă, dar nu mai era ca înainte, şi, cînd 
am încercat să-i oferim cîteva sfaturi, ea a crezut că de fapt 
nu încercam decit să-l criticăm pe Grant. 

— Acum un an, continuă povestea Bill, lui Rory i s-a 
oferit rolul principal într-un film pilot pentru .un nou serial 
TV, şi parcă dintr-o dată lucrurile dintre ei au început să 
meargă tot mai rău. El lucra — ea nu. El pleca de acasă la 
cinci şi jumătate în fiecare dimineaţă şi ajungea înapoi la 
ora opt seara. Şi atunci nu mai voia decit ceva de mîncare, 
să repete scenele de a doua zi, şi la ora nouă să fie în pat 
ca să doarmă. Jenny era singură — dar nu era vina lui. Ea 
doar ştia foarte bine ce program urma să îl aştepte imediat 
ce ar fi primit vreun rol şi, pentru Dumnezeu, doar pentru 
asta se şi străduise atita cu el. Dar acum, că obținuse ceea 
ce dorise, pentru ea a devenit din ce în ce mai greu. Au 
început certurile. lar el a început s-o acuze. Bill îşi mai 
aprinse o ţigară de la mucul celeilalte pe care o fumase 
pînă atunci. Ascultaţi, fetelor, Rory era în general un băiat 
bun. Desigur, a acceptat tot ce i-a oferit ea, şi de ce nu? 
Dar n-a fost ca Fields, n-a fost omul care s-o exploateze. 
Bill ridică din umeri. Certurile au devenit o obişnuință de 
fiecare noapte, iar încordarea a început să se vadă la ceea 
ce lucra şi, cînd serialul a fost cumpărat de o rețea, Rory 


şi-a dat seama că trebuia să ia anumite măsuri — în fond 
avea în față o carieră promițătoare. S-au despărțit acum 
şase luni. 


Paris îşi alese cuvintele cu multă grijă: 

— Încerci să ne spui că Jenny a avut un motiv cît se 
poate de întemeiat ca să-şi ia singură viața? Asta este? Că 
a fost atit de supărată că a părăsit-o? 

— Să nu crezi aşa ceva! Jenny era o luptătoare. Nu 
cunosc nici un bărbat care să se fi putut măsura cu ea. 
Jenny nu s-ar fi omorit pentru unul ca Rory Grant! 

— Este doar o părere, întrebă cu amărăciune Paris, 
sau ai anumite dovezi? 

— Nimeni nu are nici o dovadă, îi răspunse Stan. 
Jenny rămăsese aceeaşi femeie încîntătoare. Ar fi putut 
avea orice alt bărbat, chiar s-ar fi putut căsători dacă şi-ar fi 
dorit. 

— Dar niciodată n-a dorit aşa ceva. India îşi sprijini 
capul de pernele moi ale canapelei. Ea mi-a spus că 
singurul bărbat cu care s-ar fi măritat a fost doar tatăl meu. 
Cred că l-a iubit mereu. 

— Ascultaţi-mă bine, fetelor, le zise Stan verificîndu-şi 
discret Rolex-ul de aur; timpul fugea cu repeziciune şi el 
trebuia să fie la unsprezece şi jumătate la club, pentru o 
partidă de golf, nu are nici un rost să discutăm iarăşi 
despre toate astea. Eu personal cred că totul n-a fost decit 
un simplu accident şi nici nu cred că mersul cu maşina 
dimineaţa la ora patru era ceva atit de neobişnuit pentru un 
om ca Jenny, făcea zi din noapte ori de cite ori dorea asta. 

li aruncă o privire speriată Venetiei care admira 
strălucirea soarelui pe întinderea albastră a oceanului. N- 
avea de gind să facă vreo nebunie, nu-i aşa? 

— Ştiţi cît de imprevizibilă era Jenny... Işi drese iarăşi 
glasul, scoțînd din servietă un teanc de hirtii. Acum cred că 
este cazul să trecem la afaceri, deşi nu prea văd ce am 
avea de discutat despre asta. Imi pare rău că trebuie să vă 
spun că în ultimii cîţiva ani “mama voastră împreună cu 
„Sfătuitorii“ ei au reuşit să arunce pe fereastră o mare parte 
din avere. Noi credem că şi Fields a reuşit cumva să-şi 

burduşească bine buzunarele cu banii ei, deşi n-avem nici 
o dovadă concretă despre aşa ceva; prin asta vreau să 
spun nici o dovadă care să reziste în fața vreunei instanţe. 
Oricum, majoritatea banilor au fost pierduţi în investiții 
proaste şi afaceri ciudate cu proprietăţi. Cum de-a putut 
cineva să piardă bani în afacerile cu proprietăți, în oraşul 
ăsta mai ales, 'ă depăşeşte, dar se pare că Jenny a reuşit 
şi performanţa usta. A plătit maximum de preț pentru nişte 
terenuri despre care a fost greşit informată că vor creşte ca 
valoare odată cu noile şosele şi noile construcții. Cineva şi- 
a bătut joc de ea. Oricum locul în care a cumpărat ea a fost 
exact în direcția opusă terenurilor pe care urmau să se 
construiască noile aşezări sau şosele: Silicon Valley, de 
exemplu, deţine terenuri cam la cincizeci de mile 
depărtare. A plasat bani în terenuri costisitoare pe 
marginea lacului crezînd că va ciştiga o avere din asta, 
vînzînd apoi terenurile pentru cei care doreau să-şi 
construiască case pe lîngă Mammoth Lake. Probabil că ea 
a fost singura care n-a âuzit că acolo au fost o serie 
întreagă de cutremure şi că terenurile ei erau exact 
deasupra unei falii, acolo nimeni n-o să cumpere vreodată 
teren pentru casă. Mereu aceeaşi poveste. A speculat pe 
piața bunurilor de larg consum şi chiar şi cei mai 
experimentați oameni îşi pot pierde şi cămăşile de pe ei la 
acest gen de afacere. Mama voastră a jucat sperînd la 
profituri mari şi a pierdut . 

Stan îşi înălţă capul din hirtii. 

— Fetelor, ce altceva aş. mai putea să adaug? Ridică 
din umeri. Este totul aici ca să puteţi vedea cu ochii voştri. 

Trei perechi de ochi uimiţi îi întîlniră pe ai lui, iar el se 
grăbi să-şi coboare iarăşi privirea spre hirtiile pe care le 
ținea în mînă. 

— Nu e adevărat! Nu poate fi adevărat! începu să se 
vaite Paris. Nu putea suporta, pur şi simplu nu putea 

suporta aşa ceva... nu mai voia să audă ceea ce bănuia că 
îi va'-mai spune avocatul. 

Dar cea care pronunța următoarele cuvinte a fost 
Venetia: 

— Dar a muncit din greu toată viaţa ei, nu putea pierde 
chiar toți banii! 

Stan îi aruncă o privire lui Bill Kaufmann care însă îl 
evită şi începu să privească spre nemărginirea oceanului. 
Era al dracului de uimitor cît de fascinantă părea priveliştea 
aceea pe ziua de azi, se gîndi cu amărăciune Stan. 

— Stan, mama mea era o femeie foarte bogată, îi 
spuse India încercînd din răsputeri să-şi păstreze calmul şi 
să discute ca o femeie de afaceri. Sînt sigură că măcar o 
parte din banii ei fuseseră investiţi în afaceri sigure şi 
proprietăți de valoare, nu-i aşa? Casa asta, de exemplu, ar 
trebui să reprezinte o sumă considerabilă, acum. 

— Mama voastră ʻa cumpărat casa asta cu douăzeci 
de ani în urmă pentru şaptezeci de mii de dolari. După cum 
a crescut valoarea proprietăţilor din Los Angeles în ultimii 
ani, acum ea valorează cam patru milioane de dolari. 

Paris se simți cuprinsă deodată de un sentiment de 
uşurare; desigur mai rămăsese şi casa, şi cea de pe North 
Canyon Drive din Beverly Hills. 

— Slavă Domnului! exclamă ea. Am crezut că aveai 
de gînd să ne spui că totul s-a dus naibii. 

Stan îşi drese glasul din nou. 

— Casa asta a fost ipotecată de Jenny acum trei ani şi 
anul trecut a mai făcut încă o ipotecă asupra ei. Imi pare 
rău, Paris, dar casa asta aparţine de fapt lui First National 
and City Bank. Şi aceeaşi poveste se întîmplă şi cu casa 
din Beverly Hills. 

Lacrimile se adunară în genele lui Paris şi trăsăturile 
parcă i se adînciră şi i se întunecară şi mai mult. 

— Poate că ar fi mai bine dacă ne-ai spune exact cu 
ce am rămas, sugeră India. Atunci cel puţin o să ştim 
precis cum stăm. 

Stan puse la loc hirtiile şi le gratula cu cea mai luxoasă 
privire a sa, pe care o flutura şi în sala de judecată ca să-şi 
exprime-simpatia. 

— Foarte bine, fetelor. Asta este. Casele şi ceea ce 
conţin vor trebui vindute pentru a restitui băncii banii şi 
pentru a plăti restul datoriilor rămase restante. Restul 
investițiilor lui Jenny n-au absolut nici o valoare. Ceea ce a 
mai rămas intact este o poliţă de asigurare pe care Jenny 
şi-a făcut-o pe cînd avea doar şaptesprezece ani. Poate că 
pe vremea aceea mamei voastre i s-a părut că înseamnă o 
mare grămadă de bani... Oricum suma totală se ridică la 
zece mii de dolari. 

— Zece mii! 

India ignoră strigătul de oroare al lui Paris. Ridicîndu- 
se de pe canapea începu să se plimbe de colo-colo; i se 
părea mai uşor să facă față greutăților stind în picioare; era 
evident că cineva trebuia să înfrunte direct aceste ştiri, şi 
cum Venetia părea înțepenită în tăcere, iar Paris părea să 
fie la marginea isteriei, era mai bine ca ea să fie aceea. 

— Înţeleg. Dar cum rămîne cu maşinile — Rol/s-ul şi... 
îşi aminti în ultima clipă că Mercedes-ul fusese zdrobit... şi 
bijuteriile? Jenny avea atitea piese frumoase. 

— Mi-e teamă că tot ce-a mai rămas va trebui dat; a 
împrumutat atiţia bani, ştiţi, anul trecut. Şi acum, că ea a 
murit, creditorii au devenit foarte nervoşi şi nerăbdători. 

— Dacă măcar am fi ştiut, spus- Venetia revenindu-şi 
parcă din transa în care se aflase pînă atunci, poate că am 
fi putut s-o ajutăm. De ce nu ne-a spus nimeni nimic? Tu, 
Bill, tu ai ştiut! 

— Ba... n-am ştiut deloc, pisicuţo! Jur că n-am ştiut. 
Ştiam că ea şi cu amicul ei speculau pe piața proprietăților, 

dar cine n-o făcea? Vă dau cuvîntul de onoare că habar n- 
am avut de cît de mult s-a întins peste posibilităţi. 

— N-a spus nimănui. Stan Reubin începu iarăşi să se 
plimbe prin fața lor ca şi cum ar fi fost în timpul unui 
proces, căutînd o breşă în pledoaria apărării. Asta aparţine 
deja trecutului, fetelor, trebuie să vă împăcaţi cu ideea 
asta. Jenny v-a lăsat exact zece mii de dolari. Se opri şi se 
întoarse cu fața spre ele, cu mîinile duse la spate, şi cu 
sprîncenele ridicate în semn de. bunăvoință. Oricum, nu 
trebuie să vă faceţi griji cu datoriile ei. Banii sînt destul de 
rari anul ăsta cu impozitele suplimentare şi cu cheltuielile 
mari, dar eu şi cu Bill am căzut de acord să renunțăm la 
orice bani ne-a datorat nouă Jenny. ŞI, natural, nici un fel 
de plată pentru serviciile mele. 

Se îndreptă spre cealaltă parte a camerei, după care 
se întoarse pe călciie şi le zimbi. 

— În zilele astea nu-i deloc uşor să pui mîna pe ceva 
bani gheaţă, dar dacă aveţi nevoie de citeva sute, vom 
vedea ce vom putea face. 

Paris era sigură că nimeni de pe pămînt nu va şti ce 
efort o costase să-şi păstreze o voce calmă, un ton cît mai 
egal, atunci cînd de fapt ea ar fi vrut să-l omoare pe Stan 
Reubin. 

— Stan, Bill, apreciem oferta voastră ca prieteni vechi 
ai mamei noastre. Dar vedeţi voi, Jenny ne-a dat tot ce-a 
crezut ea de cuviință că avem nevoie. Cu mult timp în urmă 
a hotărit că trebuie să ne descurcăm singure, exact la fel 
cum s-a descurcat şi ea. Asta a fost ceea ce a vrut şi toate 
trei ne vom supune dorințelor ei. 

li privi cu răceală pe cei doi bărbaţi care se considerau 
vechi prieteni ai mamei ei, dar care, şi ea ştia foarte bine, 
făcuseră nişte sume uriaşe datorită talentului şi muncii ei. 

— Cei zece mii de dolari vor fi mai mult decit suficienți 
pentru noi. 

Paris nu-şi dădu seama dacă se aşezase ea singură 
sau picioarele i se tăiaseră pur şi simplu. Tot ce ştia era că 
n-o dezamăgise pe Jenny şi de data asta. İşi salvase 
mîndria — şi pe a mamei sale. 

— Asta a fost ceea ce a dorit ea, încuviinţă şi India. N- 
o să fie foarte diferit de modul nostru de viaţă de cînd am 
terminat cu şcoala. Noi toate am reuşit într-un fel sau altul 
să ne ciştigăm existenţa. 

— Absolut, confirmă Venetia. Ea terminase şcoala de 
numai doi ani şi zimbetul ei era poate ceva mai palid, dar 
hotărîrea ei era foarte fermă. 

Stan băgă documentele înapoi în servietă, pregătindu- 
se de plecare. La naiba, trebuia să le admiri pe fete. Erau 
nişte micuţe foarte dure. Stătuseră în camera aceea 
aşteptîindu-se să audă că erau milionare şi primiseră 
lovitura drept în față. Aveau în ele ceva din tăria lui Jenny 
Haven. Poate că pînă la urmă le-a crescut şi le-a educat 
foarte bine. Oricum, el fusese eliberat din cîrlig. 

— Mă întreb, spuse Paris cumva ezitantă, credeți că ar 
fi posibil ca fiecare dintre noi să-şi aleagă ceva, doar un 
singur lucru de-al lui Jenny, ca să-l păstreze? Curtea de 
justiție, mă gindesc, nu ar avea vreo obiecţiune dacă 
procedăm aşa, nu? Vreau să spun, ştiu că totul trebuie 
vîndut, dar dacă am putea să cumpărăm cîte un lucru, 
ceva care să ne amintească de ea. Şi le vom plăti din cei 
zece mii de dolari. 

Asta era breşa mult aşteptată! Stan răsuflă uşurat. 
Asta era calea de ieşire din toată povestea. li cam fusese 
teamă de zvonurile răutăcioase care se vor împrăştia prin 
ziare — toată lumea ştiuse că el şi cu Bill fuseseră implicaţi 
cu Jenny timp de mulţi ani. Era capabil să piardă cîteva 
bucățele, cîteva piese din inventarul ei personal şi, în fond, 
era foarte corect şi cinstit ca fetele să-şi dorească cîte ceva 
din lucrurile mamei lor. Soţia lui va fi prima care va sprijini 

acest punct de vedere — şi o să spună tuturor celor din 
Beverly Hills, mai ales celor mai birfitori, cît de bun şi de 
drăguţ a fost Stan cu fetele. 

— Alegeţi ce doriţi, le zise el mărinimos. Nu este deloc 
nevoie să plătiți. O să am eu grijă să fie şterse apoi din 
inventar. 

— Dar dacă sînt creditorii care...? 

— Vă rog. Stan avea pe față cel mai plăcut zîmbet al 
său pe care-l afişa şi la tribunal. Luaţi-vă ce doriţi. Lăsați- 
mă pe mine să mă ocup de detalii. 

Venetia se îndreptă imediat spre portretul lui Jenny 
care era atîrnat chiar în partea dreaptă a căminului. Era 
Jenny la douăzeci şi opt de ani, înaltă şi suplă, îmbrăcată 
într-o rochie de seară de un albastru foarte pal, în păr cu 
diamante strălucitoare, şi cu ochii aceia atît de albaştri şi 
atît de asemănători cu ai ei. Toată viaţa ei, Venetia fusese 
încîntată de acel tablou. Artistul o văzuse pe Jenny în 
acelaşi fel în care o văzuse şi ea, adevărata femeie de 
după fațada strălucitoare. Pe buze îi flutura un zîmbet uşor 
care parcă îşi bătea joc chiar de ea însăşi şi, chiar dacă 
fusese conştientă că juca rolul marii vedete care pozează 
pentru propriul portret, acolo mai era şi un uşor aer de 
vulnerabilitate pe care Jenny rareori îngăduia șă se vadă. 
Era un portret tandru, şi Venetia considera că reuşise s-o 
surprindă pe mama ei aşa cum era. 

Işi trecu un deget peste tablou ca şi cum ar fi vrut s-o 
atingă pe Jenny. 

"— Pentru mine, întotdeauna tabloul ăsta a însemnat 
foarte mult, spuse ea. N-am idee de cît de mult valorează... 

— la-, ia-l, o îndemnă Stan. Ți-am spus să nu-ţi faci 
griji, este al tău. Ca piesă de artă n-ar fi valorat chiar aşa 
de mult, deşi poate că vreun studio ar fi plătit un preţ destul 
de bun... Totuşi, puştoaica îl voia, nu-i aşa? Aprinse o 

Romeo şi Julieta, şi se apucă să pufăie din trabuc, 
aşteptînd. 

— Nu ştiu dacă este bine să cer tocmai asta, începu 
India, pentru că, exact ca Vennie, nu am nici cea mai mică 
idee de cit valorează. Cred că este scump, dar pentru mine 
înseamnă foarte mult... 

— Mda? Ce anume? o întrebă Bill. 

— hti mai aminteşti de' inelul pe care-l purta 
întotdeauna? Rubinul? Tata i l-a dat în Kashmir cînd i-a 
spus că era însărcinată cu mine. A fost inelul lor de 
„logodnă“. N-am văzut-o niciodată fără el. Ochii ei trişti, de 
un căprui închis îi întilniră pe ai lui Stan. Aş vrea tare mult 
să-l păstrez, crezi că e posibil? 

— Sigur. Desigur, India, este al tău. Stan vorbise 
repede înainte să se poată răzgîndi. Ăsta era ceva mai 
scump decit îi convenea lui. Totuşi, dacă mai tinea bine 
minte, rubinul ăla nu era chiar aşa de prețios. 

— ŞI, Paris? Tu ce-ai vrea? India îşi privea cu 
anxietate sora. Paris părea atit de palidă, încît îi era teamă 
să nu leşine. 

— Jenny a venit să mă vadă cu vreo doi ani în urmă, 
le spuse Paris atît de încet, încît avea impresia că mai 
degrabă vorbea pentru ea. Era iarnă şi vremea era rece şi 
umedă, dar soarele strălucea. Jenny era înfăşurată toată în 
blana asta, pe care o luase de la Fende, o blană de nurcă 
foarte mătăsoasă şi cu o culoare ciudată, oliv. Arăta atit de 
pariziană cu ea şi poate, pentru prima dată, am arătat ca 
mamă şi fiică. Se întoarse să le privească pe surorile ei. 
Mi-ar face mare plăcere să am blana aceea. 

— S-a făcut, îi răspunse Stan, bucuros că ieşise din 
toată afacerea cu bine, fără să-l coste prea mult; ar fi fost 
stînjenitor să-şi ia cuvîntul înapoi. Ridicîndu-şi servieta, 
deschise uşa. Aşa. Dacă aveţi nevoie de orice sfat, ştiţi 
unde trebuie să veniți. 

Paris se îndoia serios că vor avea nevoie. 

Bill Kaufmann era foarte mulțumit de el însuşi. Fusese 
mult mai uşor decit crezuse, fără lacrimi, fără reproşuri, 
fără agitaţie de prisos. 

— Atunci totul a fost aranjat, le spuse el în timp ce 
ieşise deja în curte după Stan. i 

— Exact, Bill, confirmă India, totul a fost aranjat. li 
întinse haina. Ai uitat de asta. 

Bill îşi aruncă haina peste un umăr şi se îndreptă cu 
paşi mari spre stradă. 

— Bill, îți mulţumesc pentru tot. Acum ai grijă cum 
conduci, în maşina aia rapidă, îi strigă India. 

Oare tonul ei avusese şi o urmă de ironie? Desigur că 
nu. După tot ce făcuse pentru ele? Nimeni nu s-ar fi 
aşteptat să facă mai mult de atît. Nici ele, nu? 

— Ei bine, atunci cred că ne spunem la revedere. Stan 
îşi mută trabucul din mîna dreaptă în mîna stîngă, şi strînse 
apoi mîna fiecărei fete. Poate că doamna Reubin şi cu 
mine vom merge în primăvara viitoare la Paris. Îi cam place 
să se plimbe pe acolo, să mai facă nişte cumpărături, ştiţi 
voi. Auzi, Bill, care-i restaurantul ăla pe care-l tot lăudai? 
Lassere? Ce părere ai de asta, Paris? Bun, nu? Ei bine, 
contăm pe tine să ne însoțeşti acolo, într-o seară, la cină. 
Ceva la care să te gindeşti în viitor, nu? Şi la fel şi celelalte 
fete, dacă sînt prin oraş. Ar fi ca o adevărată reuniune de 
familie. Băgindu-şi trabucul uriaş iarăşi în gură, se 
îndepărtă legănîndu-se spre Rolls-ul Camarague albastru, 
parcat chiar în fata Porsche-ului. 

Bill Kaufmann le săruta pe fete pe obraji. 

— De cite ori veniţi pe aici, le strigă el în timp ce se 
îndrepta spre maşină, dati-mi şi mie de ştire. Myrei i-ar 
plăcea la nebunie să staţi puţin şi cu ea... a fost foarte 
legată de Jenny. 

Se strecură în spatele volanului, aşteptind nerăbdător 
ca Stan să pornească Aolls-ul. De ce dracu' nu se grăbea 
şi el puţin? Slavă Domnului, îi dăduse drumul şi putea 
pleca şi el! Schimbă vitezele ascultind cu plăcere torsul 
motorului care se ambala tot mai mult sub apăsarea 
piciorului său. Cel puțin nu ieşise la iveală că acum era 
impresarul lui Rory Grant şi' că Stan era avocatul lui... nu 
că ar fi fost ceva în neregulă cu asta. Bill îşi aprinse încă o 
țigară. Asta era afacerea! 

Apăsă pe buton ca să coboare geamul de la fereastră, 
aplecîndu-se putin în afară, gata să le zîmbească şi să le 
facă semn cu mîna, dar poarta grea de lemn era deja 
închisă. Ce naiba, puteau să mai aştepte puţin, după cite 
făcuse pentru ele. 


India se aruncă pe canapera, lovind furioasă cu pumnii 
în perne. 

— Ticăloşii! ţipă ea. Nu sînt altceva decit o pereche de 
ticăloşi. 

— India! strigă Vennie şocată. 

— Poţi tu să te gindeşti la un calificativ mai bun pentru 
ăştia doi? Ai măcar cea mai mică idee de cit de mulţi bani 
au făcut ăştia de pe urma lui Jenny? E cu mult mai mult 
decit ceea ce ne-a rămas nouă, pot să te asigur de asta. 
Au fost angajați — plătiți — ca să aibă grijă de ea! 
Doamne, mi se face rău doar cînd mă gîndesc. Imediat ce 
lucrurile s-au înăsprit puţin au lăsat-o să se descurce de 
una singură. Oh, nu, Vennie, nu mai e nici o îndoială, sînt o 
pereche de gunoaie! 

— Ei bine? întrebă Paris. Şi acum ce-o să se întîmple? 
Rămînem aici să reconstituim ultimii ani ai lui Jenny cu 
toate problemele pe care le-a avut şi s-o învinovăţim că şi- 
a pierdut toţi banii? 

— N-a fost vina ei, strigă Venetia sărind în apărarea 
mamei lor. Şi-a cîştigat singură banii ăştia şi avea tot 
dreptul să facă ce voia cu ei. 

— Chiar aşa, Vennie? Vocea lui Paris era încărcată cu 
amărăciune. Părinţii au anumite responsabilități față de 
copiii lor, ştii asta. Chiar dacă şi-a dorit ca noi să reuşim 
singure, cred că ar fi trebuit să ne acorde măcar un gînd 
înainte să fi făcut toate investiţiile alea nebuneşti, mai ales 
că nu avem taţi care să ne ajute la nevoie. Paris era foarte 
aproape de lacrimi, aşa că îşi strînse mîinile, băgîndu-şi 
unghiile adînc în carnea moale a palmelor. Se gîndi la 
Amedeo şi la cît de disperată fusese să îl convingă să-i 
acorde ajutorul financiar, creditul lui. Oh, la naiba, strigă 
incapabilă să-şi mai reţină resentimentele. De ce, de ce, de 
ce nu mi-a dat banii de care aveam nevoie? Eu eram o 
investiție mai puţin riscantă decit afacerile în care s-a 
băgat. Nu vedeți? A terminat toți banii cu toţi puştanii ăia, 
în timp ce eu mă luptam... 

Lacrimile i se revărsară pe obrajii şi ea şi le şterse 
furioasă în timp ce India şi Venetia o priveau 
neputincioase. 

— imi pare rău, suspină Paris. Nu asta am vrut să 
spun, zău că nu. Scoase un şervețel din buzunar şi îşi 
şterse ochii. Ai dreptate, Vennie. A cîştigat toți banii 
muncind din greu şi avea dreptul să facă ce voia cu ei. A 
fost o proastă, asta-i tot, şi singură şi vulnerabilă. Şi, 
adăugă ea tăcută, nimeni nu înţelege lucrul ăsta mai bine 
decît mine. 

Venetia privea tăcută la întinderea nesfirşită a 
oceanului şi la ceața uşoară, portocalie, ce se zărea la 
orizont. O zi tipică pentru Hollywood. De fiecare dată cînd 
se întorcea în oraş îşi dădea seama precis de ce nu va 
putea niciodată să trăiască în el. Cerul albastru al 
Hollywood-ului şi soarele strălucitor şi viața uşoară ce 

părea să se ducă acolo erau suprafața ce camufla 
stricăciunile şi urițeniile care trebuiau plătite afacerilor cu 
filme. Oraşul închisese vulnerabilitatea între tentaculele 
sale luxoase într-un fel de gheară mortală, pînă cînd 
oamenii erau prinşi în capcana valorilor lui false. Jenny se 
luptase din greu împotriva lui şi îşi trimisese fetele cît mai 
deparrte de tentaţiile lui, dar pînă la urmă se dăduse 
bătută; şi pentru ea, Dumnezeu se mutase tot în 
Hollywood. 

Venetia începu să tinjească dintr-o dată după străzile 
anonime, spălate de ploaie şi de ceață ale Londrei, şi după 
libertatea ce domnea în căminul familiei Lancaster. Deci, 
ce se va întîmpla în continuare? Ea una va fi în regulă; 
avea o diplomă şi avea de gind s-o folosească preparînd 
prînzuri gustoase directorilor din oraş, ocupîndu- se de 
petreceri şi de serate. Kate Lancaster îi spusese că ştia o 
agenție bună de care se putea folosi. Îşi închipui că şi India 
va face ce făcuse şi pînă atunci; lucrurile păreau să se 
prezinte bine în privinţa ei, cu excepţia lui Fabrizio Paroli, 
desigur, dar asta făcea parte din joc. Paris urma să fie cea 
mai doborită de această situaţie. Era complet singură. ŞI, 
din cîte ştia Vennie, nu exista nici un bărbat în viața ei, nu 
avea decit ambiţie, şi, chiar cu talentul pe care-l avea, tot 
urma să fie o luptă dură, de lungă durată, ca să devină 
cunoscută printre creatorii de modă, acum că pînă şi 
speranța că mama lor avea s-o ajute în cele din urmă 
dispăruse cu totul. Şi nu erau decit zece mii de dolari 
pentru toate trei. Zece mii de dolari... 

— Paris, spuse ea, scoțindu-le pe surorile ei din 
amorțeală, vreau ca tu să iei şi partea mea din cei zece mii 
de dolari. Poate că asta o să te ajute să-ţi pui pe picioare 
colecția. 

Ochii întunecațţi ai lui Paris străluciră din nou de 
speranță. Dar nu, nu putea face aşa ceva. 

— Este foarte drăguţ din partea ta, Vennie, dar nu te 
pot lăsa să faci aşa ceva. Probabil că într-o bună zi o să ai 
nevoie şi tu de bani. 

— Poţi să iei şi partea mea, interveni India. N-ai spus 
tu că eşti o investiție mai bună decit au fost puştanii lui 
Jenny? Tu eşti singura din familie care ai talent, Paris, şi 
toți cei zece mii de dolari ai lui Jenny vor sponsoriza prima 
colecţie Liniile Paris! 

Liniile Paris... zece mii... nu era tocmai de ajuns s-o 
facă aşa cum se cuvenea, dar asta era tot ce aveau, şi 
însemna cu mult mai mult decît nimic, ceea ce fusese.tot 
ce avusese înainte. Oh, Doamne, erau minunate, surorile 
ei. Paris îşi trecu braţele în jurul umerilor lor, îmbrățişîndu- 
le recunoscătoare. 

— Dar sînteți sigure? 

— Sigur că da. 

— Este o responsabilitate atit de mare — toți banii 
familiei! 

Paris le privi cu nervozitate, părul negru şi mătăsos 
încadrîndu-i fața palidă şi îngrijorată. Şi dacă nu era de 
ajuns de bună? Nu! Era bună, era sigură de asta. Dar 
atitea lucruri puteau merge anapoda. 

— Paris, nu-ţi face probleme, îi spuse pe un ton 
liniştitor India, banii sînt toţi ai tăi, fără nici un fel de fire 
agățate de ei. Dacă alegi să-i termini pe o viaţă de huzur, 
asta-i treaba ta, noi nu vrem să ştim. Nici un fel de piedici, 
bine? 

— Fără piedici, repetă Paris. O să le răsplătească, va 
avea succesul pe care ştia că îl merita, şi atunci va avea 
grijă ea de amiîndouă, în felul în care ar fi trebuit s-o facă 
«Jenny. N-o să regretaţi, le promise ea. 

— Atunci, cred că e timpul să plecăm şi noi. India le 
făcu semn celor două gărzi de corp care aşteptau pe plajă, 
în fața casei, ocupîndu-se cu aruncatul pietrelor în valuri. 

Făcură şi ei semn cu mîna şi începură să se îndrepte spre 
casă. Ei bine, remarcă cu un oftat, mergînd spre uşă, asta 
e. Se întoarse ca să mai arunce o ultimă privire camerei 
drăguțe. Canapelele albe erau mototolite pe locurile pe 
care stătuseră ele şi scrumierele şi paharele goale erau 
împrăştiate pe masă. Ferestrele mari încadrau doar 
oceanul gri-albăstrui şi cerul fără nori. Ar fi bine să ne luăm 
adio de la ea, şopti. 

Paris şi Venetia aruncară camerei o ultimă privire 
încărcată de amintiri. Părea cumva diferită acum, că nu le 
mai aparținea, se gîndi Paris cu păreri de rău, poate puțin 
părăsită, puțin-obosită —.casa unui străin, aşa cum ar privi- 
o un eventual cumpărător. 

— Nu pat.suporta să intru în dormitorul lui Jenny, şopti 
Venetia. 

— Nici eu. Paris întoarse spatele camerei. 

— Mă întreb care Jenny era, le zise India încuind uşa 
în spatele lor, cea care a părăsit Beverly Hills ca să facă 
ultima călătorie spre Malibu Canyon? Imi place să cred că 
era Jenny cea indiscretă şi sexy, îndreptîndu-se spre o 
întîlnire cu vreun nou iubit. 

— Nu. Era Jenny cea în dispoziție romantică, tînjind 
după priveliştea lunii pline deasupra oceanului. Venetia era 
sigură de asta. 

Paris rămase tăcută. Sau, poate, cugetă ea în timp ce 
se îndepărtau tot mai mult de casă, era doar vedeta bătrînă 
cu o frumusețe ofilită a cărei carieră o luase deja în jos şi a 
cărei viată dezorganizată nu mai avea nici un fel de viitor, 
cu excepția celui de pe fundul stîncos al lui Malibu Canyon. 


Capitotut 3 


Tînărul valet din parcarea de pe Rodeo, care arăta ca 
şi cum ar fi putut fi salvamarul şef al staţiei din Zuma 
Beach, luă cheile maşinii de la Rory Grant şi îi zîmbi 
triumfător. Intr-o bună zi, şi el, putea ajunge la fel de 
celebru; şi era foarte posibil, pentru că acela era 
Hollywood-ul. 

Rory ieşi pe stradă, verificîndu-şi înfăţişarea în vitrinele 
magazinului Bijan în timp ce trecea chiar pe lîngă ele. 
Arăta bine, în stilul american — sau mai degrabă 
californian — cu părul lui lung într-un fel „neglijent“, fals 
decolorat de soare, şi uşor ondulat, tăiat în aşa fel încît să- 
şi poată trece o mînă „,neglijentă“ prin el, gestul cunoscut 
de milioane de telespectatori; îmbrăcat cu o pereche de 
blugi tociţi, tenişi Nike, o cămaşă de polo foarte scumpă, 
luată de la Jerry Magnin, şi un pulover Misoni legat de 
mîneci în jurul umerilor. 

Nu era tocmai sigur de pulover, ştiau suficient de mulți 
oameni că era de la Misoni şi că era aproape indecent de 
scump. Oare n-ar fi fost mai bine să-şi fi pus cămaşa de 
caşmir albastru sau poate cămaşa aceea de la Armani? 
Dar, ce naiba, puloverul ăla costase o grămadă de bani, 
mai mult decit cîştiga taică-său într-o lună, mai mult decît 
cîştigau foarte mulţi oameni într-o lună. Îşi verifică iarăşi 
înfăţişarea în vitrine... Arăţi bine, Rory, chiar foarte bine, 
exact ca o vedetă mare, aşa cum şi eşti, aproape. Despre 
asta voia el să discute cu Bill. E 

Bill îl aştepta la o masă din Cafe Rodeo. | aştepta de 
douăzeci de minute şi bănuia că Rory urma să-şi facă 
apariția cam cu o jumătate de oră întirziere; cam aşa 
procedau toți atunci cînd ajungeau să aibă un anume 

succes; după asta, răminea doar de ghicit. Era 
binecunoscut faptul că, adesea, deveneau brusc politicoşi 
şi uşor manevrabili, dar era totuşi ceva destul de rar. 

— Ce mai faci, dragă Bill? Rory răspunsese diverselor 
saluturi ale celor aşezaţi la alte mese şi se aşeză şi el pe 
scaunul din fața lui Bill. 

— Destul de bine. Urma să fie o plingere, jar Bill o şi 
vedea plutind prin fata ochilor. Auzise un ton de 
insatisfacție în salutul fără zîmbet pe care i-l adresase 
Rory. 

— Salată, comandă Rory chelneriței care se apropiase 
de masa lor, avocado, creveţi, şi spune-le să mai adauge 
nişte felii de piine uscată, din grîu încolţit. Şi Perrier. Încă 
de cînd Jenny îl pusese la dietă, scăzînd cele nouăzeci şi 
ceva de kilograme cît avusese la început pînă la optzeci şi 
cinci de kilograme de muşchi, Rory devenise foarte atent la 
ce anume mînca. 

Era mare păcat, cugetă Bill, că Rory nu era la fel de 
atent şi cu ceea ce lua. Prizele perpetue nu erau pentru 
nasul unei mari vedete în devenire. A 

— Ar trebui să renunti la cocaină, Rory, îl sfătui el. Iti 
nenoroceşti coardele vocale. 

— N-am venit aici ca să discutăm despre asta, izbucni 
Rory, verificînd încăperea ca să vadă cine cu cine era. Am 
venit aici ca să discutăm despre bani. 

Deci asta era. Plîngeri la adresa salariului. 

— Ce-i cu ei? 

— Nu sînt destui, asta-i 'cu ei. Rory se juca cu micuța 
lingură “de aur pe care o purta la git pe un lănţişor. Era 
singura lui bijuterie. Rory se hotărise.să nu-şi cumpere un 
Rolex din cauză că toată lumea purta aşa ceva, iar cei care 
nu-şi puteau permite unul veritabil, îşi cumpărau cite o 
copie ieftină. Încă aştepta să vadă care ceas urma să fie 
„la modă“ după aceea, în aşa fel încît să fie printre primii. 

Fata îi aduse salata şi el o gratulă cu un zîmbet larg. 
Ca să vadă că avea nişte dinţi frumoşi. 

— Ascultă, Rory, ti-au mai mărit o dată salariul, acum 
primeşti treizeci de bătrîne pe episod. Suma asta nu e 
deloc de lepădat. Bill zîmbi gîndindu-se la lăcomia lui, însă 
Rory îl privea încruntat pe deasupra farfuriei cu salată. 

— Nu este de ajuns. Eu sînt vedeta spectacolului, fără 
mine se duce totul naibii. Toate celelalte femei — femei, 
Bill — din celelalte seriale cîştigă mult mai mult decît mine. 

Era adevărat, era vedeta serialului, numai că serialul 
era încă foarte nou. Toate celelalte — Dynasty, Dallas — 
țineau afişul de ani de zile. 

— l-au cîştigat pe merit, Rory, ei toți şi-au dat tributul 
la începuturi. 

— Mda. Numai că eu nu intentionez să aştept atit de 
mult. Poţi să le şi spui, Bill, din partea mea, că nu mai apar 
la filmări în sezonul următor dacă nu primesc cel puţin 
cincizeci de mii la episod. Mesteca piine uscată, dorindu-și 
să-i fi plăcut ceva mai mult gustul. Şi vorbesc foarte serios, 
Bill. 

Bill îşi păstră zimbetul binevoitor pe față, deşi pe 
dedesubt fierbea. După cite făcuse, acum puştiul ăsta avea 
de gînd să strice tot jocul, doar pentru că nu mai putea 
aştepta şi el puţin; se lăcomise mult prea devreme. 

— Acum, ascultă-mă bine, Rory, îi zise el, luîndu-şi 
sandvişul pe care-l ceruse, tot ce trebuie tu să faci este să 
stai potolit o vreme, să ai sub centură cîteva sezoane 
bune, şi de abia atunci şi compania o să se aştepte ca tu 
să ai pretenţii la mai mulţi bani. Şi o să fie rezonabilă atunci 
cînd o să fie sigură că serialul are succes şi poate 
continua. O să ajungi şi tu la onorariul pe care-l obţin cei 
din Dynasty. 

— Acum! spuse Rory. Fără aşteptare! 

Furia lui Bill începu să dea în clocot. Zîmbetul îi 
rămase însă la fel de blînd şi se strădui ca şi vocea să-i 
rămînă joasă şi egală, în aşa fel, încît nimeni de pe la 
mesele vecine să nu-şi dea seama că un anumit lucru nu 
era deloc în regulă între ei. 

— Mucos mic şi cu gura mare. Zîmbi iarăşi. O să faci 
exact aşa cum îţi spun eu. Să nu îndrăzneşti să-mi dai tu 
mie ordine, gîndindu-te că eşti mare vedetă, pentru că ştii 
foarte bine că nu eşti pînă cînd nu spun şi eu treaba asta. 

Ochii căprui ai lui Rory scînteiau pe sub sprincenele 
groase şi blonde, iar mîna în care ținea furculita încărcată 
cu avocado i se opri la jumătatea drumului spre gură. 

— Ce vrei să spui? Eu sînt tipul ăla care apare pe 
ecran — acum tu nu mai poţi să faci nimic. 

— Nu? 

Rory îşi lăsă furculita în farfurie; ştia cum să 
deosebească o ameninţare dintr-un ton plăcut atunci cînd 
auzea una. 

— Ar fi cuvîntul tău împotriva cuvîntului meu, îi zise el 
în defensivă. 

— Cuvintul meu, zise el, chemînd chelnerița să-i 
aducă nota de plată, şi al lui Stan Reubin. Stan este unul 
dintre cei mai valoroşi şi mai respectați avocaţi ai noştri, 
Rory, doar ştii asta, nu? Or să creadă toți ce ar spune el 
despre ultima noapte pe pămîntul ăsta petrecută de Jenny 
Haven. 

Rory îl privea împietrit în timp ce Bill lăsa şi un bacşiş 
de trei dolari pe masă. 

— Aşa că, Rory dragă, apucă-te serios de lucru. O să. 
am grijă de tine foarte bine. Să nu-ţi faci griji din cauza 
asta. 

Bill se îndreptă spre uşă şi Rory îl privi plecînd. La 
naiba, cugetă el stînjenit, oare episodul ăsta nu fusese 

îngropat pentru totdeauna odată cu Jenny? Ce voise Bill să 
spună cu amenințările alea? 

— Pot să vă mai servesc cu ceva, domnule Grant? 
Chelnerița îi zîmbea. Era destul de drăguţică. Imi plac la 
nebunie lucrurile de la Misoni, îi zise ea atingîndu-i mîneca 
puloverului. 

— Mulţumesc, îi zîmbi Rori. Ştiuse el că Misoni era un 
număr cîştigător. 


Capitolul 6 


Morgan McBain se plimba la ultimul nivel al 
imaculatului aeroport al Genevei, oprindu-se ici şi colo ca 
să privească pe ferestre la zăpada care se tot cernea din 
înaltul cerului. Ningea neîntrerupt de trei ore şi pătura 
groasă de omăt oprise tot traficul aetian, închizînd 
aeroportul din Geneva — şi pe el — pentru tot restul lumii. 
Avionul lui, cel care venea din Atena, fusese ultimul care 
mai reuşise să aterizeze înainte de începerea furtunii şi era 
imposibil de spus cît timp urma să se mai scurgă pînă cînd 
ninsoarea avea să se mai domolească puţin ca să permită 
plugurilor să curețe pistele şi ca el să-şi poată continua 
zborul spre Paris. 

Sprijinit de un perete, supraveghe cozile nesfîrşite de 
la ghişee, curierii înnebuniţi să traverseze holul aglomerat 
şi grupurile de schiori iritați, pentru că în loc să se afle în 
cabanele lor de pe munte îşi iroseau timpul şi banii într-un 
aeroport îngropat sub zăpadă. Fete drăguţe încălțate cu 
cizme de blană şi costume de schi strălucitoare se 
îngrămădiseră la bar, iar Morgan fu bombardat cu zîmbete 
vesele şi interesante atunci cînd sări peste bagaje şi trecu 
printre grupurile adunate, ca să-şi cumpere cea de-a treia 
ceaşcă cu cafea de cînd se afla în aeroport. leşea în 
evidenţă din cauza costumului închis la culoare, costum de 
afaceri, şi din cauza aerului reținut pe care-l afişa. 

Oare cit timp a trecut de cînd n-am mai schiat? se 
întrebă, reamintindu-şi de fiorul plăcut al mişcării fizice, de 
camaraderiă uşoară dintre schiori şi de farmecul vesel al 
cabanelor singuratice dintre virfurile munţilor acoperite de 
zăpadă. Trei, sau poate chiar patru ani? 

indiferent cît, fusese prea mult! 

Descoperind un colț mai neaglomerat, sorbi din cafea, 
trăgînd cu urechea la trăncăneala celorlalți despre „sărituri 
mortale“ şi „coboriri negre“, cine purta cei mai strîmți 
pantaloni de schi şi era un sportiv îngrozitor de prost şi de 
ce la Verbier se adunau cei mai buni tineri, cei mai buni 
schiori şi cele mai frumoase fete. Schiorii ăştia sînt cu toții 
de virsta mea, cugetă el, şocat de faptul că automat îşi 
închipuise că era mult mai bătrîn decit toți ceilalți. Am 
douăzeci şi cinci de ani şi, ca şi tatăl meu, îmi petrec viața 
în tranzit. Şi nu e vorba doar de schi, cînd am avut ultima 
dată o vacanță adevărată? Sînt atît de implicat în 
întreprinderile McBain, încît nu mai am deloc timp pentru 
viața mea personală, cîteva zile aici, cîteva zile dincolo şi 
asta-i tot! 

lahtul tatălui său, Fiesta, cel de o sută cincizeci de 
picioare lungime, era în clipa aceea ancorat în Carliste 
Bay, în Barbados, cu un echipaj complet şi fără pasageri. 
Fitz era la New York şi spera să poată ajunge peste citeva 
săptămîni, în plin sezon acolo, iar Morgan îşi petrecuse cu 
un an înainte cinci zile pe Fiesta în drum spre obişnuitele 
porturi mediteraneene de vară, navigind între St. Tropez şi 
Sardinia. Şi asta fusese tot! Şi mai vizitase hotelul lor din 
Bahamas ca să verifice felul în care fusese condus sau să 
discute despre extensiile structurale sau despre greşelile 
săvirşite. Fusese atît de ocupat încercînd să devină 
indispensabil în imperiul tatălui său şi încercase atita să 
evite eticheta de „fiul şefului“ încît nu-şi mai permisese 
deloc şi puţin timp ca să se relaxeze. De multe ori îşi 
petrecuse zilele în cite o clădire goală de prin Kuwait sau 
pe la vreo rafinărie din Galveston, în loc să fi petrecut 
măcar o singură zi făcînd plajă sau coborînd o creastă 
inzăpezită. 

Dacă nu era foarte atent, decise Morgan, lăsînd în jos 
ceaşca de cafea, va deveni exact ca şi tatăl său, mult prea 

prins de interes în McBain Corporation ca să mai guste şi 
din celelalte plăceri pe care viaţa i le putea oferi cu 
generozitate. 

li zîmbi ca răspuns fetei în haina de schi de un 
albastru aprins şi blugi. Avea un păr roşu parcă de 
nestăpiînit şi nasul obraznic înconjurat de pistrui, şi un 
zîmbet teribil de tentant. 

— Arăţi ca un schior, îi zise ea măsurîndu-l cu privirea, 
începînd cu părul blond şi umerii'laţi şi terminînd cu virful 
picioarelor, dar nu eşti deloc îmbrăcat ca unul dintre ei. 

Morgan rînji. 

— Imi caut schiurile pe pantele din Vail şi zăpada în 
Park City din Utah. 

— Nici nu ştii ce pierzi dacă nu schiezi în Elveţia, îi 
replică ea, dar pun pariu că eşti un coboritor înfocat, aşa-i? 

— N-ai greşit prea mult. Sînt genul de schior 
aventuros. Ă 

— Sînt sigură că aşa e, aventuros, vreau să spun. lşi 
adună schiurile şi sacoşa în care-şi ținea clăparii, 
cercetîndu-l cu atenţie. Nu era cu mult mai mare decit ea, 
dar dădea impresia de maturitate, ca şi cum şi-ar fi ştiut 
foarte bine locul pe care-l avea în lume şi era foarte 
încrezător în posibilităţile lui. Era o calitate atrăgătoare şi el 
era un tip atrăgător. 

— Eşti sigur că nu vrei să scapi de costumul ăsta de 
afaceri ca să vii cu mine? 

intre ei se instalase un fel de atracție sexuală 
reciprocă. Ea era foarte drăguță şi ar fi putut paria pînă la 
ultimul cent că şi schia al naibii de bine. 

— Şi încotro te îndrepți? 

— Verbier. Ăla-i locul în care se adună toți britanicii. 

Toţi britanicii... Se întrebă dintr-o dată dacă şi Venetia 
tot acolo se ducea. Ciudat, mereu se gindise la Venetia ca 

la o englezoaică şi cu toate astea şi ea era la fel de 
americancă cum era şi el. Mă rog, aproape. 

— Poate data viitoare. Oricum, mulțumesc pentru 
ofertă. 

— Pentru puţin. Păcat, totuşi, ne-am fi distrat de 
minune. Işi dădu părul roşu după urechi şi-şi ridică schiurile 
pe umăr. 

Morgan o privi cum se îndrepta spre grupul din care 
ieşise. Erau vreo duzină de tineri ce păreau foarte legati 
între ei. Un tînăr cu înfăţişare atletică îşi puse un braţ în 
jurul umerilor fetei şi o introduse înapoi în mijlocul grupului. 
Erau foarte veseli, rideau din orice şi păreau surescitaţi, 
anticipînd distracţia pe care urmau s-o savureze pe pante 
şi în cluburile schiorilor. 

Morgan se întoarse spre bar şi ceru un scotch. Era un 
călător experimentat şi ştia că nu era prea bine să bea 
atunci cînd zbura cu avionul, dar se simţise deodată lăsat 
deoparte şi foarte singur. Şi asta nu din cauză că în viaţa 
sa nu existau deloc femei... Le întilnea la fiecare pas. In 
oricare oraş mergea, erau cel puţin o jumătate de duzină 
de fete frumoase pe care le putea suna, şi vreo duzină de 
gazde frumoase, doritoare să-l invite la ele. Fusese la 
balurile din Monaco şi la galele de operă din New York. 
Jucase tenis cu actrițele la Los Angeles şi scosese 
manechine din Paris la cine pe care ele le ignorau pur şi 
simplu, în restaurante costisitoare, care păreau să aibă 
toate acelaşi soi de meniuri, şi, mai mult decit ar fi dorit să- 
şi amintească, luase mese singuratice în apartamente 
singuratice ale hotelurilor cu aer condiționat care puteau să 
fie şi în Frankfurt, dar şi în Abu Dhabi, din cauza 
anonimatului lor asemănător. 

Putea să jure că grupurile acelea de schiori urmau să 
aibă parte de mai multă distracție în săptămîna care urma, 
decit avusese el în ultimii cinci ani. 

Viața, decise Morgan terminînd scotch-ul, devenise 
cumplit de plictisitoare. Cu excepţia Venetiei Haven. În cele 
trei luni de cînd o cunoştea, mereu îşi găsise tot felul de 
scuze şi chiar făcuse ocoluri pentru a putea petrece citva 
timp la Londra. Deseori nu reuşise să rămînă decit o 
singură noapte în oraş, şi asta însemnase şi un început al 
zilei următoare înfiorător de devreme, dar ea merita toate 
aceste eforturi. O ducea mereu să cineze într-un restaurant 
micuț pe care-l ştia ea şi se ţinuseră de mină în lumina 
palidă a lumiînărilor, iar el îşi dăduse seama că era 
incapabil să-şi dezlipească privirea de la faţa ei. Nu prea 
vedea asemănarea frapantă dintre ea şi faimoasa ei 
mamă, poate pentru că Jenny fusese cu ceva mai mult de 
o generație în urma lui; ceea ce vedea el era o fată 
delicată, puțin osoasă, blondă, cu ochi care-şi schimbau 
culoarea odată cu fiecare schimbare de expresie, aprinşi şi 
strălucitori atunci cînd era interesată, gri atunci cînd era 
obosită, şi adînci, cu o tentă de violet, atunci cînd era 
mişcată de tandrete. 

Vennie era o fată  hotărită să-şi găsească 
independenţa, să se descurce de una singură în viaţă şi, 
cu toate astea, era aceeaşi fată ale cărei buze tremuraseră 
sub ale lui atunci cînd 6 sărutase... şi pînă acum asta 
fusese tot ce făcuse, o sărutase doar. Pentru că dacă se 
întîmpla ceva mai mult, cu o fată ca Vennie treaba 
devenea un fel de angajament, unul pe care nu era tocmai 
sigur că era pregătit să şi-l asume. Ştia că ei îi plăcea să 
fie cu el şi nu cu fiul lui Fitz McBain. Vennie nu-i ceruse 
niciodată s-o ducă la cele mai scumpe restaurante sau 
cluburi; se simțea foarte bine în restaurantul micuţ din 
vecinătate dacă şi lui îi plăcea, unde luminile erau slabe, 
lista de vinuri surprinzător de bună şi mincarea. o adevărată 
aventură. 

Din difuzoarele mari se auzi un mesaj în franceză care 
anunta că toate cursele urmau să aibă întirzieri şi mai mari, 
mesaj primit de schiori cu rîsete batjocoritoare şi fluierături. 
Dintr-o dată Morgan se simţi şi mai singur în aeroportul 
aglomerat. Făcîndu-şi loc cu greutate spre camera 
destinată VIP-ilor, închise uşa în spatele lui, acoperind 
scena aglomerată şi zgomotoasă. O jumătate de duzină de 
bărbaţi îşi citeau ziarele sau se întinseseră confortabil pe 
canapelele din camera liniştită. Alţi cîţiva îşi vedeau de 
hirtiile lor sau făceau conversaţie la un pahar de băutură. 
Un steward veni să le ofere ultimele informaţii despre 
furtună şi despre întîrzierile preconizate. Cel puțin încă 
două sau trei ore. Dacă domnul McBain dorea, îi putea 
închiria o cameră la hotel. 

— Am să-ţi spun ce anume aş vrea să fac, îi zise 
Morgan diîndu-i biletul de transbordare. Schimbă-mi cursa 
asta pe următoarea care pleacă spre Londra, te rog, şi 
adu-mi şi un telefon pentru o convorbire internaţională. 

Stewardul băgă telefonul în priză şi i-l dădu, iar 
Morgan ridică receptorul şi începu să formeze un număr. 
Se întreba dacă Venetiei îi plăcea să schieze. 


Vîntul puternic se transformase într-un fel de lapoviţă 
care înroşise obrajii Venetiei în timp ce-şi croia cu -greu 
drumul de la maşina parcată în stradă, aşa cum era 
încărcată cu ustensilele de bucătărie şi coşurile cu provizii. 
Ajungind la adăpostul holului din blocul acela plin cu 
birouri, lăsă povara jos în fața uşilor ascensorului şi se 
apucă să-şi scuture zăpada şi gheaţa din păr, uscîndu-l cu 
un capăt al fularului de lînă. Cînd apăsă pe butonul etajului 
zece se simţi cuprinsă de căldură şi de mirosul 
dezintectanţilor folosiţi în lift de femeile de serviciu. li 
trebuiseră două drumuri ca să-şi aducă tot echipamentul 
din maşină şi îngheţase de tot. Cizmele;italieneşti de un gri 

pal, foarte elegante, erau acoperite de noroiul străzii, le 
cumpărase doar cu o săptămînă înainte cînd muncise 
pentru trei prînzuri şi două dineuri şi se simţise foarte 
bogată, ceea ce, cugetă ea cu amărăciune, tocmai venea 
să-i dovedească că nu era cazul să-şi cumpere obiecte de 
lux pe care nu şi le putea permite sau că trebuia să devină 
mult mai practică în privinţa lor! | 

Ascensorul se opri şi îşi ridică din nou coşurile grele, 
zîmbindu-i recepționerei instalate la biroul său de la etajul 
cu mochete gri al executivelor firmei Blakemore şi 
Honeywell, specialişti în consultanță şi management. 
Bruneta cu păr cîrlionțat dădu din cap indiferentă, văzîndu- 
şi mai departe de unghiile lungi şi roşii. 

— Bucătăria e pe acolo, în jos pe coridor, în stînga ta. 

Nu se oferi deloc s-o ajute şi Venetia făcu iarăşi două 
drumuri. 

In fond, cugetă Venetia, inspectînd bucătăria, asta-i 
treaba mea şi nu a ei. Dar, toate doamnele astea pe post 
de secretare se obişnuiseră s-o trateze de parcă ar fi fost 
femeia de serviciu şi ele stăpînele casei! Directorii pentru 
care gătea erau de obicei. destul de cumsecade, ori o 
observau şi îi zîmbeau în semn de apreciere, sau îşi 
făceau un punct de onoare din a nu-i da nici un fel de 
atenţie în timp ce-şi mîncau prînzul şi discutau despre 
afaceri. Indiferent de felul în care procedau, pentru Venetia 
era cam totuna, atita timp cît le plăcea mincarea şi o 
plăteau, sau şi mai bine, atunci cînd îi cereau, prin 
secretarele lor, evident, să gătească pentru mai multe 
întîlniri de prînz, de regulă cam o dată pe săptămînă; în 
felul acesta avea angajamente pentru un timp îndelungat şi 
asta însemna că se putea baza pe nişte cîştiguri frumoase 
în luna aceea. l 

Nu-i fusese deloc uşor să-şi găsească de lucru, oricum 
nu după cum se aşteptase ea. Şcolile refuzau din prima 

clipă o tînără doamnă cu diplomă de bucătar de lux şi 
fiecare anunţ din The Times atrăgea zeci de ofertanţi care 
de cele mai multe ori aveau mult mai multă experiență 
decît Venetia. Prin familia Lancaster şi prin propriul ei grup 
de prieteni reuşise să-şi mai găsească cîte ceva. de lucru 
pe ici-pe colo, pregătind mîncare pentru vreun botez sau 
cîte o petrecere de aniversare, şi, printr-o agenţie, s-a 
aventurat chiar şi pe la petrecerile de la sfîrşit de 
săptămînă, sau dineurile cu grad de urgenţă, cele de la 
care bucătarul angajat plecase în ultimul moment lăsîndu-i 
pe cei din casă într-o mare încurcătură. 

De obicei Venetia nu-i învinovățea deloc. Atitudinea 
stăpînilor ei temporari era să se poarte cu ea ca şi cum ar fi 
fost vreun fel de servitoare iritantă care ar fi trebuit să ştie 
precis unde erau toate aşezate într-o bucătărie străină 
pentru ea, şi să se descurce la perfecţie, repede şi fără să-i 
deranjeze pe ei! Majoritatea femeilor erau siciitoare şi greu 
de mulţumit. Bărbaţii însă o vedeau într-o lumină cu totul 
diferită, precum un accesoriu decorativ al bucătăriei, bun 
de privit în timp ce-şi sorbeau ginul cu apa tonică şi soțiile 
îşi făceau baia, ca apoi s-o ia cu un braț pe după umăr sau 
s-o ciupească de fund propunîndu-i o întîlnire pentru „o 
masă cu adevărat bună... să mai ieşi şi tu din bucătărie, 
ha, ha, şi după aceea... “ 

Se părea că era un fel de hazard al profesiunii ei care 
o deranja cumplit, deşi pînă atunci reuşise să-i țină pe toti 
la distanţă, rămînînd în acelaşi timp şi politicoasă pentru că 
avea atit de mare nevoie de bani. Dar ce satisfacţie ar fi 
avut să plece pur şi simplu lăsîndu-i să le explice apoi 
soțiilor de ce dineurile lor erau ruinate! 

Desfăcîndu-şi coşurile, scoase la iveală un aspic 
delicat de ouă de prepeliță pe care îl aranjă pe un pat de 
salată proaspătă şi îl garnisi cu felii de lămiie şi migdale 
amare. Directorilor de vîrstă mijlocie pentru care gătea le 

plăcea mîncarea simplă care să nu-i îngraşe prea tare şi cu 
ingrediente de calitate, iar pulpa de miel pe care o 
acoperise cu un strat fin de muştar şi mirodenii şi pe care 
trebuia să o ţină la cuptor pînă cînd devenea roz-maronie, 
era un pariu sigur. Şi mereu încercase ca şi deserturile să 
fie cît mai uşoare, un mereng de lămîie cu biscuiţi subțiri şi 
proaspeți, pe care-i făcuse chiar în aceeaşi dimineaţă, sau 
cîte o salată de fructe proaspete la care mai adăuga şi 
diverse sortimente de brînză. Vinurile veneau direct din 
pivnițele directorilor, aşa că nu mai era obligată să-şi bată 
capul şi cu ele; cu antreurile reci gata preparate şi desertul 
de asemenea pregătit dinainte nu avea de copt decit felul 
principal şi legumele. Dar şi acestea fuseseră cumpărate 
cu o zi înainte şi pregătite în acea dimineaţă în bucătăria 
familiei Lancaster, începînd cu ora şapte şi jumătate. De 
regulă pe la ora zece era gata cu toate, deja împachetate 
în coşuri, pregătite de plecare. Atunci mai avea exact 
timpul necesar unui duş rapid şi să se îmbrace în costumul 
de lucru, o fustă şi o bluză simplă şi evident şorțul în care 
se înfăşura de două ori şi îl lega în faţă. Apoi doar îşi 
încărca maşina şi pleca la treabă. 

După ce aprinse cuptorul şi îl dădu la minimum, 
pregăti un ibric cu cafea. Douăsprezece. Cu puţin noroc, 
femeia care aranja mesele şi spăla apoi vasele trebuia să 
sosească în scurt timp; însă pînă atunci era preferabil să 
se aranjeze şi ea puțin. 

Venetia se grăbi iarăşi pe coridor în căutarea toaletei 
pentru doamne,  găsind-o fără ajutorul indiferentei 
recepționere, care părea ocupată cu o convorbire 
telefonică destul de interesantă, dacă judeca după 
expresia feței. Oglinda îi arătă că nu era chiar atit de 
răvăşită, părul şi cizmele i se uscaseră şi cu puţin noroc va 
arăta şi îngrijită şi eficientă. Legindu-şi la spate părul blond 
cu o panglică bleu începu să-şi caute rujul prin poşetă. 

Vederea lui Morgan era pusă în buzunărelul în care o 
pusese în acea dimineaţă. O cămilă neajutorată o privea 
apatică dintr-un dreptunghi al deşertului Abu Dhabi, şi, cu 
un zîmbet, reciti mesajul lui Morgan înscris pe spate: „De 
încredere, eficientă, cu cost redus, ecologică... cine mai 
are nevoie de maşină? Mi-e dor de tine. “ 

Işi luase obiceiul să-i trimită cîte o vedere din fiecare 
loc nou în care pleca, scrisă pe spate în grabă cu un: „Aş 
vrea să fii şi tu aic sau clteodată: „Cu dragoste şi 
sărutări' De cele citeva ori cînd se întîlniseră, de două luni 
de cînd se întorsese din California, începuse să-l placă pe 
Morgan McBain din ce în ce mai mult. Putea discuta cu el 
atit de liber, iar el: îi asculta problemele şi necazurile şi îi 
punea întrebările potrivite — genul de întrebări la care 
putea să-i dea răspunsurile cele mai potrivite pentru 
situația ei. Şi, pe deasupra, mai trebuia să admită că se 
simţea foarte bine la braţul unui bărbat atit de atrăgător; şi 
le şi observa pe celelalte fete cum se uitau după el. Kate 
Lancaster credea că era de-a dreptul ametitor! Morgan 
parcă exulta de puterea aceea specifică americanilor, de 
încredere în sine, cel puţin ea avea sentimentul că el se 
putea descurca în absolut orice fel de situație, tot aşa cum 
se descurcase şi în noaptea aceea îngrozitoare din urmă 
cu trei luni. Desigur, le era profund recunoscătoare şi lui 
Morgan şi tatălui său pentru tot ce făcuseră pentru ele. 

Şi îi plăcea atunci cînd el o săruta. De fapt, îi plăcea 
chiar foarte mult şi bănuia că şi lui îi plăcea. Şi atunci de ce 
o săruta doar şi nu mergea şi mai departe? N-o găsea 
destul de atrăgătoare? Poate că avea ceva care îl făcea să 
se stăpinească. Venetia privi din nou la propria imagine din 
oglinda mare de la toaleta doamnelor, care o alungea 
parcă şi mai mult şi o subția pînă aproape de dispariție. Era 
destul de drăguță, ştia că aşa era, dar citeodată, în sinea 
ei, nu se simțea foarte sigură de înfăţişarea pe care o 

avea. Şi Morgan nu mai sugerase şi altceva în plus faţă de 
sărutări... 

Oh, Doamne, ia uite ce tirziu se făcuse! Băgind 
vederea la loc în poşetă se grăbi să intre iarăşi în 
bucătărie. 

—  Domnişoară, să ştiţi că am aranjat masa, o 
întîmpină vocea veselă a chelneriţei. 

— Oh! Oh, desigur, mulțumesc mult de tot. Am făcut 
cafea, dacă te tentează o ceaşcă. Venetia băgă friptura în 
cuptor şi trînti uşa. 

— Mulţumesc, domnişoară. Femeia aceea plăcută, de 
vîrstă mijlocie, cu un pronunţat accent cockney, se servi cu 
o cană cu cafea şi o privi pe Venetia cu atenţie. Iti cunosc 
fața, continuă ea. Semeni foarte mult cu o femeie pe care 
am văzut-o la televizor. 

— Poate. Venetia îi zimbi şi se apucă să aranjeze 
legumele. 

—, Acum ştiu! Semeni cu vedeta aia, tipa care s-a 
omorît la Hollywood cu cîteva luni în urmă, Jenny. Şi ea, 
tare frumuşică a fost la viața ei. Pe cînd eram încă fată, 
tare mult îmi doream să semăn cu ea. Stai puţin... dar nu, 
nu se poate, nu poţi să stai şi să găteşti priînzurile astea, 
vreau să spun nu poți fi fata lui Jenny Haven... dar te-am 
văzut totuşi la televizor! 

Venetia îi zimbi timidă. Crezuse că odată încheiate şi 
funeraliile, atenţia presei se va întoarce spre următorul 
scandal sau poveste de amor, dar reporterii practic 
înconjuraseră casa familiei Lancaster săptămîni întregi şi 
reuşiseră s-o fotografieze de citeva ori cînd ieşise după 
cumpărături sau cînd scosese ciinii la plimbare. Avusese 
chiar cîteva cereri pentru interviuri şi i se oferiseră sume 
mari de bani de la două reviste rivale pentru a spune 
„adevărata poveste“, pe care, desigur, le-a ignorat. Fusese 
chiar şi o menţiune în coloana lui Nigel Dumpster din Mail 

cu o fotografie neclară cu ea şi cu Morgan în timp ce se 
urcau într-un taxi. 

— Păi, eu n-am crezut niciodată că te voi întilni tocmai 
aici gătind prînzul pentru toți umflaţii ăştia! Fața femeii se 
lumină parcă dintr-o dată, înțelegînd ceva anume. Atunci 
asta era cu telefonul ăla! Samantha de la recepție spunea 
că americanul ăla bogat, McBain, a fost la telefon, suna 
dintr-o țară străină şi întreba de Venetia Haven. Aşa că 
evident Domnişoara Deşteptăciune de dincolo i-a spus că 
nu lucrează nimeni cu numele ăsta aici. Oh, şi era toată 
numai zîmbete şi miere. El pe tine te-a căutat, scumpo. Mai 
bine te-ai. duce şi ai întreba-o. Cred că a spus că o să mai 
sune încă.o dată pentru. că era sigur că trebuia să apari. |şi 
sorbi cafeaua şi îi -zîmbi Venetiei, încîntată -că putuse să-i 
aducă nişte veşti bune, şi ştia precis că erau bune numai 
după cum luceau ochii fetei. Tare drăguță mai era, exact cu 
maică-sa. 

Morgan? Morgan o căutase tocmai aici? 

— Dar de unde a ştiut...? 

Chiar în timp ce pronunța acele cuvinte îşi dădu 
seama cît de prostească fusese întrebarea; desigur, 
Morgan sunase acasă şi cei de acolo îi dăduseră numărul 
la care o putea găsi. Probabil că era ceva urgent dacă el 
nu mai putuse aştepta s-o caute atunci cînd ajungea 
acasă. 

— ți mulțumesc, îți mulțumesc mult de tot, îi spuse ea 
îndreptîndu-se spre uşă. Oh, poţi să păzeşti tu puţin mielul 
din cuptor pentru mine? Nu o să întirzii. 

Samantha de la recepţie, care îşi sorbea laptele 
rozaliu plin de proteine, şi care reprezenta masa. ei de 
prînz, o privi pe Venetia cu o suspiciune rece. 

— Pentru tine? Vocea ei avea un ton arțăgos; în mod 
evident fata greşea. McBain-ii din lumea asta nu dădeau 

telefoane urgente tocmai de la Geneva bucătăreselor de 
ocazie. 

— Eu sînt Venetia Haven. Nu a întrebat de mine? 

Privirea Samanthei o măsură pe Venetia din cap pînă- 
n picioare pentru prima dată. Dumnezeule, desigur. Era 
acea fată Haven, de ce n-o observase de la bun început? 
Telefonul sună din nou, animînd biroul adormit, iar ea 
răspunse automat. 

— Blakemore şi Honeywell. Oh, da, domnule McBain. 
Da, ați avut perfectă dreptate, domnule McBain. Este chiar 
aici, v-o dau imediat. Inmînîndu-i receptorul Venetiei, 
continuă să soarbă din lapte, prefăcîndu-se că nu ascultă. 

— Morgan? Venetia îşi puse receptorul sub bărbie, 
vorbind aproape în. şoaptă. Da, da, sigur că mă bucur că 
m-ai sunat, dar de ce aici? Este ceva urgent? Este? Da, 
sigur că schiez... Cînd? Oh, Morgan, sună atit de îmbietor, 
dar nu sînt sigură că pot... eşti prins în zăpadă — ce 
romantic! Da, sigur că mi-ar plăcea să fiu cu tine, dar am şi 
de lucru, Morgan... Oh, bine, poate că aş putea... 

Rîsul ei sparse tăcerea din birou şi Samantha o privi 
cu invidie. 

— Bine atunci, vorbim despre asta după ce ajungi 
aici... şi o să mă convingi pînă la urmă? Rise din nou. O.K. 
Aştept telefonul tău... da... şi eu... Pa! 

Venetia puse receptorul la loc şi o porni voioasă în 
direcția bucătăriei, urmărită de privirea invidioasă a 
Samanthei. 


Rolls-ul trimis după el de la Palace Hotel, îi hurduca pe 
străzile acoperite de zăpadă din St. Moritz, şi apoi în sus, 
pe serpentinele ce duceau spre o clădire impunătoare care 
Venetiei i se părea că seamănă mai mult cu un castel care 
tot creştea în dimensiuni. Directorul îi aştepta în uşă ca să-i 

poată întîmpina personal şi să-i asigure că oamenii din 
subordinea sa aveau să vegheze să aibă tot confortul dorit. 

— Zăpada este bună, îi informă el, şi încă va mai 
ninge, prea mult probabil. Dar dacă rămînem înzăpeziți, 
domnişoara va avea destule lucruri de făcut în hotelul 
nostru. Puteţi patina pe patinoarul hotelului, puteți înota în 
piscina cu apă încălzită, puteţi face exerciţii în camera 
specială, puteţi chiar să jucaţi tenis, bridge, să dansati, 
poate chiar să faceți nişte cumpărături... 

— Las-o baltă, rise Morgan, domnişoara va urca pe 
munte şi apoi va cobori cît de repede va fi în stare. Am pus 
pariu pe zece lire că o s-o întrec, o să fiu cel mai bun în 
cinci ture. E 

— Dar ceea ce nu ţi-am spus, îl informă Venetia în 
timp ce se îndreptau spre ascensor, este că am schiat 
pentru prima dată cînd am împlinit trei ani. Am venit aici.cu 
mama care era o adevărată atletă. Era un schior desăvirşit 
şi a avut grijă să fiu educată de cei mai buni instructori. 
Chiar dacă mă întreci la viteză, Morgan McBain — şi nu 
pot să admit că aşa se va întîmpla — nu mă vei întrece 
deloc din punct de vedere al stilului. 

— Probabil că ai dreptate, îi replică el zimbind. 
Instructajul meu a constat într-o jumătate de oră petrecută 
cu tatăl meu care mi-a arătat doar mişcările de bază. După 
care m-a urcat într-un scaun care m-a dus în vîrful pantei şi 
mi-a spus doar: „Urmează-mă“. Aşa că n-am avut de ales, 
dacă voiam să cobor de pe muntele ăla afurisit, trebuia să 
mă țin după el. Deci, am plecat. Şi mi-a plăcut la nebunie, 
chiar dacă am căzut de vreo zece ori. Tata nu m-a ajutat 
deloc, doar mă mai aştepta la vreo cotitură şi îmi dădea 
cîteva instrucțiuni. Şi asta a fost tot. 

În timp ce-l urmau pe director pe hol, Venetia îşi 
imagina băieţelul speriat şi singur în vîrful pantei albe; 
probabil că pentru el păruse atît de mare. 

— Pare un tată foarte dur, comentă ea. 

— Aşa a şi fost — şi încă este. Dar este cel mai bun. 
M-a crescut de unul singur, fără nici o mamă prin preajmă, 
şi a făcut-o cum s-a priceput el mai bine. Morgan zîmbi 
aducerii aminte. Era hotărît ca fiul lui să nu fie crescut în 
puf, banii erau doar pentru mincare bună şi o educaţie 
corespunzătoare, dar nu pentru a deveni un alintat. 

Venetia în sinea ei îl considera pe Fitz McBain un fel 
de tiran bătrîn şi foarte dur, dar îşi păstră această părere 
doar pentru ea. 

— Camera dumneavoastră, domnişoară. Directorul îi 
deschise uşa invitînd-o galant înăuntru. 

Era spațioasă, însorită şi plină de flori. Două paturi de 
o persoană aşteptau parcă alegerea ei, iar ea îşi mută 
întrebătoare privirea spre Morgan. f 

— Camera mea este chiar alături, îi explică el. Iti dau 
doar cincisprezece minute să-ți pui echipamentul, după 
care pornim, bine? 

— Prînzul'se serveşte la restaurant, domnule, sugeră 
directorul, urmîndu-l pe Morgan spre uşă. 

Venetia rîse atunci cînd auzi răspunsul lui. 

— Prinz? Nu-i timp pentru aşa ceva, o să mîncăm 
ceva la vreo cafenea de pe drum. ” 

Cînd Morgan voia ceva, atunci trebuia să întreprindă 
totul imediat! Sosise cu un avion la Londra, o convinsese 
să renunțe la toate angajamentele şi o adusese în Elveţia 
cu următoarea cursă de la Londra. Vennie privi paturile 
gemene cu un fior de aprehensiune. Desigur că se 
aşteptase să aibă propria ei cameră — Morgan n-ar fi fost 
niciodată atit de neinspirat încît să rezerve o singură 
cameră pentru amîndoi, şi nici atit de indiscret — oricum 
lucrurile între ei n-ajunseseră încă la acest punct. Incă. Se 
aşeză pe marginea unui pat, îşi scoase cizmele şi 
pantalonii şi-şi trase o pereche de pantaloni de lînă, colanti, 

şi o cămaşă de bumbac cu guler înalt, şi pe deasupra 
costumul de schi. Apoi îşi puse cizmele îmblănite, îşi puse 
şi o căciulă, îşi pescui mănuşile şi se îndreptă spre uşă. 
Morgan era chiar în faţa ei, cu o mînă ridicată, gata să 
bată. 

— Te-am întrecut, îi zise el triumfător. Prima rundă 
este a mea. 

— Eu credeam că întrecerea se desfăşoară pe piriie, 
se plinse Venetia. 

— Aşa e, aşa e... dar ai grijă, domnişoară Venetia 
Haven, o preveni el. Te aşteaptă vremuri grele! 


Venetia uitase cît de plăcut putea să fie. Începură cu o 
pîrtie uşoară, doar cit să-şi obişnuiască picioarele cu 
schiurile, după cum îi spusese Morgan, deşi, în sinea ei, 
credea că Morgan era doar drăguţ cu ea, dindu-i 
posibilitatea să se retragă fără să mai încerce pantele cu 
adevărat dificile dacă simțea că nu era capabilă de aşa 
ceva. Şi era foarte posibil, cugetă ea în timp ce-şi desfăcea 
schiurile de-pe bocanci şi şi le aşeza pe umăr; genunchii 
deja îi tremurau din cauza încordării neobişnuite. Dar 
fusese cu adevărat superb; zăpada era perfectă, cerul 
albastru doar cu nişte nori albi şi pufoşi undeva departe de 
orizont şi soarele fierbinte. Numai că ea era deja la poalele 
pirtiei şi-l aştepta încă pe Morgan, care luase vreo două 
căzături cind începuse cursa şi ca atare rămăsese cu mult 
în urma ei. Il întrecuse cu cel puţin trei minute, calculă ea 
în timp ce el executa o întoarcere bruscă, oprindu-se apoi 
lîngă ea. 

— M-ai întrecut cu adevărat şi pe cinstite. Zîmbi. Ce 
naiba, Vennie, nu te-am crezut atunci cînd mi-ai spus că 
eşti destul de bună. Eşti nemaipomenită. Asta înseamnă că 
m-am împăunat degeaba. 

— Bineînţeles că asta ai făcut, îl luă în. ris Vennie, şi 
învinsul îi cumpără vin fiert şi un sandviş cîştigătorului, nu? 

Morgan inspiră o dată, adînc. 

— Nici măcar nu ştii în ce te-ai băgat. Îşi luă schiurile 
pe umăr şi cu celălalt braț o luă pe după umeri, 
îndreptindu-se spre cafeneaua cu terasa aglomerată cu 
vedere spre vale. S-ar putea să regreţi pînă la sfîrşitul 
săptămînii, Vennie Haven. O să te coste! 

Soarele strălucea pe zăpadă într-un milion de prisme 
în timp ce ei stăteau pe terasă, încălziți de razele lui şi de 
vinul fiert, şi întăriți de sanavişurile cu şuncă delicioasă, 
privind mulțumiți scena din fața ochilor. 

Era aproape perfect, se gîndi Morgan. Era în munți, 
ceea ce mereu îi plăcuse, într-o zi frumoasă parcă adusă 
special de Dumnezeu pentru ei, cu fata de care începuse 
să se îndrăgostească alături de el. Aruncă o privire spre 
profilul lui Vennie care sorbea tăcută din vin şi privea spre 
valea care se întindea sub ei, ca într-o carte poştală 
ilustrată. Îi plăcea foarte mult curba delicată a profilului ei, 
umbra unei cute apărea şi dispărea atunci cînd vorbea, 
dindu-i un farmec deosebit, un farmec poate puțin 
asimetric atunci cînd zîmbea. Îi plăceau şi ochii ei mari şi 
albaştri, genele lungi şi întoarse şi parcă stropite cu aur, îi 
plăcea şi felul în care-şi strîngea părul blond şi des într-o 
codiță de cal şi felul în care arăta linia spatelui ei, fragilă 
chiar şi în costumul greoi de schi. Şi cu toate astea, nu era 
deloc fragilă. Venetia era puternică nu numai din punct de 
vedere fizic, dar şi al caracterului. Ştia cît de hotărită era să 
se descurce singură în toată acea aventură cu gătitul şi îşi 
dori s-o poată ajuta în vreun fel; desigur trebuia să existe o 
cale prin care să facă totul mai uşor pentru ea, nu? Pentru 
că el avea sentimentul că nu avea de gind să se dea 
bătută, pentru nimeni şi nimic, încercînd să-şi împlinească 
aspirațiile. 

— Vrei să mai încercăm o dată? îl întrebă Vennie, 
punîndu-şi căciulița de angora pe cap, un model care se 
potrivea perfect cu costumul de schi. Sînt gata să încerc o 
pîrtie dificilă dacă şi tu eşti pregătit. 

— Atunci, hai să-i dăm drumul. 

Bocănind pe terasa de lemn cu ghetele lor greoaie, îşi 
luară schiurile proptite afară, în zăpadă, le puseră în 
picioare şi se îndreptară spre lifturi. Să se ţină de mînă în 
timp ce urcau pe muntele însorit era ca şi cum s-ar fi aflat 
în rai, cugetă Venetia fericită. 

Zăpada care ameninţa în norii de la orizont începu să 
curgă din belşug în timp ce ei coborau pentru a cincea şi 
ultima oară panta dificilă a muntelui, şi, pînă să ajungă la 
Palace, se transformase deja într-un viscol de toată 
frumusețea. 

— Am reuşit, îi zise Morgan în timp ce restituia clăparii 
şi schiurile magazinului de unde le închiriaseră, şi pun 
pariu că mîine nu se va mai putea schia. 

Venetia gemu întinzîndu-şi puţin muşchii înțepeniți. 

— Oh, nu sînt foarte sigură că îmi pasă... nu mă pot 
gîndi decit la o baie fierbinte şi eventual după aia să dorm 
o săptămînă. 

— Cred că o baie lungă şi fierbinte o să-ţi permit să 
faci, îi zise Morgan, dar după aia mergem să bem ceva la 
bar şi apoi la o cină romantică în doi la lumina lumînărilor, 
şi după aceea... Morgan o înconjură cu un braț, trăgînd-o 
mai aproape. 

— Şi după aceea? murmură ea, zimbindu-i pe sub 
gene. i 

— Oh, puţin dans, citeva sărutări... Gura.lui Morgan se 
lipi cu fermitate de gura ei, încălzindu-i buzele reci în timp 
ce ea îi înconjura gitul cu brațele. 

— la uită-te la noi, sărutîndu-ne într-un magazin ca doi 
liceeni, zîmbi Morgan, şi tu eşti îngheţată bocnă. Niciodată 

n-am sărutat pe cineva cu asemenea buze reci. Haide, 
trebuie să te băgăm cît mai repede într-o baie fierbinte. 
Continuăm cu treaba asta ceva mai tîrziu. 

Este atit de plăcut, se gîndi Vennie în timp ce se 
chinuia să ţină pasul cu el, să fie cineva care să-ţi poarte 
de grijă. Era atît de confortabil să fie împreună cu Morgan. 


Vennie era îmbrăcată într-o rochie lungă, de lînă violet, 
cu guler înalt, cu umeri lati şi mîneci lungi, prinsă în talie cu 
o centură de satin violet. Pe o altă fată rochia aceea ar fi 
arătat vulgară şi stridentă, se gîndi Morgan, elegant el 
însuşi în costumul de seară, dar pe trupul înalt şi subțire al 
lui Vennie arăta absolut superbă. Erau un cuplu 
extraordinar de frumos într-un hotel plin de oameni frumoşi, 
ce îşi întoarseră capetele după ei atunci cînd părăsiră 
căldura plăcută a căminului de la bar, îndreptîndu-se spre 
restaurant. 

Revigorată de baia fierbinte şi fortificată de cocktail-ul 
de şampanie, Vennie se simțea o altă femeie. Surescitarea 
parcă îi curgea prin vene, deşi un altfel de surescitare decît 
cea experimentată pe pantele muntelui. Aceea fusese din 
cauza încordării şi excitării sportive şi a unei zile frumoase. 
Starea de acum era din cauză că era tînără şi pentru că se 
simțea drăguță şi pentru că era împreună cu Morgan. 

Chelnerul îi aşeză la o masă luminată doar de lumînări 
şi Morgan îşi întinse o mînă peste faţa de masă imaculată 
ca s-o poată prinde pe a ei. 

— Ti-am spus cit de minunat arăţi în lumina 
lumînărilor? o întrebă cu un zîmbet. Poate chiar mai bine 
decit pe pirtii, deşi trebuie să admit că e pe aproape! 

Şi tu arăţi la fel de bine, îi răspunse Vennie 
tachinîndu-l uşor. Lumina lumînărilor îți schimbă culoarea 
ochilor, dîndu-le o nuanţă ca aceea a vinului de Porto de 
calitate. 

— Aha, deci înapoi la mîncare şi băutură. A fost un fel 
de apropo că eşti moartă de foame? Morgan îi sărută 
degetele înainte să-i elibereze mîna. 

— Bineînţeles. Nu m-ai lăsat să mănînc decit un 
amărit de sandviş în loc de o masă de prînz cum s-ar fi 
cuvenit, îi spuse Vennie, în timp ce citea cu un ochi de 
expert lunga listă a aperitivelor. Dumnezeule mare, cite ai 
putea să-ţi alegi. 

Morgan o privea amuzat cum lua în considerare toate 
felurile, trecîndu-şi un deget pe listă şi murmurînd tot felul 
de comentarii. 

— Morgan? .Crezi că e în regulă dacă iau două 
aperitive şi nici un fel principal? Toate astea sînt aşa de 
bune... Pur şi simplu trebuie să gust din melcii ăia şi după 
aceea puţină şuncă de munte. 

Morgan oftă exprimîndu-şi un fals regret. 

— Şi fără nici un fel principal, atunci? 

— Fără, îi răspunse ea cu fermitate. 

— Slavă Domnului. Morgan zîmbi uşurat. Pentru tine 
poate că aş fi îndurat întregul supliciu, dar pentru nimeni 
altcineva în lume. Vennie, dacă vrei, poți să iei şi trei 
aperitive, sau patru sau cinci. 

— Două, mulțumesc, îi răspunse Venetia. 

— Ştii precis ce anume vrei, nu? Ochii li se întilniră pe 
deasupra lumînărilor. 

— Citeodată, murmură Venetia, citeodată chiar ştiu. 

Mîncară surprinzător de puţin pentru doi oameni atit de 
înfometați, dar totul avusese un gust, după cum spusese şi 
Vennie, „sublim“, iar după aceea începură să danseze 
după melodii lente, cu braţele strînse unul în jurul celuilalt, 
ea cu capul lipit de pieptul lui, unde, cugetă Morgan, ar fi 
trebuit să rămînă mereu. Pe la miezul nopții oboseala însă 
începu să dea semne tot mai vizibile şi, în ciuda faptului că 
nu era deloc momentul potrivit, Venetia începu să caşte. 

— Îmi pare rău, se scuză ea imediat, dar sînt cumplit 
de obosită. 

Morgan începu să ridă. 

— Păi, măcar nu e din plictiseală, îi zise, luînd-o de 
mînă şi escortînd-o pînă la ascensor. Te-ai mai sărutat 
vreodată în lift? murmură el imediat ce uşile se închiseră în 
spatele lor. 

— Niciodată, şopti ea veselă. 

Insă de această dată sărutul fu foarte diferit, mai puțin 
tandru şi mult mai posesiv. Şi dură pînă cînd uşile se 
deschiseră iarăşi la etajul lor, expuniîndu-i îmbrățişaţi 
privirilor amuzate ale unui cuplu ce aştepta. 

Roşind, Venetia se grăbi pe hol, ţinîndu-l pe Morgan 
de mînă; nu se aşteptase deloc să vadă pe cineva, fusese 
pierdută pur şi simplu în sărutul lui. 

Se opriră în faţa uşii ei, iar Morgan băgă cheia în 
broască, descuind-o. Se gîndi că arăta tare obosită; 
culorile sănătoase pe care le avusese în acea după- 
amiază în obraji dispăruseră, lăsîndu-i palizi şi umbriţi, dar 
cu toate astea Vennie era tare frumoasă. Nu putea suporta 
s-o lase singură. 

— Vennie? Ochii ei îi întilniră pe ai lui. Pot să intru 
pentru un sărut de noapte bună? Vreau să spun, doar nu 
vrem să fim prinşi pe hol, nu? Scena cu ascensorul -a fost 
destul de scandaloasă. 

Venetia îi zîmbi. 

— Mi-ar face mare plăcere. 

Brațele lui în jurul ei îi dădeau un sentiment atît de 
reconfortant... i-ar fi plăcut să poată dormi în îmbrăţişarea 
lui Morgan, ar fi fost minunat. Buzele i se desfăcură sub 
forța sărutului lui şi Venetia aşteptă să se întimple — graba 
miraculoasă a emoțiilor fizice, artificiile care trebuiau să 
explodeze undeva în adîncul ființei ei, pasiunea care te 

lasă tremurînd neajutorai. Ceea ce trebuia să simţi atunci 
cînd te îndrăgosteai de cineva. 

Morgan îşi lăsă mîinile să-i alunece pe spatele ei 
subţire, trăgînd-o şi mai aproape, mîngiind-o şi depunînd 
sărutări uşoare pe pleoapele ei închise. Doamne, ce muli o 
dorea... Se opri un moment pentru a o privi mai bine. Arăta 
atit de frumoasă — şi atît de obosită! 

— Sînt o brută, îi zise el sărutînd-o pe obraz. Eşti 
extenuată. Trebuie să te bagi în pat şi să dormi pînă cînd 
te vei trezi, precum printesele din poveşti. 

Asta era, desigur, cugetă Venetia, după ce el plecă de 
lîngă ea cu un ultim sărut, era doar foarte obosită. 
Aruncîndu-şi pantofii din picioare, se aşeză gînditoare pe 
pat, gîndindu-se la Morgan. Dar se presupune că trebuia 
să simţi mult mai mult decît atît, nu? Nu era ca şi cum 
Morgan ar fi fost un prieten oarecare, era foarte special din 
multe puncte de vedere. Cînd era alături de el, mereu se 
simţea atît de... în grija cuiva. Nu-şi mai amintea să mai fi 
simţit asta de cînd plecase de acasă, de lingă Jenny, la 
şcolile din Anglia. Da, Morgan avea mereu grijă de ea. 
Chiar şi acum, de exemplu; îşi dăduse seama că ar fi vrut 
să facă dragoste cu ea, dar fusese att de blind şi de 
înțelegător. Dar n-ar trebui pasiunea să ignore pur şi 
simplu oboseala? se gîndi ea cumva deranjată de 
întrebare. N-ar fi trebuit ca atingerea buzelor lui s-o 
înflăcăreze? Jenny mereu căzuse victimă pasiunii, pentru 
că dacă n-ar fi fost aşa atunci cele trei surori n-ar mai fi 
existat pe lume, dar din cele spuse de Jenny înţelesese că 
acel sentiment înlătura orice piedică din calea lui. Pentru 
Jenny pasiunea fusese atotcuprinzătoare. Şi atunci ea de 
ce nu fusese copleşită? 

Vennie îşi scoase rochia şi-şi puse pijamaua 
bărbătească de mătase care fusese un cadou al Lydiei 
Lancaster pentru soțul ei, cadou pe care acesta îl primise 


164 


de Crăciun, şi pe care Vennie îl „împrumutase“ pentru că 
era mult mai sexy decit orice cămaşă de noapte de dantelă 
sau altfel. Işi şterse fardul de pe față şi, curată şi 
strălucitoare, cu părul bine periat, rămase în continuare să 
se privească în oglindă. Era îndrăgostită de Morgan, nu? 
Sau cel puţin i-ar fi plăcut să fie îndrăgostită de el. Şi mai 
credea că şi Morgan se îndrăgostise de ea — sau mă rog, 
aşa spera; oricum de plăcut, o plăcea. Oftind se îndepărtă 
de imaginea nedumerită pe care o privise în oglindă pînă 
atunci şi se strecură în pat. Cu luminile stinse rămase 
întinsă pe întuneric, amintindu-şi cît de bine se distraseră 
împreună pe munte, urcuşul în scaunele telefericului, mînă 
în mînă, apoi cina aceea la lumina lumînărilor, dansul lent, 
sărutul din ascensor... se pierduse toată în sărutul lui, nu? 
Oricum, Îşi zise singură în timp ce aluneca deja spre somn, 
existau diferite tipuri de dragoste; nu toată lumea era 
copleşită de pasiunea arzătoare. Adevărata dragoste putea 
fi mult mai... mult mai confortabilă. 

Nici Morgan nu putea dormi. Camera era prea încinsă, 
decise el, dîndu-se jos din pat şi mergind pînă la fereastră 
ca să privească afară. Noaptea era albă din cauza ninsorii 
abundente. Morgan lăsă perdeaua să cadă la loc cu un 
oftat. Miine nu vor mai putea schia, vor fi pur şi simplu 
înzăpeziți. Şi cu cine să fii prins de zăpadă într-un hotel 
dacă nu cu Venetia? Cu nimeni altcineva. Ştia. Şi mai ştia 
şi că de această dată totul era diferit. Mai fusese 
îndrăgostit şi înainte — de vreo două ori de fapt — şi de 
fiecare dată crezuse că nu va putea trăi fără ele, pînă cînd, 
după un timp, descoperise că putea, şi chiar mult mai bine. 
Numai că de această dată nu mai era la fel. Nu era numai 
faptul că Venetia era atit de drăguță, şi nici că n-ar fi vrut 
să facă dragoste cu ea — pentru că voia, şi nu-i fusese 
deloc uşor să plece de lîngă ea în seara aceea — dar 

Vennie scosese la suprafaţă o altă faţetă a lui, una pe care 
nici măcar n-o bănuise. 

Pentru prima dată în viaţa lui dorea să aibă grijă de 
cineva, voia s-o protejeze, să vegheze ca totul să-i meargă 
bine. Şi avea un caracter atît de ciudat, atît de 
independentă pe de o parte, şi att de inocentă şi de 
vulnerabilă de cealaltă parte. Morgan simţi un fel de durere 
în capul pieptului cînd se. gîndi la inocenta ei. Doamne, ce 
brută fusese cînd intenţionase să facă dragoste cu ea, mai 
ales că săraca era aşa de obosită. Şi era încă un copil. Mai 
bine ar avea grijă de cum se purta, fără să grăbească 
lucrurile, să meargă pas cu pas, aşa cum ar proceda 
oricare alt bărbat cu o fată ca Vennie. Să facă dragoste cu 
ea, ar însemna un mare angajament, unul pe care, cu 
timpul, şi-l va asuma bucuros. Vennie era adorabilă, era 
frumoasă, o companie plăcută, se distrase de minune cu 
ea în ziua aceea. O să-i facă plăcere să lase lucrurile să se 
desfăşoare încetul cu încetul în privința ei, să se bucure de 
fiecare fază. O va suna din orice ţară se va afla, îi va scrie 
şi-i va trimite flori, cadouri, şi o va curta pe inocenta Vennie 
pînă cînd va fi pregătită. 

Morgan se lăsă pe spate în pat, cu miinile sub cap, 
făcînd tot felul de planuri în legătură cu Venetia. 


Zilele treceau atit de repede cum numai în vacanţă se 
putea întîmpla, fiecare scurgîndu-se cu repeziciune spre 
cealaltă, într-o învălmăşeală de mici activităţi; patinaj 
împreună cu Morgan pe patinoarul hotelului; ţinutul de 
mînă în sania trasă de cai cu clopoței la git, amintind de 
Crăciunul vesel, în timp ce traversau pădurea de pini şi 
aerul era rece şi tare, iar ei stăteau comod aşezaţi sub o 
pătură de blană; să-l bată pe Morgan la săriturile şi 
piruetele pe gheaţă, triumfînd atunci cînd el îi dăduse cinci 
lire cit fusese pariul lor — din care îi şi cumpărase un 


166 


cadou, cea mai moale şi mai fină eşartă din caşmir, pe 
care i-o şi înfăşurase în jurul gitului, după ce îl sărutase; 
apoi bucuria de a schia din nou atunci cînd zăpada 
devenise iarăşi puţin bătătorită şi pirtiile trasate din nou; 
apoi cinele la lumina lumînărilor şi dansul, şi atenţiile 
drăgăstoase şi blînde ale lui Morgan. Dar de ce, se întreba 
Venetia în timp ce se îmbrăca pentru ultima lor cină acolo, 
de ce nu mai încercase să facă dragoste cu ea? Ce nu era 
în regulă? Nu păruse mai puţin atent sau mai puțin 
îndrăgostit. Ba dimpotrivă; fusese plin de mici atenții; şi 
păruse la fel de fericit ca şi ea; mereu rideau împreună de 
cite ceva. Atunci de ce, la naiba? Nu era ea suficient de 
atrăgătoare? 

Venetia se încruntă la propria-i imagine reflectată de 
oglindă. Se hotărise să poarte iarăşi rochia aceea violet — 
în fond se părea că atunci cînd o purtase în prima seară o 
ajutase enorm. Aplecîndu-se în față îşi scutură părul lung şi 
blond, apoi îl dădu pe spate trecîndu-şi degetele prin el 
pînă cînd începu să arate ca un fel de coamă zbîrlită. 
Renunţase la fardul de pleoape în seară aceea în favoarea 
rimelului, transformîndu-şi privirea directă într-o expresie 
misterioasă şi adîncă; şi îşi scosese pomeții în evidenţă cu 
o nuanţă ceva mai închisă de fard, folosind pentru buze un 
ruj cu o tentă violet, acoperit apoi cu un strat strălucitor, 
care, după spusele lui Paris, te făcea să pari mult mai 
sexy. După care urmară şi cîțiva stropi de parfum 
Penhaligon's Bluebell. Aşa. Dacă nici asta nu mergea, 
altceva sigur nu mai putea face. Trebuia şi ea să admită că 
arăta superb — mai spera doar ca şi Morgan s-o aprecieze 
la fel de mult! 

Venetia eşti ridicolă, îşi spuse rîzînd; un minut nu eşti 
prea sigură dacă vrei să facă dragoste cu tine, după care 
nu mai eşti sigură dacă simţi ceea ce trebuie să simți 
atunci cînd el doreşte asta, iar apoi te întrebi de ce nu face 

totuşi dragoste cu tine! De abia aştepta s-o întrebe pe 
prietena ei, Kate Lancaster, ce părere avea de toată treaba 
asta. Luîndu-şi poşeta, mai aruncă o privire prin cameră. 
Hainele erau împrăştiate peste tot, şi, luîndu-le la 
repezeală, le înghesui în fundul şifonierului, netezind apoi 
învelitoarea patului şi băgînd pijamaua sub ea, pentru orice 
eventualitate, se gîndi, privind satisfăcută în jur, asta 
pentru cazul în care s-ar decide în sfîrşit să vină la ea. 

Morgan o aştepta la masa lor favorită de la bar, alături 
de strălucirea veselă a focului din cămin, şi savurîndu-şi 
whisky-ul cu sifon. Morgan observă imediat capetele 
întoarse cînd ea se opri la uşă, zimbindu-i atunci cînd îi 
prinse privirea. Era chiar dispus să parieze că nici măcar 
nu era conştientă că fiecare mascul din încăpere întorsese 
capul ca s-o admire. Asta era una dintre cele mai plăcute 
calități ale lui Vennie, nu părea deloc conştientă de 
frumusețea ei. In seara aceea, însă, arăta cumva mai altfel; 
mergea parcă ceva mai încet, părea puţin mai conştientă 
de ea însăşi şi privirea ei nu era cea obişnuită, deschisă, 
directă. Părea teribil de tentantă, la naiba! Nu-i fusese 
deloc uşor să reziste impulsurilor lui naturale toată acea 
săptămînă şi iat-o acum arătind minunat, ca un fel de 
violetă sălbatică şi mirosind ca o păşune primăvara, cu 
expresia aceea sexy pe față şi în ochi. Isuse, ce încerca 
să-i facă...? 

Venetia îl sărută pe obraz atunci cînd el se ridică s-o 
întîimpine, aşezîndu-se pe scaunul alăturat învăluită în 
mirosul parfumului. 

— lmi place, îi zise Morgan în timp ce tuşea sufocat, 
atit de adînc inspirase aroma aceea în piept. Parfumul cu 
care te-ai dat, vreau să spun. 

Venetia îl gratulă cu cea mai sexy privire a ei. 

— Vorbeşti serios? murmură ea dorindu-și ca parfumul 
să se fi chemat altfel, „Floarea Pasiunii' şi nu Clopoțelul 
albastru. 

Morgan o privea.uimit. Ce se întîmplase cu ea? 

— Te simţi bine? o întrebă plin de solicitudine.. Nu eşti 
prea obosită, nu-i aşa? 

Oh, Doamne, se vede că nu fac ce trebuie, se îngrijoră 
Venetia, el îşi' închipuie că sînt obosită şi eu care mă 
străduiesc să par cit mai sexy! 

— Bineînţeles că nu sînt obosită şi oricum nu pot fi 
extenuată în permanenţă, ştii, dragă Morgan? 

— Nu. Nu, sigur că nu. Ei bine, ce-ai spune de-o 
băutură? Cocktail de şampanie, ca de obicei? 

Venetia sorbi din pahar, dorindu-şi să fi fost destul de 
sofisticată ca să bea Martini sau amestecuri cu vodcă, sau 
vreo altă băutură la fel de exotică şi care i-ar fi făcut 
cumplit de rău, dar care ar fi ajutat-o să pară mai mare şi 
mai blazată. Mai înțeleaptă, era cuvîntul potrivit, se gîndi 
ea. Doamne, ce mult şi-ar fi dorit să fi semănat mai mult cu 
Paris, atunci ar fi fost în stare să mînuiască totul fără 
probleme. De ce n-o trimisese Jenny şi pe ea la şcolile 
elveţiene în locul celor englezeşti? Dar Paris nu ştia să 
gătească, îşi spuse în defensivă — şi nici n-avea nevoie îşi 
răspunse tot ea, probabil că în fiecare seară era scoasă la 
cele mai scumpe restaurante, de către bărbaţi frumoşi şi 
sofisticati cum numai la Paris poți să găseşti! 

— Te plictiseşti? 

— Cum? Venetia lăsă deoparte poza pe care o luase 
şi îl prinse de mînă. Oh, nu, sigur că nu, dar ce te face să 
crezi aşa ceva? 

— Păi, stăteai şi priveai în jur încruntată şi nu spuneai 
nimic, şi asta nu prea îţi seamănă. 

Venetia zîmbi. 

— Ai mare dreptate, încuviință, nu-mi prea seamănă! 
Oricum, eu sînt moartă de foame, tu nu? În seara asta o să 
comand iarăşi o portie de melci. 

— Eu m-am gîndit pentru început să luăm nişte caviar, 
îi zise Morgan. Şi am comandat şi o sticlă de Dom 
Perignon pusă la gheaţă. 

— Minunat, şi după aia o să mănînc şi melci. 

Morgan izbucni în rîs. 

— Bine, atunci grăbeşte-te şi termină-ţi băutura. 

Caviarul a fost un deliciu, şampania o adevărată 
minune şi căpşunile cu frişcă ultimul lux al unui hotel 
înzăpezit. Morgan era Morgan, se gîndi Venetia în timp ce 
dansau făcînd turul discotecilor din oraş, iar ea rămăsese 
aceeaşi Venetia dintotdeauna, erau doi oameni care se 
plăceau reciproc şi care se bucurau de compania celuilalt. 
Probabil că asta însemna dragostea. Asta ar fi trebuit să 
însemne, distracţie şi rîs, ținutul de mînă şi dansurile lente. 
Poate că erau mult prea tineri pentru o pasiune arzătoare. 
Nu aveau. nevoie decit de romantism, de romantism şi de 
ris. 

Morgan tinjea s-o strîngă în brate, să-i spună cît de 
mult o dorea, că o iubea, dar era mult prea devreme. Era 
încă un copil; era destul s-o priveşti cît de bine se distra. 
Mai petrecuse astfel de seri cu multe alte fete şi, pînă la 
această oră, ele ar fi fost deja înfăşurate în jurul lui, la fel 
de pregătite ca şi el pentru ceea ce ştiau că urma, dar cu 
Vennie nu putea fi la fel, aşa că trebuia să se potolească şi 
să fie iubitul blind şi înțelegător pînă cînd va fi şi ea 
pregătită. Era sigur că asta era cea mai bună cale prin care 
o putea cîştiga. 


Capitolul 7 


Întreaga podea a atelierului fusese acoperită cu 
cearceafuri albe, curate. Paris, în picioarele goale, cu nişte 
blugi negri şi un tricou, era îngenuncheată în mijlocul 
cearceafului, prinzînd fusta manechinului cu ace de 
gămălie. Fata, care era goală de la brîu în sus, se înfioră 
uşor, observînd pielea de găină de pe braţe în timp ce se 
uita la ceas. 

— Paris, aici e ca într-un congelator, se plinse ea. O. 
să fac pneumonie dacă nu te grăbeşti puțin. 

Accentul ei greoi, texan, răsună în încăpere, iar Paris 
oftă. După părerea ei, toate manechinele ar fi trebuit să-şi 
țină gurile bine închise înainte să-şi bage picioarele în ele. 
Finola nu avea de făcut altceva decit să stea liniştită în 
timp ce Paris proba toate lucrurile pe ea, dar şi aşa fusese 
cumplit de sicîitoare. 

— După asta probăm şi haina, îi zise. Aştept doar ca 
Berthe să termine de cusut reverele. 

Berthe Mercier, cea mai bună maestră în croitorie, 
stătea aşezată în fața unei mese lungi din colţ, cosînd de 
mînă reverele lungi şi curbate ale hainei de satin. O altă 
femeie, mai tînără, stătea lîngă ea, făcînd tivul unei fuste 
de lînă. 

—: E deja trecut de patru şi jumătate, mormăi 
nemulțumită Finola, şi trebuie să fiu la... în altă parte la ora 
şase. 

— Unde în altă parte? o întrebă Paris. Ai ajuns aici 
după ora trei şi am crezut că tot restul zilei o să fii liberă. 

— Mda, păi să vezi, sigur. Dar şase deja este seara, 
nu? 

Paris termină de prins şi ultimul ac în partea din spate 
a fustei cu talie înaltă. 

— Bine. Şi miine la ce oră ai de gînd să vii? Se dădu 
puțin în spate ca să poată examina mai bine rezultatul 
muncii de pînă atunci. 

— Nu sînt tocmai sigură. Dar o să te sun şi-o să-ți 
spun. 

Paris îşi privi manechinul cu multă atenţie. Punea ceva 
la cale şi simțea asta. Finola juca un anume joc, dar care? 

— Ascultă, Finola, îi zise ea, aranjind puţin tivul în 
partea dreaptă, am creat toate rochiile de seară pe măsura 
ta, pe trupul tău. Mai am nevoie doar de vreo două zile şi 
totul e gata. Şi acum, la ce oră ai de gînd să vii miine? 

Berthe Mercier îi aduse haina de satin. 

— Am terminat-o, mademoiselle. 

Paris examină cu grijă reverele. 

— Arată superb, Berthe, ca de obicei! 

Berthe Mercier lucrase la cele mai bune case de modă 
din Paris, încă de la vîrsta de cincisprezece ani, iar acum 
avea două servicii ca s-o poată ajuta pe fiica ei să termine 
cu bine şcoala de balet. Se părea că acele repetiții şi 
cursuri erau nesfîrşite şi în plus mai avea şi atitea alte 
lucruri de făcut, dar, cu toate astea, merita efortul. Într-o 
bună zi Naomi a ei va deveni o adevărată vedetă. La fel ca 
şi Paris Haven; avea încrederea unui adevărat maestru şi 
tăietyrile ei erau impecabile. 

Finola îşi trecu haina peste umerii subțiri, încheind-o 
undeva mai jos de talie, cu un fel de cataramă metalică 
ținînd loc de nasture. Liniile fluide îi acopereau perfect 
trupul, atrăgînd atenția asupra lui exact în locurile potrivite. 
Materialul din care era făcut costumul, satinul, şi reverele 
îndrăzneţe şi decolteul adînc erau într-un contrast delicios 
cu sobrietatea tăieturii şi a culorilor, la fel cum şi cutele din 
spate erau surprinzător de frumoase şi de elegante. Finola 

îşi inspectă înfăţişarea în oglinda mare de pe peretele 
opus. Haina lăsa foarte mult din piept expus şi trase uşor 
de revere. 

— Arată superb, Paris, îi zise ea, plimbîndu-se puţin 
încolo şi încoace, dar mi-e teamă că dacă mă mişc prea 
mult, o să-mi iasă ţițele afară. 

— Finola, şi dacă ai avea ţițe, tot n-ar ieşi afară, după 
cum este croită haina. 

Finola izbucni în rîs. 

— Touchee, după cum spun ăştia pe aici, îi replică ea. 
Şi acum, pot să plec? 

— Unde? Să-ţi cauţi de lucru şi în altă parte? Didier de 
Maubert trînti uşa în urma lui, rizînd atunci cînd prinse 
privirea întunecată a Finolei. Imi pare rău, cherie, n-am 
spus-o cu răutate. Doar că am auzit finalul conversaţiei 
voastre, asta-i tot. 

“Didier de Maubert, parcă născut să se îmbrace numai 
în costume albe, care de altfel erau ca un fel de uniformă 
pentru el, fie vară, fie iarnă, era colegul lui Paris, asistentul 
ei, şi omul bun la toate. Ceea ce însemna că el avea grijă 
de mărunțţişurile afacerii, lăsînd-o pe Paris să se ocupe de 
partea de creaţie. Didier era cel care scria cecurile şi care 
ținea un ochi atent asupra finanţelor lor; el descoperea cele 
mai bune surse pentru nasturi, fermoare, dantele şi satinuri 
şi le lua la cele mai bune preţuri. li hăituia pe furnizori, se 
lupta cu manechinele, se ruga de maestrele. în croitorie, 
făcea cafeaua, se asigura că Paris îşi mînca cina în fiecare 
seară şi îi ştergea lacrimile atunci cînd plîngea de oboseală 
şi din cauza tensiunii în care lucra. 

Didier o cunoştea pe Paris încă de cînd aceasta avea 
şaptesprezece ani şi studia la şcoala de artă designul 
vestimentar. El avusese pe atunci douăzeci şi trei de ani şi 
tocmai începuse o gamă de confecţii cu cămăşi şi 
pantaloni de vară. Hainele lui aveau un aer teribil de nautic 

care prinseșeră ca un fel de uniformă pentru vacantele de 
vară, aşa că avusese succes încă de la prima lui aventură 
de acest gen. De atunci Didi's Designs avuseseră suişurile 
şi coborişurile lor; cîteodată era plin de succes, altădată 
mai puțin, dar întotdeauna reuşise să-şi mențină capul 
deasupra apei într-o afacere cumplit de riscantă, iar 
prietenia lui cu Paris începuse pe trotuarul din fața unei 
cafenele şi de atunci rămăsese la fel de caldă şi de fermă. 

Desigur, totul rămăsese la stadiul de prietenie pentru 
că Didi era, după cum parafrazaseră ziariştii care se 
ocupau de birfe, „un burlac convins“ El însă îi spusese lui 
Paris cu mult timp în urmă că prietenia lor rezista datorită 
faptului că interesul sexual pentru el se îndrepta totuşi spre 
frumusețea sexului tare. „Cu o femeie atît de frumoasă ca 
tine“, îi spusese el atunci, „orice bărbat ar fi devenit demult 
amantul tău“. 

Didi urmărise progresele lui Paris — sau lipsa lor — 
încă de cînd ieşise din adăpostul confortabil al colegiului de 
artă şi pînă la frustrarea de care suferise în marile case de 
modă pînă în momentul în care se hotărise să încerce totul 
pe cont propriu. O ascultase atunci cînd ea se plingea de 
lipsa de bani şi se oferise să pună o vorbă bună pentru ea 
în marile case care creau confecții şi care erau mereu în 
căutare de designeri noi şi talentați, numai că ei îi fusese 
teamă că va fi înghițită în lumea aceea vastă şi 
impersonală, şi îi mai fusese teamă şi că-şi va pierde stilul 
sau că îl va da pe gratis altcuiva. 

Dacă Didier ar fi avut suficient capital ar fi finanțat 
chiar el noua linie de modă a lui Paris, dar n-avusese 
niciodată suficient, încît să poată începe o nouă afacere. 
Cînd Paris revenise din Hollywood cu povestea ei, cu cei 
zece mii de dolari şi cu ambiția de a reuşi, Didi se oferise s- 
o ajute. 

Didi băgă în atelier un întreg raft pe roți de care atîrnau 
diferite modele de haine, învelitascu grijă în folie de plastic, 
pe care de altfel de-abia atunci le luase de la lucrătorii din 
afară. 

— Uite ceva care să te înveselească, îi strigă el. 

Paris scoase învelitoarele de plastic şi examină 
hainele. 

— Didi, arată fantastic. 

Şirul de fuste lungi din lînă — de un gri scoică cu un 
portocaliu palid ca de piersică, albastru şters cu' violet, gri 
cu sidefiu — atîrnau alături de bluzele de mătase croite ca 
nişte tricouri de vară foarte lejere. Pantalonii din acelaşi 
material, croiți foarte larg, urmau să fie purtaţi cu haine 
ample de mătase. Chiar şi aşá pe umeraşe, toate păreau 
foarte tinereşti şi exuberante; aşa că dispoziția lui Paris 
începu să se mai însenineze. 

—  Ăsta-i primul lot complet terminat, comentă ea. 
Slavă Domnului. Incepusem să cred că nimic nu se va mai 
termina. 

— Ți-am spus că totul o să se rezolve. Didi zîmbi şi îşi 
privi ceasul. Paris, trebuie să verificăm şi accesoriile, după 
care trebuie să luăm hotărîrea finală asupra locului în care 
vom tine spectacolul. Nu mai puteam amîna mai mult de 
atit. 

Işi restrînseseră alegerile pentru a prezenta colecția 
doar la două locuri — una într-un neinspirat salon dintr-un 
hotel nou, dar care avea marele avantaj că era aproape de 
centrul modei din Paris, şi cealaltă alegere, un vechi hotel 
în stil renascentist pe care ea îl descoperise chiar în spate 
la La Halles, vechea piață de mincare a Parisului care 
fusese transformată însă într-un loc minunat, plin de 
magazine micuțe şi cafenele elegante. Această hotărire 
era una foarte importantă, aşa cum erau şi detaliile finale 
ale accesoriilor, dar Paris obosise să tot mai ia hotăriri. 

Fiecare costum în parte avea nevoie de pantofii potriviți, de 
pălăriile potrivite, sau de ornamente pentru păr, centuri 
speciale, agrafe cu bijuterii fantezie, coliere, brățări, cercei 
— multe dintre ele pe care le desenase chiar ea şi acum 
erau confecționate în ateliere mici, împrăştiate prin tot 
oraşul. Planul întreg care fusese în capul lui Paris încă de 
la bun început începuse să demareze cu adăugarea 
fiecărui detaliu separat şi, cu cît se apropia termenul, 
nervozitatea ei era în continuă creştere. Şi acum şi Finola îi 
făcea o mulțime de probleme! Aruncîndu-şi pe umeri haina 
de blană a lui Jenny, îl urmă pe Didi în jos pe scări pînă la 
Mercedes-ul 450 alb, parcat la curbă şi cu o amendă 
pentru parcare neregulamentară pusă pe parbriz. 

— Merde! exclamă Didi, aruncînd biletul în 
compartimentul de mănuşi, alături de celelalte. Amenzile 
acelea erau nişte dureri necesare vieţii în oraşul atit de 
aglomerat. Ca să găsească un loc de parcare sau chiar să 
caute un loc, ar fi însemnat să umble pe jos pe vremea 
aceea mizerabilă, iar Didi n-ar fi făcut nici în ruptul capului 
aşa ceva. 

Didi era cel mai reprezentativ bărbat al Franţei, genul 
tipic, singurul pe care-l văzuse Paris de cînd stătea în 
Franța. Avea o față lungă şi palidă şi ochi întunecați şi trişti 
ca âi unui sfint medieval, totul combinat apoi cu nasul uşor 
coroiat şi cu buza de jos plină, a la de Gaulle. Dar era 
atrăgător, mereu imaculat în veşnicele lui costume albe — 
purtate vara cu tricouri de un âlbastru închis, iar iarna cu 
cămăşi albastre sau roz şi cu cravate fanteziste. Din ceea 
ce-i povestise Didi, îi cunoştea deja viaţa amoroasă la fel 
de bine precum o cunoştea şi el pe a ei — sau mai bine 
spus lipsa ei. Dar cine avea timp pentru aventuri 
amoroase? Totul nu era decît muncă şi iarăşi muncă. Şi 
asta era ceea ce dorea şi ea. Didi era singura persoană din 
lume căreia îi povestise de episodul cu Amedeo Vitrazzi. 

— Aşteaptă, cherie, aşteaptă, îi spusese el pe un ton 
liniştitor. Cînd vei deveni celebră îţi vei cumpăra mătăsurile 
de la Derome şi atunci îi vei putea spune lui signor Vitrazzi 
— cînd te va întreba de comanda pe care ar vrea s-o 
primească din partea ta — că materialele -lui nu sînt 
suficient de bune. După care îl vom trimite înapoi la 
Olympe Avallon. 

— Unde mergem mai întîi? îl întrebă pe Didi care se 
chinuia să-şi croiască drum prin traficul aglomerat de 
seară. 

— Mergem după pălării. Apăsă pe frînă şi după aceea 
întoarse maşina pe o străduţă laterală. l-am spus că vom 
ajunge înainte de cinci şi deja am întîrziat. 

— Oh, Didi, sper că Jean-Luc le-a nimerit aşa cum 
trebuie. 

Pălăriile erau cele mai importante accesorii şi vitale 
pentru imaginea pe care o voia Paris pentru colecție. 

Didi parcă din nou aiurea în timp ce Paris deja se 
grăbea pe scări în sus, spre atelierul lui Jean—Luc. Era 
încă tînăr şi fusese descoperit de Didi, chiar de pe băncile 
şcolii de design. Mostrele lui o fascinaseră pe Paris, numai 
că acum era cumplit de nervoasă. In fond, asta era prima 
comandă pe care o primise; dacă nu era atit de bun pe cù 
crezuseră ei? : 

Uşa i-o deschise tînăra sotie a lui Jean-Luc. In brațe 
tinea un bebeluş şi o întîmpină pe Paris cu un zîmbet. 

— Vă rog să intraţi, domnişoară, Jean-Luc vă 
aşteaptă. Pot să vă ofer o ceaşcă de ceai sau poate un 
pahar de vin? 

Paris făcu un efort imens pentru a se calma puţin în 
timp ce o urma pe tînără în încăperea întunecată. 
Bebeluşul îi aruncă un zîmbet ştirb de pe umărul mamei 
sale, iar ea îi răspunse tot cu un zîmbet, atingîndu-i mînuța 
grăsulie-cu un deget. Era atit de dulce. 

— Totul este gata şi te aşteaptă, Paris. Jean-Luc îi 
strînse mina şi o conduse spre masa mare, de lucru, care 
se întindea pe toată lățimea unui perete. Pălăriile ei stăteau 
aşezate pe nişte suporturi mici, arătînd ca un lung răzor de 
flori de vară, pierdute în teritoriul iernii din camera aceea 
friguroasă şi cenuşie. 

Jean-Luc crease un fel de cutie îmbrăcată în satin, cu 
boruri înguste ce putea fi trasă pe un ochi, în stilul celor 
purtate prin anii '30, apoi o pălărie spaniolească, cu boruri 
late, bună de purtat la costume, şi florentine cu boruri 
imense încărcate de panglici pentru a înveseli atmosfera la 
o rochie uşoară de zi. Paris nu ar fi trebuit să-şi facă griji, 
erau perfecte. 

— Mai mult decît perfecte, adăugă ea, îmbrățişîndu-l, 
sînt ca nişte pălării pictate direct din rai, iar tu eşti un 
adevărat geniu, Jean-Luc. Pălăriile acestea or să aibă atita 
succes, încît la anul n-o să-mi mai permit să te angajez. 

Jean-Luc zîmbi cu modestie. 

— Sper să ai dreptate, dar mă bucur că eşti atit de 
mulţumită de ele. 

— Trebuie să vii la prezentare, toți trei trebuie să 
veniţi, spuse ea incluzîndu-l în invitație şi pe bebeluş. 

Didi intră grăbit în camera, întunecoasă, costumul său 
alb părînd la fel de nepotrivit în încăperea aceea precum 
pălăriile ei. 

— Didi, uită-te, nu-i aşa că sînt minunate? Paris îşi 
puse una din pălării pentru el. 

— Fantastic. Bună treabă, Jean-Luc. Ştiam eu că o să 
reuşeşti. Slavă Domnului, sînt superbe. Haide, Paris, 
trebuie să ne grăbim. 

O zori să coboare scările, aşeză cutiile cu pălării în 
spatele maşinii şi o porni mai departe spre următorul 
furnizor, cel de unde trebuiau să ia pantofii, după care 
merseră să ia şi bijuteriile şi apoi ornamentele pentru păr. 

La ora opt, stăteau amindoi în maşină, obosiţi, dar 
fericiți. 

— Nu am decit o singură plîngere, zise Paris în timp 
ce se întindea, şi asta din cauza sandalelor albastre, 
pentru că nu se potrivesc prea bine cu costumul, nu aşa 
cum ar îi trebuit. In afară de asta, totul pare perfect. Nu eşti 
de acord, Didi? 

— Ba da, mulțumesc lui Dumnezeu. Pentru nişte 
creatori ca ei, nişte novici în meserie, se descurcaseră 
surprinzător de bine. N-a mai rămas decit un singur lucru 
de rezolvat, adăugă. Salonul pentru prezentare. Ce facem, 
îl vedem înainte sau după un pahar cu ceva tare? 

O băutură i se părea binevenită lui Paris. Dar mai 
rămăsese şi acea ultimă decizie de luat, şi cea mai 
importantă. 

— Mi-ar plăcea, spuse ea încet, un cocktail de 
şampanie foarte mare şi foarte rece. Şi cu o cireaşă 
înăuntru. 

— Minunat, îi răspunse Didi pornind motorul. 

— După ce vedem saloanele. 

El oftă resemnat. 

— Cumva, eram sigur că asta o să spui! 


Paris îşi sorbi cafeaua de la micul dejun, gîndurile 
învîrtindu-i-se în jurul hotăririi luate. Era foarte clar că 
hotelul renascentist era cam în afara drumului, dar creatorii 
de modă începuseră să-şi prezinte colecţiile pe stradă şi în 
parcuri, iar hotelul acela avea exact atmosfera 
trebuincioasă colecţiei ei. Modelele ei fuseseră influențate 
de strălucitoarele spectacole muzicale ale anilor '30, şi şi-l 
putea imagina cu uşurinţă pe Fred Astaire dansînd şi 
coborînd scările acelea late şi uşor curbate din fața 
hotelului. Didi o contrazisese, spunîndu-i că trebuia să fie 
cit mai în centru, acolo unde se ducea toată activitatea, şi 

că vor ocupa camera prezentării cu multe flori în aşa fel 
încît să nu se mai vadă nimic altceva decit florile şi 
modelele ei, şi ea aproape că cedase, dar, în cele din 
urmă, hotăriseră că oricum camera era mult prea mare 
pentru prezentarea ei şi aşa destul de mică. Şi dacă 
veneau doar jumătate din oamenii pe care-i invitaseră? Ar 
fi rămas prea mult spațiu gol. Aşa că rămăseseră la vechiul 
hotel. 

Data viitoare, îşi zise singură, punînd cana deoparte şi 
coborînd din pat, data viitoare voi închiria cel mai mare 
apartament de la Ritz unde am să dau o recepție şi îmi voi 
ține prezentarea în unul dintre cele mai mari saloane de 
acolo. Voi deprinde spiritul lui Chanel. Pînă atunci, însă, 
asta era tot ce-şi puteau permite. Cu aproximaţie! 

O scurtă privire aruncată pe fereastră îi spuse că afară 
ploua din nou. Oare iarna asta mizerabilă nu se va mai 
termina niciodată? Şi, Doamne, era deja şapte şi jumătate? 
Avea atitea de făcut pînă cînd trebuia să vină Finola la 
douăsprezece. Totul mergea ca pe roate şi după program. 
Dar era atit de greu să faci chiar totul, deşi şi Didi o ajuta 
cît putea de mult, şi de fapt, împreună făceau cît cinci 
oameni. Dar ea ar fi avut mare nevoie să fi fost cineva care 
să se ocupe în exclusivitate de accesorii şi de încă cineva 
care să se ocupe de fiecare secţie în parte a prezentării, 
hainele spor, hainele de zi şi hainele de cocktail şi de 
seară. Oh, bine — îşi zîmbi — data viitoare pe vremea asta 
totul va fi diferit. O să am un succes uriaş şi o să fiu în 
apartamentul meu nemaipomenit, sculîndu-mă la ora nouă, 
în timp ce asistenții mei împreună cu ajutoarele lor se vor 
ocupa de toate detaliile plictisitoare. Aş putea chiar să mă 
retrag în vila mea de la Marrakesh doar ca să „creez“... 
Visatul cu ochii deschişi era foarte plăcut şi ea stărui în el 
în timp ce-şi făcea duşul. Era singurul lucru plăcut din acea 
zi. 

Pe la unu şi jumătate, Finola încă nu apăruse şi nici 
măcar nu încercase să dea un telefon. Paris se agita 
încontinuu pe lîngă cela şase rochii de seară croite pe 
trupul osos şi aproape lipsit de curbe al Finolei. 

Paris insistase s-o aibă pentru prezentare, în ciuda 
prețului piperat pe care-l ceruse aceasta, şi numai din 
cauză că Finola avea picioare lungi, umeri lati şi trup 
subţire şi osos precum cel al vedetelor de prin anii '30, şi 
care mergea perfect pentru ‘hainele ei. Urmau ca la 
prezentare să mai participe şi alte patru modele, angajate 
doar pentru ziua aceea, iar hainele lor erau cele normale, 
făcute la mărimea şablon pentru manechine, orice mică 
ajustare rămiînînd să fie făcută cu o zi înainte de spectacol. 
Patru fete nu prea erau de ajuns, ştia şi ea. Asta însemna 
ca manechinele să se schimbe foarte rapid, dar nu-şi putea 
permite altele, din cauza Finolei. Şi acum tirfa întîrzia. 

— Didi, unde naiba e? 

— Nu ţi-a spus nimeni că este posibil să aibă o întîlnire 
în timpul prînzului? 

— Ba da, dar mi-a mai spus şi că o să mă sune în 
cazul ăsta. 

Didi formă iarăşi numărul Finolei, ascultind ţiriitul de la 
celălalt capăt al firului. Nimeni nu răspundea. Se îndreptă 
deodată grăbit spre uşă. 

— Şi tu unde naiba pleci? strigă Paris luîndu-se după 
el. 

— Mă duc s-o caut. Tu rămii aici. Cobori scările în 
fugă pînă la maşină. Şi cînd o s-o găsesc, se gîndi el cu 
ciudă, o să-i rup afurisitul ăla de git. 


Finola ieşi grăbită din salonul sclipitor al unui creator 
de modă japonez, care trecuse frontiera cu modelele sale 
în urmă cu doi ani, şi de atunci repurtase succes după 
succes. Se simțea foarte mulțumită de ea; jucase cu ei un 

fel de joc al răbdării şi acum ciîştigase; îi oferise o sumă 
absolut fabuloasă ca să prezinte colecţia lui. Asta dovedea, 
de fapt, cugetă ea, coborînd grăbită scările, că dacă ţii 
strîns cu dinţii de ceea ce vrei, în final tot reuşeşti să obţii. 
Ei aveau nevoie de ea. Desigur, asta însemna ghinion 
pentru Paris Haven, dar colecţia ei era atit de mică şi ea îşi 
putea alege destul de uşor pe altcineva, dar, desigur, 
manechinele cu adevărat bune fuseseră deja angajate. 

Didier o prinse de braţ, cînd ajunse pe trotuar şi o 
împinse spre maşina care-l aştepta la curbă. 

— Dă-mi drumul, ţipă Finola. Ce naiba crezi că faci? 

— Ce fac? Te duc la o întîlnire de care după cum văd 
se pare că ai uitat cu desăvirşire. 

Finola îl privi cu o urmă de vinovăţie în ochi. 

— Ce întîlnire? 

Didi îi eliberă braţul şi îşi băgă mîinile în buzunarele 
costumului alb. începuse i iarăşi să plouă şi părul negru i se 
lipise de cap. Ochii negri îi străluceau pe faţa foarte palidă 
şi părea ameninţător. 

— Ce-ai pus tu la cale, Finola? 

Ea păşi în spate, grăbită şi speriată. 

— Oh, da, acum mi-am amintit. Trebuia s-o sun pe 
Paris... tocmai asta voiam să fac chiar acum. 

— Şi ce ai de gînd să-i spui? Că nu mai poți veni la 
prezentarea ei? Asta-i, Finola? Mitsoko ţi-a oferit poziţia de 
vedetă şi mai mulți bani? 

Finola îşi trase capul mai pe spate, deodată înfuriată, 
scuturîndu-şi coama de păr auriu. Ce naiba, începuse deja 
să se ude! 

— Este exact, domnule, iar eu am acceptat oferta lui. 
Mi-e teamă că într-adevăr nu voi participa la prezentarea 
colecției lui Paris. Poţi să îi spui să sune la agenţie şi să-şi 
ia pe altcineva. 

Didier simţi nevoia imperioasă s-o pocnească peste 
fată, dar îşi înfundă mîinile şi mai adînc în buzunare, 
încercînd cu disperare să se stăpînească. Tirfa asta 
nemernică se folosise de ei pentru a mai sălta prețul la 
Mitsoko ca să devină vedetă în spectacolul lui... Într-un 
anume fel nu era chiar atît de vinovată, viața unui 
manechin era foarte scurtă, dar, Isuse, ce mult ar fi dorit s- 
o poată ucide pentru ceea ce-i făcuse lui Paris! 

— Du-te-n mă-ta, Miss Texas, izbucni el întorcîndu-se 
spre maşină. 

Finola se înroşi toată. 

— Ba tu să te duci în mă-ta, homosexualule! ţipă ea, 
insensibilă la privirile uimite ale trecătorilor. 

— Didi, ce-o să mă fac acum? Vocea lui Paris părea 
să cuprindă întreaga disperare a lui Sarah Bernardh din 
L'Aiglon, şi Berthe îşi ridică ochii de pe satinul sidefiu pe 
care cosea o floare din strasuri foarte mici. 

Didier se mişcă de pe un picior pe celălalt, fără a-i 
spune însă cum puteau rezolva problema. 

— O să sunăm la agenţie şi o să cerem pe altcineva. 

— Nu mai este altcineva! Toată lumea, fiecare model 
din Paris a fost deja angajat pentru următoarele două 
săptămîni cît țin prezentările. Doamne sfinte, Didi, n-a 
rămas decit drojdie, manechinele de cameră; atit! 

„Berthe îi asculta cu interes. Deci frumoasa Miss Finola 
îi lăsase cu fundul în baltă, nu? Berthe nu era deloc 
surprinsă; de fapt chiar se întreba cum de o fată atit de 
întreprinzătoare şi de răzbătătoare ca Paris reuşise să 
aducă una dintre manechinele celebre deja, dar crezuse că 
erau prietene, şi că aceasta îi făcea lui Paris o favoare. 
Totuşi, după părerea ei, le era mult mai bine fără ea, deşi 
Finola era un manechin bun, şi numai bunul Dumnezeu 
mai ştia cită nevoie aveau de aşa ceva. Din cei patru 
oameni prezenți în camera aceea — ea, Paris, Didier şi 

cealaltă maestră, madame Lescort, Berthe avea cea mai 
mare experienţă în domeniu. Erau cîteva lucruri pe care le 
considerase greşite de la bun început, dar ea fusese 
angajată dcar pentru măiestria ei la broderie şi nimeni nu-i 
ceruse părerea în legătură cu ceva. Cu toate astea se 
întreba curioasă cum se vor descurca în continuare. 

Paris se aruncă în patul ei antic şi începu să plingă. 

— Oh, Didi, asta-i prea de tot, mult prea mult. Ce pot 
să mă fac acum? 

Didi se aşeză lingă ea, simțindu-se neajutorat. Pentru 
prima oară în viața lui nu ştia cum să mai procedeze. 

— O să fie totul în regulă, Paris, o să se rezolve totul, 
o să vezi. Finola nu este chiar indispensabilă. 

— Ba este, ştii foarte bine că este, cel puţin pentru 
următoarele două săptămîni. 

Didi ştia foarte bine că avea dreptate. 

— O să-ţi aduc o cană de cafea, se oferi el, sau poate 
mai bine un pahar cu coniac? 

Paris, însă, îşi băgă capul în pernă continuînd să 
hohotească. 

Berthe nu mai putu suporta. Puse deoparte broderia 
delicată şi se îndreptă spre ei. 

— Scuzaţi-mă, domnişoară, domnule... 

Didier se ridică în picioare. Era de o politețe 
desăvirşită cu oamenii care lucrau pentru el. 

— Da, Berthe. 

— Am auzit ce s-a întîmplat cu manechinul american, 
domnule, şi trebuie să vă spun că nu sînt deloc surprinsă. 
Imi pare foarte rău, domnule, domnişoară. 

— Iti mulțumesc, Berthe, este foarte frumos din partea 
ta. 

— Dacă-mi permiteţi, domnule, o mică sugestie. Am 
lucrat în saloanele caselor de modă încă de cînd eram 
doar o fetiță, de aproape patruzeci de ani. Am multă 

experienţă, am văzut sute de prezentări — şi mai bune, şi 
mai rele — şi am văzut toate bătăliile care au dus pînă la 
ele. Am o idee, domnule. Cred că încă mai putem salva 
prezentarea colecţiei dumneavoastră. 

Privirea sceptică a lui Paris o întilni pe a lui Didier, ca 
apoi amîndoi să se întoarcă şi să se holbeze la Berthe. 

— Berthe, te rog să stai jos. Didier o prinse de un braţ 
şi o conduse pînă la cel mai apropiat scaun. Aşa. Şi acum, 
spune-ne. Care-i ideea aia? 


Capitolul 8 


Ferrari-ul roşu era parcat chiar în faţa sălii de expoziţie 
de la Paroli, vopseaua udă strălucind în lumina care ieşea 
în valuri prin ferestre. Doi tineri stăteau sprijiniți de maşina 
luxoasă, cu atenţia mărită, indiferenți la ploaia rece ce se 
scurgea şiroaie de-a lungul străzii întunecate, aşteptînd, cu 
aparatele de fotografiat adăpostite bine sub hainele de 
ploaie, ca Fabrizio Paroli să iasă de la birou. Zvonurile 
şopteau că era mult mai implicat cu fata lui Haven decit se 
credea şi de două ori îi surprinseseră părăsind expoziția 
împreună. De fiecare dată el o condusese pînă la 
apartamentul. ei, oprindu-se doar cù să-i permită să 
coboare din maşină. Oricum, zvonul acela era o poveste 
bună, iar reporterii de scandal erau vînători iscusiţi, captînd 
mirosul subtil al unei poveşti de dragoste ilicite, pregătiți 
oricînd să aprindă focul. în jurul ei. Nici n-ar fi însemnat 
mare lucru — doi oameni prinşi pe neaşteptate de flash-ul 
blitz-urilor ar fi- desigur uimiţi, iar uimirea lor ar putea fi 
interpretată cu uşurinţă drept vinovăţie — dacă momentul 
era potrivit ales. 

Fabrizio îşi ridică gulerul hainei atunci cînd ieşi pe uşa 
de serviciu, alături de lucrătorii săi, pe aleea întunecoasă 
din spatele expoziţiei. Cu capul plecat se grăbi de-a lungul 
aleii, intrînd apoi pe o straduţă laterală, unde la colț, îl 
aştepta un taxi. 

India îi deschise portiera şi el urcă, scuturîndu-şi stropii 
de ploaie din păr. Buzele lui reci le întîlniră pe ale ei în timp 
ce taximetrul dispărea în anonimatul nopții. 

Era ciudat, cugetă India în timp ce sărutul de bun venit 
al lui Fabrizio se tot prelungea, devenind din ce în ce mai 
pasionat, iar miinile lui îi mîngiiau trupul pe sub haina din 

blană de vulpe, cum interesul subit al repcrteriler de 
scandal, care, de cînd aflaseră de mcartea lui Jenny o 
hăituiau prin toată Roma, stimulase şi interesul lui Fabrizio 
în legătură cu persoana ei. Se părea că o dorea tot timpul, 
pe oriunde se întîmpla să se găsească, în birou, în maşină 
— chiar şi aici în taxi, el parcă nu mai avea răbdare. Miinile 
lui erau acum pe sub cămaşă şi îi mîngiiau siînii, iar India 
oftă de plăcere. Fabrizio îşi desprinse buzele de pe gura ei. 
Ochii îi străluceau în întuneric atunci cînd îi luă mîna şi o 
aşeză deasupra erectiei mai mult decit evidente. Ea îi simţi 
imediat căldura trupului pe :sub materialul fin de tweed din 
care erau croiţi pantalonii, şi automat începu să-l mîngiie. 

— Opreşte-te, stai, carina, murmură el, prinzînd-o de 
brat. 

India îi aruncă o privire scurtă şoferului, a cărui atenție 
era concentrată asupra străzii întunecate şi umede, în 
vreme ce tocmai ieşeau din Roma şi o luau pe un drum 
prost, de ţară. Fabrizio îşi îngropă capul în haina de blană 
prinzîndu-i un sfirc cu buzele şi muşcîndu-l uşurel, pînă 
cînd ea începu să geamă, apoi să tipe. 

— Ssssst! murmură Fabrizio. 

India îşi aminti deodată de povestea lui Jenny, care 
făcuse amor cu englezul ei într-o gondolă, la Veneția. Un 
taxi nu era la fel de romantic ca o gondolă, dar ideea era 
cam aceeaşi. Începu să chicotească. Fabrizio îşi înălță 
capul cu o iritare crescîndă. 

— De ce naiba ai început să rîzi, India? Ce am făcut? 

— Nimic... tu nu ai făcut nimic, e doar nostim, asta-i 
tot. Işi lăsă capul pe spate izbucnind în hohote de ris 
nestăpînite, în timp ce Fabrizio se îndepărtă de ea, 
aranjîndu-şi haina şi netezindu-şi părul. 

— Eu nu văd nimic nostim, îi zise el siînjenit. Nici o 
femeie nu rîsese de el atunci cînd o iubea. 


187 


instinctul lui de mascul — împreună cu erecţia — erau 
atît de dezumiflate, încît India găsi treaba asta şi mai 
amuzantă. 

—  Incetează cu rîsul, îi ordonă Fabrizio. Ce s-a 
întîmplat cu tine în seara asta? 

— Oh, nu ştiu. Suspină încet printre sughițuri. E vorba 
de ceva ce mi-a venit în minte. 

— Eu mă gindeam doar la tine, îi zise Fabrizio cu 
răceală, şi credeam că şi tu te gindeai la mine în timpul 
ăsta. 

— Chiar mă gindeam, zău că da... este... ei bine, 
tocmai îmi trecuse prin minte ceva ce mi-a povestit mama 
mai demult, şi mi-am dat seama că semăn cu ea mai mult 
decit am crezut. 

— Aha, mama ta! Fabrizio era plin de simpatia aceea 
specifică italienilor pentru o mamă pierdută prea devreme. 
Biată India! O să vezi, durerea asta o să mai treacă odată 
cu timpul. Citeodată rîsul porneşte din cauza amintirilor 
dureroase. 

India îşi trase haina de blană peste sîni. Era al naibii 
de friguros să încerci să faci dragoste într-un taxi. Incepu 
iarăşi să rîdă. 

— Zău aşa, India, chiar ajunge. Ai devenit de-a dreptul 
isterică. 

— Îmi pare rău, Fabrizio, n-am vrut. Pur şi simplu s-a 
întîmplat. Incercă să-şi recapete calmul, aşa că privi pe 
geamurile întunecate. Nu putu vedea decit un drum de țară 
scufundat în întuneric. E foarte întuneric, acolo, afară, 
remarcă ea. 

— Aşa sînt de regulă drumurile astea, de la țară, i-o 
întoarse Fabrizio. 

India oftă. Desigur, îi rănise cele mai profunde 
sentimente. Să rîzi atunci cînd un italian făcea amor cu tine 
— chiar şi unul atit de sofisticat precum Fabrizio — era 

ceva cumplit de nepotrivit. Probabil că îi insultase 
virilitatea, cînd ea. de fapt nu se gîndise decît la propriile-i 
reacții. Totuşi altceva din ceea ce îi reproşase el fusese 
foarte adevărat, că în acele momente el nu se gîndea decit 
la ea şi că, le rîndul ei, ar fi trebuit să se gîndească la el. 
Dar ea nu se gindise deloc la persoana lui, nici nu era 
pentru prima . 'ă. In ultimul timp, din ce în ce mai des, 
gîndurile îi zburau în altă parte în timp ce Fabrizio se lăsa 
consumat de pasiunea lui pentru ea. ŞI, într-adevăr, nu era 
deloc în regulă să te întrebi ce se întîmpla în altă parte a 
lumii cînd un bărbat face dragoste cu tine într-o cameră de 
hotel foarte sofisticată. Oare faptul că relaţia lor era atit de 
secretă însemna că devenise şi plictisitoare? Nu era din 
cauza felului în care făcea dragoste Fabrizio, îl putea 
asigura de asta, dar totuşi lipsea ceva. India îi luă o mînă şi 
i-o sărută, iar el îşi trecu un braț pe după umerii ei. 

— Aşa-i mai bine, cara. li aşeză capul pe umărul lui. 
Eşti mult mai calmă acum. 

— Sîntem pe aproape? 

— Incă o jumătate de oră de mers. Nu-i prea mult, iar 
după aceea vom rămîne doar noi doi, singuri. 

Asta era problema, se gîndi India, îmi lipsesc oamenii 
din jur. Relaţiile amoroase cu bărbaţii însuraţi erau nişte 
afaceri cam  singuratice, prea singuratice. Ca acest 
weekend, de exemplu. Marisa era la Milano vizitîndu-şi 
familia şi trebuia să se întoarcă de-abia luni. Fabrizio se 
scuzase spunînd că are prea mult de lucru şi că trebuia 
neapărat să rămînă în Roma, şi astfel aranjase să 
împrumute vila de tară a unui prieten plecat în străinătate. 
Vor rămîne două nopţi împreună, numai două pentru că lui 
îi era teamă că Marisa putea să-i facă vreo surpriză şi să 
se întoarcă acasă duminică seara în loc de luni. Nu credea 
că îl bănuia încă, risese cu poftă cînd citise articolele din 

ziare şi nu păruse îngrijorată deloc, dar nu puteai fi sigur 
niciodată. ` 

India se trase mai aproape de Fabrizio. li făcea 
plăcere să fie aproape de el şi îl plăcea foarte mult, era un 
tovarăş foarte plăcut. Şi era un iubit pasionat, iar la început 
şi ei îi plăcuse secretul. La început totul fusese mult mai 
uşor, după cum ținea ea minte; noile iubiri înfloresc în 
restaurantele retrase, unde era prea puţin probabil să te 
întîlneşti cu cunoscuți. Iubirea era apoi şi mai fierbinte în 
camerele de motel sau în pensiunile de pe marginea 
şoselelor, iar pasiunii îi era permis să-şi modeleze 
traiectoria în camere secrete, în apartamente secrete; iar 
pentru început erai satisfăcut chiar cu mult mai puţin. Dar 
oare dragostea putea să se veştejească doar pentru că nu 
putea face parte din lumea reală? 

— La ce te gindeşti, cara? Fabrizio îi sărută vîrful rece 
al nasului. 

— Nu sînt nici eu prea sigură. India rămase cu privirea 
pironită pe fereastra ce înfățişa noaptea umedă şi rece, în 
vreme ce taximetristul tocmai intra printr-o poartă din fier 
forjat, minuţios proiectată ca să dea impresia. de 
grandoare. | 

Vila se găsea în capătul aleii drepte, flancată de plopii 
ce se plecau sub ploaia nemiloasă. Părea mohorită şi 
neprimitoare atunci cînd coborîră din maşină, iar India se 
zgribuli atunci cînd se adăposti pe verandă, aşteptind ca 
Fabrizio să-i dea ultimele instrucţiuni şoferului, ca să vină 
din nou să-i ia de acolo duminică dimineaţa. 

— Servitorilor li s-a spus să ne aştepte, zise el apăsînd 
pe butonul soneriei. 

India privi cum luminile taximetrului dispăreau de-a 
lungul aleii, lăsîndu-i singuri în întuneric. Fabrizio sună din 
nou — şi din nou rămaseră în aşteptare. Ploaia ce cădea 

pe acoperişul verandei părea şi mai zgomotoasă în tăcerea 
ce se lăsase între ei. 

Fabrizio ridică ciocanul de metal şi începu să bată cu 
el în uşă. 

— La naiba, unde este toată lumea? întrebă el. Hei, e 
cineva acasă? 

— Eu sper să fie cineva pînă la urmă, murmură India. 
Dacă nu era absolut nimeni acolo şi ei rămăseseră blocați 
în mijlocul pustietății pe o asemenea noapte? Ce să spun, 
marea vacanţă în doi de două zile — ilicită! 

— Rămii aici, îi comandă Fabrizio. Eu mă duc să caut 
servitorii. 

— Dar, Fabrizio, dacă nu există nici un servitor? 

El era deja la jumătatea scărilor, îndreptîndu-se spre 
un colț al casei. 

— Aici sînt în permanenţă servitori. 

Vocea lui păruse furioasă şi India spera din suflet să 
aibă dreptate. Privi nervoasă în întunericul rece. Statuile ce 
se desluşeau prin întuneric ca nişte stafii şi vuietul vîntului 
printre ramurile copacilor îi, aminteau de filmele de groază 
de care risese mereu, numai că acum nu mai părea deloc 
amuzant. Se lipi de uşă şi se rugă ca Fabrizio să nu 
lipsească prea mult. 

Trecuseră deja cinci minute. India se strînse mai bine 
în haina de blană; înghețase tot stind pe loc, nu se putea 
feri deloc de vînt. Işi verifică iarăşi ceasul, încă cinci 
minute. La naiba, unde era Fabrizio? Desigur că pînă acum 
ar fi trebuit să dea peste cineva, nu? O ramură se frînse cu 
un zgomot ca de pistol, lovind pămîntul undeva de-a lungul 
aleii întunecate. Ce fusese asta? Unde era Fabrizio? Unde 
era toată lumea? Nu mai putea suporta să rămînă şi să 
aştepte înțepenită pe loc, aşa că va merge să-l caute. 
Parcă o luase la dreapta, mergînd spre spatele casei, nu? 

Ținîndu-se aproape de zid, India se grăbi să plece 
după el, împiedicindu-se de statuile şi de urnele 
ornamentale pe care, pe întuneric, nu le putea vedea. 
Fiecare fereastră era oblonită, aşa că, în cazul în care era 
cineva acasă, ar fi fost imposibil să vezi măcar un firicel de 
lumină, dar, desigur, stăpiînii erau plecaţi, deci toate 
camerele principale fuseseră probabil închise. Fabrizio 
plecase în căutarea casei servitorilor. O poartă arcuită 
permitea intrarea în spatele vilei, iar India privi prin ea, 
ezitînd. Eşti o proastă, îşi spuse singură, bineînţeles că nu 
e nimeni aici, nu ai absolut nici un motiv de teamă. 
Ridicîndu-şi bărbia, îşi luă inima în dinţi şi păşi prin poartă, 
făcînd cîţiva paşi şovăielnici. Chiar dacă nu o pîndea nici 
un pericol, în spatele casei părea mult mai întuneric decit 
în fată, aşa că se opri neliniştită. 

— Fabrizio? Vocea îi sună încet în bătaia vîntului. 
Ascultă cu atenţie, dar nu reuşi să desluşească decit 
ropotul ploii pe acoperişul şi pe zidurile vilei. Fabrizio? De 
data aceasta strigase cu ceva mai multă putere şi-şi ascuți 
auzul ca să prindă un eventual semnal din partea lui. 
Probabil că i se întimplase ceva. Oh, Doamne, şi rămăsese 
acolo, singură şi fără o maşină, probabil la mile întregi 
distanță de cel mai apropiat oraş. Panica puse stăpiînire pe 
ea. li trebuiră citeva secunde înainte să-şi dea seama că 
de fapt auzise ceva, un sunet diferit de cel al ploii şi al 
vîntului atît de familiar. Zgomotul unor paşi pe pietriş. India 
se întoarse pe călciie, ciulind urechile. Da, acum îl auzea 
iarăşi. Panica o copleşi din nou, aşa că o luă la fugă spre 
poarta în formă de arc, direct în brațele omului care venea 
din direcţia opusă. 

— India! Pe unde naiba ai umblat? Fabrizio o strinse 
cu putere de umeri. Te-am căutat peste tot! 

— Fabrizio. Oh, slavă Domnului! Genunchii i se 
înmuiaseră de uşurare. Am crezut că ai păţit ceva. Ai fost 
plecat atita timp, încît m-am speriat. 

— De ce naiba să te sperii? Dacă ai fi stat locului nu ai 
mai fi aşa de udă. Acum sîntem amindoi leoarcă! 

— Unde sînt servitorii? 

— Care servitori? întrebă Fabrizio cu amărăciune. 

— Ăia care sînt în permanenţă aici. Îți aminteşti? 

— Nu e nimeni pe aici. Probabil că a fost o 
neînțelegere în privinţa zilelor. 

— Cum? India îl privea cu neîncredere. Ploaia îi şiroia 
pe față, scurgîndu-i-se apoi pe după guler. Nu se poate să 
vorbeşti serios. Vrei să-mi spui că sîntem în mijlocul 
pustietăţii, fără maşină şi fără o cheie de la casa asta 
blestemată? 

— Se pare că asta e situația, îi replică Fabrizio băţos. 

— La naiba cu toate. India bătu din picior de furie. De 
ce naiba n-am luat maşina mea? 

— Ştii foarte bine de ce. Reporterii te-ar fi reperat 
imediat şi ne-ar fi urmărit pînă aici! Ar fi făcut poze chiar 
prin ferestrele dormitorului! Dacă ţi-ai închipuit că la 
Hollywood a fost rău, apoi aici nu există nici un fel de 
bariere, India, şi asta o ştii şi tu foarte bine. 

— Şi atunci de ce am venit aici? Ne-am fi putut întîlni 
într-un hotel cald şi plăcut din Elveţia, sau Franţa, dar nu, 
tu ai găsit un cuibuşor bun de iubire chiar la distanţă de o 
oră de Roma! La dracu'! India bătu iarăşi din picior, numai 
că din neatentie îl lovi pe el. 

— Aaauuu! Fabrizio făcu un pas în spate, ţinîndu-se 
de piciorul rănit. O privi cu mînie în întunericul ce-i 
înconjura. Violenţa nu te prinde deloc bine, India dragă. 

Replica lui la lovitura ei fusese atit de bățoasă şi de 
pompoasă, încît India izbucni iarăşi în ris. 

— Am crezut că numai napolitanii sînt alunecoşi şi 
nebuni. Chicoti. Dar, la naiba, Fabrizio, chiar că meritai o 
lovitură bună. 

Intorcîndu-se pe călciie, se întoarse foarte demn şi 
începu să şchioapete spre colțul casei. 

— Fabrizio, aşteaptă! Aşteaptă-mă şi pe mine! 

II prinse din urmă pe verandă şi îl luă de mină. 

— Imi pare rău, iartă-mă, n-am vrut să te lovesc, zău 
că nu. 

— Şi de ce naiba rideai? Ai ris pe înfundate toată 
seara, este foarte supărător, India dragă. 

— Nu ştiu, toată situaţia asta mi s-a părut atit de 
ridicolă. Fabrizio, zău că ar trebui să fii mulțumit că rid şi că 
nu plîng! _ 

— Da, ştiu, ai dreptate. Işi trecu un braț pe după umerii 
îmblăniţi şi foarte uzi. Şi este vina mea, ar fi trebuit să mai 
verific încă o dată tot aranjamentul, dar cîteodată este tare 
dificil. 

— Şi acum, ce naiba facem? 

— O să spargem casa, o anunţă Fabrizio cu un calm 
olimpian. In spatele casei este o fereastră mică care a fost 
lăsată fără oblon. Probabil că este de la cămara de lingă 
bucătărie. O s-o sparg cu o piatră şi apoi o să desfac 
zăvorul ca să poți intra pe acolo. 

— Eu? Ochii Indiei se măriseră de uimire. 

— Bineînţeles că tu, este evident că eu sînt mult prea 
mare pentru o asemenea ferestruică. Vino, o să-ţi arăt. 

Fereastra era destul de mică chiar şi pentru ea, iar 
India o privea cu multă îndoială. 

— Şi zici tu că nu mai e şi altă cale? îl întrebă cu o 
voce mică. 

— Nu, asta dacă nu vrei să mergi vreo şase kilometri 
pînă în cel mai apropiat oraş. Hai, India, nu e chiar aşa de 
greu. lnăuntru este bine şi cald, haine uscate, mîncare şi 

băutură. Se rugă în tăcere să aibă dreptate şi să nu fi fosi 
părăsită casa de prea mult timp ce către servitori. Cel puţin 
o să găsim un telefon, adăugă. 

Un telefon! Linia civilizaţiei. 

— Uite aici o piatră, îi răspunse India. 

Sunetul făcut de sticla spartă a fost mult mai mic 
comparativ cu vuietul vîntului care acum părea că atinsese 
o forță de nedescris, arătîindu-le de ce era în stare, aşa că 
India se ghemui sub puterea lui, încercînd să-şi păstreze 
ceva din puțina căldură ce-i.mai rămăsese în trup, în timp 
ce Fabrizio îşi şi virise miinile prin geamul spart şi se 
chinuia să deschidă fereastra. 

— Am reuşit, chiui el triumfător, deschizînd fereastra în 
afară. Vino, India, şi fii atentă la bucăţile de sticlă spartă. 

Insă fereastra era mai înaltă decit crezuse; de-abia 
putea ajunge cu degetele pînă la pervaz. Fabrizio o ridică 
de un picior şi ea reuşi să se prindă şi să-şi strecoare capul 
cu precauție înăuntru, privind în întunericul deplin. 

— Dă-i drumu' mai departe! Fabrizio o mai împinse 
puțin. 

— Dar nu văd nimic, îi strigă ea cu o voce înfundată. 

— Cunosc casa asta, îi strigă el. Sînt destul de sigur 
că ăsta-i geamul de la bucătărie. Ar trebui să fie o chiuvetă 
chiar sub fereastră, dacă te întinzi puţin în jos ai putea simţi 
robinetele şi atunci o să fii sigură că am dreptate. Nu e 
distanță mare de la fereastră şi pînă la podea, aşa că nu 
trebuie să-ţi fie teamă. 

India întinse precaută o mînă; da, simţea un robinet. 

— Ai dreptate, îi strigă ea, împingîndu-se mai departe. 
Dacă se întorcea puţin într-o parte. intra cu totul în casă. 
Am reuşit, îi strigă triumfătoare. Stau cu picioarele chiar în 
chiuvetă, 

— Bine, acum o să-ți spun ce trebuie să faci. Dacă am 
dreptate, chiar în faţa ta ar trebui să fie o uşă care dă într- 

un hol. Dacă te întorci la stînga şi străbaţi tot holul, o să dai 
de o uşă care dă chiar în grădina din spate. Dacă avem 
noroc, cheia o să fie chiar în broască, pentru că uşa aia e 
folosită foarte rar, exista alta care se foloseşte de la 
trecerea din bucătărie în grădină. 

India ţipă. 

— Ce s-a întîmplat, ţipă şi el alarmat. Ce este? 

— Oh, oh, e-n regulă, nu-i decit o pisică. S-a frecat de 
picioarele mele pe întuneric şi m-a băgat în toţi sperieții. 

Pisica începu să-i toarcă pe la picioare şi ea se aplecă 
şi-o luă în braţe. Căldura ei era reconfortantă. 

— Pisicuţă, drăguță, tu o să rămii cu mine, nu-i aşa? 
Oricum tu cunoşti casa asta mai bine decit mine. 

Stînd pe marginea chiuvetei, India sări pe podea, unde 
rămase citeva clipe nemişcată încercînd să-şi recapete 
simţul orientării. 

— Măcar îţi aminteşti pe unde e comutatorul ca să 
aprind lumina? strigă ea. 

— incearcă pe lîngă uşă. 

Vocea lui Fabrizio părea foarte departe şi ea îşi 
întoarse privirea spre micul dreptunghi de semiîntuneric 
încadrat de rama ferestrei. 

— La naiba, mă pisoiule, ce caut eu aici? şopti ea în 
timp ce pisica i se şi cocoțase pe un umăr, torcînd veselă. 
Aş fi putut fi acum într-o cîrciumioară veselă şi caldă, cu 
prieteni veseli, bînd vin roşu cald şi plăcut şi mîncînd 
pastele mele preferate. Nu era nevoie să fac atita drum ca 
să intru în bucluc! 

Cu o mină ținînd pisica şi cu cealaltă întinsă în faţă, 
reuşi să străbată camera, folosind fereastra drept ghid. 
Peretele opus veni spre ea mai repede decit îşi închipuise 
şi îşi lovi mîna cu putere de uşa de lemn. Ar fi putut să-mi 
spună că e o cameră aşa de mică, gemu ea frecîndu-şi 
încheieturile degetelor. Îşi trecu mîna de-a lungul peretelui 

din stînga uşii pînă cînd simţi comutatorul din metal rece. 
Aha, ăsta era! Recunoscătoare, India apăsă butonul şi 
camera fu scăldată dintr-o dată în lumină, şi zimbi cînd 
auzi chiotul de încîntare al lui Fabrizio, care încă aştepta 
afară în ploaie. 

Atuncă o privire pisicii, care-i stătea cocoțată pe umăr. 
Era la fel de neagră ca şi noaptea de afară, cu o blană 
mătăsoasă şi strălucitoare, spre deosebire de blana de pe 
ea! Privi cu oroare la haina din blană de vulpe. Şi la noile ei 
haine de tweed, „pentru la ţară“, cumpărate special pentru 
acea ocazie. Nimeni nu-i spusese că atunci cînd tweed-ul 
se uda puţin începea să atîrne! 

Oftînd, India puse pisica pe podea şi deschise uşa. Nu 
văzu nici un comutator prin preajmă, dar venea suficientă 
lumină din bucătărie încît să zărească pe unde calcă, prin 
holul căptuşit cu teracotă. Pisica i-o luă înainte aşteptind 
răbdătoare să se chinuie cu cheia ruginită ca să descuie 
uşa cu pricina. 

— Am reuşit, anunţă ea triumfătoare, deschizind uşa 
larg. | 

Pisica fugi în noapte în timp ce Fabrizio mărşălui în 
casă, apa scurgindu.-i-se şiroaie din păr şi de pe haine. 

Se priviră un moment în tăcere, dar, în ciuda eforturilor 
făcute, India izbucni iarăşi în rîs. i 

— Imi pare rău, Fabrizio, dar eşti atît de caraghios, 
parcă ai căzut în put. 

— Ar trebui să te uiţi la tine, i-o întoarse şi el cu un 
zîmbet. Arăţi ca un pudel înecat. Pentru numele lui 
Dumnezeu, scoate-ţi haina aia de pe tine. 

Ținîndu-şi hainele ude în miini, îşi croiră iarăşi drumul 
înapoi prin hol şi apoi printr-o uşă de la capătul îndepărtat. 

— Aşteaptă puțin aici, îi strigă el. O să aprind luminile. 

In timp ce aştepta, îşi dădu seama cit de friguros era 
holul acela şi se cutremură. Ce n-ar fi dat pentru o baie 


197 


fierbinte! Camera apăru mai întîi în lumina slabă a citcrva 
veioze şi apoi mult mai strălucitoare atunci cînd Fabrizio 
aprinse şi uriaşele candelabre. India privi spre tavanul cu 
fresce, unde nişte nimfe goale pluteau pe nişte norişori albi 
pe cerul de un albastru intens. 

— Nimfele alea, săracele, cred că au înghețat demult, 
strigă ea. Aici cred că sînt mai multe grade sub zero. 

— Stai puţin. Fabrizio dispăru pe o uşă din cealaltă 
parte a camerei, revenind cîteva momente mai tirziu cu o 
sticlă de coniac şi două pahare. Haide, îi zise, acum o să 
mergem sus. 

— Ce-ai zice dacă am da drumul la încălzirea 
centrală? Dinţii Indiei clănţăneau atunci cînd îl urmă în sus 
pe scările frumos curbate, pe care cu altă ocazie poate ar fi 
stat să le admire. 

— Asta-i încălzirea ta centrală, îi zise Fabrizio fluturînd 
sticla. Nu-ţi face griji, foarte curînd o să te încălzeşti. Gata, 
am ajuns. Deschise o uşă şi aprinse veiozele cu abajururi 
de culoarea piersicilor. 

Era, se gîndi India, cea mai perfectă cameră, doar că 
era la fel de rece precum un cavou. Pereţii erau tapetați cu 
mătase florentină de culoarea ambrei, pe podea erau 
aşternute covoare moi de culoarea coralilor, iar în centrul 
camerei trona un pat imens cu baldachin, cu cearceafuri 
moi de pînză foarte fină de culoarea aurului. O canapea 
mică era aşezată de o parte a camerei şi de cealaltă parte 
se găsea un vechi cămin de piatră unde nişte buşteni mari 
erau aşezaţi frumos pe grătar aşteptind doar să fie aprinşi. 

— Slavă Domnului, oftă ea. Incepusem să cred că am 
venit în castelul lui Dracula. 

— Ăla n-ar fi fost un loc potrivit în care să duci o fată 
frumoasă ca tine. Fabrizio o strînse în braţe, trăgînd-c mai 
aproape de el. India îi putea simţi aroma cunoscută de 

colonie şi îşi ridică o mînă cu care începu să-i mîngiie părul 
ud şi cîrlionțat de la spate. 

— Biata fetiță, ai îngheţat toată, îi murmură la ureche. 
O să aprindem focul, o să bem puţin coniac şi o să te 
încălzeşti imediat. 

Pîrîitul plăcut al focului umplu încăperea cînd lemnele 
se aprinseră de la prima încercare, trimiţind în jur o licărire 
portocalie, care, chiar dacă încă nu încălzea, măcar dădea 
senzaţia de confort şi căldură. India îşi aşeză haina de 
blană pe podea ca să se usuce şi acceptă cu recunoştinţă 
paharul cu coniac pe care i-l oferea el: 

— Minunat, murmură, în timp ce se sprijinea de polita 
căminului, sorbind din coniac şi încălzindu-şi degetele de la 
picioare la flăcările jucăuşe. 

— i-am spus că totul o să fie în regulă. Fabrizio îi 
aduse din baie un prosop mare şi mătăsos. la, usucă-ţi 
puțin părul, îi comandă pe un ton serios. 

India îşi desfăcu părul, ştergîndu-l viguros cu prosopul, 
pînă cînd îi încadră fața ca un fel de aureolă de culoarea 
bronzului. Obrajii îi erau îmbujoraţi din cauza coniacului şi 
a focului şi, se gîndi Fabrizio, arăta de-a dreptul 
fermecătoare. 

— Hai să reluăm de acolo de unde ne-am oprit, îi 
sugeră el, începînd să-i descheie cămaşa udă. 

— Eu aş mai vrea un coniac. 

— Mai încolo. Reuşi să-i scoată cămaşa udă pe umeri 
în jos. 

— Dar ce-ai zice de-o cină? india se gîndea cu o 
oarecare nostalgie la tagliatelle fierbînd sub un strat gros 
dë suc de roşii proaspăt făcut, înmiresmat cu cîţiva căţei de 
usturoi. 

Fabrizio îi desfăcu fermoarul fustei ude de tweed, 
îngenunchind ca s-o poată trage în jos pe coapse, ferindu-i 
cu grijă ciorapii. India păşi afară din fustă. 

— Ciorapii, gemu el, ăştia sînt cei mai mari duşmani ai 
bărbatului. 

Apoi reuşi să-i scoată fără a produce pagube. 

— Dar ce-ai zice de o baie fierbinte? sugeră plină de 
speranțe India. 

— Bună idee, murmură el în timp ce-şi îngropa faţa în 
moliciunea dintre. picioarele ei. 

India începu să rîdă. 

— Am făcut-o, nu-i aşa? murmură ea. 

— Ce-ai făcut? Limba lui trimitea fiori de plăcere prin 
tot trupul Indiei. 

— Să vin pînă aici doar ca să dau de bucluc. 


Focul, alimentat cu noi buşteni, arunca luciri jucăuşe 
asupra festinului lor. India stătea cu picioarele încrucişate 
în fața căminului, îmbrăcată doar cu un pulover de caşmir 
de-a dreptul uriaş pe care-l descoperise într-unul din 
dulapuri, mestecînd o felie de şuncă de Parma pe care 
Fabrizio o descoperise prin bucătărie. Impreună cu brînza 
uscată de la munte, cu biscuiţi şi o cutie de fursecuri tari, 
compuneau o masă delicioasă pentru doi amanti flămînzi, 
totul spălat cu o sticlă de Amarone Riserva, luată din 
pivnița de vinuri. , 

— Poate că pînă la urmă o să-i iert, hotărî Fabrizio, 
tăindu-şi o altă felie de şuncă. 

— Pe cine să ierti? India se lăsă pe spate, sprijinită 
într-un cot, sorbindu-şi visătoare vinul. 

— Pe cei doi Brandinis, pentru că ne-au dat peste cap 
seara. 

— Categoric, căscă somnoroasă, atita timp cît miine 
vom putea împrumuta de pe undeva o maşină, sau cel 
puțin să găsim servitorii ăia atit de fantomatici. 

— Consideră treaba ca şi rezolvată, îi zise el cu 
amărăciune. Hai, arăţi foarte obosită. Hai să ne culcăm. 

India se urcă în patul imens, simțindu-se ca şi cum ar fi 
plutit pe o mare de culoarea aurului, atunci cînd Fabrizio 
trase în jurul lor perdelele baldachinului. Rareori se 
întîmpla să-şi poată permite să-şi petreacă o noapte 
împreună şi india privi cum Fabrizio îşi scoase halatul de 
baie în care fusese înfăşurat, admirîndu-i muşchii vînjoşi şi 
trupul zvelt cînd acesta se întinse gol alături de ea. 

— Ştii, Fabrizio, murmură atunci cînd el o cuprinse în 
braţe şi flăcările din cămin luminau perdelele baldachinului, 
patul ăsta seamănă cu tărîmul nimănui, undeva pe o plajă 
de aur. 


În cap îi răsuna un sunet chinuitor şi India îşi dori cu 
disperare ca acest biziit să dispară. Era un sunet cunoscut, 
precum o sirenă. De ce nu făcea ceva Fabrizio ca acest 
sunet să înceteze? Se trezi dintr-o dată atunci cînd uşa 
dormitorului se lovi de perete şi luminile se aprinseră brusc. 

— Oh, Dumnezeule mare, ţipă ea, în timp ce Fabrizio 
o înconjura protector cu un braţ. 

— Poliţia! lătră omul proțăpit în cadrul uşii, în mînă cu 
un pistol. Alţi doi bărbaţi se iviră în spatele lui şi India 
strînse în dreptul pieptului cearceaful moale. 

— Poliția? ţipă Fabrizio. Dar de ce-aţi dat buzna la 
modul ăsta peste noi? Ce s-a întîmplat? 

— Aş putea să vă pun exact aceeaşi întrebare şi 
dumneavoastră, domnule. 

— Sînt un prieten al familiei. Mi-au îmiprumutat casa 
pentru weekend. 

= Înţeleg. În ochii politistului, însă, stăruia o strălucire 
amenințătoare care demonstra că nu credea o vorbă, mai 
ales cînd o privi pe India. Ea se retrase sub privirea aceea 
acuzatoare, stringind şi mai bine pătura la piept. Şi la fel şi 
doamna, hu? 

— Ce naiba-i cu toată mascarada asta? întrebă 
Fabrizio furios. 

— Siînteţi amîndoi arestați pentru spargere şi violarea 
acestui domiciliu. Negaţi cumva că aţi spart o fereastră şi 
aţi forţat intrarea în această casă? 

— Nu, sigur că nu, dar pot explica... 

— Ne veţi explica. pe îndelete la sediul poliției şi vă 
avertizez că oamenii mei cercetează şi restul casei pentru 
a găsi pe ceilalţi tovarăşi ai voştri. 

— Ceilalţi? India îl privi împietrită. Tîmpitule, nu mai 
sînt şi alții. Încercam să petrecem un weekend liniştit în 
casa unor prieteni. Cum de îndrăzneşti să dai buzna în 
dormitorul meu în felul ăsta? Cînd se înfuria, italieneasca ei 
căpăta un accent american foarte pronunţat, iar polițistul 
începu s-o privească cu un interes sporit. 

— O străină, înţeleg... Ei bine, sper că aveţi paşaportul 
la dumneavoastră, doamnă? 

— Oh, Doamne, gemu Fabrizio, ţinîndu-şi capul în 
miini, întrevăzînd deja scandalul. Este de-a dreptul ridicol. 
Îți poţi imagina-ce-or să ne facă ziarele? 

India îl privea cu oroare. Cu numai cîteva ore în urmă 
se gîndise că era la fel de discretă ca şi maică-sa. lar 
treaba asta devenea din ce în ce mai rea, nu mai voia ca 
numele ei să fie iarăşi împrăştiat prin toate ziarele, legat, 
aşa cum ştia că urma să se întimple, de mama ei şi de 
publicitatea acesteia... Speriată de-a binelea, se lăsă să 
cadă iarăşi pe perne. 

— Dar de unde au ştiut că sîntem aici? îi şopti lui 
Fabrizio în timp ce omul inspecta camera şi nota ceea ce 
vedea în jur, oprindu-se mai ales la mîncare şi băutură. 

— Alarma, doamnă. Căpitanul nu omisese nimic. 
Toată casa este plină de alarme, mici butonaşe de 
presiune au fost aşezate pe sub toate covoarele, şi am fi 
venit imediat dacă n-ar fi fost blestemata asta de furtună şi 

şoselele atit de umede şi de alunecoase. Şi acum trebuie 
să vă rog să vă îmbrăcaţi şi să veniţi cu noi. li scoase pe 
ceilalți doi poliţişti din încăpere. O să aşteptăm afară ca să 
se poată îmbrăca şi doamna. 

Apoi uşa se închise în urma politistului. India şi 
Fabrizio, încă stînd în pat, se priviră uimiţi unul pe celălalt. 

— Fereastra, şopti India cu panică în glas. 

— Nu fi ridicolă! Fabrizio se dădu jos din pat şi începu 
să-şi pună cămaşa. Am intrat într-un necaz serios, dragă 
india. Oh, nu din punctul de vedere al acuzațiilor aduse, 
pentru că în mod evident, acestea vor fi retrase imediat, 
dar din cauza scandalului. Am fost prinşi. Şi trebuie cumva 
să fac în aşa fel încît Marisa să nu afle nimic din toate 
astea. 

— Dar cum? India stătea pe marginea patului, 
cîntărind în minte uriîțenia unei celule de închisoare şi 
mînia Marisei, întrebîndu-se care din două era cea mai rea. 

— Am sentimentul, îi zise Fabrizio trăgîndu-şi 
pantalonii, că afacerea asta o să mă coste o grămadă de 
bani. 


Capitalul A 


Rory era supărat. Foarte supărat. Atît de supărat, încît 
îşi încurcase toate replicile şi, cum nu avusese decit cîteva, 
asta îl făcea să se prezinte tare rău în fata celorlalți. 
Strimbă din nas dezgustat în timp ce machioza îi pudra 
iarăşi fruntea. Intr-un colț îndepărtat, regizorul, Dirk Boner, 
discuta cu Shelly Jones, partenera lui din film. Shelly 
dădea din cap, cu ochii plecaţi, ascultînd cu atenţie la ceea 
ce-i spunea Dirk. Dirk probabil vorbea despre el, îl dărima 
de pe soclu şi îi spunea ei ce mare vedetă era! 

Paranoia îl copleşi atunci cînd se întoarse spre spațiul 
în care se turna Jocul din Chelsea, o închisoare din centrul 
Los Angeles-ului, una adevărată, cu tot ce trebuia, gratii de 
fier şi nişte lacăte imense. Nefolosită acum şi goală, 
desigur, dar tot îl treceau fiorii că se găsea în acel loc. Bill 
probabil le aranjase să poată filma acolo doar ca să-l 
înveţe pe el minte ca să se ţină de treabă în continuare. La 
dracu'! Ca şi cum totul ar fi fost doar din vina lui! 

— Spune-i lui Dirk că sînt în cabina mea, cînd este 
gata, să mă cheme, îi zise el curtenitor fetei care îl 
aranjase. 

In timp ce scurgea o linie fină de cocaină pe o foaie de 
hîrtie, Rory cugetă la problema lui. Avusese o baftă chioară 
că o întilnise pe Jenny Haven la petrecerea aceea, cel 
puțin asta fusese ce crezuse atunci! Era încă foarte 
drăguță, încă foarte sexy, şi faptul că fusese alături de ea 
fusese o mare plăcere, la început, înainte să se fi apucat 
ca lumea de cocaină. Insă lui Jenny nu-i plăcuse acel 
obicei al lui şi îi plăcuse şi mai puţin atunci cînd îi spusese 
că era bătrină, că nu se mişca împreună cu timpurile 
moderne. Alcoolul fusese drogul generaţiei ei, deşi nu şi 

pentru Jenny, ea fusese al naibii de abstinentă. Mult prea 
sobră! Ei nu-i plăcea obiceiul lui de a priza cocaină şi nici 
prietenii lui nu-i plăceau. El stătuse potolit şi tăcut, 
încercase s-o țină cit mai fericită, în timp ce ea îşi cheltuia 
energia încercînd să-l creeze. Rory, vedeta ei personală. 
Desigur, şi el fusese un elev înzestrat, şi avusese şi bazele 
necesare începutului, dar ea îi dăduse luciul acela de 
mascul feroce contemporan, tot ea îl scăpase de acele 
kilograme în plus, de părul lui castaniu, chiar şi de mustață, 
în cazul în care cineva l-ar fi bănuit de homosexualism. 

După care începuse să-şi deşerte sacul problemelor ei 
în fata lui, spunîndu-i cum ea singură avea grijă de afaceri. 
Şi el o ajutase, îi dăduse citeva sfaturi bune, între timp 
scoțind exact cit avea nevoie pentru cocaina cu care ea nu 
era deloc de acord. Şi? De unde altundeva ar fi putut să ia 
şi el nişte bani? Pe vremea aceea încă nu avusese de 
lucru. Şi mai fusese şi altceva: Jenny se aşteptase ca ea 
să-i fie parteneră atunci cînd el obținuse rolul din serial. 
Fusese oare vina lui că regizorul îşi dorea pe cineva mult 
mai tînăr? Ea începuse atunci să se gindească că ar fi 
putut regiza citeva episoade mai importante pentru el, dar 
Dirk nu era deloc omul care să se dea la o parte nici chiar 
pentru Jenny Haven. Asta i-ar mai fi lipsit lui Dirk, ca Jenny 
să culeagă laurii pentru serial! 

Rory ridică hirtia pînă în dreptul nării stîngi, prinzînd cu 
zgomot, după care execută aceeaşi operaţie şi cu nara 
dreaptă. Doamne, aşa era mult mai bine! 

Oricum, Jenny n-ar fi trebuit să-l lase să-i controleze 
într-atit banii. Ar fi trebuit să aibă singură grijă de afacerile 
ei sau să plătească pe altcineva s-o facă. Jenny fusese 
foarte generoasă atunci cînd fusese vorba să-i cumpere 
haine scumpe, cine pentru doi, şi şampanie scumpă, dar 
bani de buzunar nu reuşise deloc s-o convingă să- i dea; 
aşa că fusese obligat să acţioneze ca să pună şi el mîna 


205 


pe o parte din ei. Începuse prin a găsi „ohilipiruri“ de 
proprietăți, de care îi spunea că sînt nemaipomenite şi că 
vor da lovitura; fusese foarte simplu să umile prețul şi 
diferenţa s-o bage în buzunar. Ea se încrezuse total în el, 
în fond, el era bărbatul pe care ea îl ajuta din toate puterile 
şi ca atare nu avea cum s-o înşele, nu-i aşa? Rory zîmbi 
aducîndu-şi aminte, bineînţeles că o înşelase, dacă avea 
nevoie de bani şi ea nu-i dădea deloc! ka fel fusese şi cu 
acțiunile de la bursă. La început îi făcuse plăcere să joace. 
Ciîştigase ceva, după care pierduse cumplit de mult. Aia 
erau banii ei şi nu ai lui. Cînd se întîmpla să cîştige, atunci 
aceia erau banii lui. Incercase la mărfurile de larg consum 
pentru că se şi cîştiga mai bine, însă a pierdut foarte mult, 
iar restul rămas l-a băgat în propriul buzunar. 

O părăsise atunci cînd ea îşi dăduse seama că era 
falită. El însă dăduse vina numai pe ea, spunindu-i că el 
făcuse doar ceea ce îi ceruse ea să facă. Şi era adevărat, 
nu? De fiecare dată cînd avea un pont bun la bursă, îi 
spusese şi ei şi fusese de acord. Nu fusese deloc vina lui 
că pierduse mult mai mult decit ciîştigase, se întîmpla 
mereu şi asta multor oameni. Dar, oricum, sosise ceasul să 
o părăsească, se săturase de ea. Era prea bătrină pentru 
el; şi, în afară de asta, pentru el lucrurile mergeau chiar 
foarte bine, tocmai fusese ales ca vedeta serialului. El era 
Chelsea din Jocul lui Chelsea. 

Şi totul ar fi fost în perfectă regulă dacă n-ar fi murit în 
felul ăla... şi dacă n-ar fi fost ticăloşii aceia de Kaufmann şi 
Reubin! Ei îl şantajau! Pentru că alt cuvînt mai bun nici nu 
exista. La naiba! Erau foarte buni în meseria lor, din 
punctul ăsta de vedere nu exista nici o îndoială, dar 
Kaufmann lua treizeci de procente ca impresar, iar Reubin 
se autointitulase avocatul lui pentru o sumă de-a dreptul 
uriaşă, cu cit cîştiga Rory mai mult, cu atit mai mare 
devenea acea sumă. Este doar cinstit şi corect, Rory, îi 

spusese demult Stan cu vocea aia mieroasă de avocat, 
doar corect, luînd în consideraţie circumstanţele. 

Rory îşi privi imaginea atrăgătoare din oglindă, 
reconsiderînd acele circumstanţe. Nu-i plăceau deloc şi nici 
eventualele lor consecinţe, ba chiar deloc. El era un tînăr în 
pragul unei mari cariere, aşa că nu avea de ales decit să 
se lase şantajat de Reubin şi de Kaufmann. 

— Rory? Asistentul regizorului îşi vîri capul pe uşă. 
Dirk e gata peste cinci minute, bine? 

— Mda. Rory îşi mai verifică încă o dată imaginea din 
oglindă. Ce naiba, transpirase tot! Trebuia iar să-şi pudreze 
fruntea. Avea întîlnire cu chelnerița de la Cafe Rodeo, 
aceea  drăguțică care-i admirase puloverul. Fusese 
dansatoare, dar făcuse hepatită şi-şi pierduse postul din 
compania pentru care.lucrase. Avea de gînd s-o ducă la 
petrecerea lui Sally Fox, oricum urma să fie nemaipomenit. 
Avea nevoie să-şi mai decoloreze puţin părul, nu părea 
puțin cam prea închis în partea din fată? Coafeza lui Jenny 
era foarte bună, dar, totuşi, el ştia mai bine de ce avea 
nevoie. 

— Gata, Rory? 

Rory îşi trecu un deget peste hirtia împăturită din care 
prizase cocaina, apoi şi-o frecă gînditor de gingii. Trebuia 
să ţină minte să pună accentul cuvenit pe numele acela, 
acum, la următoarea filmare... l 

Se îndreptă spre platou, o luă pe Sally în brate, şi 
aşteptă ca ceilalți să verifice continuitatea acțiunii, şi ca 
Dirk să verifice unghiul camerei de luat vederi. De data 
aceasta reuşi totul dintr-o singură filmare. 

— Superb, Rory, absolut superb, îi strigă Dirk. Ştiam 
eu c-o să reuşeşti de data asta. 


Capitolul 10 


Venetia îşi dădu seama că nu ar fi trebuit să vină. 
Lawten Hall era ascunsă undeva prin sălbăticiunea regiunii 
Wiltshire, într-o zonă de cîmpuri îngheţate şi copaci 
scheletici care se potriveau perfect cu personalitatea 
doamnei Fox-Lawten. Cînd apăru la uşa din față şi o 
mustră cu răceală ca pe viitor să facă bine şi să folosească 
uşa din spate pentru servitori, Venetia ar fi trebuit să prindă 
din zbor mesajul şi să plece. Dar făcuse contract cu 
agenția pentru acel weekend, ca să gătească pentru 
paisprezece persoane, aşa că rămăsese. Şi era vorba de o 
muncă de trei zile, care urma să-i mărească considerabil 
bugetul. 

Necazurile începuseră încă înainte să-şi fi putut 
dezbrăca haina, cînd Sondra Fox-Lawten dăduse buzna în 
bucătărie pentru a discuta meniurile. Nici vorbă să-i ofere 
măcar o ceaşcă. de cafea sau să-i arate camera, ceea ce 
într-un fel fusese un lucru bun, pentru că atunci cu 
siguranță Venetia n-ar fi rămas sub nici o formă. Camera 
destinată ei se găsea la mansarda, care, atunci cînd familia 
Fox-Lawten renovase bătrina casă, fusese omisă de la 
încălzirea centrală. Cămăruţa întunecoasă fusese mobilată 
probabil cu piese cumpărate de la magazinele de vechituri, 
iar un radiator cu un singur element trebuia să-i ajungă ca 
unică sursă de căldură. 

Prima bătălie s-a dus în jurul meniurilor, pe care le 
discutaseră şi mai înainte la telefon, în aşa fel încît Vennie 
să poată face cumpărăturile şi pregăti cîteva feluri încă de 
acasă. Acum însă, doamna Fox-Lawten se răzgîndise, sau 
mai degrabă Tony Fox-Lawten se hotărise să servească 
un Haut Brion din '64 cu felul principa! tocmai în seara zilei 

de sîmbătă cînd trebuia să aibă loc un dineu, cu încă şase 
oaspeţi în plus, aşa că acum nu mai putea să servească 
pui fiert în şampanie cu garnitură de struguri albi, în jurul 
căruia Venetia îşi construise întregul meniu. Voiau să 
servească fazani, ceea ce însemna nişte feluri mult mai 
uşoare care să le înlocuiască pe cele gata preparate de ea. 
Şi legumele trebuiau acum schimbate. Însemna al naibii de 
multă muncă în plus cînd ea şi aşa avea destul de lucru cu 
micul dejun, prînzul, cinele, plus ceaiurile de la ora cinci 
pentru cei care doreau să le servească; 

Tony Fox-Lawten venise în bucătărie să se prezinte 
singur, vineri seara, după ce venise din oraş. 

— Am venit ca să te deranjez, îi spuse el după ce-şi 
virise capul pe uşă. Şi ca să mă scuz. Ochii lui voioşi o 
cercetaseră cu atenţie şi îi zimbise încîntat atunci cînd 
traversase bucătăria apropiindu-se cu paşi repezi spre ea. 
Ei, bună, de regulă nu prea avem bucătari pe aici care să 
arate aşa ca tine. 

Venetia îşi ridicase părul de pe faţă, pentru că uitase 
să şi-l prindă şi îşi încrucişase brațele peste şort. Tony 
Fox-Lawten era mic şi gras, cu obrajii roşii şi cu o bărbie ce 
bătea în albastru, pe care, fără îndoială, şi-o rădea de cel 
puţin două ori pe zi pentru a nu arăta neîngrijit. 

— Nu e nici un deranj, domnule Fox-Lawten, îi 
răspunse ea politicoasă. După care, la naiba cu toate, i-o 
spusese în față: Ei bine, de fapt mi-aţi dat mare bătaie de 
cap şi asta înseamnă cumplit de multă muncă în plus. 

— Imi pare rău, îmi pare rău, o să încerc să mă 
revanşez. Ceva mai mult la plata pe care am negociat-o şi 
totul va fi în regulă. Ce- ai zice de o băutură, eh? Te-ar mai 
înveseli un pic. Şi probabil că o să ai mare nevoie dacă 
Sondra are de gind să-şi facă numărul obişnuit. O 
pertectistă dată naibii, Sondra asta. Atunci ce să fie, gin cu 
apă tonică? 

Era uimitor, cugetă Venetia, cît de transparenţi erau cu 
toţii. Sau era doar bafta ei chioară să meargă numai în 
case în care nevestele erau o adevărată pacoste iar soții 
erau şi mai răi pentru că făceau avansuri bucătăreselor? 

Tony Fox-Lawten luase refuzul ei drept o fisticeală de 
moment, aşa că îşi luă prostul obicei de a intra în bucătărie 
ori de cite: ori i se ivea ocazia, doar ca să vadă cum se 
descurca „micuta“. Venetia s-ar fi descurcat de minune 
fără nici un Fox-Lawten care s-o bată la cap. 

Astfel, ziua de vineri trecu destul de calmă, deşi ritmul 
fusese de-a dreptul infernal. Nu avusese nici măcar timp să 
mănînce o masă ca lumea, ci doar să guste de ici şi colo în 
timp ce prepara cina. Oaspeţii începuseră să sosească 
încă de pe la ora trei, aşa că Venetia fu nevoită să tot 
servească ceaiuri şi gustările aferente pînă aproape de ora 
şase. După asta urmau băuturile de la ora opt şi cina de la 
opt şi jumătate. Ceea ce însemna că avea la dispoziţie 
doar două ore ca să prepare o cină pentru paisprezece 
persoane. Totuşi fusese un lucru bun că preparase fileul de 
somon cu maioneză şi budinca uşoară, de vară, încă de 
acasă, pentru că altfel ar fi fost cu totul depăşită; şi mai 
fusese un lucru bun şi că preparase plăcinta cu curcan 
pentru prînzul de sîmbătă, pentru că pînă să termine cu 
micul dejun s-ar fi făcut aproape timpul de prînz. 

Adevărata ceartă cu Sondra Fox-Lawten a avut loc 
însă sîmbătă după-amiază. Venetia se culcase după 
miezul nopții şi nu reuşise deloc să doarmă din cauza 
frigului din cameră, îi ieşeau aburi din gură pe care îi putea 
vedea în lumina lunii. Scîrbită şi deziluzionată chiar se 
hotărise că era mai bine să uite de acel gînd pentru că era 
posibil să trezească pe cineva din casă şi nu dorea să se 
întîilnească cu Tony Fox-Lawten în cămaşă de noapte şi 
halat. Apoi se sculase de la şase şi jumătate ca să prepare 
fazanii şi garnitura lor şi să pregătească tăvile cu micul 

dejun ca să fie duse în camere de către doamna Jones, 
femeia care venise din sat ca s-o ajute. După asta se 
apucase să prepare şi masa de prînz. Pe la trei şi un sfert 
tocmai termină de pus în maşina de spălat vasele şi ultima 
farfurie cînd veni s-o vadă doamna Fox-Lawten. 

— Vom servi ceaiul la ora cinci, Venetia, îi comandă 
ea, şi aş vrea să ne faci şi nişte pateuri micuţe ca să le 
putem servi cu băuturile diseară. 

— Ar fi trebuit să-mi fi spus mai 'devreme, doamnă 
Fox-Lawten, îi răspunse Venetia pe un ton potolit. Mi-e 
teamă că acum nu este timp pentru aşa ceva. 

— Ba sigur că este vreme. Sondra Fox-Lawten îşi 
ridicase o sprinceană bine pensată. Doar acum nu faci 
nimic, nu-i aşa? | 

— Da, îi replică Venetia pe un ton neutru. Dar, tocmai 
mă pregăteam să fac ceva. Sint în această bucătărie de la 
şase şi jumătate dimineaţa şi acum am de gînd să mă 
retrag în mansarda aia înghețată pe care dumneata o 
socoteşti potrivită s-o numeşti dormitor ca să mă întind 
pentru o oră şi jumătate pînă se face ora ceaiului. După 
asta voi fi foarte ocupată cu cina. Imi pare rău, doamnă 
Fox-Lawten, dar fără pateuri în seara asta. 

— Ei, nu zău! Ochii verzi ai Sondrei scăpărau în timp 
ce părul roşcat i se ridicase parcă în virful capului de furie, 
nimeni n-a îndrăznit vreodată să-mi vorbească pe tonul 
ăsta! Trebuie să-ți amintesc că ai venit aici cu un anume 
scop! Eu te plătesc ca să găteşti, nu să te întinzi puţin! 

— O să gătesc, doamnă Fox-Lawten, îi zise Venetia 
trecînd pe lîngă ea spre uşă, lăsînd-o pe Sondra nemişcată 
în locul în care se găsea. Cina va fi gata la timp. 

Ceva mai tîrziu regretase. Probabil că s-ar fi simțit mai 
bine în bucătărie făcînd pateuri decit să fi încercat să 
rămînă cit de cît calmă în camera înghețată. 

Teny Fox-Lawten apăru în bucătărie exact înainte de 
ceai, tocmai cînd ea mînca un sandviş cu şuncă. 

— Văd că nu prea mori de foame, îi zise el cu 
subînţeles.. Ce-am auzit că s-a întîmplat între tine şi 
Sondra? 

— Domnule Fox-Lawten, dacă aş fi fost ca sora mea, 
India, i-aş fi spus doamnei Fox-Lawten ce anume să facă 
cu pateurile şi cu tot acest dineu. Eu cel puţin am fost 
politicoasă. 

— Pun pariu că aşa e. Rînji. Ai maniere mai frumoase 
decît Sondra. Toţi banii din familia ei vin din măcelării şi 
cîteodată cred că asta apare şi în genele urmaşilor! 

Venetia gîndise atunci că poate domnul Fex-Lawten 
nu era chiar aşa de rău, cînd el făcu mişcarea. 

— Ce-ai zice de un pahar de băutură ceva mai tirziu, 
doar noi doi? o întrebă încet, prinzînd-o de o mînă. 

— Nu, mulțumesc, îi răspunse ea la fel de politicoasă 
că întotdeauna. 

— Oh, haide, nu mai face mofturi. 

Apoi se auzi sunetul unor paşi ce veneau spre 
bucătărie. 

— Ne vedem mai tirziu, îi şopti grăbit, evaporîndu-se 
din încăpere, fără îndoială speriat de genele Sonarei, 
cugetă Venetia cu răutate. 

Şi apoi, pe la şapte şi jumătate, cînd ea era tocmai în 
febra pregătirilor pentru cină, Sondra Fox-Lawten intră 
parcă plutind în bucătărie, într-o rochie amplă de şifon 
albastru pal, cu puf de giscă pe la umeri, şi răsturnă 
castronul cu piure de cartofi cu şofran care ar fi trebuit 
servit împreună cu' fazanul. 

— A dracului de treabă scîrboasă, ţipase ea, uită-te la 
rochia mea! M-a costat patru sute luna trecută la Harvey 
Nichols. Cum de-ai putut fi atît de idioată, încit să laşi 
castronul pe marginea mesei? 

Venetia privea îngrozită la pata roşie întinsă pe rochia 
diafană, patru sute de lire! Distrusă! Dar nu era vina ei, 
rochia era genul acela foarte amplu care agăța tot, probabil 
că şi ea îşi întinsese braţul şi prinsese bolul cu piure pe 
care apoi îl răsturnase. l 

— |mi pare foarte rău pentru rochie, doamnă Fox- 
Lawten, îi spuse ea, dar bolul era acolo unde trebuia să fie. 
Mi-e teamă că rochia dumitale nu avea ce căuta aici. 

— O să vorbesc cu cei de la agenție despre asta, o 
amenință Sondra Fox-Lawten, oprindu-se tocmai la timp ca 
să nu-i spună că nu o va mai plăti, treaba asta putea 
aştepta pînă mai încolo, după ce fata termina de gătit toate 
felurile. Nu avea chef să fie lăsată baltă şi măcar să scoată 
ge la ea tot ce putea pentru a-şi despăgubi cumva rochia 
distrusă. 

Sondra ieşi grăbită din bucătărie, iar doamna Jones, în 
timp ce trebăluia cu argintăria, comentă cu un glas scăzut: 

— E puţin cam dificilă doamna Fox-Lawten, dar nu 
trebuie să-ţi faci griji, scumpo, n-a fost vina ta. 

— Ştiu, îi răspunse cu amărăciune Venetia. 

Doamna Jones dispăru pentru a aşeza masa şi 
Venetia se sprijini de frigider cu ochii plini de lacrimi. La 
naiba cu toate, voise atit de mult ca totul să iasă cît mai 
bine! De ce apăreau mereu atitea probleme? Viziunea ei 
despre o companie de servicii domestice, foarte selectă, 
condusă chiar de ea, care să supravegheze toate 
petrecerile selecte ale Londrei, începu să se pălească rău 
de tot. 

Tony Fox-Lawten apăru în pragul bucătăriei într-o 
mînă ținînd o sticlă de gin şi în cealaltă o sticlă de apă 
tonică. 

— lată-mă-s, îi zise el vesel. M-am gîndit că poate 
simţi nevoia de un strop de întăritor după ce am văzut 
rochia Sonarei. Piureul ăla a trecut prin tot, mai ales că ea 

jură că este toată purpurie şi că trebuie să facă o baie ca 
să se curățe. Incepu să ridă închipuindu-şi o Sondra 
purpurie şi, în ciuda ei înseși, rîse şi Venetia cu el. 

— Mi-ar face mare plăcere să beau ceva, încuviinţă, 
dar chiar a fost vina ei, ştiţi? Bolul era pe masă şi ea l-a 
răsturnat cu mîneca. 

— Nu-ţi face probleme în privinţa asta, o linişti Tony 
dîndu-i un pahar plin şi omițînd să-i spună ceva de faptul 
că Sondra nu avea de gînd s-o mai plătească. Noroc, 
atunci, în sănătatea noastră. 

Venetia îi întîlni ochii pe deasupra paharului şi văzu 
ameninţarea care se apropia cu paşi mari. 

El puse paharul jos şi, virîndu-şi degetele pe sub 
cordonul şorțului înnodat în față, încercă s-o tragă spre el. 

— Vino puţin mai aproape, murmură. Vreau să te 
întreb ceva. 

— Ce anume? Venetia se retrase puţin, în timp ce el 
deja îi înconjurase umerii cu un braţ. 

— Ştii, sînt la Londra în fiecare zi. Ne-am putea vedea 
acolo, poate ca să cinăm împreună? Poate la tine acasă? 

— Familiei mele nu prea i-ar plăcea treaba asta, îi 
răspunse bățoasă Venetia. 

— Atunci în alt loc, înţelegi ce vreau să spun. Ar fi 
amuzant şi nici un fe! de Sondra pentru care să-ţi faci griji. 

Respirația îi mirosea a gin şi Venetia îşi feri fata, 
încercînd în zadar să-i desprindă mîna de pe cordonul 
şorțului, în timp ce el o trăgea tot mai aproape. 

Sondra Fox-Lawten stătea în pragul bucătăriei 
îmbrăcată în halatul ei roz, de casă, observindu-l pe soțul 
ei cum îi făcea avansuri bucătăresei. 

— Nemernic mic şi împuţit ce eşti! Vocea ei răsună 
ascuţit în tăcerea ce se lăsase în bucătărie, iar Tony se 
îndepărtă de Venetia atit de repede, de parcă tocmai ar fi 
fost împuşcat pe la:spate. 

— Oh, haide, Sondra, nu e ceea ce părea să fie. Avea 
doar ceva în ochi, asta-i tot. Fata n-a vrut să facă nici un 
rău. 

Sondra era prinsă în mijlocul unei dileme. Renunţă, îşi 
spuse singură, o să trebuiască să discut cu ea despre 
treaba asta ceva mai tirziu, nu-i pot spune să plece în clipa 
asta pentru că nu mă mai descurc cu cina. Şi mai era şi 
prînzul de duminică şi micul dejun. 

— Vorbim noi despre asta mai tirziu, îi zise pe un ton 
glacial, dar o să raportez purtarea ta celor de la agenţie, de 
asta poți fi sigură. 

Venetia se apucă să-şi scoată şorțul. 

— Sunaţi-i chiar acum, doamnă Fox-Lawten, îi zise 
mergind spre ea, şi spunetți-le să vă trimită pe altcineva. 
Pentru că eu plec. 

— Dar nu poti! gemu Sondra. 

O expresie americănească îi trecu în acea clipă prin 
minte. 

— Punem pariu? o întrebă în timp ce se îndrepta cu 
demnitate spre uşă. 


Capitolul 11 


Fitz McBain simțea ceva care parcă îi apăsa sistemul 
nervos. Să fie oare vremea mizerabilă din New York? 
Stagnarea sîcñtoare a afacerilor petrochimice din America 
Latină? Sau capriciile neaşteptate ale Raymundei Ortiz? 

Fitz îşi întoarse scaunul tapițat cu piele gri, de la biroul 
plin de hirtii spre panorama Manhattan-ului care însă era 
aburită din cauza ploii ce se scurgea din cerul ca de plumb. 
Priveliştea nu avea nici un fel de farmec şi, punîndu-şi 
brațele musculoase sub cap, începu să se întrebe cum 
anume să acţioneze în legătură cu afacerea aceea. Ar fi 
trebuit s-o fi finalizat cu o lună în urmă. Acordurile 
preliminare fuseseră încheiate, rafinăriile erau disponibile, 
iar documentele nu aşteptau decit să fie schimbate între 
cele două părţi. Fiecare persoană cu care negociaseră 
fusese fermecătoare şi plină de asigurări, dar cu toate 
acestea afacerea tot nu se încheiase. Asta însemna încă o 
călătorie în Brazilia — a treia în ultimele două luni — o altă 
tură de asigurări, mai multe cine nesfîrşite cu oameni de 
afaceri importanţi şi cu nevestele lor ambitioase, iar, în 
final, va reuşi să-şi atingă scopurile şi să încheie 
înțelegerea? Trebuia să admită că pentru prima dată nu 
ştia. Ceea ce ştia însă era faptul că îşi pierduse răbdarea. 
Această situaţie era intolerabilă pentru el. 

Se întrebă dintr-o dată dacă chiar merita, nu numai 
acea afacere, dar totul, în general, toată acea foşgăială 
nesfîrşită şi negocierile prelungite, lupta pentru poziţie şi 
întrecerea dintre competitori. Pentru el, mai ales la început, 
reprezentase totul, cînd viața însemna doar supravieţuire, 
şi apoi, cînd supraviețuirea fusese asigurată, însemnase 

doar distracţie. Cînd, se întrebă singur, distracţia dispare şi 
începe obişnuința? 

Poate că ar trebui să renunțe. Să se retragă şi să lase 
totul pe mîna lui Morgan. Şi după aceea ce urma? Avea 
patruzeci şi patru de ani şi muncea de la virsta de 
treisprezece. Şi ce naiba să facă dacă nu va mai munci? 
Cu un fior contemplă o viață petrecută escortînd o 
Raymunda Ortiz de la o petrecere la alta. Cît de diferită i-ar 
fi fost viața dacă mama lui Morgan ar fi trăit? Aşa se 
gindea acum la Ellen, ca la „mama lui Morgan“. Dragostea 
şi pasiunea lor tinerească i se păreau vechi de secole. 
Poate că ar fi avut şi alți copii şi un cămin potrivit, nu doar o 
selecţie de proprietăți impunătoare în diferite părți ale lumii 
pentru care plătea doar facturile şi în care poposea foarte 
rar. Morgan îi:spusese mereu că de fapt casa lui adevărată 
era avionul şi, a naibii treabă, avea foarte mare dreptate; 
Fitz era foarte fericit în cămăruța aceea mică, de unul 
singur, suspendat între fusurile orare şi continente şi 
înconjurat de nori. 

Destul cu gîndurile! Va merge la club şi va face citeva 
partide de squash, va scăpa de depresia aceea şi-şi va mai 
ridica nivelul energiei cu vreo două gradaţii. Munca era 
singura „entitate cu adevărat importantă din viaţa lui. 
Cuvintul pensionare sau retragere nu exista în vocabularul 
lui, şi femeile de seama Raymundei Ortiz erau undeva 
foarte jos pe lista lui de priorităţi. 

Fitz apăsă un buton şi aşteptă ca secretara lui să-i 
răspundă. Miss Clarke fusese alături de el în ultimii zece 
ani. El mereu crezuse în şanse egale pentru fiecare 
salariat de-al lui şi ea era mai mult decit o secretară, era 
asistenta lui personală cu două secretare ale ei; ea era o 
parte a vieții lui, un păstrător al secretelor, şi poate una 
dintre puţinele prietene adevărate pe care le avea. Dar 

încă îi spunea ‚Miss Clarke“ şi ea încă îi spunea „domnule 
McBain“. 

— Te rog, reține-mi toate telefoanele, Miss Clarke. 
Vreau să cobor pînă la sala de gimnastică pentru o partidă 
de squash. Mă întorc în patruzeci de minute. 

Ceea ce avea nevoie de fapt era un alt punct de 
vedere asupra afacerilor cu America Latină, hotărî el în 
timp ce se schimba în hainele de sport, într-o toaletă 
micuță anexată biroului său. O să-l trimită pe Morgan în 
Brazilia; ar fi ceva plăcut şi pentru el Şi, venind cu mintea 
proaspătă în această afacere poate că va fi în stare să 
depisteze ce nu era în regulă. Pentru că de un lucru era 
foarte sigur, brazilienii nu aveau de gînd să i-o spună în 
fată. Afacerile cu ei erau la fel de ciudate şi de evazive ca 
şi cele cu japonezii, pentru că lor nu le plăcea să spună 
„nu“ vreodată. O încuviințare politicoasă şi „pe miine“ erau 
sortite să te facă să înţelegi că probabil nu erau chiar cu 
totul de acord cu ceea ce voiai tu. 

La fel se întîmpla şi cu Raymunda; flirta şi te tachina şi 
era de acord cu tine, după care devenea mofturoasă şi 
botoasă. Raymunda era o femeie frumoasă şi senzuală. Îi 
plăcea să fie alături de ea — cel puţin atunci cînd se purta 
rezonabil şi nu ca o adolescentă răsfăţată — şi la fel de 
mult îi plăcea să fie în pat cu ea, dar avea sentimentul 
neplăcut că Raymunda făcea cărțile în aşa fel, încit să-l 
conducă spre altar. În ultimul timp fusese teribil de evazivă 
la telefon sau distrată în timpul cinelor, şi mersese pînă atit 
de departe, încît anulase două întilniri chiar în ultimul 
moment pentru nişte motive necunoscute. 

De ce, se întrebă el, nu se poate bucura cu atit cît 
este? Eu unul n-aş putea fi fericit căsătorit cu Raymunda şi 
nici ea n-ar fi mai încîntată de treaba asta, doar o ştie 
foarte bine. 

Fitz privi de la etajul său, cel de-al patruzeci şi 
patrulea, la ploaia fină care-se tot scurgea. Cel puţin putea 
face ceva în privința vremii. Fiesta stătea în ancoră în 
Barbados cu un echipaj pregătit şi nerăbdător să 
pornească în călătorie. Mai bine uita de meciurile de 
squash! Acolo soarele era fierbinte, iar cerul albastru şi nu 
merita şi el o săptămînă de vacanţă? O să-l ia şi pe 
Morgan cu el. Îl putea introduce în secretele afacerii cu 
brazilienii, după care ar putea pleca direct de acolo. Dacă o 
mai adăuga şi pe Raymunda la pachet, rezolva dintr-un foc 
cele trei probleme arzătoare ale zilei. Cel puţin temporar, 
adăugă el în gînd, în timp ce ridica receptorul telefonului. 


Kate Lancaster stătea în patul Venetiei, cu ursuletul 
prietenei ei în brațe şi mînca piine prăjită cu marmeladă, la 
fel cum se mai întîmplase de atitea ori în dormitorul lor de 
la şcoală. 

— Sint cîteva gusturi pe care le deprinzi încă din 
copilărie, enunţă ea luînd o altă muşcătură, şi de care nu 
mai scapi niciodată. Dacă s-ar întîmpla să fiu azvirlită pe o 
insulă pustie, aş tînji după piinea prăjită unsă cu 
marmeladă. 

Vennie izbucni în rîs. 

— Dacă s-ar întîmpla să fii azvirlită împreună cu'mine, 
atunci ţi-aş face sufleu de ananas şi budincă din nucă de 
cocos. „Insula pustie“ ar fi un nume grozav pentru un 
restaurant, adăugă ea gînditoare. 

— Şi ce se mai aude cu slujba de la Cafe Laurent? 
Accepti oferta lor mizerabilă sau mai ai răbdare pînă 
gaseau ceva mai bun? 

Nu ştiu. Îmbrăcată într-un costum roz, Venetia 
abea energic, împreună cu echipa de fete de pe caseta 
video cu exerciţii de aerobic. Doamne, chestia asta poate 

să te omoare, suspină ea în timp ce încerca să ţină ritmul 
cu fetele de pe casetă. 

— Eu tot nu pricep de ce te mai osteneşti atita. Kate 
mai ronțăi o bucăţică de piine prăjită. Tu oricum arăţi mai 
bine decit fetele alea de pe casetă. Eu am de gînd să 
aştept pînă cînd o să fiu grasă şi-o să am patruzeci de ani. 

— Ideea este, gemu Vennie, să nu fii niciodată grasă 
şi să nu arăţi de patruzeci de ani! Of! Se lăsă să cadă pe 
podea cu un geamăt. Ajunge, ajunge... 

Kate se aplecă peste marginea patului privindu-şi 
prietena întinsă pe podea şi răsuflînd din greu. 

— Mie mi se pare că n-o să ai prea multe şanse să 
ajungi la patruzeci de ani dacă o ţii în ritmul ăsta. Uite, ia o 
felie de piine prăjită cu marmeladă. 

— Multumesc.. Venetia se sprijini de pat mestecînd 
gînditoare. Kate, ce să fac? Sau, mai degrabă, am de 
ales? 

Kate Lancaster avea păr castaniu lucios şi ochii mamei 
ei, de un verde fantastic, şi fața, după cum spunea mereu 
tatăl ei, a unui heruvim bine hrănit, uşor îmbujorată şi 
foarte atrăgătoare. Oricum, pe sub înfăţişarea aceea 
atrăgătoare zăcea creierul unui vrăjitor în ale matematicii. 
Kate era la Cambridge studiind computerele, iar natura ei 
era analitică şi practică. 

— Vennie, dragă, hai să examinăm toate faptele, îi 
zise ea. Unu. Nu poţi merge să mai găteşti la toate orgiile 
alea de sîmbătă. 

— Petreceri particulare, o corectă Venetia. 

— Ba sînt orgii în toată regula, cînd sotii sînt lăsaţi de 
capul lor. Şi nu mă mai întrerupe, Vennie. Deci, unu: fără 
orgii la sfîrşit de săptămînă. Doi: prînzurile organizate în 
oraş sînt o afacere bună, dar pînă acum nimeni nu ti-a 
oferit o slujbă permanentă, şi munca asta la întîmplare nu-ţi 
aduce suficienţi bani. 

— Poate că nu sînt destul de bună? Venetia îşi 
termină felia de piine şi se întinse iarăşi pe covor, urmărind 
cu un. aer absent fetele din California care se chinuiau în 
continuare cu excerciţiile de aerobic. 

— Asta-i o prostie şi ţi-am zis să nu mă întrerupi. Şi 
acum, trei: o altă posibilitate este să obţii o slujbă 
permanentă într-un restaurant sau o cîrciumă, şi cel mai 
bun rămîne totuşi Laurent's pentru că sînt noi şi îţi vor da 
şansa să-ţi faci un nume ca bucătar al lor. Dar — şi ăsta 
este un „dar“ major — banii pe care ti-i oferă ei sînt o 
nimica toată, pentru că eşti atit de tînără şi nu ai destulă 
experienţă. Este exploatare curată şi ei ştiu foarte bine. Ar 
trebui să plătească de cinci ori mai mult un bărbat cu doar 
cîțiva ani de serviciu în spate şi fără să fie nici măcar pe 
jumătate la fel de bun ca tine. 

— Deci? Venetia îşi întoarse. ochii de pe ecranul 
televizorului pentru a-i întîlni pe cei ai prietenei sale. Ce 
trebuie să fac? 

— A naibii să fiu dacă ştiu! 

Telefonul începu să sune şi Kate sări din pat pentru a 
merge să răspundă. 

— Asta-i beleaua cu voi, oamenii computerelor, strigă 
Vennie după ea, vă lipseşte cu totul sensibilitatea umană. 
Apoi dădu mai încet sonorul ca să poată auzi ce vorbea 
prietena ei la telefon. Trebuia să fie cineva foarte drăguţ, 
pentru că părea încîntată. 

— Vennie, o strigă Kate de pe hol, e pentru tine. 

— Cine e? Venetia se ridică leneşă de pe podea. 

— E Morgan. Şi, grăbeşte-te, sună din Barbados. 

— Barbados? Venetia sări în picioare şi alergă în 
camera Lydiei, unde Kate stătea pe marginea patului, 
chicotind împreună cu Morgan McBain. 

— Atunci, la revedere, îi zise ea. Acum a venit şi 
Vennie. 

— Morgan, bună. Chiar eşti în Barbados? Vorbeşti 
serios? Şi cerul este albastru şi soarele străluceşte în 
lumea asta umedă? Venetia se urcă în pat şi-şi trase 
picioarele sub ea, cu un zîmbet luminos pe faţă. Da... cred 
că şi mie mi-e dor detine. . 

Kate o privea cu interes. In mintea ei nu mai exista nici 
o îndoială că Morgan era foarte prins de Venetia. 

— Morgan, vorbeşti serios? Nu se poate. Dar nu pot, 
adică este de-a dreptul imposibil... S-ar putea ca de 
săptămîna viitoare să am o slujbă nouă. Ce vrei să spui? 
Ca să gătesc, bineînţeles, de fapt ca bucătar al unui 
restaurant nou. 

Kate o privea neliniştită. 

— Ce se întîmplă? şopti ea. 

Vennie îşi puse o mînă pe receptor. 

— Vrea să mă duc în Barbados pentru o săptămînă 
sau două, pe iahtul tatălui lui. Dar cum aş putea? Trebuie 
să iau slujba asta. 

— Ohhh! gemu Kate luîndu-se cu mîinile de păr, foarte 
dramatic, şi lăsîndu-se să cadă pe covor. Venetia Haven, 
cîteodată eşti atît de proastă, încît nu pot să suport. 

Venetia îi zimbi cu îndoială. 

— Nu, nu, Morgan, nu-i decît Kate care se poartă ca o 
proastă. O privi din nou pe Kate. Spune că pott să vii şi tu 
cu mine. 

Kate gemu de părere de rău. 

— Oh, Vennie, am examene în viitoarele două 
săptămîni! Dar nu şi tu. 

— Morgan, îi zise Venetia cu fermitate, nu pot veni, 
este foarte tentant, dar nu pot veni. Trebuie neapărat să 
primesc oferta restaurantului. Cum? Oh, acum îţi baţi joc 
de mine! Vrei să verifici ca să fii sigur? Bine. Da, da. S-a 
făcut... da, şi eu. Pa! 

— Ce? ţipă Kate. Ce s-a întîmplat? 

— Morgan mi-a spus că bucătarul de pe Fiesta vrea să 
se întoarcă la New York, o ofertă nouă, şi că trebuie să-şi 
găsească un alt bucătar. Şi părea destul de sigur că aş 
putea obține eu postul lui pentru tot sezonul de iarnă în 
Caraibe. Vennie îşi astupă repede urechile cu palmele 
atunci cînd Kate începu să tipe de încîntare. 

— Uimitor! se entuziasmă Kate. Superb! Cea de-a 
patra opţiune! la stai puţin, şi cu cît te vor plăti? 

— Of, Kate, nu ştiu, rise Venetia, dar oricum nu prea 
cred că ar trebui să accept postul ăsta. 

— Şi de ce nu? Eşti foarte bună. 

— E un fel de... ei bine, ei îmi fac un fel de favoare 
oferindu-mi mie postul ăsta. 

— Şi ce altceva? se supără Kate. Doar pentru asta 
sînt prietenii, nu? Mi-aş dori să aibă nevoie şi de un 
programator doar pe jumătate format. 

Venetia izbucni în ris. 

— Atunci tu eşti de părere că ar trebui să accept postul 
ăsta, în cazul în care mi-l oferă? 

— Bineînţeles, îi răspunse foarte fermă Kate, şi să iei 
şi un borcan mare cu marmeladă la tine, în cazul în care 
eşti debarcată cu Morgan pe o insulă pustie. Cu excepția a 
vreo doi prinți, Morgan McBain este cea mai mare partidă a 
deceniului,-şi mai cred că umblă după tine! 

— Ah, nu sînt decit o pasiune trecătoare, îi răspunse 
Venetia amintindu-şi de felul în care îi simţise buzele pe 
buzele ei, şi de felul în care o îmbrățişase. 

— Nici vorbă, o asigură Kate. Are toate semnele unui 
bărbat la începutul unei mari iubiri, şi tu eşti obiectul 
pasiunii lui secrete! 

Cînd li se întilniră privirile, izbucniră în hohote 
nestăpiînite de ris, răsturnîndu-se în patul mare. 

— Poţi să-ți imaginezi oum aş putea să fiu eu obiectul 
pasiunii secrete a unui bărbat? gemu Venetia. Eu, femeia 
fatală! 


Lydia Lancaster se întreba ce anume se întîmpla. Cele 
două fete se tot învîrteau pe lingă telefon, tresărind şi 
sărind să răspundă de fiecare dată cînd suna, ca nişte 
adolescente îndrăgostite, ceea ce bănuiesc că şi sînt de 
fapt, îşi zise singură, ridicînd receptorul şi aruncîndu-se să 
formeze un număr. 

— Mamă, pe cine vrei să suni? 

Lydia o privi pe Kate, încremenită. 

— Vreau s-o sun pe Jenifer Herbert, dragă. De ce? 

— Oh, mamă, te rog, nu acum, mereu vorbeşti cîte o 
sută de ani cu ea şi noi aşteptăm să ne sune cineva în 
orice clipă. Un telefon foarte important, adăugă ea, 
punîndu-şi degetul pe furcă. 

— Kate! Zău, asta le întrece pe toate. Mi-ai oprit 
apelul! _ 

— Imi pare rău, mamă, dar, te rog, doar de data asta. 
Este foarte important. 

Kate îşi păstră degetul în furcă, impasibilă, în timp ce 
maică-sa o privea uimită. 

— Cine... 

Telefonul începu să sune şi Kate îşi ridică degetul. 

— Alo? se auzi o voce. 

Lydia privi surprinsă telefonul, uitînd că ţinea în mînă 
receptorul. 

— Alo? răspunse. 

— Vorbesc cumva cu doamna Lancaster? 

Vocea era adincă, foarte plăcută şi total necunoscută 
ei. A 

— Da, la telefon Lydia Lancaster. 

— Bună ziua, doamnă Lancaster. Fitzgerald McBain 
vă deranjează. 

— Domnule McBain! Doamne... ei, îmi pare bine să vă 
aud. Lydia era uluită. Desigur, noi îl cunoaştem foarte bine 
pe Morgan, vine mereu să ne vadă. 

— Da, doamnă Lancaster, mi-a povestit de acele vizite 
şi aş vrea să vă mulțumesc dumneavoastră şi familiei 
pentru ospitalitate. Inseamnă foarte mult, mai ales pentru 
cineva ca Morgan, care călătoreşte foarte mult, să fie 
salvat de singurătate, de hoteluri şi restaurante şi să fie 
luat într-o casă de oameni cumsecade. 

— Pentru puţin. Şi cred că nu mai e nevoie să precizez 
cît de recunoscători vă sîntem pentru ceea ce aţi făcut 
pentru Venetia şi pentru surorile ei. 

Lydia aruncă o privire fetelor care aşteptau lîngă 
umărul ei. Deci acesta era telefonul pe care-l aşteptau, nu? 

— Fitz McBain? întrebă Kate din vîrful buzelor. 

Lydia încuviinţă din cap, ascultind. 

— Este Fitz! Kate o îmbrățişă pe Venetia în culmea 
încîntării. Are de gînd să-ţi ofere slujba el personal! 

— Ințeleg. Da, sînt foarte sigură că împreună cu 
dumneata este în perfectă siguranţă. Şi, da, Morgan are 
dreptate, este o bucătăreasă de excepție şi cu multă 
imaginaţie. Sînt foarte sigură că veţi fi mulțumit de ea. Pare 
teribil de generos. Da, domnule McBain, desigur că are 
permisiunea mea, dar poate că ar fi mai bine să vorbiti 
chiar cu Venetia. Desigur, mulțumesc, sună minunat. La 
revedere, domnule McBain. | 

Lydia îi înmînă receptorul Venetiei. 

— Fitz McBain a sunat chiar el personal ca să-ţi ofere 
slujba de pe iahtul său pentru tot restul sezonului, dacă te 
interesează. 

Venetia zîmbea atunci cînd rosti: 

— Bună ziua, domnule McBain. 

— Venetia, am tot auzit de tine de la alte persoane şi 
de la depărtări apreciabile. Dar se pare că acum o să ne 
întîlnim, asta în cazul în care preiei tu postul?! Vocea 
aceea profundă avea un uşor accent sudist, care străbătea 
toate barierele depărtărilor. Era foarte plăcută. 

— Pare prea frumos ca să fie şi adevărat, îi răspunse 
Venetia. 

— Să nu crezi asta. Munca rămîne muncă, deşi s-ar 
putea să-ţi mai găseşti şi puţin timp liber doar pentru tine. 
Eu unul nu prea reuşesc să vin pe aici atît de des pe cît mi- 
ar plăcea. Morgan mi-a sugerat să te sun eu ca să-ți dai 
seama că nu e vorba de nici un fel de favoare. Şi pot să-ţi 
dau cuvîntul meu de onoare că aşa este. Bucătarului 
nostru de pe vas i s-a oferit un nou post în New York şi el 
crede că este foarte important pentru cariera lui, aşa că l-a 
acceptat. Eu nu sînt omul care să ţină în frîu un alt om care 
are multă ambiţie, aşa că i- am spus că e liber să plece. 
Aşa că, Venetia, dragă, ai de gînd să vii la noi? 

— Mi-ar face mare plăcere, şi vă promit că o să dau tot 
ce pot mai bun. Şi sînt destul de bună. 

— Morgan mi-a spus că eşti mai mult decit bună, şi la 
fel mi-a comunicat şi doamna Lancaster, dar, vom vedea. 

— Domnule McBain? 

— Da? 

— V-am scris nişte mulțumiri pentru tot ce-aţi făcut 
pentru mine, pentru noi, cînd a murit mama. Voiam doar să 
vă mai mulțumesc încă o dată. 

— Am primit scrisoarea ta, Venetia. Mă bucur că am 
putut să vă ajut. Şi acum — vocea îi deveni ceva mai gravă 
—, anunță-ne cînd ai de gînd să vii şi cineva de la biroul 
meu va avea grijă de toate detaliile călătoriei. La revedere, 
Venetia. Complimenitele mele surorilor tale. 

Venetia puse receptorul în furcă, întorcîndu-se spre 
Kate şi Lydia care o priveau aşteptînd să audă rezultatul. 

— Cam ce credeți voi, le zise ea strălucind de 
încîntare, că ar trebui să poarte bucătarul unui vas de lux? 


Capiltoluit 12 


Noile manechine ale lui Paris se plimbau pe scenă la 
fel de viu colorate ca un stol de păsări tropicale în rochițele 
lor scurte, de seară, cămăşuţe de mătase ca argintul tăiate 
foarte drept, pînă în dreptul şoldurilor, şi cu fuste pline de 
volane şi încrețituri, făcute din tulle în culori surprinzătoare, 
magenta, purpuriu, roz electric, violet şi safir. Lui Paris îi 
venise ideea acelor rochii uşoare cu o zi în urmă, după ce 
le văzuse pe fata lui Berthe, Naomi şi pe colegele ei 
dansatoare, după ce le văzuse frumusețea tinerească şi 
trupurile suple şi elegante. 

Ideea lui Berthe fusese absolut genială; nu numai că îi 
salvase întreaga prezentare, dar îi mai şi adăugase o 
dimensiune fizică total nouă. Naomi era o brunetă 
frumoasă cu ochi de orientală şi picioare nemăsurat de 
lungi care ar fi arătat foarte bine şi într-un sac, dar care în 
rochiile lui Paris era excepţional de frumoasă. Prietenele ei 
aveau toate acea eleganță cîştigată cu greu după lectiile 
de balet, dar care odată însuşită, nu avea să le mai 
părăsească nicicînd, erau toate moderat de înalte şi aveau 
păr negru, şi erau aproape înspăimîntător de subţirele. 
Erau chiar mai mult decît perfecte, erau parcă născute 
pentru prezentarea hainelor lui Paris. Acele rochii, la care 
ea şi cu Berthe stătuseră toată noaptea să le coasă, erau 
făcute special pentru a atrage privirile, pentru a încînta 
ochii cu culorile lor, şi pentru a spune publicului încă de la 
început că acea prezentare de modă urma să fie altfel, că 
lumea designului vestimentar se îmbunătăţise cu o nouă 
forță vitală prin creațiile lui Paris. 

Jean-Luc crease pentru acea ocazie specială noi 
pălăriuțe de mătase, ce trebuiau purtate pe virful capului şi 

înclinate peste un ochi şi care fuseseră făcute din aceleaşi 
nuanțe şi culori ca şi rochiile lui Paris. Şi pălăriuţele 
fuseseră făcute tot peste noapte şi miinile soției lui încă 
erau roşii din cauza muncii. 

Fetele arătau absolut fantastic, cugetă Paris, privind la 
picioarele lor musculoase, de dansatoare, picioare 
îmbrăcate în ciorapi negri şi încălțate în pantofi viu colorati, 
cu tocuri foarte înalte, în timp ce străbăteau mai departe 
scena, la fel de neobosite ca la început. Şi par chiar şi 
puțin răutăcioase, ca nişte Carmen contemporane, fugite 
direct de pe scena Operei. Priveliştea era absolut teatrală, 
absolut nouă şi era pur şi simplu o inspiraţie de moment 
care putea avea răsunet în întreaga lume, făcînd-o pe 
Paris celebră peste noapte, cum se întimplase cu taioarele 
cu umerii laţi ai lui Montana şi cu costumele de seară ale 
lui St. Laurent. 

In timp ce încă privea, Naomi şi celelalte colege ale ei 
renunțară la atitudinea arogantă a manechinelor şi 
începură să danseze o samba improvizată pe muzica de 
carnaval pe care Didi o încerca de la aparatele complicate 
din spatele scenei. 

„ Doamne, încă se mai auzeau pocnituri prin difuzoare! 
Didi tot nu reuşise să le aranjeze, încă. Din ochi începu să-l 
caute pe electrician prin salonul plin de haos. Cum, se 
întreba ea, o să fie gata totul pînă miine? Furnizorii încă 
erau ocupați cu aşezarea scaunelor de plastic, atît de 
necesare oricărei prezentări din Paris, electricienii păreau 
să lucreze la nesfirşit la reflectoarele puternice, în timp ce 
cineva părea că se juca cu luminile colorate de deasupra 
scenei. Furnizorii trimişi de la florărie erau încă ocupați să 
aranjeze marginile scenei cu buchete mari de crini de un 
alb imaculat la care Paris ţinea foarte mult pentru că se 
potriveau cu spiritul anilor '30, aşa cum plănuise totul, deşi 
Didi îi reproşase -că părea mai degrabă o înmormîntare 

decit o prezentare de modă, şi că lui personal crinii îi 
produceau alergie. Berthe şi asistentele ei stăteau la o 
masă dintr-un colț cosînd tivuri şi lungind sau scurtind 
miîneci, în timp ce în culise, hainele şi accesoriile lor erau 
aranjate pe rafturi pe care era trecut numele fiecărei fete, 
precum şi ordinea în care trebuiau să le îmbrace. Două 
machioze amestecau pudre şi farduri care să fie în ton cu 
rochiile, în timp ce coafeza şi asistentele ei treceau prin 
chinurile creaţiei încercînd să surprindă exact tonul 
coafurilor de prin '30, îmbunătăţite cu note moderne, aşa 
cum le ceruse Paris. Insă muzica de carnaval care se 
răvărsa din difuzoare n-avea nimic comun cu ceea ce se 
întîmpla pe scenă, iar fetele tot nu reușiseră să intre bine în 
ritm. 

— Hei, aşa, le strigă Paris. Vreau să dansaţi pe scenă 
una lîngă alta, într-o explozie de culori şi mişcări grațioase. 

Privi încîntată cum fetele reuşiră de la prima încercare, 
dar muzica aceea trebuia schimbată. Îşi băgă capul printre 
faldurile cortinei, căutîndu-l pe Didi. 

— Didi, nu cred că muzica asta de carnaval merge 
bine. Vreau ceva şi modern şi sexy, găseşte ceva mai dur, 
poate nişte Rolling Stones sau Joe Jackson. 

Naomi dansa pe scenă după o muzică ce răsuna 
numai în capul ei, prinzînd în ritm exact. ceea ce dorea 
Paris. 

— Asta e, asta e, strigă ea, Didi găseşte nişte muzică 
care să meargă cu asta, 

Didi, însă, era. într-o zi proastă. Venise la Hotel de 
l'Abbaye, încă de la şase dimineaţa să-i supravegheze pe 
muncitorii care  sosiseră pe rind, împiedicîndu-i pe 
electricieni să pornească o grevă cînd Paris le spusese că 
nu avea de gind să le dea nici o pauză de cafea, 
împrăştiind panica atunci cînd, în jurul amiezii, scaunele 
comandate tot nu sosiseră, strănutind tot timpul din cauza 

crinilor şi ducînd o luptă pierdută de la bun început cu 
pirîitul difuzoarelor. Nu băuse decit o singură ceaşcă de 
cafea neagră şi deja se făcuse douăsprezece şi jumătate. 

— De ce nu încerci să te descurci cu ceea ce avem 
deja? o certă el privind-o cu reproş. 

— Pentru că se poate şi mai bine. Didier de Maubert, 
doar n-ai de gînd să mă dezamăgeşti, nu-i aşa? 

Zimbetul lui Paris era însă plin de blindeţe şi de 
bunătate. Trecuse prin nopți nedormite şi multă muncă, 
bucurîndu-se de haos şi de acțiune. Pînă acum n-o mai 
văzuse nicicînd în starea aceea, era atît de surescitată, 
încit părea că mai avea puţin ca să-şi ia zborul, iar energia 
ei nemăsurată părea să-i tragă şi pe ei, ceilalți, după ea. 
Toată lumea se întrebase, chiar şi el, dacă nu cumva se 
droga, dar, cunoscînd-o pe Paris, erau doar adrenalina şi 
hotărîrea cele care o susțineau. Cu toate astea, se temea 
totuşi că nici adrenalina şi nici hotărîrea nu vor fi suficiente 
ca s-o ajute să treacă cu bine de ziua care urma, 
prezentînd rochia Finolei chiar ea însăşi, încercînd să 
supravegheze bine treburile din culise şi să-şi țină un ochi 
pe public ca să prindă reacţiile acestuia. 

— Mă duc să mă schimb, îi zise Paris. Muzica e 
Avalon, nu, Didi? 

— Da, Paris. 

Doar cu nişte modificări aduse de Berthe, rochia 
Finolei venea de minune pe Paris şi Didi trebui să 
recunoască 'chiar şi el treaba asta, în timp ce o ajuta să-şi 
pună haina de satin argintiu. 

— Eu încă mai cred că ar fi mai bine s-o laşi pe Naomi 
să facă şi treaba asta, sau cheamă un manechin de la 
agenție, îi propuse cu o jumătate de gură. 

Paris însă îl ascultase doar cu o singură ureche. Îşi 
strecură picioarele în pantofi cu un ochi privind la fetele 

care se înghesuiseră pe după cortină, în timp ce cu celălalt 
se admira în oglindă. 

— Mai întîi fustele de lînă şi cămăşile şi după aceea 
pantalonii şi sacourile, le strigă, în timp ce-şi verifica ceasul 
şi-şi netezea fusta. Aveţi la dispoziţie exact nouăzeci de 
secunde. Şi nu uitaţi să schimbaţi fardul de obraz şi rujul, 
nu vreau să văd roşu magenta cu bluzele de culoarea 
piersicii şi a ambrei. Didi, muzica. Hai să-i dăm drumul. 

— Paris, eşti sigură că poţi să te descurci cu toate 
astea? Este nevoie de tine acolo, în culise, ca să fii sigură 
că toate manechinele arată exact aşa cum vrei tu, şi apoi 
în fată împreună cu presa şi cu eventualii cumpărători. 

— Dacă mă descurc? Paris se holbă la el surprinsă. 
Sigur că pot să mă descurc, atîta timp cît nu stau să mă 
gîndesc prea mult! Haide, Didi, trebuie să facem repetiţia 
generală a spectacolului într-o singură secvenţă, fără 
pauze, ca să ne încadrăm aşa cum trebuie în timp, după 
care o să aver tot restul zilei ca să şlefuim detaliile. O să 
plecăm de aici numai după o repetiție generală bună, 
numai una singură, şi atunci o să fiu sigură. 

—  Sigură de ce? întrebă Didi printre acordurile 
melodioase ale lui Bryan Ferry ce cînta Avalon. 

— De succes. 

Paris ieşi pe scenă, exagerat de elegantă în satinul 
argintiu, vizualizînd deja contrastul pe care acesta îl va 
face cu rochia de mireasă care urma la finalul prezentării, 
din tulle alb şi satin, cu fustă foarte scurtă, purtată cu 
ciorapi albi de mătase şi un voal foarte lung auriu, din 
dantelă. O să fie senzaţional, toată prezentarea va fi 
serizaţională, putea simţi treaba asta în oase. 


Didi nu mai voia să audă vreodată muzica aceea, puţin 
ii păsa de Roxy şi de Stones şi de Jerome Kern, şi de tot 
restul. II durea capul. Trecuse deja de două şi jumătate. 

Cineva se strecurase afară pe la ora unu şi adusese lapte 
şi sandvişuri pentru manechine şi, pe la ora trei, aşteptau şi 
şase dansatori, care, în costume albe, închiriate, cu 
cravate albe sau papioane, le vor escorta pe fete pe scenă. 

La naiba cu totul, vor trebui să se descurce şi fără el 
vreo jumătate de oră. Simțea nevoia unui pahar cu 
băutură. Privi în jurul încăperii, căutiînd-o pe Paris. Era într- 
un colț certîndu-se cu electricianul din cauza filtrului roz pe 
care el insista să-l pună peste reflectoare, cînd ea de fapt 
le dorea chiar foarte albe, fără măcar o umbră de galben, 
cu atit mai puțin roz. Didi o lăsă să se descurce singură. 

Barul Buenos Aires din fața hotelului oferea o tejghea 
de zinc în vechiul stil franțuzesc, un scotch formidabil şi o 
întreagă selecție de tangouri argentiniene prin nişte 
difuzoare care nu piriiau. Didi ar fi supraviețuit şi fără 
tangouri, dar fără cîteva păhărele de scotch nu credea să 
reuşească performanța. 

— Didi, deci aici te-ai ascuns! Paris, cu machiajul 
elaborat al manechinelor pe faţă şi celebra haină de blană 
a mamei ei pe umeri, apăruse lingă el ca din pămînt. Cred 
că nu te-ai apucat să te îmbețţi, :nu? îl întrebă suspicioasă. 
Sper că n-o să aflu că eşti un alcoolic ascuns. 

— Merde! N-am băut decit două păhărele şi pot să 
spun că ăsta a fost felul principal al zilei. Mai ales că lucrez 
din greu încă de cînd s-a crăpat de ziuă! Didi încerca să-şi 
țină furia sub control. Nu era decit oboseala de vină, îşi 
spuse singur, era doar obosit şi atît. Cine ar fi crezut că 
Paris urma să fie atit de încăpăţinată şi de smintită în 
legătură cu prezentarea ei? 

Paris comandă un pahar cu vin alb. Oh, la dracu' îşi 
zise iritată, oare Didi avea de gînd să clacheze tocmai 
acum? Tocmai cînd am cea mai mare nevoie de el? Şi 
trebuie să fac singură absolut toată treaba? 

— Şi care-i felul principal aici? îl întrebă ea pe un ton 
înghetat. 

— Orez cu fasole, argentiniene. 

Paris începu să rîdă. 

— Oh, Didi, uită-te la mine, faimoasa creatoare de 
modă, în pragul succesului, mîncînd orez şi fasole la o 
tejghea dintr-o cîrciumă nenorocită. 

Didi rînji. 

— Să înțeleg atunci că vrei şi tu orez şi fasole? 

— Bineînţeles că vreau, sînt moartă de foame. Tocmai 
acum mi-am dat seama că pe ziua de azi n-am mîncat 
absolut nimic. Şi cred că nici tu. Il bătu uşor pe umăr şi se 
aplecă să-l sărute. Imi pare rău, Didi. N-am vrut să fiu chiar 
atit de dificilă, numai că mă simt atît de... emoționată. Am 
aşteptat momentul ăsta atît de mult timp şi acum, că a 
sosit, sînt hotărită ca totul să meargă cît mai bine. Am fost 
chiar atit de dură cu toată lumea? 

— Nu şi acum, cînd pui problema în felul ăsta. Didi 
zîmbi ştergîndu-şi rujul strident de pe obraz. Sîntem cu toții 
puțin cam obosiţi, asta-i tot. 

— Obosiţi? Paris devora cu poftă orezul cu fasole. Eu 
nu sînt obosită. Pot continua aşa şi toată noaptea şi dacă e 
nevoie este exact ceea ce am de gind să fac. 

— Bine, bine. Dar lasă-ne pe noi, cei mai puţin 
ambiţioşi, să mai facem şi cite o pauză din cînd în cînd, 
pauza aceea ciudată, de zece minute, pentru o cafea, un 
sandviş şi alte necesităţi naturale... ştii tu, chestii care să te 
poată ţine în viaţă... 

-— Categoric! Paris îşi lăsă furculita şi îl chemă pe 
barman. Vreau să comand nişte şampanie, zise ea în timp 
ce Didi o privea uimit. 

— Desigur, doamnă. 

— O duzină de sticle din cea mai bună pe care o aveţi 
aici, îi zise Paris cu grandoare, şi nişte tăvi cu sandvişuri, 
care să fie trimise la hotel în seara asta pe la opt. l 

— Douăsprezece sticle din cea mai bună... Paris, ne 
ruinezi! gemu Didi. 

— Sîntem deja ruinaţi. Am cheltuit toţi banii noştri şi 
alţii în plus. Ce mai contează şi o duzină de sticle de 
şampanie? Şi trebuie să fie o şampanie cit de cît decentă, 
nu vreau ca manechinele mele să aibă dureri de cap 
înainte de prezentare. Oh, Didi, miine vom fi pe culmile 
succesului şi nici n-o să te mai gindeşti la ce înseamnă 
douăsprezece sticle de şampanie. Aha, bine că mi-am 
adus aminte, adăugă ea, coborînd de pe scaunul înalt de la 
bar şi îndreptîndu-se spre uşă. Băuturile pentru ziua ge 
miine au venit? 

— Incă nu. Didi plăti consumaţia şi o urmă. Dar trebuie 
să vină. O să-i sun pe cei de la depozit imediat ce ajung 
lîngă telefon. Adevărul era că trebuia să admită că Paris nu 
uita niciodată, nimic. 

Paris simţi cum încîntarea o copleşea atunci cînd 
dansatorii intrară pe scenă în spatele lui Naomi, superbă, 
în micuța rochie de mireasă. Cei şase dansatori frumoşi în 
costumele lor albe formau minunata ei escortă, iar 
electricianul prinsese în lumină întregul grup exact aşa cum 
îşi dorise şi ea, iar piriitul acela enervant dispăruse din 
difuzoare. Vocea lui Fred Astaire care cînta Night and Day 
adăuga o nuanţă de romantism scenei în timp ce Naomi 
zimbea fermecător, oprindu-se pe marginea estradei. 
Luminile se retraseră dintr-o dată spre spatele scenei în 
timp ce melodia se schimbase în. una mai ritmată, parcă 
ceva de Eurythmics, iar celelalte manechine îşi făcură 
apariţia în rochiile viu colorate pe care le purtaseră şi la 
început. 

Doamne, erau minunate, pur şi simplu, minunate. 
Ridicîndu-se din scaunul pe care stătuse pînă atunci 
verificînd timpul şi fiecare costum în parte ca să se asigure 
că toată lumea purta accesoriile indicate şi că machiajul şi 
coafurile erau ceea ce dorise, Paris începu să aplaude 
zgomotos. 

— Bravo, bravo, le strigă ea, aţi fost cu toţii minunati. 
Cred că, în sfîrşit, am nimerit-o. Ştiu că acum sînteți şi 
epuizați. Cuvintele ei fură urmate de gemete sonore. Bine, 
bine. Imediat ce vă scoateţi hainele, veți fi serviţi cu 
şampanie. 

De pe scenă se auziră ovații şi fluierături şi Paris 
începu iarăşi să rîdă... Uitase cît erau de tineri cu toții, şi 
fetele şi băieții, şi neasemănători cu adevărații manechini, 
nu erau deloc blazaţi. Adevărul era că munciseră din greu 
şi şampania nu era decit o foarte mică recompensă. După 
ziua de miine, se gîndi ea, întinzîndu-şi spatele amortit, voi 
putea să le dau la toți şi cîte o primă. 

Sticlele erau înşirate în frapiere de mai mult de o oră 
de cînd venise chelnerul de la bar să le aducă, la ora opt 
fix. Gheaţa se cam topise, dar băutura era încă rece, iar 
Didi începuse să desfacă sticlele şi să toarne în pahare. 

— Primul pahar este pentru tine, zise el, înmiînîndu-i-l. 
Ea îl luă de mînă privindu-l cu tandrete. 

— Fără tine nu m-aş fi descurcat. 

— Ba da, probabil că te-ai fi descurcat, oftă Didi, dar 
oricum, multumesc. Îşi ridică paharul. Succes, Paris. 

— Succes, repetă ea. 

Era aproape de ora zece cînd Didi se opri în fața casei 
lui Paris, care chiar şi atunci plecase de la hotel după multe 
proteste. 

— Ştii foarte bine că nu sînt deloc obosită, îi zise ea, 
aplecîndu-se pe geamul maşinii ca să-l sărute. Aş fi putut 

rămîne ca să ajut la aranjarea locului şi ca să mă asigur că 
totul e pregătit pentru ziua de miine. 

— Nu e nevoie, îi zise vesel Didi. O să mă întorc la 
hotel ca să mai verific, şi oricum totul este sub control. 

— Păi... dacă eşti atît de convins. II sărută iarăşi şi se 
urcă pe bordura trotuarului. 

— Didi! Işi viri iarăşi capul în maşină. 

— Ce mai e acum? 

— Tocmai mi-a trecut o idee teribilă prin cap. Ce se 
întîmplă dacă izbucneşte vreun incendiu? 

— Doamne sfinte, Paris, bineînțeles că n-o să fie nici 
urmă de foc, ţipă Didi exasperat. De cînd s-a construit, 
hotelul ăsta n-a avut niciodată nici un fel de incendiu, cît de 
minuscul, şi atunci de ce naiba crezi că vor avea tocmai în 
seara asta? Oricum, să ştii că paznicii sînt la posturile lor. 
Nici nu mai poate să meargă prost, îți promit. 

— Ei bine, atunci cam asta e. II privi cu îndoială. 

— Bine. Acum ce mai e? 

— Sper că ţi-ai amintit să trimiti invitaţiile alea, nu? 

— Sigur că da, idioată mică ce eşti! Du-te la culcare, 
Paris, şi încearcă să te odihneşti puţin, şi nu-ţi mai face 
atitea griji. 

— Bine, bine, am plecat. Paris se retrase iarăşi pe 
trotuar în timp ce Didi îi mai făcu o dată cu mina şi dispăru 
în noapte. 

Era ciudat felul în care ea nu simțea absolut deloc 
oboseala, cugetă Paris în timp ce urca scările cîte două 
odată, mai ales că toată noaptea trecută stătuse trează şi 
cususe rochițele acelea colorate. Doamne, şi ce bine 
arătau fetele îmbrăcate cu ele. Erau chiar mai mult decît 
nişte articole drăgălaşe cu care să deschidă prezentarea, 
fuseseră pur şi simplu o adevărată inspirație. 

Atelierul arăta parcă ciudat fără cearceafurile albe 
întinse pe jos, fără pălăriile şi mostrele de pantofi şi bijuterii 

şi fără haine pe jumătate terminate, împrăştiate peste tot. 
Oare cit. timp voi mai locui aici? se întrebă Paris. Doar 
citeva luni pînă cînd o să găsesc un loc mai spaţios şi mult 
mai luminos. Vreau să am nişte ferestre de-a dreptul 
enorme, poate cu vederea spre un rîu sau un parc. Cu un 
oftat se lăsă să cadă pe patul mare, examinîndu-şi casa. 
Tavanul opac, atit de cunoscut, ţevile care treceau de-a 
lungul lui şi pe care ea le vopsise în verde-aprins, perdelele 
acelea de catifea pe care ea le salvase din cine ştie ce 
teatru bătrîn, oglinzile mari de pe perete, planşeta de 
desen, asta fusese un cadou din partea lui Jenny, masa de 
croitorie cumpărată la mîna a doua, patul vechi pe care îl 
găsise India pentru ea. Poate că era ciudat, dar totuşi îi va 
lipsi locul ăsta. Se întîmplaseră atitea cît timp stătuse 
acolo. Ei bine, nu era cazul să se gîndească la toate chiar 
acum. Nu era cazul ca tocmai în seara asta să se simtă atit 
de tristă. Ceea ce simțea ea în acele momente era 
singurătatea care parcă o copleşea, nu-i plăcea deloc să 
fie singură, nu cînd era stăpinită de o asemenea 
surescitare. Voia să fie înconjurată de oameni, să ridă şi să 
danseze. Avea nevoie să fie în mijlocul unei petreceri. Asta 
era! Oricum nu era capabilă să doarmă în noaptea asta. 
Ridicînd agenda cu numere de telefoane începu să-i 
răsfoiască paginile. Cine ar fi cel mai potrivit? Desigur, 
Jules Santini, mereu dădea petreceri, şi dacă nu el, atunci 
ştia cu siguranţă cine anume avea vreo petrecere în seara 
aceea. 


Olympe Avallon se distra bine la petrecerile lui Henri 
din cîteva motive. În primul rînd, îi plăcea foarte mult mini- 
conacul din piatră cenuşie, destul de îndepărtat de Bois de 
Boulogne, şi care era mobilat numai cu lucruri drăgute, şi 
unde, de regulă, veneau oameni plăcuți. Al doilea motiv era 
că Henri servea numai mincare bună, iar Olympe era 

mereu. înfometată la petreceri, un lucru ştiut de toată 
lumea. Calitatea vinurilor servite depindea de numărul 
invitaţiilor, mult mai bun pentru cîțiva oameni, numai că în 
seara aceea era o adevărată îmbulzeală, şaizeci dacă nu 
şaptezeci de indivizi. Asta însemna că se va servi vinul 
casei, cel alb, care venea chiar din via lui Henri, sau cel 
roşu care era o adevărată otravă... Şi al treilea motiv era 
faptul că arăta superb, mai ales în seara asta, cu noul 
mantou de iarnă şi rochia albă de la Valentino, un fel de 
sac din jerse foarte fin care-i atîrna de pe un umăr auriu, 
mulîndu-se pe fesele încă frumoase. Prinzînd o lucire a 
imaginii ei în oglinzile mari de pe hol, Olympe îşi dădu 
seama că era cea mai frumoasă femeie din seara aceea, 
albul purtat iarna era mereu ceva extraordinar de frumos, 
mai ales la ochii ei mari şi verzi şi la coama de păr blond. 
Arăta, hotărî ea,  zîmbindu-şi singură, frumoasă, 
interesantă şi foarte costisitoare. Desigur, mai era şi 
Barbara Dumont care arăta şi ea destul de bine, dar toată 
lumea ştia că-şi făcuse operație estetică, nu avea nici 
măcar o singură cută pe faţă şi doar avea pe puțin 
patruzeci şi doi de ani. Olympe îşi verifică repede faţa în 
oglindă; nu, slavă Domnului, la treizeci şi cinci de ani, arăta 
încă foarte bine. Patruzeci era vremea potrivită pentru o 
operaţie estetică, aşa că mai avea încă destul de aşteptat 
pînă atunci. Cu toate astea tare mult şi-ar fi dorit să aibă 
iarăşi douăzeci şi şase de ani şi fața ca şi întregul trup să-i 
rămînă mereu ca atunci. Ceea ce o ducea la cel de-al 
patrulea motiv pentru care se bucura de petrecere. Existau 
acolo doi bărbaţi de care era foarte interesată, iarăşi pentru 
diferite motive. 

Bendor Grumwald avea şi titlu, numai unul papal dar 
foarte vechi, şi era prinţ şi mai era şi foarte, foarte bogat şi 
teribil de interesat de persoana ei, deşi ea îl ţinea mereu în 
cumpănă. Bendor era bine cunoscut în toate locurile în 

care se adunau oamenii cu adevărat interesanţi, iar 
reputația lui de playboy dura de mai bine de treizeci de ani, 
de cînd ieşise de sub oblăduirea familiei lui germane ca 
moştenitor al unui adevărat imperiu industrial. Era foarte 
îndrăgostit; de asta îşi dăduse seama şi ea. Acum el se 
apropiase binişor de cincizeci de ani şi îşi cam căuta o 
soție. Venise timpul să înceapă o dinastie; fiecare om 
bogat ajuns la cincizeci de ani îşi dorea fii care să-i preia 
moştenirea şi s-o sporească. 

Apoi, desigur, mai era şi Hugo Reresby, care era cel 
mai sexy bărbat pe care-l întîlnise de mai bine de un an. 
Dacă te uitai doar la el nici măcar nu-ți dădeai seama, 
cugetă ea;. englezii erau atit de înşelători, cu obrajii lor 
rumeni plesnind de sănătate şi cu ochii lor albaştri, atît de 
politicoşi, cu privire de băieţi bine crescuţi şi educați la şcoli 
înalte. Pînă nu-i băgai în pat nici nu ştiai de ce erau în 
stare. 

Hugo îi prinse privirea şi îi făcu semn. cu mîna din 
cealaltă parte a camerei. Olympe încerca să se decidă 
dacă să se ducă ea la el sau să-l lase pe el să vină la ea, 
aşa cum de altfei era posibil să şi procedeze. Cercetă 
camera în grabă ca să vadă dacă venise şi soția lui 
împreună cu el... Nu, nu în seara asta. Cu atît mai bine. 

li plăcea la nebunie încăperea în care se aflau cu toții; 
pătratele mari de marmură albă şi neagră pe care erau 
înşiraţi în  neorînduială oaspeții îmbrăcaţi în culori 
strălucitoare semăna cu un joc de şah exotic făcut parcă 
pentru giganți. 

— Olympe! 

Cînd îşi auzi numele strigat, se întoarse. Era Henri 
care arăta uimitor de „gay“ într-o cămaşă de mătase de 
culoarea caramelelor cu lapte şi pantaloni de piele băgați 
în nişte cizme de cowboy. 

— Să nu-mi spui că eşti singură, o întimpină el, 
sărutînd-o pe obraz. Toată lumea ştie că la uşa ta aşteaptă 
duzini de bărbaţi numai pentru plăcerea de a fi cît mai 
aproape de tine, printre care sînt unii pe care i-aş vrea şi la 
uşa mea. 

Olympe îl luă de braţ şi îl conduse spre hol. Un bubuit 
ritmic venea de la subsolul în care se instalase un fel de 
discotecă pentru tineret. 

— Sînt singură, încuviinţă ea, pentru un timp... 

— Nici nu-i nevoie să spui mai mult. Henri îi zîmbi. 
Doar spune- mi şi mie... care din ei este, Bendor sau 
Hugo? 

— Depinde de ce dispozitie o să am în seara asta... de 
dorințele mele cele mai profunde, îl necăji ea. 

— Cele mai profunde dorințe ale tale sînt pentru fripturi 
şi căpşuni, îi răspunse Henri conducînd-o spre sufragerie şi 
spre bufetul bine garnisit. Tu de fapt eşti o fată foarte 
simplă, dragă Olympe. 

— Şi de ce în afară de tine nu mai vede treaba asta şi 
restul lumii? Sînt foarte simplă, îmi place doar să mănînc, 
să beau vin, să fac plajă, să dansez şi să fac dragoste. In 
spatele acestei fațade exotice sînt o adevărată mic- 
burgheză. 

Bendor, care o observase încă din cealaltă parte a 
camerei, apăru deodată lingă ea. 

— Olympe, nu-mi distruge toate iluziile, o mustră el. 
Eu umblu după cealaltă femeie; cea exotică, frumoasa care 
trăieşte doar cu aer proaspăt şi petale de trandafiri. 

— Poţi să mă crezi pe cuvint, interveni Henri, e vorba 
de friptură şi fructe proaspete. Numai bunul Dumnezeu ştie 
cum de reuşeşte să nu se îngraşe. Eu unul dacă aş mînca 
atît aş pune pe mine vreo trei kilograme peste noapte. 

— la uitaţi-vă la fata aia, le atrase Olympe atenția, 
arătind spre Paris, care rămăsese chiar lîngă uşă, 

înfăşurată în blana mamei ei, probabil că ea este cea care 
mănîncă petale de trandafiri şi se şi satură cu ele. Henri, 
cine e? 

— Habar n-am. Henri o măsură cu privirea. Dar îmi 
place la nebunie haina aia. Se îndreptă grăbit spre Paris. 

— Olympe, mormăi rugător Bendor. 

— Da? 

— Nu vrei să cinezi cu mine în seara asta, doar noi 
doi? Bendor îşi puse un deget posesiv sub bărbia ei. 
Friptură şi fructe proaspete dacă îți face plăcere. 

Olympe se gîndi un moment. Ochii ei verzi îi întîlniră 
pe ai lui. Bendor se trase şi mai aproape de ea. Olympe 
avea nişte buze pe care oricare bărbat ar fi dorit să le 
sărute, ba chiar să le muşte... şi, dacă va reuşi cumva să 
fie singur cu ea, chiar aşa va şi face. După care o va pune 
să se plimbe pentru el, de-a lungul şi de-a latul camerei, 
aşa cum proceda pe cînd mai era manechin, pentru că 
toată lumea ştia că Olympe avea un mers cu adevărat 
sexy. 

Olympe culese o țelină mică de pe o farfurie din 
apropiere. Dinţii ei albi şi drepți muşcară din ea cu un 
cronțănit care-l făcu să se înfioare. 

— Ştii, îi zise ea muşciînd încă o dată, nu e decit un 
singur loc în care mi-aş dori să iau cina în seara asta. 

— Şi unde e? Spune-mi, îi ceru el pe un ton imperios. 

— Oh, nu e decit un loc micut. Olympe luă o bucăţică 
de morcov şi o înmuie în maioneză. Nu e de mare lux, dar 
mîncarea... ah, Beny, e de-a dreptul divină. 

— Da, da? 

— Desigur, oftă, este imposibil din păcate... 

— Merde! Olympe, unde e locul ăsta? întrebă Bendor. 
Hai să mergem. Olympe îl privi cu îndoială. 

— Se cheamă Julie's, Beny. Nu servesc decit produse 
cu specific pescăresc, homari cu maioneză proaspătă, şi 

crabi şi fripturi de peşte spadă proaspăt pescuiţi din mare. 
Marea Caraibilor... în Barbados. 

— Vom merge, îi răspunse Bendor, prinzînd-o strîns 
de braț, doar tu şi cu mine, Olympe. Putem merge chiar 
acum, în seara asta. 

Olympe izbucni în rîs. 

— Oh, Beny, ce plictisitor! Ştiam că asta o să spui. Nu 
ti-ai dat seama că doar te necăjeam? Sînt chiar fericită aici 
cu țelina şi asparagusul meu, şi chiar cu o căpşună sau 
două. Porni mai departe în jurul bufetului luînd cîte o 
înghiţitură din fiecare loc în care se oprea. 

— Olympe, atunci cînd o să cinezi cu mine? 

— Nu ţi se pare că despre asta am tot discutat pînă 
acum? Bendor era foarte prins de ea, se gîndi Olympe cu 
încîntare. 

Hugo îi zîmbi din cealaltă parte a camerei şi Olympe îi 
răspunse în secret, în aşa fel încît Bendor să nu observe. 

Lîngă uşă, Henri prindea mîna rece a lui Paris în mîna 
sa. 

— Te cunosc cumva? o întrebă ridicînd un deget în 
sus pentru a o opri pe Paris să mai încerce să-i explice 
ceva. Nu, nu-mi spune. Dar mă bucur foarte mult că ai 
venit la petrecerea mea. Eu sînt Henri Santier. Şi tu eşti...? 

— Paris. 

— Ce nume potrivit, un moment de geniu din partea 
mamei tale? Paris şi mai cum? 

— Paris Haven. Sint o prietenă de-a lui Jules Santini şi 
trebuia să mă întîlnesc cu el aici. 

Henri o ajută să se dezbrace de haină, bucurîndu-se 
de moliciunea ei. 

— Pe Jules nu l-am văzut încă, îi zise el aranjind haina 
în dulapul mare de pe hol, dar trebuie să-ţi spun că-mi 
place la nebunie haina ta. 

— A fost a mamei mele, îi explică automat Paris după 
care îşi dori să n-o fi făcut. 

Henri observă inițialele brodate pe lingă guler. 

— JH. Da, acum înțeleg. Îi zimbi. Tu eşti acea Paris. Ei 
bine, draga mea, mama ta a fost un adevărat geniu. Îşi 
puse un braț prietenos în jurul taliei ei. Şi acum, vino cu 
mine. Sînt pe aici nişte oameni pe care cu siguranţă o să-ţi 
facă plăcere să-i cunoşti. 

Paris intenţiona s-o evite pe Olympe Avallon. O 
observase, desigur, imediat ce intrase pe uşă. Olympe era 
atit de frumoasă şi de exotică, încît era şi greu să nu-ţi sară 
în ochi, nici o femeie nu avea dreptul să arate atit de bine, 
tot timpul. In revistele europene mereu apăreau tot felul de 
fotografii cu Olympe, în care făcea plajă într-un costum de 
baie minuscul pe vreun iaht de prin St. Tropez, fără nici un 
fard pe faţă şi cu părul bine strîns la spate, sau făcînd parte 
din publicul select la vreo cursă de maşini în St. Laurent, 
îmbrăcată cu gust şi cu cîte o pălărie cochetă pe cap şi 
bijuterii asortate; sau la vreun bal de caritate la Savoy în 
Londra, surclasîndu-i pe eleganţii englezi cu rafinamentul 
ei deosebit. Nici nu era de mirare că Amedeo Vitrazzi 
alergase cu sufletul la gură la întîlnirea cu ea după micul 
lor episod. Olympe era o femeie pe care nici un bărbat n-ar 
fi vrut s-o piardă. 

— Paris, îi zise încet Henri, aş vrea să faci cunoştinţă 
cu Olympe Avallon şi cu prințul Bendor Grumwald. Beny 
pentru tine. Aceasta este Paris Haven. 

Ce faţă interesantă, cugetă Olympe după ce o salută, 
nişte pomeți de-a dreptul fantastici şi părul ăla negru, 
superb... şi un corp frumos, osos şi foarte subțire. 

— Eşti cumva manechin? o întrebă. Pentru că dacă nu 
eşti, asta-i ce ar trebui să faci. 

— Sînt creator de modă, îi răspunse Paris bățoasă, 
deşi miine, trebuie totuşi să admit, voi fi şi manechin. 

— Oh, pentru cine? De ce era fata atit de bățoasă cu 
ea? se întrebă Olympe. Spusese oare ceva ce nu fusese 
tocmai potrivit? 

— Pentru propriile mele modele. Miine voi prezenta 
prima mea colecție, 

— Ce interesant! exclamă Olympe. Şi cine oare, se 
întrebă ea, va merge să vadă colecția fetei cînd toată 
lumea ştia că Mitsoko îşi schimbase-ziua prezentării chiar 
în ultimul minut, pentru că avea probleme cu manechinele? 
Prezentarea lui era cea mai căutată în tot Parisul, chiar şi 
ea avusese probleme să-şi procure un bilet. 

— Dar tu trebuie să fii fata lui Jenny Haven, spuse 
dintr-o dată Bendor. Am sentimentul că am cunoscut-o 
foarte bine pe mama'ta. Am crescut cu ea, evident văzînd- 
o doar pe ecran. 

— Ai grijă, dragule, îi zise Henri, virsta a început să se 
vadă şi la tine. Şi acum, Paris, te rog să vii după mine. Aş 
vrea să mai cunoşti şi alți oameni. 

Henri începu s-o conducă prin sufragerie unde oaspeții 
săi gustau din mîncărurile apetisante şi birfeau despre 
prieteni şi cunoscuţi. Oare ce era cu tensiunea aceea 
ciudată pe care o simţise între Paris şi Olympe? Oare se 
întîlniseră şi înainte? Era teribil de intrigat... poate că va 
reuşi să mai afle cîte ceva despre toată afacerea. 

— Hugo, strigă, iată pe cineva pe care aş vrea s-o 
cunoşti. 

Hugo Reresby strînse cu fermitate mîna lui Paris. Avea 
o privire cinstită şi plăcută, cugetă Paris, şi o piele foarte 
bronzată care arăta că era genul de om care prefera să 
stea cit mai mult pe afară. 

— Tu eşti Paris Haven, îi spuse Hugo. Ți-am văzut 
poza prin ziare. 

Paris îi zimbi şi pentru prima dată, n-o mai deranja 
publicitatea care se stirnise pe seama mamei ei şi a lor, a 
celor trei surori. 

— Şi ăsta este un plus sau un minus? îl întrebă. 

— Oh, un plus, categoric. Hugo o luă de mînă. Vrei să 
dansezi cu mine, Paris? O conduse pe scări în jos spre 
subsol, unde muzica se schimbase de la ritmul îndrăcit de 
mai devreme în ceva cu mult mai melodios şi mai lent. 
Cînd braţele lui Hugo o înconjurară, Paris îşi dădu seama 
că asta fusese ce căutase toată seara şi Hugo era omul 
ideal pentru aşa ceva. 


-Olympe era siciită. Bendor era cumplit de plictisitor, iar 
Hugo dispăruse. Trecea dintr-o cameră într-alta cu Bendor 
pe urmele ei, implorînd-o să plece cu el şi să meargă 
acasă împreună. Ca şi cum ea ar fi acceptat aşa ceva! 
Olympe nu se încurca niciodată cu afaceri de genul ăsta, 
nu la un asemenea nivel la care ajunsese prietenia ei cu 
Bendor. Lucrurile erau întotdeauna plănuite cu multă grijă 
şi apoi aranjate. Ăsta era felul în care îi plăcea ei, uşor şi 
sigur. Nu era deloc uşor să ducă viața pe care o ducea, cu 
bani foarte puţini. Trebuia să aibă grijă de apartamentul şi 
de maşina ei, hainele nu erau o problemă, desigur, pentru 
că creatorilor de modă le făcea plăcere s-o îmbrace, dar 
prietenii ei, cel puţin din partea lor se aştepta, nu, îi obliga, 
să contribuie cu ceva la confortul ei. Pină atunci se 
descurcase destul de bine şi, de-a lungul anilor, încă de 
cînd avea douăzeci de ani, reuşise să adune un capital 
destul de frumuşel, pentru că într-o bună zi cu siguranță va 
îmbătrîni şi va avea mare nevoie de ei. Evident, înainte de 
asta se aştepta să aibă şi vreo două căsnicii cu un 
beneficiu material frumuşel de pe urma lor, dar o fată 
trebuia să fie foarte atentă cu toate lucrurile astea 
încurcate. lar cei de teapa lui Hugo erau pur şi simplu 

pentru propria-i plăcere. De fapt cu Bendor ar trebui să se 
căsătorească, dacă reuşea să-l aducă pînă acolo, deşi 
avea sentimentul neplăcut că pînă la urmă el îşi va lua o 
fată zdravănă de vreo optsprezece ani care să-i poarte 
copiii în pîntec, în timp ce pe ea o va păstra deoparte, ca 
pe o amantă. Dar nici nu se punea problema. 

— Henri, nu cumva l-ai văzut pe Hugo? l 

— Desigur, draga mea. Este jos, dansează cu Paris 
Haven... acolo a fost cam toată seara. Ochii lui Henri 
aveau sclipiri răutăcioase. Poate că n-ar fi rău să te duci şi 
tu la ei, îi mai sugeră în fugă. 

Olympe culese o căpşună dintr-un vas de argint şi 
muşcă din ea gînditoare. 

— Căpşunile astea de iarnă întotdeauna mi s-au părut 
cumva diferite, comentă ea, fără chef. Deci Hugo o 
descoperise pe Paris, nu? Sau mai degrabă Henri o 
descoperise pe Paris pentru Hugo? Ei bine, poate că Henri 
avea dreptate, poate chiar ar trebui să coboare şi să vadă 
cu ochii ei. Cum era proverbul ăla? Dacă nu poţi învinge 
atunci te alături celui mai tare? Se îndreptă spre scări. 

— Beny, mă duc să-mi pudrez nasul, spuse ea 
exasperată, nu poți veni şi tu cu mine. 

— Şi de ce nu? murmură el, trecîndu-şi o mînă de-a 
lungul braţului ei gol. 

— Pentru că funcțiile trupeşti sînt ceva cu totul şi cu 
totul personal, izbucni Olympe, trăgîndu-şi brațul din mîna 
lui. Aşa că du-te şi mai ia-ti ceva de băut, eu mă întorc în 
cîteva minute. j 

Paris stătea pe cîteva vrafuri de perne, într-un mic 
alcov, din capătul îndepărtat al subsolului. Brațele lui Hugo 
erau în jurul ei, iar ea îl săruta cu foc. Şi îl tot săruta de 
vreo oră, nimic altceva, el nici măcar n-o atinsese, doar o 
sprijinea şi îi răspundea. Şi era ca în rai, trupul ei înviorat 

de adrenalina vărsată în tot cursul zilei răspundea minunat 
fără ca măcar să fi fost atins. 

Ridicîndu-şi fusta, Olympe se aşeză cu picioarele 
încrucişate pe o pernă din faţa lor, privindu-i. Făcliile care 
licăreau pe pereţii subsolului, pentru că Henri considerase 
că era un mod mai exotic de a lumina o discotecă 
improvizată, dădeau strălucire părului negru şi lung al fetei. 
Probabil că Hugo i-l dezlegase pentru că mai înainte nu 
observase toată acea lungime a lui. Unul dintre braţele lui 
Hugo era în spatele fetei, celălalt îi cuprinsese ceafa. Se 
bucurau din plin unul de celălalt, nu mai exista nici ó 
îndoială în privința asta, nici măcar n-o observaseră cum 
stătea în faţa lor şi îi privea. Sau dacă totuşi o văzuseră, 
însemna că nici nu le păsa. Era foarte interesant, cugetă 
Olympe, să-l vadă pe Hugo sărutînd în felul ăsta pe 
altcineva... ştia exact cum anume se simțea. Paris în acel 
moment. Un fior de senzualitate îi trecu prin pîntec cînd se 
aplecă puţin spre ei. 

Hugo îşi dezlipi gura de buzele moi şi umede ale lui 
Paris. 

— Foarte frumos, murmură el, minunata mea Paris. 
Apoi îi mîngiie faţa doar cu virfurile degetelor şi Paris oftă 
fericită. 

Hugo întoarse capul şi îi zîmbi lui Olympe. Stătea chiar 
în fața lor cu bărbia proptită în palme, urmărindu-i cu 
atenţie şi răspunzîndu-i la zîmbet. El, desigur, ştiuse încă 
din primul moment că ea era acolo. 

— Hugo, îi zise Olympe, am văzut-o pe soția ta pe hol. 
Te căuta. 

— Nu zău? Replica lui Hugo fusese leneşă, 
neinteresată. Bratul drept îi era încolăcit pe după umerii lui 
Paris, în timp ce mîna stingă îi mîngiia părul. 

Părul ei mătăsos, cugetă Olympe. Întinse un brat 
bronzat spre el. O legătură cu chei argintii străluciră în 
lumina făcliilor. 

— Nu vrei să iei astea? îi zimbi ea. Nu e nimeni în 
apartamentul meu. Ai putea s-o duci pe Paris acolo. 

Paris întoarse şi ea capul ca s-o privească pe Olympe. 
Zimbea, prieteneşte... conspirativ. Paris îl privi apoi cu 
îndoială pe Hugo, iar el îi zimbi. 

— Cred, începu Hugo pe un ton scăzut, că este o idee 
de milioane. Paris, tu ce părere ai? 

Brațul din spatele ei se încordă uşor, trăgind-o cu un 
centimetru mai aproape. Ea nu voia decit să-l sărute iarăşi, 
de fapt dorea mult mai mult decit acele sărutări. 

— Minunat, îi şopti ea. 

Hugo se întinse să ia cheile din mîna lui Olympe şi, în 
acel moment, privirile li se întîlniră. 

— Paris, mulțumeşte-i lui Olympe, îi ceru el. Nici nu-ţi 
dai seama cît de amabilă a fost cu noi. 

— Hugo, cred că mai ţii minte pe unde se află 
băuturile. Olympe îşi desfăcu picioarele şi se ridică de pe 
perne. Dă-i lui Paris tot ce doreşte. Incă zîmbea cînd se 
înapoie la Bendor care o aştepta răbdător pe hol. 


Patul lui Olympe era foarte, foarte :mare, în stilul 
american. După patul ei, care nu era nici el chiar micut, 
Paris se simțea acum parcă pierdută în moliciunea ca de 
puf, aşa cum stătea întinsă, goală şi singură chiar în 
mijlocul lui. Işi dori ca Hugo să se grăbească puţin; plecase 
să aducă ceva de băut pentru amindoi. Şampanie, parcă 
spusese, pentru că era o celebrare. Oricum se părea că ea 
celebra totul într-o singură zi şi deja băuse atit de multă 
şampanie, încît se simțea plutind pe balonaşe. Era 
adevărat, îşi simțea trupul la fel de uşor ca şi aerul, 
probabil din cauza țigării cu marijuana pe care o fumase 

împreună cu Hugo, ţigară făcută din provizia de iarbă de 
cea mai bună calitate pe care o avea Olympe. Cel puţin 
Hugo spunea că era cea mai bună calitate şi el părea să 
ştie ceva despre asta. Şi mai ştia şi o mulțime de lucruri 
despre Olympe. Ştia unde anume îşi ţinea iarba, ştia că 
întotdeauna era şi o sticlă de şampanie în frigider, pentru 
orice eventualitate, ştia că pătura de pe pat era din caşmir. 
Dar dacă, aşa cum bănuia ea, Hugo şi Olympe erau 
amanți, atunci de ce naiba le împrumutase apartamentul 
ei? 

Paris se întoarse pe-o parte şi apăsă pe butonul 
magnetofonului, dînd drumul la muzică. Era Richie Havens 
care cînta /'m not in love. Muzica şi vocea lui pătrunzătoare 
loviră un nou colț al sufletului ei; se simţi înconjurată de 
muzică, absorbită de ea. 

Hugo intră în dormitor însoţit de un clinchet plăcut de 
pahare. Era gol şi în mînă ducea o sticlă şi trei cupe de 
cristal. Hugo dezbrăcat era absolut fantastic, cugetă 
visătoare Paris, o piele mult mai întunecată decît te-ai fi 
aşteptat la părul lui de un blond-deschis, picioare solide, 
fese mici şi..musculoase şi cel .mai. delicios echipament. 
Paris se întinse satisfăcută şi îi zimbi. Hugo ştia exact cum 
trebuia să folosească echipamentul cu care-l dotase natura 
şi, după cum arăta, era gata din nou de acţiune. 

— De ce trei cupe de şampanie? îl întrebă Paris, 
trecîndu-i o mînă peste coapsă atunci cînd el se aşeză pe 
pat. 

Hugo o sărută în creştetul capului. 

— Olympe s-a întors, îi zise el nepăsător. Mi-a zis că 
poate vine şi ea să bea un pahar împreună cu noi. 

— Olympe? 

— Păi, este apartamentul ei, scumpo, o mustră Hugo 
cu blîndete. Paris, îţi tremură mîinile. 

Cîteva picături de vin îi căzuseră pe un sîn şi el îşi 
înclină capul câ să le lingă. 

— Ti-am mai spus pînă acum, şopti el, că ai un gust 
minunat? 

Se aplecă puţin în faţă şi mai vărsă puţină şampanie 
peste triunghiul de păr întunecat, pe care apoi îl mîngiie cu 
degetele în timp ce Paris ofta de plăcere. 

Hugo luă o înghiţitură de şampanie în timp ce continua 
s-o mîngiie cu degete experte. 

— Moale, îi şopti el, eşti atît de moale, şi de 
alunecoasă şi de tentantă... 

Paris nu mai voia şampania, ea îl dorea pe Hugo, 
acum, înăuntrul ei, exact în acelaşi fel în care fusese şi mai 
devreme. El îi găsise perfect ritmul; ar fi putut face 
dragoste de o sută de ori înainte, aşa de bine se cunoşteau 
reciproc doar din instinct. 


Este o scenă foarte frumoasă, cugetă Olympe, stînd în 
pragul uşii. Luminile discrete, patul mare cu căpătiiul atît de 
masiv, -pictat cu heruvimi şi ghirlande de flori, muzica atit 
de blindă şi de plăcută, şi cei doi oameni frumoşi, goi, cu 
pielea delicată ce strălucea atît de frumos sub lumina 
lămpilor. Se apropie de pat şi se aplecă să-l sărute pe 
Hugo. Paris rămase -încremenită, în timp ce degetele lui 
Hugo încă o mîngiiau şi Olympe îl săruta. 

— Frumos, murmură Olympe, voi amindoi, păreaţi atit 
de frumoşi. N-am vrut să vă întrerup. M-am simţit doar 
foarte singură... şi un pahar de şampanie mi s-a părut 
foarte tentant. 

Işi scoase pantofii şi se aşeză pe pat chiar la picioarele 
lui Paris. 

— Imi dai voie? o întrebă luîndu-i paharul din mînă. 
Ochii ei îi, întîlniră pe ai lui Paris într-un fel de zîmbet 
secret. Nu e Hugo cel mai romantic bărbat pe care l-ai 

cunoscut vreodată? Îi şopti: Ştie precis cum anume te 
simţi, exact ceea ce vrei din partea lui, fără să scoţi un 
singur cuvint... este un amant atit de priceput. Şi 
întotdeauna e atit de plăcut să fii iubită aşa cum trebuie. 

Punînd paharul deoparte, Olympe se mişcă mai 
aproape ca să-l sărute pe Hugo pe gură, într-un fel lasciv. 
Miinile ei se aşezară ezitant pe pîntecele lui şi Paris simti 
cum mîna lui se încorda puţin, o săruta pe Olympe şi o 
miîngiia pe ea! Privea fascinată la felul în care Olympe îşi 
coborise capul asupra lui Hugo, îi putea vedea limba roz 
atît de ocupată să-l guste. Hugo îşi întoarse capul şi îi 
zimbi lui Paris, privind-o drept în ochi. 

— Eu cred că Olympe ar trebui să rămînă, tu nu? o 
întrebă încet. 

Excitarea explodă parcă în interiorul lui Paris, vinul, 
marijuana, adrenalina, scena erotică, toate astea îi dădură 
un sentiment, o senzaţie pe care nu o mai experimentase 
vreodată pînă atunci. Voia ca Hugo să facă tot felul de 
lucruri şi cu ea şi cu Olympe, voia să-l împartă cu ea, să 
privească ce face ea, ce face el... 

Olympe îşi scoase rochia albă şi se aşeză lîngă Paris, 
trecîndu-şi o mină de-a lungul trupului ei. Paris se 
cutremură şi gemu atunci cînd degetele lungi ale lui 
Olympe se încolăciră în jurul sfîrcurilor ca apoi să coboare 
de-a lungul trupului ca să întilnească degetele lui Hugo, în 
triunghiul de păr negru şi cîrlionțat de la baza picioarelor. 
Ochii îi erau închişi din cauza extazului, dar îi deschise ca 
să-şi privească noua amantă. Hugo stătea într-o parte, 
Olympe în cealaltă, şi ea îi cuprinse cu braţele pe amîndoi, 
în timp ce Olympe se apleca deasupra ei, pregătită s-o 
sărute. Un sărut care dorea 'să ţină o veşnicie. 


Olympe străbătea străzile cartierului Marais în micuțul 
ei Citroen, căutînd Rue de l'Abbaye şi mulțţumindu-i lui 

Dumnezeu că nu îşi dorise niciodată o maşină mare. Ea 
era cel mai prost şofer din întreaga lume, un fapt susţinut şi 
de claxoanele furibunde ale celorlalți conducători atunci 
cînd  traverase două culoare de circulaţie, cînd 
înconjurase un magazin şi cînd înaintase înnebunitor de 
încet de-a lurnul unei străzi pe care mai fusese. Era deja 
trei şi jumătate ea căuta Hotel de l'Abbaye de mai bine 
de o oră. Paris avusese mare dreptate cînd spusese că era 
ascuns pe undeva prin spatele halelor, era ascuns atit de 
bine, că nici măcar nu reuşea să găsească clădirea aceea. 

Olympe începu să bată cu un deget înmănuşat pe 
volan, aşteptind să se schimbe lumina semaforului. Un 
ceas aşezat în vitrina unui bijutier din dreapta ei arăta trei 
şi patruzeci de minute, iar prezentarea lui Paris începuse la 
ora trei fix. Dacă nu găsea locul ăla afurisit mai repede va 
pierde tot spectacolul. La dracu' şi mai pierduse şi 
prezentarea lui Mitsoko din cauza asta. Dar, promisese, şi 
Paris era atit de drăguță. Un zîmbet îi lumină faţa atunci 
cînd îşi aminti de noaptea ce trecuse. Fusese absolut 
minunat. Hugo reuşise să scoată tot ce era mai bun din 
ele. Oh, Doamne, idiotii ăia iar o claxonau. Trecind Citroen- 
ul pe primul culoar, Olympe o manevră cu grijă printre 
celelalte maşini. Afurisitul ăla de hotel trebuia să fie pe 
undeva prin zonă şi era mai bine să-l găsească mai iute. 

La ora patru reuşi să-l găsească. Işi mai pierdu cinci 
minute. încercînd să dea peste un loc de parcare în care 
să-şi strecoare maşina şi, în cele din urmă, o abandonă cu 
roțile din spate ieşind pe şosea. Infăşurîndu-se mai bine în 
blana de vulpe argintie ca să-i fie mai cald, se grăbi să 
traverseze strada, ignorind cu totul maşinile care frînau 
brusc şi claxonau furioase, la fel cum ignoră şi fluierăturile 
muncitorilor cocoțaţi pe schelele unei clădiri în reparaţie. 
Slavă Domnului, îşi spuse singură în timp ce deschidea 
uşile de sticlă, am reuşit. 

Acordurile melodiei lui Roxy, Avalon, se amestecau cu 
mirosul crinilor imperiali şi cu mirosul de tutun ce venea 
pînă pe hol, şi zîmbi atunci cînd deschise uşile. Paris 
pusese chiar cîntecul ei. Cele o sută de scaune de plastic 
de abia dacă erau ocupate de cîţiva oameni împrăștiați prin 
toată sala, oameni ce păreau să fie prietenii ei. Pe ringul 
din față stăteau vreo jumătate de duzină de fete cu 
carnețelele deschise pe genunchi, sorbind din paharele cu 
şampanie şi birfind între ele. Olympe cunoştea toti 
cumpărătorii şi editorii de magazine de modă de la Roma şi 
pînă la New York, şi nu recunoscu pe nici unul dintre 
aceştia. Aşa că era destul de sigură că fetele acelea erau 
asistentele asistentilor de la revistele de modă şi de pe la 
ziare, sau poate chiar nişte biete secretare care se bucurau 
de spectacol şi de băutura gratuită pe biletele pasate de 
femeile indiferente sau care aveau alte treburi mai 
importante pe agendă, cum ar fi fost prezentarea lui 
Mitsoko şi petrecerea selectă care se dădea după aceea, 
de această dată la Versailles. Olympe îşi dori să fi mers şi 
ea acolo. Pentru că aici, nu mai exista nici o îndoială, era 
pur şi simplu un adevărat dezastru. 

Uşa se închise uşor în spatele ei şi lîngă ea apăru apoi 
un bărbat cu păr negru, îmbrăcat într-un costum alb. 
Zîmbetul îi era încordat atunci cînd o întrebă dacă o putea 
ajuta cu ceva. 

Evident, Didi o recunoscuse, dar ce căuta acolo 
Olympe Avallon? 

— Nu vreţi să gustaţi un pahar cu şampanie? o întrebă 
atunci cînd Olympe se aşeză pe un scaun de lîngă uşă, 
privind la scena puternic luminată. 

Fetele acelea nici măcar nu erau manechine, realiză 
ea în timp ce Naomi dansa de-a lungul scenei, urmată de 
celelalte fete, ce se învirteau pentru a fi văzute mai bine în 
rochițele colorate. Dar indiferent ce anume făceau, erau 

pur şi simplu minunate, şi la fel erau şi hainele. La naiba, 
ce mult şi-ar fi dorit să fi fost acolo încă de la început. In 
clipa aceea apăru şi Paris pe scenă, într-un costum argintiu 
care era o adevărată lovitură, de-a dreptul uimitor! Ochiul 
de profesionistă al lui Olympe notă imediat tăietura, linia 
jachetei, detaliile broderiilor de pe fustă. Şi Paris era atit de 
frumoasă, un manechin grozav pentru modelele ei. 

Din spatele camerei începură să fulgere blitz-urile şi 
Olympe se întoarse repede să vadă cine anume era, 
pentru că nu observase nici un fotograf atunci cînd intrase. 

Trei tineri erau împinși pe uşă afară de către Didi, care 
gesticula furios. Desigur, erau fotoreporterii de la ziarele de 
scandal, veniţi aici să facă tot felul de presupuneri despre 
moartea lui Jenny Haven şi despre prezentarea colecţiei 
fiicei ei. Olympe începu să se foiască neliniştită pe 
scăunelul de plastic. Oh, Doamne, nu era chiar sigură dacă 
mai voia să fie acolo pînă cînd se termina totul. 

Paris ieşi de pe scenă cu obrajii în flăcări şi cu buzele 
strînse din cauza furiei. Manechinele, care se schimbau 
repede în rochiţele lor colorate, o priviră neliniştite în timp 
ce Naomi, îmbrăcată în rochia de mireasă tocmai ieşea pe 
scenă împreună cu frumoasa ei escortă de dansatori. 
Băgindu-şi picioarele musculoase în pantofii cu tocuri 
înalte se grăbiră să iasă şi ele pe scenă după Naomi, toate 
odată, într-o explozie de culoare şi mişcare, exact aşa cum 
le arătase Paris. 

Paris îşi scoase haina şi fusta, aruncîndu-le pe podea. 

— Oh, Doamne, spuse pentru a suta oară, oh, 
Doamne, ce am greşit oare? Ce s-a întîmplat? De ce n-a 
venit nimeni? Imbrăcîndu-se cu tricoul negru şi cu blugii 
tociţi, se apucă să-şi tragă şi cizmele în picioare. Era gata, 
terminată. Pierduse şi nici măcar nu ştia de ce anume. 

Olympe trecu tăcută pe lîngă Didi ca să ajungă la uşă. 

— Ametitor, îi şopti la ureche, minunat... spune-i lui 
Paris că o s-o sun ceva mai tîrziu în sez:a asta. 

Didi o privi îndepărtîndu-se pe hol. Habar nu avea de 
ce venise Olympe la prezentarea lui Paris, dar era singura 
persoană care se pricepea în domeniu şi care se arătase 
acolo, restul publicului erau genul de oameni care ar fi 
mers oriunde pentru o băutură gratis. Fetele se învirteau 
pe scenă, zimbind publicului răsfirat şi aplauzelor slabe ce 
se făceau auzite din sală. Se terminase. Mai avea suficient 
timp pentru vreo două păhărele băute în grabă la barul de 
peste drum, după care va trebui să-i facă faţă lui Paris. 
Avea doar cinci minute în care să se gîndească la ce-ar 
trebui să-i spună. 


Olympe chiar intenţionase s-o sune pe Paris, chiar 
foarte serios, dar pînă la urmă constată că nu mai avea la 
dispoziţie decit foarte puţin timp. Cînd ajunsese acasă o 
aşteptau o grămadă de flori, buchete enorme de iasomie 
timpurie şi boboci de-abia, înfloriți de prin sud. Şi bileţelul 
de la Bendor. Închiriase o vilă în Barbados şi avea de gînd 
să plece într-acolo în seara aceea'cu un avion particular şi 
cu un grup de prieteni. Dar fără ea totul ar fi un nonsens. 
Voia să vină? 

Era un sentiment înălțător să ştie că avea o asemenea 
putere asupra lui, cugetă Olympe, începînd să-şi 
împacheteze cîteva lucruri în valiza Vuitton, foarte 
elegantă. Ea nu făcuse decit să sugereze restaurantul lui 
Julie şi el: şi înhăţase momeala. Şi realizase de asemenea 
că o plimbare de genul ăsta, doar în doi, nu ţinea, aşa că 
aranjase la repezeală o mică petrecere la vila de acolo, 
asta ca un fel de mită. Şi era destul de corect din partea lui, 
se gîndi ea trăgînd fermoarul peste cele citeva haine pe 
care le împachetase, nici n-avea nevoie de mai multe, 
pentru că putea cumpăra de acolo orice altceva ar fi dorit 

sau ar fi avut nevoie. Asta era şansa să afle dacă intențiile 
lui Bendor în legătură cu ea erau strict onorabile sau nu. 
Ea una spera să fie chiar foarte onorabile. 


Vapilolul 13 


Myra Kaufmann dădea una dintre petrecerile ei de 
duminică dimineaţă şi era supărată pentru că ziua 
devenise dintr-o dată noroasă şi începuse să bată şi un 
vînticel. cam aspru. Spera ca bărbaţii să reuşească să-şi 
joace partidele de tenis înainte să înceapă ploaia. 

Masa mare şi rotundă din sufragerie fusese deja 
aranjată cu platouri cu friptură de vacă, salamuri, brînză de 
Jarlsberg şi brînză topită, peşte afumat, fructe proaspete şi 
compoturi şi piine de secară. Bioll aranja punch-ul de 
şampanie şi sucul de portocale — pentru mimoze, cum 
zicea el —, iar cafetiera era deja plină cu cafea fierbinte şi 
tare. Pe bufet erau aşezate platourile de argint cu capace 
deasupra unde se păstrau la cald jumările de ouă cu 
slăninuţă şi clătitele făcute cu iaurt, lingă care trona o 
canistră imensă cu sirop de arțar pregătit special pentru 
clătite. 

Destul colesterol încît să ne omoare pe toţi, cugetă ea, 
în timp ce-şi privea oaspeții, cu semnele virstei care se 
arătau pe feţele lor. Doar imaginează-ţi cum ea, Myra 
Kaufmann, i-ar putea curăța dintr-un foc pe toți capii 
industriei cinematografice cu una dintre reuniunile ei de 
duminică dimineața, producători, directori de studio, 
avocați, impresari; totuşi fără scenarişi şi regizori, pentru că 
Bill nu putea să-i suporte pînă şi duminica pe oamenii cu 
imaginație, pentru că se săturase să aibă de-a face cu ei 
toată săptămîna cît era de lungă. 

Apoi apăru pe uşă şi Jessie Reubin la braţ cu Stan, 
uşa din față rămăsese deschisă larg, ceea ce indica că 
petrecerea începuse şi casa era deschisă invitaţilor, iar 
vîntul şuiera pe tot holul; aşa că va trebui s-o închidă sau 

s-o lase deschisă foarte puţin, ca oamenii să nu fie nevoiţi 
să sune. 

— Hei, Jess, ce mai faci? 

Se sărutară una pe cealaltă: pe obraji. Jessie era o 
femeie subţire, foarte modernă în hainele ei ţipătoare. 
Probabil că acasă îl înfometa rău pe bietul Stan şi din 
cauza asta mînca atît de mult cînd venea în vizită la ei. De 
fapt, cu totii mîncau mult, inclusiv Bill. Era probabil singura 
dată cînd nevestele nu-i mai cicăleau cu dietele şi cu 
plîngerile lor că vor rămîne văduve ca să hoinărească după 
aceea, precum caii la păşune, de la Palm Springs pînă la 
Palm Beach. 

— Nemaipomenit, Myra. Stan o să mă ducă la Paris 
luna viitoare. Cam la această dată din an mergea în 
Europa. Lui îi place să mănînce şi mie îmi place să merg la 
cumpărături, o vacanţă satisfăcătoare pentru amîndoi. Şi 
altele nici că mai sînt. Ştii, Myra, mie îmi face mare plăcere 
să mă prăjesc la soare pe lingă o piscină, nu a noastră, 
fireşte, dar Stan nu suportă aşa ceva. Devine deodată 
neliniştit şi supărăcios şi se plinge mereu că nici măcar un 
joc de cărţi ca lumea nu poate face în hotelurile alea de 
lux. ` 

—  Ințeleg perfect ce vrei să spui, încuviință Myra 
servind-o cu un pahar de şampanie. Şi :mie îmi place 
Mauna Kea sau Kahala. Hawaii este atit de plăcut în orice 
perioadă a anului. 

Jessie oftă. 

— Poate'că n-ar fi rău să plecăm amîndouă şi să-i 
lăsăm pe cei doi să-şi poarte singuri de grijă, pentru un 
timp. Nu crezi că le-ar face şi lor bine? 

Myra izbucni în rîs imaginîndu-şi-l pe Bill descurcîndu- 
se de unul singur. 

— Nici nu se pune problema, răspunse ea. Eu plec 
pentru zece zile şi în timpul ăsta el se îngraşă cu zece 

kilograme: Dacă nu îl supraveghez cu un ochi de vultur ar 
sta toată ziua în fața televizorului, bînd bere şi mîncînd 
alune sau floricele, şi fumind eventual două pachete de 
țigări. Şi tu, Jessie, ar trebui să-l supraveghezi mai bine pe 
Stan, s-a cam îngrăşat. Ai încercat vreodată cu Stillman? 

Stan în acest timp îşi umpluse farfuria cu brînză şi cu 
salam, adăugînd apoi şi o lingură plină cu salată de cartofi 
şi o linguriţă de muştar foarte iute pentru a da mai mult 
gust mîncării, ascultînd cu atenţie la ceea ce-i spunea Bill. 

— Aşa că m-am gindit că pînă la urmă cel mai bine e 
să-l ținem pe puşti cît mai multumit, ştim doar amîndoi ce 
pățim cînd vedetele astea devin iritate, munca se duce 
naibii şi studiourile pur şi simplu renunţă la ei. Am vorbit şi 
cu Myron şi el mi-a spus că tot ce pot face e să ridice cu 
încă cinci bătrîne per episod, ceea ce înseamnă treizeci şi 
cinci de mii de dolari, Stan, şi ăştia-s bani frumoşi. Eu am 
spus că e-n regulă, dar poate că vor mai face şi ei nişte 
mici cadouri, ştii tu, cîte o fată drăguță, o maşină nouă sau 
o excursie pe undeva. Myron spunea că au de gind să 
filmeze şi prin străinătate, au un scenariu excelent pentru 
vreo trei episoade, fiecare dintre ele să fie filmat într-un alt 
loc: New York, Londra şi pe undeva pe nişte insule, cel mai 
probabil Barbados. El de-abia aşteaptă să mute toată 
treaba şi să înceapă filmările în străinătate cît de curînd şi 
asta o să-i dea o pauză şi lui Rory, o să vezi, Stan. O să-l 
scoată de aici, o să-l lase s-o facă pe vedeta în altă parte, 
unde oamenii încă îşi închipuie că vedetele de pe micul 
ecran chiar sînt vedete adevărate. Bill puse în mîna liberă 
a lui Stan un pahar cu şampanie. 

— Sună destul de bine. Stan îşi termină pîinea cu 
salam şi se îndreptă spre bufet ca să-şi ia o porţie de ouă 
cu slăninuţă. Şi cit de repede înseamnă acest curînd 
pentru tine? 

— În cîteva săptămîni în Barbados, cît timp ține şi 
vremea bună. După aia New York şi Londra. 

— Bine. Atunci ai grijă să fie mulțumit, Bill. A stat 
mereu pe capul meu că vrea să cumpere casa aia mare de 
pe Benedict Canyon, deşi i-am spus că încă nu e pregătit 
pentru aşa ceva, că trebuie să mai aştepte cel puţin un an 
ca să se asigure că serialul continuă şi că are priză la 
public, după căre va putea avea orice îşi va dori. Cu 
moderație, desigur. Şi după ce-mi plăteşte serviciile şi 
comisionul tău şi tot restul taxelor... 

Cînd nevestele se apropiară de ei, cei doi rideau 
încîntați. 

— Hei, voi doi, îi admonestă Myra, se presupune că 
trebuie să vă amestecați cu ceilalți oaspeţi, nu să vorbiti de 
afaceri. 

— Ne amestecăm, ne amestecăm, murmură Stan, 
plecînd cu multe regrete de lîngă clătite şi siropul de arțar. 

— Ţi-a spus Jessie că luna viitoare o duc la Paris? Şi 
desigur, o să mă coste totul o avere. Mereu se întîmplă 
aşa. 

— Dar merită şi ea o vacanţă de genul ăsta, Stan, îi 
spuse Myra loială prietenei ei; în fond nevestele trebuiau 
să se susțină reciproc, mai ales în oraşul ăsta, unde erau 
destule fete tinere şi frumoase care le subminau 
încrederea în ele; aşa că nu era cazul să se mai înfrunte şi 
una cu alta. Bine atunci, cine e pentru o partidă de tenis? 
Mai aruncă o privire neliniştită cerului, sperînd să nu plouă 
şi să-i strice toată distracţia. 


Capitolul 14 


Marisa Paroli era o obişnuită a prezentărilor de modă 
pariziene. Era mereu aşezată într-unul -dintre fotoliile de 
protocol din fața scenei, loc de unde putea fi fotografiată cu 
uşurinţă, şi întotdeauna după prezentare era sărutată de 
către Yves sau Karl sau Marc personal, şi mereu lăsa cite 
o comandă la fiecare casă în parte. In anul acesta, însă, 
venise însoțită şi de mai tînăra sa verişoară, Renata, în 
felul acesta devenind şi mai cunoscută, de vreme ce 
Renata era tratată drept una dintre ultimele mari 
cheltuitoare. Desigur, Renata avea bani şi era pentru prima 
dată cînd fusese lăsată singură să vină să vadă 
prezentarea colecţiilor,: iar Marisa era cu siguranță unul 
dintre cei mai indicaţi oameni care s-o înveţe cum să-şi 
cheltuiască banii. Oricum fusese distractiv, chiàr şi 
spectacolul lui Mitsoko, deşi ei îi displăcuseră modelele 
fără formă care fuseseră prezentate de nişte manechine 
severe, şi toate în tonuri de gri sau negru fără cea mai 
mică pată de culoare care să le mai înveselească puțin. 
Marisa se înfioră amintindu-şi, era străin sufletului ei de 
italiancă să înțeleagă cum de o femeie ar fi vrut să aleagă 
să-şi ascundă formele sub nişte haine fără linie, şi cu nişte 
culori atît de dure şi de urite. 

Ea şi Renata îşi luau micul dejun în apartamentul lor 
de la hotelul Bristol, sorbind din cafea şi frunzărind ziarele 
de dimineaţă pentru a vedea fotografiile făcute la 
prezentarea lui Mitsoko din ajun, şi rubricile de birfă despre 
ultimele petreceri, oaneni interesanti şi locuri ciudate. 
Renata a fost cea care descoperise articolul despre Paris 
Haven, doar un singur paragraf, strecurat în finalul 
coloanei. 


262 


— Dar asta trebuie să fie sora Indiei lui Fabrizio! 
exclamase. 

— Ce este? Marisa îi luă ziarul şi citi scurtul paragraf 
despre prezentarea lipsită de public a lui Paris. 

Era ultimul articol din Daily Diary, al unui reporter de 
scandal de-a dreptul vicios. 

„leri, Hollywood-ul a încercat să-i întreacă pe mari! 
maeştri ai croitoriei de lux cînd Paris Haven, fiica mult prea 
cunoscutei Jenny Haven, şi-a prezentat colecția în 
obscurul Hotel de l'Abbaye, exact în aceeaşi zi în care 
avea loc şi fabuloasa prezentare a colecției lui Mitsoko. 
Biata Paris, colecția ei fără public şi fără aplauze a căzut 
precum un pietroi direct în Sena. Mămica ei ar fi trebuit s-o 
învețe să nu se ia la întrecere cu giganții înainte să verifice 
cu atenţie calendarul... şi poate că ar fi trebuit să 
investească ceva mai mult din milioanele mamei ei în 
şampanie de o calitate mai bună şi într-un hotel mai bun... * 

Fotografia de dedesubt o înfățişa pe Paris, pe scenă, 
privind furioasă spre aparatul de fotografiat. 

Renata, deşi nu era o frumusețe, era pe atit de 
atrăgătoare pe cît o putuseră face banii familiei. Acum 
avea un nou năsuc foarte frumos, care înlocuise nasul lung 
al familiei de pe la vîrsta de treisprezece ani, apoi trecuse 
la o dietă foarte severă pentru a contrâcara tendinţa 
familiei spre obezitate, încă de la vîrsta de paisprezece ani, 
şi tot de atunci avusese parte şi de sprijinul celor mai bune 
coafeze şi specialiste în machiaj pînă cînd devenise una 
dintre cele mai bune partide, cea mai ispititoare fată din 
toată Italia. Fusese o muncă teribil de dificilă. In acel 
moment privea cu atenție fotografia lui Paris. 

— E foarte frumoasă, comentă ea. Renata mai era 
însă şi foarte amabilă şi tendinţa ei spre onestitate o 
deranja de multe ori pe Marisa. 

— Aşa cred. Ridică din umeri. Oricum arată mai bine 
decit soră-sa. 

De ce trebuia Marisa să fie atît de scîrboasă? se 
întrebă Renata. Mereu se lua de cineva şi pînă acum 
nimeni nu reuşise să se dea la ea. 

— Te referi la India? Dar e atît de drăguță, Marisa. 
Mereu m-am întrebat cum de ai îndrăznit s-o laşi atit de 
aproape de Fabrizio... vreau să spun, te-ai întrebat 
vreodată, doar foarte puţin, dacă nu cumva Fabrizio o 
găseşte destul de atrăgătoare? 

— Fabrizio şi India? Renata, cara, nu fi ridicolă. Sigur, 
dacă ai fi spus Luciana sau Graziella... Fabrizio cunoaşte 
atitea femei atrăgătoare şi sofisticate. Ce, Doamne iartă- 
mă, ar putea vedea la India Haven? 

— Este tînără, de virsta mea, nu? Apoi Renata, 
observînd expresia înghețată de pe fața Marisei atunci cînd 
îşi dăduse seama că fusese făcută bătrînă, adăugă grăbită: 
Vreau să spun tînără aşa cum doar fetele americane pot să 
fie, atît de plină de energie şi vitalitate. Nu mi-o pot deloc 
imagina pe India lenevind prin casă aşa cum fac eu, 
aşteptînd să se întîmple ceva. Şi trebuie să admiţi că are o 
figură foarte sexy, Marisa, priveşte-o cu ochii unui bărbat şi 
nu din punctul de vedere al modei. 

— Vorbeşti numai prostii, Renata. Fabrizio nu e deloc 
interesat de persoana ei, nu în felul ăsta. Spunea că e 
foarte bună în meserie, aparent are un talent nebănuit în 
tot ce face. Şi, oricum, India alerga după Aldo Montefiore. 
Am oprit toată treaba asta, desigur, pentru binele tău. Nu, 
sînt sigură că te înşeli în privinţa ei. 

Renata îi aruncă o privire bănuitoare verişoarei ei mai 
vîrstnice. Marisa era o femeie cu prestanță, dar mai era şi 
orbită de persoana ei şi de felul în care apărea în ochii 
celorlalți. Avea tendința să nu-i observe pe oamenii care 
erau în afara ambițiilor ei sociale, numai că bărbaţii de 

genul soțului ei nu procedau deloc la-fel. Şi Fabrizio Paroli 
era un napolitan frumos şi focos care urcase prin propriile 
lui puteri pe scara succesului. lar India Haven era exact 
genul de fată care putea destrăma mariajul Paroli. Şi era 
amuzant s-o zguduie puţin pe Marisa şi s-o scoată din 
acea satisfacție deplină în privinţa ei şi a căsniciei. 

— Atunci, Marisa, Fabrizio îţi este aboslut credincios? 
Zimbetul Renatei era supărător. 

— Bineînţeles că este! Dar de ce mă întrebi tocmai 
acum? 

— Oh, pentru că atunci. el..ar fi unicul soț credincios 
nevestei. 

— Renata, tu nu. ştii nimic despre lucrurile astea. 
Imediat ce reuşesc-să te. mărit.cu Aldo Montefiore o să-ți 
dai seama despre ce vorbesc eu acum. O' femeie ştie 
întotdeauna cînd soţul îi este credincios, crede-mă. Vocea 
Marisei părea foarte încrezătoare, deşi Renata preferă să 
privească în altă parte şi apoi să se îngroape iarăşi în 
ziare: 

Renata îşi sorbi cafeaua zimbind. Oare reuşise să 
răstoarne încrederea nemărginită a Marisei că întreaga 
lume fusese creată doar pentru beneficiul ei? Habar nu 
avea dacă între India şi Fabrizio exista ceva, dar, la naiba, 
nu reuşise să se dea bine de tot la Marisa. Implantase 
semințele suspiciunii foarte satisfăcător. Era interesant de 
urmărit cum se va descurca Marisa pe mai departe. 


Pasiunea fusese cea care plătise pentru birourile 
costisitoare ale lui Mario Tomaseitti, detectiv particular. 
Pasiunea ilicită, asta era. lar Mario prefera luxul flamboiant, 
carpete moi de un gri ca de perlă, candelabre de cristal, 
scaune îmbrăcate în piele stacojie, joase şi foarte moi, şi 
chiar şi fotoliul lui masiv era îmbrăcat în piele foarte fină de 
un verde-aprins. 

— Sînt ca. şi semafoarele, le spunea mereu clienţilor 
săi, roşu pentru oprire este pentru voi şi verde pentru mine 
ca să plec în cercetări. 

Piesa favorită a lui Mario era biroul masiv ce data din 
secolul al treisprezecelea, o masă din stejar cu o fantă la 
un capăt prin care şerbii din vechime îşi plăteau tributul 
stăpînului domeniului. Şi îl amuza pe Mario să-şi vadă 
clienţii cum introduceau cecurile grase prin fanta aceea, 
cecuri plătite mereu în avans, desigur, şi care erau strînse 
după aceea de secretara lui. 

Discreţia absolută era-în natura afacerilor sale ca şi în 
stilul lui personal, iar birourile luxoase erau concepute în 
aşa fel, încît să spună de la bun început clienţilor săi că 
serviciile lui Mario Tomassetti nu erau deloc ieftine. Şi cu 
toate astea avea mai mulţi clienţi decit puteau să se ocupe 
el şi cu angajaţii lui, care depăşeau treizeci de persoane. 
Nu mai exista nici un fel de dubiu, cugetă el în timp ce 
studia fața crispată a Marisei Paroli, că pasiunea era cea 
care plătea cel mai bine, mai ales cînd aveai în spate o 
asemenea avere şi o asemenea mindrie. 

— Aici este şi o fotografie. Marisa plasă cu grijă pe 
masă o poză de-a Indiei. Şi iată aici una de-a soțului meu. 

Mario îşi permise să le arunce o privire scurtă de un 
moment, dar nu făcu nici o mişcare să le ridice. Marisa îl 
privi nesigură. N- ar fi trebuit să le studieze? Să-i pună tot 
felul de întrebări? 

— Dacă aveţi nevoie de un surplus de bani pentru 
cheltuieli sau de denumirile restaurantelor lui favorite... 
sugeră ea. 

Mario ridică în sus o mînă mică şi grasă decorată cu 
un inel mare cu o piatră sinilie. 

— Nu e nevoie de mai mult, doamnă, avem adresa de 
la biroul domnului Paroli şi adresa domnişoarei Haven. Nici 
nu e nevoie de mai mult de atît. Ah, poate că totuşi a mai 

rămas un singur lucru. Numele dumneavoastră de 
domnişoară, doamnă? 

— Numele meu de fată? îl întrebă Marisa uimită. 

— Da... pentru dosare. Este doar o simplă formalitate; 
doamnă, asta-i tot. 

— Russardi, îi răspunse ea scoțind carnetul de cecuri. 

— Acei Russardi din Milano şi Torino? Zimbetul lui 
Mario era plin de un fel de inocentă blîndă. 

— Da. Marisa completă un cec pe care-l aşeză apoi pe 
masă. _ 

— In fantă, vă rog, doamnă. Niciodată nu mă implic 
personal în chestiunile băneşti, masa asta bătrină mă 
scuteşte de aşa ceva. Prefer să mă consider un fel de 
prieten care îi ajută pe ceilalţi în situatiile dificile. 

Un prieten, cugetă Marisa cutremurată de oroare, în 
timp ce Mario o conducea pînă la uşă, să ne păzească 
Dumnezeu de aşa ceva. 

Mario se lăsă să cadă în scaunul îmbrăcat în piele 
verde, sprijinindu-şi coatele de braţele fotoliului, cu 
degetele împreunate în față. Russardi, eh? Afacerea asta 
putea fi foarte profitabilă. Lui Mario îi plăcea să se 
considere implicat în afaceri de spionaj, James Bond-ul 
războaielor matrimoniale. Chiar se şi îmbrăca conform 
acestui rol, deşi nu prea îi plăcea să recunoască aşa ceva. 
Purta mereu costume strimte din mătase, pantofi scumpi 
cum nu se făceau decit la Roma şi cămăşi de comandă 
impecabil croite. In mintea lui nu mai exista nici-un dubiu că 
era mult mai bine îmbrăcat decit James, dar, contrar felului 
de a fi a lui James, lui nu-i displăcea să-facă un joc dublu 
atunci cînd simțea că putea profita de pe urma lui. Şi 
mariajul Russardi-Paroli era cu siguranță o afacere tare 
bună. 

Deci Mario nu avu deloc ezitări să ridice telefonul şi 
să-l sune pe Fabrizio Paroli ca să-i spună că avea nişte 

informații cu privire la soția lui care, credea el, l-ar fi putut 
interesa foarte mult pe Fabrizio. Şi la întilnirea ce avusese 
loc în aceeaşi zi, ceva mai tîrziu, nu avu deloc rețineri să-i 
povestească că soția lui dorea o anchetă discretă în 
legătură cu el şi cu domnişoara India Haven, dar asta de- 
abia după ce o sumă de bani considerabilă deja intrase în 
fanta de pe biroul lui. 


Nimic nu putea potoli mai lesne ardoarea unui bărbat, 
cugetă India, decit banii. Sau, mai degrabă, cheltuielile 
imense pe care le presupunea o legătură amoroasă. Nu că 
Fabrizio ar fi fost zgircit, departe de aşa ceva. li plătea un 
salariu mai mult decit generos, îi cumpăra cadouri scumpe, 
într-adevăr, în general era vorba de lenjerie intimă şi 
parfumuri, dar mai era şi covorul minunat care acoperea 
acum podeaua apartamentului ei, şi diferite scaune şi 
canapele din camera de expoziţie şi vreo două lăzi cu 
vinuri scumpe în bucătărie. Poate că Fabrizio pur şi simplu 
nu era deloc practic atunci cînd venea vorba.de cadouri şi 
de ce un amant ar fi trebuit să fie practic? India nu reuşi să 
găsească un răspuns satisfăcător, aşa că se lăsă să cadă 
pe un scaun privind în gol. 

Venise timpul să pună puţină ordine în viaţa ei. 
Legătura ei cu Fabrizio îşi pierduse farmecul încă de 
dinaintea weekend-ului dezastruos de la vila de la ţară. 
Fabrizio- reuşise să îndrepte atunci situația. Dar îl şi 
costase imens ca să se ferească de scandal şi ca numele 
lor să nu apară în presă. Trebuise să-i dea sergentului o 
sumă de-a dreptul scandaloasă şi apoi şi un cec generos 
pentru orfanii carabinierilor din sat. Şi acum mai era şi 
detectivul ăla scîrbos trimis de Marisa să-i spioneze. Intr-un 
fel era chiar amuzant, cugetă ea cu un zîmbet amar, pentru 
că omulețul le spusese că era plătit de Marisa ca să noteze 
orele la care veneau şi plecau şi locurile în care mergeau, 

şi ca atare chiar aşa şi avea de gind să facă. Avea de gînd 
să-i prezinte Marisei un rapot amănunţit cu mişcările şi 
activitățile lor chiar la finele acelei săptămini, iar el le 
oferise posibilitatea ca acele mişcări şi activități să fie total 
inocente. In fond, adăugase el, ce bărbat nu avea cite o 
mică legătură, dar asta nu însemna că îl împiedica să-şi 
iubească în continuare familia şi nevasta. Cel mai ciudat 
lucru fusese faptul că Fabrizio îi expusese acea 
conversaţie aproape cuvint cu cuvint, iar India înţelesese 
imediat că detectivul avea mare dreptate. 

Lovi furioasă cu piciorul gol în covorul luxos de pe 
podea, întrebiîndu-se ce anume ar fi trebuit să facă. Era 
lesne de înțeles că multe lucruri fără un viitor concret 
ajungeau într-un anume punct mort, iar legătura ei cu 
Fabrizio ajunsese într-un asemenea punct. Fabrizio îi 
sugerase doar să se potolească o perioadă şi să fie foarte 
discreţi, desigur, nu pentru mult timp. Să-l ia naiba! Asta 
era problema cu legăturile amoroase, nu era deloc în firea 
ei să fie discretă. Atunci cînd se îndrăgostea dorea să 
poată striga asta lumii întregi şi atunci cînd şi bărbatul o 
iubea dorea să-l prezinte tuturor prietenilor ei, să intre în 
restaurante la braţul lui şi să fie întimpinaţi la petreceri ca 
un cuplu unit. Pur şi simplu nu i se potrivea deloc să fie 
doar cea de-a doua femeie. La naiba cu toate, ce mult şi-ar 
îi dorit ca ea să fi fost cea care să fi spus nu! Numai bunul 
Dumnezeu ştia că se gindea la treaba asta de săptămîni 
întregi. Sunetul strident al telefonului răsună în întregul 
apartament, scoțind-o din mreaja gindurilor. 

— Alo! ţipă ea. 

— India? Te simţi bine? 

Era Fabrizio. 

— Sînt foarte bine, doar puţin îngrijorată, asta-i tot. 

— India, îi spuse Fabrizio pe un ton foarte blind, nu 
vreau să stai îngrijorată. Tocmai de asta te-am şi sunat. 

Am tot încercat să găsesc o soluţie prin care să ne fie mai 
uşor amîndurora în următoarele cîteva săptămîni şi mi-am 
amintit de oferta Montefiore. Este o şansă perfectă pentru 
tine ca să petreci această perioadă în afara oraşului. 

— In afara oraşului? Fabrizio, să ştii că n-am de gînd 
să dau bir cu fugiţii, doar pentru că Marisa... 

— Nu, nu, nici gînd să fugi. Nu înţelegi deloc ce vreau 
să-ți spun, cara vrei să mă asculți puţin? Familia 
Montefiore vrea să transforme o parte din palatul lor într-un 
hotel de mare lux. Şi speră să atragă turiştii americani 
amatori de aşa ceva. Şi acum, cine ar putea şti mai bine 
decit tine ce nevoi are un asemenea turist? Familia vrea să 
păstreze palatul pe cît este cu putință în actuala stare, 
aducînd unele îmbunătăţiri absolut necesare, băi, încălzire, 
aer condiționat, ştii tu. Din nefericire pentru ei, ca să poată 
realiza aşa ceva vor fi nevoiți să-şi vîndă o parte din 
tablouri şi din piesele de valoare. Cum tu te pricepi la piața 
de desfacere a produselor de artă, eşti omul ideal pentru 
această însărcinare. Tu i-ai putea sfătui ce anume să vîndă 
şi la ce preţ. Tu poti afla ce anume vor ei, poţi inspecta 
totul la fața locului şi apoi îmi poţi raporta direct mie. Vreau 
să ştiu ce schimbări structurale vrei tu să propui şi mai 
vreau şi desenele tehnice ale acestora. Şi acum, cara, ce 
părere ai? Crezi că te poţi. descurca? 

— Dacă mă pot descurca? ţipă India încîntată. 
Fabrizio, eşti minunat! Sigur că pot să mă descurc, de-abia 
aştept. 

— Bine, cara, bine. Atunci ne vedem miine dimineață 
la birou, ca să-ţi mai dau citeva instrucţiuni despre ceea ce 
trebuie să faci. Şi vezi că imediat după asta o să şi pleci, 
India. Vei locui împreună cu familia Montefiore la palat. 
Cred că o să-ţi placă. 

Numele i se părea cunoscut, cugetă India. 

— Asta-i cumva familia lui Aldo Montefiore? 

— Păi, da. Atunci să înţeleg că îi cunoşti? 

India zîmbi cînd îşi aminti de fața bronzată şi plăcută a 
lui Aldo. 

— Oh, doar am întîlnit mai demult un membru al 
familiei. 

— Atunci e-n regulă, îi zise Fabrizio, satisfăcut că 
planul: îi mersese atit de bine. Atunci, cara, ne vedem 
miine, acum însă mă grăbesc. Ciao. 

Închisese telefonul atit de neaşteptat, încît India 
rămase cu receptorul la ureche, uimită. Îl puse Ia loc cu un 
oftat, bănuind că probabil intrase Marisa în cameră. Se mai 
întîmplase şi înainte, dar, se hotărî ea, simțind cum i se 
ridica moralul, nu i se va mai întîmpla niciodată de acum 
încolo. Fabrizio tocmai îi înmînase libertatea; avea o slujbă 
importantă la care să se gîndească şi prima ei mare ocazie 
să realizeze ceva de una singură. Asta a fost, îşi zise 
singură, dansînd surescitată pe frumosul covor care 
împodobise sala de expoziţie a lui Paroli. De acum înainte 
mă voi concentra numai asupra carierei. Voi deveni India 
Haven, consultant pentru probleme de design interior, 
însărcinată cu transformarea palatului Montefiore într-un 
hotel de mare lux. 

Zbură în dormitor şi scoase o valiză din dulap. Cam cît 
de mult timp avea să lipsească, vreo două săptămîni? O 
lună? Poate chiar două? Nu avusese destul timp ca să-l 
întrebe pe Fabrizio, dar era sigură că măcar o lună. Oare la 
palat va fi şi Aldo Montefiore? se întrebă deodată. Stai 
puţin, parcă trebuia să se însoare cu cineva cu mulți bani, 
nu? Doar Marisa o avertizase încă de la bun început; îl 
rezervase verişoarei Renata. Ei bine, atunci şi problema 
asta era ca şi rezolvată. Cu siguranță n-avea de gînd să 
iasă din rolul de amantă ca să intre cu capul înainte în altul 
asemănător. Nu, avea de gînd să fie o fată care-şi clădea o 
carieră solidă, fără cămăşuţe de noapte de mătase neagră, 

foarte sexy, şi nici alte întîlniri clandestine. Foarte hotărită 
se apucă să-şi împacheteze haine bune de purtat undeva 
la țară, fuste, blugi, pulovere, cîteva rochii elegante pentru 
dineuri, un costum de sport, costume de afaceri cu bluze 
albe de mătase. Şi, ca o măsură de siguranță, în cazul în 
care hotărîrea îi era cît de puțin zdruncinată, îşi alese cele 
mai groase şi mai rezistente perechi de chiloti şi maieuri. In 
fond, cugetă ea cu un zîmbet răutăcios în timp ce închidea 
capacul valizei, cum ar putea o fată să se lase sedusă cînd 
poartă chiloți de bumbac, eventual cu picioruş, şi cu o poză 
a lui Snoopy în față? 


Capitolul 15 


Vila idilic, construită din piatră de corali, avea 
priveliştea spre plajă cu o tentă de roz de la St James Beach, 
în cea mai bună parte a insulei. Din poziţia ei obişnuită de 
dimineaţă, din piscina ovală, Olympe putea supraveghea plaja 
din faţa hotelului elegant în stînga şi vilele din vecinătate în 
partea dreaptă. Bendor nici că putea alege mai bine. Lăsînd 
deoparte faptul că aceea era cea mai scumpă vilă de pe 
întreaga insulă, era locul perfect pentru întilniri şi birfă, nu 
trebuia decit să faci o mică plimbare pe malul apei sau chiar 
să înoţi pe lîngă coastă şi te şi întîlneai cu cineva cunoscut, 
sau cu cineva care ştia pe un cunoscut de-al tău sau măcar 
pe cineva fermecător, chiar dacă total străin. 

Un zvon de conversație şi acordurile lente ale unei 
incantaţii georgiane din difuzoare îi semnalară că şi restul 
casei se trezise. Bendor avea o adevărată pasiune pentru 
muzica georgiană şi sunetul acelor incantaţii călugărești îi 
înnebunea pe toți cei ai casei, mai ales atit de dimineaţă. 
Intinzîndu-se leneşă, Olympe îşi puse una dintre cămăşile 
bărbăteşti de seară, pe care le purta întotdeauna în loc de 
rochie de plajă, şi traversă grădinile ca să poată ajunge pe 
terasă. Erau cel puţin o duzină de oaspeți, aproape egal 
distribuiți pe sexe. Fetele erau tinere, pînă în treizeci de ani, 
începînd cu cele foarte atrăgătoare pînă la cele izbitor de 
frumoase. Bărbaţii care erau ceva mai în vîrstă, se ţineau cu 
toții încă foarte bine, cîţiva chiar încă atrăgători şi toţi foarte 
bogaţi. Bendor nu avea decît prieteni bogaţi, era politica lui. 
Nu fusese niciodată sărac şi ca atare considera sărăcia mai 
degrabă plictisitoare decît o nenorocire. 

Carafe cu suc de portocale la gheaţă şi căni cu cafea 
tare şi neagră erau consumate cu rapiditate împreună cu 
feliile de fructe proaspete: papaya, mango, pepene, micul 
dejun ideal. 

Olympe.: se încruntă atunci -cînd îl sărută pe Bendor. În 
față avea o stacană de bere Banks, prima pe ziua aceea; 
părea dependent de bere. Ea adulmecă puţin aerul de lingă el 
strimbînd din nas. Dacă Bendor avea de gînd să rămînă un 
mare băutor de bere pur şi simplu între ei lucrurile nu vor 
merge deloc. Dar băutul berii nu era o veche tradiţie 
nemţească? Poate că era doar o simplă indulgență pe timpul 
vacanței. Dar nu era sigură, nu era deloc sigură în privinţa lui 
Bendor. 

Olympe ignoră cu desăvirşire conversaţia care se ducea 
alături de ea, şi rămase să-şi soarbă sucul de portocale 
privind cu atenție albastrul mării traversat de iahtul imens ce 
se îndrepta spre Carlisle Bay. In săptămîna aceea îl mai 
observase de citeva ori; era absolut superb. 

— Benny, ce iaht e ăla? 

— Seamănă cu Fiesta, nu mai sînt multe de mărimea 
asta prin zonă. Benny îşi ridică binoclul şi îl fixă-asupra provei. 
Mda, este chiar Fiesta. Fitz McBain de regulă o aduce în 
apele astea pe timpul iernii. 

Urechile lui Olympe se ciuliră deodată. 

— Fitz McBain? luînd binoclul lui Benny se apucă să 
cerceteze nava. Foarte frumoasă, frumoasă de tot, murmură 
ea, foarte, foarte elegantă. Benny, ştii cumva dacă este şi el 
la bord? 

— Aş puta afla dacă chiar te interesează. De ce? 

— M-am gindit că poate în seara asta dăm o mică 
petrecere, îi invităm şi pe vecini şi pe cei de la Sandy Lane şi 
Glitter Bay. Le datorăm puţină ospitalitate. Fitz McBain are 
probabil şi el o casă a lui pentru petreceri, pe aici prin zonă. 
Hai să-i învităm pe toţi! Putem face un grătar formidabil chiar 
lîngă piscină şi totul va fi fără nici un fel de formalitate. Ei,. voi 
toți, ce părere aveţi, dăm o petrecere diseară? 

Bendor zîmbi cu indulgență atunci cînd toți oaspeții 
începură să chiuie voioşi. Cînd îi zimbea în felul ăsta, putea 
să facă tot ce dorea. 

Fitz era la manşele Learjet-ului cu Morgan lîngă el. Se 
apropiaseră de finalul călătoriei şi se pregăteau să aterizeze 
şi, în ciuda faptului că era supărat pe tatăl său, Morgan nu se 
putea stăpîni să nu-i admire siguranţa cu care pilota avionul şi 
felul în care ateriză apoi pe aeroportul aglomerat din Miami. 
Incă de cînd fusese copil simţise că nu era ceva pe lumea 
asta pe care Fitz să nu-l poată face, începînd cu scufundarea 
cu un submarin pînă la pilotarea avioanelor. Nu avea nici cea 
mai mică idee cum de reuşise să adune atitea cunoștințe, dar 
ăsta era Fitz, dacă avea numai o jumătate de zi liberă, atunci 
o folosea ca să mai înveţe cîte ceva. Era înfometat după 
cunoaştere, în afară şi pe lîngă preocupările legate de afaceri, 
şi era ceva instinctiv. „Poţi să dai vina pe lipsa mea de 
educaţie“, îi spusese odată lui Morgan şi Morgan îşi aminti cît 
de surprins fusese atunci , pentru că tatăl său nu părea deloc 
un om needucat. Şi cu toate astea era foarte adevărat, 
educaţia lui formală nu numai că fusese foarte rapidă dar 
avea şi foarte multe lacune, şi Morgan ştia cît de mult îl siciia 
asta pe tatăl său. Fitz încercase să umple acele lacune citind 
cu aviditate şi adunînd tot felul de cunoştinţe, ceea ce încă 
mai făcea şi în prezent. Pe la virsta de treizeci de ani, îşi 
făcuse timp suficient cît să învețe trei limbi străine, în aşa fel 
încît să-şi poată conduce afacerile cu partenerii străini cu mai 
multă uşurinţă, fără să fie nevoit să depindă de alții care să 
traducă pentru el — pentru că puteai pierde toate nuanțele 
unei negocieri dacă nu pricepeai corect ceea ce se spunea şi 
asta îi explicase şi lui Morgan atunci cînd, în vacanțe, îi 
aranjase să ia lecţii de germană, spaniolă şi franceză. Şi, 
adăugase el, aceste mici nuanţe pe care nu le întelegi te pot 
costa imens de mulţi bani, sau chiar întreaga afacere. 

Şi în ciuda unei educaţii incomplete, tatăl lui era un om 
cult, iar apetitul lui pentru artă era mare şi intuitiv. Fitz nu 
fusese niciodată la un spectacol doar pentru că era la modă şi 
ca atare era bine să fi văzut pe acolo; el nu vedea decit 
spectacolele care-i stîrneau curiozitatea. Îi plăceau foarte mult 
operele lui Mozart, se bucura în linişte de balet, şi era un 

adevărat pasionat al artei. Şi era o binecuvîntare faptul că era 
în situaţia de invidiat în care îşi putea permite să cumpere 
ceea ce îi plăcea, dar era şi cunoscut drept unul dintre cei mai 
generoşi donatori pentru fondurile muzeelor din America, 
precum şi binecunoscutul sponsor al cîtorva tineri pictori şi 
sculptori talentaţi dar foarte săraci. 

Era, cugetă Morgan desfăcîndu-şi centura de siguranță, 
un exemplu foarte greu de urmat. 

Chiar şi la bordul Fiestei, Fitz păruse incapabil să se 
relaxeze. Majoritatea zilelor le petrecea la telefon vorbind cu 
New York-ul sau cu cine ştie ce ţări latino-americane, lăsînd-o 
pe Raymunda singură şi morocănoasă să facă plajă, iar o 
Raymunda morocănoasă nu era deloc o companie plăcută. 
Fusese chiar plecat pînă la Bridgetown ca să cumpere un 
cadou de bun venit pentru Venetia, care trebuia să sosească 
chiar în seara aceea şi, cînd se întorsese, tatăl lui îl informase 
că în loc să plece săptămîna următoare la Rio de Janeiro, 
trebuia să plece chiar în acel moment. Morgan protestase că 
tocmai reuşise să-şi ia cîteva zile libere şi nu mai trebuia să 
călătorească în jurul lumii, tocmai ca să le poată petrece 
împreună cu Venetia, dar, deşi Fitz se arătase foarte 
înțelegător, rămăsese de neclintit pe poziţii. Ar fi putut merge 
chiar el însuşi, îi spusese, dar simțea că prezenţa lui ar pune 
prea multă greutate în partea lor, indicînd cu exactitate cît de 
nerăbdători erau să pună mîna pe rafinăriile acelea. 
Trimițindu-l pe Morgan ca pe reprezentant al lui, ar fi aranjat 
lucrurile perfect pînă la nivelul necesar, cu un pas mai sus 
decît dacă şi-ar fi trimis acolo unul dintre directorii executivi. Şi 
poate că el ar fi venit cu un punct de vedere cu totul nou în 
legătură cu acele tergiversări. Morgan încercase să-l 
contrazică, dar ştia foarte bine că tatăl lui avea dreptate, ca 
de obicei. 

Miami părea umed şi îmbicesit şi Morgan se gîndi cu 
nostalgie la Fiesta în timp ce mergeau împreună la controlul 
aeroportului. Mai avea doar cincisprezece minute ca să se 
îmbarce în avion. 

— Nu uita să mergi s-o iei pe Venetia în seara asta, 
strigă el în timp ce se îndrepta spre ghişeul de verificare al 
biletelor. Spune-i c-o s-o sun cit de repede pot. 

— Nu-ţi face probleme, o să am mare grijă de ea. Şi, 
Morgan... 

Morgan se întoarse.cu fața spre el, mirat. 

— Mulţumesc. 

Tatăl şi fiul îşi zimbiră unul celuilalt, din nou prieteni. 

— Pentru puţin. 

Fitz se întoarse, simțindu-se deodată foarte obosit. 
Planul lui de a petrece o seară cît mai liniştită pe Fiesta cu o 
cină simplă şi nişte muzică de Mozart i se părea teribil de 
ispititor..O să-şi ia planul de zbor şi o să meargă direct acasă. 
Spera doar ca Raymunda să nu mai fie la fel de 
morocânoasă. 


Raymunda îngîna un cîntecel la modă în timp ce căuta 
prin conţinutul garderobei care era de aceeaşi lățime cu 
peretele în care era aranjată şi care conţinea toate costumele 
potrivite situaţiei şi pe care de abia le cumpărase şi zăceau 
încă nepurtate. Cînta pentru că era fericită şi motivul acestei 
fericiri subite era faptul că fusese invitată la o petrecere, cu 
care ocazie, îşi putea etala noile costume. Invitatia prințului 
Bendor Grunwald la un fel de picnic între prieteni la vila Osiris 
venise ca o surpriză neaşteptată şi foarte plăcută şi era exact 
ceea ce avea nevoie ca să se înveselească puțin. Ea şi cu 
Fitz erau aici pe Fiesta de patru zile şi nu părăsiseră vasul nici 
măcar o clipă, nici măcar ca să cineze la unul dintre 
restaurantele acelea atit de frumoase sau la hotelurile 
luxoase care probabil erau pline de oameni pe care-i 
cunoştea şi de care. Raymunda era sigură că se distrau cu 
mult mai bine decit ea. Desigur că ştia că Fitz venise acolo ca 
să se odihnească, dar ea se plictisea.. 

— Ce rost mai are un iaht de mărimea asta dacă nu-l 
umpli cu oameni? ţipase ea la ei în cea de-a treia noapte. Ar fi 
trebuit. să dăm petreceri, dineuri, cocktail-uri, orice! 

Şi care fusese răspunsul lui Fitz? 

— Cîteodată, spațiul ceva mai mare este făcut special 
pentru a-ţi proteja puţin singurătatea. 

Ei bine, ei nu-i plăcea deloc să fie singură, ei îi plăcea să 
aibă companie, cît mai numeroasă cu putință. 

Trăgîndu-şi pe umeri rochia de mătase aurie pe care o 
scosese din garderobă, Raymunda se cercetă cu atenție în 
oglindă. Da, era perfectă. Rochia se încheia pe un umăr şi era 
strimtă pe coapse, semăna chiar puţin cu o togă. Era cel mai 
şic model al insulelor. Ştia ea prea bine cum erau petrecerile 
astea, între prieteni, însemna cît mai elegant cu putință fără 
să pari că te dai cu adevărat mare şi bogat. 

Şi acum, părul, ridicat sau lăsat pe umeri? Mai degrabă 
lăsat pe umeri. Şi bijuteriile? Brăţara de perle din mai multe 
straturi şi cerceii asortaţi? Sau mai bine să-şi pună doar o 
simplă floare în păr? Da, asta era, fără cercei; o să-l cheme 
pe Masters, stewardul şef, şi o să-l trimită să-i aducă orhidee, 
sau poate un crin, sau şi mai bine o gardenie. 

O privire aruncată ceasului de la mînă îi spuse că era 
deja ora nouă. La dracu', pe unde umbla şi Fitz? Fuseseră 
invitaţi la ora nouă. Desigur ea nici măcar nu visa să ajungă la 
petrecere mai devreme de zece şi jumătate, dar totuşi tare îşi 
mai dorea ca şi el să se grăbească puţin şi să vină mai 
repede acasă. Periindu-şi părul, Raymunda se şi imagina 
sosind la braţul lui Fitz McBain — fiecare femeie de acolo va fi 
invidioasă. Şi apoi, cugetă cu satisfacţie, va fi rîndul lor să 
întoarcă ospitalitatea, ea va da o petrecere pe Fiesta. O 
invitaţie cît se poate de atrăgătoare; nimeni nu va îndrăzni să 
refuze aşa ceva. 


Fitz ateriză cu Learul pe Grantley Adams şi îl parcă 
mulţumit chiar în faţa hangarelor. Probabil că ajunsese tocmai 
la timp ca să prindă avionul Venetiei ce venea de la Londra, 
deşi cei de la controlul traficului din Miami îi spuseseră că 
probabil vor fi cîteva întirzieri din cauza ceţei din Europa. El 
spera doar ca întirzierea să nu fie de lungă durată; era 

nerăbdător să se întoarcă la liniştea şi la pacea de pe vasul 
său. Ciîteodată, se gîndi, ceea ce îi plăcea mai mult la bordul 
Fiestei era tocmai liniştea aceea cu totul specială, doar 
zgomotul mării în noapte. În acele momente îi plăcea să fie 
singur. Citeodată, cînd nu putea să doarmă, străbătea puntea 
cu picioarele goale, respirînd aerul încărcat de aroma mării şi 
ascultînd valurile. 

Micutul aeroport din Barbados era cumplit de aglomerat. 
Tot felul de avioane veneau din St. Vincent şi Trinidad şi îi 
duceau pe cei de pe insulă în nord, dar avionul de Londra era 
afişat tot ca întirziat, cel puţin cu încă vreo trei ore, îi confirmă 
şi omul din spatele ghişeului de informaţii; acum începuse să 
bată prea tare vintul prin părțile acelea ale Europei, făcînd 
zborul foarte dificil. 

Oh, în fine, se părea că pînă la urmă tot avea să fie o 
noapte destul de lungă. Nu-l putea trimite pe Masters să vină 
s-o ia, îi promisese lui Morgan că el personal va avea grijă de 
fată. Eh, poate că după cină se va simţi ceva mai înviorat. 

Raymunda îl aştepta, arătînd excepţional de frumoasă. 
Fitz se simți mulțumit, în mod evident îşi depăşise proasta 
dispoziție şi se chinuise să se facă frumoasă de dragul lui. Şi 
era foarte frumoasă. 

— Îmi place cum arăţi, îi zise el, sărutind-o uşor. Este o 
culoare minunată, ca soarele insulelor. 

Raymunda începu să se învirtă în fata lui, netezindu-şi 
rochia pe coapse. 

— E bine? îl întrebă cu un zîmbet enigmatic. 

— Chiar foarte bine. Fitz o luă pe după umeri cu un braţ 
conducînd-o în sufrageria imensă de sub punte. Îmi pare rău 
că am fost atit de ocupat pe ziua de azi, se scuză, dar a 
intervenit ceva de care trebuia. să mă ocup urgent. Doamne, 
ce obosit sînt! 

Raymunda îl privi cu un licăr de nelinişte cum îşi scotea 
tricoul şi pantalonii şi.se îndrepta spre duş. 

— O să te simţi mult mai bine după un duş, îi zise ea pe 
un ton dulce. O să-ți aduc şi ceva de băut, bourbon cu apă, 
exact aşa cum îţi place ţie, cu numai două cuburi de gheaţă. 

Fitz îi aruncă o privire surprinsă. Ce se întîimplase cu 
Raymunda? De ce îşi schimbase tactica atît de subit? Pentru 
că asta era din partea ei doar o tactică şi o ştia şi el prea bine. 
De fapt, cugetă el în timp ce se săpunea, întreaga lor relație 
era ca un fel de cîmp de bătălie. Ea îşi arunca în bătaie toate 
forțele de care dispunea şi toate tacticile împotriva lui, în timp 
ce el avea o apărare inatacabilă, şi aceea era munca şi 
călciiul lui Ahile, evident, plăcerea lui de a fi în compania 
femeilor frumoase, nu numai sexul. Desigur, sexul făcea şi el 
parte din întregul joc, dar într-adevăr îi plăceau femeile, îi 
plăcea să fie prin preajma lor. Probabil din cauza înfățişării 
delicate, a hainelor şi a parfumurilor ce aduceau un contrast 
binevenit cu realitatea dură a afacerilor; nu ştia nici el prea 
bine. Dar ceea ce ştia cu siguranță era faptul că nici'o femeie 
nu se putea înterpune între e! şi realitatea crudă a afacerilor şi 
nici nu încăpea discuție în privința asta. 

Raymunda îi dădu paharul cu bourbon imediat ce ieşi, 
şiroind încă, de sub duş. 

— Haide, lasă-mă pe mine, îi spuse ea, luîndu-i prosopul 
mare şi alb din mînă şi apucîndu-se să-l şteargă pe spate. Ei, 
asta-i, acum probabil că te simţi mult mai bine. 

— Cam cincizeci la sută, admise Fitz. Acum mai am 
nevoie doar de o cină bună. 

— Cină? Dar, Fitz, probabil că ai uitat că nu avem nici un 
bucătar. 

— Mda, aşa-i, am uitat. Păi, atunci poate un sandviş... 
sau dacă preferi, să ştii că mă pricep destul de bine la omlete. 
Şi probabil că prin frigider mai avem nişte somon afumat cu 
garnitură. O să ne descurcăm singuri pînă cînd soseşte noul 
bucătar. 

— Nu e nevoie. Raymunda îi zîmbi. Fitz, am aranjat 
altceva... o să mergem la o petrecere. 

— Isuse! Ce petrecere? Fitz stătea gol în fața ei, cu 
paharul pe jumătate plin în mînă privind-o cu mînie în ochi. 

— Am primit azi o invitaţie din partea prințului Bendor 
Grunwald, stă în vila Osiris. În seara asta dă un fel de 
petrecere-picnic. Oh, şi e lipsită de formalitate, scumpule, 
încercă să-l liniştească, văzînd iritarea crescîndă din ochii lui. 

— Îmi dau şi eu seama, remarcă Fitz privind cu înțeles la 
rochia elegantă de mătase. La naiba, Raymunda, sînt mort de 
oboseală. Tocmai am făcut un drum dus-întors pînă la Miami 
şi am stat la telefon toată ziua, am nevoie de petrecerea asta 
cu o hoardă întreagă de străini aşa cum am nevoie eventual 
şi de o.gaură în cap. 

— Să te ia naiba, Fitz McBain. Raymunda se înfurie 
deodată. Sînt blocată pe barca asta nenorocită de patru. zile 
fără să văd un suflet de om, deja m-am plictisit de moarte. Tu 
eşti tot timpul la telefon... şi nici o cină ca lumea nu putem 
avea pentru că nu mai ai bucătar. 

— Şi cer mult prea mult de la tine dacă mă aştept să tai o 
pîine în felii, să adaugi puțin somon afumat, eventual să faci o 
salată şi să destupi o sticlă cu vin? Fitz era tentat să-i spună 
că nu merge. Adevărul era că nu avea nici o chemare spre 
aşa ceva şi doar o prevenise încă de la început că venise să 
se odihnească, odihnă totală, după cum îl sfătuise medicul. 
Dar avea şi ea pe undeva dreptate; poate că o cam neglijase 
în ultimele cîteva zile, deşi el nu îşi dăduse seama. Sau poate 
de vină era numai Raymunda care devenise plictisitoare cu 
toate pretenţiile ei, isteria şi răbufnirile temperameniale. Bine, 
îi zise el într-un final, o să merg. Dar să nu mai aud şi de alte 
petreceri, Raymunda. Am venii aici ca să mă odihnesc. In 
locul ăsta nu există nici măcar o singură persoană, mai ales la 
petrecerea prințului Bendor Grumwald pe care să vreau s-o 
văd şi altă dată. 

— Fitz, Raymunda se întoarse spre el cu un zîmbet 
triumfător, mîngiindu-i spatele gol, eşti atît de dulce atunci 
cînd vrei..Dacă n-ai fi atît de ud ţi-aş arăta eu cît de dulce eşti. 

Se îndepărtă puţin ştergîndu-şi nişte stropi imaginari de pe 
rochia impecabilă. 

Fitz îşi goli paharul. Dacă voia, ar fi putut să-şi scoată 
rochia. Şi probabil că ar fi făcut-o dacă şi el ar fi schitat o 
singură mişcare în sensul ăsta. Raymunda ştia foarte bine 
cum să-şi joace rolul, dar nu avea deloc chef să facă 
dragoste. Aşa frumoasă cum arăta Raymunda în acele 
momente, cu rochia ei ca o togă aurie, cu picioarele bronzate 
şi cu părul negru, el ar fi preferat mai degrabă puţină 
solitudine, sau poate doar compania muzicii lui Mozart. 


Terasa înconjurată de coloane a vilei Osiris. era. 
aglomerată din cauza oaspeților, iar Olympe încercă să se 
strecoare printre ei ca să- i-poată întîmpina pe noii-veniţi, 
verificînd cine cu cine se cuplase în anul acela şi cine şi ce 
purta. Femeile profitaseră din plin de noaptea fierbinte 
renunțind la rochiile greoaie şi complicate în favoarea 
rochiţelor foarte uşoare, din mătase colorată, care le 
expuneau spatele, picioarele, fiecare dintre ele cît de mult 
îndrăznea să-şi arate diverse părți ale trupului. Şi dacă vreuna 
dintre invitate purta cumva sutien, atunci Olympe ar fi fost cu 
adevărat surprinsă; la petrecere erau mai multe sfîrcuri 
întărite decit oricînd în timpul zilei pe plajă. 

Dar atunci, cugetă Olympe, nuditatea de pe plajă nu 
avea absolut nimic de-a face cu sexul. Însă petrecerile da. 
Punea pariu că minimum jumătate din femeile prezente acolo 
asta de-abia aşteptau, şi nu cu soții lor, sau cel puţin cu 
însoțitorii de moment. Mici legături amoroase de vacanţă, mici 
legături amoroase pe vase, toate erau absolut la fel: eliberau 
pe toată lumea de figurile cu care se întîlneau aproape:zilnic, 
chiar dacă erau minunate sau foarte bogate, ajungînd însă în 
vacanţă la delicioasa lenevie şi la soarele fierbinte de pe 
plajă, aşa că atunci cînd 'reuşeau să se bronzeze puţin se 
simțeau dintr-o dată mai strălucitoare, mai frumoase şi mult 
mai sexy. Ştia că şi ea se simțea exact la fel... şi nu pentru 
Bendor. Aha! Cel de lîngă uşă nu era tocmai Fitz McBain? Şi 

cea de la brațul lui trebuia să fie Raymunda Ortiz, amanta 
oficială. Ei bine, cugetă ea în timp ce se îndrepta spre ei, o să 
mai vedem noi cum stăm cu treaba asta, Raymunda dragă. 

Atunci cînd Olympe Avallon zimbea unui bărbat acesta 
se simțea atras parcă într-un cerc magic, unde nu exista decit 
el, unde el era steaua, singura stea de pe firmamentul ei. 

Fitz nu făcu nici el excepţie. lar el era expert în fiirturi, 
învățase doar cu cei mai buni dintre profesori această artă, 
numai că Olympe era o adevărată cuceritoare de inimi, în ochi 
i se observa doar o mică urmă de suris, de parcă tocmai ar fi 
spus: Uite, ştiu că doar flirtăm, dar este atît de amuzant, nu-i 
aşa? 

—  Raymunda! exclamă Olympe. Dar eşti răpitoare, 
scumpa meal. 

— Şi ce rochie superbă. Pur şi simplu sînt înnebunită 
după culoarea asta. Trebuie să îţi fac cunoştinţă cu Benny, 
dorea să te cunoască în mod special. Luind braţul 
Raymundei, se întoarse puţin ca să-i zîmbească conspirativ 
lui Fitz. Avea de gind să se întoarcătingă el. 

Chiar lîngă piscină cînta o formaţie de suflători iar focul 
de la grătar trimitea deasupra terasei aglomerate izuri 
ispititoare de lemn ars şi mîncăruri condimentate. 

Oare pe ziua de azi am reuşit să mănînc ceva? se 
întrebă Fitz. Nu prea credea. 

— Mie mi se pare că arăţi ca un om foarte flămînd. 
Olympe stătea chiar în spatele lui. Ori asta, ori ca un om 
cumplit de plictisit. 

Fitz zimbi atunci cînd privirile li se întilniră. 

— Un fel de combinaţie din amîndouă, admise el. 

Olympe îl luă de braţ fără-ceremonie. 

___. — Sînt sigură că de o plingere sînt capabilă să am grijă. 
li zîmbi în timp ce-l conducea cu dexteritate spre mesele 
aşezate pe lingă piscină. Mîncarea: este excelentă. Sper doar 
să pot avea grijă şi de cealaltă problemă, într-un mod, să 
spunem, satisfăcător. 

Privirea ei oblică era la fel de încîntătoare ca şi zîmbetul 
pe care i-l oferea şi cu rochia neagră şi scurtă care-i lăsa 
umerii descoperiţi, era de-a dreptul ameţitoare. Fitz începu să 
se simtă ceva mai bine. 

Bendor şi Raymunda aveau o mulțime de prieteni 
comuni, aşa că avură parte de o mică conversație plăcută, se 
gîndi ea, despre cunoştinţele comune, iar el o invitase, îi 
invitase, pentru o mică partidă de surfing a doua zi şi apoi 
pentru masa de prînz. Ar fi vrut să-l întrebe pe Fitz dacă nu 
puteau şi ei, la rîndul lor, să-i invite pe Bendor şi pe prietenii 
lui la un mic dineu pe Fiesta în seara următoare, dar el parcă 
dispăruse. Cu o undă de teamă îşi aminti de Olympe Avallon. 
Nu se grăbise putin cam prea mult ca să-i despartă? Pentru 
că nici pe Olympe n-o vedea pe nicăieri. Oh, păi, Raymunda 
ridică din umeri, toată lumea ştia că Bendor era nebun după 
Olympe şi că ea se aştepta să devină următoarea prințesă. 
Cu siguranță că Olympe nu avea de gînd să-şi pericliteze 
această situație... Nu, era sigură că nu trebuia să-şi facă griji 
în privinţa ei. 

— Raymunda. Bendor o luă de braţ. L-ai cunoscut cumva 
pe Salty Majors? Salty e din Newport, ştii, un fel de navigator 
împătimit... 

Raymunda zîmbi şi ea ca răspuns la zimbetul încîntat al 
lui Salty; era preferabil să se distreze cît mai avea această 
ocazie. 

Fitz McBain era exact ceea ce avea ea în gind pentru o 
investiţie cu termen prelungit, cugetă Olympe, sorbind din 
cocktail-ul specific insulei în timp ce stătea aşezată lîngă el la 
o măsuţă de lîngă piscină. Era extraordinar de atrăgător, fără 
îndoială cel mai chipeş bărbat de la petrecere, într-un fel mult 
mai subtil decît, spre exemplu Salty Majors, care avea un trup 
musculos şi bine bronzat, cu conversaţia lui de mascul feroce, 
şi cu un minicreier de mascul; dacă doreai să te apropii de el 
suficient de mult descopereai că avea un creier invers 
proporțional cu milioanele familiei pe care le moştenise. Fits 
avea însă strălucirea trecutului său dur, ştiai dintr-o privire că 

muşchii lui erau întăriți de o muncă dură, nu lucraţi cu 
măiestrie în vreo sală de gimnastică. 

— Sper că de acum încolo să ne vedem mai des dacă tot 
ne-am descoperit unii pe ceilalți? Mina ei se odihnea uşor pe 
brațul lui. 

Fitz i-o ridică şi i-o sărută uşor. 

— Mi-ar fi făcut mare plăcere, dar am venit aici pentru 
odihnă... petrecerea asta a fost o excepţie de la regula mea. 

— Ai reguli? Olympe îşi ridicase sprîncenele, amuzată. 

Fitz îşi lăsă capul pe spate şi începu să ridă. 

— Bineînţeles, şi una dintre ele este să mănînc cel puţin 
o masă pe zi. Ce-ar fi să vedem acum ce mîncare se serveşte 
la petrecerea ta? 

Raymunda îşi întoarse capul atunci cînd auzi risul lui Fitz 
răsunînd pe lîngă piscină, nu-l mai auzise rizind aşa de o 
veşnicie. Îngustîndu-şi privirile şi cercetîind mulțimea, îl 
observă alături de Olympe. 

— Probabil că a început să ţi se facă foame, îi zise ea lui 
Salty, trecîndu-şi o mînă pe sub bratul lui. Ce-ar fi să luăm un 
mic supeu? 

Se aşezară la o masă de lîngă piscină, alături de încă 
două cupluri care veniseră de la bun început împreună cu 
Bendor şi cu Olympe. Raymunda arunca în permanenţă priviri 
rapide spre locul în care erau aşezaţi Fitz şi Olympe, ce 
păreau absorbiți în totalitate unul de celălalt. Erau acolo 
împreună de mai mult de o jumătate de oră şi Raymunda 
începuse deja să se întrebe ce anume putea face fără să se 
dea în spectacol, cînd primii stropi de ploaie începură. să 
cadă. Un fulger purpuriu păru să despice cerul, după care se 
îndepărtă cu o viteză ameţitoare în direcția mării. Scaunele 
fură împinse cu zgomot, în timp ce oaspeții, rizind, se 
grăbeau să intre la adăpost în casă. Salty puse un braţ 
curtenitor în jurul Raymundei, în timp ce o ajuta să urce 
scările terasei. Aruncînd o privire în urmă, Raymunda îl văzu 
pe Fitz cum o înfăşura pe Olympe cu haina lui, în timp ce ea 

cu capul lăsat pe spate ridea încîntată în mijlocul potopului ce 
se dezlănțuise. La dracu', ce greşeală cumplită făcuse. 

— Oh, Doamne, exclamă Fitz, e deja douăsprezece! 

— Să mă aştept atunci ca limuzina ta să se transforme 
într-un dovleac? Olympe îşi azvirii pe spate părul ud în timp 
ce îl privea cu viclenie. 

— Nu numai atît, dar o să-mi pierd şi pantoțul de cristal. 
Mă aşteaptă cineva la aeroport, probabil că avionul ei a 
aterizat de cel puţin jumătate de oră. Trebuie să plec. 

Olympe îl prinse de mînă şi-şi împleti degetele cu ale lui. 

— Şi te mai întorci? şopti. 

Fitz ezită. Adevărul era că se distrase. Era foarte plăcut 
să flirtezi cu Olympe, era deşteaptă şi amuzantă, dar trebuia 
să tină seama şi de Raymunda; în fond, cu ea venise acolo. 

— Mi-e teamă că nu, îi răspunse, dar îţi mulțumesc 
pentru plăcerea care mi-a oferit-o compania ta. 

— Este, îi şopti Olympe, o plăcere care poate fi a ta, 
oricînd. 

Ochii li se întilniră într-un deplin acord cu gîndurile care-i 
animau în acel moment şi Fitz o sărută repede pe obraz. 

— O să ţin minte promisiunea asta. 

Salty Majors o eliberă pe Raymunda cu multe şovăieli. 

— O să vii şi miine, nu-i aşa? Ea îi zimbi, dinţii ei albi şi 
frumoşi strălucind sub bronzul adînc al feței. 

Chiar că semăna foarte bine cu Robert Redford, decise 
Raymunda. 

— Doar dacă-mi promiţi că o să mă înveți şi pe mine 
surfing, acceptă ea, în timp ce-şi luau la revedere. 

Apoi se scutură furioasă de mina lui Fitz care era 
aşezată pe umerii ei în timp ce o conducea prin îmbulzeală, 
pînă la poarta vilei, aşteptînd nerăbdător ca valetul să-i aducă 
maşina. 

— De ce trebuie să plecăm atit de devreme? se plinse 
ea. Petrecerea de-abia se mai încălzise puțin. 

— Dacă vrei, poţi să mai rămii. 

Valetul tinea uşa maşinii deschisă şi Fitz se strecură cu 
agilitate în spatele volanului. 

— Ei bine? o întrebă el nerăbdător. Ai de gind să vii cu 
mine sau nu? 

Raymunda se urcă în maşină. 

— Bănuiesc că eşti foarte obosit. Oftă teatral. Probabil că 
Olympe Avallon te-a secătuit de tot. 

Fitz îi aruncă o privire rapidă înainte să se concentreze 
asupra aleii cotite din fața vilei. Deci asta era, acum devenise 
geloasă. Mă rog, poate că era rezonabil să fie aşa, dar păruse 
destul de mulțumită alături de tipul ăla din Newport care 
dădea impresia că terminase colegiul la clasa de manevrare a 
iahturilor. De fapt, ceea ce îl obosea pe el cumplit, realiză 
dintr-o dată, erau jocurile acelea prosteşti care se duceau 
între el şi Raymunda. Viaţa era şi aşa destul de complicată şi 
fără ele. 

O luă pe şoseaua mai depărtată de coastă şi care ducea 
direct la aeroport. Ploaia tot nu se potolise, deşi fulgerele se 
reduseseră la nişte mici străluciri palide, în timp ce bubuitul 
tunetului venea de la distanţă, de undeva de foarte departe pe 
mare. 

Raymunda închise ochii, gîndindu-se la următoarele 
mişcări pe care urma să le facă. Urma prînzul de miine de la 
vila Osiris, apoi partidele de înot şi de surfing... ştia că lui Fitz 
i se spusese să se odihnească cit mai mult cu putință, dar 
desigur, nu va avea nimic de obiectat la aşa ceva! Şi apoi mai 
era şi seara de miine. Îşi deschise ochii exact atunci cînd Fitz 
trase maşina în parcarea aeroportului. 

— Ce naiba căutăm aici? 

— Trebuie să iau pe cineva, o prietenă de-a lui Morgan. 
Mă întorc imediat. 

Fitz trînti portiera maşinii, şi Raymunda îl urmări 
dispărînd în ploaie cu umerii foarte drepţi, parcă în semn de 
protest. Plecaseră de la petrecere doar ca să vină să ia o 
prietenă de-a lui Morgan? Ce naiba, doar erau destui oameni 

pe iahtul ăla cît era de mare! Nu putea unul dintre ei să se 
ocupe de treaba asta? 


Venetia privea pierdută la noaptea furtunoasă, prin 
geamurile largi ale aeroportului. Rîuri de apă se scurgeau pe 
ferestre şi în lumina slabă a felinarelor de pe aeroport şi la 
lumina rarelor fulgere putu vedea că pămîntul fumega de 
parcă ar fi fost încins. Plecase de la Londra pe ceaţă şi sosise 
aici pe ploaie; poate că era vreun semn, iar elementele naturii 
încercau să-i comunice ceva anume. Poate că nu procedase 
bine venind? Se părea că Morgan o uitase cu desăvirşire. Mai 
aruncă o privire fugară ceasornicului de pe peretele aerogării. 
Stătea acolo de mai mult de o oră şi aeroportul era acum 
părăsit. Privise şi aşteptase, observînd cum toți ceilalți 
tovarăşi de călătorie fuseseră întimpinaţi de risete şi de 
prieteni pornind apoi spre vilele sau hotelurile care îi aşteptau. 
Ce se putuse întîmpla? Sosise într-o zi greşită? Sau poate că 
ei nu înţeleseseră mesajul ei? 

Fitz străbătea cu paşi mari holul imens în direcția ei. Ea 
era singura persoană rămasă, dar tot ar fi găsit-o cu uşurinţă 
în orice aglomeraţie, oricît de mare. Era ceva mai înaltă decit 
Jenny, părul ei avea o nuanță de blond ceva mai închisă şi îl 
purta drept şi lăsat liber pe umeri... Cînd auzi sunetul paşilor 
lui se întoarse, privindu-l cu nişte ochi albaştri neliniştii, 
devenind deodată Jenny, care juca rolul nevestei din Fata din 
oraşul cel mare. Doamne sfinte, cugetă Fitz, nu m-am 
aşteptat ca asemănarea să fie atit de puternică. 

— Tu trebuie să fi Venetia, îi zise el. Faţa ei avea 
paloarea iernii specifice Londrei, iar mîna îi era atit de rece în 
mîna lui, în schimb zimbetul păstra tot farmecul inimitabil al 
mamei ei. Mi-e teamă că Morgan nu a putut veni. In schimb 
m-a trimis pe mine, eu sînt Fitz McBain. 

Venetia se ridică de pe scaun, cu mina captivă în mîna 
lui, privind drept în adincul ochilor lui albaştri. Desigur, acum 
îşi amintea de vocea pe care o auzise la telefon, foarte adincă 
şi foarte puțin răguşită. 

— Ce n-ai? 

— Păi, oh... nu mă aşteptam deloc să arătaţi aşa... ştiţi, 
mereu îmi închipuiam că umblaţi îmbrăcat în costume de 
afaceri, grăbindu-vă spre întilniri importante, şi... 

Fitz zimbi. 

— Şi mai ce? 

Venetia se înroşi toată. 

— Va părea o mare nepoliteţe dacă o să spun. 

— Spune-mi. 

— Sînteti mult mai tînăr decît mă aşteptam. 

Fitz izbucni în ris şi-i eliberă mîna. 

— E doar o iluzie. Am patruzeci şi patru, ce mai, aproape 
patruzeci şi cinci, destul de bătrîn după standardul tău. Tu cît 
ai? Şaptesprezece? = 

— Douăzeci, îi răspunse ea indignată. Mă rog, voi împlini 
douăzeci destul de curînd. 

— Atunci trebuie să fii o fată de douăzeci de ani foarte 
obosită. A fost o călătorie a naibii de lungă. Hai să mergem 
acasă şi apoi la culcare. Fitz ridică singura valiză căutînd în 
jur după celelalte, uimit. Ăsta-i tot bagajul? 

— Păi, da, n-am nevoie de prea multe lucruri, doar 
pantaloni scurți şi tricouri. 

Toate femeile pe care le cunoştea el călătoreau cu cel 
puțin şase valize pline cu tot felul de haine pentru toate 
ocaziile posibile şi imposibile. Venetia Hevan era cu totul 
altfel. Sau poate de vină era doar tinereţea ei. 

Raymunda stătea foarte dreaptă în scaunul ei. Fitz venea 
însoţit de o fată. Cine dracu' mai era şi asta? 

— Venetia, ea este Raymunda Ortiz, o prezentă Fitz, 
ținînd portiera deschisă ca fata să se poată urca în maşină. 
Raymunda, ea este Venetia Haven, o prietenă de-a lui 
Morgan. 

— Oh, micuta prietenă a lui Morgan. Privirea Raymundei 
îşi pierdu cu totul interesul şi Venetia simţi cum îi îngheaţă 
zimbetul pe buze. 

Maxilarul lui Fitz se încordă într-o linie dură în timp ce 
scotea maşina din parcare. Nu-i scăpase gestul mic al 
Raymundei. O privise pe Venetia, atit de simplă în tricoul ei 
albastru cu blugii şi espadrilele uşoare cu care era încălțată, o 
cîntărise şi o alungase din minte ca pe cineva cu totul lipsit de 
importanță, mai ales pentru atenţia ei. 

— Venetia o să fie noul nostru bucătar, îi comunică Fitz 
rupînd tăcerea lăsată. 

Raymunda îl privi uimită. Plecaseră de la petrecerea lui 
Bendor doar ca să meargă s-o culeagă de la aeroport pe 
pucătăreasă? Doamne, ar merita să-l omoare pe Fitz, de- 
adevăratelea, pentru aşa ceva! 

— Atunci, zise ea cu un ton de gheaţă, Venetia va putea 
să se ocupe de dineul de miine seară de pe bordul iahtului. 

Fitz o privi ameninţător. 

— Dineul nostru? 

— Exact, Fitz, scumpule. l-am invitat pe Benny şi pe 
oaspeții lui la un mic.dineu miine seară. Asta este prinţul 
Bendor Grumwald. Aruncase această informaţie peste umăr, 
pentru Venetia. Cred că n-ai mai gătit pînă acum pentru un 
prinț. Sper ca pregătirea ta în domeniu să fie la înălțimea 
situaţiei. 

— Am o diplomă de bucătar de lux, îi răspunse Venetia 
nervoasă. 

— Raymunda, şi mie de ce nu mi-a spus nimeni despre 
acest dineu? Fitz luă o curbă furios. 

— Am crezut că o să-ţi facă plăcere, îi răspunse ea pe un 
ton foarte dulce. În fond, asta înseamnă că o să vină şi 
Olympe. 

Venetia se lăsă pe spate pe pernele moi ale maşinii, 
întrebindu-se ce petrecea între cei doi oameni din fata ei. 
Oricum, indiferent ce aveau de împărțit, ea ar fi vrut să fie în 
altă parte şi nu acolo. 

Cînd parcară în fața portului, ploaia se oprise, aşa că 
păşiră în şalupa pregătită, care îi aştepta doar pe ei ca să-i 
ducă spre Fiesta. Venetia rămase să privească peste ape ta 

salba de lumini ce împcdobea iahtul enorm. Oricum arăta 
vesel şi festiv, atit de neasemănător celor doi oameni de lîngă 
ea. 

Masters îi aştepta. Fitz i-o prezentă pe Venetia şi-l rugă 
să aibă grijă de ea, în timp ce Raymunda deja dispăruse fără 
ca măcar să le ureze un noapte bună cit de anemic. 

— Sînt sigur că o să găseşti cabina ce ţi-am rezervat-o 
destul de confortabilă, i se adresă Fitz cu blîndete. Morgan 
mi-a cerut să-ţi comunic că te va suna cit de repede îi va sta 
în putință. Mi-e teamă că este vina mea că n-a putut rămîne 
aici ca să te întîmpine, dar.se va întoarce săptămîna viitoare. 
Trebuie să dormi cît de rnult este posibil, odihneşte-te cîteva 
zile şi obişnuieşte-te cu lucrurile de pe aici. Miine Masters îţi 
va arăta totul. 

— Mulţumesc. Venetia îl privea foarte serioasă. Sînteți 
un om deosebit de bun, domnule McBain. 

— Ăsta nu-i un termen cu care să mă gratuleze prea 
mulți oameni, îi răspunse Fitz, simțindu-se. ciudat de încîntat. 
Şi acum, la culcare cu tine. Vise cît mai plăcute. 

Venetia era atît de obosită încît de-abia avu vreme să 
observe ceva din iahtul luxos sau cabina ei atit de 
încîntătoare care era aproape de locul echipajului şi de 
puntea principală, după cum o informase Masters, şi la fel de 
aproape de bucătărie. Oricum urma să inspecteze nava de la 
un capăt la celălalt a doua zi. Scoţindu-şi toate hainele se 
întinse goală în pat: Noaptea era acum calmă şi înmiresmată 
de clima tropicală. Ultimul ei gînd înainte de a adormi a fost la 
ochii de un albastru atit de adînc ai lui Fitz McBain care 
priviseră direct într-ai ei. 


Raymunda se întoarse de la vila Osiris în jurul orei patru 
după-amiază şi plecă imediat în căutarea lui Fitz. El stătea pe 
puntea din față, într-o pereche de pantaloni scurţi şi un tricou 
fără miîneci, curățindu-şi tacticos undiţele. 

— Habar n-ai ce-ai pierdut, îi zise ea, lăsîndu-se să cadă 
într-un fotoliu moale din apropierea lui. 

— Sînt foarte bucuros că te-ai distrat atît de bine. Tonul 
lui Fitz era de o politețe rece. 

— În seara asta vine toată lumea, îl informă Raymunda, 
aşteptînd să-i vadă reacția. 

— Foarte bine. Am vorbit deja cu Masters şi el o să aibă 
grijă de tot ce ai nevoie, dragă Raymunda. 

— Atunci micuța miss Haven nu e în stare de aşa ceva, 
nu? De ce trebuie să fii atît de caritabil, Fitz? Pentru vasul 
ăsta ai nevoie de un bucătar potrivit. Şi numai Dumnezeu ştie 
că îţi poţi permite aşa ceva. 

— Raymunda, îmi pot permite orice îmi doresc. Şi ca 
bucătar o vreau pe Venetia Haven. Să-ţi aduci aminte de 
treaba asta, bine? 

Privirile furioase li se întilniră. Prima care şi-o cobori fu 
însă Raymunda. 

— Sper să te distrezi bine în seara asta, sugeră ea pe un 
ton pocăit. 

— Îndrăznesc să spun că aşa o să se şi întîmple. Fitz se 
concentră asupra lansetei pe care o unsese, verificînd-o cu 
mare atenţie. Deşi, desigur, nu mă voi distra aici. Am de gînd 
să iau o cină liniştită în oraş. Şi m-am gindit s-o “invit şi pe 
micuta miss Haven să vină cu mine. 

— Dar nu poți! gemu Raymunda furioasă. Toată lumea 
se aşteaptă să fii aici pe vas. 

— Raymunda, îi zise Fitz pe un ton foarte blînd, nimeni 
nu-mi spune ce anume să fac. Să nu uiţi nici treaba asta. 

— Olympe o să-ţi simtă lipsa. .Raymunda aruncase acele 
cuvinte spatelui lui, căci el se ridicase şi plecase de lîngă ea, 
îndreptîndu-se spre salonul navei, lăsînd-o furioasă să-i 
asculte doar rîsul încîntai. Să-l ia naiba, să-l ia naiba, of, 
naiba să-l ia. 


Lui Rory îi plăcea. Îi plăcea la nebunie. Barbados îl 
întîmpinase pe el şi pe ceilalți actori şi întreaga echipă de la 
Jocul lui Chelsea în dimineaţa aceea cu flori şi cu muzică şi 
prezentări oficiale, acordindu-le un tratament preferenţial, ca 

al VIP-urilor. Mai ales pentru Rory. Nu mai exista nici o 
îndoială că era o mare vedetă, chiar şi englezii de la hotel 
ştiau cine anume era el, de vreme ce serialul fusese cumpărat 
şi de BBC încă de toamna trecută. Bill avusese dreptate, era 
exact ceea ce avea nevoie. Citeodată Los Angeles-ul te 
apăsa în o mie de feluri şi toate capricioase şi ciudate încît nu 
le puteai observa de la bun început, dar ele reuşeau să te 
zdrobească în cele din urmă. Trebuia să fii mereu în alertă ca 
să fii sigur că nimeni nu încerca să te torpileze şi că poziţia 
din cadrul serialului rămînea la fel de importantă şi nu era 
subminată de către partenerul sau partenera de joc, de 
exemplu. Observase el că în ultimul timp Sally avusese mai 
multe replici decît avea de regulă, observase că rolul ei 
devenise aproape la fel de puternic ca şi al lui şi trebuise să-l 
pună pe Bill să se lupte cu producătorii şi cu scenariştii ca să 
se asigure că aşa ceva nu mai avea să se întîmple. Dar acum 
toate acele griji erau lăsate undeva departe în trecut, într-o 
altă lume. Aici în Barbados te puteai relaxa cu adevărat. 

— Hei, Shell, spuse el, luînd-o de braţ atunci cînd 
coborîră din limuzină, îndreptîndu-se spre Rockley Resort 
Rendevout, ce-ar fi să ne distrăm puțin împreună, tu şi cu 
mine? Haideţi, Dirk, Roger, le strigă regizorului şi scenaristului 
şi restului echipei care venea în urma lui pe strada 
aglomerată. Shel şi cu mine le vom arăta celor de pe insulă 
cum ştiu să se distreze două vedete din Los Angeles. 

— Cristoase! murmură Dirk, nici nu vreau să mă gîndesc 
ia ce poate să însemne treaba asta. 

Dirk era în mod special supărat şi preocupat. Pînă cînd 
nu trecuseră de vamă şi de celelalte formalități de intrare pe 
insulă, Rory nu-i spusese că îşi virise drogurile în bagajele lui. 
Slavă Domnului că trscuseră prin asta fără multă zarvă şi 
agitaţie, ori altfel acum ar fi putrezit în închisoarea locală în 
loc să intre în discoteca faimoasă. Dar o să aibă el grijă să nu 
se mai repete aşa ceva. Dacă Rory Grant voia să-şi aducă 
cocaina cu el, atunci trebuia să şi-o care de unul singur, nu să 
bage pe altul la apă. 

Rory fu aproape ca o lovitură de tun cînd intră în 
discotecă. Toată lumea din local îl recunoştea pe Chelsea, iar 
fetele se înghesuiau în jurul lui, cerînd autografe şi sărutări 
care, între pauzele în care mai trăgea cîte o duşcă din romul 
insulei, era foarte fericit să le acorde. Mda, Rory avea în sfîrşit 
parte de o distracție minunată, jucîndu-se în fine de-a marea 
vedetă. Totuşi, după o oră de asemenea atenţii, se plictisi. 

— Hei, băieţi, le strigă el, hai să mergem şi în altă parte. 

— E destul de beat deja şi mai este şi drogat, comentă 
Dirk în timp ce-l urmau ascultători în afara localului. La naiba, 
mai bine ar merge acasă, îşi dădu el cu părerea, înapoi la 
hotel ca să apuce să doarmă bine, dar dacă procedau aşa, o 
să fie capabil să se trezească miine pentru lucru? Cert este 
că a doua zi va trebui să-i bage bine în cap cîteva lucruri ce 
țineau de bunul simţ. Puțin îi păsa ce făcea Rory atunci cînd 
era doar el singur, dar era aici, venit cu treabă, aşa că Dirk 
ținea să fie la curent cu absolut toate mişcările lui. Trebuia să- 
| verifice pas cu pas altfel nu vor termina episodul la timp şi 
toată vina pe capul lui va cădea. 


Venetia era îmbrăcată în ceea ce lui Fitz i se părea a fi o 
rochie fără formă din bumbac albastru, cu o talie inexistentă 
pentru că era mult prea largă, şi o fustă foarte lungă. Arăta ca 
o rochie croită pentru cineva cu cel puţin două-trei numere 
mai mare decit ea, şi cu toate astea, arăta superb. 

— Sora mea a conceput-o, îi explică Venetia cu un 
zîmbet. Este poate puţin cam avangardistă, dar mie totuşi îmi 
place. Desigur, este foarte influenţată de japonez, de cînd a 
început să lucreze pentru el, aşa că nu mi-a mai rămas decit 
să-mi pun şi un chimono. Dar este teribil de talentată. Mama 
mereu spunea că doar Paris singură are unicul talent 
adevărat din familie. 

Erau aşezăţi faţă în faţă la o masă cu lumînări în loc de 
lumină electrică: în Bagatelle Great House, unul dintre cele 
mai frumoase restaurante ale insulei, ale cărui pietre de 
construcţie datau încă de pe vremea colonialiştilor, cînd era 

doar o casă de plantație. Alegerea fusese făcută într-o 
inspiraţie de moment, de către Fitz, şi se dovedise a fi una 
foarte bună. Venetia era atît de încîntată de loc, însă pe el tot 
îl intrigau bucuria şi curiozitatea ei în legătură cu insula şi cu 
oamenii ce-o locuiau. Voia să ştie totul, începînd cu istoria 
insulei şi cu povestea plantațiilor pînă la originile stilului de 
gătit Bajan. Fitz îşi permisese ca în compania ei să se 
relaxeze; începuse chiar să uite că era fiica lui Jenny, pentru 
că, deşi asemănarea fizică era extraordinară, ea era o 
persoană cu totul diferită de ceea ce fusese mama ei. Acum 
tocmai menţionase numele maică-sii, amintindu-i atit de acut 
de expresia îndurerată pe care reporterii de televiziune o 
surprinseseră în ziua înmormîntării. 

— Şi ce mai fac surorile tale? o întrebă. 

— Sînt bine acum, sau aşa cred eu. Paris s-a străduit din 
răsputeri, ştii, cu prezentarea de modă, ea a desenat absolut 
totul, practic a făcut de una singură şi hainele, din cîte mi-am 
dat eu seama şi apoi, doar pentru că Mitsoko şi-a schimbat 
ziua prezentării, nimeni n-a mai mers să vadă şi colecţia lui 
Paris. Şi şi-a pierdut absolut toti banii cu ocazia asta. Aşa că 
acum a acceptat slujba asta de manechin. Este incredibil de 
frumoasă. 

— Toţi banii? o întrebă Fitz siderat. Păi, trebuie să fie o 
sumă considerabilă. ; 

Venetia îşi studie un moment paharul cu vin, care părea 
un rubin mişcător în lumina lumînărilor. 

— Doar zece mii de dolari. Vezi tu, ăştia au fost toţi banii 
noştri, tot ce ne-a lăsat mama. 

Fitz deveni dintr-o dată foarte atent. 

— Tot ce v-a lăsat? Dar Venetia, mama voastră a fost o 
femeie foarte bogată, sau nu? 

Venetia părea jenată; nu ar fi trebuit să-i povestească 
toate lucrurile astea. Dar nu era ca şi cum şi-ar fi deschis 
inima în faţa unui străin, el o întilnise pe Jenny şi fusese atit 
de bun şi le ajutase atît de mult şi pe ele. 

— Se pare că Jenny s-a purtat destul de prosteşte cu 
banii ei. Avocatul ei, Stan Reubin, ne-a spus că nu a mai 
rămas nimic din ei, a făcut investiţii foarte proaste în 
proprietăți fără valoare şi a pierdut imens jucînd la Bursă. E4 
ne-a spus că nu e nevoie de mult timp ca să pierzi averi 
considerabile în felul ăsta. La început nu am vrut să-l credem, 
dar Bill, ăsta-i Bill Kaufamnn, impresarul şi managaerul ei încă 
de cînd ne-am născut noi, în fine, Bill a susținut că îşi făcea 
destule griji în privința carierei şi că a mai şi avut cîțiva... 
iubiţi... care au exploatat-o pur şi simplu. Aşa că, vezi tu, în 
final nu a mai rămas mare lucru. Pe mine nu m-a deranjat atit 
de mult pierderea banilor, adăugă repede, deşi nu acelaşi 
lucru s-a întîmplat şi cu Paris, ea avea mare nevoie de ei, ca 
să;şi lanseze cariera, noile modele, dar a fost prezentarea 
caracterului ei care mie una nu mi-a plăcut, nu aşa cum au 
făcut-o ei, şi mai ales faptul că, deşi erau prieteni buni de 
atiția ani, totuşi n-au ridicat nici măcar un deget ca s-o ajute în 
vreun fel. Nu crezi că ar fi trebuit să observe ce anume se 
întîmpla? 

Lui Fitz însă nu-i plăcea expresia de tristețe care i se 
aşternuse pe faţă şi nici nuanța aceea de gri pe care o 
luaseră ochii ei albaştri, şi nici povestea pe care tocmai o 
auzise nu-i plăcea deloc. In contextul în care murise Jenny, 
totul era larg deschis suspiciunilor de tot felul. Ar fi putut să-l 
pună pe Ronson să verifice puţin toate astea pentru el; avea 
contacte foarte bune la Los Angeles şi ar fi putut afla destul 
de uşor ce anume se întimplase în realitate. 

— Eu unul cred că ar fi trebuit să ştie, dar este o prostie 
să faci asemenea judecăți fără să întelegi bine toate 
circumstanțele. Şi cum stă treaba cu cealaltă soră a ta, India, 
nu? 

— India iese mereu din orice situaţie cu zimbetul pe 
buze. Ei puţin îi pasă de bani, doar numai de ce a păţit biata 
noastră mamă. Stătea la Roma, unde lucra pentru un 
designer de interioare, Fabrizio Paroli,. dar cînd am vorbit cu 
ea, chiar înainte de plecare, tocmai se pregătea şi ea să plece 

pe Coastă, pe lîngă Positano — Fabrizio a însărcinat-o pe ea 
să supravegheze o transformare. Familia Montefiore vrea să- 
şi transforme palatul într-un hotel de lux. India părea foarte 
încîntată de acest proiect, dar am avut şi sentimentul că era 
nerăbdătoare-să plece mai repede din Roma. Reporterii de 
scandal au fost foarte insistenţi în atenţia pe care i-au 
acordat-o după moartea mamei. Cred că se simte destul de 
uşurată că poate scăpa de acolo, pentru o vreme cel puţin, şi 
de ei şi de Fabrizio. 

— Oh? Fitz îşi ridicase o sprînceană şi Venetia simţi cum 
se înroşea încetul cu încetul. 

— Jenny mereu mi-a spus că vorbesc mult prea mult, 
remarcă ea cu un hohot de ris, dar cinstită să fiu, n-am mai 
vorbit, cel puțin nu în felul ăsta, despre mama cu nimeni. Nici 
măcar cu Morgan. 

Fusese atît de absorbit de ea încît îl uitase cu desăvirşire 
pe Morgan. 

— Ei, şi acum ajunge cu discuţiile triste, îi zise grăbit. Am 
de gînd să-ţi comand şi un desert şi după aceea... Aruncă o 
privire scurtă ceasului de la mînă. Unsprezece. Petrecerea 
Raymundei de-abia dacă se înviorase puţin. Ce-ai zice dacă 
am merge undeva să dansăm? 

Faţa întreagă i se lumină deodată. 

— Să dansăm? De-abia aştept! 

Oare de ce, se întrebă Fitz, se simțea de parcă tocmai îi 
oferise ceva minunat? Avea acea capacitate uimitoare de a 
face ca orice mică atenţie sau gest de bunătate să pară un 
act de o bunăvoință extraordinară. Probabil că asta se datora 
manierelor ei englezeşti. Oricum, indiferent de ce anume era, 
lui îi plăcea enorm. 

Caraibbean Pepperpot era înghesuit şi încins, asurzind 
liniştea nopții atunci cînd ajunseră ei. Prinzind mîna Venetiei, 
Fitz o conduse prin încăperea aglomerată şi slab luminată la o 
masă liberă dintr-un colț. Era o prostie, şi el ştia foarte bine, 
dar nu voia deloc să-i dea drumul miinii, care părea atit de 
mică în palma lui, şi atît de catifelată. 

Chelnerul le aduse băuturile şi muzica se preschimbă 
într-o melodie foarte lentă în timp ce lumini colorate se 
învîrteau prin toată încăperea. Luînd-o iarăşi de mînă, i-o 
ridică puţin, trecîndu-şi buzele pe ea. 

— Vrei să dansezi cu mine, Venetia Haven? o întrebă. 

Era o prostie, şi ea o ştia foarte bine, dar n-ar fi vrut ca el 
să-i mai dea drumul la mînă, de fapt ar fi vrut ca el s-o sărute 
din nou. Mînă în mînă se îndreptară spre micuțul ring de dans 
şi, în timp ce braţele lui îi înconjurau talia, ea le petrecu pe ale 
ei pe după gitul lui, în felul în care procedase şi atunci cînd 
dansase cu Morgan. 

Este ridicol, îşi zise Fitz, trăgînd-o şi mai aproape. Ea nu- 
i decît un copil, fata lui Morgan. Ştia toate astea foarte bine, 
dar atunci de ce îi bătea inima atit de tare? Şi de ce simțea 
acea nevoie imperioasă 'să-i acopere creștetul blond cu 
sărutări? li putea simţi oasele: delicate ale spatelui în mîinile 
lui, şi, privind în jos spre fata ei, observă genele de culoarea 
aurului ce se odihneau pe obraji, pentru că stătea cu ochii 
închişi. Părea pierdută într-un fel de vis, cu trupul atît de 
relaxat alături de al lui. De vină era numai muzica aceea lentă 
şi sexy, îşi zise singur, era doar o nebunie, o nebunie mult 
prea mare ca în acele momente să-şi dorească mai mult decit 
orice pe lume să facă dragoste cu Venetia. Desigur, doar din 
cauza nopții tropicale atît de fierbinţi, şi din cauza vinului şi a 
muzicii şi a amintirilor despre Jenny Haven. Încă era 
îndrăgostit de Jenny. 

Melodia se termină şi o conduse înapoi la masă. Ea încă 
îl ținea de mînă şi privirile li se întilniră. Atingerea degetelor lui 
trimitea parcă impulsuri încărcate cu energie în susul bratelor; 
şi era conştientă de micul tremur pe care-l simţea în ele atunci 
cînd îi înconjurară mîna şi dorea şi mai mult, voia să simtă din 
nou bratele lui înconjurîndu-i talia ca atunci cînd dansaseră, 
voia să fie iarăşi aproape de el, mult mai aproape. 

Mai dansară de citeva ori, încet, agonizant de încet, 
agăţindu-se unul de celălalt. Acum nu mai vorbeau, ci doar se 

agăţau unul de celălalt clătinîndu-se în ritmul muzicii şi părul 
ei, cugetă Fitz, mirosea precum cîmpurile vara. 

Nu ar fi trebuit să se gindească la asemenea lucruri. Mai 
bine o ducea înapoi pe Fiesta înainte să se facă de ris. 

— A venit timpul să mergem acasă, îi zise cu blindețe. 

— Ohhh! Micul ei oftat exprima un regret infinit, dar Fitz 
nu-şi putea permite să se lase convins. Aşa că chemă 
chelnerul şi achită nota. 


Caribbean Pepperpot era la fel de aglomerat şi atunci 
cînd acolo poposi Rory împreună cu restul echipei. Şi se 
simțea foarte bine, într-adevăr foarte bine. Tocmai se gindea 
că nu se mai distrase atît de grozav de ani de zile şi tocmai 
atunci se întîmplă neprevăzutul. O văzu pe Jenny Haven. Şi 
atunci simţi cum i se zburlea părul pe ceafă. 

Dirk observă cum faţa lui Rory devenise un fel de mască 
de un gri-murdar şi se întrebă ce anume se întîmplase. Oare 
bastardul ăla avea de gînd să facă vreun atac de cord? 

Rory îl prinse de braţ cu o mînă tremurătoare. 

— Ea e, Dirk, oh, Doamne, ea e! Oh, Doamne, ce-o să 
mă fac, ce-o să mă fac? E Jenny, Dirk. O vezi şi tu, nu... sau 
numai eu pot s-o văd? E o fantomă şi a venit să mă bîntuie, 
pentru numele lui Cristos! 

— Mai termină cu tîmpeniile, Rory, izbucni Dirk la capătul 
răbdării, încearcă să nu te prosteşti şi mai mult decît eşti deja. 
Jenny e moartă. Nu ştii chiar deloc cine-i fata? Sau ai fost 
mult prea ocupat ca să mergi la înmormîntarea lui Jenny? 
Asta-i Venetia Haven. Fiica ei. 

— Fiica ei? Rory începu să ridă, un sunet fals, parcă 
chinuit, în mare contrast cu fețele vesele şi fericirea ce părea 
să domnească în jurul lui. Cristoase, habar n-avusese că 
arăta exact ca Jenny. Oh, sigur, sigur că ea este. Reuşi să-şi 
recapete cumpătul, îşi aranjă mai bine haina'pe el şi îşi trecu 
o mînă prin păr. Țipete de încîntare acompaniară gestul pe 
care. tocmai îl făcuse; fusese recunoscut. 

Privi o clipă în jur apoi se hotărî. 

— Mă duc s-o salut, îi spuse pe un ton nonşalant lui Dirk, 
de dragul vremurilor trecute, ştii tu... pentru Jenny. 

— Desigur, îi răspunse Dirk, sigur că da, Rory, de dragul 
vremurilor de demult. 

Fitz simţi cum Venetia încremenea lîngă el atunci cînd un 
tînăr arătos apăru lîngă ei. Oare era cineva pe care-l ştia? 

— Bună, Venetia, o salută Rory întinzîndu-i mîna. Eù sînt 
un vechi prieten al mamei tale. 

— Ştiu cine eşti. Venetia îi ignoră mîna întinsă, şi, 
simțindu-se ca un prost, Rory şi-o trecu prin păr, încercînd să 
şi-l netezească. 

Fitz îi aruncă o privire atentă. Ceva nu era deloc în 
regulă; vocea îi era ca de gheaţă şi îi tremura chiar, foarte 
puțin. 

— Voiam doar să-ți spun, ştii tu, că îmi pare foarte rău 
pentru Jenny, probabil pentru voi a fost un şoc teribil. 

— A fost. Pentru toate trei. Noapte bună, domnule Grant. 

Venetia trecu pe lîngă el, lăsîndu-l înțepenit de uimire, în 
locul în care se găsea. La naiba, înjură cu năduf Rory, ce tirfă 
mică şi dură, exact ca maică-sa. 

— Haideţi băieţi, strigă el, hai să-i dăm drumul la 
spectacol. Chelsea o să rămînă memorabil în locul ăsta. 
Prinzînd-o pe Shelly de braţ o trase pe ringul de dans, spre 
încîntarea celor ce stăteau şi îi priveau aplaudindu-i. 

In maşină, Fitz rămase tăcut lîngă Venetia, aşteptind să 
vorbească ea prima. Nu plîngea, stătea doar potolită pe locul 
ei, tremurînd doar foarte puţin. 

— Îmi pare rău, îi zise ea în cele din urmă, dar nu m-am 
aşteptat... adică să-l întîlnesc pe Rory Grant pe nepusă masă. 

— Il cunoşti? Fitz însă avusese impresia că ei se 
văzuseră pentru prima dată în viaţă. 

— Nu. Dar ştiam de existenţa lui. El a fost amantul 
mamei mele. Ultimul dintre ei. Se pare că ea şi-a concentrat 
toată dragostea şi atenţia şi toți banii ei asupra lui. Jenny este 
cea care l-a făcut vedetă. Şi asta mi-a spus-o Bill Kaufmann, 
Fitz. După care el a părăsit-o. 

Fitz îşi aminti ce-i spusese ea mai devreme, cum şi 
ceilalți doi o părăsiseră pe Jenny. Şi acum şi ăsta. Ceva nu 
era deloc în regulă cu toată situaţia aceea, ceva nu era deloc 
în regulă. 

— N-aş putea explica de ce, şopti Venetia, dar am 
sentimentul că Rory Grant a fost mult mai implicat în 
dificultăţile financiare ale mamei 'mele decît mi-a zis Bill 
Kaufmann. El a jurat că Rory este un tip drăguţ, Şi eu nu l-am 
mai auzit pe Bill spunînd despre cineva că este drăgut. Oh, 
totul este o greşeală cumplită. Ştiu eu. Pur şi simplu ştiu. 

— Venetia, îmi dai voie să cercetez şi eu puţin treaba 
asta pentru tine şi pentru surorile tale? Aveţi tot dreptul să 
aflati ce s- a întîmplat cu toți banii mamei voastre. 

— Dar nu mai există nici un fel de bani. 

— Aşteaptă, îi zise el pe un ton blind. Lasă-mă şi pe 
mine să mă conving. Pentru că dacă nu mai sînt acolo, 
trebuie să aflu şi de ce anume nu. mai sînt. Cu exactitate. Am 
deci permisiunea ta, Venetia? 

Ea încuviinţă din cap. 

— Vrei să te ocupi de aşa ceva? 

El se retrase puţin de sub privirile ei tandre. 

— Consideră treaba ca şi făcută, îi răspunse el pornind 
motorul. 

Tot drumul pînă în port îl făcură în tăcere. Era mult prea 
conştient de prezenţa ei, cugetă Fitz, mult prea conştient de 
fiica lui Jenny, fata lui Morgan. 

Fiesta strălucea toată, cu mulțimea aceea de beculețe 
aprinse, aruncînd sclipiri jucăuşe deasupra apei, în timp ce ei 
erau deja în barca rapidă ce îi ducea într-acolo. Venetia îl 
privea cu ochii ei albaştri atît de tandri, iar atunci cînd opri 
motorul la baza iahtului, Fitz se întoarse cu fața spre ea. Şi nu 
putu împiedica ceea ce se întîmplă după aceea; pentru prima 
dată în viața sa, Fitz McBain îşi pierdu controlul. Bratele îi 
înconjurară talia subţire şi gura îi strivi buzele moi într-un 
sărut în care nu era numai tandreţe dar şi multă pasiune. 

Venetia ştia că avusese dreptate. Aşa trebuia să se 
întîmple, senzaţia aceea tremurătoare, extatică, era cea care 
trebuia, şi mai ştia că ar fi vrut să nu se mai sfirşească 
vreodată. 

Intr-un tîrziu, Fitz se retrase. Nu ar fi trebuit să facă aşa 
ceva. Fusese o greşeală. Forțîndu-se să acţioneze în vreun 
fel, se întoarse cu spatele la ea. 

— Te rog să ieri purtarea mea, îi spuse. Nu ar fi trebuit 
să se întîmple. 

— Dar... Fitz, eu... 

Ei îi întinse mîna. 

— Haide, o să te ajut să urci scările. 

Oare el chiar nu ştie ce anume simt eu? se întrebă 
Venetia. Şi apoi cum să îi spui unui bărbat, unui bărbat pe 
care de-abia dacă îl cunoşti, că te-ai îndrăgostit de el? 

Crezu că Fitz nu o va mai săruta iarăşi, era sigură de 
asta. Dar el o făcu, e adevărat, numai pe virfurile degetelor, 
cum procedase şi ceva mai devreme în aceeaşi seară, 
păstrindu-i un moment mîna în mîna lui, exact cît să-i ureze 
noapte-bună. 

— Semeni foarte mult cu mama ta, Venetia, îi zise în 
timp ce ea îi zimbea. Somn uşor, şi uită de acest Rory Grant. 

Însă pentru ea Rory Grant era Ja un milion de mile 
depărtare, un vizitator de pe o altă planetă. 

Venetia rămase să-l privească pe Fitz cum se îndrepta 
spre puntea principală, de unde încă se auzea zvon de glasuri 
şi de muzică. M-am îndrăgostit, cugetă ea fericită. Este 
dragostea; cînd se întîmplă atunci ştii. Îşi trecu o mînă peste 
buze, încercînd să-şi amintească ce senzaţie avusese atunci 
cînd buzele lui erau aşezate peste ale ei. Şi-ar fi dat şi viata 
să mai simtă o dată bratele lui Fitz în jurul ei şi gura lui 
deasupra gurii ei. 


Nu era un tîrîit strident ci doar un fel de piriit plăcut şi 
Venetiei îi trebui ceva timp ca să-şi dea seama că zgomotul 
acela era de fapt sunetul telefonului. Incercînd să se 

trezească dintr-un vis prelungit în care pînă atunci stătuse în 
braţele lui Fitz pe o plajă moale de pe o insulă necunoscută, 
umbrită de cocotieri şi înmiresmată de briza dulce, se ridică în 
capul oaselor şi se întinse după receptor. 

— Vennie? 

Vocea lui Morgan avu asupra ei acelaşi efect ca şi un 
duş foarte rece; o trezi dintr-o dată. 

— Vennie? Eşti acolo? 

— Morgan, tu eşti... am crezut că eşti la Rio. 

— Chiar acolo şi sînt, scumpo, şi îmi pare foarte rău că 
n-am fost pe insulă ca să te întimpin ieri, cînd ai venit. Ţi-a 
explicat tata totul? 

— Da... da, mi-a explicat... 

— Bine. Sper că are grijă de tine aşa cum trebuie? 

— Oh, da... 

— Nu-l lăsa să te muncească prea tare, ştii că e maniac 
cu chestia asta, aşa că îşi închipuie că toti ceilalţi sînt la fel. 
Mi-e tare dor de tine, Venetia. 

— Da... Venetia înnodă firul de la telefon pe un deget 
apoi îi dădu iarăşi drumul, cuprinsă de o nervozitate subită. Şi 
mie mi-e dor de tine... Şi, Morgan, cînd te întorci pe vas? 

— In principiu, săptămîna viitoare, şi atunci voi putea 
petrece şi puțin timp în compania ta, Vennie. Nici nu pot să-ţi 
spun cît de nerăbdător sînt să fiu iarăşi cu tine. 

— Oh, Morgan. Venetia deveni conştientă de dilema în 
care se afla, şi asta o făcu să devină deodată foarte zgircită la 
vorbă. Ce-ar fi putut să spună? 

— Scumpo, eşti în regulă? 

— Sigur, doar că de-abia e şase dimineata şi încă nu m- 
am trezit de-a binelea. 

Morgan izbucni în rîs. 

— Bine atunci, întoarce-te la somnul tău. O să te mai sun 
ceva mai încolo, săptămîna asta. Ai grijă de tine, Vennie şi 
nu-l lăsa pe Fitz să te muncească prea mult. 

— Sînt sigură că n-o să facă aşa ceva. Şi tu să ai grijă de 
tine, Morgan. 

— Atunci vorbim mai tîrziu, scumpo, te iubesc. 

— Da... şi eu te iubesc... 

Venetia aşeză receptorul înapoi în furcă şi se lăsă să 
cadă înapoi pe perne, privind în gol spre tavan. Oh, Doamne, 
ce avea să mai facă acum? Mintea îi era plină de Fitz, trupul 
ei îşi amintea de presiunea trupului lui cum se întîmplase 
atunci cînd dansaseră, buzele ei încă îi simțeau sărutul; cînd 
sunase Morgan tocmai visa că făcea dragoste cu el. Îl iubea 
pe Morgan, era sigură de asta, într-un anume fel. Dar deodată 
se îndrăgostise nebuneşte de tatăl lui. Poate că diseară, se 
gîndi ea zîmbind ca pentru sine, poate că în seara aceea vor 
merge la un alt restaurant ca să privească unul în ochii 
celuilalt la lumina firavă a lumînărilor şi poate că vor dansa din 
nou. Apoi cu un şoc, îşi aminti de Raymunda. Desigur! Nu mai 
puteau lua cine romantice în doi! Fitz era cu Raymunda. lar 
era cu Morgân. 

Mohorită se îndreptă în direcția duşului. Stînd sub jetul 
plăcut de apă şi lăsînd părul să i se ude, se întrebă ce putea 
face în legătură cu Raymunda. Dar asta nu depindea de ea, 
se hotărî într-un final; dacă Fitz voia să facă ceva în legătură 
cu ea, atunci chiar aşa va proceda. Venetia va trebui doar să 
aştepte şi să vadă. 


Bob Ronson era.un tip de nădejde, cugetă Fitz punînd la 
loc receptorul. Te puteai bizui pe el să facă ceea ce îi cereai, 
chiar dacă era ceva poate mai neobişnuit. Genul de ambiţie 
care-l rodea pe Ronson era un lucru bun numai dacă lucra de 
partea ta. Dacă se punea împotrivă, ar fi fost necruţător şi 
foarte calculat. Ronson nu avea de gînd să se lase împiedicat 
să urce pe scara succesului. Şi era exact genul de om de 
care aveai nevoie într-o companie atit de mare, pentru că 
urma să avanseze pe scara succesului în compania McBain, 
nu în altă parte, căci oricînd puteau avea nevoie de un 
asemenea bărbat dur şi ambițios. Pînă atunci însă, Ronson 
promisese că într-o săptămînă o să-l informeze de ceea ce 
feuşea să descopere în legătură cu cazul Haven — fuseseră 

o mulțime de birfe, îi spusese, şi cîteva nu tocmai bune la 
adresa celor doi foşti prieteni ai actriței, Reunbin şi Kaufmann. 
Dar el avea de gînd să afle tot. 

Destul de cinstit, se gîndi Fitz. Adevărul era că voia să 
îndrepte situația cît mai bine pentru Venetia şi pentru surorile 
ei, şi asta era tot. Seara trecută fusese o mare greşeală. 
Venetia era atît de drăguță, era atit de tînără şi el se lăsase 
pradă tentatiei. Numai că ea era iubita lui Morgan. Avea şi 
aşa destule complicaţii cu Raymunda, care făcuse o criză de 
furie, după plecarea oaspeţilor, acuzîndu-l că fusese necioplit 
cu ei şi o insultase pe ea doar pentru că le urase simplu 
„noapte bună" la toți şi se dusese la culcare. Olympe fusese 
şi ea acolo, privind la înfruntarea dintre el şi Raymunda cu un 
zimbet ciudat pe buze. lar el avusese destul timp ca să 
observe că era îmbrăcată într-o rochie roşie şi că era foarte 
atrăgătoare şi că avea şi buzele vopsite în acelâşi ton ca să 
se asorteze cu hainele, numai că aceea care-i ocupa gindurile 
în întregime era Venetia... Venetia... 

Se părea că ziua de azi era o zi sortită să pună trecutul 
acolo unde îi era locul, va uita întregul episod cu Venetia, şi 
se va despărţi pentru totdeauna de Raymunda. Acum era jos 
în dormitor făcîndu-şi bagajele. El n-o lăsase niciodată să 
creadă că vor avea vreodată vreun viitor în comun, fusese 
doar o legătură de moment, una care la începuturi fusese: 
foarte plăcută, înainte ca ea să înceapă cu prea multe 
pretenții. 

Ca la comandă, Raymunda intră maiestuoasă în birou. 

— Ar fi trebuit să ştiu de la început că aici era cel mai 
probabil să te găsesc, îi zise ea pe un ton de ceartă. Bănuiesc 
că restul nu mai contează atunci cînd vine vorba de muncă, 
faci nazuri doar cînd vine vorba de petreceri şi de distracții şi 
să-mi dai şi mie puţină atenţie. 

— Raymunda, îi zise Fitz cu blîndete, am fost chiar foarte 
încîntat la gîndul că urma să petrec aici o vreme, singur, doar 
cu tine. Ai fi putut avea toată atenţia mea. 

Raymunda începu să măsoare camera, elegantă cu 
pantofii ei cu tocuri foarte înalte şi în costumul alb de mătase. 

— Desigur, continuă ea ignorîndu-i remarca, nu trebuie 
să-ți faci griji din cauza mea, nu că ţi-ai fi bătut tu capul cu aşa 
ceva. Salty Majors a fost atît de amabil încît mi-a spus că mă 
duce el cu avionul pînă la New York. Sîmbătă participă la o 
cursă din Newport iar eu voi merge împreună cu el. 

li aruncase în față acea declaraţie ca pe o provocare, iar 
Fitz zimbi; încă îşi mai făcea micile ei jocuri. 

— Păi, asta-i foarte frumos din partea lui Salty. Şi este 
evident şi faptul că îmi fac griji din cauza ta, Raymunda. Nu 
vreau să fii nefericită. Şi nici n-am dorit vreodată să te fac să 
suferi... pur şi simplu relația noastră n-a mai ţinut, asta-i tot. 

Raymunda ştia, desigur, că el avea dreptate. Îşi jucase 
pînă şi ultima carte şi pierduse. 

Fitz o prinse de braţ şi o conduse pînă pe punte. Şalupa 
aştepta, umplută cu bagajele ei, şi un marinar tînăr, frumos în 
uniforma sa albă, cu şapca pe cap, stătea pironit la cîrmă. 
Raymunda ezită, după care îşi întoarse capul spre Fitz. 

— N-am putea să mai încercăm o dată, îi şopti ea, măcar 
încă o dată? 

Fitz o sărută cu blindeţe pe fiecare obraz. 

— S-a terminat, scumpo, îi spuse, păşind puţin în spate. 
Raymunda, mai bine ne despărţim prieteni? 

Raymunda ridică din umeri cu dispreț. 

— Prieteni! pufni ea, păşind în şalupă. Noi n-am fost 
niciodată prieteni. 

Probabil că avea dreptate, cugetă Fitz, privind şalupa 
care se grăbea spre por. 

Venetia îşi petrecuse întreaga dimineaţă cu Masters în 
Bridgetown, unde acesta îi arătase magazinele din partea 
locului, după care exploraseră piețele, admirind coşurile 
expuse cu fructe exotice verzi sau colorate, admirind ardeii 
mici şi verzi şi cumplit de iuți şi rafturile argintii pe care erau 
expuse ultimele capturi din apele locale, peşti care mai de 
care mai fistichii. Pe tot drumul nu întîlniseră decit fete 

plăcute, zîmbitoare şi prietenoase şi pînă la urmă, reuşi să 
ascundă dilema în care se afla undeva în subconștient. 
Venise acolo pentru o anume treabă şi nu avea de gînd să-l 
dezamăgească pe Morgan, cel puţin nu din acest punct de 
vedere. 

Şalupa de pe Fiesta tocmai acostase cînd ajunseră acolo 
Masters cu Venetia, încărcaţi cu plase. Raymunda cobori din 
şalupă, oprindu-se doar ca să arunce nişte instrucţiuni peste 
umăr tînărului marinar care se ocupa de descărcarea 
bagajelor. In timp ce se îndrepta maiestuoasă spre maşina 
care-o aştepta, le aruncă o singură privire rece ca gheata, 
după care, ridicîndu-şi arogantă bărbia, îşi continuă drumul. 

Ei rămaseră uimiţi, înțepeniţi pe loc, privind lung după ea. 

— Niciodată n-am considerat-o o adevărată doamnă, 
comentă Masters. Se pare însă că am scăpat de-a binelea de 
ea. 

Am scăpat de ea? Venetia îl urmă pînă la şalupă. 
Bagajele Raymundei erau deja frumos aranjate pe marginea 
docului şi Venetia rămase să privească cum erau cărate la 
maşina în care Raymunda stătea foarte țeapănă privind drept 
în față. Deci, pînă la urmă, o făcuse! Terminase cu 
Raymunda, o alungase. Şi asta din cauza ei. Se aruncă în 
şalupă cu genunchii moi. Acum o aştepta. Oh, viata era atit 
de minunată pînă la urmă. | 

Masters pilotă şalupa pînă la Fiesta, o ajută să urce 
scara şi să urce şi plasele, şi trimise vasul înapoi ca să-l 
aştepte pe marinar să-şi sfîrşească treaba. 

În bucătăria ce acum îi aparţinea, Venetia începu să 
aranjeze cumpărăturile făcute. Fostul bucătar îi lăsase o 
seamă de observații pe care plănuia să le studieze după ce 
se va fi obişnuit cu noul său mediu, cu noile aparate, numai 
că era mult prea înfierbîntată şi surescitată pentru aşa ceva. 
Trebuia să facă un duş, să-şi pună nişte haine curate şi să se 
aranjeze puţin de dragul lui Fitz. 

Fitz la rîndul său nu se putea concentra deloc. Citise 
acelaşi paragraf da cel puţin trei ori şi tot nu ştia ce anume 

voia să spună. Supărat, puse cartea pe o măsuţă. De ce nu 
voia să recunoască față de el însuşi că de-abia aştepta ş-o 
vadă, că se învirtea în jurul cozii precum un licean la o primă 
dragoste doar ca s-o vadă zimbindu- i? Era nebun, mai bine 
făcea acum ceva în legătură cu această sminteală, înainte să 
fie prea tirziu şi să înnebunească de tot. Ridicînd telefonul 
direct cu țărmul ceru numărul de la Pete's Island Sport 
Fishing. Va ieşi cîteva zile împreună cu bătrinul prieten Pete, 
după citeva capturi interesante de caracude sau chiar şi 
rechini, asta o să-l țină ocupat şi departe de necazuri. Morgan 
se va întoarce la ea săptămîna următoare şi viaţa îşi va relua 
cursul normal. 


Fitz plecase de trei zile, trei zile interminabile, şi Venetia 
simțea că fiecare zi în parte reprezenta o mare pierdere. 
Incercase să înăbuşe şocul pe care-l simţise atunci cînd 
descoperise 'că el plecase fără ca măcar s-o mai revadă, dar 
pînă la urmă mereu revenea la acelaşi gind obsedant. 
Probabil că Fitz fusese supărat din cauza plecării neaşteptate 
a Raymundei. Poate că nu el o terminase cu ea, ci tocmai 
invers, şi poate că nici măcar nu se gîndise la Venetia absolut 
deloc. Permutările acestei situaţii păreau nesfîrşite, şi, fie că 
făcea plajă pe punte, fie că avea treabă în bucătărie, 
experimentînd pe echipaj ceea ce învățase să gătească, 
ideea că el nu ținea absolut deloc la ea începu să prindă tot 
mai mult teren; din partea lui nu fusese decit un simplu sărut 
prietenesc, pentru că o văzuse tînără şi drăguță, şi fuseseră şi 
vinul şi dansul care-l încălziseră. Oh, Doamne şi atunci ea ce 
avea să facă? 

El se întoarse în seara celei de-a treia zi. Era ora zece şi 
temperatura, care de dimineaţă urcase pînă peste treizeci de 
grade, nu mai scăzuse deloc de atunci. Acum aerul era greu 
din cauza umidității, tăcut şi nemişcat promiţind parcă o 
furtună eliberatoare. k 

Stînd întinsă în pat, Venetia auzi şalupa care tocmai 
acostase lîngă iaht. Se ridică repede, îşi netezi părul pe spate 

şi fugi pe punte. Din punctul ei de observaţie, de pe puntea de 
comandă, îl văzu pe Fitz vorbind. cu. Masters, după care se 
îndreptă spre cabina lui, fără ca măcar să arunce o singură 
privire spre cabina ei. 

Venetia intră şi ea şi se aşeză pe marginea patului, 
încercînd să se hotărască ce anume să facă. Lui îi păsa. Un 
bărbat nu săruta o fată în felul acela dacă nu-i păsa cît de cît 
de ea. O evita din cauza lui Morgan, şi avea mare dreptate. 
Numai că ea nu avea de gind să fie nobilă. Exista ceva ce 
putea face... 

Grăbită, înainte să se răzgîndească, îşi trase pe ea o 
pereche de pantaloni scurti şi un tricou decoltat, îşi pieptănă 
părul la repezeală şi se grăbi să iasă pe punte. Ezită un 
moment, se întoarse, se parfumă pe după urechi şi între sîni 
cu o cantitate generoasă de Bluebeli, şi se repezi iarăşi spre 
uşă. 

Făcu un scurt popas în bucătărie, cit să ia o farfurie cu 

friptura rece -de pui, un coşuleț cu piine franțuzească şi o 
sticlă de vin alb foarte rece. Asta era o scuză acceptabilă 
pentru oricine ar fi văzut-o intrînd în cabina lui Fitz. În timp ce 
mergea de-a lungul holului putu auzi muzica, dar marele 
salon era întunecat şi gol. Ciocănind uşor la uşa dormitorului, 
aşteptă răspunsul. Cum nu veni nici unul, o deschise cu 
precauţie. Luminile erau aprinse şi Vivaldi ieşea grațios şi 
foarte melodios din difuzoare. Fitz nu pornea niciodată 
instalația de aer condiţionat, care era mult prea zgomotoasă, 
atunci cînd asculta muzică, aşa că îşi lăsase toate ferestrele 
deschise în noaptea umedă şi foarte caldă. Venetia putea 
auzi zgomotul făcut de duş în baie, în timp ce se învirtea 
nesigură prin cameră, strîngînd în miini coşulețul şi farfuria şi 
vinul. Poate că nu era deloc un lucru bun ceea ce făcuse. 
Fetele bine crescute nu alergau în felul ăsta după un bărbat. 
Se întrebă ce-ar fi sfătuit-o Jenny să facă în acest caz. 
„Mereu să profiti de toate şansele care ţi se ivesc în 
dragoste“ Asta era ceea ce le spusese ea mai demult. Păi, 
nu era exact ceea ce făcea şi ea acum? 


309 


Uşa de la baie se deschise şi în faţa ei apăru Fitz, cu un 
prosop alb înnodai în jurul taliei, şi cu părul umed din cauza 
duşului. Bronzul lui devenise şi mai închis după zilele 
petrecute pe mare şi trupul îi era suplu şi vînjos. Ea observă 
imediat firele albe ce trasau o dungă gri în părul negru de pe 
pieptul lui şi cicatricea mare de pe braț de la un accident 
petrecut cu foarte mult timp în urmă, şi, de-abia după aceea, 
privirile li se întilniră. 

Fitz se simțea mulţumit de el. Credea că reuşise să se 
învingă.. Fusese la pescuit împreună cu Pete, fusese departe 
de iaht timp de trei zile, băuse suficient whisky în fiecare 
seară, în aşa fel încît noaptea să poată dormi ca un buştean, 
se sculase la revărsatul zorilor, pregătit pentru o nouă zi de 
pescuit. Îşi spusese singur că o uitase, alungase acel episod 
ca pe o prostie, ceva ce fusese legat de noaptea prea caldă şi 
de fosta lui dragoste pentru Jenny Haven. Şi acum ea se afla 
chiar în fata lui şi totul începea s-o ia de la capăt. 

— M-am gîndit că poate te simți înfometat, izbucni 
Venetia aranjind mîncarea pe o măsuţă. În fond, se 
presupune că eu sînt bucătarul acestei nave. 

— Îți mulțumesc, Venetia. 

— De fapt, asta nu e chiar totul... Se apropie de el, 
virindu-şi mîinile în buzunarele pantalonilor scurți, precum un 
copil vinovat. Numai că ea nu era deoc un copil. Sfîrcurile îi 
ieşeau foarte bine în evidenţă prin tricoul subțire. Am venit să- 
ti spun altceva de fapt. 

Fitz merse pînă în dreptul măsuțţei ridicînd sticla de vin. 

— Vrei să bei cu mine un pahar de vin, Venetia? 

Ea acceptă, urmărindu-i ochii, căutînd o reacţie de-a lui 
la prezența ei. 

— Nu vrei să mănînci ceva? o întrebă politicos. 

Venetia luă o înghiţitură de vin. 

— Fitz, îi spuse, Fitz... oh, Doamne este ceva cumplit! 
Punînd paharul pe masă, îşi trecu o mînă prin păr şi se 
apropie iarăşi de el. Fitz, cred că m-am îndrăgostit de tine. 
Nu. Sint îndrăgostită de tine. Poate că tu crezi că sînt o 

proastă, că de-abia te cunosc... dar, într-un fel chiar te 
cunosc, am sentimentul că te cunosc la fel de bine ca pe mine 
însămi. Respiră o dată, adînc. Asta-i, acum am spus-o. 
Lacrimile i se scurgeau încet pe obraji, în timp ce ea îşi păstra 
privirile aţintite pe covorul auriu ce părea atît de mătăsos sub 
picioarele ei desculțe. 

Fitz intenționase să-i spună să plece, desigur, cu multă 
blîndeţe şi foarte politicos, dar apoi ea îl privise exact cu ochii 
lui Jenny şi cu gura care semăna atît de mult cu a lui Jenny şi 
care tocmai îi spunea că îl iubea. Fusese ca un fel de culme a 
tuturor viselor sale. O înconjură cu braţele, în timp ce capul ei 
se lăsase moale pe spate sub pasiunea sărutărilor. O săruta 
şi pe Jenny în timp ce o săruta pe Venetia şi sînii aceia aurii 
cu sfîrcuri roz care se ridicau sub atingerea lui şi părul ei 
blond parfumat şi carnea moale de sub buzele lui, toate îi 
aparțineau şi lui Jenny. Pasiunea lui de băiețandru după 
femeia de neatins de pe ecran era acum domolită de trupul 
elegant şi mătăsos al fiicei ei. 

Venetia îşi trecu mîinile pe spatele lui Fitz, iubindu-l, 
degustînd plăcerea pe care o simțea atingindu-i pielea şi 
muşchii netezi. Buzele şi le simţea umflate după sărutările lui, 
sînii uşor îndurerați după mîngiierile lui, şi atunci cînd o 
pătrunse, începu să tipe de pasiune şi de plăcere, 
înfăşurîndu-se în jurul lui, trăgiîndu-l şi mai aproape, cît mai 
aproape, pînă cînd simţi cum urca pe cele mai înalte culmi. ÎI 
auzi şi pe el tipînd, dar ea era deja pierdută în pasiunea pe 
care o simțea, delirantă şi foarte confuză... dar desigur, el 
probabil strigase Vennie şi nu Jenny. 

Venetia se trezi din cauza bubuitului de tunet de 
deasupra apei. Un fulger lumină încăperea şi atunci descoperi. 
că era singură. Coborîndu-şi picioarele din pat, se îndreptă 
spre uşa băii, dar el nu era acolo. Descoperi însă un halat de 
baie alb, şi, înfăşurindu-se în el, urcă pe punte. El stătea 
foarte drept în.ploaie, urmărind desfăşurarea furtunii. 

ÎI privi preţ de cîteva momente, după care se strecură pe 
lîngă el, prinzîndu-l de talie pe la spate. 

— E periculos să stai afară pe o furtună ca asta, îi şopti. 

Fitz se întoarse căutînd să-i întilnească ochii. Arăta 
foarte ciudat, cugetă ea, ca şi cum ar fi fost la multe mii de 
mile depărtare. i 

— Venetia. Ea îşi ridică fața spre el, iar Fitz îi sărută 
buzele, încet, cu multă blîndete. Iti multumesc. 

Pentru un moment, se priviră în ochi, amintindu-și, după 
care el o prinse de mină şi o conduse pînă la uşă. 

— Trebuie să dormi puţin, îi spuse. E foarte tirziu. 

— Nu pot să stau cu tine? 

— O să ne vedem iarăşi mîine dimineaţă. Haide, fugi la 
culcare acum. 

El o lăsă chiar la uşa ce dădea în capul scărilor de la 
cabina ei şi îi mai sărută o dată degetele, înainte ca ea să 
înceapă să coboare. Rămase acolo pînă cînd auzi uşa 
cabinei închizîndu-se, după care se întoarse la locul său de 
pe punte, urmărind furtuna şi ascultînd bubuitul tunetelor. 

Strălucind de dragoste şi de căldură, Venetia se cuibări 
în pat, amintindu-şi şi încercînd să retrăiască întregul episod 
al dragostei lor. Nu era decit un singur gînd ce nu-i dădea 
pace în mijlocul acelei frumuseți şi al fericirii. De ce oare 
atunci cînd îi spusese „mulțumesc“ sunase atit de final? 
Aproape la fel ca şi adio. 

Fitz plecă înainte de revărsatul zorilor, luînd cu el micuța 
barcă cu motor şi mergînd apoi direct la Grantley Adams 
Airport. Avionul lui fu primul care decolă în dimineaţa aceea, 
cu destinația New York. 

Venetia îi citi scrisoarea în realitatea luminoasă a 
dimineții însorite. Se terminase, deşi nici nu începuse bine. El 
voia ca ea să-l uite, era atît de tînără şi atit de drăguță încît se 
lăsase pradă tentaţiilor. Voia să-i mulțumească, să-i spună să 
nu fie jignită şi că fusese o iubită frumoasă şi generoasă, mai 
mult decît ar fi meritat el. Ar fi dorit ca ea să şteargă noaptea 
petrecută împreună din amintire, aşa cum de altfel o va şterge 
el. Cînd se vor întilni data viitoare va fi totul ca şi cum nimic 
nu s-ar fi întîmplat. 

Dar de ce? De ce, cînd totul fusese atit de perfect? Din 
cauza lui Morgan? Încuind uşa cabinei, Venetia se aruncă pe 
pat şi începu să plîngă. Oh, Doamne, de ce trebuia viața să 
fie atit de complicată? De ce? Şi de ce nu l-a întîlnit pe Fitz 
primul? 


Morgan fu uimit să audă de la pilotul de la McBain Learjet 
că Fitz se întorsese deja la New York. El se aşteptase să-l 
găsească pe Fiesta; odihnindu-se. Ştia că asta era ceea ce-i 
sugerase doctorul Walden, şi încă cu foarte multă fermitate. 
Şi nu din cauză că era ceva fizic în neregulă cu Fitz, spusese, 
dar nici un bărbat la peste patruzeci de ani nu putea menţine 
un asemenea ritm. Venise timpul s-o ia mai domol, să 
savureze cît mai mult timpul liber, să înceteze să-şi mai îrîngă 
giîtul pentru următoarea mare afacere, şi apoi pentru 
următoarea. Cu alte cuvinte, adăugase el, trebuia să revină la 
acelaşi nivel şi viteză cu ceilalți muritori de rînd. Dar, ca de 
obicei, Fitz făcea numai după cum îl tăia pe el capul. Dar 
totuşi era foarte ciudat că nu-l sunase şi pe el la Rio. Fusese 
atit de îngrijorat de afacerea aceea cu brazilienii. Ei bine, 
acum nu mai conta, o să-l sune diseară ca să-i spună că totul 
se aranjase, iar afacerea urma să se semneze săptămîna 
următoare cînd se termina şi cu completarea şi definitivarea 
documentelor. 

Şi acum, cugetă Morgan încîntat, acum mă pot relaxa şi 
eu, bucurîndu-mă de prezenţa Venetiei. 

Nu venise la aeroport ca să-l întimpine, deşi el se cam 
aşteptase s-o găsească acolo, aşa că se simţi ciudat de 
dezamăgit. 

Dar o găsi aşteptindu-l în port, chiar lîngă şalupă, arătînd 
foarte bronzată şi foarte drăguță, exact aşa cum credea şi el 
s-o găsească. 

— Este atît de bine să fii aici, îi spuse în timp ce o 
îmbrăţişa. Nici nu pot să-ți spun cît de singur m-am simțit fără 
tine... atît de singur, aşa că ţi-am adus pe puţin jumătate de 
duzină de cadouri. 

— Oh, Morgan... 

— Onh, Morgan, ce? Nu poate un tip să cumpere cîteva 
cadouri fetei pe câre o iubeşte? 

Ea îl privea fără nici un fel de expresie. Toată treaba se 
înrăutățea din ce în ce mai mult, şi de-abia începuse. 

— Apropo, îi zise prinzîndu-i mîna în mîna lui, în timp ce 
stăteau unul lîngă celălalt în şalupa care-i ducea către iaht, 
miss Haven, eşti scutită de serviciu o săptămînă întreagă. Şi 
diseară o să te duc la cel mai drăguţ şi mai intim restaurant de 
pe insulă. Ştiu cît de pretenţioşi sînteţi voi, bucătarii, cînd vine 
vorba de mîncare, aşa că te pot asigura încă de pe acum că 
este excelentă şi la fel şi vinul, şi lumina lumiînărilor. Bagatelle 
este cum nu se poate mai potrivit. Şi după aceea am de gînd 
să te duc undeva unde să putem dansa. | 

— Bagatelle... dans... Oh, Morgan... Il privi neajutorată. 

— Asta-i tot ce poti să spui? „Oh, Morgan“ unui tip care a 
călătorit mii de mile doar ca să poată fi alături de tine? Of, 
Venetia, o strînse din nou aproape de el, nu eşti şi tu la fel de 
bucuroasă să mă vezi pe cit sînt şi eu? 

Venetia îi rămase recunoscătoare că n-a aşteptat şi 
vreun răspuns la întrebarea lui. 

— Şi miine; continuă el exuberant, am de gind să te 
întrec la schiul pe apă. Şi ai pescuit vreodată peşti pe sub 
apă? Nu? Atunci ne vom încerca norocul cu o caracudă, ce 
părere ai de asta? 

În ciuda ei înseși, Venetia începu să rîdă. 

— Eşti incredibil, Morgan. De ce nu eşti obosit şi siciit 
după o astfel de călătorie? 

— Pentru că sînt îndrăgostit, îi răspunse el cu simplitate. 


Încercase din răsputeri să-l oprească s-o ducă la 
Bagatelle, dar el se încăpăținase. Era exact genul de local de 
care ea s-ar fi putut îndrăgosti, ştia el prea bine. 

Oricare altă dată ar fi avut mare dreptate, numai că în 
seara aceea era de nesuportat. Trebuia să-i spună, era 
obligată. 


314 


— Morgan. Puse jos furculita cu care se prefăcuse pînă 
atunci că mînca peştele delicat pregătit de pe farfurie. 
Morgan, trebuie să-ţi spun ceva. 

— Nu-ţi place peştele, o necăji el. Probabil că nu e 
pregătit după standardul tău. , 

Ea însă nu reuşi nici măcar să zimbească. 

— Nu, nu e asta. Morgan, este foarte serios. 

El o privi surprins. 

— Bine. Acum spune-mi, scumpo, ce anume te frămîntă? 

Acum era momentul potrivit. 

— O să plec de pe Fiesta, Morgan. Mă întorc la Londra. 

El rămase împietrit. 

— Dar de ce? Nu eşti fericită aici? 

— E doar sentimentul ăsta pregnant că... sînt aici sub 
nişte false pretenții. 

Morgan îi prinse mîna cu mîna lui, strîngînd-o peste 
masă. 

— Vennie, dar de ce? Eşti un bucătar la fel de bun ca 
oricare altul, cu siguranță, pentru Fiesta. Oare ţi-a făcut tata 
necazuri? Asta-i problema? 

— Nu. Oh, nu! Chiar deloc. Venetia simţi cum obrajii îi 
ardeau într-o nuanţă purpurie atunci cînd evită privirile 
iscoditoare ale lui Morgan. Nu era în stare s-o facă, nu-i putea 
spune despre ea şi despre Fitz. Aşa avusese de gind, dar era 
mult prea greu, mult prea dureros. El era atît de dulce, atît de 
drăguţ. E vorba doar despre faptul că nu prea am pentru cine 
să gătesc. Nu e nimeni acolo. 

— Atunci pur şi simplu distrează-te, scumpa mea. Înoată, 
fă plajă, relaxează-te. Oricum este mai bine decit la Londra în 
perioada asta a anului, nu? Şi, în afară de asta, am şi eu 
şansa să te văd mai mult. 

— Morgan, ăsta este un alt lucru. Nu sînt foarte sigură că 
ar trebui să continui să mă vezi, vreau să spun, nu sînt tocmai 
sigură dacă sînt fata potrivită pentru tine. Nu vreau să-ți 
răpesc din timp, Morgan, mai ales cînd l-ai putea petrece cu 
altcineva. 

— Hei, ia stai puţin. Acum chiar că e serios. Strînsoarea 
lui se întări pe mîna ei tremurătoare. Ce s-a întîmplat? Mie mi 
s-a părut că lucrurile dintre noi mergeau destul de bine. De ce 
numai două săptămîni la bordul Fiestei te-au făcut să gindeşti 
altfel? 

Venetia însă nu-i răspunse, ci rămase să privească 
concentrată la paharul cu vin roşu, acelaşi soi din care băuse 
şi împreună cu Fitz. 

— E din cauza mea, scumpo? Te-am făcut să te simţi 
nesigură? Nedorită? N-am vrut să... am vrut doar să te las să- 
ti alegi tu timpul, să te obişnuieşti cu mine şi cu viaţa de 
călător pe care o duc. Pentru că tot la aşa ceva trebuie să te 
aştepţi şi dacă te măriți cu mine. 

Venetia ridică mîna, încercînd să-l oprească. Ştia ce 
anume avea de gînd să spună şi cu o lună în urmă ar fi fost 
încîntată şi suresciiată să audă aşa ceva din gura lui. Şi 
totuşi, cu numai o lună în urmă, nu fusese decit un copil 
neştiutor. 

— Morgan! Nu. Te rog, nu. 

Lacrimile începură să-i curgă grăbite pe obraz şi ea le 
şterse jenată. 

— Hei, Vennie, vino-ţi în fire. 

Morgan era atit de dulce, atit de blind şi de grijuliu. Şi atît 
de chipeş. Orice fată s-ar fi considerat foarte norocoasă să fie 
iubită de el. Orice fată în afară de ea. 

— Poate că grăbesc prea tare lucrurile. N-am vrut să fac 
aşa ceva, Vennie, eu am vrut să-ți dau cît mai mult timp, eşti 
atit de tînără. 

Vennie se agăţă disperată de acest motiv. 

— Da, ăsta-i unul dintre motive. Mă simt mult prea tînără 
pentru o căsătorie, Morgan. Mult prea tînără pentru atitea 
responsabilităţi... De asta ar trebui să plec de pe Fiesia, 
departe de iine. Nu vreau să te încurc. Vreau să spun, e 
posibil să nu mă mărit niciodată... înţelegi, Morgan, niciodată. 

Morgan se lăsă pe spate în scaun. Din toate lucrurile pe 
care le-ar fi putut spune, în nici un caz nu s-ar fi aşteptat la 

aşa ceva. Părea depăşită de situaţie şi confuză. Oare o 
împinsese prea tare, o grăbise prea mult? 

— la-o încetişor, scumpo, îi zise el cu binişorul. Uite ce-i, 
nu fugi de mine, Vennie. Iti promit să nu te grăbesc, să nu te 
sicîi. Dacă vrai, pot chiar să plec miine. Ca să te las să stai 
singură o vreme, să-ți pui gîndurile în ordine. Şi unde e mai 
bine decit pe “sta? Nu pleca, Vennie. Pentru că dacă pleci 
o să am sentin:entul că te-am pierdut pentru totdeauna. Te 
rog. 

Dar adevărul era că trebuia să plece, şi o ştia foarte bine. 

— Te rog, Vennie, rămii. 

Vennie. şi reaminti cum Fitz îi strigase numele în culmea 
pasiunii. O iubise în noaptea aceea, era sigură de asta, iar 
dacă pleca de pe Fiesta, asta însemna să nu-l mai vadă 
vreodată. Dar dacă rămiînea, Fitz se va întoarce pe iaht în 
cele din urmă, pentru că nu putea sta departe la infinit, şi 
atunci va fi obligat s-o întilnească iarăşi şi exista şansa destul 
de slabă să se răzgindească totuşi în privinţa ei. 

— Bine, Morgan, o să rămîn. Faţa lui îi arătă foarte clar 
uşurarea pe care o simțea. Dar... 

— Ştiu, ştiu, i-o luă el înainte, dar... şi sînt de acord cu 
acest dar, pentru moment. S-a făcut? 

Işi strinseră solemn mîinile peste masă. 

— S-a făcut, îi răspunse ea. ludă, cugetă cu amărăciune. 


Capitolul LE 


Din punctul de vedere al lui Stan, George V era cel 
mai bun hotel din întregul Paris. Desigur mai erau şi aceia 
care-l preferau pe Lancaster, dar acela era puţin cam prea 
sobru pentru gustul lui. George V era mereu aglomerat, 
lucrurile parcă mergeau de la sine, simţeai că mai exista şi 
puţină activitate, ca şi la Sherry Netherland din New York, 
casa lui departe de casă. De fapt, cugetă Stan, dacă n- ar 
fi fost Jessie, ar fi fost foarte fericit, da, da, foarte fericit să 
stea la Sherry. Un loc minunat, confort, serviciu de cameră, 
lux, fețe cunoscute încă din Los Angeles trecînd pe la bar 
în fiecare seară, promițind o mică aventură rapidă — ce 
putea cere un tip mai mult de atit de la viață? 

— Jessie? strigă. O s-o sun pe Paris Haven. Vrei să 
vorbeşti şi tu? 

Jessie era în dormitor probînd un costum Dior pe care- 
| cumpărase cu o zi în urmă şi tocmai îi fusese livrat. Bine, 
îl va putea purta diseară la cină. 

— Paris, cine? 

— Haven... doar o ştii, puştoaica lui Jenny. 

— Oh! Acea Paris. Sigur, o să-i spun măcar bună 
ziua... stai puţin, Stan, tu ai cumva de gînd s-o inviti 
diseară la cină împreună cu noi? 

— Păi, i-am cam promis puştoaicei, ştii tu, cînd a fost 
în Los Angeles. l-am spus c-o s-o invităm la cină, şi 
probabil că de abia aşteaptă treaba asta, Jessie. 

Jessie îl privi furioasă. Nu voia să meargă la Lasserre 
cu Paris Haven, era mult prea franțuzoiacă pentru gustul 
ei, şi oricum nu-i plăcuse niciodată de ‘Jenny. Stan fusese 
mereu mult prea apropiat de ea. 

— Păi, i-am invitat deja pe cei doi Johnson, izbucni ea. 
Stau la Ritz şi astăzi am dat nas în nas cu ea la magazinul 
Givenchy. Nu vreau să vină şi Paris, este prea morbidă şi o 
să vrea să discute doar despre maică-sa. 

— E pe dracu', înjură Stan, ridicînd receptorul şi cerînd 
numărul într-o franceză surprinzător de fluentă. 

Işi aprinse un trabuc şi aşteptă să i se facă legătura în 
timp ce Jessie îl privea furioasă. Afurisitele alea de 
trabucuri mereu împuțeau tot locul. 


Paris era frumoasă. Era:la fel de subţire ca o rămurică, 
pasionant de palidă, cu părul tăiat foarte scurt şi pometi 
proeminenţi. Subţirimea aceea o prindea de minune, dar 
nu şi aerul de nemîncată. Acceptase acel fapt după 
dezastrul prezentării sale cînd toate ambițiile ei 
rămăseseră doar nişte ruine şi balanța bancară zero. Nu 
doar balanţa ei bancară, dar pierduse şi toţi banii surorilor 
ei. Dacă n-ar fi fost faptul că se simțea responsabilă şi că 
trebuia să le răsplătească în vreun fel, probabil că s-ar fi 
sinucis chiar în noaptea aceea, mai ales cind Olympe nici 
măcar nu catadixise s-o sune. 

Olympe fusese singura licărire de speranţă, singura 
verigă posibilă dintre dezastru şi succes. Olympe îi 
cunoştea pe toți, oamenii din lumea modei ar fi ascultat-o, 
îi respectau părerile. Cînd Didi îi spusese că fusese acolo, 
că prinsese exact finalul prezentării şi că declarase că era 
ceva superb, Paris sperase că poate Olympe o va ajuta. 
Mai ales după noaptea aceea. Se cutremură atunci cînd îşi 
aminti... era mai bine să nu încerce aşa ceva. In viața 
fiecărui om sînt cîteva lucruri de care îi este ruşine, îşi 
spusese singură în acele momente de depresie cînd retrăia 
cu ajutorul amintirilor acele evenimente — de regulă cînd 
era în pat, singură, în mijlocul nopţilor cînd nu putea dormi. 

Începu să urce scările pînă la atelierul său. Fusese o zi 
lungă la Mitsoko, unde lucra acum ca manechin. Ăsta era 
singurul lucru care-i mai rămăsese de făcut, tot ce ştia să 
facă după ce se dovedise o creatoare de modă ratată. 
lronia consta în faptul că acceptase această slujbă tocmai 
la Mitsoko din cauza căruia ratase totul — sau ar fi ratat 
oricum? Băgă cheia în broască cu gindul tot la Mitsoko. 
Din cauza asta părul îi era tuns scurt acum — toate fetele 
de la Mitsoko fuseseră obligate să se tundă, asta era 
imaginea pe care voia s-o prezinte pentru primăvară. 
Inchizînd uşa în urmă, îşi aruncă poşeta mare peste masa 
de croitorie care acum era plină de cărţi şi de reviste de 
modă, în loc să fie plină de schițe şi de materiale. Apoi luă 
în brațe pisoiul mic şi alb — fusese ca un' premiu de 
consolare din partea lui Didi — care venise în fugă s-o 
întîmpine mieunînd fericit. 

— Sigur că da, iubire, murmură în blana cotoiului, 
îmbrățişîndu-i trupşorul micut lîngă ea; cel puţin avea la 
cine să vină acasă. 

Şi singura ei satisfacţie din toată slujba pe care o avea 
la Mitsoko provenea din faptul că, deşi Finola era steaua 
spectacolelor japonezului, fusese în cele din urmă 
convinsă să renunţe la coama stufoasă de păr blond. Şi, 
fără acea podoabă capilară, arăta ca o şcolăriță tîmpită cu 
trăsături la fel de distincte ca şi o păpuşă Barbie; tot 
farmecul şi aerul dramatic dispăruseră dintr-o dată. lar 
Mitsoko thiar asta şi dorea de la modelele sale — nasuri 
elegante şi cizelate fin, gîturi cît mai lungi cu putință, guri 
expresive, poeţi proeminenţi — voia pur şi simplu oase, 
şi Finola parcă dintr-o dată nu le mai avea. De atunci nici 
n-o mai folosise şi îi vor trebui multe luni pînă cînd părul. îi 
va creşte iarăşi. 

Paris sărută pisoiul pe virful căpşorului alb şi luă 
pachetul cu pui din geantă ca să-l ducă la „bucătărie“, 
tăindu-l cît mai mărunt pentru prietenul ei cel flămînd. 

— Gata, Alice, ia şi mănîncă. Puse farfurioara pe 
podea şi pisica se repezi nerăbdătoare asupra ei. Nu ştia 
de ce îi pusese pisicii numele de Alice, ceva ce avea 
legătură cu pisica din Alice în ţara minunilor probabil — îşi 
amintea de Jenny care stătea şi le-o citea şi toate trei erau 
foarte încîntate de poveste. Dar nici la Jenny nu voia să se 
gîndească în seara aceea, n-avea rost să ia totul iarăşi de 
la capăt. Cel puţin, se gîndi Paris în timp ce-şi scotea 
pantofii şi-şi turna un pahar de vin alb, rece de la frigider, 
am învăţat să fac faţă viitorului cu mai mult realism în loc 
să stau şi să plîng peste greşelile trecutului. 

Telefonul începu să sune. Trebuia să fie ori Didi, 
verificînd-o aşa cum făcea în fiecare seară, doar ca să 
trăncănească puţin şi să se asigure că totul era în ordine, 
ori Alan Marcus, un tînăr şi foarte talentat fotograf, căruia îi 
promisese cam cu jumătate de gură să-l însoțească la o 
nouă galerie de fotografii şi,la o cină intimă după aceea. 

— Paris? Ce naiba mai faci? 

Vocea lui Stan Reubin trecu ca un şuvoi de apă rece 
pe spinare. Nu se aşteptase deloc ca trecutul să se 
furişeze iarăşi în viața ei tocmai în seara aceea sub forma 
lui Stan Reubin, şi, pentru un moment se blocă. 

— Stan. Sînt foarte bine. 

— Minunat. Ascultă, Jessie şi cu mine sîntem aici şi 
mi-am amintit că ţi-am promis o cină la Lasserre. Ei bine, 
seara asta, este cea cu noroc, Paris. Pune-ţi cea mai 
frumoasă rochie şi vino pînă aici — stăm la George V, gata 
şi aşteptînd să-ți oferim cea mai bună cină pe care ai 
gustat-o vreodată. Stan pufăi fericit din trabuc — se simțea 
întotdeauna bine cînd reuşea să-şi țină promisiunile. 

Paris era foarte tăcută, luptîndu-se cu minia care 
începea să crească tot mai mult în ea. Era o mînie 
îndreptată spre tot ceea ce i se întîmplase ei, mînie pentru 
eşecul ei, mînie pentru ceea ce se ascundea în spatele lui, 
şi o mînie ascunsă pentru tratamentul la care le 
supuseseră pe toate trei Bill împreună cu Stan. Nu şi-o mai 
putu reţine şi şi-o concentră cu toată forța asupra lui Stan, 
odată cu şuvoiul de cuvinte spuse pe un ton strident, dar 
egal. 

— Ascultă, bastard bătrin şi hoț, începu. Dacă-ţi 
închipui că-mi oferi o mare cinste ieşind cu mine la cine 
ştie ce restaurant scump şi plătindu-mi cina cu banii mamei 
mele, atunci te înşeli. Ai făcut destui bani pe spinarea lui 
Jenny cît să trăieşti mai mult decit confortabil întreaga 
viață, dar cînd lucrurile au început să meargă prost ai 
azvirlit-o cît colo. Putin ţi-a păsat de ea, sau de noi. Tu ai 
fost acolo doar ca să previi ce s-ar fi putut întîmpla, tu, 
Stan, cel mai deştept avocat pe care-l posedă Beverly 
Hills, nu? Şi atunci cum de s-a putut ca un avocat să-şi 
vadă clientul furat fără ruşine, şi cu toate astea să nu se 
îngrijească să se rezolve problema? Puțin ţi-a păsat 
vreodată de noi, de vreuna din noi, am dreptate, Stan? De 
fapt, chiar mă îndoiesc că ai avut vreun gînd în legătură cu 
noi pînă la moartea lui Jenny. O moarte foarte convenabilă, 
nu crezi? Vreau să spun, oare ce s-ar fi întîmplat dacă ar fi 
rămas în viață? Atunci ar fi trebuit date nişte explicaţii, nu? 
Explicații publice. Doar ştii cît de mult îi plăcea lui Jenny 
publicitatea! 

Stan rămăsese cu gura căscată, iar trabucul îi stătea 
atîrnat, de abia fumegînd între degetele țepene. Jessie îl 
privea uimită. 

Ce naiba păţise fata asta? se tot întreba Stan, în timp 
ce cuvintele ei continuau să-i asalteze urechea. Acum îl 
ameninţa, îl ameninţa cu un proces — avea de gînd să-l 

dea în judecată în beneficiul surorilor ei! lisuse Cristoase! 
Stan îşi înghiţi cu greu nodul din git. 

— Gata, Paris, ştiu că eşti puțin supărată... lată că 
iarăşi se pornise. Nu era posibil. să ştie ceva, nu? Şi cum? 
Nu, nu, era imposibil. Bine, gata, Paris, hai să luăm o cină 
liniştită şi să discutăm, cu calm. Tu încă eşti supărată. 

Paris însă se simțea mult mai bine; o dată avea şi ea 
atuul cîştigător şi Stan Reubin începuse să clacheze. 
Atunci cînd îl amenințase că-l dă în judecată revenise dintr- 
o dată la viață şi încercase s-o oprească. Poate chiar ar 
trebui să-l dea în judecată, poate că bastardul chiar 
ascundea ceva. 

— Şi asta i se va întîmpla şi lui Bill Kaufmann, 
continuă pe un ton şi mai ridicat. Aşteptaţi-vă la o citaţie din 
partea tribunalului, domnule Reubin. Oh, şi dacă tot veni 
vorba, puteți să-i spuneți lui Jessie că miine se deschide 
un nou raion la Chloe — poate lăsa cu uşurinţă cîteva mii 
din banii lui Jenny şi acolo, cît încă îi mai aveți! 

Trînti telefonul şi luă o înghțitură zdravănă din paharul 
cu vin. Doamne, ce bine se simțea, mai bine de cum se 
simţise în ani de zile. 


Lasserre era tot ce i se spusese că va fi, exact aşa 
cum trebuia să fie un restaurant bun, cugetă Stan jucîndu- 
se cu pateul din ficat de gîscă garnisit cu struguri albi. Şi 
atunci de ce nu se bucura de el atît de mult precum ar fi 
trebuit? Jessie era ocupată să trăncănească cu familia 
Johnson, un cuplu destul de drăguţ din New York pe care 
Stan îi întîlnea doar din cînd în cînd, numai că Frank 
Johnson îl.deranjase pe Stan insistind că acesta era unul 
din restaurantele la care trebuia neapărat să comanzi rață. 

— Fiecare rață e numerotată, îi spusese, la fel ca şi 
vinul bun. Nu e fantastic? 

Stan încercase să-i explice că Tour d'Argent era cu 
rațele, dar Frank Johnson nu fusese niciodată pe acolo, 
aşa că Stan cedase fără să mai încerce să lupte. Şi acum 
se înțepeniseră cu toții în rața aia blestemată. 

In seara aceea nu se simțea deloc în stare de o ceartă 
sau de contraziceri, aşa că o lăsase bucuros pe Jessie să 
conducă conversaţia. lisuse, Paris Haven asta îl supărase 
rău de tot, foarte rău, închipuie- ţi să-l amenințe că-l dă în 
judecată! Desigur că n-o va face, nici nu- şi putea permite, 
doar n-avea bani. Se întrebă dacă era destul de isteață să 
meargă cu cazul său la un mare avocat şi să-l facă să-l 
accepte, promițîndu-i un procent din ceea ce putea scoate. 
Pentru că avea un caz foarte bun, ca avocat o ştia prea 
bine, şi chiar dacă n-ar fi cîştigat procesul, reputaţia lui ar fi 
oricum terminată. Cînd s-o întoarce ar fi bine să-l sune şi 
pe Bill. Stan luă o înghiţitură din Meursault-ul pe care-l 
comandase la pateu — şi era un vin foarte bun. Ah, la 
dracu', ia uite cum se supărase pentru un mic nimic ca 
Paris Haven. Putea avea grijă de ea chiar şi cu mîinile 
legate la spate. La naiba, ar trebui să se distreze, venise 
pină acolo tocmai pentru aşa ceva! 

Chelnerul le aduse rața, însă Stan o îndepără cu o 
mînă. 

— Nu vreau aşa ceva, comandă el, revenindu-şi dintr- 
o dată. M-am răzgîndit. Adu-mi în loc de asta o porţie de 
giscă umplută. 

— Dar, Stan, se împotrivi Jessie, omul a adus rata şi 
sîntem cu toţii gata s-o mîncăm. O să dureze prea mult ca 
să-ți aducă altceva. 

— Cincisprezece minute, doamnă, le explică chelnerul. 

— E în ordine atunci. Stan se lăsă pe spate şi-şi pipăi 
buzunarele căutîndu-şi un trabuc. Voi apucaţi-vă de 
mîncat. Eu îmi aştept porția de gîscă. Şi, chelner, după 
asta, cred că ne-ar face plăcere la toți cîte o înghețată de 

mango. Îi făcu cu ochiul doamnei Johnson. O să-ți placă la 
nebunie, Îi promise. O să te răcorească minunat, după rața 
asta piperată. 

Pînă să vină gisca lui, Stan băuse mai mult de două 
pahare de Leoville Las Cases. Mirosea delicios, şi era 
aşezată pe bucățele de piine prăjită unse cu pate de ficat. 

— larăşi pateu, Stan, observă dezaprobatoare Jessie, 
inspectîndu-i farfuria. 

— Foarte bine, îi răspunse Stan apucîndu-se de 
treabă, eram mort.de foame. 

Şi ei îşi terminaseră rața — mai ales că Jessie în sinea 
ei îşi dăduse seama că Stan avusese dreptate, ar fi trebuit 
să comande altceva — şi stăteau liniștiți, sorbind din 
paharele cu vin şi privindu-l-pe Stan cum mînca. De aceea 
ce s-a întîmplat a venit ca o mare surpriză cînd l-au văzut 
dintr-o dată cu fața purpurie, incapabil să vorbească, şi 
gifiind ca şi cum n-ar fi avut suficient aer. Şi, chiar mai 
înainte ca ei să-şi dea seama, era deja mort. 


Capitolul 17 


Nu durase chiar atît de mult timp pe cù crezuse Bob 
Ronson ca să se infiltreze în anturajul lui Rory Grant; de 
fapt nu durase deloc mult, doar avusese nevoie de hainele 
potrivite, maşina potrivită, o provizie nelimitată de bani în 
buzunare şi numele unui traficant cunoscut. 

Adevărul era că Rory avea un suflet foarte simplu, fără 
să fie deloc la fel de deştept pe cît arăta de bine, fiind prin 
însăşi natura lui foarte prietenos. Şi nu punea întrebări. 
Puteai pretinde că cunoşteai aşa şi aşa pe cineva pe care 
şi el la rîndul lui îl cunoştea aşa şi aşa, apăreai în locurile 
potrivite suficient de des şi el bănuia că de fapt te cunoştea 
de ani întregi. Chiar şi aşa, cugetă Bob în timp ce-şi lega 
şireturile la pantofii de tenis marca Nike, pregătit pentru o 
partidă cu Rory, tipul era ca fizic impresionant, şi pe scenă 
şi în afara ei. Avea trupul unui atlet, şi chiar şi era, chiar 
unul foarte bun — mai mult ca sigur că îl va învinge astăzi 
pe teren. Rory avea ceva din graţia unui animal, fie că era 
pe terenul de sport, fie că dansa sau mergea simplu pe 
stradă, şi mai avea şi acea aparenţă de băiat inocent. Asta 
pînă cînd se droga zdravăn cu cocaină şi-l apuca paranoia. 
Mereu i se întîmpla aşa — vechii prieteni devenea dintr-o 
dată nişte duşmani de temut, oamenii de la studiouri îl 
spionau dintr-o dată, sau complotau împotriva lui. Atunci 
ochii lui albaştri se îngustau şi se zbuciuma dintr-o parte în 
alta fără linişte, de parcă ar fi încercat să-şi deconspire 
inamicii ce complotau între ei. Şi, desigur, noii prieteni, 
deveneau confidenţii lui. Nu mai era nici o îndoială în 
privința asta, dependenţa lui Rory de cocaină va face 
sarcina lui Bob mult mai uşoară. 

Bob ridică geanta de tenis Gucci şi-i verifică cu atenţie 
conținutul. Ascuns printre rachetele de tenis, prosop, 
cămăşi curate şi pantalonii scurţi, era şi un mic pacheţel, 
aranjat precum un cadou. Venise timpul să facă mişcarea 
decisivă asupra lui Rory. 


— Bun joc, Bob, strigă Rory alergînd să-i stringă mîna. 

Bob îl felicită în minte că nu sărise peste fileu aşa cum 
proceda majoritatea actorilor ca să pozeze în eroi. 

— Mă baţi şi cu miinile legate. Zîmbi. Nu mă pot ţine 
după tine, Rory. 

— Ai nevoie de ceva mai mult antrenament, asta-i tot. 
Rory îşi ştergea cu un prosop părul umed de transpiratie, 
în timp ce stăteau aşezaţi pe o bancă de la marginea 
terenului, recăpătindu-şi suflul. Ce-ai zice să înotăm puţin 
ca să ne mai răcorim? 

— Eu m-am gindit să mă duc la club şi să fac o baie 
de aburi, să- mi mai relaxez muşchii încordaţi. Bob îşi vîri 
racheta în sacoşă, după care trase fermoarul. Totuşi, ce 
faci în seara asta? 

— Nimic special. Ce-ar fi să vii şi tu? O să chem şi 
vreo două fete şi ne distrăm pe cinste. 

— În regulă. Şi asta îmi aminteşte de ceva. Bob 
desfăcu iarăşi geanta. Am un mic cadou pentru tine. Poţi 
să-mi spui diseară ce părere ai despre el. Se ridică şi-şi 
înfăşură puloverul alb pe după umeri, cam în stilul lui Rory, 
zîmbind în timp ce se îndrepta spre poartă. 

— Hei, strigă Rory, examinînd cu plăcere pachetul 
învelit în hirtie strălucitoare, hei, e foarte drăguţ din partea 
ta. Ce-i înăuntru? 

Bob îi făcu cu mîna. 

— Desfă-l, îi sugeră. Ne vedem mai tirziu. 

La naiba, se gîndi Rory, nimeni nu-i făcea cadouri aşa 
cu una cu două, exceptind Crăciunul şi atunci alea nici 

măcar nu contau ca nişte cadouri, doar nişte mite din 
partea celor care făceau bani frumoşi pe spinarea lui. 
Desfăcu hirtia frumoasă şi rămase uimit holbîndu-se la 
micul borcănaş cu pudră albă. Trebuia să fie acolo pe puţin 
o jumătate de uncie! Lăsă să-i scape un şuierat de 
admiraţie. La naiba, Bob ăsta era un altfel de om — şi 
punea rămăşag că praful era de bună calitate. Cea mai 
bună. Băgind cocaina în buzunar, se grăbi să ajungă în 
parcarea în care-l aştepta Ferrari-ul cel negru. Era un băiat 
de ispravă, Bob ăsta, un bun prieten. O să se distreze pe 
cinste diseară, o să aibă el grijă de treaba asta. O s-o sune 
pe Margie — n-o mai văzuse de o veşnicie — şi poate şi 
pe Joanne... mda, asta era. Zimbi fericit, aruncă sacoşa pe 
scaunul din spate şi se urcă în maşină. Ce putea dori un 
bărbat mai mult decit un Ferrari negru, se întreba în timp 
ce ieşea din parcare şi o jumătate de uncie de cocaină de 
cea mai bună calitate? 


Toţi patru stăteau pe nişte perne în jurul unei bucăţi 
mari de marmură neagră sprijinită de patru lei sculptați în 
piatră şi care reprezenta măsuța de cafea a lui Rory. 
Ferestrele mari ce dădeau în portul din Newport Beach 
fuseseră închise pentru a ţine cît mai departe ceața ce 
venise dintr-o dată de pe mare împreună cu o bruscă 
scădere de- temperatură, jaluzelele fuseseră şi ele trase şi 
deasupra lor nu strălucea decît un singur candelabru ce le 
lumina doar feţele. Toţi patru sorbeau vin alb din nişte 
pahare de cristal supradimensionate, din cînd în cînd luînd 
cite o mică cantitate din movilița de praf alb, aranjată 
precum caviarul într-un bol de argint, înconjurat de 
bancnote de douăzeci de dolari, pentru că Rory le spusese 
că aşa era tradiţia. Toată lumea se servea din bol cu 
excepția lui Bob. 

Margie deja îşi făcuse plinul. Stătea tolănită pe spate 
pe perna imensă, cu fețişoara ei de fată de optsprezece ani 
deja lipsită parcă de expresie şi foarte palidă, cu ochi 
strălucitori, cuvintele curgîndu- i de pe buze în timp ce 
trăncănea încontinuu despre nimicuri. Avea o piele 
frumoasă iar părul îi era tăiat în şuvițe drepte şi era 
îmbrăcată într-o pereche de blugi purpurii cu o cămaşă 
Ralph Lauren. Era, cugetă Bob cu tristețe, fiica cuiva, 
produsul. vreunei familii ce aparţinea clasei mijlocii de prin 
Encio şi care îi dăduseră totul, cărţi de credit astfel încît să 
poată merge simbăta la cumpărături la Galleria, o maşină 
la cea de-a şaisprezecea aniversare pentru că şi ceilalți 
colegi de şcoală. aveau maşini — şi cine să te ducă la 
şcoală dacă nu mama, şi mai bine te lipseai de aşa ceva! 
Margie îşi primise libertatea şi o făcuse lată. 

Joanne reumplu paharele şi trase adînc din Marlboro. 
Ea era un alt gen, poate ceva mai în virstă decit Margie, 
poate chiar spre douăzeci şi patru? O actriță, una serioasă, 
după cum se prezentase. Avea de gînd să părăsească 
oraşul cumplit chiar în următoarea săptămînă, plecînd 
înapoi la New York ca să joace Shakespeare în Central 
Park pentru sezonul de vară. Urma s-o interpreteze pe 
doica Julietei şi asta i se părea mult mai bine decit o 
jumătate de duzină de roluri episodice în seriale ale căror 
generice treceau atit de repede- încît nimeni în afară de 
actori nu ştia cine anume juca. Ea era actriţă de teatru şi 
asta voia să rămînă — voia luminile rampei şi aplauze. 

— Realitatea! rosti Joanne cu emfază. Nu mai vreau 
porcării de astea de pe aici, Rory. Oh, pentru tine este 
perfect, tu eşti altfel, arăţi aşa cum arăţi, parcă special croit 
pentru ecran. Fața mea nu este atit de fotogenică, este 
mult prea inegală. 

— Dar tu, Bob? Rory aranjă patru dîre imaculate de 
cocaină. Tu cu ce te ocupi? 

Bob ridică din umeri. 

— Nu cu prea multe. Există afacerile de familie în Est 
— se presupune că eu trebuie să mă ocup să încep ceva 
pe aici, dar e prea uşor să fii distras. Zimbi în directia lui 
Rory. Petrec prea mult timp jucînd tenis cu tipi ca tine, sau 
pe la petreceri. Dar trebuie să găsesc ceva de făcut cit de 
curînd sau ai mei or să-mi taie toate fondurile. 

— Atita timp cît banii continuă să vină, îi spuse Rory 
pasînd cocaina spre Margie, trebuie să încerci să faci ceva, 
Bob, doar ştii foarte bine. la-mă pe mine de exemplu, am 
fost foarte sărac, dar pînă la urmă am reuşit, dar am şi 
muncit pentru asta! 

— Doar n-ai de gînd să începi iarăşi să ne povesteşti 
cît de sărac ai fost, nu? îl întrebă veselă Margie. Trase 
drogul pe nas foarte încîntată şi izbucni în rîs atunci cînd 
Rory îi aruncă o privire îmbufnată. Tu n-ai fost niciodată 
sărac, îi zise ea, întinzîndu-se peste masă ca să-l bată 
uşor pe obraz. Au existat mereu nişte cucoane bătrîne care 
au avut grijă să nu mori de foame. Ca şi Jenny. 

— La dracu'! Mînia sclipea în ochii îngustaţi ai lui Rory. 
Şi mai taci din gură şi nu vorbi despre Jenny. . 

— De ce? Te simţi vinovat? Hohotele de rîs ale lui 
Margie răsunau în toată încăperea iar Bob privea cu un 
interes crescînd cum furia lui Rory creştea tot mai mult. 

— Hei, voi doi, isprăviţi cu cearta şi pasaţi drogul şi la 
mine. Joanne inspiră linia ei, după care trecu hirtia spre 
Bob. Bob însă, o trecu uşurel peste masa de marmură în 
fața lui Rory. 

— Hei, Bob, tu de ce nu te serveşti din chestia asta? 
Mi-ai cumpărat tot ce-a fost mai bun, dar nu te-am văzut 
vreodată folosind aşa ceva. Un gînd îi trecu fulgerător prin 
minte şi îl privi pe Bob alarmat. Hei, ascultă, îi zise 
aplecîndu-se peste masă şi vorbind în şoaptă, foloseşti 
altceva... ştii tu, ceva mai dur? 

Bob îi întoarse privirea şi ridică din umeri. 

— lisuse, Bob, asta-i foarte rău, te poate omori! Haide, 
omule, n-ai nevoie de porcăria aia. Asta-i ce trebuie, ăsta-i 
unicul drog sigur, orice altceva îţi arde creierii şi-ţi bagă 
trupul în boală. Uită-te la noi, Bob, sîntem doar puțin făcuţi, 
puţin mai fericiţi, asta-i tot. 

— Dar cum e cu injectiile? 

— Ce-i cu ele? rise Margie, care acum se întinsese cit 
era de lungă pe perne. 

— Mda, păi am renunţat la treaba asta, încă din... 

— Din octombrie? întrebă Margie visătoare. 

— Taci din gură, Margie, sau te trimit pachet acasă, o 
ameninţă Rory. 

Margie începu să chicotească dar nu mai spuse nimic. 

— Sînt mort de foame, interveni Bob. Ce-ati zice de 
ceva de mîncare? 

— Sigur. Joanne începu să pipăie podeaua căutîndu- 
şi poşeta. Mi- ar prinde bine ceva de mincare. 

— Atunci hai să mergem la Scala. Rory se întinse 
după telefon fără să mai aştepte răspunsul lor. Lui îi plăcea 
la Scala; şi çu siguranţă că vor avea o masă pentru el; se 
purtau foarte frumos cu el, în locul ăla, şi în afară de asta, 
putea pune cecul pe spezele studioului. Şi nu erai sigur 
niciodată cu cine te întîlneai pe acolo. Era bine să fii văzut 
prin asemenea locuri. Totuşi nu şi cu Margie, se vedea de 
la o poştă cît de drogată era. 

— Tu rămii aici, o informă el. Cînd ne întoarcem îţi 
aducem şi ţie o pizza. 

Margie se răsuci pe burtă ca să dea drumul la aparatul 
stereo. 

— Desigur, îi răspunse, cel puțin atita timp cit laşi 
chestia asta aici. Işi înfundă un deget în bolul de argint, 
după care îl scoase şi-l linse, rizînd. 

— Margie a început să întreacă măsura, mormăi Rory 
în timp ce se urcau în maşină. Trebuie neapărat să scap 
de ea. Trebuie s-o trimit înapoi în vale. 

Rîdeau cu toți atunci cînd maşina luă viteză prin ceața 
ce împiînzise bulevardul Santa Monica. 


Margie stătea într-un separeu la Du Par's pe Ventura 
Boulevard, mîncînd clătite ce înotau în unt şi sirop de artar. 
Lîngă ea mai avea o farfurie plină cu şuncă prăjită, portie 
dublă şi un pahar de lapte bătut cu aromă de căpşuni în 
faţă, toate astea reprezentind gustarea ei de după miezul 
nopții. Bob întoarse capul într-o parte incapabil s-o 
privească cum Înmuia şunca în sirop şi cum o ronţăia 
fericită. 

— Nici nu mi-am dat seama ce foame îmi era, îi zise 
ea încîntată. Idiotul ăla de Rory ar fi trebuit să-şi 
amintească şi de pizza mea. 

— E un tip ocupat, îi răspunse Bob. Nu poate ţine 
minte chiar tot. 

— Mda. Probabil că e adevărat. Hohotele ei de ris 
răsunară prin încăperea surprinzător de aglomerată. 
Cafeneaua Du Par's era foarte populară gloatelor ce 
ieşeau de la ultimele spectacole precum şi oamenilor 
obosiţi şi singuri, pregătiţi pentru o cană cu cafea şi un 
sandviş înainte de culcare sau pentru clătitele lor faimoase. 
Dar eu una cred că uită doar atunci cînd vrea, continuă în 
timp ce ronţăia o altă felie de şuncă, întinzind farfuria şi 
spre Bob. la, încearcă una din astea, e bună. 

Bob aşeză şunca pe farfuria pe care o avea în faţă, 
plină cu plăcintă cu mere pe care o comandase ca pe un 
fel de desert pentru Margie. Voia s-o ţină acolo cit de mult 
îi stătea în putere, pentru că era suficient de drogată ca să 
vorbească fără să gîndească, şi totuşi nu terminată, aşa 
cum fusese atunci cînd plecaseră la restaurant fără ea. 

— Ce vrei să spui că uită doar atunci cînd vrea? 

Margie îşi dădu părul din ochi cu nişte degete 
unsuroase şi se concentră asupra clătitelor. 

— Ştii tu, atunci cînd este convenabil. 

— Cum ar fi? sugeră Bob. 

— Oh, ca în seara asta cu pizza, n-a uitat, doar a vrut 
să mă pedepsească pentru că am adus vorba despre 
Jenny. E foarte sensibil în privința asta, încă de cînd... 
Margie îşi băgă în gură încă o felie de şuncă, mesteciînd şi 
gindindu-se. 

— De ce, pentru că în noaptea aia era împreună cu 
ea? întrebă Bob încercîndu-şi şansa. 

Margie încetă să mai mestece şi îl privi uimită. 

— Vrei.să-mi zici că ţi-a povestit? 

Bob ridică nepăsător din umeri. 

— Sîntem prieteni buni. 

Margie îşi aminti de cocaina pe care i-o dăduse cadou. 

— Corect, sigur. Ei bine, eu una habar n-am ce s-a 
întîmplat atunci între ei, dar el s-a întors acasă căzut rău. 
Cînd plecase era drogat bine, dar cînd s-a întors era 
perfect treaz. 

Incepu să ridă, amintindu-și. 

— Şi cam pe la ce oră s-a petrecut treaba asta? o 
întrebă Bob împingînd spre ea farfuria cu plăcintă de mere. 
Cam pe la trei şi jumătate, aşa-i? 

— Mda, cam aşa... țin minte că ea l-a sunat pe la 
douăşpte' şi jumătate şi eu m-am înfuriat rău de tot. Ne 
distram atit de bine pină atunci, şi Rory mi-a zis că trebuie 
să meargă şi să vorbească cu ea. Rahat! Incepu să soarbă 
laptele băut prin pai, însă cum îi muşcase vîrful făcea un 
zgomot siciitor. Ştii cum m-am simţit atunci? Vreau să 
spun, eram împreună în pat, şi el pleacă să se întilnească 
cu băbătia aia! lisuse, Bob, mi-a luat şi maşina, spunea că 


333 


Ferrari-ul lui bătea prea tare la ochi. Şi eu care credeam că 
tocmai de asta îl şi cumpărase. 

Slavă Domnului pentru gurile slobode, cugetă Bob, 
cerînd nota de plată. Aflase de la Margie tot ce trebuia să 
ştie. Acum ştia cum să-l preseze bine pe Rory. 

— Hai, îi zise, căutînd prin buzunare cheile de la 
maşină. Te duc pînă acasă. Arăți de parcă ai avea mare 
nevoie de un somn bun. 

— Acasă? Margie îl privea uimită pe sub bretonul 
copilăresc. Dar am crezut... 

— Uită de asta, i-o tăie Bob îndreptîndu-se spre uşă. 
Mie-mi plac doar băbătiile. 

— Oh! Margie îşi luă poşeta şi o porni pe urmele lui. 
Acasă! Dar nu era decit unu şi un sfert. Doamne, ce 
dobitoc se dovedise a fi pînă la urmă! 


Capitotul ta 


Sătucul Marina di Montefiore zăcea cuibărit pe coasta 
stincoasă a Campaniei, aşezat chiar lîngă o curbă 
mătăsoasă de nisip alb la sud şi un mic port natural la 
nord. O panglică subtire de drum şerpuia pînă în vîrful 
dealului cafeniu din spate, evitind sătucul pînă cînd 
ajungea pe şoseaua principală de coastă, undeva destul 
de departe. Prea departe ca hoardele de turişti cu 
autobuzele lor aglomerate să se obosească să-l 
descopere. Numai cei foarte norocoşi puteau desluşi la 
distanţă nisipul alb al plajei şi bărcile de pescuit ancorate în 
port sau zidurile de un ocru palid şi acoperişurile de ţiglă 
ale străvechiului palat de pe dealul său de deasupra mării, 
iar cine fusese suficient de curios ca să străbată potecile 
pînă acolo, atunci îi descoperea şi farmecul de 
necontestat. i 

India se îndrăgostise de Marina di Montefiore imediat 
ce-l văzuse. Satul avea parcă o calitate care nu ținea deloc 
de trecerea timpului, cu străduțele lui umbrite de copaci 
semeți, cu fîntînile arteziene, şi cu vechile căsuțe spoite în 
alb ale pescarilor. li plăcea la nebunie răcoarea întunecată 
plină de arome a micuțelor magazine care vindeau 
salamuri şi cîrnăciori, vinuri şi brînzeturi şi pîine proaspăt 
coaptă, şi îi mai plăcea să se învirtă prin merceria ce 
rămăsese neschimbată încă de la începutul secolului. 
Găseai acolo nişte pălării minunate cu boruri late sau 
înguste, dintre care citeva rămăseseră nemişcate pe loc de 
cel puțin şaizeci de ani, păstrînd încă panglici uşoare, sau 
severele pălării bărbăteşti cu .boruri tari. In camera din 
spate erau sertare întregi pline cu lenjerie de corp ce 
fusese la modă în secolul trecut, chiloței voluminoşi pînă la 

genunchi, prinşi chiar acolo cu panglici sau elastic, 
cămăşuţe fluide din cei mai fin bumbac care se vedea bine, 
fuseseră concepute pentru nişte busturi foarte mari, şi 
rafturi întregi cu ciorapi de naylon care erau purtaţi şi acum 
de întregul sat. Numai vizitatorii şi copiii mergeau fără 
ciorapi, chiar şi în zilele cele mai călduroase. Cafenelele 
aveau terasele întinse chiar pe străzi sub cerul albastru 
sau verzui, mesele uzate fiind acoperite cu fețe de mesă 
din plastic stacojiu, fiecare avînd pe ea cite o scrumieră 
largă donată de firma Cinzano, şi unde pescarii ca şi 
vizitatorii stăteau şi-şi beau paharele de cappuccino şi bere 
Peroni, savurînd în linişte priveliştea minunată. 

Acesta era adevăratul necaz, cugetă India. Dragostea 
mereu te vîra în buclucuri. Dragostea pentru un loc anume 
la fel ca şi dragostea pentru o persoană anume. Işi parcă 
Fiat-ul la umbra unei fîntîni şi se îndreptă apoi spre 
cafeneaua-bar a lui Ricardi. În luna de cînd se afla la 
Marina di Montefiore îşi luase obiceiul să treacă în fiecare 
dimineaţă pe la cafenea pentru o ceaşcă de espresso şi o 
bucată din piinea lor locală, înmuiată în ulei de măsline şi 
apoi prăjită pe grătar, unsă după aceea cu pastă de peşte. 
Şi asta îi ajungea şi ca mic dejun şi ca prînz şi era unul din 
cele mai plăcute momente ale zilei. Ceilalţi puteau să-şi 
păstreze pentru ei restaurantele franțuzeşti atit de scumpe, 
se gîndi ea, mîncînd cu poftă. Pentru că avea de gind să 
rămînă şi în continuare la acelaşi meniu. 

Pescarii de la masa apropiată o salutară din cap, iar 
ea se apucă să tragă cu urechea la conversaţia lor despre 
condiţiile de pe mare şi despre vremea din nordul 
îndepărtat, şi despre posibilitatea de a prinde homari în 
noaptea aceea. India se simțea ca acasă, deşi pînă atunci 
nu avusese parte de aşa ceva. Era, îşi dădu seama dintr-o 
dată, fericită acolo, mai fericită decit îşi putea ea aminti că 
fusese de foarte mult timp. Sosise la palat şi aflase că Aldo 

Montefiore fusese chemat de urgenţă la Milano, cu treburi 
de familie, îi comunică menajera. Ar fi trebuit să'se întoarcă 
la o săptămînă, dar nu mai apăruse de atunci. India fusese 
întimpinată de mama lui, Paola, contesă de Montefiore, o 
femeie mică şi cu aspect fragil dar a cărei voce tunătoare 
venise ca un fel de şoc. 

— Tratează locul ăsta ca şi cum ti-ar aparține, draga 
mea, îi spusese ea. Fă tot ce trebuie să faci. Aldo sugera 
să începi prin a inspecta mobila şi tablourile, apoi, după ce 
te familiarizezi puţin cu palatul, vei vedea ce poți face ca 
să-l transformi. Mi-e teamă că eu n-am să pot să-ți fiu de 
mare ajutor. Mie îmi este foarte greu să-mi închipui aceste 
schimbări, dar mă aştept să avem nevoie de mai multe băi. 
Poate că pînă la urmă nici n-o să coste aşa de mult? 
Atunci îi zîmbise plină de speranţă şi India îşi dăduse 
seama că pentru contesă urma să fie dureros să se 
despartă de vreuna dintre podoabele palatului; mult mai 
greu decit îi era fiului ei pentru că el deja avea un picior în 
altă lume. Pentru contesa de Montefiore locul acela fusese 
viața ei încă de cînd se măritase, de la virsta de 
şaptesprezece ani. 

Palatul Montefiore era aşezat ca o bijuterie pe coama 
dealului împădurit de deasupra mării, iar India murea de 
dorința de a-i picta zidurile de culoarea caramelei. Curtea 
era construită din blocuri de piatră, fîntînile grațioase, 
statuile pe jumătate mîncate de vreme şi trandafirii şi 
iasomia răsăreau peste tot. Şi dacă de afară palatul părea 
un fel de bijuterie, în interior era plin de comori. Nu unele 
foarte importante, acelea fuseseră vindute demult, şi 
spațiile goale de pe pereți parcă protestau împotriva lipsei 
lor. Dar existau două tablouri mari, pictate în ulei în 
sufragerie, care, dacă ea nu se înşela, fuseseră pictate de 
un maestru minor al Italiei, şi mai erau şi nişte piese de 
mobilier foarte frumoase, mai ales în „salonul franțuzesc“ 

în aripa de est. Familia Montefiore va fi obligată să facă 
acest sacrificiu, dar cel puţin vor face rost de bani. 

India comandă încă un espresso şi studie planurile pe 
care le întinsese pe masă. Palatul fusese construit în jurul 
unei curţi interioare şi aceasta urma să fie prima 
transformată pentru două dintre aripi, şi apoi, ceva mai 
tîrziu, dacă această aventură se va dovedi plină de succes, 
va transforma şi o a treia, lăsînd familia să locuiască în cea 
de sud. Nu vedea probleme cu structura la această 
transformare; vechea clădire avea tavanele înalte şi 
suficient spaţiu aşa cum fusese modern în secolele trecute 
şi ca atare avea să se adapteze foarte bine noilor 
schimbări. Singura dificultate era cum să păstreze 
intimitatea familiei. Cercetă iarăşi planurile cu mare atenţie, 
încercînd să descopere ce mai bună cale de a crea o altă 
intrare în apartamentele familiei. Oricum ar fi privit, tot 
însemna ca aleea pentru maşini să fie extinsă tot drumul 
pînă în partea de sud. Asta urma să coste ceva, dar nu te 
puteai aştepta să îşi parcheze maşinile ca de obicei şi apoi 
să meargă pe jos pînă la aripa din sud. Ar strica tot planul 
care intenționa să-i ţină cit mai departe de turişti. 

În timp ce trecea pe lingă cafeneaua lui Ricardi, Aldo o 
descoperi pe India stînd la o masă afară. Îşi ținea capul 
plecat deasupra  hirtiilor întinse pe masă, dar el ar fi 
recunoscut părul acela minunat oriunde în lume. Codiţa 
strinsă la spate îi cădea pe un umăr şi mai şi purta o floare 
galbenă în cîrlionţii de lîngă ureche. Întoarse maşina din 
drum şi o parcă lîngă a ei la umbra fintînii. 

— Signorina Haven? 

India privi surprinsă în ochii căprui ai lui Aldo, mărginiţi 
de gene dese şi întoarse în sus. 

— Oh, Aldo... domnule... conte... se biîlbii ea surprinsă 
de apariţia lui subită. 

El începu să ridă. 

— Cred că Aldo ar fi cel mai bine, dacă pot să-ți spun 
şi eu India? 

— S-a făcut, îi răspunse repede, numai dacă mă laşi 
să-ți cumpăr ceva ce băut. | 

— N-ar trebui mai bine să-ți cumpăr eu ţie? 

„ Buzele ei pline se curbară în zîmbetul generos de care 
el îşi amintea atit de bine. 

— Data viitoare, promise ea, va fi rindul tău. 

Aldo îşi dezlipi privirile de pe gura ei şi le cobori 
deasupra planurilor înşirate în faţa lor. 

— Deci, India, am şi intrat în afacere? 

— Palatul este atit de frumos, m-am îndrăgostit pur şi 
simplu de el. Cînd mă plimb prin camere mi-i pot imagina 
pe tinerii conți de Montefiore plecînd călare să cucerească 
o.prințţesă de prin vecinătate. 

Aldo începu să ridă. 

— Eşti ca şi maică-mea, prea îndrăgostită de el ca să 
vrei să-l scoţi din secolul şaptesprezece şi să-l adaptezi 
epocii moderne. Numai că mi-e teamă că dacă nu o facem 
o să cadă în ruină şi n-o șă mai rămînă nimic de lăsat 
moştenire nepoților noştri. 

Nepoţii lui! India îşi întoarse privirile de la el înapoi la 
planuri. 

— Citeodată reuşesc să îmbin romantismul cu latura 
practică foarte bine, îi zise cu fermitate, şi cred că şi cu 
palatul dumitale voi proceda întocmai. 

Din ochi îi dispăruseră regretele romantice arătînd 
dintr-o dată o femeie de afaceri foarte capabilă; şi. era mare 
păcat, se gîndi Aldo. 

— Vrei să facem un tur al camerelor ceva mai tîrziu pe 
ziua de azi? o întrebă. Atunci ai putea să mă pui la curent 
cu toate planurile. 

India se aplecă puțin spre el, cuprinsă brusc de 
entuziasm. 

— Mai întîi va trebui să discutăm despre mobile şi 
tablouri. Ştii, Aldo, eu cred că ar trebui să vindem nişte 
antichităţi pe care apoi să le înlocuim cu modele foarte noi 
de la Paroli. Stilul cu totul special al lui Fabrizio combină 
noul cu vechiul. Dar te avertizez, o să fiu foarte drastică; 
trebuie să ne descotorosim de tapetele alea vechi şi 
îngălbenite şi de vechile draperii ponosite. Şi covoarele sînt 
atit de tocite încît şi-au pierdut toată frumusetea şi 
strălucirea de altădată. Trebuie să mochetăm tot holul de 
sus şi să punem covoare de la Paroli pe podelele din 
dormitoare. Şi, desigur, fiecare apartament trebuie să aibă 
propria baie. 

— Apartamente? El nu-şi închipuise decit simple 
camere de hotel. 

— Păi, da, toate vor fi doar apartamente, unele foarte 
mici dar tot apartamente. Putem împărţi cîteva dintre 
camerele foarte mici ca să creăm şi nişte salonaşe micuţe 
dar plăcute, dar apartamentele mari au deja propriile lor 
saloane şi sufragerii. 

Aldo o asculta uimit. El nu prea crezuse că India ar fi 
putut fi în stare să facă toată treaba, era mult prea tînără şi 
mult prea drăguță. Crezuse că nu era decit fiica unei 
vedete de cinema, jucîndu-se de-a munca la un designer 
de interioare celebru, o fată ocupată şi fericită care îi 
lăsase o impresie puternică şi pe care de abia aştepta s-o 
revadă, mai ales de cînd Fabrizio îi sugerase s-o accepte 
pe ea să facă transformările de la palat. 

— India, începu el, n-am... 

— Nu mă întrerupe încă, lasă-mă să-ți spun mai întîi... 
ochii ei, la fel de strălucitori şi de căprui şi cu gene lungi şi 
întoarse ca şi ale lui, scăpărau de surescitare în timp ce 
continua să-i explice ce planuri avea pentru palat, iar Aldo 
o asculta cu răbdare bucurîndu-se de:entuziasmul ei. După 
două săptămîni petrecute în compania languroasă şi 

previzibilă a Marisei şi a verişoarei Renata, India era 
precum o gură de aer proaspăt şi curat. 

— A fost o idee atit de deşteaptă. Palatul este exact 
locul unicat şi în afara aglomerației, care va atrage turiştii 
selecti. Are frumuseţea şi farmecul vechimii; nu trebuie 
decit să adăugăm citeva facilități ale secolului douăzeci şi 
puţin lux. Nu, revin asupra ideii. Foarte mult lux. Saltele de 
comandă pentru paturile alea imense şi o să trebuiască să 
schimbăm întreaga instalație electrică după planurile pe 
care le am în minte — o lumină puternică te va ajuta mai 
mult să admiri vechiul palat la fel de bine precum îţi va 
permite să citeşti în linişte şi ziarul. Oh, şi lenjerie foarte 
fină, şi cele mai mari prosoape pe care le putem găsi — 
americanilor le plac la nebunie — şi o să păstrăm toate 
robinetele alea vechi cu forme ciudate, va trebui doar să le 
reparăm şi să le lustruim puţin. Oh, pe cuvint, Aldo, a fost o 
idee minunată! 

— Ce mult mi-ar plăcea să mă pot lăuda că eu am 
avut-o — Aldo zîmbi — dar de fapt cea care a fost cu ideea 
este Marisa Paroli. 

— Marisa? 

— Cînd a fost aici în vizită cu verişoara ei cu vreo 
două luni în urmă, ea a spus că este mai măre ruşinea că 
lăsăm locul să cadă în ruină şi asta pentru că nu mai avem 
servitori, aşa că aş face mai bine să-l transform în hotel. 
Vezi tu, femeilor din sat le place să lucreze la palat; cîteva 
dintre familiile de acolo au lucrat pentru noi timp de secole. 
Şi ideea a tot luat proporții în mintea mea ca o cale de a ne 
ajuta pe toţi, asta va însemna nişte locuri bune de muncă 
pentru săteni şi un beneficiu frumos pentru familia mea. 

— Inţeleg, îi răspunse India. Deci nu fusese ideea lui 
Fabrizio de a o trimte acolo, fusese metoda Marisei de a o 
da la o parte din calea ei! Păi, cam asta-i. Se apucă să-şi 
stringă grăbită hirtiile. Cam asta-i ce am acum în minte. 

Dacă ai ceva timp la dispoziţie, putem trece detaliile în 
revistă în după-amiaza asta. 

Aldo se întrebă ce anume spusese de tot entuziasmul 
îi dispăruse dintr-o dată. Plecară împreună spre maşinile 
parcate. 

— O să mă întorc pe la ora patru, îi zise el, asta dacă- 
ți convine şi ţie. 

La naiba, cugetă înfuriată India, de ce trebuie ca 
zimbetul din ochii lui să fie atit de atrăgător? Aldo nu era la 
fel de chipeş ca Fabrizio, oricum nu în stilul lui, dar mult 
mai pe gustul ei aşa cum stătea în cămaşa cu mîneci 
scurte sub soarele de început de vară, simțind aceeaşi 
atracție pentru el pe care o simţise şi cînd îl întîlnise pentru 
prima dată la petrecere. India se reculese. Nu avea de gînd 
să fie întoarsă pe dos de dragul ochilor căprui ai lui Aldo; 
se săturase de italieni romantici! 

— Bine, atunci ne vedem pe la patru. 

— Mulţumesc pentru băutură. Îi făcu semn cu mîna în 
timp ce ea dădea maşina puţin în spate. Te revăd la ora 
patru. Zîmbi în timp ce o urmărea plecînd. Energia 
americană a Indiei va întoarce cîţiva Montefiore în 
mormintele lor, dar el, actualul Montefiore, avea de gind să 
se bucure de ea. 


Marisa îl privea pe Fabrizio cum se juca cu copiii. 
Georgio, cel care avea doar cinci ani, îmbrăcat într-o 
pijama de „un galben aprins şi încălțat cu cizmele lui 
favorite de cowboy, de care refuza să se despartă pînă 
cînd nu adormea, se :cățăra pe rama de un roşu aprins 
concepută chiar de Fabrizio, atîrnîndu-se în miini de ultima 
bară. Moştenise fața prelungă şi îngustă a Marisei şi ochii 
albaştri ai lui Fabrizio şi un ascuţit simț a! umorului cu care- 
şi făcea părinţii să ridă cu poftă. Fabiola, care avea şase 
ani, era replica puţin mai grăsuță şi cu trăsături mai 

feminine a lui Fabrizio, acelaşi păr blond cîrlionțat şi acelaşi 
nas florentin, şi o personalitate mult mai gravă. Fabiola era 
genul de copil căruia îi plăcea să se alinte; dacă găsea 
vreo poală liberă atunci se urca în bratele respectivei 
persoane, dacă era vreun braţ cu care nu se întreprindea 
nici o activitate, atunci se lipea de el. Acum era spijinită de 
Fabrizio, căruia îi îmbrăţişase genunchii cu braţele ei 
grăsuțe. Era scena de familie perfectă, se gîndi Marisa, şi 
probabil şi momentul perfect pentru a sugera următoarea 
mişcare. 

Incă nu se putuse decide dacă fusese satisfăcător sau 
sicîitor faptul că Mario Tomasetti nu găsise absolut nimic 
incriminator în mişcările Indiei şi ale lui Fabrizio. Îi urmărise 
pe amîndoi timp de două săptămîni şi îi prezentase un 
raport detaliat, bătut la maşină, asupra mişcărilor lor 
precise timp de o tură completă de douăzeci şi patru de 
ore. Fuseseră împreună la birou, dar, desigur, acolo nu se 
putea întîmpla nimic, erau mult prea ocupati, prea multi 
oameni care intrau şi ieşeau în permanenţă. Nu avuseseră 
nici prînzuri intime — de fapt nu luaseră deloc masa 
împreună, nici măcar un pahar cu băutură sau o cană de 
cafea. Se părea că India ducea o viață cît se poate de 
retrasă; în majoritatea serilor mînca de una singură într-o 
cîrciumioară de lîngă apartamentul ei, după. care mergea 
direct acasă. Şi nici nu mai ieşea pînă a doua zi cînd pleca 
la birou. Fabrizio ieşise foarte mult serile, dar era ceva 
absolut obişnuit — mereu mergea la receptii sau dineuri şi 
fără ea, atunci cînd era vorba de afaceri, şi astea nu 
însemnau o abatere de la programul cotidian. Altfel, în 
restul serilor se străduia să ajungă cît mai devreme acasă 
ca să apuce să se joace puţin cu copiii înainte de culcare 
— exact cum proceda şi în acel moment. 

Marisa oftă exasperată. Nu voia să creadă că soțul îi 
era necredincios — mai ales cu una ca India Haven — dar 

de cînd Renata îi vîrise ideea în cap, şi în ciuda raportului 
inocent al lui Tomasetii, avea sentimentul neplăcut că 
totuşi o înşela. Tocmai de asta se hotărise să-i sugereze 
— mai mult decit să-i sugereze, să-i poruncească — că era 
o idee minunată ca Fabrizio să-i dea Indiei posibilitatea să 
lucreze la palatul Montefiore. Şi fusese foarte surprinsă 
cînd Fabrizio rămăsese încîntat de sugestia ei; ba chiar 
părea foarte fericit. Era totul foarte ciudat. lar India era 
plecată de aproape două luni. Desigur, dacă ar fi fost ceva 
între ei, Fabrizio ar fi găsit vreo scuză oarecare să viziteze 
palatul Montefiore. Şi cu toate astea, nu avuseseră nici un 
alt contact în afara celor normale, de afaceri. Oamenii lui 
Tomasetti încă îl supravegheau pe Fabrizio, dar acesta 
părea cel mai devotat şi mai de înoredere soţ din întreaga 
Italie. 

Ei bine, venise timpul testului cu acizi. Şi dacă, după 
cum bănuia ea, era ceva între ei, atunci pentru Miss Haven 
va fi o mare surpriză. 
= — Fabrizio, îl strigă încercînd să acopere ţipetele de 
încîntare ale Fabiolei pe care o ridicase deasupra capului 
învîrtind-o, Fabrizio, o să i se facă rău. Pune-o jos, te rog. 

Fabrizio se lăsă să alunece pe podea, strîngînd-o lîngă 
el. 

— Oooh, gemu el, eşti atit de grea, uite ce i-ai făcut 
bătrînului tău tată. Oh, nici nu mai pot să mă mişc. Se lăsă 
pe spate cu braţele întinse dramatic în părți în timp ce 
Fabiola sălta pe pieptul său rîzînd în hohote. 

— Ştii, Fabrizio, m-am gîndit că ar fi o idee bună să 
scoatem copiii din oraş în weekend-ul ăsta, să-i ducem 
undeva la tară, la aer proaspăt, mai ales că acum vremea 
e aşa de frumoasă. 

— Bună idee, încuviinţă el. Ți-ar plăcea, Fabiola,.nu-i 
aşa? 

— Unde, întrebă poruncitoare Fabiola zvircolindu-se în 
brațele lui. Unde o să mergem? 

— M-am gindit că poate mergem la Montefiore, 
răspunse nonşalantă Marisa. Putem s-o luăm cu noi şi pe 
Renata, ştii doar că s-a îndrăgostit de Aldo, şi sînt sigură 
că a venit timpul ca tu şi cu India să discutaţi proiectele 
pentru palat? Desigur că au rămas destule detalii de pus la 
punct, nu? 

Fabrizio se ridică deodată de jos, strîngînd-o pe 
Fabiola lîngă el. 

— Nu prea e nevoie să mă deplasez eu pînă acolo. 
Am trimis un arhitect acum trei săptămîni. Şi mi-a confirmat 
că ideile Indiei sînt perfect aplicabile şi că desenele ei 
tehnice sînt fără greş. Mie mi-a descris foarte clar toate 
ideile pe care le are pentru interior şi acum lucrează la 
schițele pe care trebuie să le prezinte familiei Montefiore. 
India face o treabă minunată şi n-are nevoie să-l mai aibă 
şi pe şeful ei pe cap. 

— Dar scumpul meu, familia Montefiore plăteşte totul 
firmei Paroli şi nu Indiei personal, nu? li aruncă o privire 
pătrunzătoare. Vreau să spun, India nu are nici un motiv de 
supărare dacă te vede pe acolo... în calitate de şef, nu? 

— Sigur că nu! Vocea lu Fabrizio însă trăda cumva 
tensiunea ce-l stăpinea. Doar că se descurcă; de minune şi 
fără să merg eu s-o bat la cap. 

— Ei bine, atunci totul e stabilit. O s-o sun acum pe 
Paola ca să fac toate aranjamentele. Marisa se îndreptă 
înțepată spre telefonul din dormitor. 

Fu foarte satisfăcută cînd la telefon îi răspunse Aldo 
care îi spuse că erau cu toții foarte încîntaţi să-i primească 
în vizită. Şi era sigur că şi India se va bucura de această 
întîlnire. Muncea atit de mult, o mică pauză i-ar prinde 
chiar foarte bine. 

— Oh, Aldo, îl rugă Marisa pe un ton dulce, te rog, nu-i 
spune Indiei că venim, aş vrea să fie un fe! de surpriză. 

— O surpriză? Desigur, dacă asta-i ce doreşti tu, 
Marisa. 

— Atunci, ne vedem vineri. Renata de abia aşteaptă, 
Aldo. 

— Noi toţi de abia aşteptăm, Marisa, îi răspunse Aldo. 

Şi asta a fost, cugetă Marisa în timp ce aşeza 
receptorul în furcă. In acest weekend o va pune pe India 
să-şi dea testul şi va da relaţiei Aldo-Renata un mic impuls; 
venise timpul să vadă nişte progrese. Două păsări cu o 
singură piatră, se gîndi ea fericită. Cît de inteligent! 


Aldo se sustrase dintre maldărele de planuri, hîrțoage, 
contracte, chitanţe şi alte dosare răspiîndite pe biroul mare 
din lemn de nuc din camera lui — acelaşi birou pe care-l 
folosise şi stră-stră- stră-bunicul său, cel care fusese unul 
dintre cei mai buni afacerişti ai familiei Montefiore, strîngînd 
o avere de-a dreptul uriaşă la începuturile erei industriale. 
Din nefericire, acest strămoş al său nu avusese deloc 
noroc la copii; două fiice zvăpăiate şi un fiu care 
considerase averea familiei drept un buzunar nesecai 
pentru plăcerile proprii. Enzo Montefiore, fiul, cel al cărui 
portret era aşezat deliberat undeva la cel de al doilea etaj 
într-o porţiune umbrită, îşi ciştigase numele şi reputaţia, şi 
îşi pierduse întreaga avere, în cafenelele şi teatrele 
Parisului de la jumătatea secolului trecut, concurînd cu 
ducii englezi şi milionarii americani în cursa de vînătoare 
pentru cele mai frumoase curtezane de pe atunci. Să fie la 
el, se cutremură Aldo deşi era îmbrăcat cu o jachetă de 
lînă în timp ce se pregătea pentru cină. Enzo, ca şi ceilalți 
Montefiore, nu făcuse lucrurile pe jumătate. Femeile lui 
fuseseră cele mai frumoase şi mai renumite curtezane ale 
Parisului, iar extravaganţele lui fuseseră monumentale. De 

aceea ăsta era unul dintre motivele pentru care noul hotel 
trebuia să prospere. Toate resursele disponibile ale familiei 
Montefiore trebuiau să ajute la treaba asta. Nu mai exista 
cale de întoarcere. Bătrînul palat trebuia să plătească chiar 
el pentru salvarea lui, sau urma să se prăbuşească în praf 
şi uitare ca şi vechii lui locatari. 

India Haven era deşteaptă. Energia şi inventivitatea ei 
erau fenomenale. Ideile ei plecaseră de la transformarea 
locului, deşi numai bunul Dumnezeu ştia că făcuse minuni 
în domeniu, ajungînd pînă la sugestii pertinente despre 
cum trebuia condus hotelul şi, cel mai important, despre 
cum să facă ca oamenii din întreaga lume să afle de 
existenţa palatului Montefiore. Aşa că acum palatul urma 
să aibă cam o duzină de apartamente de lux şi o duzină de 
apartamente mai mici la cel de-al treilea etaj. Casa 
intendentului, de mult timp nefolosită, de vreme ce nu mai 
era nevoie de un intendent, urma să devină o vilă specială, 
ceva mai izolată, care putea fi închiriată cu tot personalul 
de femei de servicu, bucătari, majordom şi cameriste, la un 
preţ exorbitant, celor ce îşi doreau puţină solitudine şi 
intimitate. Marele hol şi camerele de recepțe urmau să 
rămînă aşa cum erau, fără prea mari modificări, iar India 
lucra acum la cîteva scheme de decorare care urmau să le 
lumineze puţin şarmul ofilit şi să le mărească confortul. Nu 
mai exista nici urmă de îndoială că făcea o treabă 
excelentă şi cu vinzările mari din mobilier, picturile şi 
bibeiourile aflate în palat, era posibil să reuşească să 
acopere toate costurile. 

Tot la sugestiile Indiei vorbise cu o companie foarte 
bună de publicitate şi contactase Agenţia ltaliană de 
Turism, împreună cu cei de la ministerul de resort care îi 
fuseseră de mare ajutor, la fel ca şi cei de la American 
Express şi Thomas Cook, ca şi celelalte companii aeriene 
mai mari. Aşa că palatul era deja menţionat în broşurile de 


347 


călătorie şi în revistele companiilor aeriene ca un loc nou 
pentru turiştii atraşi de frumos şi care-şi permiteau. să 
cheltuiască mai mulți bani pe confort. Aranjîndu-şi Cravata 
în oglindă, Aldo 'se ruga să existe numeroşi asemenea 
turişti. Ochii căprui îi întoarseră privirea şi se opri pentru un 
moment, gîndindu-se la foştii conți di Montefiore. Cu toţii, 
cu excepția lui Enzo, care murise în braţele unei blonde 
superbe în urma unui duel purtat în Bois de Boulogne, deci 
cu toții se căsătoriseră doar din dragoste. Toţi aceşti conți 
de Montefiore fuseseră cunoscuți pentru frumusețea şi 
farmecul lor şi pentru reputaţia de amanți deosebit de 
focoşi. Nici măcar unul singur nu se căsătorise de dragul 
banilor. Ei bine, se gîndi Aldo, cercetîndu-şi nasul spart cu 
un rînjet, eu nu sînt frumos; nu sînt deloc sigur în privința 
farmecului; cît pentru restul... Se întoarse cu spatele la 
oglindă, rizînd. 

Scările de marmură erau tocite şi crăpate pe la 
margini, dar Aldo ştia unde să evite locurile mai 
periculoase în timp ce le cobora în fugă, traversînd apoi 
holul micut spre salonaşul de acolo. 

India era singură, aplecată pe fereastra largă şi privind 
abătută în grădină. Scena avea parcă culoarea verde a 
amurgului, şi cum stătea cu lampa aprinsă în spate 
semăna cu o pictură de Renoir, toată numai curbe moi şi 
linii delicate. Dar exista şi expresia aceea de profundă 
tristețe înscrisă pe faţa ei. 

— India, o strigă Aldo încet. Ea se întoarse uimită. 
Arătai de parcă erai la o mie de mile distanță, pierdută în 
gînduri triste. 

— Mă gindeam la mama, mi-e dor de ea, îi răspunse. 
Cred că pare o prostie din partea unei femei mature să 
admită aşa ceva, dar chiar mi-e dor de ea. Ea era mereu 
prezentă undeva în fundal, la capătul unei linii telefonice, 
atunci cînd aveam nevoie de ajutor. 

— Deci totuşi ceva nu este chiar în ordine? întrebă 
Aldo îngrijorat. Poate te pot ajuta chiar eu? 


vorba despre noi, toate trei. India reuşi să rîdă întretăiat. 
Fetele lui Jenny nu par să se descurce prea bine în viaţă, 
cel puţin pînă acum. Se gîndi la scrisorile pe care le 
primise de la Venetia, nefericită pe un iaht luxos ancorat în 
Barbados, îndrăgostită de bărbatul nepotrivit. Dar Paris era 
cea care o îngrijora cel mai mult. Problemele noastre de 
familie se pare că au început imediat după moartea lui 
Jenny şi devin pe timp ce trece din ce în ce mai complexe. 
Acum Paris crede că este responsabilă de moartea cuiva şi 
eu habar nu am ce are de gînd să facă. 

Pare ceva foarte serios, se gîndi Aldo, şi în mod 
evident are mare nevoie să vorbească cu cineva. O luă de 
braţ cu fermitate. 

— Hai să facem o mică plimbare prin grădină, înainte 
de cină, îi propuse el. Este atît de frumos în pragul înserării 
şi poți să-mi povesteşti mai departe despre Paris. 

Pe jumătate ascunsă de înserare, India descoperi că îi 
era uşor să vorbească cu Aldo. El o ascultă fără să 
comenteze cum ea îi povestise despre dezastrul lor, 
despre moartea misterioasă şi încă nerezolvată a lui Jenny 
şi despre dispariția averii ei, despre dezastrul prezentării 
colecţiei lui Paris, vina ei pentru că pierduse toţi banii 
surorilor ei, şi acum mai nou, despre moartea lui Stan 
Reubin. 

— Paris i-a spus lui Stan că avea de gînd să-l dea în 
judecată ca să recapete toți banii mamei. Practic l-a acuzat 
pe față de furt! Şi i-a mai spus foarte răspicat că nu are de 
gînd să meargă cu el! să ia cina în cine ştie ce restaurant 
de lux, cină plătită cu banii lui Jenny. Stan însă a plecat să- 
şi ia cina aşa cum plănuise. Şi a murit, Aldo. Chiar acolo, la 
Lasserre. Şi acum Paris se învinovățeşte că l-a supărat atit 

de tare cu vorbele ei încît practic l-a ucis. A mai spus că ea 
este responsabilă de treaba asta şi că probabil nu va mai fi 
în stare să mai doarmă vreodată. Şi nu ştiu ce să fac în 
privința ei, Aldo. Mi-e teamă. Paris este atît de evazivă, de 
imprevizibilă, este capabilă de... de orice... 

Aldo putea ghici cw uşurinţă ce voise India să spună cu 
acel „orice“; îi fusese teamă să spună cu cuvinte că sora ei 
era capabilă să se sinucidă. 

— Paris n-ar trebui lăsată să stea singură, zise el. Are 
cumva cîțiva prieteni la care ar putea să meargă? 

— Nu. Stă singură în atelierul ei. De fapt un fel de 
mansardă transformată, şi despre care spune că este plină 
de amintiri urite. 

— India, de ce n-o inviţi pentru citeva zile aici? Ştii 
foarte bine că avem destule camere. 

Faţa Indiei se lumină de plăcere şi de uimire. 

— Aldo, chiar vorbeşti serios? 

— Desigur, o să-mi facă mare plăcere s-o văd şi pe ea 
aici, şi oricum, india... 

— Da? 

— Dacă nu vine ea aici, ştiu că te vei simţi tentată să 
mergi tu la ea. Prefer să nu te pierd... iarăşi. 

— Să mă pierzi? Parfumul iasomiei era copleşitor în 
grădina aceea întunecată. Aldo se trase mai aproape ca să 
o poată privi direct în ochi. ` 

— Te-am mai pierdut o dată şi înainte. De abia te 
întîlnisem şi tu ai şi fugit de mine. N-aş vrea să se întîmple 
şi a doua oară. Buzele ei îl tentaseră de multe ori, însă în 
acel moment nu mai putu rezista chemării lor. Aldo o trase 
lîngă el şi o sărută, strîngind-o cu forță în brațe. india îşi 
petrecu brațele în jurul gitului lui, pierdută în acel sărut 
parcă fără sfîrşit. Crezu că sunetul dulce pe care-l auzea 
era doar o închipuire a ei, pînă cînd realiză că, de fapt, era 
clopoțelul din. casă care-i chema la cină. Putu simţi şi 

tremurul care străbătu trupul lui Aldo în timp ce o strîngea 
şi mai aproape, sărutînd-o din nou, oftînd atunci cînd, într- 
un final, îi dădu drumul cu multe şovăieli. 

— Am vrut să te sărut încă din prima noapte, îi. 
mărturisi, Aldo, sărutînd-o uşor pe vîrful nasului. Poate că 
într-o zi o să-mi povesteşti de ce ai plecat de lîngă mine 
aşa de brusc. 

Bratul lui era în jurul umerilor ei în timp ce se îndreptau 
agale spre casă. tndia îşi amintea foare bine de ce fugise 
de el, pentru că Marisa îi spusese foarte răspicat că el 
avea de gind să se însoare doar pentru mulți bani, o 
datorie de familie, îi spusese ea, iar fetele Haven nu aveau 
suficienţi bani. Şi din cauza lui Fabrizio. Şi în acele 
momente îşi reaminti singură de decizia pe care o luase de 
a nu mai deveni iarăşi amanta cuiva. Nu avusese nici un 
drept să-l sărute, nu avea nici un drept să sărute nici un 
bărbat care nu avea de gînd să facă din ea o parte a vieții 
lui şi nu doar o activitate plăcută, extraconjugală. Nu-şi 
făcuse singură această promisiune? Dar nici un bărbat 
care se pregătea să se însoare din interes nu ar fi trebuit 
să fie aşa de drăguţ ca acela lîngă care mergea şi nici atît 
de al naibii de atrăgător! Probabil că î+ lipsea o anume 
genă, se gîndi India în timp ce se opriseră pe terasă, braţul 
lui Aldo încă sprijinindu-se pe umerii ei, gena bunului simţ... 
dar îi plăcea atît de mult de el. Cum. de putea o fată să se 
îndrăgostească de un bărbat nepotrivit şi apoi iarăşt de un 
altul, atît de repede? 

India o sună pe Paris chiar după cină. Era acasă, 
singură. li spusese că avusese o zi lungă la Mitsoko şi că 
era foarte obosită; nu avea chef să vadă pe nimeni. India 
îşi dădu seama de depresiunea nervoasă ce-o stăpînea pe 
sora ei, deşi Paris nu se plîngea. La început protestase 
atunci cînd India îi sugerase să facă un drum pînă în Italia: 
nu putea pleca de la lucru, şi apoi ar încurca-o, India nu 

avea nevoie de cineva care să se învirtă în jurul ei fără 
rost... 

— Oh, dar, Paris, am nevoie, îi răspunsese India. 
Chiar am nevoie de tine. Te rog, vino. 

In cele din urmă nu mai ştiură cine avea nevoie de 
cine, dar Paris acceptase să vină. Urma să sosească cu 
trenul, în acel weekend. 


Contesa di Monteficre avea şaptezeci şi doi de ani. Îşi 
îngropase şi doi fii pe lîngă soțul mult iubit şi Aldo, ultimul 
vlăstar, şi cel mai tînăr dintre fii, era lumina vieţii ei. Aldo 
fusese întotdeauna un adevărat cuceritor, chiar şi cu nasul 
acela rupt pe care refuzase categoric să-l opereze, deşi 
fraţii lui mereu îl necăjiseră din cauza asta. Tomaso, fiul cel 
mai mare, fusese cel mai frumos dintre băieţii ei; chiar de 
copil putea topi toate inimile cu ochişorii lui mari şi de un 
căprui pur ca şi mai tirziu, ca tînăr bărbat, atrăgîndu-le pe 
toate fetele din universitate. Paolo fusese cu un an mai mic 
decit Tomaso şi urmase întocmai paşii fratelui său. Deşi nu 
la fel de frumos, fusese şi el destul de atrăgător. Aldo se 
născuse foarte tirziu, cînd ceilalți băieți împliniseră deja 
unul cincisprezece şi. celălalat şaisprezece ani, şi venise ca 
un fel de surpriză pentru Paola şi soțul ei. Dar ce 
bucuroasă fusese să-l aibă, cel de-al treilea băiat, mai ales 
cînd ceilalţi doi au murit în accidentul acela de maşină pe 
autostrada ce ducea spre Napoli. Totul se întimplase cu 
zece ani în urmă, dar nu va putea uita nicicînd ziua aceea. 
Fusese chiar mai rău decit atunci cînd! murise soțul ei, 
pentru că atunci se aştepta la aşa ceva, şi deşi o întristase, 
putuse să accepte faptul ca pe voinţa lui Dumnezeu. 

Nu-i mai rămăsese decit Aldo, iar ea îmbătrinea pe zi 
ce trecea tot mai mult. Paola di Montefiore dorea să aibă 
nepoți; cu cît mai repede cu atit mai bine. Venise timpul ca 
Aldo să se însoare. Dar cu cine? Renata îi vizitase cam 

des în ultimul timp, şi asta pînă cînd venise India Haven să 
stea cu ei. Paola începu să se întrebe ce era cu acea 
situaţie. Şi observase foarte bine felul în care Aldo o privise 
pe India în seara aceea. Totul era foarte interesant şi ea 
bănuia că pînă la urmă totul urma să se rezolve de la sine. 
Ea nu dorea pentru Aldo decit să fie fericit. Şi să-i 
dăruiască cîțiva nepoţei înainte să devină mult prea bătrină 
ca să-i mai poată aprecia. 

Oricum, urma să fie un weekend foarte ocupat. Renata 
venea cu nevasta aceea clevetitoare a lui Fabrizio. Nu 
putea s-o sufere pe Marisa, dar nici pe mama Marisei n-o 
putuse suferi vreodată. Singura compensație era faptul că 
Marisa venea împreună cu copiii şi ei vor fi un adevărat 
deliciu pentru ochii ei bătrîni. Şi mai venea şi sora Indiei, 
Paris. Da, urma să fie foarte plăcut să aibă iarăşi casa 
plină de oaspeți, va trebui să discute puţin cu bucătarul şi 
să pună la punct o cină festivă pentru seara de sîmbătă, şi 
să-i spună să-şi mai aducă citeva ajutoare din sat pentru 
timpul weekend-ului. Şi în ce camere să-i cazeze pe toți...? 


Fabrizio conducea camioneta Chrysler, încăpătoare, în 
care se aflau copiii şi bona lor şi suficient bagaj cit să 
ajungă unei familii cu doisprezece membri, în timp ce 
Marisa călătorea împreună cu Renata în micul ei 
Mercedes. 

— Lasă-l pe Fabrizio să ia cu el copiii. Marisa începu 
să ridă. Mereu se plinge că nu-i vede destul de mult. 
Citeva ore cu ei în aceeaşi maşină şi o să fie foarte 
bucuros să-i predea în grija bonei. 

— Dar sînt atît de dulci, Marisa, sînt aşa nişte copii 
buni, protestă Renata. 

— Sigur că sînt, dar chiar şi cei mai cuminţi copii devin 
nişte monştri după cîteva ore de mers cu maşina. O să vezi 
şi tu, Renata, cînd o să ai copiii tăi. Şi asta mă aduce la 

ceea ce voiam să-ţi spun, încearcă să petreci cît mai mult 
timp cu contesa în weekend-ul ăsta. Bătrîna doamnă îşi 
doreşte foarte mult să aibă nepoti, Renata, şi nu cred că i- 
ar plăcea ceva mai mult decit să te aibă pe tine de noră. 

— Dar rămîne totuşi o întrebare — Aldo chiar mă 
doreşte ca soție a lui? 

Marisa o privi exasperată. 

— Sigur că te vrea. Este căsătoria perfectă, Renata. 

— Ceea ce voiam eu să spun, oare mă vrea pe mine 
sau doar banii mei? 

— Ce întrebare! Gîndeşte-te şi tu, ce anume doreşti, 
pe Aldo sau titlul lui? Normal, este o combinație din 
amiîndouă. Şi de ce nu? Căsătoria este ceva foarte practic 
şi aşa şi trebuie considerată. 

— Nu zău? Şi atunci tu de ce te-ai măritat cu Fabrizio? 
El nu avea nici bani şi nici titlu. 

Marisda zîmbi. 

— Isteaţă fată. Este chiar foarte simplu. Fabrizio era 
exact ceea ce aveam eu nevoie, era foarte frumos, 
amuzant, un om cu care puteam să ies în lume. Era un 
artist şi eu îl puteam ajuta să ajungă mai uşor la succes. 
Eu sînt genul de persoană căreia îi place să se ocupe de 
cineva, iar el mi-a dat un scop în viaţă. 

— Marisa, spune-mi totuşi adevărul. Erai îndrăgostită 
de el, vreau să spun cu adevărat îndrăgostită? 

Tonul Renatei părea visător. Sigur că fata asta 
prostuță doar n-avea de gind să renunţe la Aldo după ce 
se străduise atita, nu? Weekend-ul ăsta trebuia să 
reprezinte punctul crucial. Aldo trebuia s-o ceară pe 
Renata de nevastă. Era sigură de treaba asta. Marisa 
lăsase clar de înțeles data trecută cînd se întilniseră că 
Renata aştepta ca el s-o ceară de soție şi că Aldo era un 
tînăr care ştia care îi era datoria față de familie. Şi n-ar fi 
admis niciodată în fața nimănui că atunci cînd acceptase 

să se căsătorească cu Fabrizio fusese purtată de un val de 
pasiune care practic n-o lăsase să stea şi să aleagă. Din 
nefericire, acea pasiune nu durase prea mult. 

— Noi toate ne iubim soții, Renata, îi zise într-un tîrziu, 
şi ne iubim şi copiii. În viaţă sînt lucruri mult mai importante 
decit pasiunea. 

Renata o privi dintr-o parte cu un zîmbet ciudat pe 
buze. 

— inteleg. O să ţin bine minte toată treaba asta, 
Marisa, mai ales acum, în weekend. Apăsă cu piciorul 
pedala accelerației, deodată nerăbdătoare să ajungă: mai 
repede la Marina de Montefiore. 


India intră grăbită pe peronul şase al gării imense din 
Napoli, ca de obicei, în întirziere. Traficul fusese un 
adevărat iad în oraş, dar, slavă Domnului, şi trenul avusese 
întîrziere. Paris, subțire ca o trestie, foarte şic într-o jachetă 
tip safari de la St. Laurent: şi cu părul tuns scurt după cum 
voise japonezul, aştepta lîngă un munte de bagaje, ținînd 
la piept un coşuleţ din care ieşeau nişte miorlăituri pline de 
jale. 

— India, sînt atît de fericită să te văd, nici nu ştii ce 
mult înseamnă asta pentru mine. 

Pline de încîntare se îmbrăţişară una pe alta în timp ce 
pisoiul continua să miorlăie a jale. 

— Oh, apropo, aceasta este Alice. Paris ridică capacul 
coşuleţului, iar India îşi vîri un deget înăuntru, primind un 
tors de mulţumire în timp ce scarpină pisicuța pe după 
urechi. Este teribil de acaparatoare, se plînse Paris. Ea îmi 
conduce viaţa. Şi te avertizez, India, doarme în patul meu 
şi mănîncă mîncare bună, nu porcăriile alea din cutii. Alice 
este o persoană. 

India privi la pisicuța cu ochi albaştri şi apoi iarăşi la 
sora ei. 

— Un surogat de persoană, comentă ea, luînd 
coşulețul şi făcînd semn cu mîna unui hamal. 

— Este o prietenă, admise Paris, una de care mă 
bucur sincer. Am fost atît de singură, India. 

India îşi trecu o mînă pe sub braţul surorii ei. 

— Dar nu mai e nevoie să fii şi în continuare singură, îi 
zise cu fermitate. Acum eşti aici cu mine. Putem să ne 
împărtăşim problemele şi apoi să, plîngem sau poate chiar 
să ridem de ele, depinde cum o să ne simţim. 

— Problema este că semănăm prea mult cu Jenny, 
spuse Paris. N-a reuşit deloc să ne schimbe genele 
trimițîndu-ne departe, la şcoli costisitoare. 

Giîndindu-se la Aldo, India îşi dădu seama că Paris 
avea dreptate. y 

Hamalul mic şi îndesat aranjă bagajele lui Paris pe un 
cărucior şi se îndreptă spre ieşirea unde India îşi lăsase 
maşina parcată neregulamentar, ca de obicei. Totuşi, nu 
primise nici o amendă. 

— Ăsta-i semn bun! exclamă ea. Vezi, Paris, zeii sînt 
în sfîrşit de partea noastră! Cerceta silueta mult prea 
subtire a lui Paris cu o expresie îngrijorată. Ascultă copilă, 
îi zise într-un final, mîncarea e nemaipomenită în locul ăsta 
şi tu o să măniînci absolut tot, fiecare firicel de macaroană, 
fiecare sos, totul. Şi citeva mic-dejunuri la cafeneaua lui 
Ricardi şi curînd vei fi într-o formă grozavă! Incă rideau 
atunci cînd India scoase maşina din traficul aglomerat din 
Napoli, îndreptîndu-se spre sud, pe şoseaua liberă, către 
Marina de Montefiore. 


Uşile masive de lemn ale palatului erau larg deschise 
în lumina soarelui, gata să-şi întîmpine oaspeţii. Paola di 
Montefiore, şi mai delicată, aşa cum era îmbrăcată într-un 
costum de culoarea lavandei, se opri în hol ca să aranjeze 
mai bine vazele cu flori ce stăteau pe mesele masive, 

aşezate de-o parte şi de alta a uşilor. Îşi arânjă cîteva 
şuviţe răzlețe de păr în oglinda masivă şi ieşi grăbită pe 
scările din față tocmai cînd camioneta Chrysler cu Fabrizio 
trăgea în faţă. 

— Bună, bună, le făcu semn cu mina. Ce bine îmi pare 
să vă văd. Ah, dar ia uite cît de mult aţi crescut, măi copii! 
Fabrizio, îl sărută cu afecţiune, nu mai pot suporta. Parcă 
cresc pe zi ce trece tot mai mult şi asta-mi aduce aminte că 
şi eu îmbătrînesc la fel de mult pe zi ce trece. 

— Tu nu eşti deloc bătrină, Paola, îi spuse galant 
Fabrizio. 

Fiica lui se agăţă în acel moment de mînă contesei, 
zimbindu-i foarte îmbietor. 

— Acum putem merge să înotăm? o întrebă 
sprijinindu-şi capul de mîna ei. 

— Bineînţeles că nu, îi răspunse Fabrizio. De abia am 
sosit. După masă şi după ce vă odihniţi, de abia atunci 
puteţi merge să înotaţi. 

Ochii Fabiolei erau larg deschişi ca ai unei tragediene, 
gîndindu-se la cît avea de aşteptat. 

— Oh, tati, de ce eşti aşa de crud? gemu ea. Asta 
înseamnă o grămadă de timp. 

Paola începu să rîdă. 

— Tu, Fabiola, ai mare dreptate. Dar de ce nu intri în 
casă ca să vezi cățeluşii cei mici? Sînt atit de dulci. 

— Căteluşii! Fabiola şi Georgio urcară scările într-o 
secundă, dispărînd apoi în josul holului, urmăriți de bonă, 
tocmai cînd pe alee apăru şi maşina Renatei. 

Marisa era la fel de imaculată ca de obicei. Oare de ce 
nu reuşea să pară un om normal? se întrebă Paola. Chiar 
şi într-o rochiţă uşoară de vară şi în sandale pare ieşită de 
la Ascot. A 

— Ciao, Marisa, Renata. Iti mulțumesc că i-ai adus cu 
tine şi pe copii. Nici nu ştii.cît-de bine îmi face să-i ştiu pe 

aici, prin preajmă. Par că mai trezesc la viaţă palatul ăsta 
bătrîn. 

— Ar trebui să te bucuri de pace şi de linişte cît timp 
mai poti, îi zise Marisa în timp ce intrau în casă. Cînd toate 
transformările se vor termina şi va deveni hotel, s-ar putea 
să-l găseşti mult mai zgomotos şi mai aglomerat decit ti-ar 
plăcea. 

— Dar o să mă bucur, îi răspunse Paola. Sînt sigură 
că palatele astea vechi trebuiau conduse de la bun început 
ca nişte hoteluri, altfel de ce ar fi avut atitea camere? 
Fabrizio, să ştii că India a făcut o treabă nemaipomenită. 
Aldo spunea că ar trebui să fii mîndru de ea. 

Urechile Marisei prinseră din zbor observaţia, şi-i 
aruncă o privire ascuţită lui Fabrizio. 

— Sînt bucuros că am ocazia să văd şi eu ce progrese 
s-au mai făcut, răspunse el cu calm. 

— Şi unde-i Aldo? Marisa se aşeză pe un scaun în 
salon, privind critic la fetişcana care venise. din sat să-i 
ajute pe cei de la bucătărie, cum ducea o tavă încărcată cu 
serviciul de cafea. Simţind ochii Marisei fixaţi asupra ei, 
fata puse tava grea pe o măsuţă cu miini tremurătoare şi 
un strop de cafea se vărsă, pătînd şervetul imaculat. Roşie 
toată la faţă, se scuză şi ieşi din încăpere. Trebuie să le 
instruieşti zdravăn pe fetele astea din sat, Paola, constată 
ea, arătindu-i cu un gest pata de pe şervet. Oaspeţii tăi se 
vor aştepta la servicii ireproşabile. 

— Marisa, dragă, nu mă îndoiesc că oaspeții noştri cu 
plată vor descoperi că oamenii din sat sînt fermecători şi 
prietenoşi şi foarte amabili. Şi dacă ţin eu bine minte ultima 
vizită pe care am făcut-o la New York cu nişte ani în urmă, 
pentru ei va însemna o schimbare foarte plăcută. 

Oare de ce, se întreba Paola, reuşea Marisa mereu 
să-i facă pe oameni să se simtă prost? Se părea că avea 
un adevărat talent în direcţia asta. 

— Tot nu ne-ai spus unde-i Aldo, îi aminti Renata. 

— A plecat la Napoli de dimineaţă. O să se întoarcă 
tocmai la timp pentru masa de prînz. Şi India a plecat tot 
de dimineaţă. la siai, mi se pare că vine o maşină pe alee. 

— Atunci Aldo a plecat împreună cu India la Napoli? o 
întrebă Renata cu o urmă de gelozie în glas. 

— India a plecat ca să mai aducă un oaspete, pe sora 
ei... 

Vocea cunoscută a Indiei cu accentul ei american 
răsună din hol, în timp ce-i dădea instrucțiuni omului de 
serviciu cum să ducă bagajele la etaj, iar Marisa îşi 
întoarse privirile spre uşă cu un aer de nerăbdare. Acum va 
şti — fata Indiei atunci cînd îl va vedea de pe Fabrizio atît 
de pe neaşteptate va spune adevărul. 

India intră în salon, sora ei venind chiar în spate, şi se 
opri deodată cînd îi văzu — Renata şi Marisa şi Fabrizio. 

— Mamă, mamă. Georgio trecu în viteză pe lîngă 
India, rizînd în timp ce se lupta să ţină în braţe un cățeluş 
care se zbuciuma. Uite, mamă, ia uite ce am aici. 

india se aplecă să-l ajute pe Georgio să ţină bine 
cățeluşul şi momentul se pierdu. 

La dracu, înjură Marisa în gînd. Oh, la dracu cu toate! 

— Du cățelul înapoi la bucătărie, Georgio, îi comandă 
ea. Nu'are ce căuta aici. i 

— Dar mamă... 

— Imediat, Georgio. 

— Merg şi eu cu. tine. Fabrizio luă cățelul din braţele 
fiului său, zimbindu-i de bun venit, Indiei. 

— Ce mai faci? O sărută scurt pe obraz. Totul merge 
bine? 

— Da, da... chiar foarte. bine. Fabrizio, să ştii că mă 
bucur că ai venit. Sint vreo două puncte despre care Aldo 
vrea să vorbească cu tine. 

— Bine. Atunci poate după prînz. 

Paris aştepta, cu coşulețul pisicii încă în braţe, să fie 
prezentată. Cu jacheta ei simplă şi cu fusta, care se 
vedeau foarte clar că nu erau noi, avea o eleganţă cu totul 
ieşită din comun, o eleganţă pentru care Marisa ar fi plătit 
cu plăcere orice sumă de bani ca s-o obțină. Şi cu 
pieptănătura aceea ciudată şi cu  pomeţii aceia 
proeminenți, Paris era, după cum gindea şi Marisa, de o 
frumusețe ameţitoare. Da, aceasta era o rivală cu adevărat 
demnă de ea! 

India începu s-o prezinte pe sora ei. 

— Contesă, dă-mi voie să ţi-o prezint pe sora mea. 
Marisa, ea e Paris. Ea şi cu Marisa îşi sărutară aerul de 
lîngă urechi. Şi îmi amintesc de Renata de la petrecerea ta. 
Ce surpriză să vă găsesc pe toti aici, şi pe copii în plus! 

— Da. O adevărată surpriză, cred şi eu. Marisa o 
măsură cu privirea pe Paris şi nu se putu abţine să nu fie 
răutăcioasă cu ea. Deci tu trebuie să fii creatoarea de 
modele, i se adresă direct. Am citit despre prezentarea ta 
prin ziare. Ce păcat că a fost în acelaşi timp cu a lui 
Mitsoko! Ăsta a fost motivul pentru care n-a avut succes? 

India se simți roşind pentru Paris. Marisa era atit de 
ticăloasă! 

— Depinde ce crede fiecare, replică Paris pe un ton 
măsurat. 

— Ei bine, pot să te încredințez că indiferent ce 
modele ai creat nu puteau fi mai rele decit ale lui Mitsoko. 
Doamne, rochiile alea fără nici o formă. Marisa se 
cutremură foarte delicat. 

— Eu cred că oricine arată aşa ca Paris, atunci 
categoric trebuie să înțeleagă bine şi moda, îi spuse 
Renata cu bunătate. Sînt sigură că colecţia ta a fost 
excelentă, ai avut doar ghinion că a fost în aceeaşi zi cu a 
lui Mitsoko. Ţin minte că şi-a schimbat ziua prezentării 
chiar în ultima clipă, nu? 

"Marisa o privi pe Renata cu o furie uimită, însă Renata 
îi zîmbi foarte calmă. Se săturase s-o tot vadă pe Marisa 
dîndu-se la oameni fără nici un motiv, doar din răutate. 

Contesa privise mica scenă în linişte. Erau atiția 
curenți tensionaţi în încăperea aceea; oricum promitea să 
fie un sfîrşit.de săptămînă foarte aprins şi distractiv. Da, da, 
foarte amuzant, îşi spuse în sine, zîmbind-ule politicoasă 
oaspeților săi. 


India de abia aştepta să fie singură cu Paris. 

— Doamne, ce şoc! îi spuse, închizînd uşa camerei în 
urmă. Nu mă aşteptam să-i văd pe Fabrizio şi pe Marisa. Şi 
nici pe verişoara Renata! Ei bine, ce părere ai? Se aşeză 
pe marginea patului privind-o întrebătoare pe Paris. La 
Fabrizio mă refer. 

— Este foarte atrăgător, desigur, dar n-am prea avut 
timp să-mi dau seama cum e în realitate. 

India oftă. 

— Ştii, s-a terminat, de-a. binelea. Inima nu mi-a 
tresăltat chiar-deloc-atunci cînd m-a sărutat pe obraz. 

— Păi, probabil că asta-i foarte bine; îi răspunse Paris, 
scoțînd-o pe-Alice din închisoarea mătăsoasă în care o 
ținuse pînă atunci. Oricum mie mi s-a părut că Marisa v-a 
privit cam chiorîş atunci cînd te-a sărutat. 

— Chiar crezi? Mă întreb... India se încruntă. Păi, de 
acum nu mai are motive să se uite chioriş. Dacă a venit 
doar ca să ne verifice pe mine şi pe Fabrizio, atunci o să 
mă găsească teribil de inocentă. Oh, Paris, ştiu că mereu 
m-ai crezut puţin cam nebună, dar crezi că e posibil să 
termin dragostea cu un bărbat şi apoi să mă îndrăgostesc 
imediat de un altul? Şi e vorba de Aldo. Vreau să spun, am 
tot încercat să menţin totul la un nivel strict de afaceri 
pentru că trebuie să se însoare cu verişoara Renata — 
familia are mare- nevoie de bani, înţelegi, trebuie să 

păstreze proprietatea asta veche de dragul nepoților care 
vor veni. 

Paris o privi încremenită. 

— Şi Aldo ţi-a spus aşa ceva? 

— Păi, nu, nu cu atitea cuvinte. Bănuiesc că prima 
care mi-a spus a fost Marisa, şi apoi Aldo mi-a pomenit de 
nepoți... 

— India, pînă acum cred că am întîlnit cam o mie de 
femei de teapa Marisei. Ele întotdeauna îţi spun ceea ce 
vor ele de fapt să audă, în nici un caz adevărul. Nu ştiai 
treaba asta? 

India oftă. Ar fi fost frumos s-o poată crede pe Paris şi 
adevărul era, că Aldo îi ieşise în. cale de cite ori avusese 
ocazia. Şi după cum se purta nu părea prea îndrăgostit de 
Renata. Alergaseră împreună de-a lungul plajei dimineţile 
foarte devreme, mîncaseră în fiecare zi la cafeneaua lui 
Ricardi, în fiecare seară la cină fusese atent şi amuzant, şi 
apoi ceva mai tirziu, cînd contesa se retrăgea în 
apartamentul ei, se plimbaseră prin grădina înmiresmată, 
iar el o sărutase, şi poate puțin mai mult decît un simplu 
sărut... ba chiar ceva mai multişor. Dar nu voia să fie un 
mic „episod“ înainte ca Aldo să se aşeze la casa lui 
împreună cu Renata. Nu putea suporta aşa ceva. 

— Paris, nu prea ştiu ce să fac, chiar nu ştiu. Poate că 
ar trebui să las treaba altcuiva şi eu să-mi iau repede 
tălpăşița de aici. 

— Ba deloc. Nu trebuie să-ți pui cariera în pericol 
pentru nici un bărbat din lume! Munca ta este foarte 
importantă, India, şi tu te descurci foarte bine. Să nu 
cumva să subestimezi treaba asta. 

Oh, Doamne, cugetă India, iată-mă stind aici şi 
văitindu-mă pentru problemele mele cînd de fapt biata 
Paris este cea care are nevoie de ajutor. 

— Ar trebui să-mi fac griji pentru tine, strigă ea, nu 
pentru mine. Işi aminti de remarca răutăcioasă a Marisei. 
Paris, să n-o laşi pe Marisa să te necăjească din cauza 
colecţiei. Tu ştii că e doar o ticăloasă înfumurată. Modelele 
tale sînt minunate şi tu doar o ştii foarte bine... şi o să mai 
existe şi o a doua ocazie, crede-mă. O să găsim noi cumva 
o cale pentru asta. 

Paris privea pisicuţa, care se învirtea prin cameră, 
adulmecînd noul ei mediu. 

— E în regulă, o linişti ea. Am trecut peste faza asta. 
Singura treabă e că lucrînd pentru Mitsoko îmi e imposibil 
să mă dezlipesc de climatul ăsta al afacerilor cu moda. E 
bine că sînt departe de oraş, aici cu tine. Şi Alice crede la 
fel — ia uită-te. Alice se întinsese de-a lungul patului, 
bucurîndu-se de razele de soare ce intrau prin fereastra 
deschisă. 

India începu să ridă. 

— Inteleg perfect ce bine se simte. Bine, Paris, tu şi cu 
mine o să avem împreună grijă de Marisa. 

— Şi cum rămîne cu Fabrizio? Vreau să spun, el încă 
mai ţine la tine? 

India cîntări puţin întrebarea în minte. 

— Întotdeauna vom ţine unul la celălalt, se decise ea 
în final, dar povestea noastră de dragoste s-a terminat de 
mult timp. Doar că am fost prea proastă ca să înțeleg asta. 


Aldo era în întirziere. Se grăbi pe aleea spre palat în 
micuțul lui Volkswagen, şi se opri brusc, aruncînd o 
grămadă de pietriş în spate. Coborind din maşină urcă 
scările din faţă cite două odată, în timp ce-şi netezea părul, 
îşi îndrepta haina, şi se prezentă apoi în salon. 

— Vă rog să mă iertaţi, le spuse el zîmbind, dar am 
fost reţinut la tîmplarul din Napoli. India, noile obloane or să 

fie gata pînă săptămîna viitoare. O sărută, luîndu-i o mînă 
în mîinile sale. 

India roşi cînd simți toate privirile din cameră 
concentrate asupra ei. 

— Aş vrea să faci cunoştinţă cu sora mea, Paris, îi 
spuse, retrăgîndu-şi mîna încet. 

Paris era de-a dreptul năucitoare, cugetă Aldo, şi avea 
peste un metru şi optzeci înălțime! 

— Sînt foarte încîntat să te cunosc, îi spuse el. Ştiam 
că India are o soră frumoasă, dar nu credeam că este chiar 
atît de strălucitoare. Bine ai venit la Montefiore. Paris se 
aplecă puţin deasupra lui în timp ce el îi săruta galant 
mîna. 

— Marisa, Renata. Le sărută pe amîndouă la fel, 
prieteneşte. Şi, Fabrizio, ce bine-mi pare să te văd şi pe 
tine. Nici nu pot să-ţi spun ce treabă minunată a făcut India 
pe aici... de fapt, nici n-o să-ţi spun, o să-ţi arăt direct. O să 
vizităm totul în după-amiaza asta. 

— Desigur că n-ai de gind să amesteci afacerile cu 
plăcerea, Fabrizio, izbucni Marisa. Am crezut că vrei să 
petreci cît mai mult timp cu copiii. 

— Dar, cara, chiar tu mi-ai spus că este o ocazie 
foarte bună să văd cum mai progresează lucrările, i-o 
întoarse Fabrizio pe un ton uşor răutăcios, şi oricum, unde 
sînt copiii? 

— Au luat prînzul mai devreme, îi răspunse furioasă 
Marisa. Acum se odihnesc puțin, încît ceva mai încolo să 
poată sta cu tatăl lor. 

La masa lungă, din sufrageria imensă, Aldo o aşeză 
pe India faţă în față cu Fabrizio, pe Renata între Fabrizio şi 
mama sa, la capătul mesei, pe Marisa în stînga sa şi pe 
Paris în dreapta. Prinzind privirea surprinsă a Marisei 
pentru că nu fusese aşezată în dreapta, se întoarse 
ostentativ spre Paris. 

— Sint foarte fericit că ai putut veni la noi. Aldo îi zimbi 
cu căldură. Cîteodată e foarte plăcut să poți să scapi citeva 
zile din oraş. India mi-a spus că acum eşti manechin la 
Mitsoko. Nu e o ocupaţie cam plicticoasă pentru cineva ca 
tine? 

Aldo atinsese exact punctul sensibil, atinsese exact 
ceea ce nu mergea deloc în viata lui Paris. Fără 
surescitarea noilor modele şi fără nici o supapă creativă, 
doar păşind grațios printr-un salon şi străduindu-se din 
răsputeri să fie frumoasă, viața parcă nu mai avea farmec. 
Apoi descoperi surprinsă că îi plăcea să stea de vorbă cu 
el, în timp ce Marisa îşi minca pepenele într-o tăcere 
îngheţată, ignorînd-o pe India care se afla în stinga sa. 

Renata tocmai stătea de vorbă cu contesa şi Fabrizio 
prinse privirile Indiei. 

— Eşti în regulă? o întrebă pe muţeşte. 

— Bine, foarte bine... faptul că m-ai trimis aici, nici că 
se putea lucru mai bun. Tu ai fost cel care m-a trimis, nu, 
Fabrizio, după care adăugă cu o voce foarte scăzută: Nu 
Marisa, nu-i aşa? 

— Amîndoi, admise el. Şi nici n-am avut de ales, India. 

India era conştientă că Marisa le asculta conversaţia. 

— ţi mulțumesc, Fabrizio, pentru tot. 

— Şi eu îţi mulțumesc ţie. 

Ce mod de a finaliza o poveste de dragoste, la o masă 
de prînz cu alte cinci persoane prezente — dintre care una 
de care se şi îndrăgostise deja. Dar se terminase totul de 
multă vreme, chiar înainte ca el s-o fi trimis la palat; acum 
era doar o formalitate de încheiat. 

— Pentru ce anume îi mulțumeai lui Fabrizio, India? 
vocea Marisei îi tăie şirul gîndurilor. 

— l-am mulțumit pentru că a avut încredere în mine cu 
treaba asta, pentru că mi-a dat mină liberă să fac aşa cum 

cred eu de cuviinţă, şi pentru că mi-a permis să vin aici, la 
palatul familiei Montefiore. 

— De fapt, noi cei de la palat ar trebui să fim cei care 
să-ți mulțumească, interveni Aldo. Munca ta probabil va 
schimba norocul familiei Montefiore la fel ca şi averea. 

— Atunci, India îţi sugerez să-ţi prelungeşti şederea cît 
mai mult aici, îi sugeră obraznică Marisa. Pentru că nu-ţi 
vei putea permite preţurile lui Aldo. după ce-şi va deschide 
hotelul şi o să fie atit de ocupat încît n-o să mai aibă timp 
pentru nici unul dintre noi, mai ales după ce s-o însura. 

— Deci, Aldo, plănuieşti să te căsătoreşti în curînd? 
Vocea lui Fabrizio era plină de inocenţă. 

Aldo îşi arătă faţa plină de încîntare oaspeților săi. 

— Da, le răspunse el plin de încredere, da, sper să mă 
însor cît de curînd. 

Liniştea din încăpere deveni totală în timp ce toate 
privirile erau concentrate asupra lui. 

— Ei bine, Aldo, spuse Fabrizio, rupînd vraja, să ne 
spui şi nouă cine-i norocoasa doamnă atunci cînd va 
accepta propunerea ta, bine? li zimbi Renatei care stătea 
chiar lîngă el. Deci nu cred că trebuie s-o căutăm prea 
departe. 

— Nu, nu-prea departe, încuviință Aldo. 

Paris prinse zimbetul triumfător al Marisei cu coada 
ochiului şi-şi întoarse repede privirile spre India care se 
prefăcea că mînca foarte concentrată. Oare ce însemnau 
toate acele cuvinte şi priviri ascunse? 


După masa de prînz, India făcu turul palatului 
împreună cu Fabrizio şi cu Aldo; verifică fiecare cameră în 
parte, scoțind în evidență schimbările ce trebuiau făcute. 
Inspectară şi groapa proaspăt săpată în curtea interioară 
unde urma să se facă un bazin de înot, şi trecură cu 

privirea peste planurile pentru barul-cafenea de lîngă 
piscină. Totul era pus la punct. 

— O să dureze ceva timp, desigur, comentă Fabrizio, 
în timp ce se întorceau în casă — cel puţin şase luni 
înainte să fie totul gata. India va trebui să rămînă aici un 
timp destul de lung. 

Aldo îi zimbi încîntat Indiei. 

— Din punctul meu de vedere aşa e perfect. 

India reuşi să zimbească amabilă. 

— Dacă am terminat, le zise ea, cred că mă duc atunci 
s-o caut pe Paris. R 

O găsi pe peluză jucîndu-se cu copiii, săltînd pe picior 
o minge, rizînd la privirile lor admirative. Cel puţin Paris 
părea destul de veselă; fusese atît de speriată din cauza ei 
cînd primise scrisoarea aceea. 

— Moartea lui Stan a fost ca ultima coardă care a 
plesnit, îi explică Paris în timp ce se plimbau cu picioarele 
goale pe malul mării, asta peste toate celelalte... vreau să 
spun — ei bine, sînt citeva lucruri pe care nu ţi le pot 
spune, India, dar mi se părea că tot ce făceam eşua. Nimic 
n-a mai mers bine după moartea lui Jenny. Paris îşi viri 
degetul într-o groapă mică săpată de un val. Dacă n-ar fi 
fost Didi, nu ştiu, zău, ce m-aş fi făcut. Şi Alice. India, cred 
că nu voi mai fi niciodată fericită pînă cînd nu voi avea 
succes cu adevărat. Este mai mult decit o dorinţă de a crea 
— am nevoie şi de celălalat lucru, surescitarea 
învingătorului, nevoia asta de a fi cineva. Asta-i ce-a avut şi 
Jenny. Trebuie să reuşesc, India, pur şi simplu trebuie să 
reuşesc. 

— Atunci, dacă ai atita nevoie de afirmare, probabil că 
vei reuşi în cele din urmă. Nimeni nu te va opri din drumul 
tău, Paris. Ceea ce s-a întîmplat a fost doar o încercare. 
Intr-o bună zi vei reuşi. Rămii aici pentru un timp, recapătă- 

ți cumpătul şi energia, şi o să fii apoi pregătită pentru o altă 
încercare. l 

Paris îşi trecu o mînă pe sub bratul surorii ei. 

— Dar cu. tine cum rămîne? Îmi place de Aldo al tău, 
este sensibil şi atent, şi nici n-ascultă la tîimpeniile proastei 
de Marisa. 

— Cred că Aldo o să se însoare cu Renata. India 
ridică din umeri, încercînd din răsputeri să pară neafectată. 
Ai văzut ce s-a întîmplat la prînz. 

— Atunci dacă e aşa cum spui tu, în nici un caz n-o s- 
o facă pentru bani. El nu e genul ăsta, India. Atunci de ce 
şi-ar mai vinde comorile familiei ca să finanţeze proiectul 
ăsta pentru hotel? Sînt sigură că ar fi putut aştepta ca apoi 
să se folosească de banii ei. 

Era adevărat, ar fi putut face întreaga transformare cu 
banii Renatei. Nu ar fi fost nevoit să vîndă din lucrurile 
care, în mod evident, însemnau atît de mult pentru mama 
lui. 

— Am observat că pe tine te-a întîmpinat prima, 
continuă Paris, mîna ta a păstrat-o strinsă în mîna lui şi le- 
a tratat pe Renata şi pe Marisa exact la fel, prietenos, fără 
să devină intim. 

— Probabil că păstrează treaba asta pînă după 
căsătorie. 

— Pentru numele lui Dumnezeu, India! Omul a spus 
pur şi simplu că are de gînd să se însoare, iar Marisa în 
mod automat s-a gîndit la Renata. Eu cred că de tine e 
vorba de fapt. Aldo este mult prea bărbat ca să se lase 
manipulat de oricare dintre Marisele din lumea asta mare, 
şi mie mi se pare un om care are propriile lui păreri bine 
definite şi acționează în consecință. Spune-mi, ai de gînd 
să dispari undeva în fundal ca să-l laşi uneia ca Renata? 
Ce s-a întîmplat cu vechiul spirit de competiţie al Indiei 
Haven? 

— Dar ce ar trebui să fac? Vreau să spun, nu pot să 
mă duc şi să-l cer eu de bărbat, nu? 

— Spune-mi adevărul. Îl iubeşti pe Aldo? Dacă ti-ar 
cere să te măriţi cu el, ai face-o? 

India fu redusă la tăcere de logica evidentă a surorii 
sale. S-ar mărita cu el? Da, imediat dacă ar fi cu putinţă. O 
ştia foarte bine. Dar nu-şi dorise să se fi putut căsători şi cu 
Fabrizio la începutul legăturii lor — asta în cazul în care ar 
fi fost un bărbat liber? Da, ar fi făcut-o, dar n-ar fi ieşit 
nimic, iar viața tot şi-ar fi continuat cursul. Vechea ei 
legătură cu el n-avea nimic de-a face cu sentimentele ei 
pentru Aldo. 

— Da, răspunse într-un tîrziu. Da, m-aş mărita cu el. 
Dar el nu m-a cerut. 

— Pun pariu că nici pe Renata n-a cerut-o. Ştii ce-ar 
spune Jenny, nu India? Nu există decît o singură cale prin 
care poți afla. 

— Să-l întreb, suflă India. 

— Categoric. Jenny n-ar fi stat să aştepte pentru nici 
un bărbat. Mergi mai departe cu el, sau, în caz contrar te 
debarasezi de el. Dacă nu-l interesează să se însoare cu 
tine, atunci încheie pur şi simplu ziua — uită-l. Şi dacă îl 
interesează? Atunci, în nici un caz n-ai absolut nimic de 
pierdut, doar de cîştigat. 

India îşi suflecă fustele şi începu să sară în apă, rizînd 
încîntată. 

— Zău că te iubesc, Paris, îi strigă ea. Tu faci ca totul 
să pară atit de simplu. 

Paris hotărî că India trebuia să arate ceva mai 
sofisticată la cină, însă nimic din lucrurile pe care le 
adusese cu ea nu era suficient de bun. 

— Chiar nu-ţi dai seama că acolo jos va fi un fel de 
competiţie? o întrebă Paris, luînd-o pe Alice de pe capacul 
valizei, şi apoi cotrobăind prin interiorul ei. 

— Şi acum, ce părere ai de asta? 

India inspectă circumspectă rochia fină din dantelă gri. 

— Este mult prea lungă, şi, oricum, arăt îngrozitor în 
gri. 

— Nu şi atunci cînd o să termin eu cu tine. Paris 
întinse rochia pe pat cercetîndu-i cusăturile. Am făcut-o ca 
s-o poarte Naomi, aşa că e ceva mai mare decit lucrurile 
pe care le fac de regulă; şi este mai degrabă o rochie 
clasică, de genul celor care se vînd întotdeauna. 

— Vrei să spui persoanelor de genul meu, care nu s- 
au născut manechine? 

Paris începu să ridă. 

— Cam aşa. Dacă prind asta aici, şi dacă mai tai puţin 
la decolteu şi dacă mai şi tai vreo şase-şapte centimetri din 
lungime, poate chiar ceva mai mult, o să fie chiar scurtă, 
pînă la înălțimea genunchiului ca să înţelegi mai bine... dă- 
mi foarfeca. 

Miinile sigure ale lui Paris începură să decupeze pe 
marginea dantelei. 

— Dar n-ai s-o termini niciodată la timp, protestă India. 

Paris însă zîmbi încrezătoare. 

— Asta-i mai nimic, îi răspunse. Într-o oră o să fie 
gata. Du-te şi fă un duş, şi nu te agita cu machiajul. O să te 
aranjez eu. 

Paris îşi respectă întocmai cuvîntul. În patruzeci şi 
cinci de minute, reuşise să decolteze şi mai mult rochia şi 
s-o decoreze pe margini cu bucăţile de dantelă luate de la 
poale, scurtă partea de jos decupînd cu atenţie în jurul 
modelului de dantelă, şi scurtă şi căptuşeala de tafta de 
dedesubt. 

Apoi o aşeză pe India în fața oglinzii de la măsuţa de 
toaletă, scoase cutia ei de farduri şi se apucă de treabă. In 
zece minute reuşise s-o transforme pe India dintr-o fată 
drăguță într-o -femeie exotică. Şi cînd Paris trase rochia 

peste capul Indiei şi-i încheie apoi fermoarul la spate, 
legînd marginea de tafta într-o fundă elegantă la spate, mai 
într-o parte, India îşi dădu seama cit de isteață fusese sora 
ei. Rochia se potrivea perfect, scoțîndu-i în evidenţă talia 
îngustă şi sînii plini, decolteul era adînc iar mînecile nu 
erau altceva decit nişte aripioare dantelate; era rochia 
perfectă pentru cina festivă plănuită pentru seara aceea. Şi 
pentru a-i cere unui bărbat să se însoare cu tine! 

India deveni dintr-o dată conştientă de trecerea 
timpului. 

— Paris, nu ti-au mai rămas decit douăzeci de minute. 

— O să fiu gata chiar în cincisprezece, îi strigă Paris 
peste umăr în timp ce se îndrepta spre duş. 

Contesa şi Aldo deja îşi aşteptau oaspeții în salonul 
mare, atunci cînd aceştia începură să coboare. Paris 
observă imediat felul în tare fața lui Aldo se lumină la 
apariția Indiei, şi se gîndi că măcar o rochie, o singură 
rochie din întreaga colecţie îşi arătase utilitatea. 

Marisa, intrînd în cameră după ele, le privi uimită. 
Paris, îmbrăcată cu haina specială pentru dineuri şi cu 
fusta neagră de satin, era superbă. Marisa se simțea mult 
prea îmbrăcată în organdiul cumpărat de la Valentino, cu 
fusta aceea mult prea lungă, ca de babă, şi cînd îl 
cumpărase cit de încîntător şi de feminin crezuse că era 
acel costum. La naiba! Şi doar uită-te la India! La dracu"! 
înjură Marisa în gînd. Nu era deloc obişnuită să fie 
întrecută în materie de eleganţă şi de rafinament. 

Fiul lui Ricardi, cel care ținea cafeneaua din sat, şi 
care începuse deja să se antreneze pentru a fi chelner la 
hotel, împărțea pahare de şampanie. Marisa privi cu 
atenţie la felul în care Fabrizio sporovăia cu India şi cu 
Paris... nu, se înşelase rău de tot, între ei nu fusese şi nu 
era absolut nimic. Zimbetul lui era relaxat iar al ei inocent. 

Se simțea cu mult mai uşurată decit crezuse că ar fi fost cu 
putință. 

Copiii apărură în pijamale, cu bona pe urmele lor, şi 
fură puţin răsfățaţi cu mici înghițituri de şampanie şi cu 
bucățele de ciocolată înainte să fie duşi la culcare de către 
Aldo şi Fabrizio. 

Conversaţia din timpul cinei fu uşoară şi plăcută, fără 
vreuna dintre pauzele acelea penibile din timpul prînzului. 
Pînă şi Marisa îşi supraveghe purtarea, iar Aldo, aşezat de 
această dată între India şi Renata, fu la fel de atent cu 
amîndouă. 

După aceea îşi luară cafeaua în salon. Noaptea era 
caldă şi liniştită aşa că ferestrele mari fuseseră lăsate 
deschise pentru a avea cit mai mult aer. Apoi ieşiră la 
plimbare pe peluză, admirînd luna plină care-şi răspîndea 
splendoarea argintie pe întreaga coastă şi pe întinsul mării. 
Renata, prinzîndu-l pe Aldo de braţ, aşteptă ca el să spună 
ceva primul. Desigur, dacă intenționa să se însoare cu ea, 
asta era noaptea perfectă pentru a o cere de soție. 

— Şi unde ai de gind să pleci în vara asta? o întrebă el 
pe un ton amabil. In Sardinia sau în sudul Franţei? 

=~ — Nu prea ştiu nici eu. Renata era încremenită de 
uimire; nu era tocmai ceea ce se aşteptase ea să-i spună. 
Familia Bihan m-au invitat să stau împreună cu ei la vila pe 
care o au la Antibes, dar încă n-am hotărît nimic. 

— Zău că ar trebui să te duci, Renata, o să te distrezi 
pe cinste. 

— Da. Probabil că aşa e. Renata fusese redusă la 
tăcere. Dar tu, Aldo? 

— Eu? Mi-e teamă că nu voi mai avea parte de 
vacanțe pentru foarte mult timp, cel puţin nu pînă nu pun 
totul pe picioare aici. Sper însă să-i ajut pe alţii să petreacă 
cîteva vacanțe plăcute la noi. la uită-te, India şi Paris 
coboară pe plajă. Nu vrei să mergem şi noi după ele? 

— Nu, îi răspunse sec Renata. Mă simt mai degrabă 
obosită. Cred că o să mă duc la culcare. 

— Atunci, noapte bună, Renata. Somn uşor. Aldo o 
sărută uşor, privind-o cum se alătura Marisei şi mamei lui 
pe terasă. 

Le ajunse din urmă pe India şi pe Paris tocmai cînd 
acestea erau pe punctul de a cobori treptele ce duceau 
spre plajă. 

— Am venit să privesc luna împreună cu voi, le strigă 
el vesel. Renata s-a dus la culcare, era cam obosită. 

Paris căscă fără jenă. 

— Mi-e teamă că şi pentru mine a fost o zi cam lungă. 
Dacă nu vă supăraţi, cred că şi eu o să mă retrag. 

Aldo îi luă mîna Indiei şi o ajută să coboare treptele de 
piatră. 

— Se pare că doar noi doi sîntem singurii romantici 
care vor să admire poteca lunii pe apă. 

— Aşa se pare. 

EI îi înconjură umerii cu un braţ în timp ce se plimbau 
pe nisipul ceva mai ferm din apropierea apei. 

— India, nu am reuşit să te văd deloc singură cit a fost 
ziua de lungă. Mi-a fost dor de tine. 

— Vorbeşti serios? 

— Ţie nu ţi-a fost dor de mine? 

india însă nu-i răspunse şi el o privi surprins. 

— Nu sau da? 

India respiră o dată adînc, după care spuse: 

— Aldo, ai de gînd să te însori cu Renata? 

— De ce naiba îmi pui o asemenea întrebare? Aldo o 
privea de-a dreptul stînjenit. 

— Vreau să-mi răspunzi cinstit. Aşa ai de gînd? 

In lumina lunii, ochii lui Aldo erau negri. Era imposibil 
să citeşti în ei ce anume gîndea. 


373 


— Ţi-a sugerat cumva Renata că e posibil ca noi doi 
să ne căsătorjm? 

— Păi, nu... 

— Atunci, Marisa-i de vină! India, atunci de ce naiba 
aş sta aici cu tine? De ce aş fi. petrecut aceste ultime 
săptămîni aici cu tine dacă aş fi fost îndrăgostit de Renata? 

— Marisa n-a spus că eşti chiar îndrăgostit. Vreau să 
spun, ei bine, Renata are o grămadă de bani şi tu ai fi avut 
nevoie de ei pentru proprietatea asta. 

— lisuse Cristoase, India, răbufni furios Aldo, ce fel de 
bărbat îţi închipui că sînt? Chiar crezi că m-aş însura cu 
Renata, cu oricare altă femeie, pentru banii pe care-i are? 
De ce dracu' a trebuit s-o asculți pe proasta aia nenorocită 
de Marisa? O scutură furios. Şi ai şi crezut-o! 

Furia de care era stăpinit era teribil de impresionantă 
şi India se dădu putin în spate privindu-l uimită, 

— N-am ştiut ce anume să cred... poate că tu doar 
flirtai cu mine... că poate eu eram pentru tine doar o mică 
distracție de moment. 

Aldo era de-a dreptul şocat. 

— Cum de-ai putut să crezi aşa ceva? Lasă-mă să-ți 
spun ceva, India. Nici un Montefiore pînă acum nu s-a 
căsătorit de dragul banilor. Noi sîntem o familie de 
amorezi, nu de bancheri. 

India îl asculta amuţită, în timp ce furia lui Aldo atinse 
punctul culminant: 

— Nici prin cap nu mi-a trecut, India dragă, că ai putea 
fi atît de proastă să crezi o femeie de genul Marisei Paroli. 

— N-am vrut să cred aşa ceva. Ba chiar mi-am dorit cu 
disperarea să cred că tu de fapt începuseşi să te 
îndrăgosteşti de mine. 

Aldo o prinse iarăşi de umeri. 

— Bineînţeles că m-am îndrăgostit de tine. Am început 
să mă îndrăgostesc chiar din momentul în care ai vărsat 

şampania pe haina mea. Dar tu m-ai tinut la mare distanţă 
de tine. Vino aici. O trase mai aproape strîngînd-o în brațe. 
Fetițţă nebună ce eşti, murmură el printre sărutări, sigur că 
sînt îndrăgostit de tine. 

India simţi cum toate supărările îi dispăreau odată cu 
sărutările lui. Işi trecu mîinile prin părul lui zburlit trăgîndu-l 
şi mai aproape. 

— Oh, Aldo. Şi eu te iubesc, dar nu pot deveni amanta 
ta. 

— Amantă? Doamne sfinte, India, eu nu ţi-am cerut 
să-mi devii amantă, eu am de gînd să-ţi cer să devii soția 
mea. 

Se priviră unul pe celălalt în lumina lunii. 

— Să mă căsătoresc cu tine? îl întrebă India 
înmărmurită. Dar, de ce? 

— De ce? Dintr-o mie de motive. Pe care dintre ele ai 
vrea să-l asculti? Că nu pot conduce acest hotel fără tine? 
Femeie americană despotică! 

india îşi lăsă capul pe spate rizînd. 

— Este un motiv rezonabil. Nu sînt tocmai sigură dacă 
Jenny ar fi de acord cu el, dar este rezonabil. 

— Dar sînt sigur că toate celelalte motive le-ar aproba. 
Nu pot trăi fără tine, India Haven. Tu îmi aduci bucuria 
vieţii. Vreau să te iubesc pentru totdeauna, să am o groază 
de copii cu tine, să îmbătrînesc alături de tine. Te rog, 
spune-mi că te vei căsători cu mine. 

Scena era atit de romantică, de parcă era scoasă 
dintr-unul din filmele lui Jenny, cugetă India; omul de la 
lumini potrivise exact unghiul luminos al lunii, sunetistul 
găsise sunetul perfect, liniştitor al valurilor din fundal, iar 
ea-şi cunoştea replicile la perfecţie. 

— Da. Oh, da. Aldo, îi răspunse, şi eu vreau să mă 
căsătoresc cu tine. 

În timp ce buzele li se întilneau, ştiu că Jenny ar fi 
aprobat cu siguranță acel final... „Slăbiţi luminile de pe 
perechea de îndrăgostiți, camera să filmeze încet reflectia 
lunii pe apă şi valurile liniştite.“ Numai că ce se întîmpla 
acolo în realitate era mult mai frumos decît un film făcut la 
Hollywood. 


Capitalul 18 


New York-ul nu era tocmai cel mai grozav loc pe care 
să-l vizitezi în iunie, dar Olympe crezuse că merita acest 
sacrificiu. leşi din confortul limuzinei sale cu aer condiționat 
şi intră direct în foaierul cu climat controlabil al hotelului 
Helmsley Palace de pe Madison, privind în jurul ei cu 
încîntare. Cel puţin hotelul era unul dintre cele mai bune; îl 
puteai aprecia imediat după flori şi după oamenii cu care te 
întîlneai în foaier. Se înregistră imediat şi urcă la cel de-al 
zecelea etaj, unde se afla apartamentul ei. In cameră o 
aşteptau flori şi fructe, darul recepției respectuoase. Ridică 
receptorul telefonului, chemă serviciul de cameră şi 
comandă o sticlă mare de Perier la gheaţă şi un sandiviş. 
Olympe nu mînca şi nu bea niciodată în avioane, nici 
măcar atunci cînd călătorea cu un Concorde? nu făcea 
decit s-o deshidrateze şi mai tare şi să contribuie la răul de 
înălțime. Ca atare, acum era moartă de foame. Scoţindu-şi 
pantofii, se aruncă în pat, ceru numărul operatoarei de 
serviciu şi ceru o linie cu exteriorul. Ținind agenda 
desfăcută la litera M, formă un număr şi aşteptă să-i 
răspundă Fitz McBain. Numărul era unul particular, la care 
răspundea numai el, şi suna încetişor dar fără să 
răspundă. 

La naiba! Oare plecase din oraş? Desigur că nu. Doar 
îi menţionase în treacăt că urma să fie în New York 
aproape toată luna iunie cu afacerile şi că plănuia să vină 
în Europa de-abia spre sfîrşitul verii. Olympe spera din 
toată inima să nu. fi înțeles cumva greşit, pentru că deja 
întreaga afacere o costase o mică avere. O să facă un duş 
şi o să încerce apoi din nou. 

Treizeci de minute mai tirziu, fortificată de sandviş şi 
răcorită de duş, formă iarăşi numărul. Fitz îi răspunse 
imediat. Dacă era surprins s-o audă la telefon n-o arătă 
deloc, iar cînd cinci minute mai tîrziu puse receptorul în 
furcă, Olympe avea o întîlnire pentru cină cu Fitz la Le 
Cirque pentru opt şi jumătate în seara aceea. 


Fitz stătea în faţa lui Olympe la o masă discretă dintr- 
un colț în timp ce chelnerii executau un fel de balet 
complicat în jurul lor, arătînd diverse sticle ca să fie 
aprobate de el, aprinzînd ţigările ei, şi aducînd tot felul de 
meniuri. Olympe îşi arătă aprobarea cu un zîmbet încîntat. 

— l-am sunat imediat după ce am vorbit cu tine ca să 
fac rezervările, îi zise el. M-am gîndit că ăsta ar fi locul 
perfect pentru întîlnire. 

— Imi place la nebunie, Fitz. Este fermecător, serviciul 
e foarte bun, şi este... intim. 

Fitz sorbi din scotch-ul cu gheaţă. De regulă nu-i 
plăcea să bea whisky înainte de vin, dar Olympe ceruse 
imediat ce'intraseră un Campari, aşa că fusese obligat să 
ceară şi el ceva. 

— Nu m-am gîndit niciodată la locul ăsta ca la unul 
intim, Olympe. 

— Bineînţeles că e intim, pentru anumiţi oameni. la 
uită-te la ei. Olympe arătă cu ţigara spre cei care se tot 
ridicau de pe la mese întîmpinîndu-i pe cei pe care-i 
cunoşteau sau salutîndu-i pe cei pe care doreau să-i 
cunoască mai bine. Ei fac locul ăsta mai intim pentru cei ca 
noi, care au venit pentru o cină liniştită, doar ei singuri. Nici 
nu cred că şi-au dat seama că sîntem aici. 

Fitz începu să ridă de logica ei întortocheată. 

— Cred că ai dreptate, deşi am presupus că şi tu faci 
parte dintre acei oameni. 

Olympe îi dărui cel mai frumos zîmbet al ei. 

— Numai atunci cînd circumstanţele mă obligă, Fitz. 
Cu siguranță nu altfel. Nici nu cred că-mi place ceva mai 
mult decit o cină liniştită cu o persoană plăcută, cu cineva 
care mă atrage. Exceptind poate... Rise, gesticulînd fericită 
cu tigara pe care o ţinea în mînă mai mult pentru efect şi 
mai puţin pentru a o fuma. Ah, dragul meu Fitz, nu prea 
ştiu dacă eşti obişnuit cu felul nostru direct, al 
franțuzoaicelor. 

— Cu siguranţă nu înainte de aperitiv, murmură Fitz 
cînd chelnerul apăru lîngă ei cu asparagusul pentru ea şi 
cu somonul afumat pentru el. Se simţea bine poate pentru 
prima dată după săptămîni întregi şi îşi aminti de cealaltă 
ocazie în care fusese împreună cu Olympe, la petrecerea 
lui Bendor, în Barbados. Şi atunci se distrase bine alături 
de ea; avea calitatea deosebită de a face un bărbat să se 
simtă bine; flirtul ei era foarte uşor, fără nimic amenințător, 
aşa cum fuseseră jocurile Raymundei. Dar nu era ca 
Venetia, îşi aminti cu o undă de durere. Şi era foarte bine 
că nu era ca ea! Aranjind o feliuță argintie de somon pe o 
bucăţică de pîine maronie, i-o oferi lui Olympe. Insă, în loc 
s-o ia cu mîna, ea se aplecă puţin peste masă şi o prinse 
direct cu buzele, lipindu-şi limba roz de degetul lui. 

— Delicios, comentă ea. Trebuie să-ți mărturisesc, Fitz 
McBain, că ador mîncarea bună. Asta-i una dintre 
slăbiciunile mele. 

Fitz însă n-o întrebă care erau celelalte. 

— Şi ce mai face Benny? o întrebă deodată. 

Olympe îşi termină şi ultima bucăţică de asparagus 
înainte să-i răspundă. lşi şterse buzele extravagant rujate 
cu şervețelul, cu un gest foarte delicat. 

— Benny e foarte bine. Şi e în Australia, un loc care 
mie personal nu mi-a plăcut niciodată. Toţi fermierii ăia şi 
crescătorii de oi, stînd la taclale şi bînd atita bere. Bietul 

Benny, cred că e dependent de bere, ştii? Se cutremură 
foarte uşor. Fitz, sper că tu nu bei bere, nu? 

Fitz zîmbi. 

— Este un fapt binecunoscut, admise el. Să nu uiţi că 
eu am crescut pe terenurile petroliere din Texas. Acum 
vorbeşti cu un petrolist bătrîn, trecut prin de toate. 

— Oare? 

Cum de reuşea să spună atit de multe cu ochii? Fitz 
era fascinat. Dacă Olympe intenţionase să-l farmece cu 
flirtul ei, reuşise. 

— Şi ce te aduce la New York? o întrebă în timp ce 
chelnerul strîngea farțuriile. 

— Oh, am venit la cumpărături. Şi... de curiozitate. 

-— Ce naiba poate cumpăra o franțuzoaică de la New 
York care să nu existe şi în Franța? 

— Păi, atunci poate că m-a adus aici doar curiozitatea. 

Fitz se aplecă peste masă, zîmbind. 

— Şi ce anume ţi-a stîrnit această curiozitate? 

— Printre alte lucruri şi felul în care poate arăta 
apartamentul unui bătrîn căutător de petrol... 

Olympe era la fel de frumoasă dezbrăcată pe cît de 
frumoasă arăta şi îmbrăcată, o chestie rară la femeile 
moderne, după cum ştia şi Fitz. Stătea în faţa lui cu un trup 
perfect, ameţindu-l cu goliciunea ei şi cu ochii şireţi şi 
amuzaţi. De fapt ochii aceia îl făcuseră s-o placă atit de 
mult; ei arătau cît de şireată era, dar nu era distractiv? Şi 
atunci de ce să nu fie amindoi la fel de şireţi? Şi erau, oh, 
da, erau. Olympe îl sedusese mai bine şi mai fin decit 
oricare altă femeie din lume, ațiţindu-l şi apoi retrăgîndu- 
se, lăsîndu-l tremurînd pe marginea dorinţei, pînă cînd el 
nu mai putuse suporta şi o prinsese sub greutatea lui, 
intrînd în trupul ei atît de frumos format, în timp ce ea îi 
şoptea cuvinte în care-şi descria plăcerea, egalindu-i 
pasiunea. Şi, după aceea, rămăsese întinsă pe perne, 

fumînd leneşă o ţigară, zimbindu-i cu zîmbetul acela de 
pisică vicleană şi frumoasă. Părea la fel de elegantă şi de 
controlată, şi gata pentru orice altă trăsnaie i-ar fi dat lui 
prin cap, deşi, cum de reuşise această performanţă, Fitz n- 
ar fi putut spune. Dar nu mai exista nici umbră de dubiu că 
ea era genul iui de femeie. 

— Cum 1, “lace Mediterana la vremea asta din an? o 
întrebă în cele cin urmă. 


Nopțile fierbinți de un albastru întunecat o înnebuneau 
pe Venetia. Erau încă şi mai rele decit zilele însorite şi 
fierbinți cu brizele lor răcoroase ce-i dezmierdau trupul 
încins şi gol în timp ce făcea plajă pe puntea inferioară de 
pe Fiesta. Singură. Ar fi trebuit să se întoarcă în Anglia, 
ştia că aşa trebuia să facă. Acasă nu s-ar fi simţit atît de... 
conştientă de trupul ei! Cu un oftat Vennie se ridică în 
capul oaselor în pat. Nu era deloc bine pentru ea să fie 
acolo, în locul acela, singură cu gîndurile ei, nici măcar n-o 
avea pe Kate cu care să vorbească, şi tu toate că scrisorile 
ei erau foarte lungi, nimic nu se compara cu o discuţie 
bună, de la inimă la inimă. Şi ar fi trebuit să-i spună lui 
Morgan că în mod categoric n-avea de gînd să se mărite 
cu el, deşi încercase din toate puterile să îl iubească. 
Numai că el nu accepta deloc refuzul ei. Venea s-o vadă 
cam în fiecare săptămînă atunci cînd era puţin liber. Şi o 
dată chiar venise împreună cu Fitz. 

Sosiseră pe neaşteptate, dar ea îşi dăduse seama 
cine sosise la bord după felul în care se mişca echipajul, 
după felul în care se îndeplineau toate muncile, toate 
sarcinile, iar asta se întîmpla doar atunci cînd era şi Fitz la 
bord. Morgan îşi virise capul în bucătărie ca s-o salute şi s- 
o invite să ia cina cu ei, dar ea îi răspunsese că, datorită 
faptului că era totuşi bucătarul navei, avea de gînd să 
profite de ocazie pentru a demonstra că îşi merita salariul. 

Nu putea suporta să-l întilnească pe Fitz cînd era şi 
Morgan de fată. Stătuse la mare distanţă de salon, şi tirziu, 
mult mai tirziu după cină, îi văzuse, tată şi fiu, păşind 
împreună pe punte, discutînd despre întîlnirea care urma 
să aibă loc la Caracas. Ştia că urmau să părăsească nava 
a doua zi dimineaţa foarte devreme, aşa că se trezise şi ea 
încă înainte de revărsatul zorilor, sperînd că poate Fitz 
urma să vină s-o vadă, că încă simţea şi el ceea ce simțea 
şi ea. 

leşise pe punte cu o cană de cafea fierbinte şi stătea 
nemişcată acolo admirînd răsăritul soarelui, cînd într-un 
tirziu, apăruse şi Fitz. Era îmbrăcat foarte sobru, într-un 
costum cafeniu impecabil. Părul lui des fusese bine periat, 
deşi era încă puţin umed din cauza duşului, iar nasturele 
de sus al cămăşii fusese lăsat descheiat şi cravata lărgită 
pentru a nu-l jena prea tare. Atunci îi simțise mirosul apei 
de colonie pe care o folosise, proaspăt şi puţin ca de 
lămiie. El nu-i zîmbise deloc, doar o privise cu atenţie 
pentru început, după care îşi întorsese privirile spre țărm. 

— Este o dimineaţă minunată, Venetia, îi spusese el 
pe un ton plăcut. 

Incapabilă să vorbească, strinsese şi mai tare în mînă 
cana cu cafea. Şi atunci el s-a întors spre ea şi i-a spus: 

— Ce mai faci tu, Venetia? Privirea aceea din ochii lui 
o nedumerise, şi chiar şi acum o intriga. Se gîndise la ea la 
nesfîrşit. O privise ca şi cum atunci ar fi văzut-o pentru 
prima dată, comparînd-o parcă cu o amintire veche de-a 
lui. 

Şi de-abia atunci izbucnise şi ea, lăsîndu-l să vadă 
ceea ce simţea: 

— Mi-a fost tare dor de tine, Fitz. 

Expresia lui se schimbase atunci; ca şi cum o mască i 
se aşezase dintr-o dată pe față, o mască formală, 
zîmbitoare şi politicoasă. 

— Eşti mult prea singură aici, îi spusese, dar plănuiesc 
să te țin ocupată în următoarele cîteva săptămîni. Am cîțiva 
prieteni care vor veni să stea pe Fiesta. Vor fi cam o 
duzină, sau aşa ceva. E mai bine pentru tine să fii ocupată, 
să ai şi cîțiva oameni tineri în jurul tău. Şi Morgan va fi pe 
aici o parte din timp. Şi bănuiesc că asta vă va face pe 
amîndoi mult mai fericiți. Apoi se uitase la ceas. Cinci şi 
jumătate, spusese el încruntat, trebuie să plecăm. Sînt 
sigur că şi Morgan o să apară în curînd ca să-şi ia rămas 
bun de la tine. 

Ea se întorsese atunci cu fața spre el, strîngînd 
neajutorată cana cu cafea. 

— Oh! Şi Venetia, încă un lucru. Să ştii că n-am uitai... 
Inima i se oprise în acel moment, voia să-i spună că nu 
uitase nici el noaptea aceea, că n-o uitase deloc.., Nu mi- 
am uitat promisiunea de a verifica puțin chestiunile băneşti 
ale lui Jenny. O să-ţi dau de ştire imediat ce am cîteva 
informaţii clare. 

li mulțumise, reuşind cu greu să-şi ascundă tremurul 
din voce, după care apăruse şi Morgan pe punte, vesel şi 
bine dispus, şi momentul de intimitate dispăruse. 

Atunci fusese singura dată în două luni cînd îl mai 
văzuse pe Fitz, şi cu toate astea era încă prizonieră pe 
Fiesta, precum un fluture legat cu un fir de mătase, 
aşteptîndu-l să se întoarcă. 

Fusese ceva mai bine atunci cînd vasul de umpluse de 
oameni şi ea fusese mai ocupată decit crezuse că putea fi 
posibil. Insă se bucurase că avusese cu ce să-şi ocupe 
timpul, iar prietenii lui Fitz erau tineri şi veseli cu acea 
calitate specific americană de prietenie deschisă care o 
făcea să devină una de-a lor ori de cîte ori îşi dorea aşa 
ceva. Dar acum sosise momentul adevărului. Cu o zi în 
urmă, căpitanul îi spusese că Fiesta urma să plece în 
Mediterana pentru lunile de vară. Şi mai era şi un mesaj 

pentru ea de la domnul McBain. Îi spunea în mesaj că ar fi 
încîntat să rămînă lîngă ei pe vas şi în lunile de vară, dar 
dacă ea îşi dorea o schimbare, el înțelegea foarte bine. În 
funcţie de decizia pe care urma s-o ia, i se va aranja o 
cursă aeriană fie spre Nisa, fie spre Londra. 

Stînd în pat în capul oaselor, strîngîndu-şi genunchii la 
piept, Vennie privea în gol în întunecimea camerei. 
Desigur, ar trebui să plece; el asta îi dăduse de înţeles 
atunci cînd îşi luase la revedere de la ea, că va uita cu totul 
noaptea aceea, şi la fel trebuia să procedeze şi ea. Dar era 
în stare? 

Coborînd din pat îşi trase pe umeri un halat şi ieşi pe 
punte. Aerul se mai răcorise puţin, în cea mai întunecată 
oră a nopții. Vennie ezită doar un moment, după care se 
îndreptă spre apartamentul rezidenţial. Toată lumea, cu 
excepția omului de pază, dormea pe acel vas, aşa că 
ajunse pînă la dormitorul lui Fitz fără probleme. Închizînd 
uşa în spatele ei, se îndreptă spre baie, şi luînd sticluța cu 
colonia pe care o folosea Fitz, turnă.cîte un strop pe git şi 
între siîni, iar apoi ceva mai jos pe trup, pe coapse şi pe 
pîntece. Întorcîndu- -se în dormitor, lăsă halatul să-i cadă pe 
podea şi se viri între cearceafurile răcoroase. ale patului în 
care dormea Fitz, stringînd perna în braţe, prefăcîndu-se 
că şi el era alături de ea. Nu era pentru prima dată cînd 
proceda aşa; dar cumva, o făcea să-l simtă parcă mai 
aproape... 


Strălucitoarea lumină a soarelui din dimineața 
următoare, o forță pe Venetia să privească realitatea în 
față, ştiind că trebuia să ia o decizie şi mai ştia şi care 
anume. Nu mai putea suporta să trăiască la limita îndoielii. 
În mod evident Fitz nu mai voia să aibă de-a face cu ea. 
Ca atare va pleca acasă. Dar mai întîi trebuia să clarifice 
lucrurile dintre ea şi Morgan, să-i spună adevărul, acela că 

între ei nu putea fi nimic, niciodată. N-ar fi fost deloc corect 
să nu procedeze aşa, după cum nedrept era şi din partea 
lui Morgan să accepte acest lucru. Amîndoi trebuiau să fie 
liberi. Abia mai putea aştepta să-l vadă din nou, cînd urma 
să-şi facă puțin timp liber, aşa că îi va scrie. 

Ceea ce o făcu să se răzgîndească, a fost scrisoarea 
primită din partea Indiei, sau mai degrabă o scuză pentru a 
se răzgindi. Şi acesta era faptul că India urma să se 
căsătorească cu un superb conte italian al cărui nume era 
Aldo şi că urma să trăiască fericită pînă la adînci bătrîneti 
într-un palat cu vedere spre Mediterana,şi această 
scrisoare îi dădu Venetiei un gust plăcut de fericire pură 
aşa cum nu mai cunoscuse. de un timp considerabil. Cel 
puţin una dintre fiicele lui Jenny se aduna de pe drumuri, 
cugetă ea, recitind scrisoarea Indiei. Ea şi cu Paris urmau 
să fie domnişoarele de onoare. Şi cununia urma să aibă loc 
la bisericuța din Marina di Montefiore. 

Aşa că îi veni foarte uşor să-şi spună singură că de 
vreme ce Marina de Montefiore era lîngă Mediterana, şi că 
oricum urma să fie prin zonă, putea foarte bine să rămînă 
pe Fiesta şi pentru restul verii. Şi în fond şi la urma urmei 
de ce să nu-şi. mai acorde încă o şansă... 


Capitolul 20 


Marina di Montefiore îşi adunase toate resursele, 
special pentru nunta tînărului lor conte. Satul avea un aer 
de sărbătoare, decorat cu flori şi lampioane colorate, cu 
becuri atirnate de ramurile copacilor şi mese de trestie 
întinse în piaţa mare pentru masa de celebrare, un dar din 
partea contelui Aldo şi a miresei sale. Masa care urma să 
aibă loc chiar în seara aceea era însoţită de focuri de 
artificii la palat şi băutură serioasă pentru bătrînii pescari şi 
dans şi voie bună pentru tineri. Formaţia locală făcuse 
repetiţii peste repetiţii şi erau prezenţi acolo pentru a cînta 
serenade tînărului cuplu de proaspăt căsătoriţi atunci cînd 
ieşiră din bisericuța albă, spălată de ploi şi se urcară într-o 
veche căruță — frumos decorată cu flori şi panglici, şi trasă 
de doi măgăruşi albi — îndreptîndu-se spre palat pentru 
recepţia care urma. | 

India era o mireasă superbă, micuță şi subțirică în 
mătasea albă ca laptele, creată şi făcută chiar de Paris, cu 
flori de portocal în păr şi fericire pură în priviri. Mină în 
mină cu Aldo, în căruţa lor trasă de măgăruşi, zimbea şi 
făcea cu mîna gloatei care se aliniase în piață, aruncînd 
flori tinerelor fete şi rizînd atunci cînd măgăruşii se opriră 
ca să pască iarba proaspătă de lîngă fîntînă. 

Era o adevărată nuntă cîmpenească, simplă, 
neconvenţională, şi plină de vigoarea fierbinte a poporului 
italian, iar India savura fiecare minut în parte. Avusese şi 
un moment de tristețe şi regret atunci cînd plecase la 
biserică la brațul fratelui contesei şi nu pentru că nu avea 
un tată al ei care s-o conducă pînă la altar, se obişnuise să 
nu aibă tată, ci pentru că mama ei nu era acolo s-o vadă 
măritîndu-se. Lui Jenny i-ar fi plăcut o asemenea nuntă, ar 

fi băut şampanie cu oaspeții şi ar fi dansat tarantella cu 
pescarii, şi ar fi fost încîntată de fericirea evidentă a fiicei 
sale. 

Întregul palat era aglomerat din cauza rudelor lui Aldo. 
Se părea că el şi cu mama lui se înrudeau cu cel puţin 
jumătate din familiile din Italia şi majoritatea se hotăriseră 
să vină la nunta lui. Toate camerele interconectate de la 
parter erau pline de oameni care mişunau de colo-colo şi 
se salutau cu multe pupături şi exclamaţii de încîntare şi 
surpriză. Şampania curgea în timp ce era împărțită printre 
oaspeţi de fete tinere cu şorțulețe albe apretate, unele 
dintre ele cărînd tăvi întregi cu aperitive, în timp ce 
fotografii îi înnebuneau pe toti, aranjîndu-i mereu în tot felul 
de grupuri de familie, pînă cînd şi Aldo şi India declarară 
rizînd că ajungea cu atitea poze. 

Venetia şi Paris deveniră curînd centrul de atracţie al 
tinerilor oaspeți de sex masculin, primind complimente şi 
tot felul de mîngiieri verbale cu aprecieri specific italieneşti 
despre farmecul şi frumusețea lor. Şi ele îşi lăsaseră 
deoparte grijile şi se bucurau din plin de nunta Indiei. 

— Are deja o familie gata pregătită şi care-i de-a 
dreptul enormă, comentă Paris în timp ce India şi Aldo 
tăiau tortul de nuntă. Intotdeauna am crezut că India a fost 
cea care a suferit cel mai mult din cauza faptului că n-a 
avut familie. Tu i-ai avut pe Bancateri şi eu — ei bine, eu 
mereu am fost o singuratică. 

Izolate pentru un moment în mijlocul aglomerației, cele 
două surori îşi amintiră de mama lor. 

— Biata Jenny, oftă Venetia. Ce mult i-ar fi plăcut toate 
astea. 

— "Ar fi trebuit să fie aici s-o vadă pe India măritindu- 
se. Fata lui Paris se schimonosi de furie. Ştii, eu încă cred 
că n-a fost deloc în regulă ceva cu moartea ei şi cu tot. 

— E ciudat că mi-ai spus toate astea. l-am povestit lui 
Fitz McBain ce s-a întîmplat şi el a avut aceeaşi părere, că 
n-a fost deloc în regulă ceva. Ba chiar mi-a zis că o să 
cerceteze el totul în locul nostru. Are nişte oameni de 
încredre la Los Angeles care s-au şi pus pe căutat. Nu sînt 
foarte sigură ce anume intenţionează să facă, sau la ce se 
aşteaptă să găsească, dar... Vennie alungă amintirea cu o 
fluturare a miinii. Oricum ăsta nu e locul potrivit să 
discutăm despre lucrurile astea. Ar trebui să ne bucurăm 
de nunta Indiei. Oh, fii atentă, iar vin nişte veri.care deja au 
băut destulă şampanie... 

India şi Aldo urmau să-şi petreacă luna de miere la 
palat, urmînd să fie primii oameni care să locuiască în 
apartamentul mare, galben, care fusese terminat în grabă 
special pentru ei. Contesa, plină de tact, urma să petreacă 
cîtva timp cu rudele ei din Florenţa, lăsînd cuplul de tineri 
căsătoriți să se bucure puţin de singurătăte. 

— Nu mi-ar fi plăcut deloc să plec în seara asta şi să 
ratez toată distracţia, mărturisi India în timp ce Paris o ajută 
să se îmbrace cu cămaşa de noapte făcută special pentru 
noaptea nunții. Vennie îşi scosese pantofii şi zăcea întinsă 
pe pat, ascultindu-le. O să fie focuri de artificii şi dans în 
piaţă. Oh, totul este atit de perfect, ce mult aş vrea ca şi voi 
două să fiți la fel de fericite ca mine. Se întoarse apoi spre 
Venetia. Vennie, ce-i cu toată nebunia asta cu Fitz 
McBain? 

Venetia se ridică, înroşindu-se. 

— Oh, totul s-a terminat, sau cel puţin aşa cred eu. 

— Nu zău? Tonul Indiei era expresia clară a 
neîncrederii. Şi atunci de ce te întorci pe Fiesta? 

— Oricum urma să vin aici, lîngă Mediterana, şi mi-a 
fost cumva mai uşor aşa. 

— Mda? India se aşeză pe pat lîngă Vennie. Ce-ai 
zice de-un sfat din partea unei femei bătrine şi măritate? 

Doar gîndeşte-te la ce-ar fi făcut. Jenny într-o asemenea 
situaţie. Este sfatul pe care mi l-a dat mie Paris. lti 
aminteşti, Paris? Şi a mers! Vennie, nu sta niciodată pe 
marginea îndoielii, întrebîndu-te dacă un tip te iubeşte sau 
nu. Gîndeşte-te la ce ar fi făcut Jenny în situația ta şi fă 
chiar aşa. 

— Dar este totuşi atît de complicat... 

— De ce? Din cauza lui Morgan? Haide, Vennie, stai şi 
gîndeşte-te mai bihe, dacă n-ar fi fost Morgan, între tine şi 
Fitz ar fi existat vreun alt obstacol? 

—. Mi-a spus deja să încerc să-l uit, dar nu sînt sigură 
dacă doar din cauza lui Morgan. 

— Păi? Şi atunci de ce nu încerci să.afli? india aruncă 
o privire spre ceas. Trebuie să termin cu schimbatul. Aldo 
probabil că deja mă aşteaptă. 

intrată iarăşi în cercul de veselie pe care India îl 
răspîndea în jur, Vennie nu mai avu timp să se gindească 
la ce-ar fi trebuit să spună, pînă a doua zi dimineața în timp 
ce aştepta împreună cu Paris avionul spre Nisa. 

— Eu nu sînt ca Jenny, mărturisi ea. Pur şi simplu nu 
mă pot duce la un bărbat ca să-l întreb dacă mă iubeşte 
sau nu. Şi dacă spune, nu? Ceea ce e foarte posibil. 
Probabil că pentru el am fost doar o simplă aventură de o 
noapte, o fată frumoasă într-o seară fierbinte. 

— Totul depinde de tine, Vennie. E vorba de viaţa ta. 

Paris fusese foarte tăcută toată dimineaţa. Se întorcea 
la viața ei singuratică din atelierul liniştit, cugetă Venetia, şi 
iată-mă şi pe mine, făcîndu-mi griji doar pentru problemele 
mele. 

— Şi ce-o să faci acum? o întrebă. 

Paris ridică din umeri. 

— Nu suport să mă întorc ca să fiu din nou manechin. 
Şi oricum, după atitea mese în stil italienesc, foarte bune 
de altfel, nu-i mai sînt de nici un folos lui Mitsoko, toate 

fetele lui trebuie să fie numai piele şi os. Dar am cîteva idei 
pentru hainele obişnuite, de serie. M-am gindit să fac 
cîteva lucruri şi apoi să încerc să le vînd în magazinele din 
St. Tropez şi Monte Carlo. Ştii, doar lucruri nostime în stil 
sportiv. E.o mare diferenţă față de o colecție de modă, dar 
m-am schimbat, Vennie. Doresc să încep de jos de tot. 
Orice, doar ca să-mi bag măcar virful piciorului prin uşa 
modei. 

— Nu te gîndi la asta ca la ceva de jos de tot, 
gîndeşte-te ca la un nou început, încercă s-o aline Vennie. 
Oricum, mult noroc, Paris. Păstrăm legătura, sună-mă 
dacă vii în partea de sud, mi-ar face mare plăcere să te 
văd din nou. 

Cursa Venetiei a fost anunţată prima, aşa că Paris 
rămase singură în aeroportul aglomerat din Napoli. Avea 
să-i lipsească compania blindă a Indiei şi zilele frumoase 
de la palat, dar munca o chema parcă la o competiţie. lar 
Jenny s-ar fi aşteptat din partea ei să accepte această 
provocare şi să cîştige. Paris îşi îndreptă umerii. Apoi o 
porni spre poarta la care fusese anunţat zborul ei. Bine. Va 
mai încerca încă o dată. 


Capitolul Z1 


Fusese o zi tare lungă. Platoul de filmare de la Jocul 
lui Chelsea fusese foarte aglomerat din cauza vizitatorilor 
şi asta mereu îl sîcîja. Parcă şi aşa nu era destul de dificil 
să treci printr-o zi plină, arătînd bine şi încercînd să scoti 
tot ce aveai mai bun, cugetă iritat Rory, fără să mai ai pe 
cap şi o grămadă de vizitatori, bancheri sau contabili sau 
ce-or fi fost, cu tratament preferenţial de persoane foarte 
importante, cu el ca vedetă de cabaret în fața lor. 

— Eşti obosit? îl întrebă Bob care stătea chiar lîngă el 
pe bancheta din spate a limuzinei care-i ducea spre casă 
de la studio. 

— Mort de oboseală. Rory închise ochii. 

Adevărul era că aşa şi arăta. Fără tot machiajul 
sofisticat avea fața palidă şi puţin buhăită. Bob îşi 
petrecuse întreaga zi pe platou împreună cu Rory, şi 
fusese uimit văzînd cit timp era risipit doar aşteptînd. 
Mereu era ceva ce trebuia ajustat, un nou platou de 
aranjat, după care filmau părți disparate şi bucățele de 
scene, sau pur şi simplu repetau aceleaşi cuvinte pe care 
le mai spuseseră şi în timpul vreunei filmări mai lungi... şi 
cu toate astea în fiecare săptămînă vedeai cîte un episod 
din serial! Nu prea era, hotări Bob dintr-o dată, o afacere 
care să i se potrivească şi lui. Se cam plictisise să-l tot 
joace pe prietenul la cataramă al lui Rory. Spera ca Fitz 
McBain să înțeleagă prin ce trecea şi să-l recompenseze 
aşa cum trebuia după ce-şi încheia treaba, şi nu doar cu 
bani. Voia şi el să păşească spre următorul nivel din 
ierarhia corporației. 

— O.K., Rory, am ajuns. 

Şoferul coborî ca să le deschidă portiera. 

— Noapte bună, domnule Grant. Ne vedem iarăşi 
miine. f 

— Noapte bună. 

Rory începu să bijbiie printre chei, o găsi pe cea 
potrivită şi descuie uşa. Casa era înfierbintată după 
soarele necruţător ce strălucise în timpul zilei. 

— Uf, la naiba! mormăi el în timp ce dădea drumul 
aerului condiționat. 

— Ar trebui să-ți angajezi o menajeră, îi spuse Bob, 
îndreptîndu- se spre frigider şi scoțind o sticlă de Mondavi 
Chablis. Hai să bem un pahar din chestia asta. 

Rory o privi dezgustat. 

— Aş vrea mai degrabă o bere... Ştiu, ştiu, are un 
milion de calorii şi ca atare nu trebuie. Lua-te-ar naiba, 
Jenny Haven! ţipă el în liniştea casei. Tu m-ai învățat 
şmecheria asta cu caloriile şi acum nu mă mai pot opri nici 
de-al naibii. II privi pe Bob. Dacă beau o bere, se plinse, o 
să şi pun pe mine o jumătate de kilogram şi miine 
pantalonii ăştia atit de strîmţi n-o să-mi mai vină şi burtoiul 
o să iasă peste betelie. 

— Eu cred că exagerezi, Rory, îl linişti puţin Bob. Hai, 
ia o bere, una singură n-o să-ţi facă nici un rău. 

Rory îşi vîri mîinile în buzunare şi se întoarse cu fața 
spre fereastra de unde putea zări bărcile şi iahturile care se 
zbuciumau la ancoră. 

Bob îl privea în tăcere. Pînă atunci nu-l mai văzuse atit 
de dărimat; era nervos şi tensionat şi foarte obosit. 

Rory se întoarse de la fereastră şi se îndreptă spre 
scări. 

— Ce s-a întîmplat? strigă Bob din urmă. Mai mîncăm 
sau nu? 

— Aşteaptă-mă puțin, strigă şi Rory la rîndul său. Sint 
înapoi imediat. Mă duc doar să fac un duş. 


Bob rămase să-l aştepte. Răsfoi paginile revistei 
Esquire şi apoi ultimul Playboy. Şi îşi mai turnă încă un 
pahar de Chablis. Privi apoi pe fereastră la marea 
întunecată. Ce: naiba se întimplase? Lipsea de mai bine 
de-o oră. 

— Hei, Rory, te simţi bine? strigă el de la picioarele 
scării. 

— Sigur. Rory apăru chiar în capul lor. De ce n-aş fi? 
Zîmbetul îi era larg şi pasul uşor atunci cînd cobori. Era 
mai drogat decit îl văzuse Bob pînă atunci. Am văzut că 
admirai fata din Playboy-ul din luna asta. Să-ţi spun ceva, 
Bob, vom merge şi noi pe acolo, mereu se întimplă ceva 
interesant. Putem să ne încercăm puţin norocul la ruletă, 
să dansăm puțin; pozele astea nu mint, fetele alea chiar 
aşa arată şi în realitate. 

— Şi eu care credeam că eşti terminat. 

— Am fost, dar nu şi acum. Rory începu să ridă. Doar 
o doză în plus, omule, nu-i nevoie să-ți faci griji. Sînt bine. 
Haide, atunci, e timpul să mergem la masă. 

— Şi cum rămîne cu munca ta? Trebuie să te scoli la 
cinci şi jumătate. 

— O să fie în regulă. Rory înşfăcă cheile de la maşină 
şi se îndreptă spre uşă. Bob îl urmă, trintind-o în urma lui. 
Avea sentimentul că urma să fie o noapte foarte lungă. 

Trecuse de patru şi jumătate atunci cînd reveniră 
acasă. Se aşezaseră pe canapeaua din salon. Bob era pe 
jumătate beat iar Rory era terminat, chinuit de gînduri 
misterioase care-i schimonoseau fața. Rămăsese cu capul 
în miini privind în gol la măsuţa de marmură. 

— Ceva te deranjează, Rory, zise Bob învirtind o 
țigară cu marijuana între degete. Vreau să spun, eu îmi 
dau seama. E ca şi cum ai avea ceva ascuns în timp, ceva 
de care ţi-e teamă. 

Rory îşi ridică capul şi îl privi cu atenţie pe Bob. 

— Ai dreptate, recunoscu el. 

— Să ştii că nu e bine deloc, continuă Bob trăgînd din 
țigară, să tii chestiile astea mereu în tine. O s-o sfirşeşti 
pînă la urmă pe canapeaua unui psihiatru... o să te coste o 
avere, şi pînă la urmă cu ce te pricopseşti? Cu nimic şi 
atunci de ce n-ai putea discuta mai bine cu un prieten? 

Rory îşi lăsă iarăşi capul în miini, privind din nou la 
masă, dorindu-şi să nu se mai simtă atit de deprimat. 
Pentru el totul mergea ca pe roate, el era cel mai mare 
succes din oraşul în care doar cele mai tari succese din 
timpul anului în curs contau. Strinsese destui bani, mäi 
mulți decit visase el că ar fi fost posibil. Acum nu mai avea 
nevoie de banii lui Jenny. lat-o din nou! Intotdeauna 
undeva în spatele minții lui, gata să se furişeze la suprafață 
atunci cînd era deprimat. Mereu prezentă cu ochii ei mari şi 
albaştri, fulgerîndu-l parcă. Şi speriaţi. In felul în care 
arătaseră în noaptea aceea... 

— Ai dreptate, spuse el încet. Bob, am nevoie să 
discut cu cineva, şi tu eşti cel mai bun prieten. Dar nu totul 
a fost aşa cum va suna. Vreau să spun, eram pur şi simplu 
un tip tînăr care încerca să facă față acestei lumi dure. 
Intelegi ce vreau să spun, nu, Bob? 

Bob porni micuțul casetofon pe care-l avea în 
buzunarul hainei de blugi, Ralph Lauren. 

— Sigur, încuviință el, înţeleg foarte bine. 


Capitolul 22 


În acel sezon pe Mediterana, Fiesta era cel mai vesel 
iaht ce naviga alene de-a lungul coastei, de la Monte Carlo 
la St. Tropez, şi apoi de cealaltă parte la Porto Cervo în 
Sardinia, ancorînd ocazional şi în micul Calvi în Corsica, 
sau, ca să mai schimbe puţin ritmul, alunecînd în viteză 
spre vest pînă la Puerto Banus în Marbella. Cu o mulţime 
de oaspeți care se revărsau din toate cabinele, Venetia se 
simţea azvîrlită într-un fel de put fără fund. Într-un fel era 
chiar bine; îi lăsa prea puţin timp să se gîndească, şi chiar 
şi cu ajutorul celor două fete pe care ea le considerase 
necesare Şi le chemase de la Londra ca s-o ajute, de 
regulă serile era mult prea obosită ca să-şi mai dorească 
altceva de cît un somn bun. 

In prima lună Fitz McBain venise la bordul vasului doar 
de două ori şi de fiecare dată doar pentru o singură noapte, 
aducînd cu el şi oaspeţi care urmau să se bucure de 
ospitalitatea lui, deşi nu şi de prezența lui alături de ei, cel 
puțin pentru cîteva săptămîni. Venetia nu-l mai văzuse 
singur, de fapt nu-l văzuse decit o singură dată ca să-i 
poată vorbi, dar atunci fusese chiar la masa de seară cînd, 
oaspeții veseli din cauza şampaniei o chemaseră ca să-i 
facă complimente pentru cină. Venetia fusese obligată să 
stea în fața lor, roşie toată la față, îmbrăcată în nişte 
pantaloni scurţi foarte vechi şi cu şorţul ei imens încă prins 
în faţă, simţindu- -se încinsă şi deşănțată comparativ cu 
oaspeţii eleganti şi rafinat îmbrăcați cu toții în mătăsuri 
uşoare de vară. Fitz îi zîmbise atunci cînd privirile li se 
întîlniseră, dar ea voia doar să plece cît mai repede de 
acolo. După aceea îi privise din locul ei preferat, de pe 
puntea de comandă, simțindu-se ca o cenuşăreasă de 

operetă atunci cînd ceilalți plecaseră cu toţii la țărm, 
îndreptîndu-se cu prințul ei spre cine ştie ce petrecere 
interminabilă de la hotel Cervo. 

Deseori oaspeţii de pe vas rămineau să mănînce la 
vreo cafenea de pe malul mării sau la vreun restaurant 
elegani prin St. Tropez, după care se întorceau înapoi pe 
vas de-abia cînd se crăpa de ziua pentru că-şi petrecuseră 
restul nopţii pe la petreceri sau prin discoteci. Ar fi avut 
parte de atita distracție dacă ar fi avut destul bun simţ să 
se îndrăgostească de Morgan, dar ce, parcă era posibil ca 
vreuna din fetele lui Jenny să se comporte normal, cu bun 
simț? Fără îndoială, Morgan se simţise tare rănit, dar 
supărarea lui era îndreptată asupra ei şi nu asupra tatălui 
său. 

— Ar fi trebuit să ghicesc, îi răspunsese el criptic, 
atunci cînd îi mărturisise sentimentele ei pentru Fitz, dar 
crezusem că va veni cumva invers toată treaba, pentru că 
el te-a iubit mereu. 

Ea îl privise atunci nedumerită, întrebindu-se dacă 
cumva el n-o înțelesese bine, dar uitase de remarca lui, de 
uşurare, cînd el îi spusese că puteau rămîne totuşi prieteni, 
după cum dorea ea. 

— Cel mai mare clişeu dintre toate, îi spusese el cu 
amărăciune. Şi, cu siguranță, n-am crezut vreodată că 
putea să mi-l spună cineva tocmai mie! 

— Poate că este un clişeu, îi răspunsese ea cu 
blîndeţe, dar chiar asta şi vreau. Incă de la bun început am 
fost buni prieteni, Morgan, şi ar fi frumos dacă am rămîne 
şi în continuare la fel. 

Cu toate astea, era uşurată că venea atit de rar pe 
iaht, pentru că se simţise ciudat de timidă în noul rol pe 
care şi-l asumase faţă de el. 

Mesajul că domnul McBain va veni pe Fiesta ca să 
stea cîteva săptămîni, ajunse la oamenii din echipaj la 

cîteva minute după primire. lahtului strălucitor i se dădu un 
nou lustru pentru stăpînul care urma să sosească, pînă 
cînd toată schelăria. străluci în soare de atita frecat, iar 
echipajul, îmbrăcat în cămăşile şi pantalonii scurți de un 
albastru strălucitor, îi aştepta cu nerăbdare sosirea... Vasul 
era foarte liniştit, oaspeţii cei noi urmau să sosească de- 
abia în acea după-amiază, iar Venetia, cu inima bubuindu-i 
în piept, nu mai ştia cum să se îmbrace. Proaspăt răcorită 
după un duş, cu părul blond şi lung proaspăt spălat şi lăsat 
să se usuce la soare, îşi alese o fustă scurtă şi albă din 
bumbac şi o cămaşă albă şi mare pe care o lăsă 
descheiată, şi pe care o prinse apoi în talie cu o centură 
lată de piele albă. Cu bronzul din timpul iernii, accentuat de 
orele de plajă de pe Mediterana şi cu părul pieptănat într- 
un stil cu totul nou, arăta ca un animal tînăr şi plin de 
sănătate. Venise timpul, se. hotări ea, în timp ce se privea 
în oglindă, venise timpul pentru o acţiune tip Jenny. 
___ Orele treceau cu greutate pe vasul straniu de liniştit. 
Intîrziau, cugetă Venetia nerăbdătoare; poate că pînă la 
urmă nici nu mai venea. Oh, Doamne, te rog, lasă-l să 
vină, te rog... nu mai putea suporta, trebuia să-l vadă. 
Trecuse de şase şi jumătate cînd în sfirşit sosiră. 
Venetia îi auzi vocea adincă şi atît de cunoscută ca şi 
sunetul cristalin al unui rîs de femeie. Grăbindu-se să iasă 
din cabină, alergă pe punte, aproape ciocnindu-se de ei 
atunci cînd luă un colț. O femeie blondă, bronzată şi foarte 
frumoasă stătea alături de Fitz în timp ce ceilalți oaspeți 
continuau să urce pe vas de pe şalupă. 
— Venetia. Lăsînd-o pe Olympe, Fitz îi luă o mînă în 
mîinile sale. Ce mai faci? Ochii lui întunecaţi păreau 
îngrijorați. Nu eşti prea muncită nu? 
Venetia simţi cum se înroşea toată. Oh, Doamne, oare 
nu va scăpa niciodată de obiceiul ăsta copilăresc? Mina îi 
remura în mîinile lui aşa că şi-o retrase încet. 

— Nu, nu, desigur că nu. Doar de aceea am şi venit 
aici. 

— Morgan mi-a spus că faci mult prea multe şi că ai 
avea nevoie şi de puţin timp liber, îi zise Fitz, şi înclin să-i 
dau dreptate. Dar vorbim despre asta ceva mai tirziu, bine? 
Pînă atunci însă, vom cina pe țărm în seara asta aşa că nu 
trebuie să te mai oboseşti. 

Inima Venetiei parcă se opri.. Avea de gînd să iasă cu 
femeia aia superbă, după cum bănuia. 

— Foarte bine atunci, răspunse ea pe o voce mică. 

Olympe privise cu interes schimbul de cuvinte dintre 
Fitz şi blonda drăguță cu picioare fantastice. Dacă era 
cumva vorba despre o rivală cu pretenții la atenţia lui Fitz, 
atunci prefera s-o cunoască cit mai bine. Olympe putea 
simţi o tensiune, o încordare în aer chiar înainte de a se 
întîmpla ceva care să-i confirme acea presimţire, iar între 
cei doi exista, sau existase ceva, era sigură de asta. 

— N-ai de gînd să mi-o prezinţi pe prietena ta, Fitz? -îl 
strigă. 

Miînia începu să se ridice din interiorul Venetiei. Nu 
avea de gind să se mulțumească cu un loc în spate doar 
pentru că venise acolo şi muierea aia, aşa că avea de gînd 
să se lupte pentru ceea ce voia, la fel cum procedase şi 
India — şi Jenny atunci cînd fusese nevoie. 

— Eu sînt bucătarul de pe Fiesta, anunţă ea cu voce 
tare, la dispoziția dumneavoastră. Zîmbi într-un fel de-a 
dreptul comic şi primi un ropot de aplauze de la ceilalți 
oaspeţi înghesuiți pe punte. Dacă doriţi să mîncaţi ceva 
special, la mine trebuie să veniţi. Numele meu este 
Venetia. Venetia Haven. 

— Haven? Olympe o privi cu un interes nou. Vreo 
legătură cu Jenny Haven? 

— Jenny a fost mama mea. 

— Desigur, există o asemănare foarte mare, nu crezi, 
Fitz? Şi desigur, cugetă ea, trebuie că era sora lui Paris 
Haven... ah, bine. Olympe plecă în căutarea cabinei ei, 
lăsîndu-l pe Fitz pe punte împreună cu Venetia. Nu prea 
credea că asta urma să fie cine ştie ce rivală. Venetia era 
tînără şi foarte drăguță, dar nu ştia:cum să joace jocul, nu-i 
cunoştea regulile. Ei, dacă în locul ei ar fi fost Paris, 
frumoasa Paris... 

— Bine, Venetia, zise grăbit Fitz, atunci mai stăm de 
vorbă şi miine. Ah, să nu uit, Morgan m-a rugat să-ţi 
transmit că o să vină şi el pe la sfîrşitul săptămînii. 

După ce-i făcu semn cu mîna, dispăru din faţa ei. 
Venetia se întoarse furioasă şi, coborînd cite două trepte o 
dată, intră în cabina ei trîntind uşa cu putere. 

— La dracu', ţipă ea. Incepu să se plimbe prin cameră, 
mînioasă. Să-l ia naiba şi pe el şi pe femeia aia. Cine naiba 
se crede tipa asta înfumurată? Şi de ce dracu' a trebuit să 
vină aici? 

Rămase nemişcată în pat, ascultind vocile care se 
adunaseră iarăşi pe punte, pentru un pahar probabil, şi 
ceva mai tirziu îi auzi pe toți plecînd. Zăcind întinsă pe 
patul îngust din cabina micuță şi încinsă, avu destul timp la 
dispoziție ca să se gîndească. Era timpul să treacă la 
acțiune. Dezbrăcindu-se la repezeală de haine, intră sub 
duş şi dădu drumul la apa rece, cutremurîndu-se atunci 
cînd răceala ei îi înfioră trupul înfierbîntat. Dar o răcori şi o 
împrospătă, şi se simți deodată mult mai bine atunci cînd 
se aşeză în fața oglinzii ca să se fardeze. Îşi perie părul pe 
spate, prinzîndu- -| în vîrful capului, şi permiţind doar cîtorva 
şuvițe să-i încadreze fața. Aşa, acum arăta puțin mai 
sofisticată. Un strop de parfum Bluebell şi era gata. În 
seara aceea nu va mai avea aerul acela de fetiță mică şi 
pierdută, decise ea, virindu-şi brațele în halatul albastru, de 
satin, care-i aparținuse lui Jenny. O singură privire în 

oglindă o asigură că arăta exact cum trebuia pentru ceea 
ce-şi propusese — păr bine strîns, ochii umbriţi şi 
misterioşi, picioare lungi şi frumos bronzate, şi o mică 
strălucire a goliciunii care se vedea din halatul legat foarte 
lejer. Portretul seducţiei, cugetă ea, amintindu-şi cum 
fusese ultima dată în dormitorul lui Fitz, în pantalonii aceia 
vechi şi tricoul lăbărţat. Şi dacă atunci ținuse figura, acum, 
în mod sigur trebuia să meargă „din nou. Deja se simțea 
mult mai bine, India avusese dreptate, nu poţi să surizi şi 
să înghiţi suferinţa, ci trebuie să faci ceva ca s-o înlături. 
Acum nu mai avea altceva de făcut decit să aştepte, iarăşi! 

Se întoarseră pe vas mai repede decit se aştepta ea, 
fără îndoială obosiţi după lunga călătorie din timpul zilei. 
Venetia îi auzi cum îşi urau noapte bună unii altora şi apoi 
zgomotul făcut de uşile închise, după care iahtul se linişti 
ca prin minune. Ingădui să mai treacă încă cincisprezece 
minute bune înainte să deschidă uşa şi să privească cu 
grijă pe punte. Insă puntea strălucea goală în lumina lunii. 
In picioarele goale foarte tăcută, îşi căută drumul spre 
apartamentul principal. Mai făcuse această călătorie de 
multe ori înainte, ca să petreacă nişte nopți singuratice în 
patul lui Fitz, numai că de data asta nu va mai fi singură. 
Venetia ezită o secundă lîngă uşa lui, ascultind, dar totul 
părea foarte tăcut. O deschise încetişor şi privi în camera 
întunecată pe care Fitz o folosea ca birou. O diră de lumină 
se zărea pe sub uşa de la dormitor, şi cu inima bătindu-i 
repede, Venetia se furişă pină acolo. 

Dacă uşa, din cauza aerului sărat de pe mare nu s-ar fi 
umflat şi n-ar fi scîrțiit, cei din dormitor, nici n-ar fi ştiut de 
prezența ei acolo. Aşa însă, Olympe, superbă în nişte 
chiloţei de dantelă franțuzească şi goală în rest, îşi întoarse 
capul întrebătoare în direcţia ei. Cu braţele lui Fitz încă 
strîns înlănţuite în jurul taliei ei, îi zîmbi ironic Venetiei. 

— Ei bine, îi zise cu un ton amuzat, ai de gind să ni te 
alături, sau ai venit doar ca să discutăm meniul de miine? 

Venetia însă era încremenită pe loc, cu ochii fixati pe 
goliciunea lui Olympe, pe sinii frumoşi pe care Fitz tocmai îi 
săruta cînd apăruse ea. Oh, Doamne, voia să moară, doar 
să moară... 

— Taci din gură, Olympe. Fitz o împinse deoparte cu 
duritate, îndreptindu-se spre uşă exact în momentul în care 
Venetia se întorcea gata de fugă. 

— Venetia, Vennie, vino înapoi! O prinse de braţ 
tocmai cînd încerca să iasă în hol. Vino încoace, prostuță 
mică ce eşti. Ce naiba te-a apucat să faci aşa ceva? 
Doamne, Venni eşti nebună... 

Vennie îşi ridică un braţ şi îl lovi cît putu de tare. 

— Ai dreptate, ţipă ea, nu sînt decît o prostuță mică. 
Mama nu m-a crescut ca să devin altceva, de asta am şi 
făcut-o. Te urăsc, Fitz McBain, te urăsc... 

Eliberîndu-şi braţul din strînsoarea lui, se întoarse iar 
s-o ia la fugă, dar, călcînd pe cordonul halatului, genul de 
halat care trebuia să se desfacă imediat, aşa cum se 
întîmplă în acele momente, îi permise lui Olympe să-i 
admire goliciunea proaspătă, şi ieşi din apartament 
înfuriată. 

— Ei bine, dragul meu, îi zise Olympe, 'continuăm de 
unde am rămas, sau ar fi mai bine să mă apuce durerea de 
cap? Olympe îşi dădea seama că în acest punct, o 
retragere discretă era cea mai bună mişcare. Indiferent ce 
anume era între el şi fata aceea, Fitz părea foarte necăjit. 
Ce putea aduce nou această situaţie şi pe care ea să nu o 
cunoască deja? Foarte plictisitor. 

— Asta bineînțeles dacă nu vrei să discutăm despre 
întîmplare. 

Vocea lui Fitz părea foarte aspră. 

— N-ar trebui să vorbeşti în felul ăsta, Olympe. 

— Oh? Trebuie oare să merg şi să mă scuz față de 
micuța domnişoară Haven pentru că mi-am permis să fiu 
alături de tine în pat? l 

— Olympe, îmi pare rău. Nu-i decit o puştoaică... aş fi 
dat orice să nu se fi întîmplat una ca asta. 

Poate că o fi foarte tînără, cugetă Olympe, dar Venetia 
cu siguranță n-ar fi apărut în cabina lui Fitz McBain 
îmbrăcată — sau mai repede, dezbrăcată — în felul acela 
ca să se joace cu el. Imbrăcîndu-şi neglije-ul se îndreptă 
spre uşă. 

— Să ţii bine minte, Fitz, fetele astea foarte tinere pot fi 
foarte periculoase, îl preveni ea. lau lucrurile foarte în 
serios. Ele nu înţeleg felul în care joci tu, sau în care joc 
eu. lar unul ca tine poate fi serios rănit, şi poate suferi 
incredibil de mult. Uşa se închise apoi încet în urma ei. 
Olympe nu trîntea niciodată uşile. 

Telefonul începu să sune dintr-o dată şi Fitz ridică 
nervos receptorul. Cine naiba putea să-l caute la o oră aşa 
de tîrzie? 

— lmi pare rău că vă deranjez, domnule, se scuză 
ofițerul de gardă, dar vă caută un domn Ronson tocmai din 
Los Angeles. A spus că este ceva urgent. 

— Foarte bine, dă-mi legătura cu el. 

Pe linie se auzi imediat vocea lui Bob Ronson. 

— Bună seara, domnule, McBain. Îmi pare rău pentru 
ora aşa de tirzie, dar mi s-a părut important să vă dau de 
ştire imediat. Este vorba de misiunea aceea specială de 
care mi-aţi cerut să am grijă. 

Fitz deveni dintr-o dată foarte atent. 

— Exact. Şi cum merge treaba? 

— Foarte bine, domnule, dacă aşa ceva se poate numi 
„bine“ Am informaţiile de care aveati nevoie, totul este 
aici. Am înregistrat totul pe o casetă, domnule McBain. Nu 
vreau să intru în detalii la telefon, dar cred că merită să 

ascultați caseta cît mai curînd posibil, domnule. Aş putea 
să prind prima cursa spre dumneavoastră, dacă doriți. 

— Nu, îi răspunse Fitz repede, nu te ambala, Ronson, 
o să vin eu acolo. S-ar putea să avem cîteva întiîlniri foarte 
interesante. Multumesc, Bob. Ai făcut o treabă foarte bună. 

— Cu multă plăcere, domnule McBain. Vocea de 
afaceri a lui Ronson părea mulțumită; nu-i scăpase acea 
schimbare de la „Ronson“ la „Bob“ Atunci să vă aştept 
miine, domnule? 

— Categoric. O să-ţi dau de ştire şi cam pe la ce oră o 
să ajung. Noapte bună, Bob, şi multe mulţumiri. 

Fitz se aşeză la birou întrebîndu-se ce informații 
conţinea caseta lui Ronson. Apoi mai dădu un telefon şi-i 
lăsă un mesaj pilotului său ca șă pregătească avionul să fie 
gata de decolare spre Los Angeles la ora opt dimineața. 


Capitolul 23 


Bill se juca nervos cu nodul cravatei albastre, foarte 
sobre, încheindu-și apoi haina costumului gri de flanel, în 
timp ce aştepta în biroul casei din Bel Air ce-i apartinea lui 
Fitz McBain, întrebîndu-se pentru a mia oară de ce fusese 
chemat acolo. Apelul telefonic venise ca din senin, nu de la 
McBain însuşi, ci din partea unei asistente sau secretare: 
„Domnul McBain va veni joi la Los Angeles şi ar dori să se 
întîlnească cu domnul Kaufmann pentru nişte chestiuni de 
afaceri“ 

Poate că McBain se gindise să intre în afacerile cu 
fime, sau mai degrabă într-un fel de afacere cu 
televiziunea prin cablu sau prin satelit, dar dacă era aşa, 
de ce să-l fi chemat tocmai pe el? Erau alţii, cu nume 
impresionante în domeniu, care ar fi ieşit imediat în 
întîmpinarea interesului lui McBain. Asta îl făcea pe Bill să 
se simtă atit de nervos. Avea sentimentul: idiot că nu era 
deloc în regulă ceva. Şi atunci, dacă aşa era, ce anume nu 
era în regulă? 

Incepu să se holbeze la o pictură aşezată într-o ramă 
aurită în spatele unei măsuţe pe care se afla un casetofon 
stereo, chiar lîngă canapea. Şi-ar fi pariat şi ghetele din 
picioare că era un Matisse. 

Fitz apăruse în cadrul uşii, privindu-l pe fostul impresar 
al lui Jenny, pe fostul ei prieten. Pe acest luda al ei. Sau pe 
unul dintre ei; unul era deja mort. 

— Este un Matisse, zise el. Bill se dădu grăbit înapoi. 
Ăsta este unul dintre primele tablouri pe care le-am 
cumpărat cînd am început să fac bani. Bani adevăraţi, mai 
exact. 

Ignorînd mîna întinsă a lui Bill, îi făcu semn spre un 
scaun. 

— Stai jos, Kaufmann. Ceea ce am să-ți spun nu va 
dura prea mult... sînt sigur că eşti un om ocupat. 

— Nu-mi vine în minte în ce fel v-aş putea ajuta, 
domnule McBain, replică Bill, dar doar să-mi spuneţi ce pot 
face... 

— Cu siguranţă că aşa voi proceda. 

Bill se foi nervos în scaunul capitonat. De ce nu 
dăduse McBain mîna cu el? Ce naiba însemnau toate 
astea? 

— Am venit pînă aici să discutăm despre Jenny 
Haven, îl lămuri Fitz, şi despre interesele celor trei fiice ale 
ei. 

Jenny! Isuse Cristoase, deci despre asta era vorba, 
fetele alea l-au pus să facă ceva pentru ele. 

— O situaţie foarte tristă, încuviință Bill. Cu toții am 
fost întristaţi din cauza asta şi sînt convins că fetele v-au 
spus că Stan şi cu mine — ăsta-i Stan Reubin, avocatul 
care a murit într-un mod atît de tragic cu vreo două luni în 
urmă — ei bine, eu şi cu Stan le-am spus fetelor că 
întotdeauna vom face tot ce e omeneşte posibil ca să le 
ajutăm. Dacă au necazuri acum, sînt sigur că firma de 
avocaţi la care a lucrat Stan le va ajuta fără să primească 
nici un onorariu. 

— Mă bucur să aud asta, Kaufmann, îi răspunse pe un 
ton plăcut Fitz, şi sper că şi tu, la rîndul tău, îţi vei ține 
promisiunea făcută. 

Bill se simți dintr-o dată uşurat. Deci asta era. Fetele 
aveau nevoie de ceva ajutor, probabil că deja intraseră în 
necazuri, deşi dacă Fitz McBain era cel care le ajuta, în nici 
un caz nu era vorba de necazuri financiare. 

— Bineînţeles că mă voi ţine de ea, răspunse el 
inimos. Ştiţi, eu am avut grijă de afacerile lui Jenny ceva 

mai mult de douăzeci şi cinci de ani. Voi fi fericit să pot 
face acelaşi lucru şi pentru săracele fete. 

— Păi, tocmai asta-i problema Kaufmann, fetele alea 
sînt sărace! Şi motivul pentru care sînt atît de sărace este 
din cauză că atunci cînd miss Haven a început să fie o 
vedetă ceva mai mică şi ca atare avea nevoie de mai multă 
atenţie şi efort şi timp din partea dumitale, devenind de 
asemenea o persoană cu venituri mult mai reduse decît 
fusese atunci cînd era mare vedetă şi aducea sume 
considerabile în buzunarele voastre, ale tale şi ale 
domnului Reubin timp de mai mult de douăzeci şi cinci de 
ani, parcă ai spus? Ei, şi atunci domnule Kaufmann, ati 
abandonat-o imediat. Aţi lăsat-o să se lupte de una 
singură, după ce toată viata i s-a purtat de grijă, din punct 
de vedere al afacerilor, vreau să spun. Aţi lăsat-o pradă 
vulturilor, domnule Kaufmann, care erau acolo gata 
pregătiţi, în aşteptare. Şi din care făceaţi parte chiar şi 
dumneavoastră. Şi domnul Reubin. Ochii necruțători ai lui 
Fitz îi întîlniră pe cei speriaţi ai lui Bill. La fel ca şi Rory 
Grant. 

Bill îşi simti dintr-o dată gura uscată iar gitul precum un 
deşert pirjolit de arşițţă. Vocea îi răsuna ca metalul frecat 
de metal atunci cînd reuşi să întrebe: 

— Rory? 

Fitz zîmbi din nou. 

— Pory, îi răspunse pe un ton plăcut. S-a întîmplat să-l 
întîlnesc în Barbados cu un timp în urmă. Un tînăr foarte 
arătos: o față atît de plăcută, un zîmbet frumos, perfect 
pentru televiziune. Şi am mai auzit că rolul din Jocul lui 
Chelsea este de-abia primul pas pe scara succesului. 
Tînărul Rory a intrat în cursa pentru succes cu tine agăţat 
de pulpana hainei! 

De ce naiba îl interesa atît de mult perscana lui Rory? 
se îngrijoră Bill. Oare se plinsese bastardul ăla lui Fitz 
McBain că era exploatat? | 

— Acum, aşteptaţi doar un minut — minia îi dădea 
putere. să vorbească în ciuda gitului uscat — Rory este 
clientul meu. Şi totul este foarte legal. Oricare actor are 
nevoie de un impresar, doar ştiţi, de asemenea are nevoie 
şi de uh avocat. Păi, fără noi ar fi într-un bucluc teribil, 
actorii ăştia. Credeţi-mă pe cuvînt, domnule McBain, noi ne 
cîştigăm banii muncind! 

— Pe mine nu mă interesează cum îţi cîştigi tu banii 
de la Rory Grant, şi nici cît de mulţi. Pe mine mă 
interesează doar banii lui Jenny Haven, banii care au fost 
furati de la ea de clientul dumitale, domnul Grant. Fitz 
urmări cum expresia de minie de pe fața lui Kaufmann 
devenea deodată una de uimire şi de şoc. 

— Ce vreţi să spuneți cu asta? Rory n-a furat nici 
măcar un cent în viaţa lui... 

— După care, desigur, vam discuta de suma 
considerabilă ce va reveni în patrimoniul familiei Haven în 
urma procesului pe care am de gînd să-l deschid în numele 
fiicelor. 

Dumnezeule mare, ce spunea omul ăsta? Ce-i 
spusese Rory? Bill se apucă de braţele de lemn sculptat 
ale scaunului, simțind cum îi intră în carne inelul greu cu 
sigiliu atunci cînd se propti în lemn. 

— Ce proces? se bilbii el. Sînteţi nebun! Fetele alea v- 
au asmuţit şi... 

Fitz se îndreptă spre casetofonul aşezat pe masa de 
lîngă tabloul lui Matisse. 

— Inainte să continuăm, cred că ar trebui să asculti 
chestia asta. Apăsînd pe butonul de pornire, se dădu puţin 
în spate, urmărind reacţia lui Bill atunci cînd vocea 
cunoscută a lui Rory se auzi din difuzoare. 

„Ştii Bob, este greu pentru un tip tînăr să reuşească 
de unul singur... tu n-ai avut atitea probleme ca mine, 
familia ta avea destui bani încă de cînd te-ai născut. O 
plăceam pe Jenny, ştii,- chiar am plăcut-o la început, dar 
era atît de strinsă cu afurisiții ăia de bani. Şi cum eram? 
Imbrăcat cu cele mai costisitoare costume de la Rodeo 
Drive, fără un cent în buzunar. Isuse, nici măcar la frizer nu 
mă puteam duce fără ea, ca să plătească. Iti spun eu, Bob, 
chestia asta poate fi foarte umilitoare pentru un bărbat... 
Oricum avea multe probleme cu afacerile, tipul care fusese 
impresarul şi managerul ei o aruncase, nu mai ciştiga 
destul ca el să mai fie interesat de ea, aşa cred, iar 
avocatul ei îi evita pînă şi telefoanele. Incepuse să aibă 
singură grijă de afacerile ei şi nu se descurca deloc bine. 
Omule, îţi spun, a fost mult prea uşor... eu aveam nevoie 
de bani şi ea îi avea. Ce e atît de rău în asta? Oricum 
cheltuia banii pe orice haine mi-aş fi dorit. Ştiu că din punct 
de vedere legal n-a fost bine ce-am făcut, Bob, dar la 
naiba! Trebuia să fac rost de ceva bani gheaţă. Cocaina 
nu-i deloc ieftină, doar ştii, şi în afară de asta, mă mai şi 
întîlneam cu cîteva fete de la studio... doar ştii cum e... “ 

Bill stătea cu capul în miini ascultind cum Rory 
povestea cum a furat banii lui Jenny. Era incredibil că 
putuse să fie un asemenea prostănac bătut de Dumnezeu. 
Şi cu cine naiba tot stătea de vorbă? Evident, cu cineva pe 
care-l considera prieten foarte bun, mereu repetase treaba 
asta: ce bine era că avea un prieten căruia i se putea 
destăinui, cum de întreaga afacere îi rămăsese închisă în 
minte şi cum citeodată chiar visa despre asta... 

Fitz apăsă un buton şi opri banda. 

— Cred că partea asta ar trebui s-o asculţi cu mare 
atenţie, îi sugeră pornind iar maşinăria infernală. 

„Trebuia să-i spun cuiva de toată treaba, Bob, şi ştiu 
că pot avea încredere în tine... “ 

Vocea lui Rory părea foarte emoţionată, ca şi cum ar fi 
fost în pragul lacrimilor, iar Bill simţi cum începea să i se 
strîngă stomacul de frică. 

„După ce ne-am despărțit, Jenny s-a apucat să facă 
mici socoteli şi verificări. In ziua aceea m-a sunat pe platoul 
de filmare, amenințindu-mă că se va duce la poliţie. Aşa că 
m-a făcut să-i promit că ne vom întiîlni seara ca să stăm de 
vorbă. Intenţia mea a fost să mă duc, numai că în seara aia 
am lucrat pînă tîrziu. Îmi tot încurcam replicile pentru că 
eram bolnav de îngrijorare, aşa că am depăşit programul 
obişnuit de lucru. Şi cînd am ajuns acasă trecuse de nouă 
şi jumătate şi mai era şi Margie acolo. Îmi adusese nişte 
cocaină şi pregătise totul cît mai plăcut... aşa că am 
devenit poate puţin mai sălbatic, şi eram foarte bine dispus, 
mai bine decit fusesem vreodată pînă atunci, dar mă 
simțeam minunat, ştii, de parcă nimic nu m-ar mai fi putut 
atinge, iar Margie era drăguță. Aşa că am cam uitat de 
Jenny. După care m-a sunat din nou, mi-a spus să-mi mişc 
fundu' pînă la ea sau altfel o încurc! Cristoase, trebuia s-o 
fi auzit, Bob, vorbind cu mine, Rory Grant, de parcă aş fi 
fost un puşti timpit sau altceva! l-am spus că n-aveam de 
gînd să conduc tot drumul pînă în Beverly Hills pentru 
nimic în lume, aşa că a fost de acord şi mi-a zis să ne 
întîlnim în căsuţa de pe plajă, chiar atunci! Aşa că m-am 
hotărit să-i spun ce anume greşise în privința mea, că nici 
o actriță bătrină nu avea de ce să mă înveţe pe mine cum 
să mă port... Am luat Seville-ul lui Margie pentru că Ferrari- 
ul meu negru ar fi bătut prea tare la ochi parcat în fata 
casei ei de pe plajă. Ea era deja acolo, mă aştepta... Cred 
că era în jur de trei atunci, iar ea a observat imediat că 
eram drogat şi s-a înfuriat rău de tot. Mi-a zis că deschide 
ferestrele să intre ceva aer curat în plăminii mei îmbicsiţi 
ca să pot vorbi coerent şi eu i-am zis atunci să n-o mai facă 
pe mama cu mine, că aveam deja una şi că era mai mult 

decit suficient! Şi atunci m-a pocnit, Bob! Mi-a zgiriat tot 
obrazul cu unghiile ei lungi şi eu aveam a doua zi de filmat 
numai prim-planuri! Isuse, atunci m-am înfuriat şi eu. Aşa 
că i-am tras-o şi eu în bărbie. Oh, nu, nu în sens fizic. N- 
am pocnit-o; chiar şi drogat nu sînt eu genul de bărbat care 
să dea în vreo femeie. Dar am rănit-o rău de tot cu vorbele, 
Bob. M-am luat de ea în felul în care pe ea o durea cel mai 
tare. Şi de atunci mă tot întreb dacă nu cumva din cauza 
mea a sfîrşit în fundul canionului... “ 

Vocea lui Rory se îngroşase din cauza emoției, 
străduindu-se să- şi țină cumpătul în timp ce-şi deşerta 
temerile: 

„Jur pe Dumnezeu, n-am vrut să-i fac un rău cu asta, 
nu au fost decit nişte cuvinte, clişee ordinare aruncate în 
fierbințeala momentului... i-am spus atunci că bineînţeles 
că i-am luat banii, altfel de ce am stat cu ea atita timp? Ea 
nu era decit o vedetă bătrînă pe care nimeni n-o mai voia 
acum. l-am zis să se privească bine în oglindă, ziua n 
amiaza mare, fără lumină trandafirie şi farduri. l-am spus 
că trupul i se fleşcăise şi că avea bărbie dublă şi că încă 
mai voia să fie eroina principală cea tinără şi frumoasă... 
că pînă şi impresarul a părăsit-o. Nimeni nu mai voia să 
audă de ea. Şi că fusese norocoasă că stătusem aşa de 
mult alături de ea, ţinînd cont de friul strîns cu care mă 
ținuse... aşa că bineînţeles că i-am luat banii. Şi ce naiba 
se aştepta să fac altceva? “ 

Urmă o pauză lungă, după care vocea lui Rory se auzi 
din nou, de data aceasta ceva mai potolită: 

„Ea doar stătea acolo şi mă privea cu ochii ei mari şi 
albaştri şi am putut să-i văd teama oglindită în ei, teama că 
era posibil ca eu să am dreptate, teama de viitor... nu şiiu 
nici eu. Se îmbrăcase frumos ca să se întilnească cu 
mine... şi atunci m-am simţit de parcă eu eram cel mai în 
vîrstă şi ea doar un copil, foarte drăguță în rochia ei de 

seară, o fetiță la primul ei bal. Ştii, încă mai putea să arate 
aşa, riu avea nimic de-a face cu virsta, era faptul că mereu 
arăta cumva pură şi inocentă în ciuda trupului sexy şi a 
reputației... şi chiar aşa şi era — inocentă — vreau să 
spun. Exact din cauza asta am şi putut să iau banii, ea 
credea în toată lumea. In Jenny nu exista răutate. Şi acum 
aş paria că dacă m-aş fi dus la ea şi i-aş fi mărturisit de la 
început ce anume am făcut şi m-aş fi scuzat, ea cu 
siguranță m-ar fi iertat. Dar am întins coarda mult prea 
mult. N-a plîns, nici n-a încercat să mă amenințe sau să 
mă insulte. Nu mi-a spus decit că asta era şi că nu mai 
avea ce face. S-a îndreptat spre uşă după care s-a întors 
iarăşi spre mine... arăta ca şi cum i s-ar fi împlîntat un 
pumnal drept în inimă. “ 

Vocea lui Rory scăzu pînă la nivelul unei şoapte: 

„Nu pot să-ţi spun ce anume mi-a zis după aceea, pur 
şi simplu nu pot... dar trebuie să mărturisesc că mă biîntuie, 
pur şi simplu mă biîntuie... Şi nu mi-am dat seama că tot 
ceea ce am făcut putea s-o îndurereze aşa de rău! S-a 
întors apoi şi a plecat din casă. Am auzit cînd a pornit 
motorul de la maşină... Aş fi putut să mă duc după ea, să-i 
spun că îmi pare rău, că n-am vrut ca lucrurile să iasă în 
felul ăsta, că pur şi simplu mi-au scăpat din mină... “ 

Urmă o altă pauză lungă şi apoi un oftat:; 

„Ce s-a întîmplat după aceea, ştii şi tu.“ 

„Vrei să spui că s-a sinucis, Rory, din cauza a ceea ce 
ai făcut tu?“ 

„Nu ştiu! Chiar nu înţelegi, Bob? Pur şi simplu nu ştiu! 
Asta-i ceea ce mă ţine noaptea treaz, şi ceea ce visez cînd 
în sfîrşit reuşesc să adorm. Mă simt ca uri blestemat de 
ucigaş. Verdictul a fost lăsat deschis, aşa că n-am să ştiu 
niciodată cu siguranţă. Înţeleg ce-ţi spun eu, Bob? N-o să 
ştiu niciodată dacă din cauza mea s-a întîmplat ce s-a 
întîmplat. Şi ce-i mai stupid este că niciodată n-am crezut 

că era o actriţă terminată, pentru că era o femeie foarte 
frumoasă, şi părea încă tînără. Ce dracu' — doar nu mă 
încurc cu femeile bătrîne — Jenny era ceva cu totul 
special. Şi era drăguță, mult prea bună pentru un rahat ca 
mine... “ 

Rory se înecase în propriile lacrimi. Una din cele mai 
bune performanțe ale lui, cugetă Bill cu amărăciune. 

„N-am spus nimic nimănui că am fost la casa de la 
Malibu, continuă Rory adunîndu:se. Nimeni n-a ştiut nimic, 
cu excepţia lui Margie, iar ea e oricum prea proastă şi era 
mult prea drogată ca să mai conteze. Nu m-am putut duce 
la poliție să spun că eu eram cel cu care se întilnise şi că 
am avut o ceartă, ar fi vrut să scotocească şi mai mult 
după aia... şi ştii cum un lucru conduce la altul. Pur şi 
simplu nu-mi puteam permite genul ăsta de scandal la 
punctul în care ajunsesem cu cariera. Poţi să-ţi închipui şi 
singur cum ar fi reacţionat cei de la Studio. Jocul lui 
Chelsea ar fi fost compromis cu totul. Îți dai seama ce 
reclamă ar fi făcut serialului, cînd vedeta era implicată într- 
un asemenea scandal? Imi şi imaginam titlurile din ziare: 
Sex, Droguri, Bani — Sinucidere? Poate .chiar ar fi crezut 
că eu am făcut-o, că am omorit-o, vreau să spun. Şi aşa 
oamenii au tot speculat dacă a făcut-o dinadins sau dacă a 
fost doar un simplu accident. In fine, adăugă el repede, 
totul a părut să se mai liniştească puţin... scandalul de 
săptămîna trecută, ştii tu. Şi apoi m-a sunat Stan Reubin...“ 

Bill Kaufmann înțepeni, simțind ochii lui McBain 
cercetîndu-l. 

„Cu o săptămînă înainte de moarte, Jenny le spusese 
totul lui Stan şi lui Bill, toată povestea despre bani. l-a 
rugat, ca vechi prieteni, s-o ajute, dar se pare că ei i-au 
spus că nu mai puteau face absolut nimic. L-a sunat iarăşi 
pe Stan, chiar în noaptea în care a şi murit, ca să-i spună 
că urma să se întîlnească cu mine în căsuţa de pe plajă, ca 

să lămurim lucrurile. Cred că Stan n-a fost prea încîntat că 
a fost trezit din somn la unu noaptea de o fostă clientă, dar 
a sfătuit-o pe Jenny să-mi spună că dacă îi dau înapoi 
banii furati — furati, Bob; ce naiba, i-am cîştigat — atunci 
n-o să mă mai dea în judecată, şi că o să uite şi de banii 
pierduţi în investiţiile alea proaste. 

Apoi au venit să mă vadă, Bob, celebra pereche. M-au 
prins la sfîrşitul unei zile cînd eram cumplit de obosit şi 
efectul cocainei se dusese demult. Bill era numai zimbete, 
spunîndu-mi ce bine înțelegea poziția mea de actor tînăr şi 
care începea să aibă succes şi că Jenny toată viaţa ei 
fusese o femeie cumplit de dificilă. Stan era blind şi foarte 
„legal“. Voia să-mi protejeze interesele... nu trebuia decit 
să-i spun tot ce s-a întîmplat ca el să ştie cum anume să 
mă protejeze. Aşa că i-am povestit. Şi întreaga scenă s-a 
schimbat... Isuse, Bob, bastarzii ăia doi au început să mă 
amenințe! Stan spunea că aş putea fi închis pentru fraudă 
şi furt. Rory se îneca. Şi chiar dacă scăpam din toată 
nenorocirea, cariera mea se ducea oricum de riîpă. Dacă 
se duceau la poliție. După care şi-au schimbat brusc 
atitudinea, spunînd că doresc să uite că au auzit ceva din 
gura mea în cazul în care reuşeam să ajungem la o 
înțelegere satisfăcătoare pentru toată lumea. Aşa că din 
cauza asta Stan Reubin a devenit avocatul -meu şi Bill 
Kaufmann impresarul meu, cu un procent mai mare decit 
oricare altul din branşă. Şi fac numai ce-mi spun ei, Rory 
Grant sare atunci cînd ei îmi zic să sai!“ 

Fitz închise casetofonul şi băgă caseta în buzunar. 

Ochii speriaţi ai lui Bill întilniră ochii albaştri şi calmi ai 
lui Fitz. 

— Şi ce-ai de gînd să faci cu asta? întrebă răguşit. Nu 
poți dovedi nimic. Şi oricum, n-am făcut nimic rău. Rory era 
doar foarte drogat şi foarte supărat din cauza morţii lui 
Jenny. Eu şi cu Stan doar l-am luat sub oblăduirea noastră 

ca să-l apărăm de el însuşi... e un cocainoman înrăit, ştii, 
nimeni nu poate să creadă un cuvînt din ce spune. 

— Eu îl cred. Fitz reuşi să-şi țină sub control bucuria şi 
miînia văzînd caricatura care era Bill Kaufmann. Eu cred că 
tu şi cu Stan Reubin aţi avut partea voastră de contribuție 
la moartea lui Jenny la fel ca şi Rory Grant. Şi ceea ce i-ati 
făcut lui Rory după aceea se apropie periculos de mult de 
şantaj. 

Pentru prima dată în viata lui, Bill rămase fără grai. Se 
holbă doar tăcut la Fitz. 

— Oricum, continuă Fitz grăbit, nu sînt aici ca să-l 
salvez pe Rory Grant de la şantaj, şi nici să-i uşurez 
conştiinţa, a lui şi a ta. Sînt aici în bensficiul fetelor lui 
Jenny Haven. Există o sumă considerabilă de bani care în 
fond le aparţine, fie fiind furată de Rory fie pierdută din 
neglijența voastră, de tine şi de Reubin. Avocaţii mei mi-au 
spus că treaba se ridică la o sumă considerabilă. Fitz se 
opri, cîntărind reacţia lui Kaufmann. In mod evident era 
foarte speriat; clipea foarte repede şi mîinile i se 
încleştaseră pe brațele scaunului Charles Il atit de tare, 
încît probabil inelul va lăsa urme în lemn. Este dorința 
fetelor Haven, continuă Fitz, ca numele mamei lor să nu fie 
tîrît fără rost prin sălile de judecată. Nu au de gînd să mai 
tolereze încă un scandal în legătură cu numele ei. Din 
cauza asta, Kaufmann — şi numai pentru acest motiv — 
sînt pregătit să discutăm nişte termeni. 

Termeni? Voia să spună că era gata să se tirguiască? 
Bill se mai însenină puțin. 

— Termeni? 

— Fetele sînt dispuse să te lase să scapi mult mai 
uşor decit aş face-o eu sau orice curte de judecată. Şi 
amindoi ştim foarte bine că suma care ar trebui luată în 
considerare este cu mult mai ridicată decit ceea ce cer ele. 

— Cit? croncăni Bill. 

— Un milion şi jumătate. 

Bill reuşi să se abțină la timp şi să nu întrebe: 
„Fiecare?“ Creierul începuse să i se mai limpezească 
puţin, aşa că acum putea judeca iarăşi destul de clar. Pînă 
la urmă era posibil să găsească o porţită de scăpare. 

— Un milion şi jumătate de dolari, repetă Fitz, nu e 
chiar aşa de mult. Şi îți spun iarăşi, Kaufmann, este mult 
mai puţin decît dacă ar merge să te dea în judecată. Işi 
dădea seama după fața impresarului că acesta judeca 
suma cu calm; un milion şi jumătate erau o sumă 
rezonabilă, pînă la urmă putea face rost de ei. 

— McBain, dar nu am atiţia bani. Bill eliberă braţele 
scaunului. Un rhilion şi jumătate este o sumă de care nu 
poti face rost chiar aşa de uşor. | 

— Priveşte problema în felul ăsta, îi zise Fitz. Asta 
înseamnă cinci sute de mii de la Rory, cinci sute de mii din 
ceea ce a lăsat Stan Reubin şi cinci sute de mii din propriul 
tău buzunar. Scapi uşor, Kaufmann, mult prea uşor! 

Cinci sute de mii fiecare, se gîndi Bill, cîntărind în 
minte cifrele şi faptele. Ştia că Rory era bun de plată, 
trebuia doar să anuleze cumpărarea casei din Benedict şi 
să ia un avans de la studio... şi apoi mai era şi averea lui 
Stan, dar Jessie cu siguranţă nu va da nici un sfant... poate 
că ar trebui mai degrabă să vorbească cu partenerul lui 
Stan. Mda, asta era — cu cei de la firmă va discuta, cu 
siguranță, că nu ar vrea ca numele firmei lor să fie tirit în 
vreun scandal, îi putea ruina aşa cum îl putea ruina şi pe 
el. Aşa că vor plăti. Poate chiar că vor da un milion, oricum 
nu ştiau cu exactitate suma cerută, şi vor plăti oricît va fi 
nevoie. Bill aproape că zîmbi de uşurare. Putea vedea deja 
o cale de ieşire din impas; şi nu numai atit, putea chiar să 
şi cîştige ceva... 

— O să văd ce pot să fac, domnule McBain, îi 
promise. 

— Încă un singur lucru, îi zise Fitz în timp ce se 
îndrepta spre uşă. Numele meu nu trebuie menţionat 
nimănui. Ai înțeles ce ţi-am zis? 

Deschise uşa larg şi Bill văzu cu uimire că în hol 
aştepta un bărbat dur care nu zimbea deloc. 

— Pentru că dacă îţi scapă ceva, continuă Fitz, eu o 
să aflu imediat. 

Bill nu se îndoia de treaba asta; doar aflase şi de Rory, 
nu? 

— Bineînțeles. Se grăbi să iasă pe uşă, oprindu-se în 
hol. Şi cum rămîne cu caseta? O s-o primesc atunci cînd 
aduc banii, corect? 

— Greşit. Există citeva copii ale casetei care sînt în 
posesia mea în diferite seifuri împrăştiate prin toată lumea. 
Ele îmi aparțin. 

— Dar atunci, n-o să ştiu niciodată... Bill ştia că fusese 
prins în cursă. 

— Exact. Va trebui să mă crezi pe cuvînt. Fitz se distra 
de minune. Este posibil ca oricînd să mă hotărăsc să mă 
duc cu ea la poliție. 

Bill traversă holul pînă la uşa.de la intrare. Tînărul nu 
făcu nici o mişcare că ar vrea să i-o deschidă, şi cînd Bill 
puse mîna pe clanţă, vocea lui Fitz îi răsună iarăşi în 
urechi: 

— Incă ceva. 

Bill se întoarse imediat. 

— Ai la dispoziție exact o săptămînă. Eşti aşteptat să 
te întorci aici, joia viitoare pe la ora prînzului. Eu personal 
nu cred că voi fi, dar domnul Ronson, aici de față, va avea 
grijă de dumneata. 

Ochii lui Bill îi întilniră pe cei ai lui Ronson. Erau la fel 
de reci şi de gri ca şi oţelul, şi se cutremură. 

— Voi fi aici, promise el, ieşind grăbit din casă şi 
închizînd uşa în urma lui. 


Capitolul 24 


Paris aruncă ultimele şase valize în spatele camionetei 
pe care o închiriase, după care trînti uşa. La fel de bine le- 
ar fi putut arunca şi în mare pentru tot binele pe care i-l 
făcuseră. Condusese camioneta de la Monaco la Antibes, 
intrînd în fiecare magazin cît de cit select, fără să vindă 
ceva care să valoreze atita osteneală. Toată lumea 
admirase hainele, dar avusese parte de aceeaşi poveste în 
fiecare magazin în care intrase — dacă ar fi trecut prin 
februarie sau prin martie ar fi fost grozav, dar acum aveau 
stocul deja făcut. Venise mult prea tirziu pentru acel sezon. 
Unul sau doi dintre patronii de magazine cumpăraseră 
citeva costume pentru că aveau citeva breşe în stoc, şi cu 
asta poate că reuşea să-şi acopere cheltuielile, dar trebuia 
să accepte faptul că încă o dată era falită. Şi nu numai atit, 
dar pierduse şi încrederea pe care o avea în ea şi în 
talentul ei; luase o altă plamă zdravănă. Se părea că nu 
era suficient să ai imaginaţie şi să fii muncitoare şi propriul 
tău manechin, trebuia în primul rînd să fii o bună afaceristă, 
şi să ai relaţiile necesare; trebuia să fii mult mai norocoasă, 
asta cu siguranță! Nu, înțelesese niciodată mărunțţişurile 
afacerilor în care era implicată moda, vederile ei ţintiseră 
undeva mult mai sus — voia să fie pe undeva pe lîngă 
Chanel. Un vis fără folos; cel mai aproape de Chanel putea 
să fie.ca manechin într-un salon de modă. 

Paris îşi croi calea printre tarabele vînzătorilor 
ambulanți şi pînă pe terasa umbrită a unei cafenele, 
comandind o limonadă la gheaţă. Era încă dimineaţă 
devreme, iar turiştii îmbrăcaţi lejer, cu pantaloni scurţi şi 
cămăşi colorate, de abia îşi luau cafeaua, citind ziarele sau 
bîrfind între ei. Paris se simţea foarte singură, izolată din 

cauza problemelor pe care le avea de lumea leneşă a 
stațiunilor de vacanţă. Pentru un moment încercă să 
hotărască dacă s-o sune pe Vennie pe Fiesta aşa cum 
intenţionase de la bun început, sau dacă să întoarcă 
maşina în direcția opusă şi să se îndrepte înapoi spre 
casă. Adevărul era că Parisul era cu desăvirşire părăsit în 
luna aceea, restaurantele şi magazinele erau închise, toată 
lumea din Franţa era în vacanţă. Nu, nu suporta să fie iar 
singură acolo; mai bine o suna pe Vennie. 

Paris cumpără cîteva fise de telefon de la bărbatul din 
spatele barului, după care chemă centrala, aşteptind 
nerăbdătoare în timp ce telefonul clincănea, pînă cînd 
obținu legătura cu Fiesta. Şi celor de pe vas le trebuiră 
doar cîteva secunde ca.să dea de Vennie. 

— Bună, strigă Paris, Vennie, sînt la Antibes. M-am 
gîndit să trec să te văd şi pe tine. 

— Paris, oh, Paris, nici nu ştii cît de fericită sînt că pot 
să- ţi aud vocea. Poţi să vii şi să stai puţin? Sîntem în St. 
Tropez. Te rog, Paris, vino, am atita nevoie de tine. 

Venetia părea că mai avea puţin şi plîngea şi Paris se 
încruntă. 

— Este ceva în neregulă? Ai o voce tare ciudată. 

— Nu. Da. Oh, Paris, totul este greşit. O să-ți 
povestesc atunci cînd o să ne vedem. Cit de curînd crezi 
că o să ajungi? 

— Cît de repede pot, Vennie — şi indiferent ce e, totul 
o să fie în regulă. Nu-ţi face griji, o să ajung repede pînă la 
tine. 

Paris trînti receptorul în furcă şi se grăbi spre 
camionetă. Ce putea să se întîmple ca s-o necăjească pe 
Vennie aşa de rău? Ce altceva mergea prost, pentru 
numele lui Dumnezeu? Intrînd cu maşina în trafic, traversă 
iarăşi oraşul şi apoi intră pe şoseaua de pe coastă care 
mergea direct pînă la St. Tropez. 

Din fire, Olympe era adaptabilă şi un om cu care te 
puteai înțelege uşor. În viziunea ei, schimbările făceau 
parte integrantă din viață. Unele erau bune, altele rele, şi, 
într-un fel, întotdeauna reuşise să se descurce ca să treacă 
cu uşurinţă prin cele rele. Din această cauză absenţa lui 
Fitz de pe Fiesta era mai degrabă iritantă decît deranjantă. 
Intre timp, deşi el plecase la Los Angeles cu o „chestiune 
de afaceri“ urgentă, ea bănuia că motivul era mezina lui 
Jenny Haven. Era foarte sicîitor, cugetă ea întorcîndu-se 
pe cealaltă parte la soare ca.să se bronzeze uniform. Fitz 
era oricum mult prea bătrîn pentru puştoaică... în timp ce 
era perfect pentru ea. Ei se înțelegeau unul pe celălalt. 

Fiesta era neobşinuit de liniştită. Majoritatea oaspeților 
se încărcaseră cu coşuri de picnic şi plecaseră pentru 
întreaga zi într-o mică flotă de bărci cu motor, ca să se 
plimbe pe lingă coastă, căutînd plaje noi, nepopulate. 
Olympe refuzase să plece împreună cu ei. Ştia că se vor 
întoarce speriați din cauza meduzelor otrăvitoare care se 
urcau pe stîncile de lîngă coastă, sau prea arşi de soare, şi 
ea era mult prea grijulie cu pielea ei pentru a risca aşa 
ceva. Incă cinci minute şi se va muta la umbră, după cota 
zilnică de cincisprezece minute de soare fierbinte pe 
fiecare parte a trupului. Totul era foarte liniştit — dar şi 
plictisitor, fără nici o persoană pe care s-o poți tachina, fără 
nici un joc. Olympe închise ochii şi se concentră asupra 
căldurii plăcute a soarelui pe spate. 


Venetia se plimba pe punte aşteptînd-o pe Paris, dar 
gîndindu-se la Fitz. Citise de o sută de ori scrisoarea scurtă 
pe care i-o lăsase şi cu toate astea tot acelaşi lucru îi 
spunea, indiferent de cît de mult se străduise să citească 
printre rînduri. Lui îi părea rău că o necăjise, scuzîndu-se 
pentru miînia care-l apucase. Spera ca ea să înțeleagă că 
fusese o situaţie dificilă pentru toți. Fusese chemat înapoi 

cu afaceri şi ca atare nu credea că se mai întorcea-pe vas 
în acel sezon. Spera ca ea să-şi continue slujba acolo şi că 
se va bucura de restul verii. Dar cum putea s-o facă fără 
el? 

In scrisoare nimic nu sugera că e! ţinea cît de cit la ea, 
nu exista nici urmă de regrete ascunse, o mărturisire de 
dorințe secrete. Işi aminti cum, parcă cu secole în urmă, 
risese împreună cu Kate Lancaster de cum ar fi fost să fii 
obiectul unei „pasiuni secrete“; deşi atunci vorbeau despre 
Morgan. Cît de departe părea acum acel moment, şi cit de 
lipsit de orice complicaţii, cînd doar se juca de-a- 
ndrăgostita. Nimeni nu-i spusese că adevărata dragoste 
durea! Se hotărî ca în cîteva săptămîni să se întoarcă la 
Londra şi să-şi găsească o slujbă acolo. Nu fusese croită 
pentru genul ăsta de viaţă; voia să se scufunde într-o 
muncă fără sfîrşit şi, într-o bună zi, plănuia să-şi deschidă 
propriul ei restaurant. 

Işi dorea ca Paris să ajungă mai repede pe vas; simțea 
nevoia să vorbească cu cineva. Pentru că dacă nu vorbea 
atunci cu siguranță ufma să înnebunească. Venetia 
măsura puntea nerăbdătoare, întrebîndu-se cît de mult 
timp putea să-i ia ca să conducă de la Antibes în traficul 
aglomerat al_verii. Probabil o veşnicie. Işi trecu o mină 
nervoasă prin părul încrețţit şi decolorat de soare. Trebuia 
să facă ceva, nu putea rămîne în continuare pe punte, 
gîndindu-se. Pentru că ori de cîte ori o făcea, imaginea lui 
Olympe, frumoasă şi goală în brațele lui Fitz, i se furişa 
iarăşi în minte, indiferent de cit de tare încercase s-o uite. 
Şi amintirea propriei ei umilințe. Nu-l putea învinovăţi pe 
Fitz de asta, fusese doar greşeala ei naivă şi prostească. 
Se purtase precum un copil, crezind că el era singur în 
cameră, aşteptînd-o pe ea, aşa cum se întimplase şi ultima 
dată. Ei bine, nu va mai face încă o dată aceeaşi prostie, 
era sigură de asta. Măcar dacă odată cu el ar fi plecat şi 


420 


Olympe Avâllon, dar ea rămăsese. De fapt, nu părea deloc 
supărată de absenţa lui Fitz; se distra chiar de minune, 
mergînd la toate petrecerile de pe iahturile şi vilele din 
vecinătate. Şi era şi atit de a naibii de frumoasă! 

Venetia se ţinuse cît mai departe de apartamentele 
oaspeților şi de partea din spate a punţii unde se adunau 
cu toții ca să facă plajă sau pentru cocktail-uri. Spera să n- 
o mai întîinească iarăşi pe Olympe. 

La dracu', trebuia să facă ceva. Nu avea de gînd să-şi 
amintească iarăşi totul. Va merge în cabină şi-i va scrie 
încă o scrisoare lui Kate în timp ce aştepta sosirea lui 
Paris. 

Paris era încinsă şi prăfuită şi obosită. Drumul de pe 
coastă fusese un chin interminabil cu un şir nesfirşit de 
maşini înaintea şi în urma ei, iar condusul un adevărat 
supliciu al nervilor. Acum era sub duşul din cabina de 
toaletă din camera pe care Venetia o aranjase special 
pentru ea, bucurîndu-se de apa rece şi întrebîndu-se ce să 
facă pentru sora ei mai mică. Desigur, Vennie se 
comportase prosteşte, dar apoi, ar trebui să-şi amintească 
de cite ori se comportase prosteşte chiar ea... Fiorul care o 
străbătu nu avea nimic de-a face cu apa rece. Se părea că 
nici una dintre ele nu era destinată să aibă mult noroc în 
viaţă. 

După ce se uscă bine cu un prosop, îşi puse o 
pereche de pantaloni scurţi şi un tricou foarte scurt, pînă la 
nivelul buricului. Venetia era ocupată în bucătărie. Poate 
că putea profita de ocazie ca să facă un tur al iahtului. 
Paris nu crezuse că Fiesta putea fi atit de impresionantă. 
Exploră camerele comandate, atit de spaţioase, salonul cel 
mare cu canapelele şi fotoliile lui adînci şi confortabile, şi 
apoi sufrageria spațioasă cu o masă la care încăpeau cu 
uşurinţă cel puţin douăzeci şi patru de persoane. Totul 
răspîndea în jur un sentiment solid de confort şi bunăstare, 

deşi totul era simplu şi neostentativ. Punţile erau fără pată 
şi un tînăr din echipaj tocmai lustruia balustrada care nu 
putea să strălucească mai mult. Paris era uimită pentru că 
îşi dăduse seama de abia acum cam cit de bogat trebuia 
să fii ca să-ţi permiţi un asemenea iaht... suficient de bogat 
încît să nu-ți pese cît costă orice fleac. Tot colindînd pe 
puntea vasului îşi aminti care era situaţia finanţelor ei. 

Soarele încă ardea nemilos, aşa că se retrase în 
umbra plăcută a punţii din spate. Dar cineva se părea că i- 
o luase înainte... un trup subțirel şi frumos bronzat 
adăpostit de arşiţă... un trup pe care ea îl cunoştea. 

— Olympe! 

Olympe deschise ochii. 

— Paris! Ce bine-mi pare că te văd — şi ce surpriză. 
N-am crezut că-l cunoşti pe Fitz McBain. Aha — stai puţin, 
bănuiesc că ai venit s-o vezi pe sora ta — pe misterioasa 
Venetia. 

— Venetia? Misterioasă? Paris nu putea să creadă 
aşa ceva. 

— Păi, poate că o să-ţi spun ceva mai tirziu întreaga 
istorie. Zîmbetul lui Olympe era viclean în timp ce ochii ei 
de un gri opac o cercetau pe Paris din cap pînă-n picioare. 
Arăţi superb, Paris — dar tu mereu arăţi aşa. Vino şi stai 
jos lîngă mine. Bătu cu mîna scaunul de lingă ea, după 
care îşi ridică miinile deasupra capului într-un gest de 
lenevie. 

Paris se aşeză pe scaunul capitonat, încercînd să 
evite să privească în direcția trupului bine bronzat de lîngă 
ea. Un alt fel de căldură, foarte diferită de cea a soarelui, o 
învălui atunci cînd îşi aminti de noaptea petrecută cu 
Olympe şi cu Hugo... şi încercă s-o alunge repede din 
minte. _ 

— ți sint datoare cu nişte scuze, îi spuse Olympe. 
Aveam de gînd să te sun după prezentare, Paris, aşa îţi şi 

promisesem, dar am fost chemată pe neaşteptate în altă 
parte în seara aceea — luată pe sus, s-ar putea spune — 
de către Benny. Incepu să ridă. Ei, poate nu chiar aşa — 
dar îl ştii pe Benny. Dar îmi pare rău, Paris, adăugă cu 
seriozitate, îmi pare rău că n-a mers cum trebuia. A fost 
doar ghinion. 

Paris ridică din umeri. Nu mai era deloc sigură de asta. 

— In primul rînd am început să mă îndoiesc dacă chiar 
sînt atît de talentată pe cît mă credeam. 

— Dar cum poți să spui aşa ceva? Mi-aş fi dorit să am 
măcar pe jumătate talentul tău. Olympe părea sincer uimită 
de declaraţia ei şi Paris o privi surprinsă. Atunci oare 
Olympe chiar credea în ea? Şi dacă era aşa, atunci era 
singura. 

Venetia apăru deodată cu o tavă încărcată cu cafea de 
la gheață. Se opri atunci cînd o văzu pe Olympe stind 
împreună cu Paris. 

— Oh, nu mi-am dat seama că a mai rămas cineva pe 
vas. Am crezut că aţi plecat cu toții la picnic. 

— Nu pot să sufăr picnicurile, declară Olympe, şi chiar 
mă bucur că n-am plecat pentru că m-am întîlnit iarăşi cu 
Paris. Ne cunoaştem destul de bine, adăugă cu răutate, 
nu-i aşa Paris? 

Venetia încercă din răsputeri să evite să privească în 
direcţia în care stătea Olympe. 

— Am o groază de trebuiri de făcut... Paris, dacă ai 
nevoie de mine, ştii unde să mă găseşti. Se grăbi să 
dispară din faţa lor, iar Paris rămase uimită privind după 
ea. Ce naiba era cu Venetia? 

— Atunci toate femeile din familia Haven sînt 
frumoase? întrebă Olympe leneşă. Mai aveţi încă o soră, 
nu-i aşa? 

— India. S-a măritat cu cîteva săptămîni în urmă. 

— Bravo ei. Sper ca el să aibă succes în afaceri — şi 
s-o păstreze şi la bătrînețe. Olympe oftă teatral. A început 
să mă îngrijoreze, ştii tu, povestea asta cu măritişul. Nu 
ştiu dacă mă mai pot căsători cu Benny — deşi aşa ar 
trebui. Dar probabil că n-o să mă mai ceară după aventura 
mea cu Fitz McBain. 

Paris se holbă la ea încremenită. 

— Aventura ta cu Fitz McBain? Îşi aminti de oeea ce-i 
povestise Vennie de femeia din dormitorul lui... Olympe... 

— Şi încă una foarte frumoasă. Eu am sperat la ceva 
mai mult, dar se pare că sora ta mai mică m-a cam bătut la 
puncte. De fapt tînăra Venetia a nimerit drept la ţintă — doi 
McBain! Săptămîna trecută a fost şi Morgan pe aici, plin de 
cadouri şi cu ochi strălucitori. A plecat după numai vreo 
două zile părînd dărîmat şi supărat. Am sentimentul că 
micuța Venetia l-a refuzat pentru că are ceva mai 
interesant de făcut cu tăticul lui. 

— Eu cred că asta o priveşte doar pe Venetia, îi 
răspunse Paris cu răceală. 

Olympe izbucni în rîs. 

— Bineînţeles că e doar treaba ei. Scumpa mea, nu 
trebuie să te superi. Ador jocul ăsta de-a ghicitul... cine 
face ceva anume şi cu cine. Haide, Paris, nu te supăra pe 
mine. Noi' sîntem la fel, tu: şi cu mine, şi ştii foarte bine că 
am dreptate. Mina fină cu unghii lungi începu să miîngiie 
umărul gol al lui Paris. Nu trebuie să roşeşti, îi murmură ea. 
Noaptea aceea a fost unul dintre momentele delicioase... 
Nu te-am uitat deloc, să ştii. 

— A fost.o greşeală. N-ar fi trebuit s-o fac. 

— Şi mă rog, de ce nu? Să împarţi un bărbat — şi una 
pe cealaltă — este amuzant şi acum şi altă dată. Nu 
trebuie să negi treaba asta față de tine însăţi. Sexul este 
ceva atit de simplu, zău, este doar o problemă de ce 
anume îţi face plăcere şi nici nu trebuie luat prea în serios. 

Olympe începu să ridă. Totul pare atit de ridicol cînd începi 
să te gîndeşti. 

Era perfect adevărat, cugetă Paris, şi chiar îi plăcuse 
noaptea aceea. Făcuse dragoste cu amindoi pentru că aşa 
dorise — oare era mai ruşinos decit atunci cînd -se culcase 
cu Amedeo Vitrazzi ca s-o sprijine financiar? Nu prea 
credea. _ 

— In fine, spuse iarăşi Olympe. Mai povesteşte-mi 
despre tine. Plănuieşti deja o nouă colecție? 

Era atît de drăguță, atit de prietenoasă; Paris simți 
dintr-o dată că Olympe era capabilă s-o înțeleagă. 

— Nu-mi pot permite să fac o altă colecție, admise ea 
şi, în afară de asta, cine ar mai veni la prezentare după 
ultimul fiasco? Trebuie să-mi schimb modul de abordare. Şi 
această mare creatoare de modă din faţa ta a încercat pînă 
acum să-şi vîndă modelele prin toate magazinele de pe 
Coasta de Azur — cu obişnuitul ei ghinion, desigur. 

Olympe se ridicase în capul oaselor, cu g&nunchii 
strînşi la piept, ascultînd-o cu mult interes. 

— Dar desigur, magazinele nu le-au cumpărat, aprobă 
ea. Intotdeauna se aprovizionează pentru vară începînd cu 
luna decembrie. N-ai ştiut de treaba asta? 

— Nici măcar nu mi-a trecut prin cap, admise Paris cu 
amărăciune. N-am deloc cap bun pentru detalii practice. 
Am presupus doar că dacă am ceva drăguţ şi mai deosebit 
oamenii vor cumpăra oricum. 

Olympe se gîndi la cele spuse de Paris. 

— Intr-un anume fel, chiar ai dreptate. Există 
întotdeauna o anume piaţă pentru lucruri noi şi frumoase, 
aici pe Riviera. Majoritatea femeilor pe care le cunosc ar fi 
în stare să se omoare pentru a fi ceva mai deosebite de 
restul! Problema este că nu ai nimerit la timpul potrivit. 
Poate că ti-ar fi fost mult mai uşor dacă ţi-ai fi deschis un 
magazin aici în loc să încerci să te zbaţi cu o colecţie. Şi ar 

fi o cale cu mult mai uşoară pentru a te lansa. Probabil că o 
să mă urăşti pentru totdeauna pentru că îți spun asta, 
Paris, dar prezentarea ta a fost ratată încă înainte de a 
începe — indiferent cît de frumoase au fost modelele. Este 
o lume tare dură, scumpa mea, şi dacă vrei să reuşeşti cu 
orice chip, atunci trebuie să fii ceva mai înțeleaptă. Prima 
regulă este publicitatea — indiferent de calitatea modelelor. 
Şi ca să ajungi la aşa ceva trebuie să fii în termeni de 
prietenie cu toţi editorii de modă începînd cu Vogue şi 
Women's Wear Daily şi terminînd cu cel din urmă ziarist. Şi 
— mai presus de asta — ai nevoie de o companie 
internaţională de publicitate care şă se asigure că numele 
tău este peste tot, în absolut toate revistele pe care femeile 
le citesc la coafor sau în avion. 

— Dar nu-mi pot permite o companie de publicitate nici 
măcar locală, ca să nu mai vorbim de una internaţională — 
de abia am avut de ajuns ca să acopăr costul hainelor. Şi 
chiar şi aşa a trebuit să fiu trei luni manechin la Mitsoko 
înainte să termin de achitat toate facturile pentru 
prezentare — chiria pentru salon, scaunele, sistemul 
electric, şi toate celelalte „mici detalii“ care însă m-au 
costat o avere. Hainele pe care am sperat să le pot vinde 
prin magazine au fost făcute cu minimum de bani 
omeneşte posibil, dar chiar şi aşa, sînt falită. 

Falită? Cum de era posibil? Probabil că toţi banii lui 
Jenny fuseseră investiţi în acţiuni, sau altceva. 

— lartă-mă că te întreb, dar ce s-a întîmplat cu banii 
pe care i-ai moştenit de la Jenny? 

— N-au fost bani deloc. Paris se ridică deodată în 
picioare şi începu să se plimbe de colo-colo pe punte. Este 
o poveste lungă. 

Ochii lui Olympe se rotunjiră de uimire. Din punctul ei 
de vedere, falită înseamnă să rămii doar cu un singur 
diamant şi cu o singură haină de blană. Dacă Jenny Haven 

nu le lăsase fiicelor ei nici un fel de bani, din cine ştie ce 
motive misterioase, atunci situaţia era cu adevărat 
serioasă. Doamne, Paris nu glumise deloc — era la pămînt 
cu banii! 

— Îţi spun eu ce o să facem. Olympe se întinse 
leneşă. Hai să mergem în cabina ta şi să ne uităm puţin la 
hainele alea. Poate găsim citeva idei salvatoare. Ce naiba, 
cugetă ea, luînd-o pe Paris de braţ, şi ei i-ar prinde bine 
cîteva lucruri noi — şi poate că le putea convinge pe citeva 
dintre prietenele ei să mai cumpere şi ele cîteva. Nu era 
prea mult, dar tot însemna ceva, un pic de ajutor. 

Paris desfăcu cele şase valize şi începu să întindă pe 
pat, articol după articol, rochiţe scurte create special pentru 
după-amiezele petrecute în vreo cafenea micuță sau în 
vreo discotecă, rochii lungi şi vaporoase pentru serile 
romantice, pantaloni scurți creaţi anume pentru a fi purtaţi 
puţin răsuciţi deasupra pulpelor, pantaloni strîmţi pînă la 
genunchi, pantaloni largi prinşi în talie cu centuri foarte 
late, cămăşi cu un aer masculin dar foarte lungi, speciale 
pentru plajă — toate erau inspirate, deosebite, şi, pe 
Olympe, care le încerca de zor, arătau nemaipomenit. 

— Fantastic! Superb! Oh, Paris, trebuie neapărat să le 
am pe astea, ţipă Olympe, punînd deoparte o grămadă de 
haine care-i plăcuseră mai mult. Le ador pur şi simplu — 
aş vrea să le pot cumpăra pe toate! 

Olympe era foarte drăguță, dar Paris n-avea nevoie de 
mila ei. 

— la tot ce-ţi place. Ridică din umeri. Oricum nu le pot 
vinde. O să fie un fel de cadou din partea mea. 

— Paris, oftă Olympe exasperată, eşti pur şi simplu 
mult prea drăguță! Bineînţeles că n-o să le primesc cadou 
— şi de ce aş face-o? Le cumpăr de la tine. Sînt o clientă, 
ce naiba — chiar nu poți s-o recunoşti atunci cînd o vezi? 

In ciuda ei înseși, Paris izbucni în ris. 

— Pur şi simplu nu sînt obişnuită cu aşa ceva, 
răspunse ea. Tu eşti prima, Olympe — şi probabil şi ultima. 

— Dar, îi zise Olympe gînditoare, dacă chiar nu te 
deranjeză să dai o parte din ele, să ştii că am o idee. 
Cunosc citeva manechine de virf care au venit aici în 
vacanță — şi or să se înnebunească după hainele astea. 
Ce-ar fi să le dăm lor cîteva dintre ele, Paris? Pot să-ţi 
garantez că vor fi purtate în toate locurile selecte şi la toate 
petrecerile din lumea bună — iar eu o să mă asigur, că ele 
vor spune la toată lumea ale cui modele sînt. Este un 
început — iar numele tău se va întinde peste tot. 

—  Vorbeşti serios, Olympe? Paris părea plină de 
speranţă. O să-i pese cuiva de cine au fost create 
modelele alea? 

— Femeile astea mănîncă şi respiră împreună cu 
moda — cel mai nou, cel mai deosebit, cel mai inventiv, 
interesant, de avangardă — chiar nebunesc — şi cu un 
nume ca acela de Haven ca să-i adauge puțină savoare... 

— Haven? întrebă Paris surprinsă. Intotdeauna îşi 
făcuse un punct de onoare din a nu se folosi de numele lui 
Jenny. Eu mă giîndisem la ceva de genul Chanel, adăugă 
ea zîmbind, dar şi asta mi-a fost luat demult. lar Jenny nu 
mi-a făcut deloc o favoare cînd m-a botezat Paris. 

— Dar vom avea nevoie de un nume pentru magazin. 

— Ce magazin? 

— Păi, magazinul nostru — cel pe care-l vom deschide 
în sezonul următor. N-o să las să-mi scape talentul tău — 
şi cu relațiile pe care le am şi evident cu multă muncă — 
cum am putea rata? Deci, ce părere ai dacă am fi 
partenere? Olympe îi întinse mina. Nu, înainte de a-mi 
răspunde lasă-mă să-ţi spun un secret. In spatele acestei 
fețe drăguțe şi al trupului de manechin zace sufletul unei 
adevărate burgheze. Mama mea — o femeie foarte 
înțeleaptă — a condus bistroul Corsaire din Marsilia ceva 

mai mult de patruzeci de ani — aşa cum a procedai şi 
bunica înaintea ei. Conduce locul ăla de pe scaunul ei înalt 
din spatele casei de marcat cum a condus şi Napoleon la 
Moscova, doar cu ceva mai mult succes. Mama probabil că 
a cîştigat mult mai mulţi bani decit m-a lăsat pe mine 
vreodată să aflu — şi, Paris, nu e nimic mai plăcut decit să 
cîştigi bani buni. Ştii, niciodată n-a fost de acord ca eu să 
devin manechin — mereu mi-a spus că dacă o femeie are 
de gind să-şi croiască un drum prin lume, atunci trebuie să 
se folosească de creierul ei — şi de relaţiile pe care le are! 
Dacă află că vreau cu adevărat să intru în afaceri, o să-mi 
dea banii imediat! Deci, ce părere ai, Paris? Sîntem 
parteneri? 

— Dar putem într-adevăr s-o facem? se întrebă Paris. 
Vreau să spun, chiar mă vrei ca partener? Pot crea nişte 
haine grozave, ştiu că pot — în ciuda eşecurilor. Dar nu am 
ce relaţii să ofer, şi nici bani. 

— Eh, banii! Poate că sfatul pe care ţi-l dau vine cam 
prea tirziu, de vreme ce poate că deja ai învățat lecţia. 
Niciodată, dar niciodată, să nu-ţi investeşti propriii bani într- 
o asemenea aventură riscantă, chiar şi într-una atît de 
bună ca asta. Tu îţi investeşti doar talentul. Ceea ce 
trebuie să facem noi în realitate. Mai întii trebuie să găsim 
premisele. La sfîrşitul verii cu siguranţă vor exista şi cîteva 
magazine care au avut un sezon mai prost şi ca atare sînt 
gata să dea faliment. Eu cunosc toate vadurile cele mai 
bune. Aşa că vom cumpăra într-un fel unul dintre 
magazinele astea atunci cînd vor fi cele mai scăzute 
preţuri, vom avea modelele noastre — după care ne 
apucăm de aranjat. Iti garantez că vom reuşi. Qh, Paris, cît 
de încîntător! 

Olympe semăna cu o exotică pasăre a paradisului 
îmbrăcată cu una dintre rochiţele scurte de mătase roz, 
aşa cum păşea grațioasă dintr-o parte în alta a camerei lui 

Paris. Cine ar fi bănuit acel fond de mic-burgheză? Paris 
aproape că putea să-şi vadă magazinul, la St. Tropez sau 
la Antibes, cu o fațadă de un alb strălucitor, şi vitrinele mari 
dezvăluind ultimele mari tentaţii ale verii. lInăuntru 
magazinul va fi răcoros şi plăcut parfumat, aproape de 
răcoarea peşterii după arşița de afară, plin de articole 
tentante şi minunate pentru vară şi încărcat de bijuterii 
fabuloase la un preţ de nimic pentru că vor fi false, dar 
atrăgătoare. Oh, lui Jenny i-ar fi plăcut la nebunie! Dar 
Jenny nu va vedea niciodată magazinul, nu va purta 
niciodată o rochie creată de ea, nu vor împărtăşi niciodată 
această plăcere — şi, cu puţin noroc, succesul. Şi cu toate 
astea, Jenny fusese aceea care mereu o încurajase să se 
încreadă în talentul ei, ea fusese cea care o trimisese 
singură în lume — ca să cîştige. Probabil că sperase ca în 
felul acesta să-şi asigure un fel de continuitate şi după 
moarte, prin succesul fiicei sale, perpetuarea numelui 
Haven? Numai că Paris îi negase acest privilegiu deosebit, 
refuzînd să folosească numele mamei sale, dorindu-şi să 
reuşească doar „de una singură“. Biata Jenny, se gindi 
Paris, scumpa de Jenny. 

— Cum crezi că ar arăta un asemenea articol prin 
reviste? o întrebă deodată pe Olympe cu un zîmbet. „Paris 
Haven, fiica celebrei vedete, Jenny Haven, creatoarea 
delicioaselor modele din noul magazin Haven din St. 
Tropez — deținut împreună cu frumoasa ei parteneră, 
supermodelul Olympe Avallon — frecvente vizitatoare pe: 
iahtul lui Fitz McBain. Cele două frumoase partenere deja 
plănuiesc să-şi deschidă cel de-al doilea magazin în 
sezonul următor, în Porto Cervo, de pe Coasta de Smarald 
a lui Aga Kahn...“ 

Olympe începu să ridă în hohote de încîntare, şi, 
împreună cu Paris, se prăbuşiră pe pat. 

— Ai început deja să înveţi, hohoti Olympe, înveți 
foarte repede, Paris Haven. 

— Jenny a fost destul de deşteaptă însă să mă trimită 
în lume ca să-mi găsesc şansa, îi spuse Paris foarte sobră, 
şi eu ca proasta am crezut că trebuia să fac totul de una 
singură. Acum înţeleg ce anume a vrut să-mi spună! 
„Găseşte-ţi ocaziile şi profită de ele“, mi-a zis ea. Dar am 
fost mult prea egoistă ca să-mi dau seama că unul dintre 
marile mele avantaje era chiar numele pe care-l purtam — 
numele ei. 

— Este un nume de care trebuie să fii mîndră, îi zise 
Olympe. 

— Deci poate să fie şi Magazinul Haven? 

— Cu o mică corecție, Olympe zimbi, Magazinele 
Haven. In fond o să mai deschidem încă unul şi în 
Sardinia, nu? Aşteaptă-mă aici, îi strigă ea îndreptindu-se 
spre uşă. Mă duc să caut nişte şampanie ca să sărbătorim. 

Zimbetul lumina fața lui Paris în timp ce contempla 
întoarcerea norocului. Olympe era exact catalizatorul de 
care avea nevoie. Era o prostie — imposibil — să încerci 
să faci totul de una singură. Două minţi erau mai bune 
decit una singură — şi cînd una dintre ele îi aparţinea lui 
Olympe, asta însemna cu ceva mai mult de patru luate la 
un loc! O să reuşească, ştia că aşa avea să fie. Deja 
începea să se gîndească la noi culori, materiale, modele... 
putea să vadă micuțul magazin cu vitrinele lui tentante, şi, 
deasupra lor, numele Haven din nou în luminile rampei. Cît 
de mulțumită ar fi fost Jenny. 


Capitolul 25 


Trecuse destul timp de cînd Margie nu mai fusese 
acasă la Rory. Işi deschise singură uşa cu cheia pe care i- 
o furase cu mai multe luni în urmă, întrebîndu-se dacă era 
cumva acasă, şi dacă era, dacă urma să se bucure de 
prezenţa ei. Nu se prea despărţiseră tocmai în relaţii 
prietenești; de fapt el îi dăduse papucii în mod definitiv. Şi 
totuşi, după cîte îl ştia pe Rory, probabil că pînă acum 
uitase de toate astea, şi dacă nu, ei bine, putea şi ea să-i 
amintească că era o prietenă adevărată! Oricum nu venise 
acolo pentru a fi împreună cu el. 

Inchizînd uşa cu grijă în spatele său, Margie traversă 
în linişte holul îndreptîndu-se spre salonul mare. 

— Bună? strigă ea cu grijă. 

Nici un răspuns. Alergînd pe scara în spirală ce ducea 
pînă într-un alt colț al holului cel mare de la etaj, strigă din 
nou, de data asta ceva mai tare. Tot nici un răspuns. 

Nu era nimeni acasă. Bine. Rizînd, Margie începu să 
țopăie prin hol, scuturîndu-şi părul blond pentru a mai risipi 
amețţeala care o tot chinuia — probabil vreo rămăşiţă din 
seara precedentă cînd luase o porție cam mărişoară de 
cocaină. Şi acum, unde-şi ţinea Rory substanța? 
Rămăsese tot în cabinetul de toaletă, sau îi schimbase 
locul? Insă nu fu nevoită să caute prea departe. Un vechi 
bol de cristal, care cîndva probabil fusese folosit drept 
pudrieră, pentru-că lingă el era aşezat şi un puf de lebădă 
pentru față, aştepta parcă, aşezat pe noptieră. Insă purda 
albă pe care-o conținea acum nu avea nevoie de putul de 
lebădă, iar Margie priză o porţie generoasă. Puteai avea 
încredere în Rory — ori de cîte ori rămîneai fără bani ca 
să-ţi cumperi singur sau fără prieteni care să te servească 

puteai apela cu nădejde la el; Rory avea întotdeauna 
destulă. Şi nici nu era zgîrcit cu ea. Numai Dumnezeu ştia 
cine anume o plătea; probabil costase o mică avere. El o 
servea la fel cum alţii serveau băuturi oaspeților. Margie îşi 
scoase cizmulițele roşii de piele fină pe care şi le 
cumpărase de la Joseph Magnin cu o săptămîna în urmă şi 
se întinse confortabil în pat ca să-l aştepte pe Rory. 
Desigur că se va bucura cînd o s-o vadă, şi de ce nu? 


Ferrari-ul negru înghițea milele în timp ce Rory reuşise 
să acopere distanţa dintre Palm Spring şi Los Angeles într- 
un adevărat record de numai două ore. Ar fi făcut şi mai 
puțin dacă maşina radar nu l-ar fi oprit chiar în afară de 
Bakersfield cu 130 pe oră — şi asta însemna vreo două 
sute de dolari amendă pentru exces de viteză. Vreo două 
sute! lisuse, asta nu însemna nimic! Trei sferturi de milion 
era suma pe care o avea el în minte! Trei sferturi de milion 
de dolari! La naiba! 

Rory încetini atunci cînd intră în traficul aglomerat al 
oraşului, trecînd de pe un culoar pe altul, nerăbdător, 
indiferent la minia pe care o stirnea printre ceilalți şoferi 
atunci cînd le intra chiar în față, concentrat numai asupra 
problemelor care-l măcinau. Nici nu voise să creadă atunci 
cînd Bill îi spusese. De fapt, dacă se gîndea mai bine, nu 
era prea sigur că îl credea nici măcar acum. Cum putea să 
fie sigur că Bill nu-şi bătea joc de el? Doar spunîndu-i că 
„Cineva“ ştia — şi că acel „cineva“ dacă nu ducea cele 
două milioane şi un sfert de dolari săptămîna următoare, îl 
băga la răcoare? Bill trebuia să plătească aceeaşi sumă, 
desigur, sau doar aşa spusese, şi Stan la fel. Asta însemna 
un total de două milioane şi un sfert de dolari. 

Era vorba de un şantaj, protestase el. 

— Desigur, îi răspunse Bill, şi care-i cealaltă 
alternativă a ta? Vrei ca ăştia să se ducă la poliţie? ţi spun 
eu, puştiule, cu tipii ăştia nu te joci. 

Rory simţi cum îl scutura un fior de teamă; -tipii 
ăştia“ oare la cine se referise Bill? Jenny fusese prietenă 
cu tot soiul de oameni, iar Bill îi lăsase să-i scape că banii 
aceia erau de fapt pentru cele trei fiice ale ei. Şi îi mai 
spusese că erau „protejate“. 

Rory intrase într-o capcană şi o ştia foarte bine.-Nu 
numai prins în capcană, dar şi legat de miini şi de picioare. 
Studioul trebuia să-l ajute şi să-i plătească în avans o 
grămadă de bani, ceea ce însemna că rămînea la 
cheremul lor şi incapabil să mai ceară măririle pe care le 
avusese în minte. Mai rău, trebuia să renunţe la 
cumpărarea casei din Benedict; de fapt Bill chiar o şi 
făcuse în numele său. Rory fusese obligat să stea acolo în 
timp ce Bill vorbea la telefon, spunîndu-i agentei imobiliare 
că îşi schimbase părea. Ba chiar îi spusese să-i returneze 
avansul pentru că Rory avea de gînd să-şi cumpere ceva 
mult mai spaţios, poate chiar în Bel-Air! Dumnezeule, era 
norocos dacă reuşea să rămînă măcar într-un apartament 
nenorocit din nordul Hollywood-ului! . 

Cine, se întrebă el, strecurindu-se prin traficul 
aglomerat în timp ce se îndrepta spre Newport Beach, cine 
erau acei „ei“? Şi cum aflaseră totul aceşti „ei“? Tot nu era 
încă sigur că Bill nu cumva îl trăgea pe sfoară, că nu-i lua 
banii ca să-i bage în buzunarul lui, acum că Stan nu mai 
era printre ei ca să aibă cu cine verifica fiecare detaliu. Dar 
exista totuşi un lucru — Bill menţionase o casetă. Rory 
băgă maşina în curte şi apoi în garaj, opri motorul şi 
rămase să privească în gol prin parbriz. Nu existau decit 
trei oameni care ştiau: Margie, pentru că fusese acolo în 
noapiea aceea, dar nici chiar ea nu ştia totul, nu-i spusese 
niciodată ce anume se întimplase; Bill care probabil 

inventase această casetă ca să-l poată şantaja mai uşor; şi 
Bob Ronson, prietenul căruia îi mărturisise absolut totul. 

Nu, nu putea fi Bob, el era un prieten atît de bun; doar 
uită-te cît îl ajutase. Asta însemna că nu mai rămăsese 
decit Bill Kaufmann santajist, sau Margie, dar ea era mult 
prea proastă şi mult prea drogată ca să fie în stare de aşa 
ceva. 

Trîntind portiera, Rory intră grăbit în casă. Acum ura 
acest loc. Ciudat, la început îi plăcuse atît de mult casa, 
crezuse că era elegantă, exact locul potrivit pentru un actor 
tînăr şi în pragul succesului, un apartament dublu din sticlă 
şi lemn la marginea portului Newport. Numai că acum era o 
adevărată vedetă, acum avea nevoie de o locuinţă, un loc 
în care să poată da petreceri selecte, cu un salon plin de 
eleganţă şi cu o cameră liniştită numai a'lui, cu un bazin în 
curte şi o... Dumnezeu să-l pedepsească pe Bill Kaufmann! 

Margie îl auzi venind aşa că se ridică în pat şi se 
aşeză cu picioarele încrucişate sub ea, aşteptiînd să apară. 

— Şi tu ce dracu’ cauţi aici? Rory o privea minios. 
Arăta cumplit, era atit de subțire încit nu mai rămăseseră 
decit oasele din ea, fără pic de carne! Avea faţa fanată şi 
ocfiii îl cercetau plini de nervozitate în timp ce se străduia 
să-i zimbească. Ei bine, măcar era o faţă prietenoasă! Sau 
se înşela? 

— Am intrat eu cu cheia mea, îi zise ea pe un ton 
dulce. M-am gindit că poate o. să-ţi facă plăcere să mă 
vezi. 

— Ai venit să mă vezi pe mine? Rory arătă spre bolul 
de cristal fără capac. Sau ai venit doar pentru ăla? 

— Pentru amindoi, admise Margie. A trecut o grămadă 
de timp, Rory. Nu ti-a fost dor de mine? 

— Nu, îi răspunse Rory, scoțindu-şi cămaşa şi 
aruncînd-o pe un scaun. N-aş putea spune aşa ceva. 
Trăgînd de şosete, le scoase, după care îşi trase şi 

pantalonii strîmţi de pe el. Le lovi cu piciorul îndepărtîndu- 
le în timp ce se îndrepta spre duş. 

Arăta foarte bine, se gîndi Margie, admirîndu-i umerii 
laţi şi trupul zvelt şi musculos ce aparţinea vedetei numărul 
unu a televiziunii. Era nemaipomenit. 

— Stai puţin. Rory se întoarse deodată şi se apropie 
iarăşi de ea. Am citeva întrebări pentru tine. 

Rămase în picioare chiar lîngă pat, privind mînios în 
direcţia ei. Margie întinse o mînă timidă-ca să-l mingiie pe 
picior. Cu siguranţă era foarte supărat pe ea. Dar ce făcuse 
de se supărase atit de tare? Nu făcuse altceva decit să ia 
puţină cocaină. 

— Cu cine ai vorbit despre mine? o întrebă Rory. 
Despre mine şi despre Jenny? 

— Jenny? Margie se holba la el nedumerită. N-am 
vorbit cu nimeni. Ce ar fi fost de spus? Oh, îşi aminti ea, 
asta-i, cu nimeni cu excepţia lui Bob, şi el deja ştia că 
fuseseşi cu ea în noaptea aia... 

— Bob! Rory simţi cum i se înmuiau genunchii şi căzu 
fără vlagă pe marginea patului. l-ai spus lui Bob? 

— Eu nu i-am spus nimic, îl corectă ea, tu i-ai spus. El 
mi-a zis asta, şi apoi l-am întrebat cum de ştia... 

— Cînd? o întrebă Rory. Spune-mi cînd, tîrfă idioată! 

Margie se dădu puţin înapoi auzind violența din vocea 
lui. 

— S-a întîmplat în seara aia cînd aţi plecat la La Scala 
şi nu m-aţi luat şi pe mine. Cînd v-aţi întors ai uitat să-mi 
cumperi şi mie o pizza şi cum îmi era foame, Bob m-a dus 
la Du Par's în drum spre casă. Dar ştia, Rory, îţi jur că ştia. 

Mina lui Rory se ridică parcă singură ca să pocnească 
fețişoara aia proastă şi buhăită, dar, cu un efort de voință 
reuşi să se stăpînească; avea şi aşa destule necazuri fără 
să mai fie acuzat şi că bătea minore. Tremurînd tot, reuşi 
să ajungă la baie. Deci Bob fusese acela care-l înşelase şi 

care acum îl şantaja. Bastardul ăla o plăcălise pe Margie 
să-i povestească ce anume ştia, după care-l făcuse şi pe el 
să mărturisească totul. „Nu e bine să tii lucruri de-astea în 
tine, ar trebui să stai de vorbă cu un prieten“ — parcă aşa îi 
spusese nu? Atunci Bob era cel care-l şantaja? se întrebă 
pentru a doua oară. Banii erau pentru fetele Haven. Deci, 
pentru cine lucra Bob? 

Rory dădu drumul apei reci de la duş şi păşi sub 
jeturile puternice care țişneau din patru părți deodată, 
oftînd atunci cînd apa rece îl biciui. Nu mai voia să se 
gîndească la cel pentru care lucra Bob. Blestemat să fie, 
era un prost, un prost bătut de Dumnezeu. 

Margie îşi trăsese iarăşi cizmulițele roşii în picioare şi 
stătea aşezată pe marginea patului. Nici să se atingă de 
cocaină nu îndrăznise, pentru cazul în care el încă mai era 
supărat pe ea. 

Rory însă o ignoră cu desăvirşire în timp ce închidea şi 
deschidea sertare, trîntea uşile de la debara, căutînd nişte 
chiloți şi nişte şosete curate, un tricou şi un costum de 
jogging, ca şi pantofii sport. Trebuia să iasă de acolo, nu 
mai putea suporta casa aceea. Blestemaţi fie cu toţii. Casa 
aia din Benedict era a lui, o cîştigase din munca lui. 

Rămase holbiîndu-se în oglindă, transfigurat parcă. 
Putea auzi vocea lui Jenny la fel de clar de parcă ar fi fost 
în aceeaşi cameră... spunînd acele cuvinte care-l 
chinuiseră în fiecare noapte: 

„Am cîştigat cinstit banii ăia, ţipase ea. M-am trezit în 
fiecare dimineaţă la cinci şi jumătate timp de douăzeci şi 
cinci de ani. Am transpirat sub reflectoare, mi-am nenorocit 
picioarele, mi-am înnegrit sau mi-am oxigenat părul — şi 
am rămas slabă pentru toți acei bani. Şi am renunţat pînă 
şi la propriii mei copii, pentru a putea să rămîn aici şi să îi 
cîştig. Blestemat să fii, Rory Grant!“ 

Un oftat cutremură trupul încordat al lui Rory. Bine, 
bine, atunci îi va restitui. Acum înțelegea foarte bine ce 
voise ea să-i spună, jucase jocul Hollywood-ului şi aproape 
că îl ciştigase. Aşa că îşi va plăti datoriile, dar va avea grijă 
ca de acum încolo să fie cîştigător, pe cinstite. li va da lui 
Bill toţi acei bani, dar va lua şi nişte garanții că fiecare cent 
din ei ajungea la fetele Haven. Asta îl va costa casa pe 
care şi-o dorea în Bel Air, dar la naiba — poate că aşa va fi 
capabil să doarmă nopțile liniştit. Şi aşa Bill Kaufmann nu 
va mai avea cu ce să-l şantajeze vreodată. De fapt, Bill 
Kaufamnn era în rahat la fel ca şi el. 

Luînd cheile de la maşină, Rory se îndreptă cu paşi 
repezi spre uşă. 

— Dar unde te duci? Vocea plingăreaţă a lui Margie îl 
urmări pînă în capul scărilor spiralate. 

Rory se opri chiar pe marginea lor. 'Ridicîndu-şi 
privirea îi zîmbi. 

— Mă duc să-l concediez pe Bill Kaufmann, îi 
răspunse. 


Capitolul Z6 


Prima boare rece a toamnei trecuse deja peste Coasta 
de Azur, aducînd în urma ei nori mari şi gri din care se 
cernea o ploaie mohorită, în timp ce Venetia, înfofolită cu 
un pulover Guernsey şi în blugi, se grăbea pe străzile pustii 
din St. Tropez. Pînă şi ultimii vizitatori din vară plecaseră 
— plecaseră chiar în acel weekend precum păsările 
migratoare în cartierele mai calde, pregătite în vederea 
iernii, lăsînd stațiunea să devină un fel de oraş fantomă. 
Umbrelele de soare obosite după o vară întreagă încă 
străjuiau terasele cafenelelor goale şi anunţuri cu „De 
vînzare“ apăruseră peste tot în vitrinele magazinelor. 

Venetia se zgribuli toată, strîngînd pachetele şi mai 
bine la piept în timp ce vintul o lovea. Vara murise, iar 
Londra şi perspectiva unei ierni singuratice se profilau 
amenințătoare în fata ei. Singurul lucru bun pe care-l vedea 
la orizont era întîlnirea cu Kate. şi cu restul familiei 
Lancaster. De fapt de asta şi ieşise în oraş, ca să cumpere 
cadouri pentru ei toți, cheltuind o bună parte din salariul pe 
care îl strînsese pînă atunci pe nişte extravagante de care 
era sigură că ei se vor bucura, aşa că acum nu-i mai 
rămăsese altceva de făcut decit să-şi facă bagajele şi să 
aştepte plecarea de a doua zi dimineața devreme. 
Echipajul o rugase să cineze împreună cu ei în seara 
aceea ca oaspete de onoare, aşa că pregătise un tort 
enorm de îngheţată, pe care înscrisese numele lor şi 
făcuse chiar şi un vas mic în virf, lîngă care scrisese „La 
revedere Fiesta“ Dintr-un impuls se opri chiar la magazinul 
care vindea vinuri şi cumpără o ladă de şampanie ca un fel 
de contribuţie din partea ei la petrecerea din seara aceea 
— poate că asta o va ajuta să se mai înveselească puţin. 
Incărcată cu pachete, se întoarse pe Fiesta pe care găsi o 
activitate suprinzătoare. 

— Este domnul McBain, îi zise Masters, întîimpinînd-o 
în capul scărilor. A venit pe neaşteptate şi a întrebat de 
tine. 

Fitz era acolo! Inima îi bubuia în piept în timp ce-l urma 
pe Masters de-a lungul punţii. De ce? De ce se întorsese? 
Probabil să-şi verfice frumusețea de vas înainte să plece 
spre Rotterdam pentru revizia anuală — desigur, numai 
asta putea fi. ` 

— Ar fi mai bine să mergeţi şi să-l vedeți acum, 
domnişoară, o sfătui Masters, luîndu-i pachetele. Cred că 
vrea să vă dea o primă — cu toții o căpătăm la încheierea 
sezonului. 

Deci asta era. Venetia căută disperată o scuză ca să 
nu meargă la el, dar nu găsi nici una. Ea era încă un 
membru al echipajului lui, şi dacă căpitanul te chema 
trebuia să te duci. Incercă să-şi netezească puţin părul cu 
o mînă, dar vintul îl răvăşi imediat — nici măcar nu se 
fardase puțin de dimineaţă, probabil că arăta de 
cincisprezece ani şi ca o prostuță în puloverul ăla vechi şi 
albastru. Incetează! îşi ordonă singură, nu are nici un rost 
să te prefaci că eşti femeia cea mai sofisticată de pe 
Riviera — tu eşti ceea ce eşti! Îşi îndreptă umerii şi o porni 
în direcția biroului lui. 

Fitz, în blugi şi într-o jachetă de piele, era aşezat la 
birou şi citea nişte'ziare şi îşi ridică imediat privirile atunci 
cînd o auzi intrînd. Arăta exact aşa cum şi-l amintea — 
ochii îi erau la fel de adînci şi de albaştri şi îi întîlniră pe ai 
ei în felul acela cercetător de parcă ar fi putut să-i citească 
gîndurile, iar mîna lui avea aceeaşi fermitate puțin aspră 
atunci cînd îi luă mîna. _ 

— Venetia, ce mai faci? li păstră mîna un moment mai 
mult decit ar fi fost necesar. 

— Sînt bine. Vocea i se păru prea slabă chiar şi pentru 
urechile ei, aşa că tuşi şi repetă: Foarte bine. 

Fitz se aşeză la loc pe scaunul lui, privind-o cu 
insistență, fără să spună nimic, iar Venetia îşi feri privirile, 

simțindu-se stînjenită... Nu mai putea suporta. Crezuse că 
reuşise să treacă de ce fusese mai rău. De ce trebuise să 
se întoarcă şi să-i amintească totul încă o dată? 

— Vennie, cred că îți aminteşti că ţi-am făcut o 
promisiune, în noaptea aceea cînd am cinat împreună în 
Barbados? o întrebă Fitz. 

Ea îşi amintea de fiecare cuvînt pe care şi-l spuseseră 
în noaptea aceea. 

— Despre Jenny, la asta te referi? 

— Da. Despre Jenny. Nu am uitat de acea promisiune 
şi unul dintre motivele pentru care mă aflu aici este ca să-ţi 
spun că am reuşit să descopăr ce s-a întîmplat. 

Ea rămase în aşteptare, cu ochii fixati asupra lui, uitînd 
de ea însăşi de cînd o anuntase pe neaşteptate că avea 
noutăți despre mama ei. 

— Sînt şi noutăţi bune şi rele în acelaşi timp, continuă 
Fitz. Am pus pe cineva să se uite niţel prin afacerile ei şi 
mi-e teamă că acestea acoperă nişte fapte destul de 
ciudate. Ezită — nu se putea să-i spună de Rory Grant, nici 
vorbă — nici acum nici altă dată. Moartea o învăluise pe 
Jenny în demnitate, şi aşa trebuia să rămînă. Este mai 
bine, Venetia să nu intru în prea multe detalii; este destul 
să ştii că suspiciunile surorilor tale au fost foarte corecte. 
Banii ce-i aparțineau lui Jenny şi-au găsit drumul spre alte 
buzunare. 

Venetia îşi aminti de ziua aceea de la casa de plajă, 
din Malibu, şi cum Stan şi Bill le explicau foarte calmi cum 
de reuşise Jenny să-şi piardă întreaga avere. 

— Bill Kaufmann? şopti ea. 

EI încuviință din cap. 7 

— Şi Reubin — printre alții. Imi pare rău, Vennie. 

— li cunoşteam încă de cînd eram fetiță mică, îi 
mărturisi ea zăpăcită. De ce să ne facă una ca asta, Fitz? 

El ridică din umeri. 

— Cine poate să mai ştie? Hollywood-ul este un oraş 
foarte ciudat. Valorile sînt distorsionate, prieteniile sînt 

altfel — nu pentru toată lumea, desigur, dar există mereu 
cei slabi şi cei fără scrupule şi cînd mai sînt şi atiţia bani în 
joc, devine o tentaţie prea mare, probabil. Nici să nu încerci 
să înţelegi, Vennie, doar bucură-te că maică-ta a avut atita 
înțelepciune şi nu v-a lăsat să rămîneti acolo. 

Fitz îşi vîri mîinile în buzunarele blugilor şi începu să 
măsoare podeaua biroului, neliniştit. 

— Oricum, am reuşit să recuperez o părticică din acei 
bani pentru voi. Şi iarăşi ar fi mai bine să nu mă întrebi în 
ce fel. Doar crede-mă pe cuvînt că e mai bine aşa, decit ca 
numele voastre să apară prin tribunale — şi mai ales 
numele lui Jenny. 

— Da, răspunse Venetia, crezîndu-l. 

— Există un milion şi jumătate de dolari care te 
aşteaptă pe tine şi pe surorile tale la First National and City 
Bank din Los Angeles. 

— Un milion şi jumătate? repetă Venetia încremenită. 

— Nu este nici pe departe suma la care aţi fi avut voi 
dreptul, dar crede-mă, este mult mai bine aşa. Dacă vrei, 
vă pregătesc nişte cecuri pînă miine dimineaţă. 

Atiţia bani la un loc, cugetă Venetia. Paris va putea 
acum să-şi deschidă magazinele Haven; India şi Aldo vor 
avea suficient cît să-şi plătească împrumuturile la bancă şi 
să deschidă hotelul — poate că acum vor putea să facă şi 
copii mai repede decit planificaseră, dar nu, ştia ea, era 
prea curînd pentru India. Şi eu? Eu ce-o să fac? 

Fitz se sprijini de birou, păstrindu-şi mîinile în 
buzunare şi privind-o în tăcere. 

— Nici nu ştii ce înseamnă asta pentru surorile mele, îi 
zise ea. 

— Şi pentru tine? 

— Şi pentru mine, îi răspunse ea încet. Îţi mulţumesc. 

— Şi ce-o să faci acum, Vennie? 

Venetia îşi cobori privirea. Nu-i putea mărturisi că 
spera ca e! să fie acela care să-i spună ce anume să facă 
şi că va rămîne lîngă el. Îşi împreună mîinile, împletindu-şi 

degetele, încercînd din răsputeri să se concentreze la ceea 
ce-i spunea el. 

— Vorbeai despre deschiderea unui restaurant, îi zise 
el. Poate că acum este momentul potrivit — ai şi bani şi ai 
şi fler. Biroul meu din Londra te-ar putea ajuta, cu 
procedurile legale, cu proprietatea pe care va trebui s-o 
cumperi şi altele. 

— lti mulțumesc. 

Fitz oftă. 

— Nu faci deloc lucrurile uşoare pentru mine, Vennie. 

— Eu am crezut că între noi este mai mult decît o 
legătură de afaceri. Ochii li se întîlniră în tăcere. 

— A fost o noapte tropicală fierbinte, răspunse el într- 
un tîrziu. Cu o lună imensă ce plutea leneşă deasupra 
apei, un iaht alb şi strălucitor — şi un bărbat mai în vîrstă 
care a profitat de o situaţie pe care a visat-o ani întregi. 

Venetia îl privea nedumerită. Ciudat, se gîndi Fitz, cum 
nu-i mai reamintea deloc de Jenny; chiar şi privirea aceea 
albastră îi aparținea doar ei acum. Nu era decit Venetia. Şi 
el o iubea. Se oteli singur pentru a putea continua. Trebuia 
să-i spună, să fie cinstit şi să-i dea o şansă. 

— Vennie, nu ştiu dacă o să poti să înţelegi asta, dar 
există ceva ce tu ar trebui să ştii. 

Venetia îl privi nesigură. Işi băgă mîinile reci ca gheata 
în mînecile puloverului, aşteptînd. Indiferent despre ce era 
vorba, avea sentimentul că el ar fi preferat să nu fie obligat 
să-i spună. Un gînd ciudat îi asaltă mintea. Oh, Doamne, te 
rog, să nu fie despre Olympe. Te pomeneşti că avea de 
gînd să se însoare cu ea? 

Fitz începu iarăşi să se plimbe prin cameră. 

— Cînd Morgan m-a sunat de la Londra ca să-mi 
spună că Jenny Haven a murit şi că era împreună cu una 
din fiicele ei, am rămas înmărmurit. Am întîlnit-o şi eu pe 
mama ta, cu mulţi ani în urmă, doar o singură dată. Dar 
mai mult decit atît, Vennie, simțeam că o cunoşteam de-o 
veşnicie. Am fost îndrăgostit de ea încă de la treisprezece 

ani, cînd am văzut-o pentru prima dată în Dragoste între 
prieteni. Incă şi acum îmi amintesc de fiecare detaliu din 
filmul ăla — din toate filmele ei. Le-am văzut pe fiecare de 
vreo sută de ori. Tu nici nu-ţi poți imagina ce-a însemnat 
Jenny pentru un băiat sărac ce a crescut într-un orăşel 
prăpădit, căruia el îi spunea casă... ea era toată numai 
mătase şi satin pentru un băiat obişnuit doar cu blugii 
peticiți. Femeile de acest gen nici nu există în viața reală — 
oricum nu: în genul meu de realitate cum era atunci. Cînd 
eşti femeie, sărăcia înseamnă; cu mult mai mult decit a nu 
avea ce să mănînci — înseamnă să nu poți fi niciodată 
drăguță sau feminină, înseamnă o poveste de dragoste 
îngropată sub nevoile imperioase ale copiilor flămînzi şi un 
soț care bea prea mult — ca să uite că nici asta măcar nu- 
şi poate permite. Chiar şi fetele pe care le-am cunoscut 
erau asprite, îmbătrinite înainte de vreme. Venetia, Jenny a 
fost visul unui băiețandru, ea m-a ajutat să trec peste 
numeroase nopţi friguroase şi singuratice. N-am uitat-o 
niciodată. Cînd am auzit că a murit, a fost ca şi cum aş fi 
pierdut pe cineva foarte apropiat mie — o femeie pe care 
am iubit-o. 

Fizt se opri din plimbare şi o privi pe Venetia. Cum ar fi 
putut copila asta din fața lui, crescută în lumea selectă, 
şcolită la cele mai bune instituţii engleze să fie măcar 
capabilă să înțeleagă cit de superficial era ceea ce îi 
povestea el acum? 

— Fitz, nu mi-am dat seama... 

— Ascultă-mă, îi ordonă el. Cînd te-am întîlnit pentru 
prima dată am fost şocat. Venetia, ai măcar cea mai vagă 
idee de cît de mult semeni tu cu mama ta? 

— Dar nu sînt la fel, protestă ea. N-am fost niciodată 
-ca ea. Dintr-o dată nu mai dori să audă ceea ce avea el de 
spus. 

— Chiar nu înţelegi? Eu n-am şiiut niciodată cum era 
Jenny în realitate — ştiam doar cum arăta! Ea a fost un vis, 
Vennie — eu am fost îndrăgostit de un vis. In noaptea 


444 


aceea cînd am dansat şi eu te-am ţinut în brațe... ai fi putut 
fi Jenny. 

Mai rău, cugetă Vennie, ridicîndu-se de pe scaun, era 
chiar mai rău decit crezuse ea. Şi făcuseră dragoste 
împreună. 

— Trebu:e să ştiu, îi ceru ea. Spune-mi adevărul. Cînd 
ai făcut drag “te cu mine, a fost pentru că mă doreai pe 
mine... sau...? „putu termina întrebarea. 

— N-am fost nici eu prea sigur, îi răspunse Fitz cu 
blîndețe. N-aş fi putut spune dacă tu erai Vennie sau 
Jenny. Tu erai fantezia mea, fata mea din vis devenită 
realitate. Ştiam felul în care se simțeau buzele tale sub 
apăsarea buzelor mele... Te. cunoşteam parcă dinainte, 
Vennie. Te iubeam de-o veşnicie. 

Venetia îşi aminti de acel moment final al pasiunii, cînd 
el îi strigase numele. Atunci se întrebase... Oh, Doamne, 
trebuia să ştie cu orice preț! 

— Atunci ai strigat numele meu, întrebă ea cu o voce 
atit de înceată încît el de abia o putu auzi, sau era...? 

Privind în ochii ei albaştri şi mari, Fitz nu mai ştia nici 
el care anume era — dar n-o mai putea răni din nou. 

— A fost Vennie, îi răspunse el. Bineînţeles că era 
numele tău. 

Lacrimile începură să-i şiroiască pe obraji. Era oare 
durere, sau poate uşurare? Fitz o iubea, tocmai îi spusese. 
Nu? El o înconjură cu braţele şi ea se sprijini de el, 
lacrimile ei îmbibîndu-i cămaşa. 

— Ce ciudat, murmură el, dar acum nu mai observ nici 
o asemănare. Cînd te privesc nu te văd decît pe tine — 
Vennie. Frumoasa şi tinăra mea Vennie. 

Ea îşi dădu seama imediat ce-l chinuia. 

— Ți-e teamă că sînt prea tînără pentrut tine. Oftă. 
Asta-i, nu-i aşa? 

— Mi-e teamă că eu sint prea bătrîn pentru tine, o 
corectă el. Doar gîndeşte-te puţin, Vennie. Tu ai toată viața 
înaintea ta. Eu am trăit deja o duzină de vieți. Tu poți face 

orice — să-ţi deschizi restaurantul tău, să începi o afacere, 
să te măriţi cu cineva de virsta ta, să vă creaţi o viaţă 
împreună, să ai copii... 

— Şi o căsuţă cu trandafiri, adăugă ea, zimbind la 
imaginile de vis cu care o înconjurase el. Dar eu te iubesc, 
Fitz McBain. 

— Ar trebui să fii cu cineva de virsta lui Morgan. 

— Dar n-a fost niciodată Morgan, murmură ea. Am fost 
doar prieteni, ne-am distrat împreună... 

— Păi asta-i exact ce vreau şi eu să-ţi spun, Vennie. 
Eşti atît de tînără! Ar trebui să te distrezi, să descoperi 
secretele vieţii, ceea ce doreşti tu de la ea. Te iubesc, 
Vennie, dar trebuie să-ți dau o şansă. 

— O şansă? 

— Să întilneşti şi alți oameni. 

— Alţi bărbaţi, vrei să spui. 

— Da. Alţi bărbaţi. 

Rămaseră tăcuţi un timp îndelungat. 

— Asta-i singura cale, înţelegi, îi zise el, eliberînd-o din 
brațe, singura cale prin care poţi fi sigură. Mi-e teamă că 
după vreo doi ani vei regreta că eşti doamna Fitz McBain, 
că ai putea simţi că ţi-ai pierdut tinerețea, că ai pierdut 
libertatea de a fi împreună cu alți oameni tineri, că mi-ai 
putea spune într-o zi: „Aveam posibilități, eram tînără, 
puteam face şi eu ceva — nu doar să fiu soția unui om 
bogat“ Unui bărbat bătrîn. 

— Dar n-aş putea face aşa ceva. Vreau să spun... eu 
te iubesc, Fitz. 

— Şi eu te iubesc pe tine; de asta îţi şi spun toate 
astea. Vennie, n-aş putea suporta să ştiu că te măriți cu 
mine, şi după un timp o să regreti gestul făcut. Inţelegi 
acum? Prefer să nu te am deloc, decit să te am şi apoi să 
te pierd. Dispari, Vennie, măcar pentru un timp. Incearcă 
viața în propriii tăi termeni, fă o experienţă cu restaurantul 
ăla, fă-ţi prieteni, fă ceea ce fac şi ceilalți oameni de virsta 
ta. 

Vennie tînjea să se întoarcă iarăşi în braţele lui, să se 
includă pentru totdeauna în viaţa lui, să fie iubită mereu de 
el. Dar işi dădea seama că el se hotărise. Faţa îi era lipsită 
de expresie şi ar fi dorit să-i poată şterge încruntarea 
aceea dintre sprincene, să-i mîngiie ridurile fine din colţul 
ochilor, să îl asigure că pentru ea tinerețea era doar un 
simplu decor, nu un cîştig. Dar nu ar fi avut nici un rost. El 
c trimitea înapoi în lumea ei. Dar pentru cit timp? 

— Cit timp, şopti ea, va trebui să treacă pentru ca să-ţi 
dovedesc că pe tine te iubesc, că te voi iubi mereu? 

Fitz oftă. Ştia că îi putea spune să uite de treaba asta, 
că fusese un prost, că avea nevoie de ea, că nu putea trăi 
fără ea, pentru că o iubea şi pentru că era atit de tînără şi 
de dulce şi de scumpă. Dar n-o va face. Probabil că în 
lumea ei erau cel puţin o duzină de bărbați tineri care de 
abia aşteptau să-i spună exact aceleaşi lucruri. Era un risc 
pe care trebuia să şi-l asume. 

— Incearcă viața pe cont propriu timp de un an, 
Vennie, îi răspunse. Douăsprezece luni nu înseamnă atit 
de mult. Şi la încheierea acestui termen, dacă încă mă mai 
doreşti, voi fi aici — aşteptindu-te. 

Venetia îi privi nesigură. Dacă ar fi iubit-o atunci n-ar fi 
alungat-o. Işi aminti în acel moment de o replică pe care o 
tot repeta mama ei, plimbindu-se prin apartamentul de 
hotel într-un halat de satin alb. Jenny îşi desfăcuse braţele 
larg, declamînd în fața ferestrei deschise, unui iubit 
imaginar: „Dragostea adevărată nu este egoistă“, striga 
ea. „Dragostea adevărată nu cere niciodată. Doar 
dăruieşte“ Fitz îi dăduse libertatea de a alege. Mama ei ar 
fi înțeles asta şi ar fi aprobat. 

— Atunci, un an. Venetia îşi trecu miinile prin părul 
ciufulit. Dar numai un an, Fitz McBain. Reuşi chiar să 
zimbească. Asta-i o înțelegere de afaceri. 

Fitz începu să ridă. 

— la-o aşa cum vrei, îi răspunse. 

— Ba este, îi replică ea înțepată. În felul ăsta nu mai 
poți da înapoi. 

— N-aş face asta niciodată, Vennie. l 

— Eşti sigur că nu mai există şi o altă cale? Chiar în 
timp ce punea întrebarea îşi dădu seama că îi şi cunoştea 
răspunsul — şi în ciuda ei înseşi, ştia că el avea dreptate. 
Bine, bine, adăugă ea grăbită, ştiu şi eu cînd sînt înfrîntă. 
Poate că, pentru moment, o să mă mulţumesc să devin 
doar o femeie de afaceri! 

Privirile li se întilniră şi ea putu citi dragostea întipărită 
în ochii lui. Totul urma să fie în regulă. El va fi acolo, 
aşteptind-o. Pînă atunci însă, avea în fată un an întreg de 
care trebuia să treacă, un an fără el. Aproape că o putea 
auzi iarăşi pe Jenny cum îi spunea, aşa cum îi spusese şi 
atunci cînd plecase de acasă ca să învețe la şcolile din 
Anglia pentru prima dată: „Priveşte totul în felul ăsta“, îi 
spusese ea. „A venit timpul să acumulezi cunoștințe, a 
venit timpul să te  maturizezi“. lar Jenny avusese 
întotdeauna dreptate. 

